
UNA  ANADA  AL  PUIGMAL 


eguint  la  consuetut  d’uns  pocs  anys  establerta,  també  enguany, 


a  l’arribar  la  diada  de  Sant  Joan,  en  aquella  nit  tradicional 
en  la  nostra  terra  en  que  tot  es  vida,  joventut  y  gatzara,  varen 
presentar-se  diferents  cims  de  les  nostres  més  altes  montanyes 
lluint  garbosament  grans  foguerades  en  ells  enceses  com  a  penyora 
de  la  germanor  que  ha  de  regnar  entre  tots  els  catalans  y  com  a 
testimoni  ben  confortador  d’aquest  foc  patriòtic  que  ha  d’abrusar 
avuy  dia  l’esperit  de  tot  català  que  estimi  sa  terra  y  vulga  la  seva 
deslliurança  y  el  seu  enaltiment. 

El  Centre  Excursionista  de  Catalunya  volgué  associar-se  an 
aquella  manifestació,  y  esculli ’l  cim  del  Puigmal  pera  coronar-lo 
durant  aquella  nit  ab  excelsa  foguerada  ab  que  saludar  als  catalans 
de  totes  encontrades  desde’l  cim  enlairat  del  Pireneu  que  ab  tota 
altivesa  domina  orgullosament  aquella  extensa  regió  montanyenca. 
An  aquest  fi  s’organisà  una  excursió  pera’ls  dies  23  y  24  del  passat 
Juny,  que’s  va  realisar  sense  cap  gran  contratemps  y  ab  assistència 
d’una  vintena  de  socis  entusiasmats  pera  fer  aquesta  sortida. 

L’objecte  de  la  mateixa  era  dirigir-se  vers  el  Puigmal  per  la 
via  ordinaria  Ripoll-Ribes-Nuria,  y  acampar  lo  més  amunt  pos¬ 
sible,  pera  pujar  fins  al  cim  a  encendre  la  gran  foguera  que  haviem 
de  trobar  preparada  segons  les  instruccions  oportunament  trame¬ 
ses,  y  passar  la  nit  en  nostres  tendes  de  campanya,  pera  fer  el 
retorn  al  sentdemà.  La  qüestió  era  fer  una  petita  excursió  circular 
prenent  per  punt  de  sortida  y  arribada’l  poblet  de  Queralps,  fent 
una  vida  merament  montanyenca  durant  aquelles  vintiquatre 
hores  completes  que  haviem  d’estar  per  aquelles  encontrades. 

En  aquest  petit  treball  no’m  proposo  sinó  descriure  a  grans 
gambades  aquesta  petita  excursió  y  contar  les  impressions  sofertes 
durant  una  nit  passada  agradosament  a  racer  de  l’alterós  Puigmal. 

Era  ja  ben  entrat  el  dematí  del  dia  23  del  darrer  Juny  que, 
formant  una  bella  y  animada  colla,  deixàvem  enrera’l  típic  poble 
de  Queralps,  encastellat  en  una  avançada  de  la  serra,  dominant  la 
riallera  vall  del  Freser,  que  veya-m  escorre*s  avall  tot  rondinejant 
per  entre ’1  rocam  que  forma’l  seu  llit.  Entre  tots  els  companys,  els 
traginers  y  les  cavalleries  que’ns  portaven  el  bagatge,  constituíem 
una  bona  corrua  que  donava  goig  de  veure  serpentejar  costa 
amunt.  La  conversa  dominant  era  sobre  l’èxit  de  l’excursió;  durant 
la  nit  havia  plogut  molt  y  en  aquella  hora  unes  fortes  ratxades  de 
vent  anaven  acumulant  sobre  nostres  caps  boires  y  més  boires  que 
no’ns  deixaven  pas  ovirar  els  raigs  esplendorosos  del  sol  desitjat; 
els  traginers  asseguraven  y  perjuraven  que’ns  hauriem  de  quedar 
a  Núria  si  no  voliem  fer-hi  després  una  retirada  forçosa;  y  tots  els 
companys  se  mostraven  decidits  a  seguir  avant  y  arribar  fins  aon 
fos  materialment  possible. 

Faldejant  sempre  la  montanya  y  passant  per  la  ben  situada 
font  de  la  Roïra,  anarem  revoltant  fins  a  l’extrem  de  la  serra,  a 
una  mitja  hora  de  Queralps,  desde  on  pot  admirar-se  molt  bé’l 
panorama  ovirador  desde  aquell  lloc,  que  permet  perfectament 
fer  se  càrrec  de  la  topografia  del  país  que’s  trepitja.  A  nostres  peus 
tenim  el  Freser,  qual  vall  anavem  remontant  y  que  ara  deixarem 
pera  endinzar-nos  per  l’abrupte  engorjada  del  riu  de  Núria,  que  allí 
mateix  se  li  ajunta.  El  Freser  el  veyem  que  davalla  estimbant-se  de 
sota  la  carena  dels  Pics  de  l’Infern  y  de  Bastiments,  recullir  les 
vessants  de  Goma  de  Vaca  y  Torreneules,  que  li  són  tributaries,  y 
ajuntar-se  ab  el  riu  de  Núria  després  de  deixar  ben  esberlada 
aquella  montanya  al  formar  la  gorja  del  seu  nom  entre’ls  espadats 
murallams  dels  Pics  de  Balandrau  a  l’esquerra  y  Torreneules  a  la 
dreta,  que  ’s  veuen  aixecar-se  majestuosa  ment  com  guaites  eterna  Is. 
D’allí  en  avall,  cap  a  mitg-jorn,  veyem  aixamplar-se  la  vall,  que’ns 
apareix  limitada  pel  cim  del  Taga,  ab  son  capell  de  blanca  neu 
que  encara  Penvolcalla,  la  qual,  després  de  recullir  les  aigües  del 
Rigart,  del  Sagadell  y  de  diverses  torrenteres  d’escassa  importàn¬ 
cia,  s’ajunta  a  Ripoll  ab  el  riu  Ter,  no  sense  deixar  de  recullir 
també  les  aigües  del  Mardàs,  que  se  li  ajunten  a  Campdevànol. 

Nosaltres  deixem  de  vista  aquesta  vall  y,  baixant  sobtadament, 
ens  endinzem  per  l’engorjat  del  riu  de  Núria. 

Al  fons  de  la  clotada,  y  com  unint  les  parets  properes  d’aquell 
engorjat,  s’ovira’l  pont  de  Cremal,  d’atrayenta  rustiguesa,  al  qual 
s’arriba  als  cinc  minuts.  Altitut  aproximada,  1.570  metres  sobre’l 
nivell  del  mar.  Atravessant  el  riu  se  comença  la  pujada  per  sa  vora 

esquerra  y  al  peu  d’aquell  gegantesc  encinglerat  surmontat  per 
grossos  penyalars,  entre’ls  quals  se  destaquen  les  roques  de  Núria, 
dominant  aquell  tètric  y  colossal  esvoranc.  A  cosa  d’un  quart  un 
fort  murallam  sembla  tancar  el  pas  completament:  es  el  renome- 
nat  Salt  del  Sastre,  avuy  convertit  en  presa  natural  d’aigua.  El 


Clixé  del  Sr.  Roig 


Engorjat  del  riu  de  Núria 

camí  revolta  pera  guanyar  el  desnivell  del  terrer,  y  en  una  recol¬ 
zada’s  troba  la  Font  de  la  Bauma,  convertida  ara  en  poc  més  que 
pobres  degotalls.  A  l’altra  part  del  riu  se  va  descobrint  l’hermosa 
Fontalba,  ab  ses  aigües  escumejantes,  que  venen  saltironejant  per 
entre  trencat  rocam  y  verdosa  boscuria.  Baixant  al  camí  que  va 
cap  a  Fontalba,  y  desde’l  fons  del  riu,  pot  contemplar-se  molt  bé 
l’estimbat  del  Salt  del  Sastre  ab  tota  sa  feréstega  grandiositat. 

Guanyada  ja  aquella  revoltada,  van  descobrint-se  nous  y  bells 
punts  de  vista  que  a  cada  pas  ofereix  aquest  bonic  engorjat.  El  riu 
va  rebotent  ses  aigües  d’ací  y  d’allà,  formant  mil  variats  saltants, 

que  a  cada  revolt  són  anunciats  per  les  propries  remors  que  les 
mateixes  produeixen  al  topar  ab  les  roques  y  penyals  que  elles  van 
esberlant  de  mica  en  mica.  Entre  aquests  mereix  citar-se ’l  Salt  de 
l’Aigua  o  de  la  Cua  de  Cavall,  hermosa  cascata  que’s  presenta 
esplendentment  en  un  giravolt  del  camí,  al  qual  arriben  les  des- 
triades  aigües  d’aquest  saltant,  que  com  espessa  boirina  tornen  a 
enlairar  se  després  de  rebotre  per  entre ’l  rocam. 

Guanyat  un  nou  desnivell,  la  vall  va  prenent  més  caràcter: 
s’aixampla  y  forma  una  petita  esplanada  coberta  de  verdosa  catifa 
rodejada  de  grosses  pinedes  que  van  enfilant-se  serrats  amunt. 
Som  al  pla  de  Sallent  y  tenim  al  davant  altra  pujada  acabada  ab 
una  especie  de  portell  obert,  per  entre’l  qual  se  domina  la  serra  de 
Finestrelles  limitant  l’horitzó.  A  la  nostra  dreta  veyem  estim¬ 
bar-se '1  riuet  de  la  Font  Negra,  nascut  al  repeu  del  Torreneules  y 
que  va  davallant  ràpidament,  formant  vistosos  saltants  y  altes 
cascates  d’agradosa  visió. 

Deixant  a  l’esquerra’l  Pont  dels  Tres  Molins,  pel  qual  passa¬ 
va’l  camí  vell,  y  atravessant  el  riu  pel  Pont  d’en  Riba,  s’entra  a  la 
vall  de  Núria,  deixant  ja  enrera  aquell  tètric  y  encisador  engorjat. 

La  vall  de  Núria  es  ja  prou  coneguda  pera  aturar-nos  a  fer-ne 
completa  y  minuciosa  descripció.  Es  un  cercle  acabat,  envoltat 
d’enlairades  montanyes,  creuat  per  joguinoses  corrents  que  s’esmu¬ 
nyen  mandrosament  per  entre  verdós  herbey  que  cobreix  el  pla, 
que  guarda  al  seu  bell  mitg  l’hospitalari  Santuari  ab  sa  iglesia  y 
nombroses  dependencies,  constituint  una  nota  confortadora  en 
mitg  d’aquella  solitut  y  plàcida  tristesa  que  regna  a  son  entorn. 
La  vall  s’obre  de  N.  a  S.  y  resta  tancada  per  les  darreres  estreba- 
cions  de  les  serres  de  La  Vaca  y  de  la  Fossa  del  Gegant,  per  l’en- 
crespat  Noucreus,  la  montanya  d’Eyna  y  Noufonts,  els  avançats 
Rocs  de  la  Malé  y  de  la  Maula,  y  la  serra  de  F’inestrelles,  la  cingla- 
tera  de  Sant  Gil  y  el  turó  de  la  Creu  d’en  Riba,  a  qual  peu  el  riu 
de  Núria  surt  de  la  vall  y  s’endinza  pel  seu  engorjat.  Les  aigües 
són  recull  de  dugués  riberes  principals  que  s’ajunten  al  peu  del 
Santuari:  l’una,  la  de  Finestrelles,  nascuda  en  els  propris  aigua¬ 
vessos  del  Puigmal  y  que  segueix  tota  la  Coma  de  l’Embut; 
l’altra,  la  de  Les  Mulleres,  que  recull  els  aiguavessos  de  Noucreus 
y  se  reforça  ab  les  que  davallen  de  les  Noufonts  y  Coma  d’Fyna. 
Altitut  aproximada  de  la  vall,  1.980  m. 

El  Santuari  resta  al  mitg  de  la  vall,  guardant  l’antiquíssima 
imatge  de  la  Verge  de  Núria  en  la  petita  iglesia  aixecada  a  mitjans 
del  segle  XVII.  Enguany  encara  està  tancat;  les  rigoroses  nevades 

del  darrer  hivern  ha  retraçat  la  temporada;  sols  uns  quants  treba¬ 
lladors  estan  reparant  els  desperfectes  ocasionats  per  les  neus 
darreres. 

La  solitut  de  la  vall  queda  trencada  per  les  alegres  notes  de 


Clixé  de  S.  Bordas 


Vall  de  Núria 

nostra  arribada.  Després  de  veure  un  xic  d’aigua  en  la  freda  font 
de  Sant  Gil,  acabem  d’arribar  al  Santuari.  Arracerats  sota’ls 
pòrtics  se  descansa  de  la  pujada,  reparant  un  xic  nostres  forces;  es 
mitg-dia  y  un  fred  bastant  intens  deixa  sentir-se  en  aquell  lloc:  es 
precís  rependre  la  caminada  y  arribar  quant  més  aviat  millor  a 
lloc  a  propòsit  pera  montàr  nostre  campament. 

El  temps  continua  insegur;  la  nuvolada,  empesa  pel  vent, 

va  acumulant-se  en  les  altures,  y  una  espessa  boira  tant  prompte 
la  tenim  al  davant,  tapant-nos  els  cims  enlairats  de  les  vehines 
serralades,  com  s’arrocega  calmosament  per  la  vall,  destriant-se  y 
tornant-se  a  formar  a  cada  moment;  l’humitat  té  amarades  nostres 
robes,  y  fortes  ratxades  deixen  sentir-se  a  cada  instant.  Els  tragi- 


Detall  de  la  Coma  de  l’Embut 


Clixé  del  Sr.  Roi; 


ners  rondinen  en  veu  baixa,  però  es  en  va,  perquè  tots  nosaltres 
decidim  seguir  avant. 

Feta  aquesta  decisió,  ens  preparem  a  seguir  el  camí,  y  prompte 
deixem  enrera’l  Santuari  de  Núria,  al  qual  torna  a  envoltar  trista 
solitut,  que  de  debò  contrasta  ab  aquella  animació  y  alegra  gatzara 
que  en  moltes  diades  estiuenques  regnen  per  aquells  encontorns, 
en  que  milers  de  persones  donen  vida  y  alegria  an  aquella 
hermosa  vall. 

Gran  dalit  regna  entre  tota  la  colla,  y  a  pas  seguit  reprenem 
la  caminada.  Atravessant  el  riu  de  Finestrelles,  comencem  a 

remontar  sa  vora  dreta;  grosses  congestes  jauen  encara  per  allí  a 
la  vora  del  riuet,  mentres  altres  s’empugen  vessants  amunt.  Als 
pocs  moments  deixem  a  la  dreta’l  camí  de  Cerdanya,  que  atravessa 
la  serra  pel  coll  de  Finestrelles,  que  li  dóna  accés  separant  els  dos 
enasprats  cimals  de  Puig  de  Finestrelles  y  Puig  de  Segre,  que 
s’enlairen  a  uns  2.800  metres  aproximadament.  Vorejant  per  alt  la 
Coma  de  l’Embut  y  ovirant  a  nostra  dreta  belles  cascates  escalo¬ 
nades  en  les  trencades  vessants  del  Roc  de  la  Maula,  pujàrem  al 
Pla  dels  Eugacers,  tenint  al  davant  el  maciu  del  Puigmal,  quals 
cims  restaven  envolquellats  per  espessa  boirada. 

La  pujada,  per  l’indret  que  l’agafem,  es  dreta  y  fadigosa  fins  a 
haver  atravessat  el  pla  esmentat.  D’aquí  en  avant  ve  més  planejant 
a  causa  de  l’aixamplament  d’aquella  barrancada.  El  camí  es 
trist  y  monòton.  Per  sort  la  presencia  de  nombroses  congestes  el 
fa  un  xic  més  variable  y  alegre  que  a  ple  estiu.  Atravessats  aquells 
pasturatges,  les  cavalleries  pugen  ja  ab  molta  dificultat;  seguim 
una  mica  més,  y  a  l’altra  bandada  veyem  uns  jornalers  que  encara 
pugen  amunt  la  llenya  que  havia  de  servir-nos  pera  encendre  la 
nostra  foguera.  Ells  ens  avisen  que  poc  més  amunt  n’han  deixat 
unes  quantes  feixes  pera  encendre  foc  vora  nostre  campament. 

Als  pocs  passos  ens  convencem  de  l’inutilitat  de  seguir  avant: 
les  cavalleries  no  poden  pas  pujar,  carregades  com  van  ab  tant 
bagatge;  ens  trobem  a  les  mateixes  Terralleres  del  Puigmal,  y 
decidim  fer  la  parada,  buscant  lloc  a  propòsit  pera  aixecar  nostre 
campament.  En  aquest  moment  una  ventada  destria  la  boira,  y 
el  cim  del  Puigmal  y  tota  la  carena  s’ens  presenta  ben  clara, 
mentres  un  raig  de  sol  arriba  dèbilment  fins  a  nosaltres.  Això’ns 
fa  concebir  novament  esperances  de  pujar  a  la  nit  fins  al  cim 
d'aquells  rabassuts  cimals.  En  canvi,  al  nostre  darrera,  cap  ,a  la 
vall  que  poc  abans  haviem  deixat,  la  boira  se  n’havia  ensenyorit 
completament,  aturant  nostre  esguard :  sols  per  sobre  d’ella  podien 
ovirar-se  la  collada  de  Noucreus  y  cims  vehins  que  coronen  aquella 
abrupta  serralada.  L’efecte  era  encisador.  La  boira  no  deixa  pas  de 
ser  un  dels  elements  atractius  de  nostres  altes  montanyes. 

Escullit  el  lloc  més  planer  y  arracerat,  al  peu  d’aquella  alta 
carenada  y  al  costat  d’extenses  y  llargues  congestes,  procedim  a 
descarregar  les  cavalleries  y  preparar  lo  necessari  pera  montar  les 
tendes  que  havien  de  resguardar-nos  durant  la  nit. 

Era  ja  mitja  tarda  y  la  mateixa  fresca  que  feya’ns  incitava  a 
treballar,  a  no  restar  inactius.  En  un  moment  tot  quedava  extès 
sobre’l  terrer;  y,  distribuida  la  feina,  va  començar-se  a  desempa- 

quetar  bultos,  desfer  les  tendes  y  montar  ses  armadures,  mentres 
altres  buscaven  el  lloc  més  a  propòsit  pera  clavar  pals  y  estaques  y 
altres  començaven  a  fer  foc  y  preparar  lo  necessari  pera’l  sopar. 

Després  d’una  bella  estona  de  gran  activitat  de  tots  els  com¬ 
panys,  dirigits  pel  nostre  amic  en  Juli  Soler,  les  dugués  grans 


Clixé  del  Sr.  Roig 

Coma  de  l’Embut  y  Serra  de  Noucreus 


tendes  quedaren  montades,  onejant  en  el  seu  cim  la  nostra  esti¬ 
mada  bandera  catalana. 

Era  realment  un  quadro  ben  animat  y  ple  de  vida’l  que 
s’oferia  a  la  nostra  contemplació.  El  marc  no  podia  pas  esser  més 
esplèndit,  formant-lo  aquelles  altes  carenades,  mitg  esfumades  per 
la  boirada  que  anava  y  venia  sense  may  parar;  les  tendes  s’aixeca¬ 
ven  majestuosament  prop  d’extenses  congestes  que  s’escorrien 
vessant  avall;  y  tots  nosaltres,  anant  contínuament  de  l’una  a 
l’altra,  dictant  disposicions,  fent  preparatius  pera  la  nit,  esguar- 

dant  fïtament  les  vehines  montanyes  en  espera  de  millor  temps, 
ajudavem  a  arrodonir  el  quadro  ab  nostres  continuats  moviments 
y  ab  nostra  alegra  cridòria.  Mentrestant  els  traginers  que’ns 
acompanyaven  se  n’entornaven  cap  avall:  ells  no  volgueren  que¬ 
dar-se,  temorosos  d’una  mala  nit,  y  menant  les  seves  cavalleries 
retornaren  cap  a  Núria  cercant  altres  comoditats  y  quedant  ab  que 
l’endemà,  de  bon  matí,  tornarien  a  buscar-nos.  Preferiren  caminar 
un  xic  més  que  no  exposar-se  a  les  inclemencies  d’una  nit  dub¬ 
tosa  y  que  amenaçava  acabar  ab  desagradable  turbonada. 

Era  ja  més  de  mitja  tarda  quan  tots  junts  ens  refugiàrem  en 
una  de  les  tendes,  fent  un  dinar-sopar  ben  suculent,  que  prompte 
despatxàrem  tot  fent-li  ’ls  deguts  honors.  De  sobte  una  detonació 
llunyana  ’ns  revelà  la  segura  arribada  d’algun  nou  company,  tal 
com  haviem  quedat  abans  de  nostra  sortida  de  Barcelona.  Sortim 
a  l’exterior,  y  sobre  la  carena  que’s  desprèn  del  Puigmal  en  direc¬ 
ció  a  Fontalba  veyem  destacar-se  clarament  la  silueta  de  nostres 
esperats  companys,  que  són  saludats  ab  gros  espetec  de  trets  y 
bocin  es,  que  ells  contesten  animosa  ment.  Ab  tota  rapidesa  ’ls  veyem 
davallar  per  la  clapiça  y  els  sortim  a  rebre,  atravessant  la  vehina 
congesta  y  arribant  fins  al  repeu  d’aquella  dreta  vessant  ont  ens 
trobem  tots,  encaixant  germanívolament  ab  els  nou  arribats,  que, 
havent  sortit  al  mati  mateix  de  Barcelona,  havien  emprès  la  cami¬ 
nada  desde  Ribes  sense  reposar  ni  un  sol  moment. 

Atot  això’l  temps  no  havia  pas  canviat;  la  boira  havia  anat 
espessint-se,  tornant  a  tapar  les  vehines  carenades,  y  l’alterós  cimal 
quedava  envolquellat  per  complet;  una  temperatura  freda  y  exces¬ 
sivament  humida  deixava  sentir-se  ab  tota  intensitat;  y  l’astre  de 
la  nit,  que  nosaltres  esperàvem  tant  ansiosos,  no  deixava  pas 
endevinar-se  enlloc. 

Era  ja  tard  y  la  fosca  havia  anat  ensenyorint-se  arreu,  quan  a 
la  porta  d’una  de  les  tendes,  y  després  de  molt  conversar  y  de 
moltes  aislades  opinions,  se  reuní  concell  pera  acordar  definitiva¬ 
ment  lo  que  procedia  fer.  Els  més  animosos  obtaven  per  empendre 
tot  seguit  l’ascensió  al  Puigmal,  y  la  majoria,  més  reflexiva,  expo¬ 
sava  ses  raons  pera  desistir  de  la  mateixa.  En  aquest  sentit 
l’excursió  podia  donar-se  per  fracassada;  no  calia  pas  pensar  en 
poder  encendre  la  foguera  desitjada;  la  llenya  estaria  humida  y 
mitg  gelada,  y  segurament  tot  fóra  inútil;  la  vista  desde’l  cim  fóra 
nula,  y  a  causa  de  la  forta  boirada  no,  podriem  pas  ovirar  cap  dels 
focs  que  poguessin  encendre’ls  companys  d’altres  encontrades;  a 
més,  era  tant  intensa  la  foscor  que  regnava  a  l’entorn,  que  na 

deixava  d’oferir  algun  perill  l’ascensió  y  subsegüent  davallada  en 
aquelles  hores;  y  això,  junt  ab  el  fred  y  el  temor  de  lo  desconegut 
o  imprevist,  s’imposà  a  tots,  acordant  que,  donada  l’inutilitat  de 
tota  temptativa,  era  preferible  desistir  de  l’ascensió,  que  hauria 
sigut  ben  penosa,  y  deixar-la  pera  l’endemà  al  matí,  en  que  quan 
menos  no  hi  hauria  cap  perill,  y  potser  podria  gaudir-se  d’una 
bona  vista  panoràmica.  L’amic  en  Juli  Soler,  nostre  animós  cap 
de  colla,  que  res  havia  dit  durant  la  discussió  a  fi  de  no  desenco¬ 
ratjar  la  jovenalla,  trobà  ben  encertada  la  decisió  presa,  que 
cregué  forçosa,  y  no  se’n  parlà  ja  més. 

Més  era  nit  de  festa  y  calia  celebrar-la.  De  primera  senyal 
la  resplendor  d’un  coet  y  l’espetec  sorollós  de  seguida  tronada'ns 
apartà  la  recança  de  nostra  permanència  al  peu  del  cim,  que 
voliem  trepitjar,  y  ens  entregàrem  joyosament  a  les  alegres  expan¬ 
sions  propries  de  la  diada  y  del  lloc.  L’amic  Santamaría  lluí  prin¬ 
cipalment  les  seves  aficions  y  habilitats  pirotècniques;  ell  mateix, 
l’Amat  y  algun  altre  feren  en  improvisats  skis  alguna  que  altre 
cursa  sobre  aquelles  extenses  congestes  que’ns  envoltaven  ;  l’alegria 
de  nostres  cants  y  cridòria  retrunyia  per  aquelles  solituts;  y,  a  no 
ser  el  fred,  la  mateixa  humitat  y  un  fort  vent  que,  iniciat  de  poc, 
anava  avivant-se  per  moments,  huriem  permanescut  molt  més 
temps  al  bell  defora,  gaudint  de  la  placèvola  visió  d’una  nit 
passada  a  l’alta  montanya,  a  plena  natura. 

Refugiats  de  nou  dins  una  de  nostres  tendes,  despedírem 
aquella  diada  ab  un  refresc  esmeradament  preparat  per  l’amic 
Girona;  y,  després  d’aixecar  nostres  copes  vessant  l’espumós  vi 
sortit  de  les  entranyes  de  nostra  terra,  tot  brindant  per  Catalunya, 
pel  Centre  y  per  la  germanor  de  tots  els  catalans,  ens  preparàrem 
lo  menester  pera  descansar  unes  hores. 

Fortes  ratxades  de  vent,  que  cada  vegada’s  repetia  ab  més 
força  y  violència,  ens  feren  reforçar  les  amarres  de  nostres  tendes, 
y  molt  prompte,  convenientment  distribuits  en  les  mateixes,  cada 
un  agafà  sa  manta,  s’arreglà  son  jaç  y  se  posà  a  descansar  esperant 
l’endemà. 

Als  pocs  moments  la  calma  tornava  a  regnar  a  l’entorn.  Sols 
la  mateixa  remor  de  la  ventada  y  el  sotraquejar  de  la  tenda,  que 
semblava  haver  de  desplomar-se  a  cada  moment,  interrompien  el 
silenci  d’aquella  nit  misteriosa  que  la  tradició  ha  rublert  de  gayes 
fantasies  y  populars  llegendes. 

El  vent,  el  fred  y  la  mateixa  excitació  nerviosa  no  va  deixar- 
nos  dormir  ni  un  moment  a  la  gran  majoria;  sols  algun  s’entregà 

calmosament  al  somni,  mentres  altres  sortien  a  fòra  a  cada 
moment  a  esguardar  el  temps  y  comunicar-nos  ses  impressions; 
els  tècnics  de  la  colla,  que  havien  dirigit  el  montament  de  nostres 
tendes,  ens  asseguraren  la  seva  resistència  als  cops  de  la  forta 
ventada,  que  ja  s’havia  desencadenat  ab  tota  sa  intensitat,  esclarint 


Clixé  del  Sr.  Roig 

Vista  desde’l  cim  del  Puigmal.  —  Vessant  de  Cerdanya 


un  xic  la  boira  y  deixant  ovirar  un  que  altre  estel  que  lluía  vergo- 
nyosament  per  l’espay. 

L’endemà  al  matí,  apenes  apuntà’l  dia,  ja  tots  ens  trobàrem 
fòra  les  tendes;  el  vent  havia  amainat,  esclarint  completament  tot 
l’espay;  el  dia’s  presentava  serè,  esplèndit,  brillant,  com  no  podiem 
esperar;  les  rafagades  de  la  nit  havien  fet  bona  feina:  el  temps 
estava  assegurat.  Sols  el  fred  no  havia  encara  calmat  en  aquella 
hora  y  ens  feya  moure  d’un  cantó  a  l’altre  ben  abrigats  ab  nostres 

mantes;  el  termòmetre  marcava  que  havíem  arribat  a  dos  graus 
sota  zero;  la  gelada  havia  sigut  potenta. 

Després  de  menjar  una  mossada  y  d’haver  arribat  de  nou  al 
nostre  campament  els  nostres  traginers  y  cavalleries  que  venien  a 
cercar-nos,  la  colla  va  dividir-se  amistosament  pera  fer  el  retorn 
per  diferents  viaranys.  El  sol  s’aixecava  majestuosament ;  la  natu¬ 
ralesa  semblava  reviure  ab  tot  son  esplendor  y  calia  aprofitar 
aquell  jorn  que  se’ns  oferia  ab  tota  esplendidesa.  De  primer  mar¬ 
xaren  els  que  tenien  la  jornada  més  llarga,  davallant  cap  a  Núria, 
pera  remontar  vers  Noucreus,  y  pel  coll  de  la  Vaca,  Tirapits, 
Fresers,  Coll  de  la  Marrana  y  Ull  de  Ter  dirigir-se  a  Camprodon; 
les  extenses  congestes  que  s’oviraven  cap  a  Noucreus  y  les  ànsies  de 
visitar  el  lloc  ont  ha  d’aixecar-se r\  Refugi  que’l  Centre  edifica  a 
Ull  de  Ter,  els  féu  escullir  aquest  itinerari. 

Altra  colla  va  dirigir-se  vers  el  cim  del  Puigmal,  desde  on 
pogueren  gaudir  perfectament  de  les  esplendentes  vistes  panoràmi¬ 
ques  que  poden  ovirar-se  desde  aquell  lloc  en  dies  clars  com  el  que 
feya;  y  tragueren  varies  vistes  fotogràfiques  de  les  serres  de  Nou¬ 
creus  y  de  Carlit.  Al  cim  del  Puigmal  hi  havia  ben  preparada  una 
gran  munió  de  feixines  y  llenya  solta,  convertida  en  un  pa  glaçat; 
totes  les  proves  que’s  feren  resultaren  impossibles  pera  encendre 
aquella  massa  compacta.  Això  acabà  de  demostrar  lo  inútils  que 
haurien  sigut  les  nostres  temptatives  de  pujar-hi  la  nit  abans. 
Aquests  companys  retornaren  per  Fontalba  y  Queralps  cap  a 
Ribes,  on  tenien  de  trobar-se  ab  els  que  quedàrem  abaix  la  Coma. 

Quan  aquestes  dugués  colles  havien  ja  marxat  y  veya-m  ses 
siluetes  anar  desapareixent,  començàrem  a  desmontar  les  tendes, 
les  plegàrem,  carregàrem  les  cavalleries,  y  pel  mateix  camí  del 
dia  abans  retornàrem  a  Ribes,  arribant-hi  a  l’hora  justa  de  dinar, 
donant  per  acabada  aquesta  senzilla  excursió,  que’ns-e  serví  pera 
preparar-nos  pera  altres  sortides  de  més  empresa. 


E.  VIDAF  Y  RIBA 

SANT  MARTI  Y  LA  SUA  CATALANA  ESPASA 

Sant  Martí,  Sant  Jaume  y  Sant  Jordi  han  constituït  un  mateix 
simbolisme,  adoptat  per  pobles  franchs,  castellans  y  orientals, 
per  donar  esperit  propi  a  la  sua  respectiva  milicia  de  les  armes. 
Encara  sembla  que  Sant  Romà  obtingué  patronat  consemblant 
dels  castellans,  a  judicar  del  que’s  llegeix  en  lo  Poema  del  Cid. 
Estaven  fent,  dintre  la  iglesia  de  Çamora,  los  preparatoris  per 
armar  cavaller  a  Pedrarias,  y  aparellaven  l’altar  ab  los  sants  pro¬ 
tectors  de  la  cavalleria: 


El  altar  tiene  compuesto 

Y  el  sacristan  perfumaba 

A  San  Jorge  y  San  Roman 

Y  Santiago  el  de  Espaiia. 

També  Catalunya  s’havia  fixat  en  lo  propri  Sant,  d’una  ma¬ 
nera  prou  especial,  en  temps  molt  reculat,  que  arrencarà  dels 
segles  VI  al  VII.  Aixís  es  de  creure  de  la  notable  inscripció  gero- 
nina,  pretenent  existir  cert  Sant  Romà  martiritsat  a  Gerona,  pro 
del  qui  no  se’n  té  nova  positiva1. 

Si  los  castellans,  en  lo  segle  XII,  haguessin  tingut  relacions  ab 
França  similars  a  les  nostres,  lo  poeta  colocaría  en  son  altar  de 
Çamora,  en  comptes  de  Sant  Romà,  al  sant  cavaller  y  bisbe  Martí 
de  Turs. 

Per  més  que’ns  dolga,  havem  de  confessar  que,  al  mitg 
d’aquestes  aficions  patronímiques  cavalleresques  delsvehins  pobles 
cristians,  nos  hi  presentem,  los  catalans,  sense  cap  fesomia. 

Primerament  seguírem  la  corrent  francesa,  que’ns  portava’l 
seu  Sant  Martí,  que  tingué  la  millor  acullida  entre  la  nostra  gent 
d’espasa.  Més  tart  lo  segle  XII  comença  a  arreconar-lo :  influen¬ 
cies  orientals  nos  porten  lo  patronat  d’aquell  altre  famós  cavaller 
grech  Sant  Jordi,  que  es  aquí  admès  com  ho  havia  estat  a  Venezia 
y  a  Gènova. 

i)  f  HE  SVNT  RELIQVAE 

SCI  *  ROMANÍ  >  SCI  • 

TOME  MARTYRVM  QVI 
APVT  GERVNDAM 
CLAVIBVS  TRANSFIXI 
MARTIRIVM  PASSI 


Hubner:  Inscriptiones  Hispaniae  Christianae,  nombre  192. 


i6 


Butlletí  del 


Sobrevé  lo  sigle  XIII  y  lo  sant  cavaller  francès  no  cau  del  tot 
en  l’oblit,  a  despit  de  créxer  contínuament  lo  patronatge  del  altre 
sant  cavaller  oriental.  Les  dugués  advocacions  se  troben,  y  encara 
hi  ha  qui  no  volent  donar  predomini  a  la  novella,  les  agermana 
en  la  sua  representació  ideològica.  Això  es  lo  que  sembla  trans- 
lluirse  en  la  dedicació  d’una  cova  a  Alcudia,  als  dos  Sants  Martí  v 
Jordi,  que  darrerament,  en  1906,  fou  restaurada  en  son  antich  culte. 

Difícil  es,  en  un  treball  fet  a  la  lleugera,  seguir  pas  a  pas  les 
mostres  que  suministrarà,  lo  sigle  XIII,  de  la  transició  entre  la 
popularisada  advocació  cavalleresca  de  Sant  Jordi,  que  ha  pres  un 
increment  may  vist  y  l’amortiguada  de  Sant  Martí.  Sols  podem 
profitarnos  d’algun  que  altre  exemple  que’ns  surt  al  pas. 

Per  ço,  encara  que  poca  cosa  representi,  no  dexarem  de  relatar 
lo  fet  del  famós  capità  Guillem  de  Cervera,  qui,  volent  cambiar  la 
espasa  per  lo  breviari,  tracta  de  practicar-ho  sots  los  auspicis  del 
sant  cavaller  y  bisbe.  Axis  en  la  festivitat  de  Sant  Martí  de  Turs 
del  anv  1230,  Guillem  de  Cervera  ingressà  en  la  comunitat  de 
Poblet L 

Lo  nom  de  Sant  Martí  fou  donat  en  los  llochs  més  avençats  y 
de  major  perill  de  la  frontera  de  Catalunya  vella.  Sant  Martí  se 
nomena  lo  gran  castell  del  Penadès,  que  es  cap  d’una  de  les  més 
antigues  famílies  catalanes  de  l’època  comtal.  Lo  Veguer  de  Sant 
Martí  es  un  personatge  que  figura  en  primera  fila  en  lo  regnat  de 
Borrell  II  y  d’ell  ne  davallen  Bernat  de  Sant  Martí  (any  1000), 
Arnau  Mir  de  Sant  Martí  (anys  1060  a  1090),  Jordà  de  Sant  Martí 
(anys  1110  a  1130),  Guillem  de  Sant  Martí  (anys  1130  a  1 1 83)1  2, 
Ferrer  de  Sant  Martí  (any  1213),  etc.3 

També  en  la  part  més  occidental  de  Catalunya,  en  la  Riba¬ 
gorça,  hi  figura  altra  notable  familia  Sant  Martí.  D’ella  seran  Na 
Sanxa,  senyora  de  Sani  Martí,  filla  de  Berenguer  Ramon,  qui  a 
mitjans  del  sigle  XII  se  presenta  ab  dominis  a  Alasquarre4 5,  y  un 
cavaller  que  en  1258  seguia  a  Jaume  I  conegut  per  Martí  Martínez 
de  Sant  Martí0,  qual  nom  no  pot  presentar-se  més  rebuscat. 

1)  Milà  y  Fontanals:  De  los  írovadores  en  Espana  (Barcelona,  1889),  P-  3^7- 

2)  Guillem  fou  també  senyor  de  Montcada  per  haver  casat  ab  la  senyora 
d’aquest  castell,  Beatriu  de  Montcada,  prestant  homenatge,  en  l'any  11  35,  al 
Comte  de  Barcelona,  pels  feus  de  Montcada,  Montbuy  y  Montornès.  — ( Colec - 
ción  de  docnmentos  inéditos  del  Archivo  de  la  Corona  dc  Aragón,  vol.  IV,  pl.  41. } 

3)  Per  més  detalls  d'aquesta  familia  vegi-s  les  Metnorias  de  la  Real  Acadè¬ 
mia  de  Ruenas  Letras  de  Barcelona,  vol.  VIII,  pl.  334. 

4)  Cartoral  de  Roda,  foli  64  (Arxiu  de  la  Catedral  de  Lleyda). 

5)  Registre  17,  foli  45  (r)  (Arxiu  de  la  Corona  d’Aragó). 

En  lo  territori  conegut  per  Catalunya  vella,  çò  es,  lo  qui  va 
dels  Pireneus  al  riu  Gayà,  y  limitat  al  Oest  per  la  Sagarra  y 
rUrgell,  arreu  han  subsistit,  durant  tota  la  Edat  Mitjana,  temples, 
capelles  y  altars  alçats  en  honor  a  Sant  Martí,  molts  dels  quals 
encara  se’ns  presenten  com  a  fites  de  la  extensió  presa  en  nostra 
terra  d’una  de  les  advocacions  més  generalisades  en  la  Europa 
Occidental. 

Anys  enrera,  a  Catalunya,  podien  endevinar-se  les  capelles 
dedicades  a  Sant  Martí,  sense  necessitat  de  preguntar-ho.  Sols 
calia  esguardar  les  batents  de  la  porta,  y  si  hi  aparexien  clavades 
ferradures  era  mostra  segura  de  venerar-s’hi ’l  sant  patró  de  la 
cavalleria  a  França. 

No  havem  trobat  escrit  d’ahont  davallava  aytal  costum,  la 
que,  no  fos  més  que  pel  seu  sagell  tradicional,  valdria  la  pena  de 
seguir-se  conservant.  Hi  ha  tanta  poesia  en  aquests  detalls  de  vida 
íntima!  Resulta  tant  monòtona  la  uniformitat! 

Sant  Martí,  bisbe  de  Turs,  qual  festa  celebrem  lo  n  de 
Novembre,  nasqué  a  la  antigua  Sabaria,  en  la  Pannonia,  que  es 
Sarvar  o  Steim-am-Anger  en  lo  reyalme  d’Hungria,  per  l’any  316, 
morint  vers  lo  397. 

Son  pare  fou  militar  y  pagà.  Martí  l’acompanyà  a  Pavia, 
hont,  convertint-se  al  cristianisme  quan  sols  tenia  déu  anys,  l’ins- 
crigueren  entre’ls  catecúmens.  Als  setze  anys  lo  feu  entrar  en  la 
milicia  un  decret  imperial  que  ho  exigí  a  tots  los  fills  de  vells 
militars. 

Llavors  se  dedicava  a  una  vida  piadosa,  recitant-se’n  tres  fets 
assenyalats. 

Martí  tenia  un  criat,  esmerant-se  per  tractar-lo  millor  que  si 
li  fos  germà:  al  menjar  lo  volia  servir  preferentment,  tractava  de 
rentar-li  la  roba,  de  descalsar-lo,  en  una  paraula,  son  desitg  era 
que’s  cambiessin  los  papers. 

Un  hivern  molt  fret,  en  que  residia  a  Amiens,  trobà  en  lo 
camí  a  un  pobre  quasi  nu.  No  li  podé  fer  almoyna  de  diners 
perquè  no’n  tenia,  y,  llevant-se  lo  mantell,  lo  partí  en  dugués 
parts  y  n’hi  donà  la  meytat.  Aquella  nit  Jesucrist  se  li  aparegué  en 
somnis  voltat  d’àngels  y  portant  la  meytat  de  la  sua  capa,  lo  qual 
li  dirigí  estes  paraules: 

—  Martí,  que  no  es  més  que  catecúmen,  m’ha  donat  aquesta 
roba. 

Als  divuyt  anys  rebé’l  baptisme,  y  fins  als  vint  prosseguí  en  la 
milicia  per  consideració  a  son  tribú,  qui  li  prometé  renunciar 

junts  al  món  passat  dit  termini.  Com  tractés  de  dexar  les  armes 
la  vigilia  d’una  batalla  contra  los  tudeschs,  y  li  atribuissen  tal 
determinació  a  covardia,  s’oferí  situar-se  en  la  primera  fila  sense 
altra  arma  que  la  senyal  de  la  creu.  A  l’endemà  los  enemichs 
demanaven  la  pau. 

Lliure  del  servey,  Martí  passà  llarga  temporada  ab  Sant 
Hilari,  bisbe  de  Poitiers,  qui’l  volgué  consagrar  de  diaca.  Anà  a  la 
Pannonia,  a  sa  casa  payral,  y  hi  convertí  al  catolicisme  a  sa  mare  y 
altres  persones.  Los  arrians,  que  dominaven  aquella  provincià,  lo 
feren  sofrir  molt,  passant  novament,  ab  Sant  Hilari,  a  la  alta 
Italia.  Allí  les  persecucions  d’Auxenci,  bisbe  arrià  de  Milà,  l’obli¬ 
garen  a  retraure-s  a  la  petita  illa  Gallinaria,  hont  féu  vida  contem¬ 
plativa,  nodrint-se  d’arrels  y  herbes. 

Vers  l’any  360  se  juntà  altra  vegada  ab  Hilari  a  Poitiers, 
fundant  a  Lieugé  (Lugugé  o  Locociacum)  lo  primer  monestir  esta¬ 
blert  en  les  Galies.  D’allí  passà  a  Turs,  hont  l’elegiren  bisbe,  en 
l’any  371.  A  despit  del  nomenament,  persistí  en  sa  vida  solitaria  y 
monacal,  residint  en  una  celda  de  la  montanya  vehina,  hont 
prompte  l’acompanyaren  fins  a  80  joves  dels  més  distingits  de 
Turs.  Dedicat  de  ple  a  la  profitosa  labor  catequista,  convertí  a 
molts  pagans,  atribuint-se-li  miracles  y  fets  benemèrits. 

Son  dexeble  Sulpici  Sever,  Gregori  de  Turs,  Paulí  y  Fortunat, 
al  morir  Sant  Martí,  consignaren  en  escrits  y  propalaren  la  sua 
vida,  fent-la  conèxer  de  tot  lo  món  occidental. 

No  hi  ha  unitat  en  la  iconografia  de  Sant  Martí.  Mentres  que 
en  uns  llochs  lo  veyem  ab  hàbits  episcopals,  en  altres  se’l  repre¬ 
senta  a  cavall,  vestit  de  guerrer  y  en  actitut  de  partir  la  capa  ab 
lo  pobre. 

Se  creu  que  la  recitada  costum  de  les  ferradures  posades  en 
ses  capelles,  pot  indicar  que  allf’s  venera  al  Sant  Martí  cavaller  y 
bisbe,  no  a  altres  dos  sants  que  hi  ha  del  propi  nom.  Aludim  a  un 
altre  bisbe  de  Braga,  mort  en  58o,  y  commemorat  lo  30  de  Març,  y  a 
un  papa,  mort  en  655,  honorificat  per  nosaltres  lo  12  de  Novembre 
y  per  los  grechs  lo  14  d’Abril. 

No  hi  ha  detalls  de  la  veneració  que  los  cavallers  catalans 
pogueren  tributar-li  abans  que  a  Sant  Jordi.  Pro,  en  contra,  de  sa 
antiquissima  popularitat  n’han  restat  tants  recorts,  que  constitueix 
la  característica  del  mes  de  Novembre,  al  mitg  del  qual  ve  situada 
sa  commemoració. 

Si  per  Totsants,  pluges  y  humitats  porten  alguns  frets  pre¬ 
maturs,  tothom  vos  parlarà  esperançat  de  la  vinguda  del  estiuel  de 

Sant  Martí,  ço  es,  que  passats  breus  dies  no  pot  mancar  la  bonan¬ 
ça,  encara  que  siga  de  poca  durada,  ja  que  lo  mal  temps  del  hivern 
s’acosta  depressa  en  molts  llochs.  Per  ço  a  Arbúcies,  hont  l’hu¬ 
mitat  es  motiu  de  continuades  pertorbacions  en  esta  tempora¬ 
da,  vos  diuen:  «L’estiuet  de  Sant  Martí  dura  tres  jorns  y  un 
dematí».  A  Italia  tenen  un  vulgar  consemblant:  «L’estate  di  San 
Martino  dura  tre  giorni  e  un  pocolino». 

Aquesta  bonança,  que  s’ha  volgut  fer  peculiar  de  la  sua  diada, 
no  sabem  per  què  nostre  poble  la  transporta  a  les  reflexions  solars 
de  les  boyres,  després  de  que  ha  passat  la  pluja.  Al  aplech  inèdit 
d’aforismes  d’En  Sebastià  Farnés  devem  les  següents,  que  són 
variants  del  mateix  tema:  «Si  l’arch  de  Sant  Martí  surt  al  matí, 
la  pluja  es  aquí;  si  l’arch  de  Sant  Martí  surt  al  vespre,  la  pluja 
està  llesta».  «Quan  l’arch  de  Sant  Martí  surt  al  matí,  para’l  bací ; 
quan  l’arch  de  Sant  Martí  surt  al  vespre,  para  la  testa.»  «Arch  de 
Sant  Martí  al  mitjdia,  pluja  tot  lo  dia.»  «L’arch  de  Sant  Martí,  si 
surt  al  matí,  la  pluja  ja  es  aquí;  si  surt  al  cap-vespre,  para-li  la 
testa;  si  surt  a  la  tarda,  la  pluja  es  acabada.» 

Lo  qual,  en  altres  termes,  se  diu  també:  «Arch  de  Sant  Martí 
al  matí,  pluja  aquí;  arch  de  Sant  Martí  a  la  tarda,  pluja  passada»1. 

Al  revés  del  anterior  proverbi  català  diuhen  los  mallorquins 
de  Sóller:  «L’arch  de  Sant  Martí,  si  surt  al  matí,  fes  ton  camí;  si 
surt  al  capvespre,  treu  lo  cap  a  la  finestra». 

Si  no  podem  establir  la  antiguitat  d’aquests  proverbis,  subsis- 
tents,  ab  idèntiques  paraules,  a  Mallorca  y  a  Italia,  sí  que  assegura¬ 
rem  nostra  remota  designació  del  arch  de  Sant  Martí,  per  trobar-la 
transcrita  en  la  Crònica  del  rey  Jaume  I  lo  Conqueridor,  obra 
del  sigle  XIII  o  XIV.  Al  referir-se  lo  fracàs  de  l’expedició  ultrama- 
rina  del  1269,  diu  lo  llibre  que  s’alçà  «horre  temps  de  Levant  e  feu 
un  arch  blau  e  vermeyl  d’aquests  quen  dien  de  Sent  Martí». 

Les  operacions  agrícoles  y  lo  cambi  en  la  naturalesa  que 
ocorren  en  Novembre,  s’han  vinculat  en  lo  propi  Sant,  com 
podem  veure:  «Per  Sant  Martí,  tapa  ton  vi».  «Per  Sant  Martí, 
botes  a  recomplir.»  «Per  Sant  Martí,  la  pinya  cau  del  pi.»  «Per 
Sant  Martí,  la  neu  al  pi :  si  no  hi  es  al  vespre,  al  dematí.»  «Per 
Sant  Martí,  la  neu  al  pi:  per  Sant  Romà,  la  neu  al  pla.» 

A  la  Vall  d’Aran  diuen:  «Ta  Sant  Martin,  era  nyeu  pet 
camin;  et  ta  Sant  Andreu,  assí  que  só  s’ha  dit  era  nyeu». 

1)  Los  italians  participen  de  les  matexes  influencies  quan  diuen:  «Arco 
da  mattina,  empie  le  mulata;  arco  da  sera,  tempo  rasserena». 

No  havem  de  dexar  de  banda,  per  més  que  no  tinga  such  ni 
bruch,  certa  dicció  aplicada  al  sant  bisbe  y  cavaller,  digna 
d’apropiàrsela  lo  castellà  Pere  Grullo:  «Lo  cavall  de  Sant  Martí 
va  viure  fins  que  va  morir». 

Bé  es  prou  extrany  que  siga  aquest  lo  sol  recort  que  la  aforís¬ 
tica  catalana  dedica  al  cavaller,  a  qui  may  la  veu  popular  oblidà 
del  tot  en  l’Edat  Mitjana,  fins  al  punt  d’atribuir  a  ell  una  de  les 
més  famoses  armes  de  virtuts  de  nostres  reys. 

No  puch  dexar  d’ocupar-men  y,  per  tant,  tractar  novament  de 
la  cavalleria  catalana,  al  temps  de  son  major  esclat. 

A  Catalunya,  com  per  tot  arreu,  era  general  la  preocupació  en 
les  armes  de  virtut.  Llavors  se  parla,  entre  nosaltres,  com  objecte 
estimadíssim,  d’una  espasa  que’s  suposava  esser  la  matexa  arma 
ab  que  lo  sant  partí  sa  capa.  Vejeu,  donchs,  si  la  tal  espasa  havia 
d’estar  dotada  de  propietats  maravelloses,  sens  curar  de  si  fou 
tremplada  en  la  verinosa  sanch  de  drach,  o  forjada  en  conformitat 
als  concells  de  la  magia  o  al  moviment  dels  estels,  segons  corres¬ 
ponia  a  les  inapreciables  armes  de  constelació. 

La  primera  memòria  que  la  documentació  dóna  de  la  espasa 
de  Sant  Martí  es  del  1370,  quan  la  legà  en  son  testament  lo  rey 
d’Aragó  Pere  lo  Cerimoniós. 

Beuter  pretén  que  nostre  comte  Ramon  Berenguer  lo  Gran  la 
dugués  de  la  Germania,  al  retornar  de  sa  cavalleresca  empresa. 
Altres  diuen  que  Berenguer,  bisbe  de  Turs,  la  regalà  a  Sant  01a- 
guer.  Opinions,  totes  elles,  tant  aventurades,  com  la  sua  auten¬ 
ticitat. 

Lo  testament  de  nostre  rey  Pere  III  exceptuà  del  encant  que 
devien  fer-se  d’alguns  dels  seus  béns  mobles,  cinch  famoses  espa¬ 
ses,  conegudes  ab  los  noms  de  Sant  Martí,  Vilardell,  Tison,  Tri- 
veta  y  Clareta. 

Al  expirar  lo  darrer  descendent  de  nostra  gloriosa  casa  Comtal 
de  Barcelona,  lo  rey  Martí  l'Humà ,  fou  fet  altre  encant  d’inapre¬ 
ciables  objectes  de  familia.  Diu  un  personatge  qui  visqué  en  lo 
sigle  XV,  l’arxiver  Carbonell,  que  la  reyna  viuda,  Marguerida  de 
Prades,  se  guardà  la  espasa  de  Sant  Martí;  pro  que,  després  de 
morta,  «dita  espasa  fou  venuda  en  encant  publich  e  la  qual  fou 
coneguda  per  un  criat  dels  dits  rey  En  Martí  e  reyna  Margarita 
apellat  Bernat  Savila».  Lo  bon  servidor,  al  regonèxer-la,  no  duptà 
en  comprar-la,  per  fer-ne  piadosa  donació  a  la  confraria  dels  coto¬ 
ners  de  Barcelona. 

En  tanta  honor  y  estima  se  tingué  l’acte  d’en  Çavila,  que  los 

comentaris  arribaren  a  orelles  de  la  reyna  Maria  de  Castella, 
muller  y  llochtinent  de  nostre  monarca  Anfós  de  Nàpols. ■  Ella 
mostrà  tant  d’interès  en  guardar  en  son  poaer  la  tradicional  arma, 
que  ni’l  gremi  dels  Cotoners,  ni  l’antich  servidor  reyal,  se  pogue¬ 
ren  substraure  a  son  desi t j  de  fer-n’hi  entrega. 

Pro  morta  Donya  Maria,  la  confraria  dels  Cotoners  la  recobrà, 
alçant  acta  pública,  hont  s’hi  fa  minuciosa 
descripció  de  la  espasa.  Aquesta  escriptura 
havem  vist  al  Arxiu  de  Protocols  dels  notaris 
de  Barcelona,  hont  se  custodia.  Lo  dilluns 
25  de  Setembre  de  1458,  Bernat  Çavila,  que 
encara  era  viu,  refermà  al 
gremi  dels  Cotoners  la  sua 
primera  donació  de  la  es¬ 
pasa  de  Sant  Martí. 

Té  aquesta  arma  cata* 
lana  un  parió  a  Italia  ab 
altra  famosa  espasa,  que 
se  suposava  haver  sigut  de 
Sant  Mauriç,  màrtir,  que 
militava  en  la  llegió  Te- 

bea,  la  qual,  més  sortosa  que  la  nostra,  ha  passat 
de  l’armeria  dels  Duchs  de  Saboya  al  museu  de 
Turin  l. 

Y  havem  calificat  de  més  sortosa  a  la  arma 
italiana,  per  quant  nostre  sigle  XIX,  que  de  tantes 
coses  s’ha  burlat  y  tantes  voluntats  ha  menys- 
preuat,  no  dubtà  en  posar  ses  impúdiques  mans 
en  lo  sagrat  dipòsit  que’l  patriota  escuder  Çavila 
havia  fet  a  la  barcelonina  institució  gremial. 

La  espasa  de  Sant  Martí  es  novament  posada 
al  encant  per  los  successors  d’aquella  vella  con¬ 
fraria  dels  Cotoners,  passant  a  ocupar  lloch  d’ho¬ 
nor  en  una  interessantíssima  armeria  particular, 

_  que  un  jorn  fou  joya  estimable  de  Barcelona. 

Espasa  dels  reys  n 

d’Aragó  dita  de  D’haver-la  contemplada  en  dita  armeria  n  ha  dexat 
Sant  Martí.  una  interessant  descripció  l’escriptor  militar  Ba- 


Veyna  de  l’espasa 
de  Sant  Martí 


1)  Ab  lo  títol  de  Espases  meravelloses  catalanes  en  lo  regnat  de  Jaume  lo 
Conqueridor .  ha  publicat,  l’autor,  aquests  y  altres  documents  en  la  Revue  His- 
panique,  de  París,  volum  del  any  1906. 

rado,  resultant  completament  pariona  ab  la  que’ns  llegà  lo  minu¬ 
ciós  notari  del  sigle  XV.  En  lo  que  Barado  no  està  prou  en  ferm 
es  en  judicar-la  dels  sigles  X  o  XI,  quan  la  sua  més  llunyana 
procedència  serà’l  sigle  XIII. 

Nostra  matexa  època  no  havia  pogut  substraures  de  la  preocu¬ 
pació  popular  que  rodejà  en  tot  temps  a  la  espasa  de  Sant  Martí. 
Al  senyor  Careta  y  Vidal  devem  una  curiosa  observació  de  quan 
estava  en  la  armeria  de  la  Plaça  de  Catalunya.  Refereix  que  cert 
comerciant  d’antiguitats,  que  la  havia  tinguda  en  ses  mans,  encara 
duptant  de  la  sua  autenticitat,  li  digué  molt  convençut: 

—  Ab  tot,  si  no’s  va  ab  compte  en  tocar-la,  fàcilment  un  s'hi 
talla:  no  sé  en  què  consisteix. 

Quan,  en  l’any  1899,  la  predita  armeria  passà ’ls  Pireneus,  per 
anar  a  parar  a  les  sales  del  fabricant  de  paper  de  fumar  Job,  En 
Jordi  Pouillac,  de  Tolosa,  la  espasa  de  Sant  Martí  també’ns  deixà, 
segurament  per  no  tornar  més...  Quin  simbolisme  transpira  la 
paulatina  fugida  d’aquestes  migrades  relíquies  de  nostres  monar¬ 
ques!  Prou  sembla  que  volen  allunyar-se  de  tantes  miseries  v 
vergonyes!  Serà  un  deute  de  la  resurrecció  de  la  nacionalitat  cata¬ 
lana  reintegrar-les  a  la  patria.  Déu  benehesca  al  nou  Çavila  que 
un  jorn  nos  retorni  penyora  tant  estimada  dels  reys  d’Aragó!  Mal 
hagin  los  qui  de  tal  manera  les  menyspreuaren  ! 


francesch  CARRERAS  y  CANDI 


L’HIVERN  A  MONTANYA 


ls  alpinistes  estan  de  joya.  Chamonix  prepara  en  llur  honor 


1  j  grans  festes,  que  tindran  lloc  del  3  al  20  de  Janer.  El  concurs 
internacional  de  skis  organisat  pel  Club  Al  pi  ’ls  donarà  ocasió 
d’agrupar-se,  de  cridar  l’atenció  del  públic  sobre  la  seva  bravesa,  la 
seva  agilitat,  imperfectament  avalorada  per  la  mateixa  naturalesa 
del  terrer  ont  s’exerciten  sense  testimonis. 

«Gran  cosa! — podreu  dir.  —  Què  se’ns  endóna  a  nosaltres, 
que  no  tenim  ni  temps  ni  medis  de  cultivar  aquests  esports  costo¬ 
sos,  difícils,  reservats  als  rics  vagamons?  Sigueu  pràctics:  parleu-nos 
de  lo  que  interessi  la  vida  regular.»  Doncs  bé:  jo  us  demostraré, 
per  ma  personal  experiencia,  que  aquesta  manifestació,  merament 

esportiva  avuy,  està  cridada  en  un  avenir  proper  a  modificar 
profondament  l’existencia  de  nostres  poblacions  montanyenques, 
entregant-los  un  senzill  y  econòmic  enginy  que’ls  permetrà,  sinó 
lluitar  ab  el  fred,  lluitar  ab  el  no  menys  crudel  isolament  de  l’hi¬ 
vern  .  El  ski,  introduit  de  poc  a  França  pels  homes  d’esport,  es, 
abans  que  tot,  un  medi  de  locomoció  conegut  a  Suècia,  Noruega  v 
Finlandia  desde  temps  immemorial,  y  es  tant  familiar  entre’l  jovent 
d’aquells  paísos  com  els  xanclos  entre  nosaltres.  Ell  pertany  a  la 
mitologia,  a  la  llegenda.  Poemes  escandinaus  de  l’any  980  senyalen 
l’existencia  d’una  deesa  del  ski  anomenada  Skade,  y  del  déu  ski, 
Ull,  el  qual,  ab  son  germà  Svipdag,  lliurà  a  Freya,  retinguda  pre¬ 
sonera  pels  gegants  en  les  montanyes  de  Jotunheimen.  El  ski  es, 
doncs,  fins  a  cert  punt,  una  institució  nacional,  y  si’l  seu  ús  s’ha 
perpetuat  fins  a  nostres  dies  es  senzillament  perquè  s’adapta  a  les 
exigencies  dels  paísos  freds. 

Es  sabut  que  l’amontonament  de  les  neus  tanca  les  comuni¬ 
cacions  en  l’alta  montanya,  durant  l’hivern.  Bloquejats  en  ses 
propries  cases,  sos  habitants  queden  reduits  a  viure  de  llurs  sols 
recursos,  sense  arriscar-se  a  baixar  a  la  plana,  a  no  esser  a  costa  de 
greus  perills.  La  vida  queda  en  suspens  durant  alguns  mesos  y  els 
negocis  ne  sofreixen  naturalment  tristes  conseqüencies.  Ara,  mercès 
al  ski,  un  no  s’enfonza  en  la  fina  pols  enlluernadora  y  glaçada, 
preparada  a  marxar  avall,  formant  allaus  al  pas  del  vianant. 

Avuy  pot  lliscar-se  suaument  per  la  superfície  sense  apenes 
remoure-la.  Pot  avançar-se  ràpidament,  sense  fadiga,  sense  perill, 
al  pas  d’un  peató  qualsevol.  Y  si  considerem  els  Alps,  els  Pireneus, 
l’Auvergne,  els  Vosges,  el  Jura,  se  compendrà  que  estic  en  lo 
pràctic  al  recomanar  aquest  meravellós  enginy,  indispensable  per 
la  mera  existència. 

Evidentment  la  transformació  no’s  farà  pas. en  un  dia.  El  ski, 
abans  de  conquistar  les  masses,  trobarà  les  mateixes  resistencies 
que’ls  ferro-carrils,  la  bicicleta,  l’automòbil.  Faltarà  vèncer  molts 
prejudicis,  lluitar  contra  la  fidelitat  a  tradicions  que,  si  són  belles 
baix  un  aspecte  moral,  són  també  perjudicials  davant  del  Progrés. 
A  primera  vista’l  ski  desconcerta.  Aquelles  llargues  y  primes 
planxes  de  fusta,  retombades  en  ses  puntes  y  ab  les  corretges  al 
mitg  pera  lligar-hi ’ls  peus,  semblen  un  aparell  trencadís  y  engor- 
rós  del  qual  no  pot  fiar-se  perquè  no  sab  aprofitar-se  la  seva 
aplicació. 

L’any  darrer  vaig  tenir  ocasió  d’estudiar  sobre’l  lloc  la  causa 
de  la  terrible  allau  que  en  el  mes  de  Febrer  va  destruir  part  de 

Barèges  en  els  Alts  Pireneus.  Barèges,  cèlebre  per  ses  aigües  sulfo- 
roses,  es  un  petit  poblet  situat  a  i.35o  m.  d’alt.,  en  una  estreta  vall 
dominada  per  altres  montanyes,  sense  bosc  de  cap  mena.  Imagi- 
neu-vos,  al  peu  d’un  torrent  devastador,  un  llarg  carrer  ab  cases 
baixes  quals  sostres  resorgeixen  apenes  de  la  blanca  mortalla.  Fins 
a  Luz,  agradosament  situada  en  la  vall  del  Gave  de  Pau,  les  comu¬ 
nicacions  són  relativament  fàcils.  Però,  com  conseguir-ho  a  Barè¬ 
ges,  ont  un  centenar  de  desgraciats  queden  bloquejats  en  ses  mise¬ 
rables  barraques?  El  camí  carreter,  tant  bo  a  l’istiu  pera’ls  turistes 
que  escalen  el  Pic  du  Midi,  estava  trencat  en  molts  punts  y  des¬ 
apareixia  baix  la  neu  tova,  en  la  qual  un  hom  s’enfonzava  fins  a  la 
cintura.  Sols  els  montanyencs  experimentats  podien  arriscar-se  en 
aquesta  terrible  aventura. 

Es  allavors  que’s  veu  l’utilitat  dels  skis,  dels  bells  skis  noruecs, 
provats  ja  al  Canigó  y  al  Carlit,  en  els  Pireneus  Orientals,  y  que 
han  de  transformar  una  necessitat  perillosa  en  ei  més  fàcil  y  agradós 
dels  passeigs. 

La  meva  aparició  en  els  carrers  de  Luz  va  despertar  viva  curio¬ 
sitat.  No’s  troben  pas  sovint  persones  caminant  sobre  soles  de  dos 
metres  y  mitg.  Hi  havia  allí  un  vell  guia  cèlebre  en  tots  els  Pire¬ 
neus,  Paget,  anomenat  Chapelle,  caçador  d’óssos  y  que’m  coneix 
bé  per  haver-me  acompanyat  sovint  per  la  montanya.  En  Chapelle 
se  burlava  de  mi. 

—  Com!  Vós  preteneu  caminar  sobre  aquests  skis,  vós,  un 
professional!  Jo  prefereixo  les  meves  cames:  elles  m’han  portat  per 
tot,  al  Mont  Perdut,  a  la  Munia,  al  Marboré;  elles  m’hi  portaran 
encara,  si  a  Déu  plau! 

Nosaltres  haviem  arribat  davant  d’un  extens  camp  enlluerna¬ 
dor  de  blanquesa. 

—  Vós  veureu,  Chapelle,  —  vaig  d  i  r-li. 

Vaig  agafar  els  meus  llargs  patins  y  vaig  deixar-me  anar  lleu¬ 
gerament  sobre  la  pista,  marcant  dos  petits  solcs  paralels.  Al  meu 
voltant  el  petit  agrupament  de  curiosos  estava  enfonsat  en  la 
nevosa  pols.  Allò  fou  un  triomf:  tothom  volia  provar  aquell  mera¬ 
vellós  instrument.  Els  bons  gendarmes  no  cregueren  pas  compro¬ 
metre’l  prestigi  del  llur  uniforme  provant  un  exercici  ja  usat  per  la 
jovenalla  del  país,  malgrat  llur  calçat,  massa  gran  pera  les  fines 
corretges  de  cuiro.  Excitat  per  les  instigacions,  en  Chapelle  volgué 
provar-ho  també.  Eíl  avançà,  una  mica  incert  de  primer,  redreçat 
sobre  ses  cames  tremolantes.  Després  anà  afermant-se  de  poc  en 
poc,  accentuant  el  seu  pas.  Els  aplaudiments  saludaren  aquell  bon 

home,  que  reia  sota  sa  boina  girada  de  gairell.  Va  enardir-se  tant  y 
tant,  que,  al  fer  una  atrevida  revoltada,  va  caure  tant  llarg  com 
era.  Va  necessitar-se  l’ajuda  d’alguns  espectadors  pera  posar  sobre 
sos  peus  a  l’excelent  guia,  enredat  o  subjectat  per  aquells  lligams. 

La  prova  va  esser  convincent.  Al  cap  d’uns  dies  tota  la  pobla¬ 
ció  sana  de  Luz  manejava  com  jo  mateix  l’enginy  feya  poc  despre- 
ciat,  y  del  qual,  per  desgracia,  sols  ne  tenia  un  parell.  Al  menys 
serví  de  model  o  exemple  pera  l’avenir. 

Si  ha  sigut  suficient  una  setmana  pera  que  una  persona,  sense 
gran  influencia,  convertís  a  la  pràctica  dels  skis  una  població 
quals  recursos  són,  durant  l’estiu,  la  clientela  extrangera,  ^quins 
no  seran  els  efectes  del  concurs  internacional  de  Chamonix,  que 
reunirà  al  bell  mitg  del  «país  blanc»  als  millors  campions  del  món? 

L’exemple  directe  es  la  més  profitosa  de  les  lliçons.  Els  Pire- 
neus  se  preparen  a  entrar  en  aquesta  via.  La  secció  del  Canigó 
del  C.  A.  F.  organisa  freqüents  sortides  pels  volts  de  Perpinyà. 
Una  trentena  de  skieurs  se  practiquen  a  Luchon  baix  la  direcció 
del  doctor  Germès,  vell  alpinista  que  féu  a  Briançó  les  seves 
primeres  armes.  A  Bayona  la  secció  vasca  posseeix  un  material 
complet.  Pau,  que  es  el  Conservatori  del  pireneisme,  confecciona 
un  programa  concebut  ab  l’enginyosa  competència  que  caracterisa 
Ja  patria  d’Enric  IV,  que  fou,  abans  que  rey  de  Navarra  y  de 
França,  el  més  intrèpit  caçador  d’óssos  de  sa  època. 

Y,  mercès  als  esforços  combinats  de  tots  els  alpinistes,  els  skis, 
sense  deixar  de  ser  un  joc  pera’ls  rics,  serà  pels  montanyencs  fran¬ 
cesos  lo  que  ja  es  pels  d’ Escandinavia :  un  medi  de  lluita  contra’l 
trist  isolament,  un  medi  de  millor  coneixe-s  y  estimar-se. 

henry  SPONT 

(Traduit  de  Le  Petit  Journal.) 


REVISTA  DE  REVISTES 


Boletín  de  la  Sociedad  Castellana  de  Excursiones,  Desembre  de  1907. 

A  més  de  ses  interessants  seccions:  Artículos  de  vulgari^ación  históri- 
co-Jinanciera  y  Pleitos  de  Artistas,  escrites  per  Cristóbal  Espejo  y  José 
Martí  y  Monsó  respectivament,  publica  en  aquest  número ’ls  següents  tre¬ 
balls:  Estado  interior  del  convento  de  Santa  Clara  de  Tordesillas  en  el 
siglo  XVII,  per  Juliàn  Paz;  Una  comida  de  Pascua  en  i5qo,  per  C.  Espejo; 

Las  antiguas  ferias  de  Medina  del  Campo,  per  C.  Espejo  y  J.  Paz;  y  El 
Campo  de  la  Verdad  en  Zamora,  per  Salvador  García  de  Pruneda.  Conté, 
ademés,  un  gravat  y  una  doble  làmina  en  tiratge  apart. 

Boletín  de  la  Sociedad  Espanola  de  Excursiones,  Desembre  de  1907. 

Publica’ls  següents  treballs:  La  Virgen  de  Gracia,  per  Elías  Tormo; 
Miniaturas  notables  del  Museo  Arqiteológico  Nacional,  per  N.  Sentenach; 
Sillas  de  Coro  espanolas,  per  Pelai  Quintero;  Portadas  artísticas  de  monu- 
mentos  espanoles,  per  E.  Serrano  Fatigati;  més  la  seva  Secció  Oficial  y 
l’Index  del  volum  XV,  que  acaba  ab  dit  número,  que  va  igualment  acom¬ 
panyat  de  profusió  de  gravats  y  sis  làmines  soltes  d'excelent  tiratge.  Aquesta 
Revista  o  Butlletí  anuncia  pera  1908  importants  reformes.  D’aquí  en  avant 
sortirà  trimestralment  en  números  de  64  a  80  pàgines  de  text  y  15  fototi- 
pies  de  tiratge  apart  fetes  per  la  casa  Hauser  y  Menet. 

Boletín  de  la  Real  Acadèmia  de  la  Historia,  Desembre  de  1907. 

Publica  en  el  darrer  quadern  de  son  volum  41  els  següents  treballs: 
Breve  noticia  del  estado  natural,  civil,  militar  y  político  que  hoy  tienen  las 
islas  de  Ivi\a  y  Formentera,  con  sus  adyacentes  en  1786,  escrit  pel  Reveren- 
díssim  Manuel  Abad  y  La  Sierra,  bisbe  que  fou  d’Iviça;  Don  Carlos  Gon^à- 
le\  de  Posada.  Datos  biogràficos  y  bibliogràjicos,  y  Tres  làpidas  romanas  de 
Pu\ol,  per  Fidel  Fita;  Noticia  de  espanoles  afcionados  à  monedas  antiguas, 
per  Carlos  Gonzàlez  de  Posada;  Noticia  litológica  de  las  islas  Columbretas, 
per  A.  Vicent,  S .  J . ;  y  Dos  templos  anliguos  de  la  provincià  de  Palència  en 
Quintanaluengos  y  Revilla  de  Santullàn,  per  Matías  Vielva,  acompanyant-lo 
dos  gravats. 

Boletín  de  Historia  y  Geografia  del  Bajo  Aragón,  Novembre-Desem- 

bre  de  1907. 

Publica  en  aquest  número’ls  següents  interessants  treballs:  Fabara,  per 
Santiago  Vi d  1  el I a ;  Repoblación  de  Gea  de  Albarracín,  per  F.  Aznar  Na¬ 
varro;  Villa^gbs  deCaslelseràs,  Torrevelilla  y  La  Codonera,  per  J.  Ejerique 
Ruiz;  y  Pleitos  entre  Valderrobles  y  su  aldea  Torre  de  Compte,  per  J.  Na¬ 
varro  ;  ademés  de  sa  secció  de  Variedades,  en  la  qual  hi  ha  un  curiós  treball 
sobre  l’escriptura  ògmica  o  hemisfèrica. 

\  j 

Memorias  y  Revista  de  la  Sociedad  Científica  «Antonio  Alzate». 

Hem  rebut  els  números  7,  8,  9,  10,  11  y  12  del  volum  XXIV  d’aquesta 
important  publicació  mexicana,  que  corresponen  als  mesos  de  Janer  a  Juny 
de  l’any  que  acabem.  En  aquests  números  se  publiquen,  entre  altres  estu¬ 
dis  d’Arqueologia,  Química,  Astronomia,  Meteorologia,  Higiene,  Etnologia, 
etcetera,  els  següents  treballs:  Estudi  comparatiu  de  diferents  mètodes  pera 
la  determinació  de  la  latitut,  y  Folk-lore  mexicà,  treball  molt  acabat  y  inte¬ 
ressant  pera’ls  aficionats  a  estudis  folk-lòrics. 

Novembre  de  1907. 

Aquesta  important  revista  comarcal  publica,  entre  altres,  un  treball 
sobre  La  casa  gran  de  Sallent,  per  nostre  company  J.  Coll  y  Vilaclara;  una 
ressenya  de  V Excursió  al  Serrat  dels  Morts;  la  continuació  de  la  Paremio- 
logia  comarcana,  y  les  seccions  d’Arxiu  y  Gacetilles  curioses,  ab  datos  y 
notes  altament  interessants. 

Bulletin  Pyrénéen,  Novembre-Desembre  de  1907. 

El  portant-veu  de  la  Federació  de  Societats  Pireneistes  publica  en  el  seu 
número  darrer  de  l’any,  y  entre  altres,  els  següents  interessants  treballs: 
Punta  Suelsa  y  Punta  Fulsa,  ressenya  d’una  petita  ascensió  feta  per  son 
autor  G.  Ledormeur  an  aquests  dos  pics  vehins  de  la  carena  pirenenca; 
La  Llena  de  la  Garganta,  per  Alfred  Cadier;  La  Pena  de  Haya,  per  F.  Fau- 
rens;  Nota  sobre  l’escala  fotogràfica  y  estereoscbpica  del  cel  y  mida  pera’ls 
ànguls  de  la  distancia  y  altitut  de  les  montanyes,  pel  Viscomte  F.  de  Sal i- 
gnac  Fenelon;  y  Tota  la  cadena  en  trenta  dies,  acabament,  per  J.  Bepmale, 
descrivint  els  itineraris  desde  Venasc  a  Bielsa,  Fabian,  Gèdre,  Gavarnie, 
Panticosa,  Sallent,  Peillon,  Etcho,  Anso,  Roncal,  Licq  Atheray,  Ochagaria, 
Burguete,  Elizondo  y  Saint-Jean  de-Luz,  enumerant  totes  les  distancies  y 
observacions  més  remarcables. 

Bulletin  trimestriel  de  la  Section  du  Canigou,  Octubre,  Novembre, 
Desembre  de  1907. 

Aquesta  interessant  revista  del  Club  Alpí  Francès  publica,  entre  altres, 
els  següents  treballs:  Les  gorges  de  Sant  Aniol  y  la  Mare  de  Déu  del 
Mont,  ressenya  de  bonica  excursió  per  nostres  terres  de  l’Alta  Garrotxa  y 
Valls  del  Llerca,  feta  per  P.  Auriol;  un  estudi  sobre  la  Tectònica  de  l’alta 
Garrotxa,  per  O.  Mengel;  ressenya  d’altra  excursió  De  la  Tet  al  Tec  pel 
Pic  Rojat,  per  A  Barenne;  altra  sobr e  El  Simplon,  per  H.  Cuenot,  y  alguns 
més,  junt  ab  la  Crònica  de  la  Secció,  que  acaba  de  completar  aquest  núme¬ 
ro,  essent  de  remarcar  en  ella’ls  itineraris  y  horari  de  les  diferentes  excur¬ 
sions  realisades. 

Revista  del  Touring  Club  Italiano,  Desembre  de  1907. 

Publica’ls  treballs :  D'un  castell  a  l’altre;  Els  més  bells  punts  de  vista 
d'Italia;  Els  llacs  d’Italia;  y  altres  diversos,  a  més  de  gran  nombre  de  noti¬ 
cies  sobre  esport  y  alpinisme  y  de  l’índex  del  darrer  volum. 

La  Montagne,  Desembre  de  1907. 

Aquesta  revista  mensual  del  Club  Alpí  Francès  publica  en  son  darrer 
número  de  son  volum  III  els  següents  treballs:  Records  de  montanya  en 
í Antàrtic,  perJ.  B.  Charcot;  Una  primera  víctima:  L’Eiger,  per  P.  Puiseux; 
Punta  Percée  de  Mont  Fleuri,  per  G.  BuisSon  ;  Bramousse  y  coll  Fromage, 

per  Henri  Ferrand;  y  L'agrupament  de  Polset,  per  R.  Godefroy.  Acompanyen 
an  aquestes  ressenyes  sis  boniques  làmines;  y  completen  el  número  les 
acostumades  Crònica  Alpina,  Bibliografia  y  Crònica  del  C.  A.  F.,  junt  ab 
la  Taula  y  Index  alfabètic  de  tot  el  volum. 

Entre  les  altres  publicacions  rebudes,  de  les  quals  no’ns  en  ocupem  ab 
més  detenció  per  falta  d’espay,  hem  de  citar  la  Revista  Aragonesa,  ab  im¬ 
portants  treballs  literaris  y  científics;  el  Boletín  de  la  Real  Sociedad  Geo¬ 
gràfica,  ab  sa  Revista  de  Geografia  Colonial  y  Mercantil;  el  de  la  Real 
Acadèmia  de  Buenas  Letras  de  Barcelona;  Fotografia  Pràctica,  Hojas  Se- 
lectas,  Cataluna,  y  moltes  altres.  —  E.  V.  R. 


SECCIÓ  OFICIAL 


SOCIS  ENTRATS  DURANT  EL  DARRER  TRIMESTRE  DE  1 907 

SOCIS  RESIDENTS 

D.  Joan  Duran  y  Barbé.  —  D.  Francisco  de  P.  Jorba  y  Cortils.  —  Don 
Elies  Salvador.  —  D.  Francisco  Valentin  y  Galian.  —  D.  Joaquim  Peix. 

—  D.  Ramon  Castellà.  —  D.  Pere  Badia  Vall vé.  —  D.  Joan  Bordas  Salelias. 

—  D.  Joseph  Domenech  Massana.  —  D.  Marian  Vilanova  y  Amat. — D.  Joan 
Millet  y  Maristany.—  D.  Antoni  Novellas  y  Roig.  —  D.  Pau  Planas  y  Prats. 

—  D.  Joan  Bartra  y  Borràs.  —  D.  Lluís  Madrenys  y  Boada.  —  D.  Francisco 
Gispert  y  París.  —  D.  Ernest  Castells  y  Fàbrega.  —  D.  Joaquim  Graells  Fa¬ 
rina.  —  D.  Joan  Martí  Artigas.  —  D.  Ramon  d’Alòs  y  de  Dou.  —  D.  Eugeni 
Ferrer  y  Dalmau.  —  D.  Joan  Sitjes.  —  D.  Jaume  Sintes  Reyes.  —  D.  Secundí 
de  Zuazo  y  Ugalde.  —  D.  Joan  Rosich  y  Rubiera.  —  D.  Fermin  Alonso. 
— D.  Feliu  Duran  y  Canameras.  —  D.  Joseph  Rosich  y  Rubiera.  —  D.  Lluís 
Manegat  y  Gimenez.  —  D.  Albert  Arnaiz  Abajo.  —  D.  Antoni  Pamias  y 
Romeu.  —  D.  Francisco  Nebot.  —  D.  Gaspar  Sala  Rosés.  —  D.  Lluís  Solé  y 
Vidal.  —  D.  Ignasi  Sala  y  Ardiz.  —  D.  Rafel  Tintorer.  —  D.  Enric  Llopis 
y  Castells.  —  D.  Martí  Armangué  y  Feliu.  — D.  Joseph  M.a  Armangué  y 
Feliu. — D.  Joan  Andreu.  —  D.  Marian  Bargués  y  Costa.  —  D.a  Clara  Argemí 
y  Dalmau.  —  D.  Emili  Plosa  y  Duran.  —  D.  Joseph  Goday  y  Casals.  —  Don 
Salvador  Vallès  y  Solà.  —  D.  Joaquim  Vilaseca.  —  D.  Joseph  Umbert.  —  Don 
Francisco  X.  Flaquer  y  Vila.  —  D.  Enric  Ferreri  y  Montero.  —  D.  Eduard 
Ferreri  y  Montero.  —  D.  Antoni  Llarden.  —  D.  Joseph  Pujades.  —  D.  Enric 
Madrenys  — D.  Joseph  Firmat  y  Serramalera.  —  D.  Narcís  Burell  de  Magro. 

—  D.  Ferran  Tarragó  Nogué.  —  D.  Joseph  Comas  y  Torres. 

SOCIS  DELEGATS 

D.  Joan  M.  Sanchez,  a  Madrid.  —  D.  Joseph  Quatrecasas,  a  Campro- 

don. — D.  Francisco  Julià  y  Serrahima,  a  Sant  Feliu  de  Guíxols. — D.  Joseph 
Cirera  Soler,  a  Cardona. — Mossèn  Lluís  Codina,  a  Cervelló. — D.  Francisco 
Bordanova,  a  Ribas.— D.  Joan  Monràs,  a  Osca. 


DONATIUS  PERA  LA  BIBLIOTECA 

De  D.  Aureli  Capmany:  dos  exemplars  de  cada  una  de  les  cançons 
populars  catalanes  que  publica’l  propri  donador:  L'hereu  Riera,  La  Passió 
de  Sant  Pere,  Mambrú ,  La  Calandria,  Coses  del  Jovent  y  La  ploma  de 
Perdiu. 

De  D.  Gabriel  Castells  y  Raich:  un  manuscrit  referent  a  Folk-lorisme 
igualadí. 

De  la  «Sociedad  Barceionesa  de  Amigos  de  la  Instrucción»:  un  exem¬ 
plar  de  les  Actas  de  las  Sesiones  Públicas  Inaugurales  de  iqo6  y  iQoy  cele¬ 
brades  per  la  mateixa  associació. 

De  la  «Biblioteca  d’Autors  Vigatans»:  un  exemplar  de  Notes  de  Viatge, 
de  D.  Lluís  B.  Nadal. 

De  la  «Gazeta  Vigatana»:  un  exemplar  de  La  Obra  d’en  Balmes  en  la 
Historia  y  en  la  Filosofia  de  la  Historia,  pel  Dr.  D.  Enric  Pla  y  Deniel, 
pbre. 

De  D.  Alfred  Gaza  y  Rosselló:  un  exemplar  de  Dues  notes  y  de  Cir- 
cunvalant  lo  Canigó,  escrits  pel  propri  donador. 

De  D.  Felip  Bertran  de  Amat:  un  exemplar  dc  V Acta  de  la  Sesión 
Pública  celebrada  el  dia  iy  de  Mar^o  de  i goy  por  la  Acadèmia  Provincial 
de  Bellas  Artes  de  Barcelona. 

De  D.  Guillem  Graell:  dos  exemplars  de  La  acció  popular,  discurs  del 
propri  donador. 

De  D.  Albert  Martín:  tres  quaderns  primers  de  la  Geografia  general 
de  Catalunya,  que  edita  dit  senyor. 

De  l’«Ateneu  Barcelonès»:  un  exemplar  de  les  Sessions  Públiques  inau¬ 
gurals  dels  anys  1904,  1  go5  y  1906,  y  un  exemplar  també  de  la  del 
any  1907. 

De  D.  A.  J.  Maehentosb:  un  exemplar  de  Montaine  ringclubs. 

De  Mossèn  Joseph  Minores:  dos  exemplars  de  Goigs. 

Del  «Centre  Autonomista  de  Dependents  del  Comerç  y  de  la  Indús¬ 
tria»:  un  follet  y  un  quadern. 

De  D.  Manuel  Andreu:  un  exemplar  de  Cours  élementaire  de  Gèologie 
stratigraphique,  de  Velain. 

De  Mossèn  Norbert  Font  y  Sagué:  un  exemplar  del  folletet  Botànichs 
catalans  anteriors  a  Linneu. 

De  D.  Marian  Faura  y  Sans:  un  folletet  sobre  Carles  de  Gimbernat, 
naturalista  català. 

De  D.  Artur  Mora:  un  àlbum  referent  a  la  Suisse  et  ses  montagnes,  y 
una  Carte  gèographique  referent  als  Chemins  de  Fer.  —  Rochers  de  Nayé. 

DONATIUS  PERA ’L  MUSEU  Y  COLECCIONS 

De  D.  Joseph  M.a  Rovira:  quatre  monedes  de  coure  que  corresponen 
al  segle  XVIII  y  són  catalanes. 

De  D.  Alfons  Par:  un  clixé  pera  la  llanterna. 


CRÒNICA  URL  CENTRE 


DESEMBRE  DE  I9O7 
EXCURSIONS 

Excursió  a  Teyà,  ermites  de  Sant  Mateu,  Sant  Salvador  y  Sant 
Bartomeu,  La  Roca  y  Granollers.  —  Se  sortí  de  Barcelona  el  matí  del 
dia  8,  agafant  el  tren  fins  a  Masnou,  y  seguint  a  peu  cap  a  Teyà,  on,  mer¬ 
cès  a  l’amabilitat  dels  senyors  rector  y  vicari,  pogueren  visitar  detinguda¬ 
ment  l’iglesia  parroquial,  edificada  sobre  l  antiga,  que  datava  del  sigle  XII, 
segons  documents  obrants  en  l’arxiu  de  la  mateixa  parroquial.  Visitaren 
també  dos  vells  casals  de  la  casa  del  Duc  d’Almenara,  y  la  creu  de  terme 
que  hi  ha  a  l’entrada  del  poble,  y  prengueren  varies  notes  populars  sobre 
l’origen  dels  noms  de  Masnou  y  Teyà. 

Remontant  la  serra,  pujaren  vers  Sant  Mateu,  visitant  la  capella;  y 
davallaren  vers  l’ermita  de  Sant  Salvador,  d’origen  antiquíssim,  segons  la 
tradició.  Després  de  visitat  el  Dolmen  de  Can  Bouquet  o  Roca  d’en  Toni, 
y  de  dinar  a  Can  Narcís,  seguiren  nostres  companys  cap  a  La  Roca  passant 
per  la  carena,  tot  ovirant  el  turó  del  castell  de  Sant  Miquel  de  Vallroma- 
nas,  que  havia  pertengut  a  Berenguer  d’Entenza.  Visitaren  també  les 
runes  del  castell  y  ermita  de  Sant  Bartomeu,  y  ja  fosquejava  quan  arriba¬ 
ren  a  La  Roca,  desde  on  se  dirigiren  a  Granolleis  pera  agafar  novament  el 
tren  que  havia  de  retornar-los  a  Barcelona. 

Excursió  a  Garraf  y  Sitges.  —  Fou  organisada  per  la  Secció  d’Arqui¬ 
tectura  y  va  realisar-se ’l  dia  15,  sortint  el  matí  en  el  tren,  visitant  la  masia 
de  Garraf,  proprietat  de  nostre  consoci  D.  Eusebi  Güell  y  Bacigalupi;  re- 
corregueren  les  pintoresques  costes  de  Garraf  y  arribaren  a  Sitges  al  mitg- 
dia.  A  ia  tarda  visitaren  la  vila  y  el  Cau  Ferrat,  del  senyor  Rusinol,  retor¬ 
nant  el  vespre  a  nostra  capital. 

VISITES 

Igualment  organisades  per  la  Secció  d’Arquitectura,  durant  aquest 
mes  s’han  realisat  dugués  noves  visites:  una’l  dia  7  als  tallers  de  vidrieria 
dels  Srs.  Rigalt,  Granell  y  C.a,  y  altre ’l  dia  20  a  la  fàbrica  y  tallers  de  cons¬ 
truccions  de  ferro  de  D.  Joan  Torras. 

CONFERENCIES 

Ressenyes  d’excursions.  —  Els  dies  6  y  13  nostre  consoci  en  Joan 
Banús  y  Moreu  va  donar  dugués  conferencies  referents  a  Una  excursió  a 
Caldes  de  Bohï  y  ascensió  al  Comolo  Forno,  descrivint  tot  l’itinerari  de 
desde  Tremp  cap  a  Pont  de  Suert,  Caldes  y  Vall  d’Aran,  y  donant  compte 
de  la  penosa  ascensió  al  cim  de  Comolo  Forno.  Acompanyaren  aquestes 
conferencies  projeccions  lluminoses  de  clixés  fotogràfics  de  D.  Artur  Mora. 

El  dia  20  D.  Geroni  Castelló  va  llegir  la  seva  ressenya  d’Una  excursió 
a  Jaffa,  Jerusalem,  Jericó,  Jordà  y  Mar  Mort,  ilustrant-ia  també  ab  nom¬ 
broses  projeccions  fotogràfiques. 

El  dia  27  nostre  company  en  Joan  Danés  y  Vernedas  va  ressenyar  l’ex¬ 
cursió  realisada  ab  diferents  consocis  De  Ripoll  a  Cardona,  projectant-se 
clixés  dels  senyors  Torras,  Roig,  Botey  y  algun  altre. 

SECCIÓ  DE  FOLK  LORE 

Dia  7.  —  XIV  conferencia  del  Curs  de  Folk-lore  donat  per  D.  Rossend 
Serra  y  Pagès,  baix  el  següent  programa: 

Demo- literatura  (novel·lística  popular). —  Genres  que  comprèn. —  Clas¬ 
sificació  d’en  Teòfil  Braga.  —  Concordancies. 

Fonts:  I.  Orals:  Rutes  de  caravanes  y  dels  Oxus,  els  alarbs  mitjancers, 
la  conquista  grega,  el  budhisme,  invasió  dels  barbres,  creuades  y  comerç  ab 
Llevant,  camí  de  les  índies.  —  II.  Escrites:  Orientals,  greco-romanes,  mitg- 
evals,  septentrionals,  modernes. 

Dia  14.  —  El  soci  D.  Fidenci  Kirchner  y  Catalan  donà  una  conferencia 
sobre  les  Festes  de  Nadal  y  de  Cap  d'any  a  Alemanya  y  paísos  del  Nord, 
fixant-se  principalment  en  la  festa  de  l’Arbre,  qual  origen  y  historia  explicà 
detalladament,  lo  mateix  que  altres  costums  y  tradicions.  En  la  mateixa 
sessió  la  senyoreta  Joaquima  Freixa  cantà  unes  hermoses  cançons  alema¬ 
nyes  de  Nadal,  acompanyada  al  piano  pel  professor  del  Conservatori  don 
Modest  Serra  y  Gonzàlez. 

Dia  21.  —  XV  conferencia  del  Curs  de  Folk  lore,  per  D.  Rossend  Serra 
y  Pagès:  Origen  y  propagació  de  les  especies  novel·lístiques. 

Origen.  —  El  Mite:  creació,  desenrotllament  y  degeneració.  —  Mitolo¬ 
gia  moderna  o  novelesca.  —  Interpretació  mítica.  —  Exageracions  y  preju¬ 
dicis  d’escola. 

Propagació.  —  Sistemes  mitològics,  de  transmissió  per  via  de  man- 
lleuta  de  poble  en  poble,  antropològic,  evemerià  y  eclèctic-mitològic. 

Dia  28. —  El  soci  D.  Joan  Riera  donà  una  conferencia  relativa  als 
Noèls  francesos,  fent  remarcar  els  seus  origens,  etimologia,  desenrotlla¬ 
ment  y  decadència.  La  senyoreta  Joaquima  Freixa,  acompanyada  al  piano 
per  la  professora  senyoreta  Concepció  Compte,  va  cantar-ne  uns  quants 
del  segle  XV,  entre  ells  el  «Je  suis  le  maitre  de  la  Grange»,  el  «Tous  les 
bourgeois  de  Chàtre»,  el  «L’appel  des  Bergers»,  etc. 

En  cada  una  de  les  sessions  anteriors  s’han  llegit  les  Notes  folk-lòri- 
ques  corresponents  a  la  setmana,  escrites  per  en  Ramon  N.  Comas. 

CONVERSES  D’ARQUEOLOGIA 

Programa  de  les  conferencies  donades  durant  el  mes  per  D.  Pelegrí 
Casades  y  Gramatxes: 

Conversa  LXXI  (dia  2  de  Desembre). — Quarta  d’Etruria.  —  Arquitec¬ 
tura  etrusca.  —  Materials  y  procediments  constructors.  —  Murs,  portes, 
voltes  y  sostres.  —  Influencies  fenícies,  cartagineses  y  gregues. —  Formes 
arquitectòniques.  —  La  columna  y  l’ornamentació. 

Conversa  LXXII  (dia  9).  —  Quinta  d’Etruria. —  Arquitectura  funeraria. 

—  Creencies  reiatives  a  la  vida  futura.  —  Rites  y  costums  funeraris.  —  Ti¬ 
pus  de  tombes  en  la  regió  meridional  d’Etruria. —  Dòlmens. —  Enterra¬ 
ments  «pupestres».  —  Criptes  o  cambres.  — Sa  disposició.  —  Ornamentació. 

—  Colocació  dels  cadavres.  —  Sarcòfags. —  Urnes  cendroses.  —  Mobiliari 
fúnebre. —  Disposició  exterior  de  les  tombes.  —  Cipos,  esteles  y  altres 
signes  exteriors  dels  enterraments.  —  Orientació  de  les  sepultures. 

Conversa  LXXIII  (dia  16). — Sisena  d’Etruria. — Arquitectura  militar. — 
Treballs  d’utilitat  pública.  —  Fortificacions.  —  Fundació  de  ciutats.  —  Ce- 
remonial.  —  Muralles,  torres  y  portals.  —  Obres  hidràuliques.  —  Ponts. — 
Carreteres.  —  Arquitectura  religiosa.  —  Emplaçament  y  orientació  dels 
temples.  —  Ritual.  —  Disposició  y  planta. 

Conversa  LXXIV  (dia  23).  —  Setena  d'Etruria.  —  Temples  etruscs. — 
Situació.  —  Alçat.  —  Proporcions.  —  Coberta.  —  Ornamentació.  —  Arqui¬ 
tectura  privada.  —  Habitacions.  —  Disposició.  —  Materials  y  procediments 
tècnics.  —  Policromia.  —  Influencies  orientals  y  gregues  en  l’art  etrusc.  — 
Centres  de  producció  artística  en  ei  sigle  VI  abans  de  J.  C. 

Conversa  LXXV  (dia  30).  —  Vuitena  d’Etruria.  —  Esculptura  religiosa 
y  monumental.  —  Concepte  de  la  divinitat.  —  Procedència  de  les  imatges 
divines.  —  Tipus  imitant  les  estàtues  gregues  arcaiques  y  clàssiques. — 
ídols  etruscs. — Caràcter  de  l’esculptura  monumental.  —  El  temple  de  Júpi- 
ter  Capitolí  a  Roma.  —  Esculptures  del  frontó.  —  Materials.  —  Influencies 
gregues.  —  Procediments  etruscs.  —  Esculptura  funeraria. —  Idea  de  la 
vida  futura.  —  Exemplars  de  la  necròpoli  de  Chiusi.  —  Urnes  canopes. — 
Màscares  funeràries.  —  Esteles  funeràries.  —  Estàtues  cendroses. — Cipus 
y  sarcòfacs.  —  Tapes  d’urnes  y  sarcòfacs.  —  Baixos  relleus  funeraris. — 
Esteles  funeràries  bolonyeses.  —  Caràcters  de  l’esculplura  etrusca. 


LI  Centre  Excursionista  de  Catalunya  sols  se  declara  responsable  de  lo 
contingut  en  la  Secció  Oficial  del  seu  Butlletí,  deixant  íntegra  als  respectius 
autors  la  responsabilitat  dels  treballs  firmats. 


Barcelona.  —  Tip.  «L’Avenç»,  Rambla  de  Catalunya,  24.  —  Telefon  1 1  5 

Al’excelsa  memòria  del  gran  rei  en  Jaume,  el  Centre 
Excursionista  de  Catalunya  se  complau  en  tributar 
aquesta  penyora  de  recordança  ab  motiu  de  l’aniversari  del 
seu  naixement,  que  enguany  se  preparen  a  commemorar 
totes  les  terres  de  parla  catalana. 

Al  recordar  les  gestes  je]  niés  gran  dels  reis  de  nostra 
propria  niçaga;  a  l’ovirar  a  travers  dels  segles  la  gegantesca 
figura  del  conqueridor  de  regnes,  del  guerrejador  animós, 
del  llegislaire  expert,  del  cronista  pulcre  y  del  patriota  sens 
mida,  la  nostra  Institució  no  pot  romandre  inactiva  y  se  pre¬ 
para  a  festejar  també  aquella  data  gloriosa  del  naixement  del 
més  gran  dels  propulsors  de  la  nostra  Nacionalitat. 

Per  medi  de  conferencies  y  d’excursions  per  tots  els 
indrets  de  la  terra  catalana,  de  desde  Montpeller  a  Monçó, 
visitats  pel  nostre  rei  en  Jaume,  sense  oblidar  nostra  germana 
València,  ni  les  hermoses  Illes  Daurades,  ni’ls  colossals  mo¬ 
numents  de  Poblet  y  Tarragona,  que  guardaren  ses  depulles, 
podrem  veure  y  fer  remarcar  davant  de  tot  un  poble  la  gran¬ 
desa  de  llur  obra  y  la  real  y  positiva  existència  d’aquest  poble 
català  anyoradiç  de  grandeses  que  sempre  perduraran  en  sa 
pensa,  agermanades  ab  el  record  d’aquella  alta  personalitat 
del  rei  en  Jaume  I  d’Aragó,  comte  de  Barcelona,  temença 
dels  seus  enemics,  amorós  ab  els  seus  conciutadans,  a  qual 
ploma  y  a  qual  espasa  tant  deu  la  nostra  avui  renaixenta 
Catalunya. 

ELS  ESPORTS  D’HIVERN 


Y  EL  CONCURS  INTERNACIONAL  DE  CHAMONIX 


’afició  a  les  altes  montanyes  y  la  pràctica  als  esports  hiver- 


J _ j  nenes  va  augmentant  cada  dia ;  y  lo  que  abans  era  sols  propri 

dels  paísos  del  Nord  y  d’un  que  altre  iniciat,  es  avuy  cosa  genera- 
lisada,  que  va  arrelant-se  arreu  y  que  pren  carta  de  naturalesa  per 
les  diferentes  encontrades  del  Jura,  dels  Alps  y  dels  Pireneus. 
L’amor  a  la  montanya  y  les  aficions  merament  esportives  van 
agermanant-se  ab  les  necessitats  y  conveniencies  de  les  poblacions 
montanyenques,  assegudes  al  peu  y  per  les  afraus  d’aquelles  alte- 
roses  carenades;  y  tot  plegat  resulta  en  benefici  de  tots,  donant 
esplay  a  l’esperit,  força  al  cos,  ocupació  al  ric  desvagat  y  satisfac¬ 
ció  necessària  al  pobre  habitant  d’aquelles  encontrades,  que  en  un 
trist  y  esforçat  isolament  veu  migrar-se  les  seves  energies  per  no 
tenir  medis  ab  que  lluitar  ab  els  elements  més  naturals  y  caracte¬ 
rístics  del  seu  propri  terrer. 

La  necessitat  de  fugir  d’aquest  isolament  y  la  conveniència  de 
la  mutual  comunicació,  ha  trobat  plena  satisfacció  en  l’ús y  pràctica 
d’aquells  aparells  usats  abans  solament  per  passatemps  esportius  y 
que  avuy  desde’ls  paísos  de  l’ Alemanya  septentrional,  de  Rússia, 
d’Holanda  y  de  l’Escandinavia  van  entrant  a  Suiça,  Italia  y  Fran¬ 
ça,  y  fins  troben  acullida  en  les  altes  valls  del  nostre  Montseny. 

Y  lo  que  es  una  necessitat  y  un  esplay,  no  cal  dir  que  es  de 
gran  utilitat  a  l’excursionista,  que,  mercès  a  molts  d’aquests  apa¬ 
rells,  pot  disfrutar  de  la  contemplació  de  belleses  sens  parió  y  pot 
recórrer  territoris  hermosíssims  en  tot  temps  y  temporades,  desco¬ 
brint  sos  amagats  joyells  y  gaudint  d’hermoses  visions  y  agradívols 
y  emocionants  espectacles. 

L’aimant  de  la  montanya,  que  sols  ab  grans  perills  pot  visi¬ 
tar-la  en  temps  hivernencs,  podrà  fer-ho  tranquilament  si  va 
avesant-se  al  maneig  y  pràctica  de  tots  aquells  utensilis  y  aparells 
que  poden  ajudar-lo,  de  desde’ls  senzills  piolets,  crampons  y  raquettes 
fins  als  lleugers  skis  y  corredors  bobsleighs. 

Es  pels  apuntats  motius  que  creyem  de  gran  necessitat  fomen¬ 
tar  la  pràctica  d’aqueixos  esports  y  donar  la  merescuda  impor¬ 
tància  a  la  celebració  de  tots  aquests  concutsos  y  festes  que  desde 
un  quant  temps  an  aquesta  part  venen  celebrant-se,  donant  resul- 

tats  ben  satisfactoris  y  fruits  ben  profitosos,  no  sols  baix  el  punt 
esportiu,  sinó  també  baix  un  aspecte  purament  humanitari. 

Dels  paísos  meridionals  del  nostre  continent,  Suiça  es  la  que 
bat  el  record  baix  aquest  punt  de  vista,  y  els  seus  naturals  y  els 
nombrosos  forasters  que  de  per  tot  arreu  hi  acuden,  venen  dedi¬ 
cant-se  a  tots  aquests  esports  y  jocs  hivernencs  que  celebren  y 


El  patinatge  de  Grindelwald.  —  El  Wetterhorn  al  fons 

practiquen  per  sobre’Js  glaçats  llacs,  per  ses  blanques  montanyes 
y  fins  pels  carrers  y  places  de  ses  boniques  poblacions.  Italia  y 
França  no’s  queden  pas  enrera,  y  els  Alps,  que  agermanen  an 
aquests  tres  pobles,  són  camp  constant  y  ben  obert  a  totes  aques¬ 
tes  sanes  aficions. 

Es  un  espectacle  bonic  y  agradós  veure  les  pistes  més  o 
menys  naturals  y  l’animació  que’s  troba  en  alguns  d’aquests 
centres  esportius  y  poblacions  hivernenques  com  Berna,  Zurich, 
Saint  Moritz,  Chamonix,  Pontresina,  Grindelwald,  etc.,  pera  no 
fer  una  llista  interminable.  Dóna  goig  contemplar  el  bullici  y 
alegria  d’aquestes  poblacions  sobre  tot  els  dies  de  molta  gent  o 

de  celebració  de  concursos.  Allí’s  veu  la  gent,  en  armoniosa  barre¬ 
ja  de  sexes  y  nacionalitats,  dedicant-se  a  tots  aquests  esports  y 
passatemps:  els  uns  patinant  senzillament  per  sobre’ls  estanys 
glaçats  o  jugant-hi  a  curling  o  hockey;  altres,  anant  a  fer  passejades 
ab  skis  y  trineus;  els  i n trèpits  corredors  de  luge  recorrent  vertigino¬ 
sament  aquells  encontorns  ab  la  gran  varietat  de  canadiennes,  ske- 


La  pista  de  Chamonix 

letons  y  bobsleighs,  y  els  atrevits  ascensionistes  pujant  als  vehins 
cimalts  ab  ajuda  de  raquettes  y  crampons,  bastons,  cordes  y  piolets, 
constituint  un  conjunt  de  vida  y  animació  realment  sorprenent  y 
de  meravellosa  atractibilitat. 

Enguany  s’han  celebrat  molts  d’aquests  concursos  en  diferen- 
tes  poblacions  alpines  y  pirenenques,  havent  revestit  gran  impor- 
tancia’l  Concurs  Internacional  de  Chamonix,  celebrat  darrerament 
baix  els  auspicis  del  Club  Alpí  Francès,  que  periòdicament  ve  or- 
ganisant  aquests  aplecs  solemnials. 

Per  això  aprofitem  aquesta  ocasió  pera  parlar  una  mica  ex¬ 
tensament  dels  esports  d’hivern,  tot  donant  compte  del  Concurs 

•de  Chamonix  y  acompanyant  les  reproduccions  d’alguna  de  les 
nombroses  fotografies  que’l  senyor  Santamaria’ns  ha  portat  com 
resultat  de  sa  visita  an  aquells  centres,  y  en  especial  de  Chamo¬ 
nix,  a  qual  Concurs  va  assistir  portant  la  representació  del  nostre 
Centre  Excursionista. 

La  vila  de  Chamonix  està  situada  a  una  altitut  de  i.o5o  me- 


Campament  dels  noruecs  a  Chamonix 

tres,  al  peu  del  Montblanc  y  al  mitg  d’una  de  les  més  boniques 
valls  de  l’alta  Saboya,  envoltada  de  grans  boscuries  y  montanyes 
alteroses.  Pera  anar-hi  desde  nostra  capital  es  preferible  l’itine¬ 
rari  Lyon,  Culoz,  Bellegarde,  La  Roche  Fleuron,  Le  Fayet  y 
Chamonix,  fins  ont  pot  arribar-se  còmodament  fent  ús  del  tren 
elèctric.  A  l’istiu  es  un  gran  centre  d’excursions  per  la  Mer  de 
Glace,  geleres  de  Bossons  y  Argentières,  y  agulles  y  cim  del 
Montblanc,  que  sobiranament  domina  aquella  vall.  A  l’hivern  es 
un  dels  llocs  escullits  per  la  gent  esportiva,  y  aquest  darrer  mes  de 
Janer  va  celebrar-s’hi’l  Concurs  Internacional  organisat  pel  C.  A.  F. 

Ab  aquest  motiu  va  regnar-hi  gran  animació:  els  trens  de  la 
Companyia  París-Lió-Mediterrà  no’s  cansaven  d’abocar-hi  gent 
de  per  tot  arreu,  arribant'  a  3.000  el  número  de  forasters  que  bi 
havien.  El  temps  va  ajudar-hi  molt,  fent  urta  temperatura  .agrado 
sa  y  uns  dies  esplèndits.  Allí  s’hi  congregaren  delegats  de  Sú'ecia  y 


L’equip  militar  noruec  assajant-se  a  Chamonix 

Noruega,  de  Suiça,  de  diferents  punts  de  França  y  de  Catalunya, 
qual  barrada  bandera  va  onejar  aquells  dies  barrejada  per  aquells 
carrers  entre  les  ensenyes  d’altres  nacionalitats.  Allí  van  veure-s’hi 
també’ls  delegats  del  «Sky  Club»,  de  Milan,  essent  deplorable 
l’ausencia  dels  alpinistes  italians,  tant  més  essent  tant  aficionats 
com  són  an  aquests  esports,  com  ho  proven  les  moltes  sortides  que 
aquest  mateix  hivern  han  fet  a  Spluga,  Mottarone,  Llac  Elio,  An- 
dermatt,  Mont  Lessini,  Tamborello,  etc. 

En  el  programa  d’aquest  Concurs  hi  hagueren  curses  a  peu. 

ab  luge y  ab  skis;  de  velocitat  y  de  salts;  patinatge;  partides  de  hoc- 
key;  curses  militars  y  de  dames,  etc.;  ab  un  Jurat  nomenat  a  pro¬ 
pòsit;  tenint  tot  això  un  principal  organisador  en  la  persona  del 
Dr.  Payot,  president  de  la  Secció  del  C.  A.  F.  y  malhauradament 
mort  pocs  dies  després  en  el  ple  de  la  seva  vida. 

Anem  ara  a  donar  una  lleugera  idea  d’aquest  interessant  Con¬ 
curs.  El  dia  2  de  Janer  va  aparèixer  rialler  y  alegre  ab  l’arribada 


La  pista  de  Sainte-Croix 

I 

dels  trens  curullats  de  gent,  y  principalment  ab  la  dels  diferents 
agrupaments  militars  que  havien  de  pendre  part  en  el  Concurs  y 
que  foren  rebuts  per  nombroses  comissions  oficials  als  acords  de 
dugués  orquestes  que  alegraven  aquell  ambient.  Enfront  l’estació 
de  Chamonix  s’hi  havia  aixecat  un  arc  de  triomf  fet  de  neu  glaçada 
y  ornat  de  diferentes  ensenyes  nacionals.  Els  agrupaments  militars, 
que  anaven  convenientment  equipats,  van  dirigir-se  vers  Argen- 
tière. 

A  l’endemà  va  celebrar-se  la  cursa  militar  Argentière,  coll  de 
Balme,  Chamonix,  en  una  extensió  de  30  kilòmetres  y  un  desni- 

vell  de  més  de  1.000  metres.  Van  pendre-hi  part  els  equips  france¬ 
sos,  suiços  y  noruecs,  donant-los  l’ordre  de  marxa’l  comandant 
Goybet.  El  primer  noruec  va  batre’l  record,  estant  3  hores  53  mi¬ 
nuts  en  la  dita  travessia,  arribant  després  els  suiços  y  els  caçadors 
francesos.  Al  mateix  temps  se  celebrava  la  carrera  internacional  de 


Una  partida  de  curling  a  Neuchatel 


guies  y  d’aficionats:  distancia  a  recórrer,  22  kilòmetres.  Van  re¬ 
sultar  vencedors  l’aficionat  M.  Iselin,  de  Saint-Gall,  que  va  fer-los 
en  cosa  d’una  hora  y  38  minuts,  y  el  guia  A.  Si  mon d,  que  va  tardar 
una  hora  y  39  minuts.  A  més,  va  celebrar-se  una  recepció  oficial 
pel  G.  A.  F.  y  una  festa  de  nit  al  patinatge. 

El  dia  4  va  haver-hi  cursa  militar  de  velocitat,  cursa  nacional 
y  altre  de  dònes  y  aficionats,  quedant  palesament  demostrada  la 
superioritat  de  l’equip  noruec.  Lo  que  més  cridà  l’atenció  fou  el 
concurs  de  salts,  en  el  qual  lluí  sa  mestria’l  tinent  noruec  Amund- 

sen  y  els  seus  companys,  que  van  realisar  també  grans  proeses 
l’endemà,  en  mitg  de  l’admiració  y  entusiasme  de  tots  els  especta¬ 
dors.  El  mateix  dia  5  va  tenir  lloc  una  cursa  de  dònes  (3  km.  y 
obstacles)  y  la  distribució  de  recompenses.  Tals  foren  els  actes  y 
festes  del  Concurs  Internacional  de  skis. 

Els  dies  següents  van  dedicar-se  a  fer  varies  excursions  y  cur¬ 
ses  de  luge,  organisades  per  diferentes  entitats  esportives,  com 
també  exercicis  de  patinatge,  durant  diversos  dies  aquestes  festes  y 
animació,  que  per  més  d’una  quinzena  va  regnar  a  Chamonix. 

Molta  de  la  gent  reunida  a  Chamonix  va  escampar-se  per  dife¬ 
rentes  estacions  hivernenques  en  que  hi  havia  també  festes  o  ani¬ 
mació,  essent  un  dels  més  escullits  Grindelwald,  en  el  cantó  de 
Berna,  envoltat  de  grans  geleres  que  s’extenen  als  peus  dels  alte- 
rosos  macius  del  Wetterhorn  y  de  l’Eiger;  y  Interlaken,  sobre 
l’Aar,  entre’ls  llacs  de  Thun  y  Brieuz,  y  al  peu  de  la  coneguda 
Jungfrau. 

Altre  lloc  molt  visitat  fou  Sainte-Croix,  ont  va  celebrar-se  un 
concurs  de  skis  els  dies  25  y  26  del  mateix  Janer.  Sainte-Croix-les 
Rasses  es  una  vila  d’uns  6.000  habitants,  bon  centre  d’excursions, 
a  una  altitut  de  més  de  1 .000  metres,  en  el  cantó  de  Vaud,  envoltada 
de  llacs  hermosos  y  alteroses  montanyes,  ont  els  patinadors,  els 
skieurs  y  els  corredors  de  luges  hi  troben  ample  camp  pera  ses  afi- 
cions,  a  l’estil  de  Davos,  Arosa,  Les  Avants,  Leysin  y  altres  molts 
punts.  A  Sainte-Croix,  com  a  les  poblacions  de  Lausanne  y  Neu- 
chàtel,  ab  les  quals  està  en  constant  comunicació,  hi  ha  durant 
l’hivern  nombrosos  aficionats  als  esports  propris  del  país,  y,com  a 
Saint  Moritz,  s’hi  organisen  grans  partides  de  hockey  y  curling,  y 
curses  notables  ab  els  moderns  bobsleighs,  en  els  quals  s’ha  ariibat 
a  conseguir  una  velocitat  de  més  de  100  kilòmetres  per  hora. 

En  el  Concurs  organisat  enguany  pel  «Ski-Club»,  de  Sainte- 
Croix,  hi  han  hagut  curses  de  skis  y  douves  per  nens,  dònes  y  ho¬ 
mes  en  especial,  a  més  d’una  cursa  general  y  del  concurs  de  salts, 
regnant-hi  força  animació  durant  els  dies  que  varen  celebrar-se 
dits  actes. 

També  al  Pireneu  comencen  ja  a  reunir-se  aficionats  pera  ex- 
tendre  la  pràctica  dels  esports  d’hivern  y  celebrar-hi  variats  con¬ 
cursos.  Pau,  Cauterets,  Bagnères  de  Bigorre,  Luchon,  Vernet,  entre 
alt.res,  comencen  a  ser  centres  esportius  que  irradien  sa  influencia 
als  pobles  comarcans.  Fins  el  Montseny  es  camp  preparat  y  cone- 

gut  pels  aficionats  de  casa  nostra,  que  l’han  visitat  ja  durant  aques¬ 
ta  hivernada. 

Molt  fóra  de  desitjar  que  s’extengués  entre  nosaltres  l’ús  de 
aquests  esports,  ja  que  no’ns  falten  llocs  a  propòsit  en  nostres  altes 
serralades,  y  fóra  això  en  profit  general  de  l’excursionisme  y  fins 
un  bé  pels  nostres  pobres  poblets  montanyesos,  que  tant  pateixen 
en  els  rigors  de  l’hivern. 


(Clixés  d’A.  Santamaria  y  Armengol.) 


DE  RIPOLL  A  CARDONA 


Recordances 


nar  al  Ripollès  es  pera  mi  anar  a  casa  meva,  y,  per  lo  tant, 


A_  sento  la  mateixa  alegria  d’aquell  que,  després  d’alguns  anys 
d’ausencia,  hi  torna,  y  tot  ho  troba  tal  com  va  deixar-ho,  y  tot  li 
recorda  fets  de  temps  passats  que,  com  diu  el  poeta,  són  els  millors.  Y 
com  jo  tinc  recorregut  el  Ripollès  y  conec  quelcom  de  son  passat  y 
m’hi  sento,  per  conseqüència,  segons  expressió  gràfica  de  Mossèn 
Serra  y  Vilaró,  vell,  molt  vell,  més  sense  les  fadigues  y  lo  feixuc 
de  la  velluria,  no  es  extrany  que  en  el  dia  de  nostra  excursió,  anant 
en  tren  a  Ripoll,  a  l’esser  davant  del  castell  de  Besora’m  recordés 
del  marquès  de  dit  nom  que,  en  1699,  hi  donà  hostatge  al  seu  amic 
l’abat  Moner,  electe  de  Ripoll. 

Que  deliciós  fou  pera  mi  aquest  trajecte  de  la  linia  de  Sant 
Joan,  de  Torelló  a  Ripoll,  que  ja  es  de  sí T  més  bonic  de  tota  ella, 
vegent-hi,  com  en  un  dolç  somni,  recórrer  la  comitiva  que  por¬ 
tava’l  dit  abat  el  dia  que  anà  a  pendre  possessió  de  l’abadia!  Jo 
vegi  la  comissió  de  monjos,  capellans  y  seglars,  sortida’l  dia  abans 
de  Ripoll,  quan  li  donaven  la  benvinguda;  y  com  l’esperaven  a 
Montesquiu  la  companyia  armada  de  fadrins,  en  la  Portella  la  dels 
Aloys,  més  avall  la  dels  sastres  y  sabaters,  encara  més  enllà  la  dels 
paraires  y  teixidors,  y  a  Sant  Quintí,  una  ermita  aprop  de  Ripoll, 
les  autoritats,  rodejades  de  gent  també  armada  y  armada  d’un 
entusiasme  sens  límit,  perquè,  diu  el  document  d’ont  extractem 
aquest  fet,  que  a  l’arribar  l’abat  a  Ripoll  «pasmava  l’ànim  sentir 
tanta  escopeteria,  sò  de  campanes,  tambors  y  pífans». 

Per  contraposició  d’idees,  recordí,  en  canvi,  aleshores  quan 

tal  població’s  rebelà  un  dia  contra  un  abat,  el  qual,  ab  l’excomu- 
nió  a  la  mà,  no  li  costà  gaire  subjectar-la  altra  vegada,  deixant-li 
sols  per  ignocenta  venjança  lo  que  avui  encara  recorda  la  quitxalla 
per  Santa  Caterina,  portant  un  gall  y  un  sabre  y  baladrejant 
pels  carrers: 

Gall  de  Santa  Caterina, 
passa  ben  bé  la  farina, 
perquè,  si  m’espatlles  el  cedaç, 
te  daré  un  cop  de  sabre  al  nas. 

Santa  Caterina  era’l  nom  de  la  plaça  on  donava’l  palau  de 
l’abat,  en  qual  escut  abacial  hi  havia  un  gall. 

Aqueixa  tradició’m  portà  a  la  memòria  la  del  cavaller  Dulcet 
de  Sant  Joan,  que  matà  un  mal  esperit  en  forma  de  lluert  que, 
ensenyorit  del  Coll  de  Canes,  embestia  y  fins  feya  recular  als  més 
valents  de  la  terra.  La  pell  de  tal  bèstia  fou  oferta  a  Sant  Eudald, 
patró  de  Ripoll,  y  d’aquí  ve  que’s  conega  pel  lluert  de  Sant 
Eudald. 

També  es  tradició  que  en  el  monastir  de  Ripoll  hi  actuà  la 
maça  de  Sant  Benet  en  la  persona  de  l’abat  Galceran  de  Besora;  y 
aixís,  aquí,  per  correlació  d’idees,  me  n’haurien  vingut  a  la  memò¬ 
ria  moltes  altres  que  trobaran  en  l 'Historia  del  Monastir  de  Ripoll, 
d’en  Pellicer,  si,  a  l’ovirar  de  sobte  Ripoll,  no  hagués  vist,  en 
síntesis  suprema,  mil  anys  de  glòria  pera  aquesta  vila,  mercès  al 
monastir  que  l’aixoplugava. 

D’aquest  poble ’n  fugiren  els  alarbs  esperonats  pels  monta- 
nyencs  del  Pilós,  el  qual,  en  acció  de  gràcies  a  l’Altíssim,  hi  fundà 
un  monastir  que  per  lo  modest  tingué  d’esser  ben  prompte  ender¬ 
rocat  a  fi  de  substituir-lo  per  un  altre  esvelt,  grandiós,  que  era  una 
vera  joya  d’art,  y  qual  portalada,  avui  encara  existent,  enclou,  a  la 
manera  dels  arcs  de  triomf  dels  antics  conqueridors,  un  ver  cant 
èpic  a  les  profecies  y  victòries  de  Crist.  Desde  aquest  monastir  els 
monjos  se  desvetllaren  per  l’aument  y  progrés  de  la  població,  cons¬ 
truint  un  molí  hidràulic,  que  també  encara  existeix  y  té  més  de 
900  anys  de  vida,  fomentant  sa  riquesa  ab  la  creació  de  censos 
enfitèutics,  en  que’l  poble  adquiria  terres  pera  conreuar  y  capital 
pera  beneficiar-les,  alentant  el  seu  comerç  ab  edificacions  y  obres 
d’art  y  fundant  un  hospital  pera  ’ls  pobres  y  un  establiment  d’ense¬ 
nyança  pera’ls  fills  de  la  vila. 

Arribats  a  Ripoll  volguerem  visitar  una  volta  més,  encara  que 
a  córrer  cuita,  el  monastir,  y  davant  d’ell,  d’aquell  monument  de 

pau  y  tranquilitat,  trobàrem  un  artista  que  malehia’ls  òssos  dels 
causants  dels  desperfectes  de  la  portalada. 

—  Perdonar-los  haveu  de  fer,  —  li  respongué  un  capellà  que 
allavors  entrava, — com  haveu  de  perdonar  an  el  vescomte  Roca- 
berti,  general  d’en  Joan  II,  que  se  n’emportés,  junt  ab  els  tresors 
del  monastir,  aquell  retaule  present  y  obra  també  de  l’abat  Oliva, 
que  devia  esser  el  croquis  del  Paradís,  quan  aquesta  portada  es 
tant  meravellosa. 

Dinàrem  a  l’«Hotel  Monasterio»,  y  tot  seguit,  llogant  una 
tartana,  ens  endinzàrem  en  aquella  vall  xamosa  del  Fresser,  en  la 
qual  s’hi  troben : 

Campdevànol,  camp  dels  vàndals.  Sembla  que  es  aquesta  sa 
etimologia,  per  haver  detingut  en  aqueix  lloc  els  naturals  del  país 
una  invasió  de  vàndals.  Seguint  an  en  Pella  y  Forgas,  Campde¬ 
vànol  té  la  mateixa  procedència  que  Carmany,  Carmansó,  Camp¬ 
major  de  la  Selva,  Camprodon,  etc.,  això  es,  que  en  aquests  llocs 
cada  tribu  de  les  races  indo-europees  que  poblaren  nostre  territori 
hi  tenien  un  recinte  ont  hi  reunien,  en  graner  comú,  els  fruits  de 
la  terra;  recinte  que  a  la  vegada ’ls-e  servia  de  temple,  lloc  de 
consell  y  fortalesa  pera  resguardar-se  dels  enemics. 

Molinou,  d’on  se  compta  que  en  determinades  festivitats  se 
oíen  a  les  dotze  de  la  nit  grans  sorolls  produits  per  una  ànima  en 
pena,  fins  que’s  restituí  una  olla  plena  d’unces  que  aquesta  havia 
robat  y  tenia  amagada  per  aquells  indrets. 

Pont  de  la  Cabreta,  teatre  d’una  batalla  en  la  guerra  de  l’Inde- 
pendencia,  en  la  qual  quedaren  vençuts  els  francesos,  els  quals, 
per  no  haver  trobat  fins  allà  cap  enemic,  es  fama  que  deyen; 
—  L’Espanya  dorm,  l’Espanya  dorm. — Y  en  tal  dia  certament 
foren  ells  els  que  dormiren,  y  molts  pera  sempre. 

Coves  de  Ribes,  palau  d’una  bruixa  (per  alguns  autors  una 
encantada,  filla  del  rey  Amand),  que  únicament  a  la  nit  de  Sant 
Joan  se  deixava  veure  y  posava  un  tovalló  en  lo  més  enasprat  de  les 
cingleres  de  les  coves,  prometent  que  aquell  que  l’abastés  tindria 
riqueses  y  posseiria  an  ella  pera  sempre. 

En  les  coves  trobàrem  el  guia  que’ns  havia  enviat  el  delegat 
de  Campdevànol.  Despatxàrem  la  tartana  y  prenguerem  comiat  del 
Fresser,  riu  famós  per  les  truites  que  s’hi  crien,  que  són  de  les  cinc 
efes:  fresques,  fresades,  franques,  fregides  y  del  Fresser. 

Per  sota  mateix  de  les  coves  comença’l  camí  que  nosaltres,  a 
peu  els  més,  emprenguerem.  Als  pocs  minuts  de  marxa’l  guia 
s’admira  de  la  lleugeresa  y  pit  de  tots  els  companys,  que  puja- 

ven  com  cabres  per  aquell  terrer  aspre  y  dolent  a  tot  ser-ho. 

A  l’arribar  a  dalt  del  collet  o  pas  en  l’encinglerada  aresta  que 
separa  les  fondalades  de  can  Barricó  y  can  Estegat,  giràrem  els 
ulls  enrera,  y  a  mi,  que’m  cfommou  la  més  petita  cosa,  aquell 
hermós  panorama’m  transportà,  y  va  semblar-me  que’l  Puigmal, 
tot  envolquellat  de  neu,  era’l  mausoleu  que  Alcides  aixecà  a  Pirene, 
la  filla  de  Febrici  y  destronada  per  Gerió,  y  que  la  neu  era  la  mor¬ 
talla  que  tapava’l  cos  de  l’hermosa  reina,  y  que’l  Torraneules  y  el 
Taga  aprop,  el  Milany  y  el  Puigsacalm  al  mitg,  y  allà  al  lluny  el 
Montseny,  o  eren  els  vers  torreons  d’un  grandiós  castell  depositari 
d’aital  cadavre,  o  aimants  que  s’aixecaven  de  puntetes  pera  veure ’J 
gelat  rostre  de  llur  aimia. 

—  Es  Sant  Amans  aquesta  montanya  que  tenim  aquí  a  l’en¬ 
front? —  va  preguntar-me  un  dels  companys. 

—  Sí,  —  li  respongui.  Y  tot-d’una  va  presentar-sem  al  viu  el 
drama  allà  ocorregut  quan  els  naturals  del  país,  anomenats  bagau- 
des,  foren  vençuts  per  les  forces  d’Euric  y  decapitat  el  seu  capità 
Amand  dalt  del  pla  de  Foixera,  que  desde  allavores  s’en  digué  pla 
d’Amand  y  després  Sant  Amans,  sens  dubte  perquè  morí  com  un 
màrtir. 

Reprenguerem  la  marxa.  Vèyam  ja  la  collada  de  Grats,  y  l’un 
per  ací,  l’altre  per  allà,  la  tramontàrem  pera  pujar  a  can  Pardinella, 
ont  hi  ferem  el  trago,  y  a  la  collada  del  mateix  nom. 

A  nostra  dreta  teniem  aquell  ver  niu  d’àligues  dit  Montgrony, 
montanya  que  en  la  tempesta  gruny  (aquesta  es  sa  etimologia),  com 
si’ns  volgués  remembrar  els  roncs  de  rabia,  panteig,  gemecs  y 
plors  dels  fugitius  cristians  acorralats  allà  per  l’invasió  sarrahina, 
y  els  crits  de  patria,  el  brugit  de  les  armes  y  els  cants  de  victorià 
que  desde  la  Covadonga  catalana  oiren  ab  pasme’ls  invasors. 

Mentres  pujàvem  a  Montgrony  jo  sentia  a  l’ànima  no  poder 
visitar  detingudament  ses  encontrades,  sos  amagatalls  y  les  runes 
dels  edificis  que  encara  hi  existeixen,  perquè  hi  hauria  volgut 
viure  la  vida  del  poble  que  va  refugiar-s’hi,  sentir  ses  penes  y  sos 
anhels  de  llibertat,  y  veure  sos  treballs  de  fortificació  aixecant  el 
castell  que’s  donava  l’una  mà  ab  el  de  Blancafort  y  l’altra  ab  els  de 
Pardines,  Gaballera  y  Creixenturri,  qual  rastre  en  altres  excursions 
havia  trobat;  hauria  volgut  oir  sos  precs  a  l’Altíssim  y  ses  embai- 
xades  a  Septimania  a  fi  de  que’ls  lliuressin  del  captiveri,  y  veure,  a 
l’ensems  que  als  monjos  que  foren  després  de  Ripoll  y  que  allà  en 
aquella  atmosfera  serena  redactaven  els  còdices  de  lo  que  passava, 
aixecar  aquell  temple  d’istil  romànic,  amagar,  trobar-la  y  construir 


46 


Butlletí  del 


en  el  mitg  de  la  penya  una  capelleta  a  la  Verge,  copia  de  la  Isis 
fènica-celta. 

Emperò  no  teniem  temps.  Ja  massa  en  férem  per  berenar 
en  aquella  galeria  del  santuari  qual  balcó  guaita  a  l’abim  y  desde 
la  qual  s’ovira’l  poble  de  Gombreny,  que  es  el  breçol  de  la  llegenda 
del  Comte  l’ Arnau.  En  efecte,  jo  allavors  vaig  representar-me  al 
veritable  comte,  Arnau  de  Roger,  comte  de  Pallars  y  baró  de  Ma- 
taplana,  quan  volgué  anular  les  donacions  que  Gombreny,  desde’l 
seu  naixement  (sigle  XIII)  tenia  per  concessió  de  Blanca  d’Urg, 
baronesa  de  Mataplana.  D’aqueix  fet  arrenca  la  llegenda.  Es  natu¬ 
ral  que,  per  dit  motiu,  el  poble  s’exaltés,  revoltant-se  contra  son 
senyor;  més  com  aquest  morí  repentinament  en  Iglesias  (Cerde- 
nya),  veus-aquí  que’ls  gombrenesos,  veyent  en  tal  mort  el  judici 
de  Déu,  condemnaren  al  comte  com  un  malvat,  inventant  sobre 
aquell  fet  natural  esgarrifoses  visions  y  quimeres  que  després 
amplià  la  tradició  barrejant-hi  l’abadessa  Adalaisa  de  Sant  Joan; 
«una  abadessa  —  diu  Mossèn  Parassols,  al  qual  seguim  en  eix  par¬ 
ticular —  que  visqué  y  morí  en  el  sigle  X,  que  se  la  fa  còmplix  en 
el  sigle  XI  d’un  personatge  que  visqué  y  morí  en  el  sigle  XIV».  No 
per  això  ni  per  haver-se  trobat  que  la  cançó  de  les  monges  de  Sant 
Amans  (on  no  hi  ha  cap  rastre  d’edificació  ni  consta  en  docu¬ 
ments  que  n’hi  hagi  hagut)  fou  composta  per  un  tal  Jaume  Roca,  de 
Sant  Joan,  ha  de  desaparèixer  la  llegenda,  no;  si  fins  són  dignes 
de  lloança’ls  treballs  que  pera  retornar-la  a  son  primitiu  se  fan  y 
s’han  fet  principalment  pel  benvolgut  president  de  nostra  Secció 
Folklòrica,  en  Rosend  Serra.  «Emperò,  lo  que  hem  de  fer  —  me 
deya  dit  Mossèn  Parassols  —  es,  sempre  que  s’ens  presenti,  restablir 
la  veritat  de  la  cosa,  ja  que,  com  a  bons  santjoanins,  hem  de  tornar 
per  l’honra  de  les  nostres  abadesses»;  d’aquelles  abadesses,  pot 
afegir-se,  que  no  foren  expulsades  de  Sant  Joan  per  relaxació  de 
costums,  que  en  aqueix  cas  no  sols  hi  havia  prou  autoritats  ecle¬ 
siàstiques  pera  contenir-la,  sinó  que’l  poble  de  Sant  Joan,  al  menys 
als  santjoanins  ens  ho  sembla,  no  hauria  volgut  que  en  Jaume  I 
cambiés  son  nom  de  Ripoll  pera  unir-lo  al  denigrant  de  les  Aba¬ 
desses;  ni  tampoc  ho  foren  perquè  fos  monastir  doble,  segons 
molts  diuen,  creyent  que  era  un  de  sol  els  de  Sant  Joan  y  Ripoll; 
sinó  que  ho  foren  per  l’ambició  del  comte  de  Besalú  Bernat  I, 
Tallaferro,  el  qual,  no  podent  persuadir,  com  era  natural,  a  sa 
germana  Ingilberga,  abadessa  de  Sant  Joan,  aconsellada  per  l’altre 
germà,  l’abat  Oliva  de  Ripoll,  que  li  cedís  el  senyoriu  jurisdiccio¬ 
nal  que  gaudia’l  monastir  de  Sant  Joan,  no  vegé  altre  medi,  tenint 

en  compte  les  disposicions  del  comte  Guifré  que,  en  cas  de  faltar 
les  abadesses,  passés  el  senyoriu  al  comtat  de  Besalú,  que  instar 
personalment  la  supressió  de  les  mateixes  davant  del  Pare  Sant 
Benet  VIII,  acusant-les  de  deshonestes  y  escandaloses.  Prou  el 
Pare  Sant  demanà  que  Pinformessin  els  abats  de  Ripoll  y  Cam¬ 
prodon,  y,  cosa  que  en  els  temps  actuals  encara  seria  estupenda, 
en  set  dies  rebé  uns  informes  arreglats  per  persones  afectes  al  Talla- 
ferro,  en  vista  dels  quals  se  decretà  aleshores  l’expulsió.  Cal  que 
sàpiga  la  veritat  qui  sàpiga  la  llegenda. 

Començava’l  cap-vespre  quan  sortirem  de  Montgrony. 

—  Si  van  depressa,  arribaran  ab  claror  de  dia  a  Castellar:  jo 
hi  som  anat  en  cinc  quarts,  —  ens  digué’l  capellà  de  l’hostatgeria. 

Com  l’aire,  ja  fred,  que  a  Pardinella  haviem  sentit  esdevenia 
a  cada  ventada  més  gelat,  parodiant  la  faula,  no  diré  que  caminà¬ 
vem,  sinó  que  corriem  pera  apaibagar  sos  efectes.  Y,  ab  tot  y 
córrer,  feya  sis  quarts  que  haviem  deixat  Montgrony  y  no  vèyam 
a  Castellar  en  lloc,  y  la  nit  s’ens  venia  a  sobre  y  ens  cabia’l  dubte 
de  si’ns  haviem  perdut.  Per  això’l  crit  de  «ja  hi  som»  del  company 
que  anava  a  vantguarda,  al  qual  responguerem  ab  un  «visca»  tots 
a  l’una,  ens  alegrà  a  tots  en  gran  manera. 

Dormírem  a  Castellar,  y,  quan  naixia’l  sol,  ab  un  altre  com¬ 
pany  haviem  visitat  ja  l’iglesia,  pujat  al  seu  campanar  y  admirat 
desde  allí’l  panorama  que’s  domina. 

Reunits  tots  els  companys,  sortirem  a  la  set  de  Castellar,  pera 
baixar  a  les  fonts  del  Llobregat,  seguint  un  camí  dolent  y  pedregós 
que  féu  exclamar  a  l’actual  senyor  bisbe  de  Vich  que  costava  tant 
de  baixar-lo  com  apendre  teologia.  Arribàrem  a  les  fonts,  y  al  con¬ 
templar  aquells  abundosos  raigs,  aquell  grandiós  davassall  d’aigua 
brunzenta,  escumosa,  blanquíssima,  que  surt,  cau  y  rebota  ab 
udols  de  fera  per  sobre  aquells  grenyals  feréstecs,  jo,  ab  els  ulls 
fixats  en  aquell  prodigi,  vaig  restar  com  si  vegés  una  visió.  M’agafà 
un  ver  desfici:  tant  aviat  me  semblava  que  l’aigua  sortia,  com  la 
veya  entornar-sen  formant  un  brollador  incomparable. 

Potser  estiguerem  allí  una  hora,  y  es  ben  cert  que  es  la  pri¬ 
mera  vegada  que  he  benehit  la  cançoneria  dels  retratistes.  El  record 
d’aquell  espectacle  no  fou  part  a  borrar-lo  ni  aquella  cascata  mera¬ 
vellosa  de  la  Farga  Vella,  tant  bellament  admirada  y  descrita  desde 
aquest  mateix  lloc,  ni  l.’iglesieta  de  Sant  Vicents  de  Rus,  ni’l  salt 
del  Pas  de  l’Os.  Sols  en  el  Clot  del  Moro,  diguem-ne  tombes  de 
moros,  a  l’esser  davant  de  la  grandiosa  fàbrica  de  ciment  pòrtland, 
va  semblar-me  sentir  que  deya: 

—  Mireu-me.  Soc  el  progrés,  soc  la  civilisació.  Abans  tot  això- 
era  selvatge  y  corria  sense  solta  bramulant  el  Llobregat.  Ara,  desde 
que  naix,  l’empresono  per  medi  d’una  potenta  canonada  que  li 
lleva  la  vida,  però  es  pera  fer-la  fructificar  centuplicada.  Abans, 
com  he  dit,  era  aquesta  vall  feréstega  y  hermosa,  però  ne  gau¬ 
dien  principalment  de  sa  hermosura  les  besties,  tant  sclvatges  y 
hermoses  com  ella;  emperò  avuy  sos  camins  s’aixamplen,  sos  grops 
s’aplanen,  sent  a  tot’hora’l  cant  de  l’home,  y  dóna  al  mateix  mate¬ 
rials  pera’l  seu  benestar. 

Del  Clot  del  Moro  a  La  Pobla  tot  era  per  mi  voler  esbrinar, 
com  si  aquella  esplèndida  natura  fos  un  llibre,  el  per  què  uns 
autors  posen  la  casa  pairal  y  capital  de  la  baronia  de  Mataplana  al 
castell  que’s  trobava  a  una  hora  a  l’oest  de  Gombreny  y  altres  la 
posen  a  La  Pobla  de  Lillet,  o  sia  poble  de  l’illot,  segons  m’apar  se 
desprèn  de  sa  etimologia.  Com  a  mi  m’agrada  que  tothom  estiga 
content,  vaig  imaginar,  y  potser  estiga  en  lo  cert,  que  quan  la 
filla  única  del  comte  de  Pallars  y  na  Sibila  de  Berga  va  casar-se 
amb  un  Mataplana,  va  ser  aleshores  quan  trasladaren,  pera  més 
comoditat,  la  capital  a  La  Pobla,  aixís  hagués  pertanyut  a  Mata¬ 
plana  desde’l  temps  de  la  reconquista,  com  si  hagués  format  part 
fins  allavors  del  comtat  quasi  independent  de  Berga.  Y  faig  aquesta 
diferencia  perquè’ls  documents  que’s  poden  consultar  no  fixen  pas 
el  límit  de  les  jurisdiccions  senyorials;  y  d’aquí  resulta  que  lo 
millor  que  pot  dir-se  seguint  a  un  autor  que  no  volia  tenir  mals 
de  cap,  es  que’ls  Mataplanas  y  els  Pinós  resumiren  en  sí  tota  l’his¬ 
toria  de  la  població  alta  de  l’actual  partit  de  Berga  desde’l  temps 
de  la  reconquista,  fins  que’ls  Pinós  (podria  afegir-s’hi)  l’ompliren 
tota  comprant  als  Pallars  —  al  fill  del  comte  l’Arnau  precisament 
—  la  baronia  de  Mataplana. 

Siga  com  siga,  a  La  Pobla  s’hi  troben  vestigis  d’antiga  pobla¬ 
ció.  Pot  dir-se  que  tot  el  poble  es  un  museu  arqueològic.  Acompa¬ 
nyat  pel  delegat  Mossèn  Joan  Francàs,  el  visitàrem  tot  lo  detingu¬ 
dament  que’l  temps  ens  permetia,  y  després  prenguerem  una 
tartana  que’ns  portà  a  la  capital  de  la  baronia  de  Pinós,  Bagà.  Ab 
tot  y  embestir  nostra  tartana  un  guarda-rodes,  una  pila  de  grava 
y  el  marge  d’un  costat  de  la  carretera,  quedant-nos  mitg  volcats,  no 
va  ser  aqueix  accident  motiu  suficient  pera  desviar  el  meu  pensa¬ 
ment  de  les  gestes  que  omplenen  l’historia  dels  Pinós:  del  que 
ajudà  al  Comte  de  Cerdanya  a  foragitar  els  heretges  d’Urgell; 
dels  que’s  trobaren  en  les  conquistes  de  Lleida,  Fraga,  Mallorca  y 
Andalusia;  del  que  fou  marmessor  testamentari  d’en  Ramon  Be- 

renguer  III;  del  que  fou  governador  de  Cerdenya;  del  que  morí 
gloriosament  a  Sant  Luri  (Cerdenya).  Totes  aquestes  gestes,  certes 
de  veritat,  no  tingueren,  no  obstant,  pera  mi,  l’encís  d’aquelles 
problemàtiques  que’ns  diuen,  segons  compta  en  Feliu  de  la  Penya, 
que’l  primer  Galceran  de  Pinós,  un  dels  nou  Barons  de  la  Fama, 
comanava  ab  en  Dapifer  de  Montcada  y  n’Huc  de  Mataplana 
una  ala  de  l’exèrcit  d’Otger  Cataló,  y  que  un  altre  Galceran 
de  Pinós,  segons  refereix  en  Pere  Tomich,  reptà  davant  del  Pare 
Sant  al  rey  de  Castella  en  nom  de!  rey  d’Aragó.  Y  a  tot  això 
nostra  tartana  deixava  l’Hostal  Nou  de  Guardiola  y  enfilava  la 
carretera  de  Bagà  a  una  hora  precisament  que  molts  bagasencs 
en  sortien  pera  anar  a  un  aplec  d’una  ermita  aprop  de  La  Pobla, 
y  en  els  quals  vaig  recordar  la  professo  de  les  cent  donzelles  y 
demés  que  la  tradició  diu  que  sortí  de  Bagà  pera  lliurar  a  l’almirall 
Galceran  de  Pinós  y  son  ajudant  Sancerní,  captius  del  rey  moro  de 
Granada. 

He  llegit  en  la  truncada  obra  d’en  Reig  y  Vilardell  que  en 
Cortès  reduía  a  Bagà  l’antiga  Bacassis,  que  les  taules  de  Ptolomeu 
ofereixen  a  la  regió  Layetana;  El  Lluçanès,  de  nostre  company 
senyor  Casades,  m’havia  convençut  que  era  poc  menys  que  impos¬ 
sible  determinar  qui  fou  el  primer  habitant  de  tal  regió;  més  jo 
atribueixo,  seguint  an  en  Feliu  de  la  Penya,  la  fundació  de  Bagà 
al  rey  goth  en  Lusus  XVII.  A  la  vila  de  Bagà  l’esguarden  y  defen¬ 
sen  gegantines  serralades  que  quasi  l’enrotllen  y  que  apar  que’l 
tinguin  com  un  nin  segut  a  la  falda  de  l’aixerit  Moixaró,  que 
es  sinònim  de  Moixarnó,  segons  ens  féu  observar  nostre  senyor 
President. 

Visitàrem  detingudament  el  poble  y  sentírem  tenir  d’anar- 
nos-en  sense  poder  veure  la  creu  bisantina  notabilíssima  que  allà’s 
conserva. 

Dinàrem  a  l’Hostal  Nou  de  Guardiola  y,  boy  parlant  amb  un 
senyor  de  Berga  del  triomf  de  la  Solidaritat,  ens  escapà’l  tren. 
L’altre  no  sortia  fins  dues  hores  després,  y  pera  passar-les  proposà¬ 
rem  marxar  a  peu  fins  a  l’estació  que’ns  topés  l’altre  tren,  com 
aixís  ho  férem.  A  l’ovirar  el  castell  de  Guardiola  vaig  recordar-me 
de  quan  sa  baronia  pertanyia  a  Berga  y  quan  Gisclareny,  que  també 
hi  pertanyia,  enviava,  contra  lley,  sos  ramats  a  pasturar  en  els 
prats  de  Guardiola  y  feya,  ademés,  llenya  en  sos  boscos.  Debades 
reclamà  Berga,  y  no  tingué  més  remey  que  bastir  dit  castell  y  en¬ 
cendre  una  guerra  ab  el  baró  de  Bagà  en  Bernat  Galceran  de 
Pinós,  que  acabà  ab  un  arranjament,  després  del  qual,  trobant  a 

Estany  Clar  un  dia’l  Pinós  a  tres  vehins  de  Berga,  els  féu  matar 
per  la  gent  que  l’acompanyava. 

Qui  sab  lo  que  sobre  aquest  propòsit  hauria  tornat  a  pensar  si 
no’ns  haguéssim  engorjat  en  aquell  imponent  y  majestuós  congost 
del  Llobregat  quals  cares  sembla  que’s  desafien,  quan  lo  que  fan 
es  petonejar-se  per  medi  de  l’antic  y  escayent  pont  d’Alfar. 

A  Fígols  notàrem  que  teniem  temps  d’arribar  a  Serchs.  Conti¬ 
nuàrem,  doncs,  la  marxa,  y  ab  molt  gust  per  ma  part,  perquè, 
segons  la  tradició,  podria  beure  en  la  font  de  la  Vedella  aigua  de 
l’estany  de  Lanós.  Ja  en  la  font,  el  record  de  tal  tradició,  avivant 
la  fantasia,  no  sols  hi  féu  sortir  l’escudelleta  perduda  pel  pastor  en 
l’estany  de  Lanós,  sinó  que  també  la  remor  de  l’aigua’m  féu  oir, 
com  si’n  fos  el  ressò,  els  crits  d'esporuguiment  de  la  fada  de  dit 
estany  quan,  en  ell  banyant-se,  fou  sorpresa  per  aquell  llegendari 
cavaller  d’Enveig,  qual  fi  desgraciadíssim  m’hauria  cridat  l’atenció 
a  molt  llunyanes  terres.  Pera  esvair-me  vaig  començar  a  cantar 
corrandes  de  nostra  terra  y  vaig  voler  fixar-me  que  anavem  a 
Serchs,  y  que  Serchs,  ab  Fígols,  Olvan,  La  Baell  y  Vallcebre, 
havia  pertanyut  a  Berga,  després  al  cap  del  marquesat  de  Giro¬ 
nella  y  després  altra  vegada  a  Berga  y  a  sa  universitat,  vegueria  y 
corregiment  fins  el  1833,  que  obtingueren  l’autonomia  municipal. 

Quasi  alhora  arribàrem  a  Serchs  nosaltres  y  el  tren  que’ns 
deixà  a  Gironella.  Al  passar  per  Olvan,  y  al  veure  molta  gent  a 
l’estació,  ens  recomanà  un  dels  companys,  ja  que  erem  tots  solters, 
que  no’ns  miréssim  pas  cap  noya,  perquè 

si  a  Casserres  són  boniques, 
y  a  Gironella  gentils, 
a  Olvan  són  llagrimoses 
burladores  de  fadrins. 

Al  menys  així  ho  diu  la  cançó  popular  transcrita  per  en  Pere 
Feliu,  delegat  a  Gironella,  en  un  notable  article  de  folk-lore 
publicat  en  nostre  Butlletí;  article  que  per  cert  me  rellevaria  de 
parlar  d’aqueix  poble,  ont  hi  ferem  nit,  si  no  hi  volgués  afegir  el 
record  del  plet,  que  arribà  a  lluita  armada,  hagut  en  1010  entre  la 
familia  Agulló,  senyora  de  Gironella,  y  el  Concell  de  Berga;  y  que 
era  de  Gironella  l’Agulló  que  coma  nava  les  forces  que  devien  privar 
el  pas  a  l’exèrcit  d’en  Joan  II  quan  anava  a  socórrer  a  la  reina 
d’Aragó  y  son  fill  Ferran,  sitiats  a  Girona,  y  que  Gironella  fou 
materialment  reduida  a  cendres  pel  Comte  d’Espanya,  si  bé  que, 

com  el  fènix,  revisqué  aqueix  poble  tot  seguit  encara  més  rialler  y 
actiu  de  lo  que  era. 

Abans  del  trenc  d’alba,  això  es,  a  l’hora  que,  segons  la  tradi¬ 
ció,  cantà’l  gall  sorprenent  als  diables  quan  estaven  pera  acabar  el 
pont,  sortirem  nosaltres  de  la  fonda  pera  revistar-lo;  y  ja  clarejava, 
això  es,  a  l’hora,  segons  l’historia,  que  començà  la  forta  acció 
que  durant  l’última  guerra  carlista  hi  hagué  entre  Gironella  y 
Casserres,  nosaltres  sortirem  vers  aqueix  últim  punt. 

Es  llàstima  que  de  Casserres,  ont  hi  ha  encara  edificacions 
dels  sigles  XIII,  XVI  y  XV  y’s  troben  fonaments  d’altres  molt  més 
antigues  y  s’hi  venera  la  Verge  de  l’ Antiguitat,  com  demostrant 
lo  remot  de  sa  fundació,  no  se  sàpiga  res  en  concret.  Per  això 
visitar  Casserres  fou  pera  mi  com  visitar  els  penyals  en  que  s’asseu  : 
res  al  cor  diuen ;  y,  si  diguessin,  ho  apaibagaria’l  dubte  en  que  a 
un  hom  el  posen  les  noticies  arreu  escampades  que’s  poden  trobar. 
Casserres  —  diu,  per  exemple,  en  Riera  en  son  Diccionari  geogràfic- 
estadístic  —  es  una  de  les  viles  restaurades  y  fortificades  baix  el 
nom  de  Castrum  Serratum  per  Lluís  el  Piedós  en  el  temps  de  la 
reconquesta;  y,  en  cambi,  en  el  portal  de  l’iglesia  hi  ha  un  escut 
d’armes  parlant  en  el  qual  s’hi  veu  un  goç,  ca,  y  una  serra, 
serra.  Bé  es  veritat  que  aquest  escut  pot  esser  fill  de  l’ignorancia  y 
negligència  del  sigle  XVII,  en  que  tothom  era  un  noy,  com  els 
grecs  en  temps  de  Soló;  més  sempre  hi  cab  el  dubte;  y  faria  una 
bona  obra  qui  ho  esbrinés,  y  estudiés,  ademés,  el  per  què’s  diu 
que’l  primer  senyor  feudal  de  Casserres  fou  un  comte  de  Cerdanya; 
y  si  es  d’aquest  Casserres,  com  alguns  afirmen,  o  el  de  la  provincià 
d’Osca,  el  castell  que’n  fa  menció’l  testament  de  Ramon  Berenguer 
el  Vell-,  y  quina  relació  hi  tingueren  en  aquest  poble  les  cases  de 
Cardona  y  Pinós,  perquè  en  sepultures  que’s  conserven  s’hi  veuen 
les  armes  de  tals  famílies;  y  si  es  cert  que  Sant  Pau  de  Casserres 
fou  temple  dels  Templaris;  y  si’ls  Marimon  procediren  d’aqueix 
poble,  y  qui  era  la  senyora  que  ningú  sab  de  qui’s  tracta  y  que 
encara  avuy  la  recorda  una  plaça  dita  l 'era  de  la  senyora  1 . 

Per  ignorar  totes  aqueixes  coses  no  m’impressionà  la  visita  a 

i)  Donat  aquest  treball  a  l’impremta,  ens  diu  un  vehí  de  Casserres  que’ls 
desastres  causats  en  aqueix  poble  per  les  guerres  civils  han  privat  de  recons¬ 
truir  la  seva  historia.  Ab  tot,  degut  a  investigacions  que  ara  s’efectuen,  creu 
que  dintre  poc  se  podrà  reunir  material  necessari  pera  aclarir  en  part  la  foscor 
que  regna  sobre  aqueixa  població.  Afegeix  que  la  senyora  de  la  que  aquí’s 
parla  pertanyia  a  la  familia  Marimon,  emperò  que  avuy  no  se  sab  encara’l  fet 
ab  motiu  del  qual  la  recorda  dita  plaça. 

Casserres;  y,  siga  per  això  o  perquè  no  tenia  cap  noticia  de  la  terra 
que  trepitjàvem,  el  cas  es  que’l  trajecte  desde  aqueix  poble  a  Serra¬ 
teix  fou  pera  mi’l  més  pesat  de  l’excursió.  Y  en  bona  fe  que  donava 
bo  caminar  pel  mitg  dels  conreus  d’aquell  hermós  pla  de  Casserres 
y  d’aquell  bosc  exuberant  que  sols  a  petites  estones  deixava  ovirar 
Sant  Miquel  de  Fonojadell,  y,  més  enllà  d’aquesta  ermita,  d’aquells 
plans  de  roca  nua,  d’aquells  barrancs  encinglerats  y  d’aquells  mag¬ 
nífics  paisatges;  que  tot  això  segueix  aquell  camí  de  pujades  y 
baixades  que  may  s’acaben,  però  que  exciten  l’excursionista. 

Al  cap  de  dugués  hores  llargues  arribàrem  a  Serrateix,  o  siga 
serra  del  teix,  pels  molts  arbres  d’aqueix  nom  que  s’hi  criaven  y 
dels  quals  quasi  no’n  queden  a  Catalunya.  Es  de  poca  altitut 
aqueixa  serra,  emperò  son  llarg  y  espayós  pla  es  un  mirador  gairebé 
de  la  meitat  de  la  terra  catalana. 

Dalt  d’aqueixa  serra  s’aixecà  en  940  un  monastir  en  el  qual, 
segons  m’ha  dit  el  distingit  amic  y  mestre  n’Eudald  Canibell,  s’hi 
acomodaven,  com  en  un  hostal,  els  vianants  per  aquelles  aleshores 
desertes  encontrades,  perquè  formava  part  de  l’humanitaria  com¬ 
binació  de  posades  de  caràcter  públic  que  en  l’aubada  de  nostra 
nacionalitat  facilitava’l  trànzit  de  la  gent. 

El  monastir  passà  prompte  a  ser  abadia  de  l’ordre  de  Sant 
Benet  mercès  a  la  protecció  del  bisbe  Miró  y  son  germà  Oliva 
Cabreta,  qual  sepulcre,  segons  tradició,  es  el  que’s  troba  en  l’iglesia 
a  mà  esquerra. 

Aquest  monastir  fou  un  dels  més  pobres  de  la  dita  ordre.  Hi 
hagué  èpoques  que  sols  comptava  set  monjos  y  l’abat.  Ab  tot,  l’abat 
Escofet  va  gastar  una  pila  de  diners  en  decorar  l’interior  del  temple 
ab  el  mal  gust  que  regnava  en  son  temps.  «Aqueix  pecat,  no  obs¬ 
tant, —  diu  el  canonge  Barraquer,  —  s’ha  de  culpar  a  la  moda: 
aleshores,  1807,  era  mesquí  y  incòmodo’l  temple  romànic  y  despro¬ 
porcionada  la  volta,  y  sols  era  hermós  el  nou  estil  corinti.»  Ara 
trobem  més  pury  més  propri’l  romànic;  per  això  d’aquell  temple 
no  més  n’admirem  sos  murs,  voltes  y  absis,  que  són  d’una  bellesa 
extraordinària. 

A  poca  estona  de  reempresa  la  marxa  oviràrem  un  casal  de 
pagès,  antany  de  les  hisendes  més  riques  del  Bergadà  y  que  avuy 
fins  les  parets  porten  el  segell  de  la  pobresa  mercès  a  les  guerres 
civils. 

E11  canvi  portava’l  segell  de  la  riquesa  y  alegria  la  bona  ufanor 
del  bosc  ombriu  que  forma  com  un  extens  y  hermós  tàlem  al  camí 
que  porta  al  pont  de  la  riera  de  Nevel. 

Nosaltres  hi  passàrem  depressa,  y  fins  deixàrem  de  visitar, 
com  se  mereixia,  l’iglesieta  de  Nevel,  perquè  nostra  fal·lera  era 
arribar  a  Cardona;  a  Cardona,  que,  segons  Ptolomeu,  se  nome¬ 
nava  Udura  lacetanorum ;  a  Cardona,  que  era  poblada  en  temps 
dels  romans  y  fou  destruida  pels  alarbs  y  restaurada  pel  comte 
Pilós,  senyalant-li  termes,  concedint-li  privilegis  y  donant-li  aquella 
caria  que,  segons  nostre  Aulestia,  es  la  més  antiga  que’s  coneix;  a 
Cardona,  que  ha  tingut  la  prerrogativa  d’encunyar  moneda;  a 
Cardona,  en  fi,  qual  castell  no  ha  sigut  may  vençut  y  fou  Púltim 
que  arrià  la  bandera  catalana. 

Al  veure  a  Cardona  no  vaig  fer  sinó  descobrir-me.  Quan  pujà¬ 
vem  la  costa  que  hi  porta,  jo  volia  imaginar  lo  que  pensava’l 
primer  Folch  que  va  pujar-la,  aquell  Folch  provinent  de  les  més 
nobles  y  antigues  famílies  de  França,  que  fou  avi  del  primer  senyor 
de  Cardona. 

Com  feya  pocs  dies  que  havia  llegit  l’historia  de  Cardona  de 
Mossèn  Serra  y  Vilaró,  ab  gust  vaig  recordar-me  aleshores  del 
Cardona  que  en  singular  combat  féu  confessar  son  delicte  al  fratri¬ 
cida  Berenguer  Ramon;  del  que  assistí  a  les  Naves  de  Tolosa  y  fou 
governador  de  Catalunya  en  la  minoria  del  rey  en  Jaume;  del  que 
assistí  a  la  conquista  de  Mallorca;  del  que  desafià  an  en  Jaume 
per  haver  trencat  els  drets  y  costums  de  la  nostra  terra;  del  que 
sotmeté  a  Nàpols  y  prengué  Marsella;  del  que  fou  a  Barcelona 
investit  ab  el  Tusó  d’or ;  del  que  fou  per  dugués  voltes  virrey  y 
capità  general  pera  caure  víctima  moral  de  l’execrat  Comte-duc 
d’Olivares. 

També’m  recordí  dels  fadristerns  dels  Cardona,  d’en  Joan,  que 
assistí  a  la  batalla  de  Lepant  y  fou  general  de  les  galeres  de  Nàpols 
y  Sicilià  y  després  virrey  de  Navarra,  y  sobre  tot  del  Ramon  de 
Cardona,  el  consemblant  d’en  Gonzalo  de  Córdoba,  el  precursor 
d’en  Napoleon,  perquè,  com  aquest,  a  principis  del  sigle  XVI 
donava  a  Italia  tronos  y  províncies  a  son  albir;  y  la  prova  es  que 
restablí’l  ducat  de  Gènova,  retornà’ls  estats  de  Milan  al  duc  Sfor- 
cia  y  els  de  Florença  als  Mèdicis  y  ajudà  a  n’Huch  de  Montcada, 
virrey  de  Sicilià,  a  ofegar  sos  conspiradors  conjurats  ab  el  rey  de 
França. 

Arribats  a  Cardona,  dinàrem,  y  en  havent  dinat  anàrem  a 
visitar  les  famoses  salines. 

Diu  nostre  mestre  en  geologia,  Mossèn  Font  y  Sagué,  ab  la 
concisió  de  la  ciència,  que’l  jaciment  de  Cardona  es  inclòs  en  les 
margues  oligocèniques  y  la  sal  té  son  origen  en  l’evaporació  d’anti- 

gues  maresmes  y  estanys  marins.  Emperò  jo’m  vaig  reconstruir 
aquell  estany  desde’l  principi  que’s  formaren  capes  y  més  capes  de 
sal,  tantost  pura,  tantost  barrejada  ab  òxits  de  ferro  que  la  coloreja- 
ven,  fins  que  desaparegué  l’aigua  ab  motiu  d’una  ensulciada  o 
d’un  aixecament  en  un  dia  de  cataclisme  y  se  trencaren  dites  capes 
y  s’enfilaren  per  una  de  llurs  extremitats  amunt,  com  buscant  una 
fugida.  De  tot  aqueix  procés  ne  restà  lo  que  avuy  es,  a  la  vegada 
que  una  riquesa  incalculable,  un  espectacle  soperb:  la  visió  de  la 
muller  de  Loth  centuplicada  un  milió  de  voltes  y  tota  endiumen- 
jada  en  vestit  de  mils  colors. 

Plens  de  salabror,  quan  fosquejava  retornàrem  a  Cardona,  y 
tots  sentírem  no  poder  visitar  el  castell  aquell  vespre  mateix,  com 
era’l  nostre  propòsit.  L’endemà,  tot  just  clarejava,  que  ja  hi  erem. 
Trucàrem,  tornàrem  a  trucar  fortament,  cridàrem...  y,  com  en  la 
guerra  de  Successió  y  en  la  de  l’Independencia  y  en  la  dels  carlins, 
no  hi  poguerem  entrar.  Quan  Barcelona’s  rendí  a  Felip  V  fou  con¬ 
dició  que  devia  rendir-se ’l  castell  de  Cardona;  en  nostre  dia  havia 
de  rendir-se  Barcelona,  això  es,  teniem  nosaltres  de  Barcelona  de 
quedar-nos  fins  a  mitg  matí  pera  que  poguéssim  entrar-hi;  y  com 
quasi  tots  teniem  precisió  d’esser  aquell  dia  a  ciutat,  ab  recança’ns 
en  anàrem,  y  més  jo,  somniador,  que,  pensant  en  lo  que’ns  conta 
en  Balaguer  en  ses  llegendes,  va  semblar-me  oir  els  crits  d’Amal- 
trudis,  la  germana  d’un  vescomte  de  Cardona,  que,  per  haver 
tingut  relacions  ab  el  moro  senyor  de  Maldà,  fou  condemnada  per 
sa  familia  a  viure  tancada  en  una  torra  del  castell  que  encara  avuy 
s’en  diu  Torra  de  la  Minyona. 

Deya  que’ns  en  anàrem  ab  recança,  y  ho  demostràrem  quan, 
carretera  enllà,  prenguerem  comiat  del  castell.  Tots  a  cor  li  cridà¬ 
rem  «a  reveure»,  lo  qual  vol  dir  que  un  dia  o  altre  hi  tornarem, 
perquè  pel  castell  sol  val  la  pena  de  fer-hi  una  altra  excursió. 


joan  DANÉS  y  VERNEDAS 

EXPOSICIÓ- DEMANDA 

que’l 

CENTRE  EXCURSIONISTA  DE  CATALUNYA 

HA  DIRIGIT  AL  SENYOR  ALCALDE  DE  NOSTRA  CAPITAL 

Excm.  Senyor: 

La  Reforma  de  Barcelona,  preocupació  constant  durant  molts 
anys  de  tots  els  barcelonins,  sembla  que  definitivament  ha  entrat 
en  el  camí  de  sa  realisació. 

El  Centre  Excursionista  de  Catalunya,  que  tant  encarnat 
ha  viscut  sempre  ab  la  vida  de  la  nostra  ciutat,  ha  seguit  ab  molt 
interès  el  curs  dels  preliminars  de  tant  importantíssima  empresa; 
y,  al  fixar-se  en  les  futures  modificacions  que  han  de  transformar 
per  complet  l’aspecte  de  la  ciutat  comtal,  s’atreveix  a  dirigir  a 
S.  E.  aquesta  instancia,  cridant  sa  benèvola  atenció  respecte  lo 
que  en  ella  s’exposa,  en  la  confiança  de  que  no  deixarà  de  recoma¬ 
nar-ho  a  la  Comissió  corresponent,  pera  que  ella  ho  estimi  segons 
son  enlairat  criteri.  < 

Concretant  la  nostra  atenció  sols  en  la  Secció  i.a  de  la  Gran 
via  A  de  la  Reforma,  se  pot  observar  que  de  moment  no  més 
s’estableix  una  comunicació  entre  dos  llocs,  la  plaça  d’Antonio 
López  y  la  de  l’Angel.  Tots  els  demés  carrers  queden  ab  una 
pèrdua  de  comunicacions  extraordinària,  perquè  les  noves  illes 
ceguen  els  carrers  antics,  interrompent,  per  lo  tant,  la  comunica¬ 
ció.  No  volem  censurar,  ni  molt  menys,  la  manera  com  se  realisa 
la  Reforma,  sinó  fer  observar  que  tot  lo  referent  a  procurar  la 
prolongació  dels  carrers  transversals  a  l’indicada  Gran  via  A  serà 
altament  beneficiós  pera  la  vitalitat  de  la  mateixa  reforma.  Però 
hi  ha  algun  cas  que  aquestes  prolongacions  són  tant  necessàries, 
que  preguem  que’s  fixi  sobre’l  particular  la  deguda  atenció. 

Se  tracta  de  la  prolongació  del  primer  carrer  transversal  a 
comptar  desde’l  del  Consolat  fins  arribar  a  la  plaça  de  Santa 
Maria :  l’únic  troç  que  hauria  d’obrir-se  es  corresponent  a  una  illa, 
y,  en  cambi,  quants  avantatges  no  s’obtindrien!  L’hermosa  fatxada 
de  l’iglesia  de  Santa  Maria  del  Mar  seria’l  fons  del  primer  carrer, 
y  la  mateixa  iglesia  parroquial,  ab  un  punt  de  vista  més  llunyà, 
podria  admirar-se  a  la  distancia  que  l’alçaria  dels  seus  campanars 
requereix;  y  com  de  moment  la  falta  de  construccions  donarà  a  les 

noves  vies  un  aspecte  de  tristor,  augmentat  ab  les  rònegues  parets 
mitgeres  que  queden  al  descobert,  lo  que  favorirà  molt  poc  l’edifi¬ 
cació  en  aquells  solars,  es  altament  necessària  la  visió  d’un  monu¬ 
ment  tant  hermós  que  atrega  les  mirades  dels  transeünts. 

Ademés,  per  lo  indicat  anteriorment,  la  part  utilitària  d’aques¬ 
ta  prolongació  afavoriria  molt  les  comunicacions,  especialment 
el  trànzit  rodat,  que,  per  trobar-se  en  aquesta  part  de  població 
ab  carrers  tant  estrets,  la  fan  molt  convenient. 

Altra  consideració  idèntica  podriem  fer  respecte  l’iglesia  de 
Sant  Just,  ab  la  diferencia  de  que’l  troç  de  carrer  que  s’ha  d’obrir 
seria  bastant  més  curt,  puix  escassament  arriba  a  dos  terços 
d’una  illa. 

No  tractant,  com  hem  dit  abans,  de  fer  la  més  petita  censura 
a  la  forma  com  se  realisa  la  Reforma,  puix  es  molt  natural  que, 
tractant-se  de  fer  un  sol  carrer,  sols  s’aprofiti  la  faixa  de  20  metres 
que  li  marca  la  lley,  no  obstant,  aquest  criteri  uniformista  no  es 
convenient  que  imperi  en  tota  la  Gran  via  A  pels  motius  que  hem 
esmentat,  y  perquè,  si  succeís  un  període  d’encallament  a  l’obertura 
d’aquesta  Gran  via  A,  seria  una  verdadera  llàstima  que  carrers  que 
poden  tenir  molta  bellesa  pels  venerables  monuments  que  s’ovi- 
rarien,  hagin  d’esperar  durant  temps,  que  poden  esser  llunyans, 
tancats  per  casals  sense  cap  valor  artístic. 

No  dubtant  que  l’amor  a  Barcelona,  del  que  tantes  proves  V.  E. 
té  donades,  el  mouran  a  informar  favorablement  la  nostra  petició, 
li  agrahim  tanta  bondat,  y  quedem  desitjant-li  que  Déu  li  dongui 
molts  anys  de  vida. 

Barcelona,  a  vintisís  de  Febrer  de  mil  noucents  vuit. 

El  President,  El  Secretari, 

César  A.  Torras  Emili  Llatas 

Excm.  Senyor  Alcalde  Constitucional  de  Barcelona. 

Elements  de  Botànica  popular,  per  l'acadèmic  numerari  Dr.  Joan 
Cadevall  y  Diars.  —  Tarrassa,  igoy. 

Grat  sia  a  Déu  que  a  poc  a  poc  va  essent  completa  la  nostra  renaixença 
científica  1  L’un  dia  d’una  especialitat,  l’altra  dia  d’una  altra,  van  apareixent 
obres  de  ciència  escrites  en  català  y  a  la  catalana,  prova  evident  de  que  la 

savia  fecondadora  del  nostre  moviment  va  invadint-ho  tot,  no  deixant 
branca  ni  branquilló  pera  que  a  l’arribar  la  Pasqua  Florida  de  la  patria 
puga  presentar-se  com  un  maig  florit. 

El  Dr.  Cadevall,  el  simpàtic  Dr.  Cadevall,  qual  nom  pronuncien  ab 
respecte  gran  nombre  dels  joves  que  formen  la  generació  intelectual  del 
nostre  temps,  acaba  de  posar  un  valiós  carreu  en  l’edifici  del  renaixement 
científic  català  ab  sa  Botànica  popular,  sugestiu  títol  que  respon,  no  a 
l’humilitat  de  l’autor,  sinó  a  la  seva  finalitat  y  al  desenrotllament  que  ha 
donat  a  la  ciència  en  el  seu  llibre. 

Popularisar  la  botànica!  Quin  ideal  més  enlairat  y  sugestiu  per  qui, 
com  en  Cadevall,  s’ha  passat  tota  la  vida  herborisant,  classificant,  descri¬ 
vint,  sol  quasibé  sempre  en  plena  natura  o  en  el  quiet  laboratori !  Perquè  si 
delectació  s’experimenta  en  aquestes  coses,  molt  més  gran  es  la  que  l’home 
de  ciència  frueix  al  veure  la  seva  obra  compresa,  escampada  y  seguida  per 
deixebles:  es  com  el  goig  de  la  paternitat  basat  en  la  perpetuació  de  l’especie. 

An  això  va  l’obra  d’en  Cadevall,  y  tenim  el  convenciment  que  ho  con- 
seguirà  pel  mètode  clar  y  concís  que  segueix  en  sa  Botànica  popular.  Forma 
aquesta  un  volum  de  prop  de  trescentes  planes  y  ab  més  de  cinccentes 
figures  netamen.  dibuixades  segons  la  rigorosa  tècnica  científica,  lo  qual 
avalora  moltíssim  l’obra  aquesta,  y  ab  major  motiu  essent  els  dibuixos  trets 
de  plantes  de  Catalunya  quasi  bé  tols. 

Dues  parts  comprèn  l’obra:  la  Botànica  general  y  la  Botànica  especial, 
abdues  escrites  ab  rigorós  mètode  científic  y  didàctic  que  les  fa  assequibles 
totalment  an  els  més  1 1  ecs  en  aquestes  materies,  ajudant-hi  moltíssim  els 
dibuixos  que  acompanyen  la  descripció  de  cadaú  dels  variats  accidents  de 
les  plantes. 

La  Botànica  general  forma  la  part  més  important  de  l’obra  per  la  seva 
extensió,  y  no  podia  menys  d’esser  aixís  donada  la  finalitat  que’l  seu  autor 
persegueix,  ja  que’ls  estudis  moderns  donen  la  més  gran  importància  a  les 
qüestions  d’organografia  y  fisiologia,  y  el  Dr.  Cadevall  se  proposa  formar 
botànics  y  no  herbolaris  que  coneguin  sols  les  plantes  pel  seu  nom,  sense 
interessar-los  re  més  d’elles.  Per  això,  y  atenent  també’l  caràcter  de  vul- 
garisació  de  la  seva  obra,  en  la  part  de  Botànica  especial  s’ha  limitat  a 
donar  els  caràcters  distintius  de  cada  familia,  ab  els  corresponents  dibuixos 
sempre,  y  a  continuació  cita’ls  principals  genres  que  s’inclouen,  sense 
arribar  a  les  especies,  però  citant,  en  canvi,  y  això  es  de  gran  importància 
llingüística  y  de  verdadera  vulgarisació,  els  noms  vulgars  ab  que  són  desig¬ 
nades  en  les  diferentes  comarques  catalanes.  Diferentes  taules  dicotòmi- 
ques  pera  la  determinació  de  les  classes,  sub-classes  y  famílies  avaloren  més 
y  més  aquesta  important  obreta. 

Ho  repetim:  ens  hem  de  felicitar  tots  de  l’aparició  de  \&  Botànica  popu¬ 
lar  del  Dr.  Cadevall,  y  més  que  ningú  se  n’ha  de  felicitar  el  nostre  Centre 
Excursionista  de  Catalunya,  el  qual,  a  l’invitar  a  dit  senyor  pera  que 
dongués  les  lliçons  de  Botànica  del  curs  passat,  fou  la  causa  ocasional  de 
l’aparició  de  semblant  obra  en  català.  —  N.  F.  y  S.,  pbre. 

NOTES 


Concurs  de  Skis  als  Pireneus.  —  Heus-aquí’l  programa  del  Con¬ 
curs  internacional  de  Skis  a  celebrar  aquest  mes:  Divendres  dia  14,  arribada 
a  Pau ;  visita  a  la  vila  y  al  castell  d’Enric  IV ;  banquet  al  Palau  d’Hivern. — 
Dia  15,  al  matí:  sortida  cap  a  Laruns  per  ferro-carril ;  Eaux-Bonnes,  Gou- 
rette  (cotxes,  automòbils  y  trineus);  concurs  de  velocitat  y  de  salts;  vet¬ 
llada  artística  a  Eaux-Bonnes. — Dia  16:  cursa  al  Pic  de  Ger  y  retorn  a  Pau; 
al  vespre,  distribució  de  recompenses  al  Palau  d’Hivern.  —  Dies  17)'  18: 
excursions  a  Cauterets  y  a  Luz,  Saint-Sauveur  y  Gavarnie. 

Aquest  concurs  y  excursions  prometen  estar  molt  animats,  encara  que 
aquest  any  no  es  el  més  a  propòsit  pera  festes  esportives  hivernenques  al 
Pireneu  a  causa  de  les  poques  nevades  que  enguany  hi  han  caigut. 

Disposició  plausible.  —  Ho  es  de  debò  la  que  acaba  de  dictar 
Tllm.  senyor  Bisbe  de  !a  diocèsis  de  Gerona  disposant  la  formació  d’un 
Inventari  de  tots  els  objectes  artístics  y  arqueològics  existents  en  les  iglesies 
del  seu  bisbat  y  prohibint  la  venda  dels  mateixos  sense  la  seva  prèvia  auto- 
risació.  Per  aquest  medi,  a  més  d’evitar-se  la  pacífica  sustracció  de  preuades 
joyes  arqueològiques  encara  existentes  per  les  diferentes  encontrades  de 
nostra  terra,  podria  arribar-se  a  la  confecció  d’un  Inventari  general  de 
Catalunya  de  totes  aquestes  joyes  arreu  escampades  y  qual  coneixement  es 
sols  avuy  patrimoni  d’uns  pocs. 

Molt  fóra  de  desitjar  que  fessin  lo  mateix  tots  els  prelats  de  Catalunya, 
imitant  la  conducta  del  doctor  Pol,  al  qual  felicitem  coralment  per  sa 
lloable  disposició. 

Exposició  de  fotografies  a  París.  —  Es  tanta  l’afició  que  va  des- 
enrotllant-se  a  les  excursions  y  esports  d’hivern,  que,  com  a  conseqüència 
dels  diferents  concursos  que  enguany  se  celebraran  y  de  les  diverses  excur¬ 
sions  particulars  que  per  molts  s’han  realisat,  s’està  ja  organisant  pera  l’hi¬ 
vern  que  ve  una  exposició  de  fotografies  a  París  referents  solament  al  tema 
La  hlontanya  a  l’hivern.  Ho  avisem  ab  temps  a  nostres  llegidors,  per  si 
algun  d’ells  hi  vol  concórrer. 

Vies  de  comunicació.  —  Per  últim,  sembla  que  va  de  debò  lo  del 
ferro-carril  del  Noguera  Pallaresa,  estant  ja  anunciada  la  subasta  pera  alguna 
de  ses  obres,  havent  sortit  a  la  Gaceta  la  corresponent  disposició.  De  totes 
maneres  no  s’ha  d’oblidar  que  som  a  Espanya,  y  aquí  totes  les  obres  bones 
y  urgents  ja  sabem  que  s’eternisen  ;  y  com  aquesta  reuneix  dites  condicions 
y  fóra  motiu  de  prosperitat  y  riquesa  per  diferents  comarques,  es  de  témer 
que  succeeixi  lo  que  a  altres  vies  projectades. 

Alguns  proprietaris  de  Sant  Privat  de  Bas  tenen  en  projecte  construir, 

pagant  ells  els  gastos,  una  carretera  de  dit  poble  a  dalt  de  Pla  Traver.  lo 
que  facilitaria  molt  l’ascensió  al  cim  del  pintoresc  Puigsacalm.  Tant-de-bo 
siga  ben  aviat  un  fet  en  profit  d’ells  y  pera  bé  de  tots  els  excursionistes. 

Robo  retornat.  —  Aquests  últims  dies  ha  cridat  molt  l’atenció ’l 
robo  realisat  a  l’iglesia  parroquial  de  Santa  Maria  de  Cervera  de  diverses 
figures  esculptòriques  que  ornen  el  preciós  sarcòfac  de  Ramon  Serra,  exis¬ 
tent  en  la  mateixa,  y  que  es  una  bonica  y  notable  joya  de  l’estil  ojival  propri 
del  sigle  XIV.  Afortunadament  als  pocs  dies  dites  figures  foren  trobades  a 
les  afòres  de  Cervera,  al  peu  d’una  margenada,  y  avuy  tornen  a  estar  colo- 
cades  en  el  seu  propri  lloc. 

Congrés  de  la  Federació  de  Societats  Pireneistes. —  Les  ses¬ 
sions  d’aquest  Congrés,  que  se  celebrarà  a  Perpinyà,  segons  ja  diguerem 
en  un  dels  números  anteriors,  seran  continuades  a  Barcelona,  estant  ja  ben 
organisada  la  visita  que  ab  aquest  motiu  ens  faran  els  nostres  companys  de 
l’altra  vessant  del  Pireneu.  Aprofitant  l’estada  aquí  dels  excursionistes 
francesos,  se  faran  diferents  actes  y  festes  qual  programa  està  ultimant-se. 
En  principi  hi  ha  acordat  una  excursió  a  Montserrat,  altra  a  la  costa  de 
Llevant,  una  visita  a  Sant  Cugat  del  Vallès  y  als  monuments  de  nostra 
capital;  una  sessió  al  Centre  Excursionista;  una  conferencia  al  Saló  de 
Cent  de  Casa  la  Ciutat,  que  serà  donada  per  M.  Pierre  Vidal;  una  festa 
popular  al  Parc  Güell,  y  un  banquet  de  clausura  del  Congrés  al  Tibidabo. 

Fins  avuy  són  ja  molts  els  socis  del  Centre  que  han  promès  anar  a  les 
sessions  de  Perpinyà,  y  sabem  també  que  seran  molts  els  companys  de  les 
comarques  pirenenques  franceses  que’ns  vindran  a  visitar. 

Congrés  Geogràfic. —  La  Junta  Directiva  del  Centre  Excursio¬ 
nista  ha  acordat  organisar  pera’l  corrent  any  de  190S  un  Congrés  Geogrà¬ 
fic,  que  haurà  de  tenir  lloc  en  una  de  les  més  importants  poblacions  cata¬ 
lanes.  Creyem  d’alta  trascendencia  la  celebració  d’aquests  congressos,  que 
tant  poden  fer  en  profit  de  nostra  terra  y  en  els  quals  tants  importants 
temes  poden  discutir-se.  Creyem  que  en  aquest  primer  Congrés  haurà  de 
tractar-se  com  assumpte  preferent  l’estudi  de  la  delimitació  de  les  comar¬ 
ques  catalanes. 

Ja  procurarem  tenir  als  nostres  llegidors  ben  al  corrent  de  tot  lo  que’s 
refereixi  an  aquesta  qüestió,  que,  tot  just  iniciada,  compta  ja  ab  entusiastes 
cooperadors. 


REVISTA  DE  REVISTES 

Boletín  de  la  Sociedad  Castellana  de  Excursiones,  Janer  de  1908. 

Aquesta  publicació  continua  la  serie  d ’Artículos  de  vulgari\a'ción  his- 
tórico-Jinanciera,  com  també’l  treball  de  Cristóbal  Espejo  y  Juliàn  Paz 

sobre  Las  antiguas  ferias  de  Medina  del  Campo ;  inaugura  dugués  noves 
seccions  de  Miscelànea  y  Efemèrides  inèditas,  contenint  noticies  d’interès 
sobre  l’historia  y  art  de  Valladolid  y  sa  regió;  y  dóna  compte  de  la  festa 
social  celebrada  per  l’entitat  de  que  es  portant-veu. 

Acompanya’l  corrent  número  una  làmina  solta  ab  vista  de  l’interior 
de  l’iglesia  de  Sant  Millàn  de  la  Cogolla  de  Suso  (Logrono). 

Boletín  de  la  Real  Acadèmia  de  la  Historia,  Janer  de  1908. 

Publica  en  son  primer  número  d’enguany  els  següents  treballs:  Ha- 
lla^go  arqueológico  en  tierra  de  Coria,  per  J.  Ramón  Mélida;  Carta  puebla 
de  la  villa  de  Illescas,  pel  Comte  de  Cedillo,  y  El  Concilio  nacional  de 
Palència  en  1321,  per  Fidel  Fita.  En  la  secció  de  Variedades  publica  les 
següents  notes:  Mosaico  emeritense,  per  J.  R.  Mélida;  Testamenlo  de  don 
Carlos  Benito  Gon^àle^  de  Posada,  per  R.  del  Arco,  y  una  bio-bibliografia 
del  mateix,  per  F.  Canella  y  Secades. 

Boletín  de  la  Real  Sociedad  Geogràfica. 

El  número  corresponent  al  primer  trimestre  del  1908  conté  ’ls  següents 
treballs:  La  Kàbila  de  Anyra,  per  Ricardo  Ruiz;  Floridablanca  y  el  Co¬ 
mercio  espahol  de  Levante,  per  Manuel  Conrotte;  y  la  continuació  de  Des- 
cripción  y  cosmografía  de  Espana,  por  D.  Fernando  Colon,  manuscrit  de 
la  Biblioteca  Colombina. 

Revista  de  Geografia  Colonial  y  Mercantil. 

Conté,  entre  altres,  un  article  de  José  S.  Sobral  sobre  Cambio  de  clima 
en  las  regiones polares,  ademés  de  sa  interessant  secció  de  Crònica  geogràfica. 

Revue  Catalane,  Janer  de  1908. 

El  portant-veu  de  la  «Societé  d’Études  catalans»,  de  Perpinyà,  corres¬ 
ponent  an  aquest  mes,  publica  diferents  treballs  en  francès  y  català,  entre 
ells  un  sobre  La  llengua  catalana  popular  al  Rosselló,  per  L.  Pastre;  y  varis 
articles  literaris  de  Jules  Delpont,  J  Pons,  Lluís  Piquer  y  altres,  a  més  de 
unes  Notes  bibliogràfiques  y  de  la  llista  de  socis  de  l’esmentada  entitat. 

La  Montagne,  Janer  de  1908. 

Aquesta  important  revista,  portant-veu  central  del  «Club  Alpí  Fran¬ 
cès»,  comença’l  quart  any  de  sa  aparició  publicant  un  treball  de  Paul  Hel- 
bronner  sobre  La  cadena  meridiana  de  Saboya,  que’l  constitueix  una  serie 
de  notes  sobre  la  darrera  campanya  geodèsica  de  l’autor  en  les  altes  regions 
dels  Alps  francesos,  durant  la  qual  efectuà  26  estacions,  que,  sumades  ab 
les  de  ses  anteriors  campanyes,  ascendeixen  ja  a  360.  Durant  aquesta  darre¬ 
ra  sortida  M.  Helbronner  apuntà  en  son  carnet  d’observacions  més  de 
20.000  punts  y  féu  unes  setanta  dotzenes  de  clixés  fotogràfics,  presos  desde’ls 
cims  on  montà  ses  estacions.  Acompanyen  aquest  treball  sis  hermosos  gra¬ 
vats.  En  sa  secció  de  Crònica  alpina  dóna  compte  de  diferentes  noves 

exploracions  v  conté  varies  notes  sobre  fotografia,  esports  d’hivern,  etc.; 
arrodonint  aquest  número  la  secció  de  Bibliografia,  la  de  Noies  alpinistes  y 
la  Crònica  del  C.  A.  F. 

Revista  mensual  del  Touring  Club  Italiano,  Janer  de  1908. 

Al  començar  l’any  XIV  de  sa  publicació  aquesta  important  revista 
italiana,  surt  notablement  millorada,  contenint,  entre  altres,  un  treball 
De  Nova  York  a  París  en  automòbil ,  per  S.  Borghese;  altre  sobre  El  Museu 
etnogràfic  de  Florença,  per  O.  Breutari;  El  turisme  dels  homes  ilustres,  y 
les  importants  seccions  d’Esport  y  Alpinisme  que  regularment  ve  publi¬ 
cant.  Acompanya  aquest  número  una  gran  profusió  de  gravats. 

Imer,  tercer  número  de  1907. 

Aquest  butlletí  de  la  Societat  d’Antropologia  y  Geografia  de  Stockolm 
publica  ’ls  següents  treballs,  alguns  dels  quals  van  acompanyats  de  diver¬ 
sos  gravats  intercalats  en  el  text  r  Esculptures  rocoses  en  l’ Escandinavia 
Septentrional,  per  G.  Hallstriom;  Els  treballs  de  la  comissió  reyal  dels 
noms  de  les  localitats,  per  Adolf  Noreen;  Organisació  dels  estudis  hidro¬ 
grafies  a  l’extranger,  per  R.  Smedberg,  y  varies  noves  de  l’expedició  a 
Magellan,  de  l’estació  àrtica  danesa  y  del  darrer  Congrés  Internacional  de 
Geografia  de  Ginebra. 

Foldrajzi  Kozlemenyek,  darrer  número  de  1907. 

Aquest  important  butlletí,  que’s  publica  a  Budapest  com  a  portant- 
veu  de  la  «Societat  Húngara  de  Geografia»,  conté  en  son  darrer  fascicle  de 
son  volum  XXXV  importants  treballs  geogràfics,  descrivint  varies  interes¬ 
sants  regions  d’Amèrica  y  Occeania,  rublerts  de  notes  científiques  y  bonics 
gravats.  Publica  també  l’índex  d’aquest  volum. 

Mitteilungen  des  Deutschen  und  Osterreichischen  Alpenvereins,  31 
Janer  1908. 

Aquest  butlletí  quinzenal,  que  ab  tota  regularitat  ve  publicant  el 
C.  A.  A.,  conté  en  son  número  darrerament  rebut  un  treball  del  doctor  Max 
Ruhland  sobre  El  pic  Tresero,  Mont  Gavia  y  Mont  Giumella,  ressenyant 
una  excursió  vers  aquests  alts  cims  alpins;  y  diferentes  noves,  algunes 
d’elles  ben  importants. 

Tijdschrift  van  het  Koninklijk  Nederlandsch  Aardrijkskundig  Ge- 
nootschap,  primer  número  de  1908. 

Aquesta  notable  publicació,  que  apareix  a  Leiden,  conté  en  son  darrer 
número,  que  acabem  de  rebre,  un  treball  de  L.  A.  Bakhuis  ressenyant 
una  nova  expedició  a  Surinam;  altre  trebali  d’A.  E.  Rambaldo  sobre  les 
Índies  neerlandeses,  y  les  seccions  de  Noves  y  Literatura,  que  completen 
habitualment  aquesta  notable  revista  d’Antropologia  y  Geografia, ,a  la  qual 
també  acompanyen  gran  número  de  gravats  y  diversos  mapes. 

Havem  rebut  igualment  la  Revue  des  Langues  Romanes;  L’Annuaire 
de  la  Section  des  Alpes  Marítimes,  corresponent  al  1906;  el  Boletín  de  la 
Sociedad  Aragonesa  de  Ciencias  Naturales;  el  Boletín  y  Memorias  de  la 
Real  Acadèmia  de  Ciencias  y  Artes  de  Barcelona;  La  Fotografia  pràctica, 
Estudis  Universitaris  Catalans,  Hojas  Selectas,  Cataluna,  Revista  Catalana 
Musical,  etc.,  etc. —  E.  V.  R. 


CRÒNICA  DEL  CENTRE 


JANER  DE  1908 


EXCURSIONS  Y  VISITES 

De  Mataró  a  Llinàs  atravessant  la  serra.  —  Va  realisar-se’l  dia  19, 
ab  assistència  de  regular  número  de  socis,  fent  l’itinerari  desde  Mataró  a 
Llinàs  passant  per  Argentona,  ont  admiraren  el  ric  retaule  de  sa  parro¬ 
quial  iglesia;  per  Dorrius,  ab  les  ruines  de  son  antic  castell,  y  pels  pobles 
de  Canyamàs,  Alfar  y  Collsabadell,  gayament  situatsal  peu  d’aquella  serra¬ 
lada  que  separa  la  bonica  Maresma  del  ric  Vallès. 

A  les  obres  del  port  de  Barcelona.  —  Aquesta  visita,  organisada  per 
la  Secció  d’Arquitectura  del  nostre  Centre,  va  efectuar-se’l  dia  23,  seguint 
ab  tota  detenció  les  importants  obres  que  venen  realisant-se  en  el  nostre 
port.  La  mateixa  Secció  està  preparant  pera’l  proper  mes  varies  noves 
excursions  y  visites  que  aniran  acompanyades  de  conferencies  explicatories 
en  el  mateix  lloc  o  monument  objecte  de  la  seva  atenció. 

RESSENYES  D'EXCURSIONS 

En  la  sessió  del  dia  3,  el  nostre  president,  D.  César  A.  Torras,  va 
ressenyar  l’excursió  per  ell  y  altres  companys  realisada  de  Desde  Calaf  a 
Solsona  y  cims  de  Busa;  y  en  la  del  dia  10  va  descriure  nous  itineraris  per 
Les  regions  de  l’Aiguadora  y  Cardener. 

Nostre  consoci  en  Joseph  M.a  Co  y  de  Triola  va  llegir  en  la  sessió  del 
dia  17  la  seva  ressenya  d’altra  excursió  De  Ribes  a  Thuès  per  Núria  y  Gorges 
de  Carençà;  en  Narcís  Cuyàs  y  Pareras  va  llegir- ne  altra’l  dia  24,  De  Mont- 
cau  a  Cisquer  y  Sant  Llorenç  dels  Piteus;  y,  finalment,  el  dia  31,  el  secre¬ 
tari  del  Centre,  n’Emili  Llatas,  var  fer  ressenya  d 'Una  visita  al  Monastir 
de  Poblet. 

Com  de  costum,  totes  aquestes  agradoses  conferencies  van  anar  acom¬ 
panyades  de  projeccions  lluminoses  de  vistes  fotogràfiques  dels  diferents 
llocs  y  monuments  que  anaven  ressenyant-se. 

SECCIÓ  DE  FOLK-LORE 

Curs  de  Folk-lore. —  Els  dies  4  y  25,  el  president  de  la  Secció,  D.  Ros- 
send  Serra  y  Pagès,  va  donar  les  conferencies  XVI  y  XVII  del  curs,  ver¬ 
sant  sobre ’ls  temes  Les  Rondalles.  Emigració  y  evolució  de  les  mateixes, 
fent  un  estudi  complet  d’aquesta  especial  manifestació  folk-lòrica,  tant 
important  en  tots  els  paísos  y  en  totes  les  literatures  populars. 

Una  excursió  pel  país  de  les  tradicions.  La  Suiça  romanda.  —  Va 
esser  el  tema  a  desenrotllar  pel  mateix  senyor  Serra  y  Pagès  en  la  sessió 
del  dia  1 1 ,  en  la  qual,  acompanyant  una  exhibició  de  clixés  fotogràfics  del 
senyor  Gaza,  va  fer  una  ressenya  d’aquella  part  de  la  pintoresca  repú¬ 
blica  suiça,  rublerta  de  tradicions  y  hermoses  llegendes. 

Disquisicions  sobre  investigació  folk-lòrica.  —  El  dia  18,  el  distingit 
literat  valencià  D.  Francesc  Badenes  va  donar  una  conferencia  sobre  aquest 
tema,  demostrant  la  característica  del  poble  iber,  prenent  per  fonament 
l’historia,  la  llengua,  les  costums,  les  tradicions  y  altres  manifestacions 
d’aquell  poble  originari  del  català  y  del  valencià,  que  li  deuen  principalment 
sa  existència,  fent  gala’l  senyor  Badenes,  en  el  curs  de  sa  disertació,  d’un 
profon  estudi  del  particular  y  d’una  erudició  ben  remarcable,  que  mani¬ 
festà  clarament  en  forma  ben  correcta  y  paraula  castiçament  valenciana. 

Ademés  d’aquestes  conferencies,  el  senyor  D.  Ramon  N.  Comas  ha 
vingut  donant  a  conèixer  les  seves  interessants  Notes  folk- lòriques  set¬ 
manals. 

CONVERSES  D’ARQUEOLOGIA 

Programa  de  les  lliçons  explicades  durant  el  mes  per  D.  Pelegrí  Ca¬ 
sades  y  Gramatxes: 

Conversa  LXXVI  (dia  13  de  Janer).  —  Novena  de  les  referents  a  Etru- 
ria.  —  Pintura  etrusca.  —  Pintures  murals  al  fresc.  —  Procediments  tècnics. 

—  Assumptes  figurats  en  les  pintures  murals  de  les  tombes.  —  Son  fi  deco¬ 
ratiu. —  Escenes  funeràries.  —  Exemplars  típics. — Sa  època  y  son  estil. — 
Plaques  d’argila  pintada.  —  Llurs  models  en  la  ceràmica  grega  arcaica. — 
Caràcter  de  la  pintura  toscana. — Sos  avenços.  —  Assumptes  mitològics. 

—  Diferencies  ab  les  pintures  helèniques.  —  Comparació  entre  l’esculptura 
y  la  pintura  etrusques. 

Conversa  LXXVII  (dia  20).  —  Desena  d’Etruria.  —  Ceràmica  etrusca. 

—  Sa  procedència.  —  Exemplars  indígenes  y  grecs.  —  Sa  classificació. — 
Ceràmica  vilanovesa,  de  bucchero  nero  y  d’estil  helènic. —  Elements  de¬ 
coratius. —  Vasos  pintats  grecs.  —  Imitacions  etrusques.  —  Vasos  etruscs- 
campanyencs. — Fialas.  —  Pàteras.  —  Metalurgia  etrusca.  —  Origen  de  sos 
models.  —  Centres  metalúrgics.  —  Exemplars. 

Conversa  LXXVIII  (dia  27).  —  Onzena  de  les  d’Etruria.  —  Metalurgia 
y  orfebreria  etrusques.  —  Procedència  fenicio-cartaginesa  y  helènica  dels 
exemplars  trobats  a  Etruria. —  Imitacions  fetes  per  l’industria  indígena. — 

Sa  valua  y  importància.  —  Centres  de  producció.  —  Figuretes  votives  y 
objectes  d’ornament.  —  Tècnica  d’aqueixos  exemplars.  —  Plaques  deco¬ 
ratives  d’aplicació.  —  Objectes  d’or,  plata  y  bronzo  trobats  en  les  sepultures 
etrusques. — Sa  procedència. —  Estil  oriental  y  grec,  y  imitacions  etrus- 
ques. —  Evolucions  en  el  gust  artístic. — Canalobres,  cistes  y  objectes  de 
tocador.  —  Miralls  y  assumptes  que’ls  decoren.  —  Joyeria  etrusca. 

Totes  aquestes  converses  han  sigut  acompanyades  de  projeccions  fo¬ 
togràfiques. 


Aquesta  vinenta  primavera  se  celebrarà,  organisada  també  pel  Centre 
Excursionista,  una  Exposició  de  Postals  com  inventari  gràfic  de  Cata¬ 
lunya.  L’objecte  principal  d’aquesta  exposició  es  el  divulgament  de  les 
belleses  y  joyes  de  nostra  terra  escampades  arreu  y  qual  coneixement  es 
de  gran  interès  pera  tots,  y  en  especial  pera  les  tasques  y  obra  de  l’excur¬ 
sionisme.  La  Comissió  Organisadora  està  formada  pels  senyors  Lluís  Bar- 
trina,  Erancesc  Carreras  y  Candi,  Josep  M.a  Co,  Narcís  Cuyàs,  Geroni 
Martorell,  Josep  M.a  Pericas,  Joan  Bta.  Turull  y  Juli  Vintró,  que  han 
formulat  ja  les  següents  Bases: 

1. a  Els  temes  representats  en  les  postals  hauràn  de  ser  exclusivament 
referents  a  Catalunya,  entenent-se  per  tal  el  territori  comprès  de  Salses  ai 
Cinca:  monuments  arquitectònics,  objectes  arqueològics,  vistes  de  pobla¬ 
cions,  tipus  y  costums,  paisatges  y  marines,  etc. 

2. ®  Les  postals  podran  ser  indistintament  noves  o  passades  per  correu, 
tenint  també  lloc  a  l’Exposició  les  originals  en  dibuix,  pintura,  fotografia, 
etcetera.  La  mida  de  la  postal  ha  d’esser  l'aprovada  per  la  «Unió  Postal 
Universal»  (9  X  ’4  cent.). 

3. ®  El  Centre  cuidarà  de  l’instalació  de  les  postals  pera  l’Exposició. 
Si  algun  expositor  vol  arreglar-se  la  seva  instalació  haurà  de  posar-se  d’acord 
ab  la  Comissió  Organisadora. 

4. ®  L’entrega  d’exemplars  y  coleccions  haurà  de  fer-se  en  el  local 
del  Centre,  de  5  a  8  de  la  vetlla,  fins  al  30  del  vinent  Març.  A  l’acte  de 
l’entrega’s  farà  un  rebut,  que  servirà  pera  recul lir-les  després  de  closa 
l’Exposició. 

Es  d’esperar  que  tots  els  coleccionistes,  editors  y  aficionats  concorre¬ 
ran  a  l’Exposició,  fent  que  la  mateixa  siga  ben  digna  de  l’objecte  pera’l 
qual  s’ha  organisat. 

El  Centre  Excursionista  de  Catalunya  sols  se  declara  responsable  de  lo 
contingut  en  la  Secció  Oficial  del  seu  Butlletí,  deixant  íntegra  als  respectius 
autors  la  responsabilitat  dels  treballs  firmats. 


Barcelona.—  Tip.  «  L’Avenç»,  Rambla  de  Catalunya,  24.  —  Telefon  1  1  5 

LES  PINTURES  RUPESTRES  DE  COGUL' 


rojectada  ab  en  Juli  Soler  una  excursió  per  Les  Garrigues, 


X  aon  la  natura  tant  poca  cosa  ofereix  de  particular,  la  nostra 
investigació  havia  d’encaminar-se  principalment  a  la  part  arqueo¬ 
lògica.  Desde  l’istiu,  que  jo  ja  hi  havia  estat,  teniem  recullides  al¬ 
gunes  notes  en  que  se’ns  parlava,  sense  donar-hi  cap  importància, 
d’unes  pintures  en  una  penya,  ab  bous  y  figures,  entre  Albagés  y 
Cogul;  més  com  siga  que  en  altra  ocasió  ja  havia  sigut  víctima 
d’un  excés  de  bona  fe  del  que  m’ho  comunicava,  fent-me  perdre 
un  dia  pera  veure  unes  misterioses  inscripcions  que  al  cap  d’avall 
resultaren  esser  una  vulgaríssima  llegenda,  segurament  no  les  hau¬ 
ríem  vist  a  no  esser  les  noticies  més  concretes  obtingudes  en  la 
primera  de  dites  poblacions,  tot  dirigint-nos  a  visitar  una  iglesia 
que  en  gran  manera  se’ns  havia  ponderat.  Es  veritat  que  les  tals 
pintures  podien  esser  obra  d’un  improvisat  artista  camperol;  més, 
aprofitant  la  casualitat  d’haver  de  passar  prop  del  lloc  en  el  nos¬ 
tre  recorregut,  valia  la  pena  d’examinar-ho:  en  tot  cas  hauria  sigut 
un  desengany  més  afegit  als  molts  que  tenim  rebuts  anant  per 
aquests  mons  de  Déu  a. 

Aquesta  vegada,  si  bé  tinguerem  la  decepció  de  trobar-nos 
ab  una  iglesia  construïda  en  les  primeries  del  segle  XIX,  en 

1)  Admetem  el. nom  de  rupestre  enlloc  de  mural,  tractant-se  de  pintures 
sobre  la  roca,  per  trobar-lo  més.apropriat  y  per  haver  sigut  admès  pels  tracta¬ 
distes. 

2)  Aprofitem  aquesta  ocasió  pera  remerciar  al  senyor  Donés,  secretari 
d’Albagés,  a  Mossèn  Huguet,  rector  de  Cogul,  així  com  a  les  demés  persones 
que’ns  comunicaren  noticies  referents  a  les  tals  pintures,  desde  temps  imme¬ 
morial  conegudes,  si  bé  ignorant-se ’l  seu  valor,  y  al  proprietari  de  la  finca 
aon  se  troben,  D.  Joan  Civit,  el  qual  ha  practicat,  a  instancia  nostra,  els  con¬ 
venients  treballs  pera  que  no’s  malmeti  tant  apreciable  document'  històric 
y  ha  ofert  el  seu  concurs  pera  ulteriors  excavacions. 

lloc  d’una  joya  romànica,  com  se’ns  havia  dit,  en  cambi  varem 
experimentar  la  satisfacció  de  veure  coronades  les  molesties  y  pe¬ 
núries  d’un  llarg  itinerari  ab  un  descobriment  de  qual  vàlua  podrà 
judicar-se  més  per  l’ilustració  que  no  pas  per  lo  que  jo  puga  dir-ne 
tenint  en  compte  que  disposàvem  del  temps  just  pera  arribar-nos  a 


C  lixe  de  C.  Rocafort 


Cogul:  vista  general 


Lleida  a  proveir  de  lo  necessari  y  retornar  an  aquell  poble  pera 
traure’l  calc  que  publiquem  a  continuació. 

Se  troben  les  tals  pintures  a  un  kilòmetre  aproximadament  de 
Cogul,  lloc  de  490  ànimes,  situat  a  l’esquerra  y  a  sobre  del  riu  Set. 
Està  comprès  en  la  comarca  natural  de  Les  Garrigues,  jurisdicció 
de  Lleida,  de  qual  capital  dista  uns  18  kilòmetres  de  camí  rodat  y 
12  kilòmetres  de  Puigvert,  que  es  l’estació  de  ferro-carril  més  pròxi¬ 
ma  en  la  linia  de  Tarragona  a  aquella  capital.  No  hi  ha  servey  de 
carruatges:  si’s  vol  utilisar  el  de  Lleida  a  Alfés,  s’ha  de  caminar 
encara  dugués  hores  ben  bones.  Ribera  amunt  del  Set  se  comunica 
ab  Albagés  y  Cervià,  de  la  mateixa  encontrada,  y,  per  carretera  que 
s’està  acabant,  ab  Albi  y  Vinaixa,  en  l’esmentada  via  (sis  hores). 

A  les  Borges  Blanques,  passant  per  Castelldasens  o  Castelldans, 
s’hi  va  en  quatre  hores,  gaudint-se  d’esplèndits  panorames  sobre’l 
pla  d’Urgell  y  Alts  Pireneus  al  fons. 

Acompanyen  al  susdit  riu  desde  la  Serra  Llena  fins  ben  aprop 
del  Segre,  aon  desaigua,  passant  pel  costat  de  Sudanell,  dugués 
serres:  la  de  mà  dreta,  davant  mateix  de  Cogul,  apareix  desfre- 
gada,  quedant  al  descobert  un  cingle  de  molassa  de  l’oligocènic, 


Clixé  de  J.  Soler 


Roca  ab  la  bauma  pintada  al  cap  d’amunt 

que  forma  diferentes  baumes,  essent  coneguda  aquesta  partida  ab 
el  nom  de  «La  Cova».  En  el  coster  y  part  dels  horts  a  la  vora  del 
riu  s’hi  veuen  escampats  enormes  carreus  que  per  temps  s’han 
anat  desprenent  y  descomposant.  Un  d’aquests,  agegut  al  peu 
del  camí,  y  de  qual  volum  donarà  idea  l’adjunta  fotografia,  al  cap 
d’amunt  forma  una  petita  bauma  orientada  al  O.SO.,  aon  s’hi 
poden  soplujar  tres  o  quatre  persones,  despulla  probable  d’una 
cova  de  molta  més  capacitat,  avuy  ensorrada,  y  a  la  qual  a  ben 
segur  correspondria  la  roca  de  referencia  abans  de  despendre-s  de 
la  massa  de  que  procedeix. 

El  fons  de  la  bauma,  ocupant  una  extensió  de  2  metres  de  llarg 
en  els  punts  més  extrems,  es  adornat  d’agrupaments  de  rumiants  a 

de  figures  humanes,  ab  dugués  inscripcions  o  geroglífics,  dispo¬ 
sat  el  tot  tal  com  es  de  veure  del  calc  acompanyat,  obtingut  ab 
tota  l’escrupulositat  que  permeten  els  alts  y  baixos  de  la  roca;  de 
manera  que’l  conjunt  no’s  presenta  en  un  sol  pla,  com  apareix  en 
el  dibuix,  sinó  que  va  resseguint  les  concavitats  y  convexitats 
d’aquella,  r 

La  gent  del  país,  no  sabent-se  explicar  l’origen  de  tant  extra- 
nyes  pintures,  les  atribueixen  als  moros,  igualment  que  unes  se¬ 
pultures  que’s  troben  2  kilòmetres  riu  amunt  en  un  roqueral  de 
la  mateixa  serra. 

En  els  camps  compresos  entre  abdós  llocs  sovintegen  les  tro¬ 
balles  de  sílex  que’ns  recorden  l’edat  de  pedra,  dels  quals  ne  pos- 
sehim  un  petit  exemplar.  En  el  lloc  aon  radicava  la  bauma  pinta¬ 
da’s  veu  que  hi  han  hagut  un  seguit  de  desprendiments  que  es 
quasi  segur  se  n’han  emportat  costa  avall  el  depòsit  arqueològic 
que  sens  dubte  hi  hauria  abans  d’ensulciar-se  la  cova. 

La  necròpolis  de  que  hem  parlat  podrà  no  tenir  relació  ab  les 
pintures  a  que’ns  referim,  emperò  ve  a  demostrar  que  desde  temps 
molt  antic  han  sigut  poblats  aquests  encontorns.  Consta  d’unes 
quaranta  fosses  excavades  en  la  penya  viva,  a  sobre’l  mas  del  Sala- 
dà,  a  mitg  camí  d’Albagés.  Unes  són  quasi  esborrades  pels  agents 
atmosfèrics,  altres  se  conserven  perfectament,  més  sense  despulles 
humanes,  puix  han  sigut  totes  regirades  cercant  ilusoris  tresors. 
Eren  tapades  ab  lloses  que  encaixaven  en  un  regalser  al  damunt, 
com  pot  observar-se  encara  en  algunes.  N’hi  han  de  totes  mides: 
desde  poc  més  de  mitg  metre  fins  ben  aprop  de  dos.  Se  n’hi  regonei- 
xen  de  forma  rectangular  de  caire  viu  y  d’ovalades  en  els  extrems, 
essent  aquestes  bombades  cap  a  l’interior,  ab  la  fondaria  proporcio¬ 
nada  pera  ajustar-s’hi’l  cos  humà  y  les  lloses  que  les  cobrien.  Una  de 
les  més  ben  conservades  mideix:  i’85  m.  de  llargada,  o’5i  m.  d’am¬ 
plada  al  cap  y  o’22  m.  en  la  part  corresponent  als  peus.  L’orientació 
tampoc  es  uniforme:  unes  la  tenen  de  NE.  a  SO.,  y  altres  de  ponent 
a  llevant,  trobant-se’l  cas  de  que  en  una  sola  roca  se’n  veuen  ab  les 
dues  disposicions,  com  se  desprèn  del  fotogravat  que  reproduim. 
També  n’apareixen  d’esgraonades  en  un  coster  de  penya  a  la  vora 
d’un  carreu  buidat  en  forma  de  sitja,  emperò  ab  l’obertura  inclina¬ 
da  vers  l’O.  Sobre  del  serradet  hi  han  altres  sitges  excavades  en  el 
graver. 

No  ignorem  que  avuy  se  consideren  cristianes  les  sepultures 
obertes  en  la  penya  que  s’han  trobat  en  diferents  indrets  de  Cata¬ 
lunya,  com  Olèrdula,  Aramprunyà,  etc.;  més  ens  creyem  obligats  a 

remarcar  una  diferencia,  y  es  que  així  com  en  aquestes  s’acusa’i  lloc 
del  cap  y  el  coll,  aixamplant-se  després  en  àngul  per  les  espatlles, 
en  les  del  Saladà  la  forma  es,  com  tenim  dit  abans,  disminuint  en 
les  oblicues  a  poc  a  poc  fins  als  peus,  que  són  més  estretes. 

Després  d’aquesta  petita  digressió,  que  hem  cregut  convenient 
a  fi  d’aportar  el  major  nombre  de  datos  d’una  mateixa  comarca, 
tornem  a  la  bauma  y  a  les  pintures  objecte  del  present  treball. 

Els  colors  empleats  són  el  negre  y  el  roig,  que  en  algunes 


Clixé  de  J.  Soler 


Necròpolis  del  Saladà:  sepultures  excavades  en  la  penya  viva 

parts  quasi’s  confon  ab  el  rogenc  de  la  penya.  Malgrat  això  y  lo 
granillós  d’aquesta,  passant-hi  un  xic  d’aigua  per  sobre,  encara 
.pren  més  vivesa  la  pintura  y  poden  apreciar-se  detalls  que  de  lo 
contrari  passarien  desapercebuts. 

Apart  de  les  inscripcions  o  geroglífics  de  mà  esquerra,  lo  més 
notable,  al  nostre  entendre,  d’aquest  curiós  document  històric,  són 
les  dugués  figures  en  negre  de  30  centímetres  que’s  destaquen  en 
primer  terme  y  les  de  la  dreta,  tant  incomprensibles  per  1  actitut 
en  que’s  veuen  representades  com  per  la  seva  indumentària',  sobre 
tot  les  primeres,  ben  contornejades,  de  cintura  excessivament  com- 

primida  en  relació  ab  les  altres  parts  del  cos,  cobert  fins  a  la  meitat 
de  les  cames,  y  afectant  la  protecció  del  cap  una  forma  marcadament 
cònica.  Entre’l  cap  y  les  espatlles  hi  ha  solució  de  continuitat. 

Més  extranya  encara  resulta  una  figura  del  darrer  agrupament 
a  mà  dreta  de  l’observador,  ab  el  mateix  gruix  de  braços  y  cos  en 
ridícola  contorsió,  acusant-se’l  cap  per  la  forma  arrodonida. 

A  l’extrem  de  mà  esquerra,  dessota  les  inscripcions,  apareixen 
dos  peus,  havent  desaparegut  lo  restant  de  l’imatge. 

Entremitg  y  a  l’entorn  de  les  figures  humanes  s’hi  veuen  bon 
nombre  de  rumiants  de  diferentes  especies,  algunes  ben  conegu¬ 
des,  com  el  cervo,  l’antílope,  el  bou,  etc.,  y  altres  de  difícil  classi¬ 
ficació,  observant-se  al  dessota  del  cap  del  toro  fortes  taques  negres 
y  ratlles  en  diferents  sentits  que  per  lo  borrós  y  indexifrable  que 
resulten  no  hem  continuat  en  la  copia,  pera  que  no  puguin  con¬ 
fondre  lo  restant  de  la  composició. 

Cada  una  d’aquestes  figures  té  sols  un  color:  quasi  totes  són 
plenes  y  dugués  no  més  de  perfilades:  el  cap  de  toro  y  lo  que  li  se¬ 
gueix,  deliniat  el  seu  esquenall  en  la  part  còncava  de  la  roca.  El 
bovideu  que  mira  a  l’esquerra,  el  més  gran  de  tots,  puix  ateny  41 
centímetres  de  llargada,  es  ple  de  mitg  en  amunt,  igual  que  l’altra 
figura  indefinible  al  peu  de  la  parella  primerament  esmentada. 

Per  mica  versat  que  se  sigui  en  els  estudis  arqueològics,  desse- 
guida  s’endevina  que  la  composició  abans  descrita  pertany  a  una 
època  llunyana  y  a  una  civilisació  rudimentària  si’s  vol,  emperò 
quasi  desconeguda  de  nosaltres.  Pot  haver  sigut  una  cova  habitada 
en  els  temps  proto-històrics  per  l’estil  de  les  que  més  endavant 
parlarem,  com  no  tindria  res  de  particular  hagués  pertengut  a  una 
cambra  sepulcral  del  propri  període,  puix  l’aparició  de  la  figura 
humana,  que  no  s’ha  trobat  en  altres  de  semblants,  y  els  geroglí- 
fics,  indueixen  a  creure  si  serà  quelcom  més  que  purament  orna¬ 
mental,  com  són  les  que  coneixem  fins  ara,  desprovehides 
d’aquests  elements  *. 

1)  M.  de  Góngora  trobà  representada  la  figura  humana  en  el  lloc  de  Pie- 
dra  Escrità,  del  poble  de  Fuencaliente  (serra  Morena),  emperò  sols  entre  sig¬ 
nes  o  símbols,  més  no  hi  han  animals  pintats.  No  tenen  cap  semblança  ab  les 
de  Cogul.  Vegi-s  Antigïiedades  prehistóricas  de  Andalucía  (Madrid,  1868). 

El  retraç  ab  que  surt  el  present  BuTLLETÍ’ns  permet  donar  compte  d’una 
interessant  nova  que  trobem  en  La  Nature,  que’s  publica  a  París  (suplement 
corresponent  al  28  de  Març).  El  Dr.  René  Jeannel,  de  Tolosa,  ha  descobert, 
entre  Foix  y  Mas  d’Azil  (Ariège),  una  nova  caverna  ab  les  parets  adornades  de 
dibuixos  y  pintures  prehistòriques,  creyent-se  que  es  la  28  d’aquest  genre.  Un 
detingut  examen  en  companyia  de  M.  Fèlix  Rignault  y  Lleó  Jammes,  de  la 

Encara  que  no’s  repari  més  que  la  silueta  dels  animals  repre¬ 
sentats,  la  justesa  de  la  seva  execució,  la  seguretat  del  perfil  y  un 
cert  aire  d’elegancia,  sense  desmerèixer,  emperò,  la  proporcionalitat 
del  conjunt,  per  regla  general  ben  entesa,  denota  un  esperit  d’ob¬ 
servació  gens  comú  en  l’artista  que  les  ha  traçades,  cercant  la  font 
de  la  seva  inspiració  en  la  mateixa  naturalesa,  reproduint-la  en 
aquells  aspectes  que  més  directament  l’impressionava,  com  era  la 
fauna  de  que’s  veya  rodejat.  Avuy  també’n  tenim  exemples 
d’aquest  aspecte  de  civilisació  primitiva  en  paísos  tant  apartats 
com  els  australians,  pobles  caçadors  que  no  solament  graven  y 
esculpeixen  les  pedres,  sinó  que  pinten  les  parets  de  les  seves  gru¬ 
tes  ab  vermell,  groc  y  blanc,  estampant-hi  ls  animals  que’ls  són 
més  coneguts,  sols  o  agrupats,  sense  perspectiva,  ab  el  mateix  rea¬ 
lisme  que  caracterisa  l’art  dels  pobles  proto-històrics  ab  idèntic 
estat  de  civilisació. 

Al  contemplar  aquesta  interessantíssima  mostra  d’art  primitiu 
ens  venen  a  la  memoria’ls  pocs  exemplars  que  d’igual  genre  pictò¬ 
ric  se  coneixen  en  altres  regions  ab  els  quals  podem  establir  cert 
paralelisme  per  la  semblança  que  tenen  en  estil  y  procediment  en 
la  coloració,  factura  y  expressió  del  concepte,  y  que  pels  objectes 
descoberts  en  algunes  de  les  coves  aon  se  troben  dites  pintures  s’ha 
considerat  que  pertanyien  al  període  magdalenià. 

Quan  en  Marcelí  Santuola  va  donar  a  conèixer  aquesta  nova 
font  d’investigació  històrica  en  1880  *,  mostrant  al  món  científic 
les  notables  pintures  d’Altamira  (Santander),  considerant-les  obres 
dels  mateixos  artistes  que  havien  gravat  els  òssos  soterrats  en 
aquella  cova  (període  magdalenià  y  solutré),  cuidadosament  recu- 
llits  pel  propri  explorador,  va  esser  la  seva  opinió  posada  en  entre¬ 
dit  per  les  autoritats  més  reputades  en  aquests  estudis,  creyent-les 
més  aviat  degudes  al  capritxo  d’algun  desocupat  que  no  pas  con¬ 
temporànies  de  l’habitant  de  les  cavernes.  Hagueren  de  venir  els 
descobriments  de  La  Mouthe  2,  Font  de  Gaume  3,  Mas  d’Azil  4  y 

propria  ciutat,  els  ha  fet  conèixer  una  quarentena  d’animals  pintats  en  roig  y 
negre,  entre  ells  el  bisont,  el  cavall  y  el  reno,  ademès  d’una  curiosa  silueta 
humana. 

1)  Breves  apuntes  sobre  algunos  objetos  prehistóricos  de  la  provincià  de  San¬ 
tander  ( Madrid,  1880).  El  descobriment  l’havia  efectuat  ja  l’any  1876. 

2)  La  grotte  de  la  Mouthe  (Dordogne)  en  Bulletin  de  la  Société  d’Anthropo· 
logie  de  Paris  (1897).  Donades  a  conèixer  per  M.  Rivière  en  1  895. 

3)  Font  de  Gaume  (  Dordogne),  per  M.  Breuil  y  Capitan,  en  Revue  de  l’Eco- 
le  d’Anthropologie  (París,  Juliol,  1902). 

4)  Per  M.  Piette. 

altres  pera  que  fos  universalment  admès  el  criteri  que’l  senyor 
Santuola  tenia  formulat  respecte  l’antiguetat  de  les  primeres,  fins 
a  l’extrem  que  E.  Cartailhac  va  haver  de  regonèixer  el  seu  error 
en  la  per  tants  conceptes  important  revista  L' Anthropologie ,  de 
París 

Desde  allavors  no  han  minvat  els  entusiasmes  per  aquesta 
mena  de  treballs.  En  la  propria  provincià  de  Santander,  D.  Her- 
milio  Alcalde  del  Río  ha  descobert  altres  cavernes  adornades  de 
dibuixos  y  pintures  que’ns  ha  donat  a  conèixer  en  un  valiós  fasci¬ 
cle  resultat  de  les  seves  pacients  investigacions  per  aquelles  terres1 2. 

Un  dels  darrers  descobriments  de  que  tenim  noticia  sobre 
iguals  o  pareguts  motius  ornamentals,  efectuat  per  en  Joan  Cabré 
en  1905  y  donat  a  conèixer  per  Santiago  Vidiella3,  correspon  al 
terme  de  Cretas,  poble  que  hauria  de  considerar-se  català  ab  tot  y 
esser  adscrit  a  la  provincià  de  Terol. 

Les  de  Cogul,  malgrat  la  relació  que  guarden  ab  les  que  aca¬ 
bem  d’esmentar,  especialment  ab  les  darreres,  que  venen  a  tenir 
quasi  unes  mateixes  dimensions,  constitueixen  un  tipu  nou  per 
haver-hi  les  representacions  humanes,  que,  com  tenim  dit,  no  apa¬ 
reixen  en  les  demés4 5.  De  la  comparança  d’unes  y  altres  resulta  que 
les  nostres,  si  tant  sols  tenen  per  objecte  l’ornamentació,  denoten  un 
marcat  progrés  en  la  pintura  rupestre:  l’art  s’humanisa,  per  dir-ho 
així,  puix  l’artista  ja  no  s’acontenta  ab  copiar  la  naturalesa  baix 
un  sol  aspecte,  sinó  que  en  la  seva  composició,  y  en  lloc  preferent, 
hi  posa  l’home,  subordinant  an  ell,  com  a  ser  més  perfecte,  els  de¬ 
més  sers  del  regne  animal,  representat  per  la  familia  que  més  in¬ 
tensament  feria  la  seva  imaginació. 

Lluny  de  nosaltres  pretendre  interpretar  el  significat  de  les 
inscripcions®,  així  com  també’ns  guardarem  bé  prou  d’atribuir 
aquest  monument  a  un  període  determinat,  que  nous  descobri¬ 
ments  podrien  desautorisar,  concretant-nos  a  posar-lo  en  relació  ab 

1)  Volum  XIII,  any  1902. — Les  cavernes  ornées  de  dessins.  La  grotte  d’ Alta¬ 
mira,  Espagne.  «Mea  culpa»  d’un  esceptique. 

2)  Las  pinturas  y  grabados  de  las  carernas  prehistóricas  de  la  provincià  de 
Santander.  —  Altamira. —  Covalanas.—  Hornos  de  la  Pena. —  Castillo  (Santander, 
1906).  Vegi-s  també  la  revista  Porlugalia,  vol.  II,  fascicle  2  (Porto,  1906). 

3)  Las  pinturas  rupestres  del  término  de  Cretas,  en  el  Boletín  de  Historia  y 
geografia  del  Bajo  Aragón  (Marzo-Abril  de  1907). 

4)  Vegi*s  la  nota  de  la  pàg.  70. 

5)  Consultada  l’opinió  de  persona  molt  competent  en  aquestes  materies, 
creu  que  corresponen  al  primitiu  ibèric,  per  l’estil  de  les  que  s’han  trobat  en 
altres  regions  gravades  en  la  roca. 

els  seus  similars.  Emperò  sí  podem  senyalar  les  pintures  de  Cogul 
com  una  fita  lluminosa  en  la  proto-historia  catalana. 

ceferí  ROCAFORT 


NOTES  HISTÒRIQUES  D’OLIUS 

El  lloc  de  més  importància  que  rega’l  Cardener  en  son  acciden¬ 
tat  trajecte,  desde  Sant  Llorenç  a  Cardona,  es  el  d’Olius,  cèle 
bre  en  sa  comarca  per  la  fèrtil  plana  que,  fins  a  la  falda  del  «Mons 
Lacetanus»,  s’extén  a  la  dreta  del  riu;  per  l’antiga  historia  del  seu 
castell,  avuy  enrunat  y  abans  palau  dels  Comtes  d’Urgell;  pel  títol 
de  Marquesat  que  donà  als  bisbes  de  Solsona;  y  pel  bell  temple 
romànic,  que’s  conserva  encara  en  tota  sa  puresa  arquitectònica. 

Encara  que  no  sé  de  quin  ordre,  es  probable  que  a  Sant  Es¬ 
teve  d’Olius  hi  hagué  en  sos  primers  temps  un  monastir,  o  al 
menys  una  reunió  de  clergues,  que  hi  residien  baix  la  direcció  d’un 
«sacer»;  puig  trobo  que  a  l’any  985,  7  de  les  calendes  de  Març  de 
l’any  XXX  del  rey  Lothari,  el  prevere  Durant  féu  donació  d’algu¬ 
nes  terres  y  vinyes  «ad  domum  sancti  stephani,  qui  est  fundatus 
yn  olius»,  ab  qual  paraula  domum  hi  veuen  els  historiaires,  al  par¬ 
lar  d’altres  llocs,  un  sinònim  de  monastir,  qual  frase’s  troba  repe¬ 
tida  en  diferents  documents  *,  ab  la  qual  volien  significar  que  la 
donació  la  feien  al  monastir  o  casa  de  clergues  que  allà  vivien  pel 
servey  de  l’iglesia  de  Sant  Esteve,  mentres  que  les  donacions  fetes 
al  sant  ja  diuen  «ecclesie  sancti  stefani»,  com  se  comprova  en  di- 
ferentes  cartes  del  mateix  lloc. 

Quan  Miró  d’Anseresa,  Berenguer  de  Cerch  y  altres,  en  1127, 
al  3  de  les  calendes  de  Maig  de  l’any  XIX  del  rey  Lluís,  feren  en- 
trega  del  molí  d’«Alçalicambas  quod  uocatur  Ribelles»,  que  Be¬ 
renguer  de  Cerch  havia  llegat  a  Sant  Esteve,  deyen  :  « . diffinimus 

et  euacuamus  domino  deo  et  Sco  stephano  et  suis  clericis  ibi- 
dem .  degentibus. »,  quals  últimes  paraules  expressen  ben  clara¬ 

ment  la  comunitat  de  vida  entre’ls  clèrics  residents  en  la  casa  del 
sant.  A  més,  segons  veurem,  en  l’acta  de  consagració  d’aquesta 
iglesia  li  donen  o  confirmen  sis  altres  iglesies  sufragànies,  les  quals 

1 )  Arxiu  Episcopal  de  Solsona,  plec  I  d’Olius,  núms.  865  y  871. 

difícilment  haurien  estat  servides  sense  disposar  d’altre  sacerdot 
que’l  «capellanus»  de  Sant  Esteve. 

Si  no  hi  havia  cap  ordre  monàstica,  no  acceptant  aquest  sig¬ 
nificat  en  la  paraula  domus,  pot,  al  menys,  donar-se  com  a  cert  que 
hi  residien  diferents  clèrics,  vivint  en  comunitat  en  la  casa  de  Sant 
Esteve,  baix  qual  advocació  trobo  que  a  principis  del  sigle  XII  hi 
havia  també  una  confraria  «fraterna»,  segons  consta  del  testament 
d’Ermengards,  otorgat  el  4  de  les  calendes  de  Març  de  l’any  XLVII1 
del  rey  Felip  ( 1 108) ,  en  el  qual  llega’ls  béns  que  posseeix  a  Olius 
a  Santa  Maria  de  Solsona,  « . exceptus  quod  relinquo  ad  frater¬ 
na  sci.  Stefani  Sol.  1.  et  ad  chlericiis  uius  loci  argencios  .1111 . »  l. 

No  tant  solament  la  Creu  hi  tenia  sa  casa  baix  el  patrocini  del 
seu  primer  martre,  sinó  que  també’l  feudalisme  hi  havia  alçat  un 
castell  y  bastit  un  palau,  aon  residien  llargues  temporades  els 
Comtes  d’Urgell,  senyors  y  braus  paladins  d’aquesta  terra  2.  Així 
trobem  que’l  comte  Ermengol,  anomenat  més  tard  Ermengol  de 
Córdoba  per  haver  mort  en  aquella  ciutat,  lluitant  aliat  ab  el  rey 
moro  de  Toledo  Almohadí,  el  8  d’Abril  de  l’any  1000  o  992,  segons 
que  la  data  de  l’escritura,  any  IV  del  rey  Robert,  la  contem  desde 
la  coronació  o  associació  al  trono  ab  el  seu  pare  Hug  3,  trobant-se 
« . in  loco  uocitato  castrum  de  olius  in  palacio  suo . »,  acom¬ 

panyat  d’en  Ramon,  vescomte,  y  molts  altres  nobles,  y  suscrivint 
el  document  el  bisbe  Salla,  concedí  a  l’iglesia  de  Santa  Maria  de 
Solsona,  a  petició  del  seu  prior  Ramon,  que  explicada  la  necessitat 
en  que’s  trobava  la  seva  iglesia,  li  suplicà,  per  la  mateixa  carta  de 
franquetat,  que  totes  les  donacions  de  castells,  llocs,  alous,  draps 
de  seda,  lli  y  qualsevols  altres  béns  que  li  sien  fetes,  les  posseesca 
franques y  lliures,  sense  cap  reserva  pera  ell,  ni  pels  seus  successors 
els  Comtes  d’Urgell,  tot  lo  qual  li  fou  concedit  pel  comte,  qui  a 
més  li  donà  la  «franqueda»  de  la  Muntada  per  ell  posseída  en  el 
terme  d’Olius  \ 

1  )  Lloc  citat,  núm.  890. 

2  )  No  es  d’extranyar  la  llur  afició  a  la  comarca  lacetana,  quan  hi  havien 
bastit  el  sumptuós  temple  de  Santa  Maria  de  Solsona,  del  qual  se  pot  ben  dir 
que,  fins  que  hagueren  construit  el  monastir  de  Bellpuig  de  les  Avellanes 
(1166),  fou  la  tomba  que  guardà  ses  venerandes  despulles,  tenint-se  noticia 
certa  dels  comtes  Ermengol  de  Gerb,  Ermengol  de  Mollerusa  y  Ermengol  de 
Castella,  el  qual,  si  no  hi  fou  enterrat,  ho  disposà  en  testament.  Diu  Monfar 
(vol.  I,  pàg.  390)  que  morí  a  Castella  y  fou  sebolit  en  el  monastir  de  Valbuena, 
a  unes  vuit  hores  de  Valladolid,  fundat  per  sa  germana  Epifania. 

3)  Espana  Sagrada ,  vol.  28,  pàg.  355. 

4)  «Cum  dei  nomine  et  individue  trinitatis.  Dum  esset  domnus  ermen- 

Al  parlar  el  comte  Ermengol  de  l’iglesia  de  Solsona,  diu 
que’l  seu  avi  l’havia  construida.  La  faria’l  comte  Seniofret  quan 

gaudus  gracia  dei  comes  et  marquio.  in  loco  uocitato  castro  de  olius  in  palacio 
suo.  Ad  ibidem  que  cum  satelli  suis  qui  sich  scripta  sunt  nel  signa 

facturi  tam  clerici  quam  laici  quòrum  hic  paucam  sub  denna  sunt  nòmina. 
Idest  amicus  presbiter.  et  uuigelmo  leuita,  uuifredo  leuita  raas  beaperone  et 
Remundo  uices  comne.  uuigelmo.  et  oliba.  et  dola  et  altemiro.  et  bernardo.  et 
senifredo.  et  guitardo.  et  oliba  iudice  et  mirone.  In  cuius  conspectum  ueniens 
uir  quidam  nomine.  Raimundus  prior  celsone  ecclesie.  ante  prephatum  mar- 
chionem  referens  uocabulo  necessitati.  hac  voluntatem  et  humiliter  rogans 
eum  quod  aliquam  cartam  franchitatis  fecisset  ei  et  ecclesiam  celsonesem. 
Qui  existimanit  predictus  comes  in  suo  responsu  ad  iam  dictum  priorem. 
Quia  ego  supradictus  ermengaudus  nutu  dei  marchio.  Audiui  sepe  ex  diuinis 
libris  et  cotidie  intenti  simus  (?)  ad  audiendum  quia  omnes  homines  qui- 
cunque  propagatores  hedificatores  que  extiterunt  aut  existunt  sanctis  dei 
eclesiis  per  id  placuerunt  deo.  et  meruerunt  accipere  remissionem  om- 
nium  peccatorum  suorum.  unde  ego  prefatus  uolo  percipere  porcionem  ali¬ 
quam  in  hoc  munere.  et  uolo  esse  ex  parte  ab  hac  retribucionem.  Ideoque  per 
hanc  scripturam  nostre  donacionis  siue  franchitatis  uel  libertatis.  Dono  atque 
concedo  per  me  et  per  omnia  posteritas  mea  qui  post  me  uenerint.  sic  dono 
uobis  et  ecclesiam  celsonensem  quam  auus  meus  construxit  in  sua  propria  do- 
minicatura.  et  facio  uobis  cartam  donacionis  siue  franquitatis.  quod  aliquis  ho- 
mo  nostro  comitatu  tam.  militis  quam  laicis  sine  quid  aliquid  dederat  uel  uen- 
diderint  tam  kastris  quam  mansibus  siue  honoribus  vel  averibus.  siue  pannos 
de  seda  et  de  lino.  habeatis  uos  et  successores  uestri  et  ecclesiam  celsonensem 
franchum  et  liberum  sine  omni  in  qui  etacione  et  reseruacione  aliqua  quam 
michi  non  facio  nec  posteritas  mea.  Addo  huic  donacioni  ipsam  meam  fran- 
quedam  qui  est  in  termino  deolius  que  vocatur  muntada  sicut  ego  melius 
abeo  uel  abere  debeo  cum  exiis  et  egressibus  suis  et  aíïrontacionibus.  et  uolo 
et  quod  semper  abeatis  uos  et  ecclesiam  celsonensem  dictam  franquedam 
meam  et  omnia  que  adquirere  potueritis  ut  superius  dictum  est  per  franqum 
alaudium  et  legitimum  ad  uestras  uoluntates  faciendas  nunc  et  semper.  Quot 
si  quis  iibet  homo  aliquis  aut  posteritas  mea  quifactum  uenitad  in  rumpendum 
vel  ad  ipsam  donacionem  meam  siue  franquitatem  vel  libertatem  que  ego  facio 
uobis  et  ecclesie  celsone  per  quirere  uoluerit  non  hoc  ualeat  uindicare  que 
requirit.  set  componat  uobis  auri  libras  centum.  Et  in  antea  ista  scriptura 
donacionis  siue  franquitatis  plenissime  in  omnibus  que  obtineat  roborem. 
Facta  ista  carta  donacionis  siue  franquitatis  uel  libertatis  aut  concessionis.  III. 
idus  aprilis.  Anno.  1 1 1 1 .  regnante  rodebertum  rex.  =  ERMENGAUDUS 
CHOMES  qui  istam  cartam  donacionis  siue  franquitatis  aut  concessionis 
fecit  et  firmaré  rogavit.  Raimundus  gracia  dei  visces  comes  uuifredus. 
levita>J<  VVILLEL-MUS  LEVITA  >J<  Sig^num  uuigelmus.  Sig^num  regenven- 
ds.  Sig>J<num  bernardus.  Sig>J<num  oliba.  Sig^num  dola.  Sig>J<num  uuifredo. 
Sig^num  altemiro.  Sig>J<num  sinio  fredo.  Sig^num  uuitardo.  Sig^num  tra- 
souario.  Sig>J<num  mirone.  Sig>J<num  altemiro.  Sig>J<num  guitardus.  oLIBa 
iudice  >J*.  Salla  Gracia  dei  epus.  *J(.  isarnus  iudice  —  DURVEIVS  Sacerqui 
ista  donacione  aut  franquitate  scripsit  et  suo  ►£<  die  et  anno  que'  Supra.» 
(Lloc  cit. ,  núm.  867.) 

va  poblar  la  vila  de  Solsona,  a  l’ombra  del  castell  del  mateix  nom, 
frontera  dels  moros,  posant-hi  gent  de  guerra  pera  detenir  les  cor¬ 
reries  que  aquests  feyen  assegant  les  terres  de  cristians.  Fou  més 
tart,  en  977,  consagrat  aquest  temple  pel  bisbe  Wisado,  el  qual 

en  l’acta  de  consagració  diu  que  « . olim  fuit  constructa  antiquis 

temporibus . »  *,  ab  qual  frase’s  referiria  segurament,  no  a  la 

construcció  del  comte  Sunyer,  sinó  a  l’existencia  de  l’iglesia  de  Sol¬ 
sona  abans  de  l’invasió. 

El  mateix  dia  passà’l  comte  a  visitar  l’iglesia  de  Santa  Maria 
de  Solsona,  segurament  invitat  pel  prior  de  la  mateixa,  el  referit 
Ramon,  aon  s’hostatjà  en  la  casa  de  Santa  Maria.  En  ella  Wigelm 
va  demanar-li  franquesa  pera’l  seu  vassall  Selva,  a  lo  qual  accedí’l 
comte,  suscrivint  ab  ell  la  carta  dos  vescomtes,  Raimont  y  Rege- 
mont,  el  bisbe  Salla,  Arsuri  y  Mascaponts,  preveres,  Wifret  y  Wi¬ 
gelm,  levites,  Wigelm,  Oliva,  Deia,  Atemir,  Bernat,  Regemont, 
Seniofret,  Guitart,  Unfrit,  Trasovari,  Miró,  y  els  jutges  Isarn  y 
Oliva,  els  quals  constituirien  l’acompanyament  o  cort  del  Comte. 

La  pintoresca  situació  del  castell  d’Olius,  desde’l  qual  se  domi¬ 
na  una  llarga  extensió  de  la  vall  del  Cardener,  qual  riu  s’escorre 
al  sol-de-vall  mateix  del  cingle,  sobre  quals  roques  s’asseu  el  cas¬ 
tell;  la  fertilitat  dels  seus  plans;  la  riquesa  dels  molins;  y  l’opulen- 
cia  dels  senyors,  els  Comtes  d'Urgell,  de  son  castell  y  palau  enamo¬ 
rats,  féu  que  les  almoines  anessin  enriquint  el  temple  llur  fins  a 
edificar-lo  de  nou,  que  es  el  que  encara  avuy  existeix,  verdadera 
joya  per  aquells  temps,  breçol  de  l’art  de  la  nostra  terra.  El  dia  21 
de  Desembre  de  l’any  1079  de  l’Encarnació,  a  precs  del  comte  d’Ur- 

gell  Ermengol,  « . venerabili  et  gloriosissimo  ac  illustrissimo 

consule  urgellitano  et  marchioni  Ermengaudo.  admodum  clarissi- 

mo.  in  orbeterrarum  toto . »,  acompanyat  de  nombrosa  cort  de 

famosos  barons,  va  anar-hi’l  bisbe  d’Urgell  Bernat,  « . katholice  et 

nonsymoniace  in  episcopali  honore  intronizatus.  et  apapa  romano 

apud  romam  honorifice  ac  strenue  signatus.  et  unctus . »,  quals 

paraules  proven  la  desmoralisació  d’aquells  temps  en  les  provi¬ 
sions  de  prebendes  eclesiàstiques,  ja  que  tenen  tant  empenyo  en 
fer  constar  sa  llegitimitat  els  que  ho  són.  Aquest  comparegué  tam- 
béab  una  gran  multitut  d’innombrables  cavallers,  clergues,  laicsv 
molts  nobles  barons,  quals  noms  expressa,  y  aquests  y  aquells,  tots 
plegats,  varen  suplicar-li,  fins  a  importunar,  que  santifiqués  aquell 
temple  en  honra  de  Sant  Esteve,  primer  martre  de  Crist,  per  ells 


1  )  Llibre  I,  Dotaliorum  Eccle.  Urg.,  núm.  859. 

y  demés  fidels  temorosos  de  Déu  edificat,  desde’ls  fonaments,  pera 
remey  de  la  seva  ànima.  Accedint  el  bisbe,  y  seguint  la  costum  en 
aitals  ceremonies  observada,  va  benehir-lo  y  santificar-lo  espargint 
les  parets  y  sòl  del  temple,  y  va  senyar  l’interior  en  diversos  llocs, 
ungint-los  ab  el  sant  crisma,  y  va  consagrar  dos  altars:  un  a  sobre 
en  honra  de  Sant  Esteve,  que  té’l  primat  o  patronat  de  tot  el  tem- 


Clixé  de  J.  Collell 

Iglesia  y  rectoria  de  Sant  Esteve 


ple,  y  un  altre  a  sota,  en  la  confessió  o  cripta,  en  honra  del  glorio- 
síssim  sepulcre  del  Senyor  y  de  Santa  Maria  Mare  de  Déu.  Acaba¬ 
des  totes  les  ceremonies  o  misteris,  «presentis  scenophegie»,  y 
santificades  y  ungides  les  ares  ab  el  sant  crisma;  signades  ab  el  pro- 
pri  segell  y  colocades  sobre  les  ares  de  les  tovalles,  «cohopertoriis», 
va  cantar  missa  sobre  l’altar  de  Sant  Esteve,  y,  després  de  llegit 
l’Evangeli,  el  mateix  prelat  va  predicar  al  poble  exhortant  a  tots  a 
la  dotació  de  dita  iglesia,  y  restaurant  y  confirmant  totes  les  obla- 
cionsque  ja  li  havien  fetes.  Aquestes  eren  la  tercera  part  dej  delme 
de  tot  lo  que’s  cullia  en  la  parròquia  de  pa,  vi,  carn,  llana,  lli. 

cànem,  llegums  y  qualsevols  altres  coses  delmables;  la  tercera  part 
del  delme  de  tots  els  molins  enclosos  dins  la  parròquia;  tot  el  molí 
d’Alçalicames,  pera  la  lluminària  dels  altars;  dos  molins  al  casal 
de  Picamola;  y  molts  remats,  vinyes  y  terres  en  diferentes  bandes. 
Ab  consentiment  de  l’egregi  comte  Ermengol,  va  donar  per  cemen¬ 
tiri  tota  la  terra  del  vol  de  l’iglesia,  trenta  passes  enfora,  exceptada 
la  part  que  mira  al  castell,  y  va  donar-li  per  sufraganies  totes  les 
iglesies  que  aleshores  eren  y  en  l’esdevenir  serien  dintre  de  sa  par¬ 
ròquia  «in  omni  diòcesi  sua».  En  la  mateixa  carta  de  consagració 
y  dedicació  anomena  les  de  Sant  Just  de  Joval,  Sant  Miquel  del 
Camp,  Sant  Joan,  Sant  Pere  de  Cerco  (Cerc),  Sant  Ermengol, 
Santa  Maria  de  Suciats  y  Santa  Fe  d’Anseresa  (avui  Auvereda). 
Va  concedir  una  indulgència  plenaria  als  que  havien  fetes  dona¬ 
cions  y  als  que  n’hi  fessin  en  l’esdevenir,  y  va  anatematisar  y  ex- 
comunicar  als  que  li  prenguessin  res  de  lo  seu  *. 

i)  «In  era  millesima  centesima  septima  dècima,  ab  incarnacione  nostri 
redemptoris  crona  millessima  septuagesima  nona.  de  aduentu  domini  ebdoma- 
daultima.  ante  Natiuitatem  domini  die  quinta,  per  beatissimi  apostoli  Thome 
ueneranda  sollempnia.  orante  ac  suplicante  domno  uenerabili  et  gloriosissimo 
ac  iilustrissimo  consule  urgellitano  et  marchioni  ERmengaudo.  admodum 
clarissimo  in  orbe  terrarum  toto.  una  de  curia  illius  non  nullis  famosissimis 
uiris  cum  eo.  Nec  non  et  capellano  Ermengaudo.  illius  equivoco  et  Guilaberto. 
esclue  r.ato.  uenit.  domnus  Bernardus.  sancte  urgellensis  ecclesie  episcopus. 
katholice  et  non  symoniace  In  episcopali  honore  intronizatus.  et  apapa 
romano  apud  romam  honorifice  ac  strenue  signatus.  et.  unctus.  in  caste- 
llum  oliuis,  ueneruntque  multitudo  copiosa  cum  eo  innumerabilium  uiro 
rum.  clericorum  seu  laicorum.  et  adfuerunt  ibi  multi  Nobiles  uiri.  uideii- 
cet  domnus  Petrus  guilelmi.  et  Arnallus  ermemiri.  Miraque  ermeniri.  et 
bernardus  gerberti.  Reimundique  mironis.  et  Guilelmus  companni.  et  Rei- 
mundus  sendredi.  qui  erat  probus  clericus  illius  loci.  omnesque  illius  uicini 
et  conparroechiani.  quòrum  nòmina  perlonga  fuerant  adnotari.  Qui  omnes 
unanimiter  orauerunt.  importunisque  precibus  illum  exorauerunt.  quautinus 
sanctificaret ur  et  consecraretur  ab  i  1  lo  templum  in  honore  sancti  martiris 
Stephani  inibi  ab  illis  et  ab  aliis  fidelibus  deum  timentibus  pro  animarum 
suarum  remedio  edificatum.  atque  a  fundamento  constructum.  Et  licet  i  1 1  i 
foret  graue  ouus.  tamen  precibus  tantorum  proborum  hominum  et  obsecra- 
tionibus  deuictus  et  coactus.  et  recoluit  in  ecclesiam  quam  olim  sibi  fecerat 
omnipotens  deus.  i  1 1  o  non  parua  ualitudine  de  tentus.  et  pene  exanimatus 
sancti  martiris  su[i  SJtephani  intercessionibus.  et  quomodo  eius  interventu 
meruit  tunc  euadere  censuram  iuste  ultionis.  sua  gratissima  sponte  ut  cunque 
meliusquiuit  religiosissime  consecrauitacdedicauit  domino  deo  santoque  suo 
martiri  Stephano  templum  iam  supralibatum.  afidelibus  hominibus  pulcre  ac 
firmiter  in  ibi  editum.  in  honore  ac  ditione  prenominati  sanctissimi  testis 
xpisti  Stephani.  Qui  postquam  aqua  benedicta  et  sanctificata  ut  mos  est  abluit 
parietes  templi  et  omne  pauimentum.  et  intrinsecus  insigniuit  omne  templum 
unctione  xpismatis.  sanctificauit  et  consecrauit  intus  duo  sanctissima  altaria. 

Sota  l’ombra  y  protecció  dels  comtes  d’Urgell  y  la  savia  direc¬ 
ció  de  la  regla  agustiniana  anava  creixent  ufanós  y  exuberant,  ple 
de  vida,  el  ja  famós  al  sigle  XI  «omni  orbe  famossissimum»  mo- 
nastir  de  Santa  Maria  de  Solsona,  que  anava  extenent  sos  dominis, 
al  propri  temps  que’ls  colonisava,  per  tots  els  pobles  del  seu  en- 

Vnum  sursum.  quod  splendet  ac  pollet  in  honore  martiris  xpisti  Stephani. 
tenetque  primatum  totius  asili,  et  alterum  deorsum  inconfessione.  in  honore 
sanctissimi  gloriosissimique  sepulchri  domini  et  sancte  Marie  matris  domini. 
Et  vite  peractis  ut  mos  et  ordo  exigit  cunctis  presentis  scenophegie  mysteriis. 
et  sanctificatis  ac  delibutis  aris  efusione  unctioneque  xprsmatis.  et  intra 
sancta  altaria  pignoribus  sanctorum  sanctisque  reliquiis  reconditis.  et  proprio- 
sigillo  signatis.  ac  super  aris  impositis.  cohopertoriisque  indutis.  et  ut  ordo 
katholicorum  sanctorumque  patrum  docet.  et  mos  ac  Norma  exigit  cunctisque 
negotiis  eiusdem  rei  competentibus.  digne  ac  laudabiliter  et  pleniter  celebra- 
tis  et  consumatis.  ídem  pontífex  iam  suprafatus.  cecinit  missam  supra  memo- 
TcTtro  aitaTe  sanctissimi  martiris  xpisti  stephani.  et  ad  eadem  missam  post 
lectum  euangelium.  fecit  isdem  presul  uerbum  in  ecclesia  ad  populum.  et  per 
hanc  scripturam  dotis,  restaurauit  et  condotauit  atque  refirmauit  ad  preliba- 
tam  ecclesiam  et  ad  prenotata  altaria.  ab  il lo  nuper  consecrata  et  sanctificata. 
cuneta  omnia  quecumque  olim  aquibuscumque  hominibus  uel  feminis  fuerunt 
illis  oblata  uel  huc  usque  uotiue  ac  potentialer  collata  et  tradita.  II lis  rebus 
quibus  fruebatur  ecclesia  illa.  Nec  non  et  illa  que  iniuste  uel  quoqumque 

modo  huc  usque  fuerant  sibi  ablata.  Tunc .  possidebat  prenominata  ecclesia 

terciam  partem  ex  omni  decimo  quod  cunque  ullo  modo  exiit  ab  omni  parroe- 
chia  sua.  de  pane  et  uino.  et  carne.  de  lana  et  lino  cannaboque.  ac  legumine. 
et  ex  omnibus  causis  unde  cunque  debet  decimum  exire.  et  simili  modo  ute- 
batur  tercia  parte  ex  omni  decimo  de  cunctis  molendinis  que  intra  parroe- 
chiam  illius  sunt.  et  fruebatur  omnibus  primiciis.  et  oblationibus  cuncto- 
rum  fidelium.  uiuorum  ac  mortuorum.  et  uno  molendino  in  casale  quod 
uocatur  alzalichamas.  propter  oleum  ad  illuminanda  altaria.  et  duobus  aliis 
molendinis  in  casale  quod  dicitur  picamola.  similiter  pro  illuminandis  altariis. 
et  multis  peciis  uinearum  ac  terrarum.  separatim  multis  in  locis  positis.  Hec 
omnia  prememorata.  et  ea  que  non  sunt  presenti  in  pagina  nominatim  expressa, 
que  tamen  sui  iuris  sunt  aut  prescriptis  altaribus  tradita  quo  cunque  modo 
fuerint.  reddidit  ac  restaurauit  et  condotauit  isdem  episcopus  bernardus  pre- 
fate  ecclesie.  et  prescriptis  altaribus.  omnino  perpetualiter  ad  habendum. 
sicut  in  sacris  kanonibus  continetur.  Et  insuper  adiecit  aededit  prefate  ecclesie 
prenominatisque  altaribus.  cum  assensu  et  animo  suprafati  egregii  consulis  Er- 
mengaudi.  procimiterio.  totum  in  circuitu  illius  ecclesie.  quantum  intra  XXX 
passos  peduum  continetur.  excepto  ab  illa  clima  qua  castellum  consistit,  et  sub- 
iugauit  i  1  li  ecclesie  ac  dedit  omnes  eclesias  que  sunt  aut  erunt  in  omni  diòcesi 
sua.  Idest  ecclesiam  sancti  Justi  de  iouale.  et  ecclesiam  sancti  Michaelis  de  cam¬ 
po.  et  ecclesiam  sancti  Johannis.  et  ecclesiam  sancti  Petri  de  cerco,  et  ecclesiam 
sancti  Ermengaudi.  et  ecclesiam  sancte  Marie  de  sussiats.  et  ecclesiam  sancte 
Fidis  de  anseresa.  et  cuneta  omnia  quecunque  adquisiuit  in  die  dedicationis- 
illius.  vel  amodo  et  usque  in  eternum  ibi  afidelibus  oblata  erunt.  ibi  dedit  ac 
condotauit.  et  propria  confirmavit  manu.  et  non  solum  illos  qui  in  preteritis 
temporibus  obtulerunt  domino  deo  et  prefate  ecclesia  pro  remedia  animarum 

torn.  Olius,  situat  a  uns  5  kilòmetres  de  Solsona,  nopo  dia 
menys  de  quedar  eclipsat  per  l’esplendor  y  grandesa,  sempre  crei¬ 
xent,  que  irradiava  de  la  canònica  de  Solsona,  començant  aquesta 
a  senyorejar-hi  per  les  donacions  que’ls  particulars  y  senyors 
d’Olius  anaven  fent  a  Santa  Maria  de  Solsona,  preterint  el  temple 
llur.  En  1077,  als  8  dels  idus  d’Agost  de  l’any  XVII  del  rey  Felip, 
ol  vescomte  Pons,  sa  muller  Engelsia  y  llur  fill  Guerau,  que  tal 
volta  serien  els  titulats  vescomtes  de  Girona,  y  el  fill  el  comte  de 
Cabrera,  feren  donació  a  Santa  Maria  de  Solsona  dels  alous  que, 
ab  ses  terres,  vinyes,  prats,  molins,  cases,  horts  y  demés  posseíen 
en  el  terme  del  castell  d’Olius,  que  afronta  a  sol  ixent  ab  el  terme 
de  Besora;  a  mitg-dia,  ab  els  de  Joval  y  Riner;  a  sol  ponent,  ab 
Solsona;  y  al  nord,  ab  els  de  Lladurs  y  Valldelort,  que  són  els 
mateixos  que  té  avuy  la  parròquia  d’Olius  l. 

També  en  1080,  al  2  de  Novembre,  en  Ramon  Iuadalli  donà 
al  mateix  monastir  els  molins  de  Rocafort  y  els  situats  sota’l  cas¬ 
tell  d’Olius,  ab  els  alous  que  posseía  en  aquest  terme  y  els  de  Ri¬ 
ner  y  Valldelort,  essent  les  afrontacions  el  riu  «kardosner»  y  cas¬ 
tell  d’Auvereda  a  sol  ixent,  la  torra  de  Joval  y  Castell  de  Riner  a 

suarum  sua  dona.  uerum  insuper  generaliter  omnes  omines  quicunque  ibi 
aliquid  optulerint  quod  adlaudem  et  supplementum  sancte  ecclesie  fieri  possit 
jn  futuris  temporibus.  benedixit  ac  signauit.  et  autoritateapostolorum  Petri  et 
Pauli.  acunctis  nexibus  peccatorum  suorum  absoluit  et  xpo.  domino  sanctis- 
que  suis.  i  1 1  os  suis  precibus  comendauit.  quatinus  ab  omnipotenti  deo  bene- 
dictionem  eternam  accipere  [merejantur.  atque  cum  sanctis  omnibus  sine  fine 
letentur.  et  econtra.  1 1 1  os  qui  inst[inc]tu  diabòlica  persuasi.  aut  accensi.  aliquid 
de  supra  memoratis  rebus  aut  infuturo  ibi  collatis  inde  tulerint.  aut  auferre 
quocunque  inde  modo  temptauerint.  aut  consenserint.  aut  fa ut ores  vel  patrato 
res  extiterint.  huius  criminis.  secundum  kanonicas  sanctiones  maledixit  et 
dampnavit.  et  acetu  xpitianorum  disiunxit  et  aliminibus  sancte  dei  ecclesie 
seq  uestrauit.  et  cum.  anania  et  saphira  coniuncxit.  et  insuper  anathematis 
gladio  eos  percussit.  ac  uinculo  excomunicationis  innodauit.  donecad  plenam 
satis  factionem  humiliter  et  non  superbe  uenirent.  et  perficerent  illam  sicut 
habetur  et  continetur  insacris  kanonibus  apatribus  sanctis  statutam.  et  scrip- 
tam.  atque  plurimis  inconciliis  laudatam  et  oficiosissime  coníirmatam.  cunc- 
tisque  posteris  in  futuro  traditam.  =  Bernardvs  acsi  indignes  gracia  dei  epis- 
copus  >J< .  =  Ermengaudus  dei  gratia  comes  =  Sig>$<num  Guilelmi  isarni. 
Sig>J<num  Arnalli  baronis.  Sig^num  Gilaberti  escluue.  Sig^num  Petri  Gui¬ 
lelmi.  Sig^num  Arnalli  ermemiri.  Sig^num  Mironis  ermemiri.  Sig^num 
Reimundi  mironis.  Sig>J<num  Guilelmi  companni.  Sig^num  Poncii  ermemiri. 
—  Lator  Legis  ac  iuris  Ermengaudus  banc  scripsit  loco  scriptoris.  et  hoc>J< 
impressit  signum  uice  iudicis.  in  die  annoque  prefixo».  (Arx.  Epal.  de  Solso¬ 
na,  plec  1  d’Olius,  núm.  879) . 

1)  Lloc  y  plec  citats,  núm.  876. 

mitg-dia,  Solsona  a  sol  ponent,  y  Lladurs  y  Valldelort  al  nord.  En 
1092,  al  2  de  Març,  Bernat,  sa  muller  Maiencia  y  llurs  fills  Pere, 
Rodlan,  Arsen  y  Maria  feren  donació  al  monastir  de  Santa  Maria 
de  Solsona  del  mas  de  Suciats,  ab  la  condició  de  que,  si  la  neces¬ 
sitat  els  obligava  a  tornar  de  Castella,  tornarien  a  posseir-bo,  si  bé 
que  en  servey  de  Santa  Maria  \ 

A  més  de  les  donacions  particulars,  eren  moltes  les  adquisi¬ 
cions  que  feya  per  compres  l’iglesia  de  Solsona  en  el  terme  d’Olius, 
com  la  de  l’alou  que,  pel  preu  d’un  muzlí,  anomenat  Azmael,  feu, 
en  1097,  a  Guillem  Jozbert,  el  qual  s’extenia  de  Suciats  fins  a  la 
montanya  de  Sant  Bartomeu,  anomenada  aleshores  «mons  Lazeta- 
nus,  Lezedanus  o  Lezdanus»,  y  aixís  s’anaven  preparant  el  senyoriu 
que,  per  completa  donació  dels  Comtes  d’Urgeli,  havia  de  consti¬ 
tuir  el  més  preuat  de  llurs  extensos  dominis,  donant  més  tard  als 
seus  bisbes  el  noble  títol  de  Marquesos  d’Olius1  2. 

Havent  el  comte  d’Urgell  Ermengol  anat  ab  300  cavallers  y 
multitut  de  peons  a  fer  la  guerra  als  Almoràvits,  fou  mort  per 
aquests,  en  1102,  a  Moyeruça,  d’aont  tragué’l  cognom  ab  que  se’l 
distingeix  dels  altres  Ermengols,  encara  que  equivocadament  sia 
anomenat  també’l  Baleàric,  de  Mallorca  o  de  Moyeruça,  per  veure 
alguns  autors  Maiorica  o  Moyerica,  del  regne  de  Lleó,  en  aquell 
nom,  que  no  pot  referir-se  a  Mallorca,  com  volen  Mariana  y 
Diago,  per  no  haver  anat  els  cristians  fins  al  1108  a  plantar  la 
creu  en  aquelles  illes,  sinó  a  Mollerusa,  puix  a  haver  mort  a  Mo¬ 
yerica  del  regne  de  Lleó,  no  l’haurien  sepultat  al  temple  de  Santa 
Maria  de  Solsona,  portant-lo  de  tant  lluny,  com  no  ho  feren  ab  el 
seu  fill,  ab  tot  hi  haver-ho  disposat  en  testament. 

Abans  de  marxar  a  la  referida  guerra,  aquest  comte  havia  en¬ 
carregat  a  Guerau  Pons  que,  si  moria  sense  haver  fet  testament, 
disposés  ell  de  ses  coses  segons  de  paraula  li  havia  explicat.  Entre 
altres  disposicions,  va  manar-li  que’l  seu  cos  sigués  sebolit  en  l’iglesia 
de  Santa  Maria  de  Solsona,  a  la  qual  llegava’l  castell  d’Olius,  ab 
l’iglesia  de  Sant  Esteve  y  demés  iglesies  sufragànies  encloses  en 
el  seu  terme,  volent  que  fos  tingut  en  propri  y  lliure  alou  per 
Santa  Maria,  però  ab  la  condició  que’l  seu  fill  Ermengol  posseís, 
durant  la  seva  vida,  la  meitat  del  predit  castell  ab  totes  les  coses 
an  ell  pertanyentes;  y  que  de  l’altra  meitat  pogués  disposar-ne 
per  guerrejar  en  defensa  de  la  seva  honor  y  de  la  de  Santa  Maria, 


1)  Lloc  y  plec  citats,  núm.  884. 

2)  Lloc  y  plec  citats,  núm.  886. 

y  que  aprés  la  mort  del  seu  fill  el  posseís  íntegre  l’iglesia  de  Solsona. 

Havent,  doncs,  mort  sense  haver  pogut  escriure’l  seu  testa¬ 
ment,  el  dia  3  de  Març  de  l’any  següent,  va  presentar-se  Guerau 
Pons  a  Solsona,  pera  otorgar  la  carta  de  donació  del  castell  y  vila 
d’Olius,  segons  el  comte  li  havia  dit,  ab  ses  iglesies,  franqueses  y 
tot  lo  que  al  castell  y  terme  del  mateix  pertanyia,  pera  remey  de 
l’ànima  del  comte,  de  la  de  la  seva  muller  y  de  la  de  llurs  descen¬ 
dents  y  ascendents  1. 

i)  «[Notjvm  sit  omnibus  hominibus  tam  presentibus  quam  futuris.  quem 
ERMengaudus  comes  qui  olim  interfectus  est  apaganis  fecit  me  gerallum  pon- 
tii  uenire  ad  se  et  d i x i  mii  testamentum  suum  per  uerba.  [et  di]xit  michi  ut  si 
obierit  de  hoc  seculo  antequam  scripsisset  suum  testamentum  corpus  suum  re- 
mansisset  ecclesie  Sancte  Marie  celsonensis  cum  ipso  castro  quod  uocitatur 
olius.  [et]  cum  ecclesia  sancti  stephani  et  aliis  ecclesiis  que  in  eius  termini- 
bus  sunt  aut  in  antea  erunt  et  mandauit  ut  fuisset  suum  proprium  aladium  de 
iam  dicta  Sancta  Marie.  [tali]  uedilicet  ratione  dimisit  ei  ipsum  kastrum  iam 
dictum.  ut  teneat  filius  suus  Ermengaudus  in  uita  sua  medietatem.  de  predic- 
to  kastro  siue  cum  omnibus  rebus  que  ad  ipsum  castrum  pertinent.  Et  ut 
habeat  in  ipso  castro  filius  eius  potestatem  intrandi  uel  exiendi  siue  guer- 
reiandi  omnem  suum  honorem,  et  honorem  predicte  sancte  Marie.  Aliam  uero 
medietatem  iussit  ut  fuisset  solidam  de  iam  dicta  ecclesia  pro  anima  sua.  si- 
mul  cum  ecclesia  prephata  sancti  stephani.  Post  obitum  uero  fi  1  i  i  sui  dimisit 
prephate  ecclesie  Sancte  marie  celsonensis  totum  kastrum  supradictum.  cum 
franchedis  et  cum  omnibus  que  ad  ipsum  castrum  pertinent  uel  pertinere  de- 
bent.  Et  propter  hoc  quia  ipse  non  potuit  escribere  testamentum  suum.  man¬ 
dauit  et  rogauit  me  gerallum  ut  si  mors  illi  adueneril.  ego  fecissem  kartam  de 
predicto  kastro  quomodo  ipse  abuit  mii  iniunctum.  Post  hec  letus  et  gaudens 
recessit  ame.  Idcirco  in  dei  nomine  ego  gerallus  pontii  per  iussum  domni  co- 
mitis  Ermengaudi  qui  iam  defunctus  est.  facio  karta  predicte  Sancte  Marie  et 
eius  canonice  de  prenominato  castro  olius.  cum  franchedis  uel  cum  suis  per- 
tinentiis.  Est  namque  prephatum  castrum  in  comitatu  urgellitano.  Habet  uero 
pretaxatum  castrum  afrontationes.  aparte  orientis  in  collo  de  olzina.  et  sic 
nadit  usque  ad  terminos  de  castro  capoladi.  et  descendit  per  terminos  Sancte 
marie  de  sodorbano.  siue  sancti  pontii.  A  meridiana  quoque  parte.  in  terminos 
kastri  riuner.  siue  per  terminos  de  iouale.  ab  occidentali  uero  parte.  in  termi¬ 
nos  de  castro  celsona.  siue  per  terminos  de  ladurcii.  Aparte  septentrionis.  in 
terminos  de  predicto  ladurcii.  et  uadit  usque  ad  terminos  de  ualle  lordensis 
siue  per  terminos  castri  besore.  Quantum  infra  prefatas.  q  uatuor  afrontationes 
includunt.  castrum.  uillam.  homines  habitantes  in  ea.  franchedas  campos  ter- 
ras  cultas  uel  incultas,  uineas  plantatas  cum  uinealibus.  cazas.  molinos  cum 
capud  aquis  eorum.  omnibusque  in  strumentis  edificatis  ac  destris.  montes 
siluas  garricas  petras  mobiles  uel  immobiles.  fontes  eum  de  cursibus  eorum. 
uiarum  ductus  uel  reductus.  prata.  pascua  podios  constructos  et  construen- 
dos.  seu  cum  omnibus  pertinentibus  sibi  seruiciis  et  placitis  cum  mandamen- 
tis  et  districtis.  siue  ecclesiam  uel  ecclesias  que  in  eius  terminibus  sunt  aut  in 
antea  erunt  constructe.  cum  decimis  et  primiciis  oblationibusque  fidelium.  et 
cum  stabilimento  clericorum  totum  castrum  cum  omni  integritate  trado  atque 

El  terme  d’Olius,  segons  aquest  document,  s’extenia  desde 
Coll-de-Olzina,  cap  al  terme  de  Capolat,  baixant  pels  de  Santa 
Maria  de  Sodorbano  (Sorba)  y  de  Sant  Pons,  cap  a  trobar  els  del 
castell  de  Riuner  (Riner),  Joval,  Solsona,  Lladurç  Valldelort  y 
Besora.  En  la  paraula  Riu-ner  sembla  ovirar-s’hi  l’origen  del  tor¬ 
rent  que  passa  per  Solsona,  anomenat  avui  Riu  Negre,  y  l’anti¬ 
guitat  d’aquest  nom. 

Diu  també  que’l  comte  «interfectus  fuit  a  paganis»,  ab  lo  que 
queda  ben  clar  el  dubte  d’en  Zurita  de  si’l  comte  morí  lluitant  ab 
els  cristians  o  bé  ab  els  moros. 

Aquest  es  l’únic  testament,  entre’ls  molts  que  d’aquesta  cen¬ 
túria  he  trobats,  que’l  testador  deposés  sa  voluntat  a  presencia 
d’un  sol  testimoni,  lo  que  tal  volta  seria  la  causa  per  la  qual  els 
seus  descendents  no  respectaren  aquesta  donació. 

El  seu  fill,  Ermengol  de  Castella,  va  retenir-sel,  y  al  8  dels 
idus  de  Maig  de  l’any  VII  del  rey  Lluís  ( 1 1 1 5)  va  entregardo  en  feu 
a  Pons  Guillem  *. 

Com  ja  hem  vist,  fou  donat  a  Sant  Esteve’l  molí  de  Ribelles, 
situat  al  lloc  d’Alçalicambes,  ab  l’obligació  per  part  dels  clèrics  de 
Sant  Esteve  de  donar,  durant  set  anys,  quiscun  any  al  donador 
una  mitgera  d’oli. 

Es  curiós  el  contracte  d’establiment  que  féu  d’aquest  molí 
l’iglesia  de  Sant  Esteve,  al  23  de  Janer  de  1128,  10  calendes  de  Fe¬ 
brer  de  l’any  XX  del  rei  Lluís. 

concedo  prescripte  Sancte  Marie  celsonensis.  propter  remedium  anime  ermen- 
gaudi  comitis  senioris  mei  siue  uxoris  sue  uel  suorum  filiorum.  et  pro  anima- 
btis  patris  uel  matris  siue  parentorum  eorum.  Sicut  superius  scriptum  est  in 
dominium  et  potestatem  trado  prephate  Sancte  Marie  et  eius  canonice.  cum 
exiis  et  regressiis  seu  pertinentiis  cunctis.  ad  habendum  uel  possidendum.  uel 
quicquid  uoluntas  eius  fuerit  faciendum.  Sa  ne  si  ego  donator  aut  aliquis  homo 
uel  femina.  nobili  aut  uili  persona,  qui  contra  istam  kartam  donationis  uene- 
rint  pro  inrumpendo.  non  hoc  ualenat  uindicare  sed  quod  temptauerit  infrin- 
gere.  in  quadruplum  componant  prephate  ecclesie  et  eius  canonice.  cum  in¬ 
cremento  tocius  meliorationis.  et  tandiu  sub  anathematis  uinculo  permaneant 
usque  ad  dignam  satisfactionem  ueniant.  Et  in  antea  hec  donatio  firma  et  sta- 
bilis  permaneat  quo  usque  finis  seculi  ueniat.  Facta  ista  karta  donationis  .v. 
nonis  Marci  Anno  incarnationis  Domini  .I.C.III.  Regnante  Rege  philippo  in 
frantia.  Anno  .XL.III.  =  Sig>J<num  Geralli  pontii  qui  hanc  kartam  in  loco  pre- 
dicti  comitis  Ermengaudi.  per  iussum  eius  scribere  rogaui.  et  mea  manu  pro- 
pria  firmaui,  et  testibus  subter  notatis  firmaré  mandaui.  Sig>J<num  Raimundi 
bernardi  de  sero.  Sig>J<num  Pontius  bernardi  frater  eius.  Sig>J<num  Rodland 
od.  Sign>J<um  Ricard  de  uergos.» 

(Arx.  Epal.  de  Solsona,  plec  I  d’Olius,  núm.  887.) 

1)  Costa  y  Bafarull  :  Memòries  de  Solsona,  cap.  XVII. 

May  havia  trobat  cap  document  referent  a  contractes  fets  per 
una  iglesia  que  aquesta  o  els  seus  ministres  no’s  consideressin 
com  a  verdadera  entitat  jurídica  que  podia  enterament  prescindir 
de  tothom,  quan  no  hi  havia  un  senyor  feudal  possessor  de  la  ma¬ 
teixa;  en  tal  manera  que  no  solament  les  coses,  sinó  adhuc  les 
persones,  eren  considerades  proprietat  de  lesiglesies;  trobant-se  a 
voltes  vehins  de  pobles  que,  tenint  l’iglesia  al  peu  de  casa,  en 
l’eclesiàstic  depenjaven  d’altres  a  vegades  algunes  hores  distants; 
de  manera  que  consideraven  els  parroquians  pera  la  parròquia  y  no 
la  parròquia  pera’ls  parroquians.  Aquest  contracte,  doncs,  el  feren 
el  sacerdot,  el  batlle  y  tots  els  parroquians  y  vehins,  ab  consell  del 
pabordre  Guillem  1 2  y  del  capellà,  donant  a  perpetuitat  el  molí  a 
Berenguer  de  Puig-Galin,  ab  l’obligació,  per  part  d’aquest,  de  do¬ 
nar  quiscun  any  a  Sant  Esteve  un  medallal  d’oli  y  la  meitat  dels 
esplets  dels  horts  del  molí  «clericis  huius  loci»,  considerant  així 
com  a  coses  comunes  de  tot  el  poble,  o  de  tots  els  parroquians,  les 
proprietats  de  llur  iglesia  parroquial  s. 

Confirma  també  aquest  document  la  creença  de  que  a  Olius 
hi  havia  un  convent,  ja  que  en  ell  s’hi  troben  el  sacer,  que  en 
alguns  documents  antics  es  sinònim  d’abat,  el  capellanus  y  clerici. 

El  comte  d’Urgell  Ermengol  de  Castella,  en  1128,  aprovà  y 
confirmà  la  donació  que  del  castell  d’Olius  havia  feta’l  seu  pare  a 
Santa  Maria  de  Solsona  3,  però  aquesta  iglesia  no  pogué  disfrutar 
de  la  possessió  d’aquest  castell,  ja  que’l  comte  Ermengol  tornà 
a  fer-los-en  donació  en  son  testament,  fet  el  24  de  Març  de  1143, 
després  d’haver-lin  feta  entrega  Geralt  Pons,  fill  de  Pons  Guillem, 
a  qui  l’havia  donat  en  feu  en  1 1 1 5;  y  ell  mateix  confessa  l’injusticia 
de  la  retenció  al  dir  que  l’entrega  pera  que’ls  canonges  de  Solsona 
puguen  posseir-lo  en  pau. 

Es  curiós  aquest  testament  per  les  noticies  genealògiques  que 

1)  Ab  aquesta  escriptura  pot  omplir-se’l  buid  que’s  trobava  entre’ls  pa- 
bordres  de  Solsona  Pere  (  1  1 2 5- 1  126)  y  Gauzper,  de  qui’s  comencen  a  trobar 
noticies  al  1  1  28, ab  el  pabordre  Guillem,  de  qui  parla’l  document  q ue’ns  ocupa, 
que,  encara  que  no  digui  d’ont  era  pabordre,  no  cal  dubtar-ne,  pel  senyoriu  del 
monastir  de  Solsona  sobre  l'iglesia  d’Olius. 

2)  «In  dei  nomine  ego  berengarius  sacer.  et  barrufet  baiulo.  et  ramon 

guilabert.  et  omnes  uicini  et  parroquiani  de  sci.  stefani.  nos  insimul  donato- 
res  sumus  ad  consilium.  de  domnus.  Guillemus.  prepositus.  et  ralmundus.  ca¬ 
pellanus.  ad  te  bereugarius  de  puig  Galin.  et  ad  filio  uestro  martel.  et  ad  pos- 
terita  uestra . donamus .  I.  molino . » 

(Arx.  Epal.  de  Solsona,  plec  I  d’Olius,  núm.  898.) 

3)  Costa  y  Bafarull:  Ob.  cit.,  cap.  XVII. 

dóna  ignorades  de  l’historiador  del  casal  d’Urgell.  Per  ell  sabem 
que  tingué  una  tercera  muller  anomenada  Albira,  de  qui  hauria’l 
fill  en  Galceran  de  Salas,  perquè  en  el  testament  sols  anomena 
l’hereu  Ermengol,  que  seria  fill  de  sa  primera  muller  na  Dolsa, 
segons  consta  en  la  carta  de  població  d’Agramunt  % ;  y,  com  en  el 
testament  no’n  nombra  altre  sinó’l  preny  de  n’Albira,  es  de  creure 
que  d’ella  naixeria’l  Galceran  de  que’ns  parla  Monfar,  qual  autor 
segurament  s’equivoca  al  fer-los  fills  de  sa  segona  esposa,  única 
per  ell  mencionada,  n’Arsenda  d’Ager.  Nomena  marmessors  al 
comte  Roricus,  a  sa  muller  la  comtessa  Albira,  al  comte  de  Pallars 
Arnau  Miró,  al  comte  Artal,  a  Arnau  Berenguer  d’Anglesola,  al 
pabordre  de  Solsona  Gauzpert,  a  Berenguer  Arnau  d’Anglesola.  y 
al  seu  germà  Ramon  Arnau.  A  l’iglesia  de  Solsona  y  als  seus  ca¬ 
nonges,  a  més  de  deixar-los  el  castell  d’Olius  ab  totes  les  seves  per- 
tenencies,  li  dóna  tota  la  seva  capella  de  llur  temple 1  2,  l’iglesia  de 
Linyerola  y  el  seu  cos,  que  vol  sia  sebolit  en  l’iglesia  de  Solsona, 
per  quals  gastos  deixa  cent  «boabitinos».  Llega  a  la  Milicia  de  Je¬ 
rusalem  un  dels  seus  mellors  cavalls  ab  escut,  sella,  fre,  elm,  lori- 
■ca  y  espasa,  y  altre  dels  seus  mellors  cavalls  a  l’hospital  de  Jerusa¬ 
lem.  Disposa  que  ab  els  seus  bens  mobles  sien  rescatats  els  seus 
presoners  de  guerra  «obsides»  detinguts  en  resents  a  Espanya  3. 
Deixa’l  castell  de  Castell-Ciutat  a  Santa  Maria  d’Urgell,  y  altres 

1)  Marca  Hispanica,  escriptura  CCCL. 

2)  En  aquesta  data  s’estava  reconstruint  el  temple  de  Solsona,  de  qual 
obra  romanen  avuy  encara’ls  tres  absis  y  l’artístic  cloquer,  que,  encara  que 
mutilat  per  les  noves  construccions  y  reparacions,  junt  ab  l’interior  de  l’absis 
■central,  deixen  veure’l  bon  gust  y  delicat  estil  d’aquella  obra  soperba.  El  com¬ 
te  s'encarregaria  d’una  part,  que’m  sembla  haver  llegit  era  la  capella  o  braç 
dret  de  la  creu  que  formava’l  temple,  que  seria  lo  que  en  el  referit  testament 
llega. 

3)  Diferentes  vegades  havia  trobat  en  altres  documents  que  en  aquella 
•època  no  s'entenia  per  Espanya  la  península  ibèrica,  com  avuy,  lo  que  aquest 
document  també  confirma.  Així,  doncs,  Catalunya  no  formava  part  d’Espanya, 
y  ab  aquest  nom  s’entenia  la  terra  de  moros.  Com  a  prova  plena, copio  un  troç 
de  testament  d’una  familia  de  Llanera,  qual  lloc,  situat  al  cor  del  Principat,  no 
es  considerat  territori  d’Espanya:  «Notum  sit  uobis  omnibus  ominibus  tam 
presentis  quam  futuris  quod  umbertus  guitardus  quando  pergit  in  ispania. 
donauit  ad  sancte  marie  solsone  ipso  suo  manso  que  abebat  in  lanera  cum  suis 
pertinenciis.  Et  ille  mandauit  ad  me  ermessindis  mulier  sua  et  ad  filio  meo 
petro  umberto.  quod  si  mors  ei  uenerit  in  ispania  sicut  fecit.  ut  fecissemus 

nos  cartam  de  iam  dicto  manso  a  domino  deo  et  predicte  sancte  marie . 

com  ho  fa  ab  la  present  carta,  feta,  segons  crec,  a  Solsona’l  31  de  Juliol  de 
l’any  1096,  XXXVI  del  rei  Felip.  (  Arx.  Epal.  de  Solsona,  plec  de  Llanera,  nú¬ 
mero  565. ) 


86 


Butlletí  del 


béns  a  Santa  Maria  de  Gualter,  a  Sant  Pere  de  Pons  y  a  altres 
llocs,  que  pot  veure’l  lector  en  la  copia  que  transcric  d’aquest  tes¬ 
tament,  que  crec  inèdit  l. 

i)  «Qvoniam  repen  tina  mors  peccatis  exigent  i  bus  aliquando  m  ui  tos  occu- 
pat.  et  occupatos  necat.  ideo  quisque  fidel  is  secundum  domini  preceptum  qui 
dixit.  uigilate  dum  lucem  habetis.  debet  se  preparare.  ut  quando  dominus  ue- 
nerit  inueniat  eum  uigilantem.  et  dum  licet  de  rebus  suis  fecisse  testamentum. 
Ideoque  ego  ERMENGAVDVS  gracia  dei  comes  urgellensis.  uolens  me  prepa¬ 
rare  ad  supradictum  domini  preceptum,  ut  eius  consorcio  dignus  inueniar.  et 
»ut  penas  ultrices  euadere  possim.  iubeo  fieri  hoc  meum  testamentum  in  meo 
pleno  sensu.  et  memòria  integra,  sicut  et  facio.  Et  eligo  manumissores  meos 
uidelit  comitem  Roricum.  et  uxorem  meam  comitissam  nomine  Aibiram.  et 
comitem  paliarensem  Arnaldum  mironis,  et  Artallum  comitem.  et  arnaldum 
berengarii  de  angla.  et  Gauzpertum  celsone  prepositum.  et  berengarium  arna- 
lii  de  anglarola.  et  Raimundum  arnalli  fratrem  eius.  ut  isti  distribuant  res 
meas  sicut  hic  scriptum  inuenerint.  In  prim  is  dimilto  corpus  etanimam  meam 
domino  deo  etsancte  mariecelsone  ut  ibi  sepeliar.  et  dimitto  sancte  marie  cel¬ 
sone  castrum  de  olius  cum  suis  pertinenciis.  ut  chanonici  loci  ipsius  habeant 
et  possideant  eum  sicut  ego  melius  habeo  uel  habere  debeo.  Et  eodem  modo 
dimitto  eidem  [sancte  m]arie  celsone  in  uliana  mansos  i  1 1  os  et  dominicatu ram 
quos  tenuit  mater  mironis  de  aguilar.  et  petri  bertranni.  Simili  modo  dimitto 
eidem  sancte  marie  celsone  et  chanonicis  eius.  ecclesiam  de  linerola.  cum  pri- 
miciis  eidem  ecfclesie  perjtinentibus.  et  cum  omne  decimum  de  dominicatura 
mea  quam  ibi  habeo.  uel  in  quibuslibet  locis  habeo.  sicut  in  carta  resonat 
quam  de  eodem  decimo  feci  olim  eidem  ecclesie.  ut  habeat  eum  et  possideat 
omni  tempore.  Et  dimitto  sancte  marie  celsone  centum  boabitinos  de  mobili 
meo.  ut  ibi  donen tur  cum  corpore  meo.  Et  dimitto  eidem  sancte  marie  celsone 
totam  capellam  meam  pro  anima  mea.  Et  milicie  iherosolimitane  dimitto 
unum  de  melioribus  equis  meis.  cum  seu  to  et  lancea.  et  sella,  et  freno,  et  galea. 
et  lorica.  et  ense.  et  signals.  Et  ospitali  iherusalem  dimitto  alium  meliorem 
equum  meum.  De  alio  meo  mobili  quod  remanserit.  mando  ut  in  primis  sol- 
uantur  mea  debita.  uidelicet  ut  traantur  obsides  mei  qui  sunt  in  yspania.  si 
habundauerit.  Et  si  non  abundauerit  mando  uxori  mee  et  fil io  meo  ermengau- 
do.  ut  ipsi  obsides  trahant.  et  debita  solvant.  Et  sancte  marie  sedis  urgelli  di¬ 
mitto  castrum  de  ciuitatecum  medietate  dominicature  quam  hibi  [habeo]  et 
habeant  chanonici  ipsius  loci  ipsum  castrum  per  filium  meum.  et  mando  ut 
uicecomes  illud  quod  in  ipso  castro  habet  modo  per  me.  habeat  per  sanctam 
mariam  sedis.  et  per  chanonicos  eiusdem  sedis.  et  ut  nullum  dampnum . se¬ 

dis  inde  exeat.  uel  aliqua  munició  ibi  fiat.  Et  dimitto  sancte  marie  sedis  et 
chanonice  eiusdem  loci  omne  decimum  quod  [habjeo  in  nargo  in  dominio.  Et 
dimitto  sancte  marie  de  gauters  tres  mansos,  unum  in  ponts,  [alium]  in  acro- 
monte.  alium  in  alos.  sicut  ego  habeo  uel  habere  debeo.  Et  mando  ut  nullus 
de  posteritate  mea  in  loco  sancte  marie  de  gauters  faciat  toltam  uel  forciam, 
et  sancto  petro  de  ponts  dimitto  alios  tres  mansos  in  supra  scriptis  castris  ui¬ 
delicet  ponts,  acromonte.  et  alos.  Et  dimitto  omnem  alium  honorem  meum  in 
baiulia  domino  deo.  et  rorici  comitis.  cum  uxore  mea  et  fi I io  meo  ermengau- 
do.  ut  habeat  et  teneat  ipse  comes  roricus  dum  stare  ibi  uoluerit.  Si  autem 
ipse  stare  noluerit.  habeat  uxor  mea  dum.  sine  marito  stare  uoluerit.  Si  uero 

No  he  pogut  trobar  qui  seria  aquest  comte  Roric,  resident 
aleshores  al  comtat  d’Urgell,  a  qui’l  comte  Ermengol,  mentres  no 
se’n  mogui,  deixa  en  custodia  «in  baiuliam»  ses  honors,  esposa  y 
fill,  «ut  habeat  et  teneat  ipse  comes  roricus  dum  estare  ibi  uolue- 
rit»,  y,  si  no  vol  estar-s’hi,  vol  que  ho  tinga  sa  muller  Albira,  men¬ 
tres  no  torni  a  casar-se;  y  si,  pren  altre  marit,  vol  que  an  ella  y  a 
sa  filla’ls  sien  donades  les  arres  consistents  en  els  castells  de  Ponts, 
Agramunt,  Toló,  Alòs  y  Santa  Linya  (?). 

Com  aquest  no  fou  son  últim  testament,  no  sé  si  disposaria 
altra  cosa  sobre’l  lloc  aont  volia  que  reposessin  les  seves  cendres, 
y  es  de  creure  que  seria  sa  sepultura  la  que  li  atribueix  en  Monfar 
en  el  monastir  de  Valbuena  (Valladolid)  *. 

joan  SERRA  VILARÓ,  pbre. 

iSeguirà) 


ipsa  maritum  acceperit.  habeat  arras  quas  ei  dedi  ipsa  et  filie  mee.  uidelicet 
castrum  ponts,  et  castrum  acrimontis.  et  tolonis.  et  alos.  et  saltum  ladinie. 
Totum  autem  alium  honorem  meum  relinquo  ermengaudo  fi  1  i 0  meo.  Si  autem 
ermengaudus  sine  fil io  de  legitimo  coniugio  obierit.  et  uxor  mea  que  modo  preg- 
nans  est.  fil ium  pepererit.  honor  quem  ermengaudo  dimitto.  deuen iat  ad  eum. Si 
autem  filiam  pepererit.  et  ermengaudus  sine  infante  obierit.  ipsius  honor 
reuertatur  ad  filiam  meam  maiorem.  tali  condicione.  ut  ipsa  alias  sorores  ma- 
ritet  ut  eis  aptum  fuerit.  Et  hereditates  meas  quas  in  castella  habere  debeo. 
relinquo  uxori  mee  et  filiabus  meis.  Et  hereditatem  quam  in  osca  habere  de¬ 
beo.  relinquo  filio  meo  ermengaudo.  Et  ipsum  castrum  de  lorda  relinquo  filio 
meo  ermengaudo.  Et  dimito  honorem  meum  et  uxorem  et  infantes  meos  in 
baiulia  domini  dei.  et  sancte  marie.  et  meorum  hominum.  et  in  baiulia  Rai- 
mundi  berengarii  comitis  barchinonensis.  pro  bene  et  non  pro  malo.  =  Actum 
est  hoc  nono  kal.  aprilis.  Anno  .M.C.XL.III.  incarnationis  xpisti.  Sig^num^ 
Ermengaudi  comitis  qui  hoc  testamentum  scribere  iussi.et  firmaui. et  testibus 
firmaré  rogaui.  Sig>J<num  Rorici  comitis.  Sigtjtnum  Albire  comitisse.  Sig>$<num 
Ermengaudi  fil  i  i  comitis.  Sig>J<num  Arnalli  paliarensis  comitis.  Sig^num  artalli 
comitis.  Sig>J«num  Arnalli  berengarii  deanglarola.  Sigi^num  Gauzperti  preposi- 
ti  celsone.Sig>J<num  berengarii  arnalli  deanglarola.  Sig>J<num  Raimundi arnalli 
fratris  eius.  Sig^num  Petri  de  poguerd.  Sig^num  babot.  Sig>J<num  Gomballi 
de  ribelas.=  RADULFUS  qui  hoc  scripsit  et  hoc  sig^num  impressit». 

Cal  anar  ab  cuidado  ab  aquest  document,  que  existeix  per  duplicat  en  l’Ar¬ 
xiu  Episcopal  de  Solsona,  n  úms.  903  y  904,  sense  fer  constar  quin  es  la  copia,  y 
l’un  porta  la  data  de  1043  y  l’altre  de  1  143,  essent  aquesta  la  verdadera,  per 
quant  convé  ab  el  pabordre  Gauzpert,  qui  suscriu  el  document. 

1)  Hi  ha  qui  suposa  que  seria  provisional  el  sepulcre  de  Valladolid,  essent 
més  tard  trasladats  sos  restes  a  Solsona  ;  però  sembla  no  ser  verdadera  aquesta 
opinió,  per  lo  que  diu  el  comte  Ermengol  de  València  en  la  carta  de  donació 
del  castell  d’Olius  que  féu  al  monastir  de  Solsona,  en  la  qual  ho  hauria  fet 
constar  com  del  seu  avi,  ja  que’l  mateix  motiu  tenia  per  l’un  que  per  l'altre. 

PER  LES  NOSTRES  MONTANYES 

Desde  fa  molts  anys  se  sent  per  la  nostra  terra  una  veu  cons¬ 
tant  que  s’aixeca  en  defensa  de  les  nostres  boscuries,  de  les 
nostres  montanyes,  que  equival  a  la  defensa  de  la  bellesa  y  de  la 
riquesa  de  nostre  patri  terrer.  De  tots  indrets  se  sent  una  protesta 
contra  la  despietada  destrucció  dels  nostres  boscos,  feta  sols  ab 
mires  exclusives  y  d’utilitat  personal,  sense  que’ls  poders  públics 
hagin  fet  altra  cosa  que  consentir  tàcita  o  expressament  an  aquesta 
general  devastació.  A  l’altra  bandada  del  Pireneu  ban  patit  també 
d’aquest  mal,  però  també  es  cert  que  s’han  preocupat  més  del  seu 
remey,  alcançant  en  part  aturar  els  desastrosos  efectes  de  particu¬ 
lars  negocis  portats  a  cap  en  detriment  de  l’interès  general  de  tot 
un  poble.  En  la  nostra  terra  just  es  confessar  que  en  aquest  punt 
l’acció  individual  s’ha  vist  acompanyada  de  la  del  propri  Estat, 
que  ha  desatès  completament  el  servey  forestal  del  nostre  país,  con¬ 
tribuint  a  la  nostra  pobresa  y  no  preocupant-se  fins  avuy  de  reparar 
els  danys  causats,  posant  esmena  als  seus  propris  actes  y  procedint 
patriòtica  y  desinteressadament  al  millorament  del  nostre  terrer  re¬ 
poblant  les  nostres  quasi  descarnades  montanyes,  pera  fer-les  reve- 
nir  més  belles  y  portar  caudals  de  riquesa  vers  la  plana. 

Aquestes  veus  constants  sembla  que  han  trobat  ressò,  y,  tal 
com  indicàrem  en  una  nota  publicada  temps  enrera,  sembla  que 
van  fent-se  alguns  treballs  pera  la  replantació  de  nostres  boscuries 
y  millorament  de  la  nostra  riquesa  forestal,  quasi  totalment  per¬ 
duda. 

L’« Asociación  de  los  Amigos  de  la  Fiesta  del  Arbol  en  Barce¬ 
lona»  ha  portat  a  cap  importants  treballs  de  propaganda  molt  dig¬ 
nes  de  tenir-se  en  compte,  encara  que  potser  s’hagin  preocupat 
més  de  festes  y  discursos  que  no  d’obtenir  resultats  verament  pràc¬ 
tics  y  altament  profitosos.  De  totes  maneres  s’han  d’agrahir  els 
seus  esforços  y  la  seva  veu  altiva  y  constant  en  defensa  de  l’arbre 
com  element  propri  de  la  riquesa  d’un  país.  Ab  tot,  poca  cosa  s’es 
fet:  segons  l’hermosa  Crònica  de  l’any  1907,  bellament  editada  per 
aquesta  associació  y  que  es  publicació  que  honra  a  la  nostra  terra, 
durant  la  passada  anyada  aqueixa  entitat  ha  plantat  per  ses  festes 
en  tota  Espanya  78.532  arbres,  y  les  Divisions  Hidrològic-forestals 
uns  6  milions  y  mitg,  dels  quals  ne  corresponen  uns  39.000  pera 
tota  la  regió  del  baix  Ebre  y  Pireneus  Orientals;  per  altra  part,  els 

serveis  de  cuidado  y  guardaduria  forestals  han  continuat  essent 
completament  nuls. 

Avuy  dia’l  cos  d’enginyers,  divisió  corresponent  als  nostres 
Pireneus,  ha  començat  a  fer  quelcom  de  pràctic,  degut  a  la  bona 
iniciativa  y  voluntat  d’alguns  dels  seus  dignes  elements;  però  en 
definitiva’ls  seus  resultats  han  de  ser  ben  migrats,  si  no  tenen  la 
general  protecció  de  les  nostres  lleis  reguladores.  Actualment  la 
conjunció  política  de  Solidaritat  Catalana  ha  formulat  un  projecte 
de  Lley  de  Repoblació  Forestal,  y  per  la  seva  part  el  senyor  Ministre 
de  Foment  n’ha  presentat  un  altre  sobre  Conservació  de  monts  y 
repoblació  forestal.  Potser  a  l’últim  veurem  fer  alguna  cosa  pràctica. 

A  l’efecte,  s’ha  nomenat  ja,  al  Senat,  una  Comissió  dictami- 
nadora  d’aquells  projectes,  la  qual  ha  formulat  les  seves  bases, 
fonamentades  en  el  regoneixement  d’una  regió  de  montanyes  pro¬ 
tectores  y  en  la  necessitat  de  regularisar  lo  referent  a  l’arbrat  de  les 
montanyes  públiques,  preocupant-se  de  la  seva  repoblació,  deixant 
als  particulars  el  cuidado  del  seus  monts  baix  la  tutela  desinteressa¬ 
da  de  l’Estat,  menys  en  el  cas  d’impossibilitat  per  part  d’aquells, 
ja  que  allavors  aquest,  ab  mires  a  la  pública  utilitat,  procedirà  a 
sa  repoblació  pel  seu  compte,  tornant-los  després  a  llurs  proprieta- 
ris  mitjansant  abonament  dels  capdals  esmerçats  prèvia  deducció 
dels  gastos  tècnics  y  de  guardaduria,  que  sempre  corre  per  compte 
de  l’Estat. 

Aquestes  són  les  bases  fonamentals  del  projecte  de  lley  pendent 
de  discussió  a  les  Corts  espanyoles.  Tant-de-bò  que  de  les  mateixes 
en  resulti  una  obra  realment  profitosa  y  que  respongui  a  les  neces¬ 
sitats  del  nostre  terrer,  manifestades  per  aquesta  general  afirmació 
que  arreu  se  manifesta  en  defensa  de  nostres  hermoses  montanyes, 
guardadores  de  riqueses  que  generosament  ofereix  pera  benestar  y 
millora  del  nostre  poble. 

Si  per  tothom  es  de  vital  interès  aquesta  qüestió  de  la  repo¬ 
blació  forestal,  ho  es  molt  més  per  tots  els  aimantsde  la  montanya, 
que  la  veyem  sempre  supeditada  a  les  boscuries  com  ordenadora 
del  règim  d’aigues  y  com  element  de  riquesa  y  bellesa  natural. 

Pera  afiançar  aquesta  afirmació  no  fem  més  que  traduir  a  con¬ 
tinuació  lo  que  deya  temps  enrera  M.  Ball if,  president  del  Touring- 
Club  Francès,  al  parlar  d’aquest  mateix  assumpte: 

«El  Bosc  que  cobreix  la  Montanya  es  ensems  son  ropatge  y 
sa  defensa,  es  una  riquesa  que  l’arbre  perpetúa,  augmentant  els 
fruits  de  ses  terres.  Ell  es  barrera  contra  les  amenaces  de  les  allaus; 
aprofitadora  de  les  neus;  infalible  sosteniment  de  les  terres;  pro- 

ductor  de  humus;  regulador  de  rius  y  torrenteres;  creador  de  pas¬ 
turatges  que  les  hermossegen.  L’arbre  y  l’herba,  al  desaparèixer, 
converteixen  la  montanya  en  enemiga  de  l’home;  ses  neus  s’abo¬ 
quen  en  forma  de  destructores  allaus;  sos  rocs  se  despenyen  brus¬ 
cament  sobre  ses  pendents;  ses  terres  són  arrocegades  per  les  aigües 
de  la  pluja,  que  ja  no  regula;  ses  carenades  devenen  penyalars 
abruptes;  sos  torrents  y  riberes  se  tornen  impetuoses,  sense  defensa, 
y  tumultuosament  davallen  vers  la  plana,  sembrant  la  devastació... 
Y  a  tota  aquesta  riquesa,  perduda  per  una  grapada  d’or;  a  tota  se- 
guritat  y  bellesa,  ja  perduda,  s’hi  apunten  anyalment  altres  perdues 
que  les  estadístiques  fan  pujar  a  alguns  milions...  Y  an  aquest 
dèficit  anyal  d’un  benefici  que’s  destrueix,  s’ha  d’ajuntar  encara 
tot  lo  que  fóra  necessari  fer  pera  preparar  fruits  veniders.» 

Hora  fóra,  doncs,  de  que  davant  d’aquestes  perspectives  fés¬ 
sim  un  altre  esforç  en  defensa  de  nostres  boscuries,  contribuint 
a  que  fossin  realitats  les  generals  aspiracions  y  els  bons  desitjós  y 
intents  que  avuy  se  fan  sobre  aquest  particular. 

Fem-ho,  com  diu  M.  Ballif,  pera  restituir  a  la  nostra  terra 
tota  sa  seguretat,  tota  sa  bellesa,  tota  sa  riquesa,  per  medi  de  l’aigua, 
de  la  montanya  y  del  bosc,  les  tres  grans  solidaries  de  la  mare  Na¬ 
tura.  Fem-ho  per  la  nostra  Catalunya,  que  sempre  volem  veure 
rica,  hermosa,  bella... 

R. 


REVISTA  DE  REVISTES 


Butlletí  del  Centre  Excursionista  de  la  Comarca  de  Bages. 

Ha  aparegut  el  número  17  d’aquesta  publicació,  corresponent  al  De¬ 
sembre  de  l’any  passat,  contenint,  entre  altres  treballs,  uns  articles  sobre 
Fotografia  y  Esport,  com  a  modalitats  o  auxiliars  de  l’excursionisme;  una 
ressenya  d’una  Excursió  al  Gresolet,  per  J.  Perera;  un  extracte  de  la  confe¬ 
rencia  donada  en  aquell  Centre  pel  nostre  company  D.  Joaquim  Morelló 
sobre  sos  viatges  per  Suiça;  y  la  Paremiologia  Comarcana,  qual  nombre  de 
dites  arriba  ja  a  195.  Publica  també  un  gravat  ab  vista  del  Casal  de  Castell¬ 
bell,  ab  motiu  d’una  excursió  que  hi  realisaren. 

Butlletí  del  Centre  Excursionista  de  Lleida. 

El  «Centre  Excursionista  de  Lleida»  ha  començat  l’any  1908  publicant 
el  primer  número  del  butlletí  mensual  que  d’aquí  endavant  serà’l  seu  por- 
tant-veu.  En  aquest  primer  número  publica ’ls  següents  treballs,  a  més  del 
seu  article  de  presentació  y  de  les  seccions  de  Notes  y  Bibliografia :  Un  do- 

cumento  curioso  de  Historia  aragonesa,  en  el  qual  en  Rafel  Gras  transcriu 
el  contingut  de  notable  pergamí  existent  a  l’Arxiu  Municipal  d’aquella 
ciutat  y  que  fa  referencia  al  regoneixement  de  D.  Alfons  I,  fill  del  gran  rey 
en  Jaume;  El  nostre  art  antic  desapareix,  per  Alfred  Perena,  dolent-se  de 
les  desaparicions  continues  d’objectes  arqueològics  de  nostra  terra;  Notes 
folk-lòriques  del  Segrià,  per  J.  Estadella  Arnó,  y  una  narració  d’un  Viatge 
a  Vallbona  de  les  Monges,  per  M.  Herrera  y  Ges.  Acompanyen  aquest  nú¬ 
mero  quatre  gravats  intercalats  en  el  text. 

Felicitem  coralment  als  nostres  companys  de  Lleida  y  establim  ab  gust 
el  canvi  ab  sa  novella  publicació. 

Boletín  de  la  Real  Acadèmia  de  la  Historia,  Febrer  de  1908. 

Publica’ Is  següents  treballs:  Jeromin.  Estudiós  históricos  sobre  el 
siglo  XVI  por  el  P.  Luis  Coloma,  per  A.  Rodríguez  Villa;  Recuerdos  de  un 
viaje  à  Egipto,  per  Rodolfo  del  Castillo;  Colección  de  tratados  y  convenios 
internacionales,  per  J.  Pérez  de  Guzman;  Protohistoria  extremena,  per  M. 
Roso  de  Luna;  y  Bibliografia  \arago\ana  del  siglo  XV,  per  J.  Pérez  de 
Guzmàn.  En  sa  secció  de  Variedades  publica:  Archivo  general  de  la  Coro¬ 
na  de  Aragón,  per  F.  Bofarull,  y  Inscripciones  saguntinas  revisadas  en 
1753,  per  J.  Martínez  Aloy. 

Boletín  de  la  Sociedad  Castellana  de  Excursiones,  Febrer  de  1908. 

Continua  la  publicació  de  Las  antiguas  ferias  de  Medina  del  Campo, 
per  C.  EspejoyJ.  Paz;  completant  el  número,  entre  altres  treballs,  les  seves 
seccions  de  Miscelànea,  Artículos  de  vulgari^ación  histórico-financiera  y 
Efemèrides  inèditas,  com  també  una  làmina  solta  reproduint  diversos  capi¬ 
tells  y  un  sepulcre  de  l’iglesia  de  Sant  Millan  de  la  Cogolla  de  Suso. 

Mitteilungen  des  D.  und  0.  Alpenvereins,  i5  Febrer  1908. 

Entre  altres  diversos  treballs,  publica  Una  ascensió  hivernenca  al  Mont¬ 
blanc  ab  skis,  per  E.  Oertel;  Els  accidents  alpins  en  l’any  igoy,  y  les  acos¬ 
tumades  seccions  de  Literatura  o  Bibliografia  y  Varietats  que  acostumen 
completar  aquesta  revista  alemana. 

Touring,  Febrer  de  1907. 

La  revista  mensual  del  T.  C.  I.  publica  en  aquest  número  un  treball 
del  príncep  Scipió  Borghese  sobre  La  cursa  Pekin-París ;  unes  Notes  pràc¬ 
tiques  de  viatge,  ressenya  d’una  partida  de  càmping  a  Eritrea,  per  A.  Ber- 
tarelli;  altre  treball  de  L.  V.  Bertarelli  sobre  Toponomàstica;  Turisme 
nàutic,  per  L.  Romanin-Jacur ;  y  diverses  notes  sobre  Esport  y  Alpinisme. 

La  Montagne,  Febrer  de  1908. 

Publica ’ls  següents  treballs:  El  capell  del  Marborè,  pel  vescomte  J. 
d’Ussel;  El  mont  Caroux,  per  H.  Dulong  de  Rosnay;  la  Crònica  alpina, 

en  la  qual  dóna  compte  de  diferentes  exploracions  y  del  Concurs  interna¬ 
cional  de  Chamonix;  y  les  Seccions  de  Crònica  del  C.  A.  F.,  Noves  alpi¬ 
nistes,  Meteorologia  y  Bibliografia,  que  constitueixen  la  Crònica  mensual. 
Publica,  com  sempre,  pulcres  gravats  o  làmines  que  acompanyen  el  text. 

L’Appennino  Centrale,  núms.  5  y  6  de  1907. 

Aquest  Butlletí  bimestral,  portant-veu  del  «Club  Excursionisti  di 
Jesi »,  secció  del  C.  A.  1.,  publica  un  article  sobre  L’Institut  Nacional  per 
/' increment  de  l’educació  fisica,  ab  l’articulat  dels  Estatuts  ab  que’s  regeix 
el  mateix;  una  ressenya  d’El  segon  aplec  alpí  de  la  «Società  excursioniste 
umbro-marchigiane»,  ab  quatre  diferents  gravats;  altra  sobre  Una  sortida 
al  llac  Scafiaiolo ;  y  les  Bases  de  la  Federació  Apenninica  Umbro-Marchi- 
giana.  Publica  també  l’índex  de  son  quart  volum  y  anuncia  importants 
millores  per  enguany. 

Sicula,  núms.  4,  5  y  6  de  1907. 

Aquesta  revista  semestral  del  C.  A.  S.  publica  en  son  darrer  número 
de  l’any  X 1 1 e  de  sa  aparició’ls  següents  treballs,  entre  altres  de  menys  im¬ 
portància:  Excursions  geogràfiques,  per  P.  Revelli;  Sis  dies  a  Isvi^era,  per 
Lleó  Hempel;  Sobre'l  mont  del  Sara,  per  G.  Tamburello;  la  Crònica  del 
Club  y  una  llista  o  nota  de  les  excursions  realisades. 

Bolletino  dell’Alpinista,  Octubre-Desembre  de  1907. 

En  son  darrer  número  de  l’any  que  acaba  de  transcórrer,  el  portant-veu 
de  la  «Società  degli  alpinisti  tridentini»  publica  una  ressenya  d’El  Congrés 
de  Primiero,  darrerament  celebrat;  altres  ressenyes  de  diverses  excursions 
a  la  Marmolata  de  Fedaia,  al  Rosetta  y  montanyes  de  Sant  Martí  de  Castroz- 
za  y  altres  llocs;  y  altra  de  l’inauguració  del  nou  Refugi  de  Muiaz. 

Zeitschrift  des  D.  und  0.  Alpenvereins,  1907. 

Aquest  importantíssim  anuari,  que  en  res  desmereix  als  dels  anys  an¬ 
teriors,  conté  diferents  treballs  y  ressenyes  d’excursions,  formant  un  con¬ 
junt  de  400  planes  ab  més  de  cent  gravats,  un  mapa  y  32  làmines  soltes.  En- 
tre’ls  treballs  publicats  en  aquest  volum  podem  citar:  Les  belleses  hivernen- 
ques  dels  monts  Riesengebirgs,  per  G.  A.  Kuhfahe;  Mapes  antics  dels  Alps 
Occidentals,  per  Eugeni  Oberhummer;  Els  Wetterhersen  y  Wetterf rauen ; 
Les  altes  montanyes  de  Bolivià ;  y  molts  d’altres. 

Imer,  darrer  trimestre  de  1907. 

Publica  un  article  a  la  memòria  del  rey  Oscar,  com  protector  de  les 
exploracions  geogràfiques;  la  continuació  d ’Organisació  dels  estudis  hidro¬ 
grafies  a  l’extranger,  per  R.  Smedberg;  un  treball  de  G.  Andersson  sobre 
El  transport  de  fustes  per  les  corrents  d'aigua  de  Suècia,  y  altre  sobre  Les 
missions  científiques  sueques  per  la  mida  d'un  arc  meridià  a  Spit\berg.  Com¬ 
pleta’l  número  un  resum  de  les  sessions  celebrades  per  la  Societat  d’Antro- 

pologia  y  Geografia  de  Stockholm,  de  que  n’es  portant-veu,  y  la  seva  secció 
de  Noves,  en  la  qual  se  contenen  varies  d’interessants  sobre  les  expedicions 
polars  y  sobre’ls  treballs  portats  a  cap  per  altres  societats  similars. 

A  mésde  les  diferentes  publicacions ab  que  tenim  establert  cambi,  hem 
rebut  també  durant  aquest  mes  el  Butlletí  de  la  Societat  Húngara  de  Geo¬ 
grafia,  ab  un  important  treball  sobre  Vladivostok,  y  altres  articles  y  noves 
geogràfiques;  el  Butlletí  del  C.  A.  de  Crimea  y  del  Caucàs ,  ab  diverses 
ressenyes  d’excursions  y  diferents  gravats;  la  Revue  Catalane,  de  Perpi¬ 
nyà,  ab  unes  notes  referents  a  l’historia  de  Don  Jaume  1  d’Aragó  y  a  les 
festes  celebrades  a  Montpeller  pera  commemorar  l’aniversari  del  seu  nai¬ 
xement;  la  Revista  Aragonesa  y  moltes  altres. — E.  V.  R. 


CRÒNICA  DEL  CENTRE 

FEBRER  DE  I908 
EXCURSIONS 

Al  Montseny.  —  Aquestes  serres,  que  sempre  y  en  tot  temps  atrauen  a 
l’excursionista,  han  sigut  també  enguany  repetidament  visitades  per  dife¬ 
rents  companys  nostres  que  hi  han  realisat  diverses  sortides  durant  aquesta 
hivernada.  Entre  elles  ha  de  citar-se  l’efectuada’l  dia  23  vers  la  vall  de  Santa 
Fe  y  pintoresc  turó  de  Morou,  que  fou  molt  concorreguda. 

A  les  iglesies  romàniques  de  Tarrassa. — Va  portar-se  a  cap  el  mateix 
dia  23  y  fou  organisada  per  la  Secció  d’Arquitectura  del  Centre.  Durant  la 
visita  a  les  renomenades  iglesies  de  Tarrassa  donà  una  interessant  confe¬ 
rencia  sobre  les  mateixes  el  senyor  Martorell,  president  de  l’esmentada 
Secció,  com  també  la  donà  al  davant  de  l’iglesia  y  escoles  de  Castellar,  que 
visitaren  el  mateix  dia. 


VISITES 

Organisades  per  la  mateixa  Secció  d’Arquitectura  s’han  efectuat  durant 
aquest  mes  les  visites  següents: 

Dia  1.  —  A  la  fàbrica  de  parquets  dels  senyors  Casas  y  Bardés. 

Dia  8.  —  A  les  obres  del  temple  de  la  Sagrada  Familia,  en  la  qual  els 
acompanyà  l’arquitecte  que  les  dirigeix,  senyor  Gaudí. 

Dia  i5.  —  A  les  obres  de  l’Hospital  de  Sant  Pau,  que  feren  acompa¬ 
nyats  del  senyor  Domenech,  que  les  dirigeix. 

CONFERENCIES 

Ressenyes  d’excursions. —  Durant  el  mes  de  Febrer  s’ha  dona*  compte 
de  les  següents: 

Dia  7.  —  Una  visita  a  la  Cité  de  Carcassona.  Excursió  desde  V  ernet-les- 
Bains  al  Xalet-refugi  d’Ull  de  Ter,  ab  projecció  de  diversos  clixés  fotogrà¬ 
fics  dels  senyors  Gaza,  Morelló,  Soler  y  Torras. 

Dies  14  y  21. —  Una  excursió  a  la  Saboya  y  Suiça,  per  D.  Martí  Botey, 
projectant-se  vistes  fotogràfiques  del  mateix  conferenciant  y  del  seu  com¬ 
pany  senyor  Jaumandreu. 

Dia  28.  —  Una  excursió  a  la  regió  lacustre  del  Carlit,  per  Eduard  Vidal 
y  Riba,  ab  projecció  de  clixés  dels  senyors  Biada,  Morató  y  Torras. 

SECCIÓ  DE  FOLK-LORE 

Una  excursió  al  país  de  les  tradicions:  Suiça  germànica.  —  Aquest 
fou  el  tema  de  la  conferencia  donada’l  i.er  de  Febrer  per  l’infadigable  pre¬ 
sident  de  l’esmentada  Secció,  en  Rossend  Serra  y  Pagès.  En  ella’ns  exposà 
varies  de  les  conegudes  tradicions  d’aquell  bell  país  de  la  pintoresca  Suiça, 
de  la  qual  se  presentaren  diferents  clixés  fotogràfics  del  senyor  Gaza,  que 
anaren  projectant-se  en  el  transcurs  d’aquesta  interessant  sessió. 

Agustina  Aragón,  Agustina  Saragoça.  —  El  dia  i5  D.  Ramon  N.  Co¬ 
mas  va  donar  una  curiosa  conferencia  detallant  la  biografia  de  la  cèlebre 
barcelonina  immortalisada  en  el  siti  de  Saragoça  l’any  1808.  Estudià  cari- 
nyosament  aquella  interessant  figura  d'Agustina  Saragoça,  fent  la  deguda 
diferencia  entre  la  veritat  històrica  y  la  patriòtica  llegenda. 

Les  dances  catalanes.  —  El  dia  16,  a  la  tarda,  tingué  lloc  una  sessió 
extraordinària  en  la  qual  l’agrupació  «La  Dança»,  dirigida  per  en  Joan 
Guasch,  va  donar  a  conèixer  diversos  ballets  típics  de  la  nostra  terra,  fent 
atinades  consideracions  sobre  cada  un  dels  mateixos,  sobre’l  seu  origen  y 
sobre  les  diferentes  vicissituts  que  han  anat  passant  les  mateixes. 

Curs  de  Folk-lore,  donat  per  D.  Rossend  Serra  y  Pagès.  —  Per  no  ha¬ 
ver-se  insertat  en  el  número  passat  el  programa  de  la  Conferencia  XVII  del 
Curs  de  Folk-lore,  donada  en  25  de  Janer,  se  posa  a  continuació:  Ron¬ 
dalla  II.  —  Condicions  de  les  rondalles  y  dels  rondallaires.  —  La  rondalla 
continuadora  del  mite  y  de  la  llegenda. — La  cançó  degenerada  en  ronda¬ 
lla. —  Emigració  y  evolució  de  les  rondalles. —  Exemples  de  rondalles 
catalanes  d’origen  indià. 

Dia  8  de  Febrer.  —  Conferencia  XVIII. — Llegenda.  —  Personatge  lle¬ 
gendari  y  llegenda  d’un  personatge.  —  Lleys  de  l’origen,  transformació, 
adaptació  y  fixació  de  les  llegendes. —  Les  llegendes  en  l’historia. —  Reduc¬ 
ció  a  un  tipu  comú  y  classificació.  —  Importància  de  llur  estudi.  —  Llegen¬ 
dari  català. 

Dia  22.  —  Conferencia  XIX. — Narracions  menors,  que’s  proposen  la 
moral.  — Origen  y  propagació. 

I.  —  Faula:  la  paràbola  bíblica,  l’apòlec  indià  y  la  faula  grega.  —  Bes¬ 
tiaris. 

II.  —  Exemple  moral.  —  Exemplaris  cristians.  —  Persistència  a  travers 
del  temps. 

Acudit :  la  gracia  com  a  caràcter  ètnic.  —  Causticitat  catalana. 

Anècdotes  y  narracions  fragmentaries. 

Dia  29.  —  Conferencia  XX.  —  Endevinalla.  —  Son  origen  en  el  període 
mític. —  Endevinalles  propries  de  selvatges  actuals.  —  Importància  del 
enigma  en  l’antigor.  —  Oracles.  —  Idea  retrospectiva  de  les  endevinalles.  — 
Divisió.  —  Importància. 

Com  de  costum,  abans  de  cada  sessió  va  llegir-se  la  Setmana  folk-lòri- 
ca,  deguda  a  D.  Ramon  N.  Comas. 

CONVERSES  D’ARQUEOLOGIA 

Programa  de  les  conferencies  donades  durant  el  mes  per  D.  Pelegrí 
Casades  y  Gramatxes: 

Conversa  LXXIX  (dia  3  de  febrer).  —  Acabament  de  les  antiguetats 
etrusques,  donant  compte  de  l’estil  y  origen  de  la  joyeria,  de  la  glíptica  y 
de  la  numismàtica  d’aquell  poble.  —  Després  començà  l’estudi  de  l’arqueo¬ 
logia  sarda,  parlant  de  la  raça  primitiva  que  poblà  l’illa  de  Sardenya  y  de 
les  influencies  fenícies  en  la  mateixa. 

Conversa  LXXX  (dia  10). — Segona  de  Sardenya.  —  Origen  del  poble 
sard. — Són  els  shardana  dels  monuments  egiptants  els  antecessors  dels 
sards?  —  Sa  procedència.  —  Tribus  que  poblaren  l’illa.  —  Les  nuragues. — 
Disposició.  —  Tipos.  —  Emplaçament.  —  Destí  d’eixes  construccions.  — 
Tombes  de  gegants. — Son  objecte.  —  Formació  de  centres  de  població. — 
Trudelhus  y  Speopsé.  —  Semblança  entre ’ls  talayots  y  navetes  de  les  Balears 
y  els  monuments  primitius  de  Sardenya. 

Conversa  LXXXI  (dia  17). —  Tercera  de  Sardenya.  —  Figuretes  de 
bronzo. —  ídols,  guerrers,  caçadors,  armes  y  indumentària.  —  Figuretes 
femenines  y  d’animals.  —  Principals  estacions  arqueològiques.  —  Féti. — 
Objectes  votius,  espases,  barquets  y  estatuetes  d’adorants.  —  Metalurgia. — 
Armes. —  Equips  militars. —  Metalls  utilisats  pels  sards.  —  Ceràmica. — 
Concepte  general  de  la  civilisació  sarda. 

Aquestes  converses,  com  totes  les  altres  donades  fins  avuy,  foren  acom¬ 
panyades  de  nombroses  projeccions  fotogràfiques. 


NOVA 

En  pro  de  l’excursionisme.  —  Creyem  d’interès  pera’ls  nostres  lle¬ 
gidors  donar  compte  aquí  dels  esforços  que  en  profit  de  l’excursionisme  ve 
realisant  desde  fa  algun  temps  l’«Unión  Velocipédica  Espanola.  Touring- 
Club  Nacional». 

Aquesta  entitat,  creada  a  Madrid  l’any  1896,  està  actualment  domici- 

liada  a  Barcelona  y  adherida  a  «La  Unión  Ciclista  Internacional»  y  a  «La 
Liga  Internacional  de  Asociaciones  Turistas»,  y,  a  més  del  seu  aspecte 
esportiu,  dins  del  qual  ha  fet  obra  realment  profitosa,  dirigeix  també  les 
seves  mires  al  foment  y  desenrotllo  de  l’excursionisme.  An  aquest  fi  porta 
realisades  diverses  excursions  y  té  organisada  una  serie  de  delegacions  arreu 
escampades,  comptant  també  ab  l’adhessió  de  gran  nombre  d’hotels,  fondes 
y  hostals,  prèvia  informació  del  seu  confort  y  bon  servey.  Publica,  ademés, 
un  Bolet'm  Oficial  y  acaba  d’editar  una  Guia  del  Turista  ben  remarcable. 

Ha  procedit  també  a  l’instalació  de  pals  indicadors  en  les  carreteres  y 
a  l’instauració  de  premis  als  peons  caminers  que  més  cumpleixin,  y  s’ha 
dirigit  repetides  vegades  als  poders  públics  en  demanda  de  més  miraments 
vers  nostres  descuidades  carreteres  y  menys  infundades  exigencies  en  les 
nostres  duanes. 

Per  tot  això  creyem  que  pot  resultar  de  gran  utilitat  el  nou  espandi- 
ment  d’aquella  entitat  avuy  convertida  en  «Touring-Club  Nacional», 
qual  existència  y  importancia’ns  complavem  en  testimoniar  desde  aques¬ 
tes  planes,  desitjant  que’ls  seus  esforços,  ajuntats  als  de  les  entitats  excur¬ 
sionistes  desde  temps  existents  a  Castella  y  a  les  quals  s’acaba  de  juntar  el 
novell  «Club  Alpino  Espanol»,  sien  ben  profitosos  y  de  grans  resultats 
pràctics,  com  ho  han  sigut  a  Catalunya  els  que  desde  gran  nombre  d’anys 
venen  realisant  el  nostre  Centre  Excursionista  y  demés  entitats  semblants 
existents  en  nostra  terra. 


ERRADES 

En  el  número  passat,  y  al  peu  del  gravat  de  la  pàgina  40,  va  posar-se 
equivocadament:  «Una  partida  de  curling  a  Neuchàtel»,  essent  aixís  que’l 
clixé  de  referencia  pertany  a  una  vista  treta  de  Grindelwal,  lo  que’ns 
complavem  en  rectificar. 

Per  no  haver  pogut  nostre  company  Sr.  Danés  corretgir  les  proves  del 
seu  treball  de  Ripoll  a  Cardona,  publicat  en  l’anterior  Butlletí,  s’han  de 
rectificar  els  següents  extrems: 

En  la  pàgina  49  diu  que  atribueix  la  fundació  de  Bagà  al  rey  goth 
Lusus  XVII,  y  falta  afegir:  «No  més  que  per  poder  referir-me  a  algú  y 
alabar-li’l  gust,  perquè  la  situació  d’aital  poble  es  immillorable». 

Y  en  la  mateixa  plana’s  diu  que  Gisclareny  pertanyia  a  Berga,  quan  ha 
de  dir  «que  pertanyia  a  Bagà». 


El  Centre  Excursionista  de  Catalunya  sols  se  declara  responsable  de  lo 
contingut  en  la  Secció  Oficial  del  seu  Butlletí,  deixant  íntegra  als  respectius 
autors  la  responsabilitat  dels  treballs  firmats. 


Barcelona.— Tip.  «L’Avenç»,  Rambla  de  Catalunya.  24.  — Telefon  I  i5 

DE  LES  GARRIGUES  AL  PLA  DE  LLEYDA 

estiu  passat,  abans  d’anar-men  a  montanya,  vaig  passar  uns 
quants  dies  a  Les  Garrigues  tot  dirigint-me  de  Flix  a  Lleyda, 
visitant  de  pas  algunes  de  les  poblacions  que  conserven  més  caràc¬ 
ter;  excursió  que  en  diferent  sentit  varem  repetir  ab  en  Juli  Soler 
la  passada  setmana  de  Carnestoltes,  encaminant-nos  al  baix  Segre 
y  Cinca.  Tant  oblidada  hem  tingut  la  primera  de  dites  comarques, 
que  en  trenta  anys  que  porta  de  vida  la  nostra  Societat  no  s’hi  ha 
fet  may  cap  excursió,  y  sols  tenim  publicades  les  notes  d’un  itine¬ 
rari  efectuat’ pel  benvol¬ 
gut  consoci  D.  Cels  Go¬ 
mis  l’any  1882.  Resultat 
d’aquestes  excursions  són 
les  notes  que  publiquem 
pera  donar  una  idea  ge¬ 
neral  de  la  comarca,  en 
l’impossibilitat  de  fer-ne 
avuy  per  avuy  un  acabat 
estudi. 

Els  que  basen  l’ex¬ 
cursionisme  en  l’agrado¬ 
sa  emoció  produida  per 
les  grans  montanyes  y  en 
els  corresponents  perills 
y  dificultats^que  s’han  de 
vèncer  pera  guanyar  els 
seus  cims  alterosos,  no  hi 
trobaran  un  sol  atractiu 
en  Les  Garrigues,  Cap  bellesa  natural  remarcable  ofereix  en  sí, 
fóra  dels  grans  panorames  tancats  en  el  llunyadà  horitzó  per  les 

nevades  crestes  del  Pireneu  vers  N.,  les  serres  neval-s  com  allí 
les  anomenen,  y  en  la  baixa  Catalunya  pel  Montsant  y  Ports  de 
Beceite. 

Comarca,  malgrat  esser  tota  ella  montanyosa,  d’insignificants 
accidents  orogràfics,  sols  presenta  un  seguit  de  valls  de  poca  fon¬ 
dària,  emperò  de  bastanta  extensió,  que  desaigüen  al  Set  o  bé  al 
Segre  directament  (excepció  de  la  de  Bovera,  que  se’n  baixa  a  l’Ebre 
més  avall  de  Flix  y  alguns  rierals  desde  Almatret,  prop  de  Fayó), 
trobant-se  en  elles  o  en  els  serrats  que  les  dominen  la  major  part 
de  pobles  que  la  constitueixen. 

Més  encara  que  la  capritxosa  naturalesa  no  hi  hagi  sigut  tant 
pròdiga  com  en  altres  encontrades,  això  no  vol  dir  que  no  mereixi 
la  nostra  atenció,  puix  té  també’l  seu  aspecte  ben  típic,  ab  certs 
punts  de  semblança  ab  la  vehina  plana  d’Urgell. 

Conreus  y  més  conreus,  y  la  terra  erma  coberta  de  garrigues, 
d’on  li  ve’l  nom,  es  la  seva  característica.  En  la  caiguda  de  l’hi¬ 
vern,  que  allí  acostuma  a  ser  boirós,  sobre  tot  en  la  part  jussana 
durant  els  mesos  de  Desembre  y  de  Janer,  es  el  millor  temps  pera 
anar-hi.  Ara  precisament  l’ametller  florit  y  la  verdor  dels  blats  són 
dues  notes  alegres  que  trenquen  la  monotonia  de  l’oliver,  tant  ben 
vist  per  l'agricultor  com  ingrat  als  ulls  de  l’excursionista.  Tant 
l'ametlla  com  l’oli  són  dos  factors  importantíssims  en  aquesta 
comarca;  especialment  el  primer  producte  es  la  base  de  la  seva 
riquesa.  Abans  se’l  molien  ells  mateixos,  emperò  avuy  troben  més 
planer  vendre-s  les  olives  a  les  fàbriques  que,  com  les  de  les  Borges 
d’Urgell,  ne  fan  gran  consum.  Es  curiós  el  partit  que  trauen  de 
l’ametlla :  no  desprecíen  res.  Un  pic  transportat  el  fruit  a  casa, 
espellofat  y  trencat,  venen  el  móll;  serven  pera’l  foc  la  closca,  y  la 
pellofa  la  cremen;  de  les  cendres,  que  contenen  molta  potassa,  en 
fan  lleixiu  pera  traure-n  savó  mòll,  y  de  lo  que  resta  encara  ho 
aprofiten  pera  adobar  les  terres1. 

L’extensió  de  la  comarca  que  venim  estudiant  es  d’unes  vuit 
hores  en  els  punts  més  extrems,  quasi  tota  compresa  en  l’aiguavés 
del  Segre,  excepte  la  vall  de  Bovera,  que  aboca  a  l’Ebre,  y  alguna 
altra  de  petita  importància,  com  tenim  dit.  Ve  compresa  entre  la 
plana  d’Urgell  al  N.  y  E.,  la  Sagarra  l’E.,  Priorat  al  SE.,  vall  de 
l’Ebre  al  S.,  y  ribera  del  Segre  a  l’O.  La  corrent  principal  es  el  riu 

i)  A  la  Pobla  de  Granadella,  lloc  de  782  habitants,  s’hi  varen  cullir  l’any 
passat  20.000  quarteres  d’olives,  venudes  a  un  promedi  de  1  5  pessetes  quar- 
tera,  y  de  4  a  5. 000  quarteres  d’ametlles,  que’s  varen  vendre  a  i5  y  20  pessetes 
quartera. 

de  Set,  que  desde  les  vessants  del  N.  de  Serra  Llena  se  decanta  a 
l’O.  y  surt  de  la  comarca  de  baix  de  Sunyer,  desaiguant  en  el  Segre 
damunt  de  Sudanell.  En  el  seu  curs  deixa  a  mà  dreta  Cervià  y  a 
l’esquerra  Albagés,  Cogul,  Aspa,  Alfeç  y  Sunyer  un  xic  apartat 
cap  a  l’interior. 

En  el  rigor  de  l’estiu,  si  bé  les  seves  fonts  són  continues,  devé 
tant  fluix  que  s’aixuga  de  mitg  recorregut  en  avall  \ 

Altra  vall  important  es  la  que’s  forma  dessobre  Juncosa  y 
segueix  per  Torms,  Soleràs,  Torrebesses  y  Sarroca,  prenent  una 
direcció  marcada  a  l’O.  prop  de  Granyena,  desde  quals  serrats,  per 
sota  la  Roca  Cavallera,  s’escorre  la  que  baixa  cap  Alcanó  entre 
aquella  y  el  riu  Set.  També  han  d’esmentar-se  entre  les  principals 
la  de  Granadella,  vers  Llardecans  y  Mayals  al  cap  d’avall,  y  la  que 
arrenca  al  cap  de  la  serra,  al  peu  de  la  Pobleta  o  Pobla  de  Grana¬ 
della,  antigament  coneguda  per  Pobla  de  Bellaguarda,  nom  molt 
escayent,  puix  són  poques  les  localitats  que  poden  gaudir-se  de  tenir 
als  seus  peus  un  panorama  tant  esplèndit:  fins  les  Montanyes  Ma- 
lehides  y  el  Cotielia  se  divisen  a  la  perfecció. 

Al  voler  determinar  la  comarca’ns  trobem  ab  les  dificultats 
de  sempre,  puix  els  mateixos  habitants  no  s’han  posat  encara 
d’acort  respecte  dels  pobles  que  comprèn.  Albi,  Vilosell  y  Pobla 
de  Cièrvoles,  dessobre  l’alta  reconca  del  Set,  podrien  tal  vegada 
incloure-s’hi,  emperò  ells  se  tenen  com  a  sagarrencs,  y  parlen  de 
Les  Garrigues  entenent-les  d’allí  en  avall.  Castelldasens  es  consi¬ 
derat  per  molts  com  Urgell,  si  bé  de  la  configuració  del  territori’s 
desprèn  que  encara  es  Garrigues,  formant  el  límit  d’aquestes,  per 
trobar-se  en  un  estreb  de  serra  despresa  de  la  que  tanca’l  riu  Set; 
decayent  desde  allí  cap  a  la  plana  d’Urgell,  puix  els  demés  turons 
que  en  aquesta  s’alcen,  com  per  exemple  passa  en  el  poble  de 
Puiggròs,  enllà  de  les  Borges,  se  veuen  ja  completament  deslligats. 
Paregudes  raons,  y  encara  ab  més  fonament,  podem  aportar  per 
lo  que’s  refereix  a  Alfeç,  a  l’esquerra  de  l’indicat  riu,  que  alguns 
volen  suposar  no  pertany  ja  a  la  comarca  de  que’ns  ocupem,  y  que 
aquesta  no  comença  fins  a  Alcanó. 

I 

i)  No  hem  pogut  trobar  l’etimologia  d’aquest  riu,  que  desde’l  Vilosell 
recorre’l  N.  de  les  Garrigues.  Sense  que  li  donguem  cap  crèdit,  hi  ha  qui  sp 
l’explica  per  quedar-se  aixut  a  l’estiu  o  per  aj untar-se-li  set  corrents:  la  que 
baixa  d’Al bi ;  la  de  les  Tapiades,  a  Cervià;  la  de  les  Besses,  vora  les  ruines 
d’aquest  poble,  que  al  desaparèixer  a  les  darreries  del  sigle  XVIIb  originà 
l’abans  esmentat  de  Cervià;  la  d’Oró,  més  avall ;  la  de  Sisquella,  prop  d’Alba- 
gés,  y  la  vallada  que  arreplega  aprop  d’Aspa. 

De  l’examen  del  territori,  doncs,  se  dedueix  que  la  comarca  de 
Les  Garrigues]conté’ls  següents  pobles:  Castelldasens  o  Castelldans, 
Cervià,  Albagés,  Cogul,  Aspa,  Alfeç,  Sunyer,  Alcanó,  Sarroca, 
Torrebesses,  Granyena,  Soleràs,  Torms,  Juncosa,  Pobleta  o  Pobla 
de  Granadella,  Granadella,  Llardecans,  Mayals,  Almatret  y  Bovera, 
ab  19.648  habitants,  segons  el  darrer  cens,  essent  Mayals,  ab  2.265 
ànimes,  la  població  més  gran,  y  Alcanó,  de  358,  la  més  petita. 


Plaça  de  Llardecans 

La  distancia  entre  unes  y  altres  poblacions  varia  desde  tres 
quarts  a  tres  hores,  essent  les  més  pròximes  de  ferro-carril :  Cervià, 
set  quarts  de  Vinaixa;  Castelldasens,  dues  hores  de  les  Borges; 
Cogul,  tres  hores  de  Puigvert,  en  la  via  de  Tarragona  a  Lleida; 
Alfeç,  tres  hores  y  mitja  de  la  capital;  Almatret,  set  quarts  de 
Fayó,  y  Granadella  y  Bovera,  cinc  y  quatre  hores  respectivament 
de  K 1  i x ,  en  la  via  dels  directes. 

La  falta  d’aigua  en  tota  la  comarca,  aon  no  hi  brolla  una 
trista  font  que  valgui  la  pena  y  l’únic  riuet  que  té  s’asseca  a  mitg 

estiu,  dóna  an  aquests  pobles  un  caràcter  bastant  especial,  encara 
que  trist,  molt  paregut  als  de  l’Urgell  abans  de  passar-hi’l  canal. 
En  tots  se  veu  aprop  de  les  cases,  y  moltes  vegades  dintre 
mateix  de  la  plaça,  un  gran  bassal  d’aigua  de  pluja  pera  abeurar 
els  animals,  y  altra  pera’ls  usos  domèstics,  per  més  que  avuy  ja  hf 


Granadella:  Plaça  de  l’Iglesia 

ha  molts  vehinats  que  la  tenen  conduida  de  mina,  que  han  pogu  t 
obtenir  a  copia  de  gastos.  De  totes  maneres,  aquesta  es  poc  abun¬ 
dosa  y  ab  prou  feines  abasta  pera’l  consum,  quan  no  s’aixuguen  el 
dia  menos  pensat,  com  va  succeir  a  Granyena. 

La  desaparició  d’aquestes  basses  en  mitg  de  poblat,  causa  de  no 
poques  enfermetats  infeccioses,  ha  sigut  el  cavall  de  batalla  de  tots 
els  metges;  y  si  bé  se  n’han  terraplenat  algunes,  quedant  ara  espa- 
yoses  places  en  el  seu  lloc,  la  gent  està  tant  aíectada  al  regust  de 

l’aigua  embassada,  que  pera  beure  n’hi  han  que  la  prefereixen  a  la 
canalisada  de  mina. 

Totes  les  poblacions  venen  a  tenir  un  mateix  aspecte  per  regla 
general,  y  encara  que  les  seves  construccions  no  ofereixin  gran 
cosa  de  particular,  se  troba  algun  que  altre  detall  curiós,  com  en  la 
«vila  closa»  de  Mayals,  cases  del  sigle  XVIè  y  XV1T,  entre  elles  la 
de  les  Doctores,  a  Alfeç,  ab  una  notable  finestra  del  Renaixement. 

Les  iglesies  són  grans,  ab  enlairat  campanar  de  pedra  picada  y 
cúpula,  portada  abarrocada,  emperò  no  massa  recarregat  l’estil, 
corresponent  en  sa  majoria  a  les  darreries  del  sigle  XVIIL  o 
començos  del  XIXè,  algunes  de  tres  naus  y  de  molt  cost  tot  plegat, 
lo  que  prova  que  en  l’època  de  la  seva  erecció  era’l  país  més  ric 
que  no  pas  ara,  o  la  fe  no  havia  minvat  tant.  Com  a  tipus  d’aquesta 
mena  de  construccions  cal  esmentar  la  de  Granadella  y  la  de 
Mayals,  que’s  disputen  la  preeminencia  de  catedral  de  les  Garri¬ 
gues;  més  airosa  la  primera  que  la  segona,  aquesta  es  sens  dubte 
més  monumental,  donant-li  certa  grandiositat  les  grans  pilastres 
que  aguanten  la  cúpula  y  separen  les  amples  naus,  ben  proporcio¬ 
nades  dintre  de  les  regles  que  dominaven  en  aquella  època  de  res¬ 
tauració  de  l’art  clàssic. 

Més,  apart  d’aquestes,  tambés’en  troben  altres  de  molt  diferent 
estil,  com  l’iglesia  vella  de  Mayals,  mitg  enrunada  dintre  de  la  «vila 
closa»,  bonic  exemplar  de  l’últim  període  del  romànic  aixís  que 
apunta’l  gòtic,  orientada  de  llevant  a  ponent,  en  que  hi  té  un  aca¬ 
bat  rosetó,  y  la  porta  d’entrada  a  mitg-jorn;  la  d’Alfeç,  d’absis  cir¬ 
cular  romànic  y  detalls  gòtics  en  l’interior.  A  Granyena’s  conserva 
igualment  la  portada  romànica  de  l’iglesieta  de  Sant  Miquel,  y  a 
mitja  hora  de  Cervià,  aont  estava  l’antic  poble  de  les  Besses,  com¬ 
pletament  arruinat,  se  veuen  un  parell  d’arcs  apuntats  amb  unes 
mènsules  que  deurien  sostenir  la  coberta  de  fusta  que  soplujava’l 
temple. 

Altra  nota  digna  d’esmentar-se  es  l’abundancia  de  creus  terme- 
nals  a  l’entrada  dels  pobles,  a  la  plaça  o  al  costat  de  l’iglesia, 
havent-n’hi  de  bastant  modernes  com  la  de  Castelldasens,  que 
porta  la  data  de  1 8 1 8,  y  d’hermosament  escuipturades  com  la  del 
portal  d’Alfeç,  del  1604. 

Lo  més  remarcable  de  la  comarca  es,  sens  dubte,  les  pintures 
rupestres  de  Cogul,  de  les  quals  parlem  en  altre  lloc  Der  separat, 
degut  a  l'importancia  que  revesteixen. 

Al  parlar  de  Mayals  hem  anomenat  la  «vila  clòsa»,  o  siga  la 
part  que  havia  sigut  amurallada.  El  recinte,  sumament  interes- 

sant,  ab  els  seus  carrers  estrets  y  enrevessats,  antigues  cases  de 
pedra  picada,  pel  temps  ennegrides,  conserva  encara  algunes  des¬ 
pulles  de  fortificació  que  pot  resseguir-se  perfectament,  en  qual 
lloc  ve  compresa  l’iglesia  vella  enrunada  y  la  fatxada  de  la  primitiva 
capella  en  la  placeta  junt  a  l’enderrocat  Portal  de  la  Costa.  Desde 
aquest,  per  la  seva  enlairada  situació,  enllà  del  Montmeneu,  vers 


Un  carrer  de  Castelldascns 

nord  y  ponent,  pot  contemplar-se  un  bon  troç  de  la  ribera  de 
Segre  y  Cinca  poc  abans  de  junyir-se  sota  d’Escarp. 

A  Llardecans  hi  havia  hagut  també  la  «vila  clòsa»  ab  idèntic 
emplaçament  dalt  del  serrat,  ab  vistes  a  la  ribera  del  Segre,  y  a 
Alfeç  es  conegut  per  la  «vileta»  el  serradet  primerament  edificat 
que  s’encara  al  Set,  mirant  al  pla  de  Lleyda. 

Dels  castells  o  cases  senyorials  que  havien  existit  a  la  comar¬ 
ca,  enderrocats  tots  ells  o  malmesos,  el  d’Albagès  se  veu  que 
havia  sigut  una  construcció  molt  ferma,  a  judicar  pel  cos  quadrat 

que  resta  en  peu  al  cap-d’amunt  del  poble,  bastit,  segons  sembla, 
en  ple  sigle  XV è. 

A  Binfaro,  un  kilòmetre  enllà  d’Alfeç,  a  l’altre  costat  del  riu 
Set,  en  un  turó  isolat  de  les  serres  de  les  Garrigues,  hi  havia  altra 
casa  forta,  veyent-se  encara  un  troç  de  mur  revestit  de  pedra 
picada.  En  la  masia  que  hi  ha  al  seu  dessota  s’hi  troba  aculat  ada 
paret  un  gran  escut,  procedent,  sens  dubte,  del  vell  casal,  y  al  costat 
s’alça  una  hermosa  creu  de  terme  pertanyent  al  període  de  trancisió 
del  gòtic  al  renaixement,  molt  semblant  a  la  d’Alfeç,  y  que  segura¬ 
ment  són  fetes  pel  mateix  mestre.  Havia  pertengut  al  senyoriu  del 
Marquès  de  Benavent,  y  avuy  el  seu  terme  depèn  del  poble  d’Alfeç, 
ostentant  un  dels  tinents  d’alcalde  d’aquest  la  representació  de 
Binfaro,  y,  pera  que  se’l  regonegui  allí  on  convingui,  usa  una  vara 
petita  ab  aquella  llegenda  *. 

Se  conserva  a  Alcanó  una  casa  a  quatre  vents,  ab  finestrals 
gòtics,  y  a  Sarroca  hi  havia  hagut  un  fort  castell  que  s’ha  anat 
derrocant. 

Ha  desaparegut  igualment  la  fortalesa  que  havia  donat  nom 
a  Castelldasens  ja  en  el  sigle  XIP,  y  abaix  al  poble  sols  algunes 
parets  ab  l’escut  d’Escala  Dei  denuncien  a  l’exterior  el  lloc  aont 
estava  emplaçada  la  gran  dependencia  d’aquella  cartoixa,  que  pos- 
seía  quasi  tot  el  terme,  puix  hi  arreplegava  de  dos  a  tres  mil  quar- 
teres  de  blat  en  un  any  de  regular  cullita.  A  Torrebesses,  la  mateixa 
orde  hi  tenia  una  casa  nomenada  castell,  bastanta  terra  y  de  més  a 
més  cobrava ’ls  delmes.  El  prior  era  senyor  d’abdues  poblacions. 

El  Monastir  de  Poblet  posseía’ls  senyorius  d’Albagès,  Besses, 
Cogul,  Juncosa,  Soleràs  y  Torms;  el  Cabilde  de  la  Catedral  de 
Lleyda,  Alcanó  y  Sunyer;  y  el  bisbe  de  la  propria  diòcesis,  el  poble 
d’Aspa,  aont  hi  té  encara  una  ben  arreglada  casa. 

Els  demés  senyorius  de  la  comarca  pertanyien:  Sarroca,  a 
N.  Matas;  Mayals,  al  Baró  de  Mayals;  Granyena,  Granadella, 
Pobla  de  Granadella  y  Bovera,  al  N.  Ager  Queralt,  y  Almatret  al 
Marquès  d’Aytona,  títol  que  ha  vingut  a  confondre-s  ab  el  Duc  de 
Medinaceli,  el  qual,  segons  tradició,  oferí  a  dèu  famílies  d’Am- 

1)  En  el  Cens  de  Catalunya  ordenat  per  les  Corts  de  Cervera  de  1359, 
com  a  corresponent  a  la  vegueria  de  Lleyda,  se  parla  del  lloc  de  Vinfaren  ab  12 
focs.  També  s’anomena ’l  de  Sisquella,  ab  10  focs,  que  es  actualment  un  des¬ 
poblat  pertanyent  al  terme  de  Juncosa,  y  el  de  les  Besses,  ab  12  focs,  que  l’ha 
vingut  a  substituir  Cervià.  Igualment  s’esmenta  Matxarra  y  Molons,  que  avuy 
són  masies  dependents  de  Castelldasens,  y  Rufea  (Rufia  diu  el  Cens  esmen 
tat),  poble  desaparegut  de  baix  la  ribera  de  Segre,  lo  mateix  que  Vilaseca. 


Centre  Excursionista  de  Catalunya  ïo5 

viure  terres  per  conreuar,  construint-los  casa,  iglesia,  forn  y  depòsit 
pera  retenir  l’aigua  de  pluja  embassada,  mitjansant  delmes  y  altres 
drets,  excepció  feta  dels  ametllers,  que  donà  francs,  y  an  això 
obeeix,  segons  diuen,  que  hi  hagi  tantes  plantades  d’aquell  arbre 
en  el  susdit  terme.  D’aquesta  manera  s’expliquen  l’origen  d’Alma- 
tret  per  Mas-tret,  si  bé  en  l’escut  de  la  vila,  igualment  que  a 
Mayals,  hi  figura  una  mà,  que  tampoc  té  cap  valor  científic  pera 
l’estudi  etimològic  d’aquell  nom. 

De  costums  se’n  conserven  encara  de  molt  interessants,  per  més 
que  de  dia  en  dia  van  desapareixent.  Com  a  la  plana  d’Urgell,  en 
alguns  pobles  les  priores  de  la  confraria  del  Roser,  ab  les  seves 
intencionades  cançons,  acompanyades  per  la  majorala  ab  el  típic 
tambor,  donen  una  nota  molt  alegre  y  ben  apropriada  en  els  ca¬ 
saments,  bateigs  y  festes  majors,  conseguint  pera  la  Mare  de  Déu 
apreciables  almoines.  Aquell  instrument  quadrat,  d’uns  quatre 
pams  de  punta  a  punta,  recobert  de  pell  a  les  dues  bandes,  porta 
pintada  la  Verge  per  regla  general  y  un  pom  de  flors,  y  de  l’àngul 
del  bastiment  ne  pengen  flocs  de  cintes  de  diversos  colors  ab  un 
enfilall  de  cascabells  a  cada  cara.  Segons  noticies,  a  Soleràs  hi  ha 
pintat  Sant  Roc. 

La  majorala  s’apoya  un  dels  ànguls  en  el  davantal  arregoçat 
pera  sostindre-1  mellor,  y  bat  ab  les  mans  la  cara  de  davant,  que 
ja  li  ve  arran  del  pit,  mentres  les  demés  xicotes  van  descapdellant 
cançons  y  més  cançons  per  l’istil  de  les  que  segueixen : 

A  Soleràs  no  hi  ha  roses: 
de  la  Pobla  n’han  baixat; 
n’ha  baixat  una  Teresa 
que  no  n’hi  ha  en  tot  lo  reynat. 

Ni  de  blanques  ni  de  roges 
de  la  Pobla  n’han  baixat: 
no  pas  sinó  la  Teresa, 
que  no  n’hi  ha  en  tot  lo  reynat. 

Lo  colom  volta  la  torre, 
la  volta  y  no  pot  entrar: 
la  paloma  que  hi  ha  dintre 
no  fa  sinó  sospirar. 

La  paloma  que  hi  ha  dintre 
no  fa  sinó  sospirar : 
lo  colom  volta  la  torra, 
la  volta  y  no  pot  entrar. 

Hi  ha  alguns  pobles  que,  ab  tot  y  conservar-se’ls  tradicionals 
tambors  o  panderos,  com  succeeix  a  Albagés,  ha  decaigut  aquesta 
costum.  Malgrat  això,  per  Carnestoltes,  formant  rotllo  agafats  de 
les  mans,  com  qui  balla  la  bolangera,  canten  dances,  que  no  són 
altra  cosa  més  que  un  record  o  bé  una  imitació  de  les  cançons,  a 
que  hi  eren  tant  afectades  les  majorales  del  tambor. 

Com  a  mostra  reproduiré  les  que  considero  més  apropriades 
en  aital  diada,  recullides  en  l’esmentat  poble: 

Comencem  a  moure  dança, 
vehines  d’aquest  carrer; 
comencem  a  moure  dança, 
que  la  Quaresma  ja  ve. 

Comencem  a  moure  trinca, 
vehines  d’aquest  carrer, 
la  dança  la  més  bonica, 
que  la  Quaresma  ja  ve. 

A  la  dança  som  entrada 
pera  cançons  a  cantar; 
jo  que’n  só  estat  la  primera, 
llicencia’n  vuy  demanar; 
jo  que’n  só  estat  la  primera, 
a  qui  la  demanaré? 

A  la  senyora  Maria, 

que  es  la  flor  d’aquest  carrer. 

Trepitjem-la,  trepitjem-la, 
trepitjem-la  l’herba  tendra, 
que  s’atança  la  Quaresma, 
que  ve’l  dimecres  de  cendra. 

Trepitjem-la,  trepitjem-la, 
prou  la  podem  trepitjar, 
que  s’atança  la  Quaresma 
y  haurem  d’anà  a  confessar. 

A  Granadella,  els  dies  14,  i5  y  16  de  Setembre,  se  celebra  la 
festa  del  Sant  Crist  de  Gracia,  imatge  molt  venerada  que  ocupa 
lloc  preferent  en  aquella  sumptuosa  iglesia  parroquial.  Els  tres 
dies  té  lloc  el  ball  del  Sant,  que  sol  consistir  en  una  jota.  Obren  el 
ball  els  primers  majorals,  vestits  amb  una  mena  de  faldilletes  ver¬ 
melles  guarnides  de  cascabells.  S’encanten  vanos,  rams,  moca¬ 
dors,  etc.,  y  ab  ells  s’obsequia  a  les  balladores,  no  entregant-los-ho 

fins  a  la  segona  dança,  havent  ballat  ab  ella  la  primera,  tenint  el 
ballador  a  la  mà  l’objecte  que  ha  d’oferi r-1  i  després. 

La  música’s  dirigeix  a  la  plaça  desde  casa  del  majoral.  El 
primer  y  segon  nomenen  majoraia,  que  acostuma  a  esser  una 
germana  o  parenta,  may  la  promesa.  També’s  va  a  buscar  a  algu- 


Mayals:  Detall  de  la  població 

nes  de  les  balladores  a  casa  seva,  y  entremitg  dels  dos  acompa¬ 
nyants,  ab  un  parell  d’atxes  de  vent,  s’encaminen  a  la  plaça. 

Apart  de  la  correguda  de  la  cordera,  tant  generalisada  en  les 
festes  majors,  se  celebra  també  la  de  les  dot^e  pedretes ,  que’s  deixen 
a  un  costat  de  plaça.  Els  que  prenen  part  en  el  joc,  a  cada  tom  que 
donen  ne  cullen  una,  y,  naturalment,  el  que  ha  tingut  més  bona 
cama  ha  donat  més  vols  y  ha  pogut  arreplegar  més  pedres.  Els 
premis  consisteixen:  el  primer,  en  dos  pollastres,  en  un  el  segon  y 
en  una  ceba’l  tercer,  y  els  ofereixen  a  les  persones  del  seu  gust,  les 
quals  corresponen  entregant-los  quatre  o  cinc  pessetes.  El  que  ha 

obtingut  el  tercer  premi,  consistent  en  una  ceba,  ha  d’oferir-la  a 
senyora  casada  del  poble,  de  cap  manera  a  xicota  soltera. 

A  Mayals,  a  més  de  la  festa  de  l’Assumpta,  que  es  la  principal, 
l’endemà  celebren  la  de  Sant  Roc,  ab  processó  que  recorre’l  barri 
nomenat  «Vila  clòsa»,  o  sia’l  primitiu  recinte  murat  de  la  pobla¬ 
ció  abans  d’aixamplar-se  pels  ravals;  y  no  deixa  d'esser  una  nota 
força  interessant  veure  passejar  els  gonfanons  y  banderes  precedint 
al  tabernacle  en  que  es  conduit  el  sant  advocat  contra  la  peste,  per 
aquells  carrerons  estrets,  costaruts  y  tortuosos,  ab  portals  apuntats, 
cases  negrenques  assegudes  sobre  antics  murs,  on  fins  l’ambient 
que  s’hi  respira’ns  transporta  als  primers  anys  d’haver-la  conque¬ 
rida  als  alarbs,  qual  deix  sembla  reproduir-se  a  travers  dels  sigles 
en  el  posat,  gestos  y  faccions  de  llurs  pacifics  habitants. 

El  dia  de  Sant  Sebastià  fan  igualment  gran  festa  en  la  propera 
ermita,  y,  pera  satisfer  els  gastos  que  ocasiona,  els  majorals  encan¬ 
ten  lo  que  prèviament  s’ha  regalat.  Els  joves  solen  fer-ne  obsequi 
a  les  xiques,  y  si  n’hi  ha  algun  que  no’s  veu  ab  cor  pera  oferir-lo  a 
l’elegida  o  per  esser  aquesta  desconeguda,  s’encarrega  d’aital  missió 
un  dels  majorals  (ciroter)  y  li  porta  pera  ballar,  sense  que  ella 
pugui  refusar-ho.  En  l’acte  de  l’ofertori  en  l’ofici  del  sant,  el  ma¬ 
joral  presenta  un  conill  de  montanya  ab  una  taronja  penjant  de 
cada  orella,  que  després  de  la  missa  s’en  fa  entrega  al  senyor  rector. 

En  els  casaments,  un  pic  celebrada  la  ceremonia,  junt  ab 
l’anell  se  beneeixen  les  arres,  representades  per  dugués  coques, que’l 
nuvi  entrega  a  la  que  ja  es  la  seva  muller,  després  d’haverli  posat 
l’anell,  dient-li :  «Aquesta  y  aquestes  arres  jo  vos  les  dono  en  senyal 
de  matrimoni»,  y  ella  contesta:  «Jo  les  accepto».  En  l’acte  de 
l’ofertori  se’n  fa  present  al  sacerdot,  y  les  demés  acompanyantes 
ofereixen  redorts  (tortells). 

Dels  serveys  públics  valdria  més  no  parlar-ne.  Els  de  caràcter 
general  de  la  comarca  no  apareixen  per  cap  costat.  La  carretera  que 
de  Lleyda  agafa  per  la  ribera  esquerra  del  Segre  y  s’ha  de  dirigir  a 
Flix  per  la  part  baixa  de  Les  Garrigues,  no  arriba  sinó  a  Sarroca; 
la  de  Reus  cap  a  Cornudella  y  Ulldemolins,  se  queda  en  el  cap  de 
la  serra  així  que  entra  en  la  jurisdicció  de  la  provincià  de  Lleyda; 
la  de  Vinaixa  a  Albi,  que  ha  de  continuar  fins  a  Mayals,  sols  té  un 
troç  acabat  entre  Albi  y  Cervià;  la  que  desvia  de  la  primerament 
nomenada  prop  d’Albatarrech  per  Montoliu  y  Alfeç  cap  al  cor  de 
Les  Garrigues,  no  passa  de  camí  vehinal  fins  Alfeç,  convertint-se  en 
mal  camí  carreter  desde  Alcanó  a  Granyena,  aont  acaba’l  servey 

públic  rodat  que  hi  ha  establert,  y  que  en  un  mal  carretó  nome¬ 
nat  tartana,  per  mòdic  preu,  transporta  en  quatre  hores  desde  la” 
darrera  població  a  la  capital.  Aquesta  carretera  hauria  de  conti¬ 
nuar  desde  Granyena,  vall  amunt  de  Soleràs,  Torms  y  Juncosa, 
fins  a  ensopegar  la  de  Reus,  o  bé  desde  Granyena  a  Granadella  y 
Pobla  de  Granadella  pel  fil  de  serra  a  trobar  aquella,  posant  en 
comunicació  directa  Reus  y  Lleyda  a  través  d’aquella  comarca. 

La  de  Mollerusa  a  Borges  d’Urgell,  que  hauria  d’entrar  a  Les 
Garrigues  per  Castelldasens  y  Albagés,  no  ha  passat  de  projecte  fins 
ara.  No’s  crega  que  aquestes  vies  de  comunicació,  tant  necessàries, 
fossin  de  gran  cost:  molt  al  contrari,  les  obres  de  fàbrica  no  serien 
gaire  costoses,  y  ho  prova  que  en  tots  els  pobles  hi  han  camins 
carreters  que  ells  mateixos  arreglen  y  cuiden  de  sa  conservació, 
lo  qual  diu  molt  a  favor  d’ells.  Es  veritat  que  alguns  viuen  un  xic 
descuidats  per  lo  que  a  la  llum  y  l’aigua’s  refereix,  trobant-se  en 
aquest  cas  Mayals,  que  no  té  excusa  per  esser  població  de  molta 
riquesa1.  Fóra  Juncosa,  Albagés  y  Castelldasens,  que  tenen  con- 
duida  l’electricitat  desde  Puigvert  (Urgell),  entre  quals  poblacions 
hi  té  establet  la  companyia  un  telefon,  les  demés,  encara  que 
frueixin  de  relativa  importància,  com  Granadella,  capital  de  la 
comarca,  se  troben  completament  a  les  fosques.  An  aquesta  hi  ha 
estació  telegràfica. 

CEFERi  ROCAFORT 

( Acabarà) 

Clixés  de  l’autor. 


FEDERACIÓ  DE  SOCIETATS  PIRENEÍSTES 


Congrés  de  Perpinyà  y  Barcelona 

t  Del  1 4  al  22  de  Març  de  1908) 

La  «Federació  de  Societats  Pireneístes» ,  fundada  l’any  1903,  y 
de  la  que  actualment  forma  part  el  nostre  Centre  Excursio¬ 
nista  de  Catalunya,  convertint-la  en  una  Federació  Internacional, 
acaba  de  celebrar  el  seu  darrer  Congrés,  que ,  inaugurat  el  dia  14  a 


1  )  Actualment  s’estan  fent  els  treballs  pera  l’instalació  elèctrica.  L’estiu 
passat,  que  s’havien  secat  les  basses,  havien  d'anar  a  cercar  l’aigua  una  hora 
lluny. 

l’històrica  vila  de  Perpinyà,  ha  finit  les  seves  tasques  a  Barcelona, 
segellant  una  vegada  més  la  germanor  entre  pobles  d’una  mateixa 
patria  que’l  Pireneu  uneix  y  no  separa. 

El  dissabte  dia  14  van  sortir  de  nostra  capital  un  bell  aplec  de 
companys  que,  presidits  per  en  Lluís  Llagostera,  anaren  a  pendre 
part  èn  els  treballs  que’l  Congrés  havia  de  realisar.  A  l’estació  de 
Perpinyà  foren  rebuts  per  diversos  amics  d’aquella  vila,  entre  ells 
per  M.  Soullier,  l’actiu  president  de  la  Secció  del  Canigó  del 
«Club  Alpin  Français»,  y  per  nostre  company  en  Casas-Carbó, 
que,  acompanyat  d’algun  altre,  se’ns  havia  adelantat.  Aquell  ma¬ 
teix  vespre  nostre  bon  amic  el  Comte  de  Saint-Saud  havia  donat 
a  la  Sala  Aragó  una  hermosa  conferencia  sobre  Els  llacs  de  Cai- 
Ihaouas y  de  Pouchergues y  montanyes  d' Astúries,  que  fou  molt  con¬ 
correguda  y  aplaudida,  presentant-se  davant  l’esguard  de  l’oyent 
una  visió  d’aquelles  encontrades  del  nostre  Pireneu. 

A  l’endemà,  a  les  nou  del  matí,  van  començar  les  tasques  del 
Congrés  al  local  de  la  Secció  de  Perpinyà  del  C.  A.  F.,  baix  la 
presidència  de  M.  Casimir  Soullier  y  actuant  de  secretari  M.  Le 
Bondidier,  l’ànima  de  la  Federació.  Allí  hi  havia  MM.  Noetinger 
y  Lefrançois,  de  la  Direcció  Central  del  C.  A.  F.,  y  tots  els  se¬ 
nyors  delegats  de  les  diferentes  entitats  federades. 

Una  mica  a  corre-cuita  van  discutir-se’ls  diferents  temes  o  punts 
objectes  del  Congrés,  parlant-se  de  les  relacions  entre  guies  y  ex¬ 
cursionistes,  de  les  trabes  posades  en  les  duanes  espanyoles,  de  la 
necessitat  de  les  vies  de  comunicació  a  montanya,  dels  concursos 
internacionals  d’esports  hivernencs,  de  la  conservació  de  la  bellesa 
forestal,  de  les  properes  reunions  de  la  Federació,  etc.,  etc.  M.  Ver¬ 
ges  de  Ricaudy,  president  de  la  «Societé  d’Etudes  Catalans»,  va 
llegir  un  notable  treball  sobre  Toponímia  topogràfica  de  les  co¬ 
marques  franceses  de  llengua  catalana,  deixant-se  pera  altra  sessió 
la  discussió  d’aquest  tema.  Eren  les  onze  del  matí. 

An  aquesta  hora  van  dirigir-se  a  la  Casa  de  la  Vila,  on  foren 
rebuts  per  M.  le  Maire  y  companys  de  l’Ajuntament  als  acords  de 
la  marxa  reyal  espanyola  y  de  la  Marsellesa,  executades  per  l’Har- 
monie.  Passats  a  la  sala  de  «mariages»,  foren  obsequiats  galant- 
ment  ab  un  ApériliJ  d’ honor,  aixecant-se  les  copes  per  la  prosperi¬ 
tat  dels  pobles  d’una  y  altra  vessant  del  Pireneu. 

El  dinar  oficial  fou  servit  a  la  Sala  Aragó  per  l’«Hotel  de  la 
Loge»,  on  s’assegueren  uns  120  congressistes,  entre  ells  algunes 
senyores,  presidits  per  M.  Soullier,  que  tenia  a  sos  costats  a  M. 
Benoit,  tinent  d’alcalde  de  Perpinyà,  y  a  M.  Landrodie,  prefecte 

del  districte  dels  Pireneus  Orientals.  A  l’hora  dels  brindis  s’aixeca¬ 
ren,  a  més  dels  tres  senyors  citats,  M.  Ncetinger,  pel  C.  A.  F. 
(Direcció  Central);  M.  Dive,  cònsul  francès  a  Port-Bou;  Llagos¬ 
tera,  del  Centre  Excursionista  de  Catalunya;  el  Comte  de  Saint- 
Saud,  de  la  Secció  del  Sud-Oest  del  C.  A.  F.;  Le  Bondidier,  per  la 
Federació;  y  Forsans,  de  Burdeus.  Abans  de  que  s’acabés  el  dinar 
MM.  Souílier  y  Ncetinger  oferiren  a  M.  Drancourt  uns  testimonis 
d’homenatge  pels  seus  serveis  prestats  a  l’Excursionisme  y  als  seus 
organismes. 

En  havent  dinat  els  congressistes  se  divideixen:  els  uns  van 
ab  el  tren  cap  a  Vernet,  pera  fer  l’ascensió  al  Canigó,  de  que  par¬ 
lem  en  altre  lloc  d’aquest  número;  altres  van  en  nou  automòbils 
a  fer  una  passejada  vers  Ceret,  Amélie,  Boulou  y  Argelés.  Altres 
se  queden  pera  assistir  a  la  reunió  de  la  Secció  de  Toponímia  del 
Congrés,  que’s  reuní  a  les  sis  de  la  tarda  baix  la  presidència  de 
M.  Meillon,  prenent  part  en  la  discussió’ls  senyors  P.  Vidal,  Saint- 
Saud,  Casas-Carbó,  Noetinger,  Souílier,  Mora  y  algun  altre.  Com 
a  conclusió  va  acordar-se  considerar  dividit  el  Pireneu  en  quatre 
agrupaments  lingüístics,  que  podran  subdividir-se  convenient¬ 
ment,  nomenant  per  cada  un  una  comissió  encarregada  de  l’estu¬ 
di  y  rectificació  de  la  toponímia  topogràfica  del  seu  respectiu 
agrupament  o  comarca,  pera  remetre’ls  seus  treballs  a  les  respecti¬ 
ves  direccions  regionals  y  aprovar-los,  finalment,  en  l’assamblea 
general  de  totes  les  associacions  de  cada  regió  o  agrupament. 

Al  vespre  M.  Le  Bondidier  va  donar  una  conferencia  a  l’es¬ 
tatge  de  la  Secció  del  Canigó  del  C.  A.  F.,  ressenyant  alguna  de 
ses  nombroses  ascensions  per  l’Alt  Pireneu,  exhibint-se  ab  aquest 
motiu  una  bonica  colecció  de  vistes  fotogràfiques  que  foren  pre¬ 
sentades  durant  la  sessió  per  medi  de  projeccions  lluminoses. 

El  dilluns  dia  16  va  anar-se  cap  a  Amelie-les-Bains,  on  se  feu 
carinyosa  rebuda  als  congressistes,  visitant  la  població,  les  termes 
y  l’hermosa  gorja  del  Mondony.  Després  de  dinar  va  continuar-se 
cap  a  Arles-sur-Tech  y  Prats  de  Molló,  on  va  celebrar-se  altra 
sessió,  discutint-se  tot  lo  referent  al  servey  de  guies  de  montanya. 
Al  vespre  va  haver-hi  banquet,  una  conferencia  per  M.  Giu,  de 
Prats,  y  concert  y  teatre. 

El  dimars,  de  bon  matí,  va  sortir-se  vers  Sant  Llorenç  dels  Cer- 
dans  y  Arles,  visitant  tot  lo  que  de  notable  té  aquesta  darrera  vila, 
retornant  al  vespre  a  Perpinyà,  on  se  celebrà  altra  sessió  del  Congrés. 

El  dia  següent  va  visitar-se  Elna  y  Banyuls,  arribant-se  al 
vespre  a  Barcelona. 

Eren  una  cinquantena’ls  congressistes  francesos  que  arriba¬ 
ren  el  dia  18  al  vespre  a  Barcelona,  acompanyats  d’alguns  de  nos¬ 
tres  consocis  que  havien  assistit  a  les  sessions  de  Perpinyà  y  Prats 
de  Molló.  Aquí  foren  rebuts  pel  president  del  Centre  Excursio¬ 
nista,  en  César  A.  Torras,  y  diversos  companys,  y  per  diferents 
individuus  de  la  guardia  urbana,  que’l  senyor  Alcalde  va  posar  a  la 
disposició  dels  congressistes  forasters.  Aquell  mateix  vespre  se'ls 
va  acompanyar  a  I’Orfeó  Català,  on  tenia  lloc  un  concert. 

El  dijous  al  matí  va  dedicar-se  a  visitar  la  ciutat  y  els  seus  més 
importants  monuments.  A  la  tarda  va  haver-hi  sessió  al  Centre 
Excursionista,  presidint  el  senyor  Llagostera,  que  tenia  a  sos 
costats  a  MM.  Soullier  y  Le  Bondidier.  Va  parlar-se  principal¬ 
ment  de  la  conveniència  de  millorar  l’estat  de  les  carreteres  y 
camins  de  montanya;  y  M.  Meillon  va  exposar  els  treballs  real i- 
sats  per  diverses  associacions  pireneístes  en  pro  de  la  toponímia 
topogràfica. 

El  divendres  va  fer-se  una  excursió  a  Montserrat,  visita  a 
l’Ateneu  Barcelonès  y  sessió  al  Centre  Excursionista,  en  la  qual 
els  senyors  Torras  y  Martorell  presentaren  per  medi  de  projeccions 
fotogràfiques  unes  coleccions  de  Catalunya  pintoresca  y  monu¬ 
mental. 

El  dissabte  dia  21,  al  matí,  visita  al  monastir  y  vila  de  Sant 
Cugat  del  Vallès;  a  la  tarda,  visita  als  Museus  y  recepció  a  l’Ajun¬ 
tament;  y  al  vespre,  conferencia  al  Saló  de  Cent  per  en  Pierre 
Vidal,  ab  projeccions  lluminoses,  parlant  de  la  Catalunya  francesa. 

El  diumenge  va  celebrar-se  un  banquet  de  clausura  de  les 
tasques  del  Congrés  al  Tibidabo,  presidint  la  taula’ls  senyors 
Torras,  pel  Centre  Excursionista;  Rogent,  en  representació  de 
l’Alcalde;  baró  de  Bellisen-Benac,  cònsul  de  França  a  Barcelona; 
Soullier,  president  del  C.  A.  F.,  secció  de  Perpinyà;  Le  Bondi¬ 
dier,  Lefrançois,  Vidal,  etc.,  ab  més  d’un  centenar  de  comensals. 
Inicià’ls  brindis  el  senyor  Torras  y  el  seguiren  els  senyors  Rogent, 
Lefrançois,  baró  de  Bellisen-Benac,  Vidal,  Saint-Saud,  Llagostera 
y  Mme.  Tachard. 

En  havent  dinat  se  dirigiren  tots  al  Parc  Güell,  ont  hi  havia 
un  festival  de  cants  y  balls  populars  catalans  dedicat  als  forasters 
pel  Centre  Excursionista.  Aquell  mateix  vespre  la  majoria  dels 
congressistes  francesos  retornaren  al  seu  país. 

Tals  han  sigut  els  actes  y  festes  celebrats  ab  motiu  del  darrer 
Congrés  de  la  Federació  de  Societats  Pireneístes.  Les  seves  tasques 

poden  resultar  ben  profitoses  pera  tots  nosaltres.  Els  assumptes 
tractats,  si  bé  no  tenen  cap  gran  trascendencia  y  ho  han  sigut  de 
manera  bon  xic  lleugera,  tenen,  ab  tot,  importància  pràctica,  y  la 
realisació  dels  acords  presos  pot  beneficiar  el  foment  y  desenrotllo 
de  l’excnrsionisme  pirenenc.  La  qüestió  dels  camins  de  montanya 
y  carreteres  internacionals,  dels  guies,  de  les  duanes,  etc.,  són 
realment  qüestions  pràctiques  y  de  gran  conveniència;  y  tot  lo 
referent  als  estudis  de  toponímia  y  topografia  es  assumpte  ben  im¬ 
portant  y  digne  de  tenir-se  en  compte  pera  sortir  de  l’actual  con¬ 
fusió  que  avuy  hi  ha  en  aquesta  matèria  al  referir-se  a  les  encon- 
trades  pirenenques. 

Més,  per  sobre  de  tot,  l’importancia  d’aquests  congressos  està  en 
que  pel  seu  medi  van  estrenyent-se  les  relacions  amistoses  d’aques¬ 
tos  pobles  que’l  Pireneu  agermana  y  quals  belleses  atrauen  en  son 
sí  a  sos  aimants  d’una  y  altra  vessant,  compenetrant-se  en  unes 
mateixes  aspiracions  y  desitjós  vers  aquesta  hermosa  serralada  que 
s’aixeca  alterosament  amparant  a  diversos  pobles  d’una  sola  y  ma¬ 
teixa  raça.  Per  això  y  per  anar  fent  obra  ben  profitosa  per  l’Excur¬ 
sionisme,  convé  anar  extrenyent  relacions  y  arrelar  més  fortament 
encara  congressos  solemnials. 


NOTES  HISTÒRIQUES  D’OLIUS 

(Continuació) 

Hem  vistes  ja  les  diferentes  cartes  de  donació  del  castell  d’Olius 
fetes  a  favor  de  l’iglesia  de  Solsona  pels  Comtes  d’Urgell; 
però,  segons  veurem  en  el  document  del  qual  vaig  a  tractar,  cap 
d’elles  passà  d’esser  carta  o  promesa,  puix  may  els  canonges  pogue¬ 
ren  possessionar-se  més  que  de  les  petites  adquisicions  feudataries 
fetes  per  particulars,  fins  que,  al  4  de  les  calendes  de  Janer  de  l’any 
de  l’Encarnació  1183,  el  comte  Ermengol  de  València  va  fer-ne 
entrega  a  Déu  Nostre  Senyor  y  a  Santa  Maria  de  Solsona  y  a  la 
seva  canònica.  Diu  el  comte  que’l  seu  avi,  Ermengol  de  Mollerus¬ 
sa,  qui  està  sepultat  a  Solsona,  ja  n’havia  feta  donació  a  l’iglesia 
d’aquesta  ciutat,  a  la  qual  ell  y  el  seu  pare  havien  feta  injuria  y 
violència  retenint-lo;  que’l  seu  pare  ja  havia  deslliurada  certa  part 
del  castell  a  l’iglesia,  però  que  lo  demés  havia  estat  retingut  contra 
rahó,  per  lo  qual  ell,  per  remei  de  la  seva  ànima  y  de  la  dels  seus 

parents,  y  tement  que  l’ànima  del  seu  pare  no  incorregués  en  l’ira 
de  Déu,  fa  plena  restitució  del  referit  castell,  deslliurant-lo  com 
mellor  l’havia  posseit  el  seu  avi  y  donat  a  la  dita  canònica,  això 
es,  ab  l’iglesia  de  Sant  Esteve  y  les  seves  sufragànies,  delmes,  pri¬ 
mícies,  oblacions,  franqueses,  masos,  molins,  rescloses,  peixeres, 
pastures,  arbres,  terres  cultes  y  incultes,  jurisdicció,  plàcits,  ma¬ 
naments,  serveis  y  pertenencies  en  mans  del  pabordre  Bernat  y 
dels  seus  canonges,  pera  que  ho  posseeixin  tots  temps  en  propri  y 
franc  alou,  sense  cap  reserva  ni  obstacle  de  part  del  comte.  Suscriu 
el  comte  y  fa  firmar  també  a  sa  muller,  la  comtessa  na  Dolsa,  y  a 
llur  fill  Ermengol,  pera  que  així  ho  tinguin  per  fet  y  fassin  tenir 
tots  temps  y  posseir  en  pau  al  monastir  de  Santa  Maria  de  Solsona. 
A  continuació  dels  tres  firmen  el  bisbe  d’Urgell  Arnau,  l’abat  de 
Tavèrnoles  Bertrant,  Bertrant  de  Taraschó  y  Berenguer  d’Alme- 
nar 


1)  «  Vniuersitati  hominum  in[notes]cat  Qualiter  Ego  Ermengaudus  dei 

gracia  urgfellensis]  comes  propter  remedium  anime  mee  et  patris  mei  et  [ora- 
nium  pare]ntorum  meorum.  dono.  trado.  et  delibero,  omnipotenti  deo  et 
ecclesie  Beate  Marie  de  celsone  et  canonicis  eiusdem  loci  tam  presentibus 
quam  futuris.  ipsum  kastrum  de  olius  [cum  omnijbus  ad  ipsum  kastrum  per- 
tinentibus.  Hoc  autem  kastrum  Ermengaudus  bone  memorie  auus  meus.  qui 
apud  celsonam  sepultus  est.  donauit  eidem  ecclesie  de  quo  ego  et  pater  meus 
fecimus  iniuriam  eidem  ecclesie  et  toltam.  Nam  pater  meus  quandam  partem 
illius  kastri  iam  dicto  loco  deliberauit.  aliud  uero  contra  racionem  sibi  ret i- 
nuit.  Vnde  ego  timens  ne  anima  mea  et  patris  mei  iram  dei  incurrat.  reddo  et 
plenarie  delibero  memoratum  kastrum  sicut  melius  auus  meus.  habuit  et  te- 
nuit  et  dedit  iam  dicto  loco.  uidelicet  cum  ecclesia.  decimis  primiciis.  obla- 
cionibus.  fidelium.  cum  franchedis.  mansis.  terris  cuitis  et  incultis.  molendi- 
nis  capud  aquis.  pascuis.  lignis.  nemoribus.  districtis.  placitis.  mandamentis. 
seruiciis  et  pertinenciis  cunctis  que  ad  usum  hominis  pertinent,  sicut  melius 
dici  potest  uel  intelligi.  Habet  autem  pretexatum  kastrum  affrontaciones. 
aparte  orientis  in  colle  de  olzina.  et  sic  uadit  usque  ad  terminos  kastri  de  ca- 
polad.  et  descendit  per  terminos  Sancte  Marie  de  sosorbano siue  Sancti  poncii. 
A  meridiana  quoque  plaga  in  terminos  kastri  de  riner.  siue  per  terminos  de 
ioual.  Ab  occidentali  uero  parte  in  terminos  kastri  de  celsona.  et  descendit  per 
terminos  de  ladurcii.  Aparte  septentrionis  in  terminos  de  predicto  ladurc.  et 
uadit  usque  ad  terminos  ualle  lordensis.  siue  per  terminos  kastri  de  besora. 
Quantum  iste  prefate  affrontaciones  includunt  siue  circumeunt.  totum  dono 
sepe  dicte  ecclesie.  et  trado  ac  delibero  in  manu  bernardi  eiusdem  loci  prepo- 
siti  et  aliorum  canonicorum.  ad  proprium  alaudium  francum  et  legitimum  ad 
habendum  et  possidendum  omni  tempore.  sine  ulla  retinencia  et  obstaculo. 
Sane  si  ego  donator  aut  aliquis  homo  uel  femina  qui  contra  hanc  donacionem 
uenerit  pro  inrumpendo  non  hoc  ualeat  uindicare.  sed  in  duplo  componat 
eidem  ecclesie  cum  incremento  tocius  melioracionis.  et  in  antea  hec  donacio 
firma  et  stabilis  permaneat  quo  usque  finis  seculi  ueniat.  —  Facta  ista  karta 

Els  Comtes  d’Urgell  tindrien  a  Olius  un  feudatari  ab  qui  esta¬ 
ria  en  lluita  continua  l’iglesia  de  Solsona,  per  voler  senyorejar 
aquesta  en  lo  que  havia  de  posseir  per  donació  d’aquells.  Era 
aquest  Guillem  de  Ponts,  que  voldria  defendre’l  feu  que  havia 
rebut  dels  comtes,  ab  més  drets  dels  que  li  volia  cedir  el  pabordre. 
Dos  anys  més  tard  feren  les  paus,  venent  aquest,  ab  el  seu  fill  Pere 
de  Sebra,  al  pabordre  Bernat,  per  42  morabatins,  el  castell  d’Olius, 
que’l  posseía  en  feu  pel  Comte,  que  l’obligaria  a  rendir  la  potestat, 
ab  tot  quant  posseïen  tant  al  castell  com  en  els  cavallers  y  homes 
del  mateix,  ab  censos,  servituts,  eixides,  delmes,  usatges,  districtes, 
manaments,  plàcits  y  qualsevol  «dempramentis»  a  ús  y  utilitat  de 
l’home  pertanyents.  L’entrega  y  posa  baix  el  domini  y  potestat  de 
l’iglesia  de  Solsona  en  propri  y  franc  alou,  fent-se  ell  y  el  seu  fill 
fidels  cavallers  de  la  mateixa  per  ajudar  y  defensar  totes  ses  honors, 
pera  que  la  Santa  Mare  de  Déu  els  faci  participants  de  tots  els  bene¬ 
ficis  de  la  tant  repetida  iglesia  y  els  perdoni  les  moltes  malifetes  y 
torts  fets  an  ella  y  als  seus  homes1. 

També’l  co-senyor  de  Solsona  Hug  de  Torroja  llegà  a  Santa 
Maria  de  Solsona,  en  el  seu  testament,  otorgat  en  1218,  el  6  d’Agost, 
tot  lo  que  posseía  en  el  castell  d’Olius,  per  lo  qual  el  necrologi 
d’aquell  monastir  l’honorà  ab  aquestes  paraules:  «XIV  kal.  Janua- 
rii;  anno  Dni  MCCXXI  obiit  Hugo  de  Turrerrubea  frater  noster 
in  ciuitate  Marsilie  qui  Ecclesie  Celsone  dimisit  suam  partem 
Castri  de  Olius,  ut  anuatim  in  Cuadragesima  unam  pro  anima  sua 
Misam  celebraret» 2. 

Era  cosa  molt  comuna  en  els  temps  del  feudalisme  que  les 
donacions  pies  fetes  pels  pares  els  fills  no  les  respectaven.  L’Iglesia, 
pera  posseir-ho,  se  veia  obligada  a  indemnisar-los-ho  en  part,  o  bé 
esperar  a  que  fossin  vells,  y  aleshores,  per  temor  de  la  vida  futura, 
fàcilment  arreglaven  el  tort,  restituint  lo  retingut  injustament  y  afe- 

donacionis.  1 1 1 1 .  k.  yanuarii.  Anno  incarnacionis  domini  .M.C.  LXXX.III. 
Sig>J(num  Ermengaudi  urgelli  comitis  Qui  hanc  deliberacionem  facio  et  hec 
feci  scribere  et  firmaui  et  testes  firmaré  rogaui.  et  mando  uxori  mee  et  filio 
meo  ut  faciant  hoc  tenere  et  habere  et  possidere  in  pace  ecclesie  Sancte  Marie. 
in  perpetuum.  =  Sig >í< num  dulcie  comitisse  uxoris  eius  qui  hoc  laudo  et  fir¬ 
mo.  Sig*J<  num  Ermengaudi  fil  i  i  eius  qui  hoc  laudo  et  firmo.  =  Sig>J<  num  dom- 
ni  Arnaldi  urgellensis  epi.  Sig>J< num  bertrandi  abbati  S.  saturnini.  Sig^num 
bertrandi  de  taraschone.  Sig>J<num  bere’ngarii  de  almenar.  =  b.  Sci.  saturnini 
abbas  —  GLLMVS.  Qui  hoc  scripsit  et  hoc  signum  impressit.»  (Lloc  cit., 
núm.  91  1 .) 

1)  Lloc  cit.,  núm.  912. 

2)  Costa,  ob.  cit.,  cap.  XIX. 

gint-hi,  diferentes  vegades,  noves  donacions.  Aixís  com  ja  haviem 
vist  ab  els  comtes,  trobem  també  que’l  vescomte  de  Cardona  con¬ 
tinuava  disfrutant  de  tot  lo  que  la  casa  senyorial  de  Solsona  posseía 
a  Olius,  malgrat  haver-ne  fet  donació  a  Santa  Maria  y  a  la  canò¬ 
nica  d’aquesta  ciutat,  Hug  de  Torroja  y  la  seva  filla,  mare  de 
Ramon  Folch;  y,  més  encara,  aquest  havia  exigit  certa  quantitat  de 
diner  als  homes  de  Solsona  de  la  jurisdicció  del  pabordre,  y  tots, 
clèrics  y  1 1  ecs,  injustament  li  havien  prestada  reverencia.  En  1258, 
el  19  de  Desembre,  en  restitució  d’aquesta  injuria,  en  remei  de  la 
seva  ànima  y  de  la  seva  mare  na  Torroja,  donà  al  pabordre  Bernat 
y  al  cel·lerer  Bernat  de  Puig  de  Pons  tot  lo  que,  justa  y  injusta¬ 
ment,  posseía  en  el  castell  d’Olius  y  els  seus  termes,  ab  els  seus 
cavallers,  homes  y  fembres,  censals,  plècits,  acaptes,  albercs,  qües- 
ties,  toltes,  forces,  emprius,  joves,  tragins,  batudes,  cugucies,  exor- 
quies,  intestats,  delmes,  renunciant  a  tots  els  drets,  en  especial  an 
aquell  pel  qual  s’estableix  que  «Donationem  propter  ingratitudi- 
netn  reuocari»,  ab  lo  que  sembla  voler  indicar  que’l  monastir  de 
Solsona  havia  estat  desagrait  als  Torrojes  o  Cardones.  Afegí  a  la 
donació  una  somada  de  sal  cada  setmana,  que  podia  anar-se  a 
cul  1 1  r  a  l’areny  de  la  seva  salina  de  Cardona1. 


1)  «Coneguem  tots  que  nos  en  ramon  per  la  gracia  de  deu  vezcomte  de 
cardona  per  nos  e  tots  succehidors  nostres  presents  e  esdeuenidors  en  testimo¬ 
ni  de  aquesta  present  publica  carta  per  tostemps  valedora  e  per  remedi  de  la 
nostra  anima  e  de  la  senyora  mare  nostra  na  Terroya  e  de  tots  nostres  parents 
dam  reddem  e  atorgam  e  de  present  liuram  o  dam  a  nostre  senyor  deu  e  ala 
benauenturada  verge  maria  de  solsona  e  a  uos  en  bernat  pabordre  e  an  bernat 
de  puig  de  pons  sellerer  e  a  tot  lo  conuent  de  aquella  tot  aquell  dret  o  cossa  o 
quant  hauem  o  hauer  deuem  en  tot  lo  castell  de  olius  o  los  termens  daquell  que 
totes  les  dites  coses  e  sengles  ja  ha  donat  e  atorgat  Nugo  de  tarroya  e  la  dona 
mare  nostre  na  terroya  ala  sglesia  dumunt  dita  les  dites  coses  e  sengles  reddem 
e  atorgam  ala  sglesia  damunt  dita  ab  totes  confrontacions  de  aquella  e  ab  tots 
los  homens  e  fembres  dels  cauallers  presents  esdeuenidors  sens  vsatges  plecyts 
acaptes  albergues  totes  questies  toltes  forçes  ademprius  ioues  tragins  batudes 
cugucies  exorquies  intestats  mons  plans  laurats  e  erms  dres  vinyes aygues  fons 
peces  grans  e  poques  etots  seruicis  que  aljus  domens  o  seruitut  de  senyoria  se- 
pertanyen  que  nos  en  lo  dit  castell  e  terme  de  aquell  prenem  ehauem  0  hauer 
-ependre  deuem  just  o  injust  o  encara  lo  nostre  linatge  haagut  o  rebud  metem 
la  dita  sglesia  e  auos  damunt  dit  ennom  de  aquesta  present  carta  de  totes  les 
damunt  dites  coses  e  sengles  en  corporal  pocessio  en  perpetua  pocessio  ab  plen 
dret  axi  com  en  uostra  cossa  propria’ha  hauer  tenir  em  per  tostemps  plenaria- 
ment  pocehir  sens  ninguna  retenció  de  nos  edels  nostres  eretinent  foragitant 
em  per  tostemps  nos  elos  nostres  de  totes  les  cosses  damunt  dites  esengles  in¬ 
duint  o  metent  a  vos  ela  sglesia  vostra  en  possessió  despullant  de  tot  en  tot  nos 
elos  nostres  de  les  cosses  damunt  dites  absoluent  encara  tots  los  cauallers  eho- 

En  1234  eren  castlans  d’Olius  la  família  Merola,  y  Guillem 
d’aquest  nom,  la  seva  esposa  Maria  y  llur  fill  Arnau  la  vengueren 
ab  els  seus  censos,  usatges,  servituts,  toltes,  plècits,  firmes,  cugucies, 
exorquies  y  intesties,  a  Pons  de  Vilaró,  durant  la  vida  d’aquest, 
devent  després  tornar  als  venedors,  pel  preu  de  trescents  cinquanta 
sous. 

En  1378  sols  hi  havia  quinze  focs  al  castell  y  terme  d’Olius, 
segons  consta  del  fogatge  d’aquest  any  ab  que  les  Corts  que  en 
aquella  data  s’estaven  celebrant  a  Barcelona  feren  gràcies  al  senyor 
rey,  com  a  suplement  de  la  donació  feta  en  les  últimes  Corts  de 

mens  efembres  aqui  stants  presents  eesdeuenidors  de  tots  sagraments  ehorae- 
natge  de  fidelitat  e  de  natalea  deies  quals  coses  ara  nosaltres  erem  tinguts 
manant  aquells  queia  sglesia  vostra  ea  vosaltres  damunt  dits  ennom  daquella  o 
succehidors  vostres  que  obeyesquen  responent  de  cert  e  attenent  evos  ela  sgle¬ 
sia  vostra  o  lo  succehidors  vostres  haien  en  senyors  propris  enaturals  renun- 
ciants  emper  amor  daço  ales  cosses  damunt  dites  ea  tot  dret  scrit  eno  scrit 
eclesiastich  o  ciuil  comu  esingular  publich  eencara  primat  ea  tota  consuetut 
feta  o  fahedora  special  a  aquell  dret  ques  dit  que  donacio  feta  per  engratitut  se 
pot  reuocar  eper  aço  ajustant  ala  dita  donacio  que  don  vna  somada  de  sal  ala 
qual  la  sglesia  de  solsona  en  la  nostra  salina  de  cardona  o  enarigno  o  tall  deia 
sal  enper  tostemps  per  cascuna  setmana  de  tot  lany  cascun  any  hage  eprengue 
part  aquelles  somades  les  quals  aqui  ha.  Aquesta  donacio  o  atorgament  fem  en 
remedi  de  les  nostres  animes  enrestitucio  de  aquella  iniuria  que  fem  ala  sglesia 
damunt  dita  e  als  homens  de  aquella  o  peraccio  o  força  de  moneda  la  qual 
aguem  deia  sglesia  edels  homens  deaquella  eencara  per  la  reuerencia  dels  cler¬ 
gues  elechs  anos  feyta  la  qual  iniustament  rebem  eque  regoneixem  que  deies 
damunt  dites  cosses  totes  e  sengles  feyem  iniuria  ala  sglesia  de  solsona  eper 
raho  que  en  vgo  de  terioya  ela  dona  mare  nostra  ja  hauie  leyxat  totes  les  coses 
damunt  dites  e  sengles  ala  sglesia  damunt  dita  enos  encara  retem  eatorgam  ala 
dita  sglesia  les  cosses  damunt  dites  emper  tostemps  deies  cosses  damunt  dites 
totes  esengles  prometem  fer  per  nos  esuccehidors  nostres  ala  sglesia  de  solsona 
eals  succehidors  daquella  e  anos  ennom  de  aquella  bona  eleal  guarantia  eno 
contra  venir  en  algun  cas  de  dret.  E  sienaquest  instrument  algunes  cosses  de- 
fallen  sien  agudes  axi  com  si  ennomenadament  fossen  aposades  enaquesta 
certa  present  carta  e  amaior  fermetat  se  alegren  nos  fem  munir  o  enfortir 
aquella  efem  de  nostre  sagell  signar.  Aço  es  acabat  ha  XI 1 1 1  de  les  .K.  de  jener 
en  lany  de  nostre  senyor  m.cc.lviii.  sig>J<num  den  ramon  per  la  gracia  de  deu 
vezcomte  de  cardona  que  aço  loham  fem  efermam  testimonis  de  aquestes  cos¬ 
ses  son  Gm.  de  cardona  berenguer  de  almenara  pere  de  vila  franca  Gm.  de 
ponts  bernat  de  jorba  berenguer  guinart  sig>J<num  de  bernat  de  sala  notari 
publich  del  senyor  er  ramon  de  cardona  qui  aço  hascrit  de  manament  daquell 
ab  letres  possades  en  la  II I Ia  linea  onse  scriu  et  clausit  dia  e  any  possats.» 

Es  un  trasllat  autèntic,  y  probablement  traducció,  de  l’any  i56o,  fet  pel 
notari  de  Solsona  Nofre  Tàrrega,  que  diu  que  ho  treu  d’un  cartulari  de  l’arxiu 
públic  abadial  de  la  mateixa  ciutat,  que  avuy  ja  no  existeix.  (Arx.  Epal.,  plec 
d’Olius,  secció  de  papers,  y  Arx.  Municipal  de  Solsona,  Llibre  de  Lleys y  Cos¬ 
tums,  vols.  36,  37  y  38,  fol.  IV.) 

Montsó.  Dit  fogatge  fou  a  raó  de  sis  sous  barcelonesos  de  tern  per 
foc.  Aquest  petit  nombre  de  llars  habitades  seria,  segurament, 
degut  a  la  glànola,  que  en  aquells  temps  assolà  la  nostra  terra,  de 
tal  manera  que  Navés,  lloc  vehí  d’Olius,  quedà  sense  una  sola  casa 
habitada,  essent  el  primer  repoblador  en  Marc  Vila,  oriundo  de 
Tentallatge,  en  1434,  quan  ja  les  cases  acabaven  d’ensorrar-se  ',  lo 
que’s  veu  seria  general  a  Catalunya,  puixa  Monistrol  sols  hi  havia 
en  1422  cinquanta  un  focs,  y  els  cònsols  se  queixaven  perquè’ls 
feien  pagar  fogatge  per  les  cases  no  habitades  \ 

També  en  1428,  al  30  d’Agost,  contribuí’l  castell  d’Olius  ab 
deu  florins  d’or  d’Aragó  a  la  coronació  del  rey  y  de  la  reina  *. 
M’extranya  aquest  dato,  que,  a  no  ser  un  deute  atraçat,  no  sé  a 
quina  coronació  pot  referir-se. 

En  1 588  trobo  anomenat  el  lloc  d’Olius  ab  el  títol  de  Quadra 
d’Olius,  baix  el  govern  dels  cònsols  de  Solsona,  com  se  desprèn 
del  privilegi  o  costum  que’ls  enfiteutes  y  terratinents  d’Olius  deien 
posseir  de  no  pagar  terç  o  laudemi  al  senyor  directe,  havent  pogut 
sempre  alienar  lliurement,  de  qual  veritable  o  pretesa  consuetut 
vaig  a  parlar. 

Els  últims  abats  de  Santa  Maria  de  Solsona  tingueren  molt 
abandonada  l’abadia,  no  residint-hi  may  gaire,  ja  pera  servir  a  la 
patria  o  a  la  religió  en  més  grans  afers,  ja  també  per  incúria,  puix 
no’s  cuidaven  de  cabrevar  ni  fer  cabrevar  les  seves  rendes,  lo  que 
aportà  grans  trastorns  en  llurs  dominis.  L’abat  en  Pere  de  Cardona, 
vulgarment  anomenat  don  Pedro,  sols  una  vegada  estigué  a  Solsona, 
y  encara  hi  féu  molt  poc  temps.  El  seu  successor  y  nebot  en  Lluís 
la  visità  més  sovint,  però  passà  llargues  temporades  a  Castella  y 
Flandes,  no  cuidant-se,  tampoc,  més  que  de  cobrar  lo  que’ls  arren¬ 
dadors  de  les  rendes  de  l’abadia  li  donaven.  En  tal  abandonament 
la  tenien,  que,  segons  un  contemporani,  «ere  dit  monestir  ho  casa 
de  l’abbadia  tant  deserta  que  los  coloms  couauen  fins  als  esmaris  de 
casa  per  no  esser  habitada» .  Estant  aixís  separat  el  senyor  dels  seus 
vassalls,  se  separaven  aquests  també  del  senyor  llur,  anant-se  redi¬ 
mint  de  les  servituts  y  drets  dominicals  a  que  estaven  obligats,  ja 
arrancant  del  senyor,  en  oportunitats  buscades,  privilegis  que 


1)  Arx.  Epal.  de  Solsona,  plec  III  d’Olius,  núm.  1 .01 1 ,  y  plec  de  Navés, 
núm.  833. 

2)  Arx.  Mun.  de  la  vila  de  Monistrol. 

3)  Arx.  Epal.  de  Solsona,  plec  IV  d’Olius,  núm.  1.013. 

aquest  gairebé  ignorava  l’alcanç,  ja  no  prestant-los,  aprofitant  la 
deixadesa  y  absència  del  senyor,  aduint  més  tard  la  prescripció 
pera  legalisar-los. 

Una  d’aquestes  coses  segurament  passaria  en  el  castell  d’Olius 
durant  el  govern  de  llurs  senyors  en  Pere  y  en  Lluís  de  Cardona, 
abats  de  Solsona  desde  l’anv  1473  al  de  1532.  Quan  el  successor 
dels  referits  abats,  en  Joan  a’Aragó,  volgué  cabrevar  ses  rendes  y 
volgué  exigir  el  terç  o  laudemi,  o  siga,  com  ells  mateixos  ho  defi¬ 
nien,  «tertiam  partem  pretii  et  justae  confirmationis  rei  acquisitae 
seu  traditae»,  dels  seus  feudataris  d’Olius,  se  trobà  que  aquests  li 
contestaren  que  era  costum,  que  memòria  d'homes  no  era  en  con¬ 
trari,  que’l  castell  d’Olius  no  pagava  terços  ni  lluismes  per  les  ven¬ 
des  y  transportacions  a  llurs  senyors;  lo  que  mogué  llarg  y  sorollós 
plet  en  la  Real  Audiència  de  Barcelona,  fent  els  cònsols  de  Solso¬ 
na  causa  comú  ab  els  d’Olius,  puix  aquella  vila  ja’n  portava  a 
Barcelona  altra  semblant  a  la  d’aquest  lloc. 

Pera  que’s  vegi  l’estat  d’ànim  social  d’aquell  temps  y  la  des- 
moralisació  y  tivantor  de  relacions  entre’ls  nobles  y  llurs  vassalls, 
essent  aixís  que  aquests  encara  havien  d’esser  més  respectats  pel 
seu  estat  de  religiosos  y  dignitat,  dada  la  fe  del  poble,  copiaré  al¬ 
gunes  deposicions  fetes  pels  testimonis.  Aquests  foren  tots  de  la 
ciutat,  aleshores  vila  de  Solsona,  per  haver  sigut  recusats  per 
l’abat  els  d’Olius,  com  a  part  interessada.  També  foren  recusats  al¬ 
guns  de  Solsona,  ja  que  «al  temps — diu  un  testimoni  de  l’abat — es 
stat  lo  plet  y  malicia  de  la  vila  de  Solsona  contre  del  senor  abbat 
part  agent  los  dits  pere  torrentaller,  Joan  Jordana,  Joan  trauesset 
y  pere  argillagués,  essent  com  son  habitants  de  dita  vila  eren  y  en- 
trevenien  en  consell  publich  y  cabien  en  les  determinacions  ini- 
ques  y  malicioses  feyhen  contra  de  dit  senor  abbat  pera  fi  y  affecte 
de  llevarli  l’honra  y  estat,  y  per  consegüent  son  y  han  de  esser 
tenguts  per  enemics ‘de  inimicia  molt  gran  y  formada  y  al  que  los 
hinabilita  de  poder  llegittimament  fer  testimoni  contra  de  su  se- 
noria  de  dit  senor  abbat,  y  en  dit  consell  han  entrevingut  dits 
torrentaller  y  trauesset  com  a  consols  y  capitossis».  Aquesta  depo¬ 
sició  es  de  l’any  1 56o. 

joan  SERRA  VILARÓ,  pbre. 

^Seguirà ) 


120 


Butlletí  del 


REVISTA  DE  REVISTES 


Alpi  Giulie,  Janer-Febrer  de  1908. 

La  revista  bimestral  de  la  «Società  Alpina  del  1  e  Giulie»  publica  en 
son  primer  número  de  son  any  X 1 1 1  els  següents  treballs:  La  petita  cima  de 
Lavaredo,  per  A.  Caruiel;  Impressions  sobre  Ternova,  per  N.  Cobol;  Una 
sortida  perla  Calabria ,  per  A.  Prister ;  y  les  seccions  de  Bibliografia,  Crò¬ 
nica  Alpina,  Excursions  y  Noticies. 

Bulletin  Pyrénéen,  Janer-Febrer  1908. 

En  el  primer  número  de  son  any  XI 1  lè  publica’ls  següents  treballs: 
Els  esports  d'hivern  al  Pireneu,  El  Canigó  y  Vernet-les-Bains,  El  pic  de  Ger 
d’Eaux-Bonnes,  La  nit  en  els  refugis  y  Alguns  records,  a  més  de  ses  No¬ 
tes  sobre  alpinisme  y  de  ses  seccions  de  Bibliografia,  Crònica  de  les  Socie¬ 
tats  y  Ecos,  que  completen  aquest  número,  que  conté  igualment  diversos 
gravats  esmeradament  tirats  y  de  bon  gust  artístic,  y  una  llista  dels  hotels, 
xalets  y  refugis  dels  Pireneus  francesos. 

Bulletin  Hispanique,  Janer-Març  de  1908. 

Aquesta  revista  trimestral,  portant-veu  de  la  Facultat  de  Lletres  de 
Burdeus  y  de  les  Universitats  del  Mitg-dia,  publica  en  son  número  primer 
de  l’any  XXX  de  sa  aparició’l  quart  article  de  P.  París  sobre  Passeigs  ar¬ 
queològics  per  Espanya,  que  va  dedicat  a  Osuna;  continua  també’l  treball 
de  G.  Cirot,  Enquesta  sobre’ls  jueus  espanyols  y  portuguesos  a  Burdeus;  y 
completa’l  número  ab  el  treball  Les  lectures  de  Santa  Teresa ,  per  A.  Morel- 
Fatio,  y  ab  les  seves  seccions  de  Varietats,  Bibliografia  y  Crònica. 

Boletín  de  la  Sociedad  Espanola  de  Excursiones,  i.er  trimestre  de 

1908. 

Forma  un  volum  de  80  planes,  ab  dos  gravats  y  15  fototipies  esmera¬ 
dament  tirades  per  la  casa  Hauser  y  Menet,  administradors  d’aquesta  publi¬ 
cació,  que  en  el  número  que’ns  ocupa  conté,  entre  altres,  els  següents 
treballs:  Relieves  en  marfil  del  arca  de  San  Millàn  de  la  Cogolla,  per 
N.  Sentenach;  Sillas  de  coro  espaiíolas,  per  Pelai  Quintero;  Antecedentes 
para  el  estudio  de  la  Arquitectura  cristiana  espaüola,  per  V.  Lampérez  y 
Romea;  Monumentos  artísticos  de  Vi^caya,  pel  P.  Vàzquez;  y  Excursión  à 
Santillana  y  San  Vicente  de  la  Barquera,  pel  Comte  de  Polentinos,  tots 
ells  ben  interessants,  constituint  notable  revista  sobre  art,  historia  y  ar¬ 
queologia  que  honora  a  la  Societat  que  l’edita. 

Boletín  de  la  Real  Acadèmia  de  la  Historia,  Març  de  1908. 

Veus-aquí’l  sumari  d’aquesta  publicació:  Nuevas  làpidas  romanas  de 

Sagunto  y  València,  per  Fidel  Fita;  Correspondència  epistolar  del  P.  An¬ 
drés  Marcos  Burriel,  de  la  Biblioteca  Real  de  Bruselas,  per  Jesús  Reymón- 
dez;  y  diferentes  Noticias  de  remarcable  interès. 

Boletín  de  la  Sociedad  Castellana  de  Excursiones,  Març  de  1908. 

Publica,  entre  altres  treballs,  l'acabament  de  Noticias  sueltas  de  Banos 
de  Cerrato,  per  J.  Agapito  y  Revilla;  y  Un  retablo  para  la  iglesia  de  San 
Juan  en  Pedrada,  per  J.  Martí  y  Monsó.  Publica  també  diferentes  Efemèri¬ 
des  inéditas,  y  la  secció  de  Artículos  de  vulgari^ación  histórico-financiera, 
per  C.  Espejo. 

Bulletin  de  la  Société  Neuchateloise  de  Géographie,  volum  XVIII, 
any  1907. 

Conté ’ls  següents  treballs:  El  llac  de  Saini-Blaise,  estudi  complet  pel 
«Club  des  Amis  de  la  Nature»;  La  gelera  de  Bé^in  a  la  Maurienne ,  per 
P.  Girardin;  Renens,  una  vila  que  naix,  per  C.  Biermann;  Estudi  de  l'an¬ 
tropologia  de  la  Suiça,  per  Alexandre  Schenk;  y  alguns  altres,  junt  ab  unes 
Notes  bibliogràfiques  y  una  llista  dels  individuus  pertanyents  an  aqueixa 
societat.  Acompanyen  an  algun  d’aquests  treballs  diferents  gravats  que 
acostumen  il·lustrar  aquesta  notable  publicació. 

Spelunca,  Desembre  de  1907. 

El  darrer  número  d’aquesta  important  publicació,  corresponent  al 
passat  any  de  1907,  conté’l  treball  Exploracions  espeleològiques  en  la  cade¬ 
na  del  Jura,  per  M.  E.  Fournier,  professor  de  la  Facultat  de  Ciencies  de 
Besançon,  com  a  resultat  de  les  campanyes  portades  a  cap  pel  mateix 
durant  els  anys  1905  a  1907. 

Bulletin  del  Club  Alpin  Français.  Section  du  Sud-Ouest,  Desembre 
de  1907. 

Publica’l  retrat  y  un  treball  necrològic  d ’Adrien  Bayssellatice,  el  co¬ 
negut  excursionista  que  per  espai  d’una  trentena  d’anys  ha  presidit  la 
Secció  de  Burdeus  del  Club  Alpí  Francès,  y  que  ha  mort  el  passat  any 
després  de  cumplerts  els  78  y  d’haver  portat  una  vida  en  extrem  profitosa 
per  les  tasques  de  l’Excursionisme.  Conté  també  aquesta  publicació  la 
Crònica  de  la  Secció  y  unes  notes  de  Crònica  Alpina  sobre  les  excursions 
efectuades  per  diferents  socis  de  la  mateixa.  Entre’ls  treballs  ressenyes 
d’excursions  pot  citar-se:  Tres  dies  a  les  Gorjes  de  Cacon'ete  y  d’Holçaste, 
per  P.  Moyer;  En  el  maciu  calcaire,  per  A.  Terrier;  y  La  vall  de  Vio,  per 
L.  Briet  (acompanya  aquest  treball  una  làmina  reproduint  la  Punta  Cres- 
pena,  clixé  del  propri  autor). 

La  Montagne,  Març  de  1908. 

Conté ’ls  següents  treballs :  Lleugeres  informacions  sobre  Les  Dolomi- 
tes,  per  E.  Giraud,  ab  quatre  boniques  il·lustracions;  Un  projecte  concebut 

en  i8$5  pera  pujar  al  Montblanc  en  ferro-carril,  ab  comentaris,  per  Joseph 
Vallot;  y  El  grupo  de  Polset,  per  H.  Mettrier  y  R.  Godefroy.  En  la  Secció  de 
Crònica  Alpina  dóna  compte  del  Concurs  de  Skis  al  Pireneu,  celebrat  dar¬ 
rerament  a  Pau,  Gourette  y  Eaux-Bonnes,  y  de  les  diferentes  festes  espor¬ 
tives  celebrades  a  Bagnères-de-Bigorre,  acompanyant  aquestes  ressenyes 
diversos  gravats;  y  en  la  de  Crònica  del  C.  A.  F.  dóna  compte  dels  actes 
realisats  pel  mateix. 

Touring,  Març  de  1908. 

Publica,  entre  altres,  els  següents  treballs:  L’art  en  els  trofeus  turistes 
y  esportius;  La  cursa  Pekin-París  (continuació),  pel  princep  Scipió  Borghe- 
se;  El  bell  país,  per  L.  V.  Bertarelli;  Els  vells  passaports,  per  J.  Gelli;  y  les 
diferentes  seccions  esportives,  en  les  quals  se  troben  interessants  noves  y 
informacions. 

Alpi  Giulie,  Març-Abril  de  1908. 

Aquest  segon  número  de  l’any  XIII  de  la  publicació  d’aquest  portant- 
veu  de  la  «Società  Alpina  del  i  e  Giulie»,  de  Trieste,  apareix  en  condicions 
especials  per  commemorar  el  XXV  aniversari  de  la  seva  fundació.  Publica 
una  Cròtiica-historia  de  la  Società  Alpina  delle  Giullie,  per  N.  Cobol,  y 
diferents  articles  y  notes  de  reputades  firmes  dins  l’alpinisme  y  dins  el  món 
de  les  lletres  italianes. 

The  Alpine  Journal,  Febrer  de  1908. 

Aquesta  important  revista  del  vell  Club  Alpí  de  Londres  conté  en 
son  número  darrerament  rebut  importants  treballs,  entre’ls  quals  citarem 
els  següents:  Al  Club  Alpí,  pel  seu  president  el  Bisbe  de  Bristol;  Cinquanta 
anys  de  Club  Alpí,  per  Carles  Pillcington;  El  jubileu  del  Club  Alpí  Inglés, 
ressenya  de  la  reunió  general  y  discursos  pronunciats;  Una  ascensió  al 
Kabru;  La  gelera  Godley,  Nova  Zelandia,  per  G.  E.  Mannering;  Al  voltant 
dels  Alps  Abissinis,  per  G.  Wherry;  y  les  seccions  de  Noves  expedicions  y 
Notes  alpines.  Publica,  com  de  costum,  notables  il·lustracions  que  acom¬ 
panyen  la  majoria  dels  treballs  esmentats. 

Mitteilungen  des  D.  und  0.  Alpenvereins,  Març  de  1908. 

Hem  rebut  els  dos  números  d’aquesta  publicació  corresponents  al  mes 
de  Març,  que  contenen  importants  treballs  y  ressenyes  d'excursions  alpi¬ 
nes,  entre  ells:  Una  ascensió  hivernenca  al  Montblanc  ab  skis  (continuació), 
per  E.  Oertel,  y  Una  travessa  d'hivern  al  Ortler,  per  F.  Becker.  Publica, 
ademés,  interessants  notes  sobre  Alpinisme. 

Entre  les  altres  revistes  rebudes  durant  el  mes  hem  de  citar:  Tijds- 
chrift  van  het  Koninklijk  Nederlandsch  Aardrijkskundig  Genootschap,  de 
Leiden;  0  Instituto,  de  Coimbra;  Revue  des  Langues  Romanes;  Revue  Ca- 
talane,  de  Perpinyà;  Bolletí  de  la  Societat  Arqueològica  Luliana,  Butlletí 

del  Centre  Excursionista  de  la  Comarca  de  Bages,  Boletín  de  la  Sociedad 
Aragonesa  de  Ciencias  Naturales,  El  Viajero,  Cataluna,  Hojas  Selectas, 
Revista  Musical  Catalana,  Cultura  Espahola  y  moltes  altres.  —  E.  V.  R. 


SECCIÓ  OFICIAL 


SOCIS  ingressats  durant  el  primer  trimestre  de  1908 

SOCIS  RESIDENTS 

D.  Alfons  Casall. — D.  Angel  Prats. — D.  Eugeni  Rodríguez. — D.  Joseph 
Sanosa.  —  D.  Joan  Gener.  —  D.  Eduard  Layret  y  Foix.  —  D.  Joseph  Moles. 

—  D.  Joseph  Majó  Payes.  —  D.  Joan  Giné  y  Gusi.  —  D.  Joseph  M.a  Pena  y 
Costa.  —  D.  Lluís  Llusà  y  Serramalera.  —  D.  Angel  Garcia.  —  D.  Bernat 
Santos  y  Vall.  —  D.  Pere  Català.  —  D.  Modest  Bosch. — D.  Francisco  Sellent. 

—  D.  Lluís  Masó  Ferrer.  —  D.  Carles  Sagristà  Soteras.  —  D.  Enric  Amiguet 
y  Aguilar.  —  D.  Joan  Boada  y  Güell.  —  D.  Frederic  Vila  Gibert.  —  D.  Joan 
Guasch.  —  D.  Antoni  Saurí.  —  D.  Plàcid  Montoliu.  —  D.  Eduard  Alcobé  y 
Arenas.  —  D.  Xavier  d’Alòs  y  de  Dou.  —  D.  Joseph  Mas  Torroja.  —  D.  Joan 
Farré  Gispert.  —  D.  Francisco  Bartrina  y  Axemús. — D.  Pere  Vidal  Mons. 

—  D.  Joan  Grau.  —  D.  Pau  Galimany  Parull.  —  D  Joan  Matarrans.  —  Don 
Enric  de  Luque  Rubies.  —  D.  Joseph  Tatxé. 

SOCIS  DELEGATS 

D.  Xavier  Portas,  a  Manila.  —  D.  Antoni  Ribas  y  Parés,  a  Sevilla. 

—  D.  Antoni  Bosch,  a  Vich.  —  D.  Agustí  Martí  Soler,  a  Ribes.  —  M.  Charles 
Lefrançois,  a  París.  —  M.  Alphonse  Meillon,  a  Pau. 

DONATIUS  PERA  LA  BIBLIOTECA 

De  Mossèn  Joseph  Gudiol:  un  exemplar  de  L'Ausa  romana  y  el  seu 
temple,  del  propri  donador. 

De  D.  Joseph  Pascual:  un  exemplar  del  Siegfried,  de  Wagner,  traduc¬ 
ció  catalana. 

De  la  Redacció  d’El  Viajero:  dos  nombres,  ab  íotogravats,  del  Xalet- 
refugi  d’Ull  de  Ter. 

De  D.  Amador  Romaní:  uns  quants  Goigs  y  un  Projecte  de  ferro-carril 
d’Igualada  a  Sant  Sadurní  de  Noya. 

De  D.  Pere  Estàsen :  sis  exemplars  del  discurs  Economia  política  regio¬ 
nal,  del  propri  donant. 

Del  «Sindicato  Musical  de  Cataluna»:  un  follet  referent  a  El  Concurso 
del  Liceo. 

Del  mateix  donador:  Notice  sur  les  Excursions  les  plus  inleressaníes  des 
Pyrenées  Orientales. 

De  D.  Guillem  Graell:  Informació  pública  sobre  la  necessitat  de  crear 
una  Banca  Catalana  (Societat  de  «Estudis  Econòmics»),  del  donador. 

De  D.  Carles  Malagarriga:  un  volum  Prosa  Muerta,  del  mateix 
donador. 

De  D.  Emili  August  Vechi :  Antonio  Cabreira.  Da  sua  vida  e  obras. 
Follet. 

Del  mateix  donador:  Um  additamento  ao  Instituto.  Revista  Scientífca 
y  Litteraria.  Follet. 


DONATIUS  PERA’L  MUSEU 

De  D.  Joseph  Pascual:  quatre  quadros  ab  el  seu  marc  y  vidre  conte¬ 
nint  una  fotografia  vista  del  Pallars  o  Ribagorça. 

De  D.  Amador  Romaní:  fragments  de  ceràmica. 

De  D.  Joseph  Monsalvatge:  diferents  segells. 


CRÒNICA  DEL  CENTRE 


MARÇ  DE  1908 


Excupsió  al  Canigó.  —  Ab  motiu  de  la  celebració  del  Congrés  de  la 
Federació  de  Societats  Pireneístes  de  que  parlem  en  altre  lloc  d’aquest 
número,  els  dies  15,  16  y  17  va  organisar-se  una  excursió  oficial  vers  les 
encontrades  canigonenques.  El  primer  dels  citats  dies  van  sortir  de  Perpi¬ 
nyà  vers  Vilafranca  del  Conflent  y  Vernet  una  bona  colla  de  companys 
nostres  junt  ab  algun  soci  de  la  secció  d’esports  del  «Centre  Autonomista 
de  Dependents  del  Comerç  y  de  l’Industria»  y  del  «Club  Montanyenc»,  de 
Barcelona,  comanats  per  l’intrèpit  excursionista  y  coneixedor  d’aquella 
regió  M.  Edmond  Boixó,  anomenat  per  l’encontrada,  ab  molta  justesa,  el 
rei  de  la  montanya,  el  rei  del  Canigó.  A  l’estació  de  Prada  saludaren  an  en 
Salvador  Saporte,  l’amable  hotelier  del  Xalet  dels  Cortalets,  ab  qui  feren 
l’acensió  l’endemà. 

En  diversos  automòbils  y  carruatges  oberts  feren  el  trajecte  de  Vila¬ 
franca  al  Vernet,  dirigint-se  vers  el  Casino,  on  foren  rebuts  pel  director  de 
restabliment  y  diferentes  persones  y  bons  companys  que  van  obsequiar-los 
molt  durant  la  seva  curta  estada  en  aquella  hermosa  població,  per  tot  lo 
qual  els  quedem  altament  agraits. 

A  l’endemà,  a  les  sis  del  matí,  sortien  del  Vernet.  Eren  16  companys 
de  Barcelona,  els  senyors  Bombach,  Amat,  Casado,  Gener,  Llongueras, 
Miret,  Pujol,  Quer,  Ribera,  Roig  (Joan  y  Gabriel),  Riera,  Santamaría, 
Valls,  Vila  y  Vidal  y  Riba;  en  Saporte  y  M.  Boixó  com  a  cap  de  colla  y 
director  de  la  sortida.  El  dia’s  presentava  bastant  bé,  y  la  montanya’s  veya 
curulla  de  neu  blanca  y  llisa  que,  formant  escayent  mantell,  arribava  ben 
avall,  cobrint  aquelles  hermoses  afraus  y  alteroses  carenades. 

En  tres  quarts  d’hora  va  assolir-se ’l  coll  de  Gouell  o  Juell,  y  a  dos 
quarts  de  vuit  s’atravessava ’l  camí  forestal  de  Fillols.  Desde  allí  anaren 
pujant  pel  dret,  seguint  el  camí  sols  a  estones  y  trobant  ja  alguna  que  altra 
congesta.  A  dos  quarts  de  nou  arribaren  nostres  amics  al  renomenat  Cogu- 
1  Ió,  hermosa  balconada  sobre  la  plana  que  s’ovira  al  seu  redós,  com  també 
sobre  les  vessants  de  la  serra  de  Madres,  que  limiten  l’espai  al  seu  enfront. 
En  aquell  deliciós  lloc  va  descansar-se  breus  moments,  tot  despatxant  un 
petit  esmorzar  en  bona  y  franca  armonia.  Eren  dos  quarts  de  dèu  quan 
deixaven  aquell  encinglerat  mirador. 

D’allí  en  amunt  la  neu  era  ja  ben  abundanta  y  molt  tova,  aguantant 
molt  poc,  lo  que,  com  es  natural,  dificultava  un  xic  l’ascensió,  que  resul¬ 
tava  una  mica  cansada,  sobre  tot  pels  que  no  estaven  gaire  habituats  a  fer 
aquestes  sortides.  No  sens  algun  treball  van  atravessar  la  serra  o  carena 
que’ls  separava  de  la  deliciosa  vall  de  Sant  Vicens,  baixant  al  camí  forestal 
de  la  Bonaigua  y  font  que’s  troba  sobre’l  mateix,  abans  d’una  gran  retom- 
bada  del  camí  que  va  vers  sota  l’hermós  cercle  de  Canigó,  format  per  les 
vessants  de  la  Pica  y  del  Casamí,  y  que  presenta  un  bell  cop  de  vista, 
d’efecte  verament  encisador. 

A.les  dotze  deixaven  aquell  lloc,  enfilant-se  per  la  dreta  canal  de  Mala- 
terra.  La  neu  no  era  pas  més  forta,  y  en  contra  tenien  també  una  espessa 
boirada  que  anava  ensenyorint-se  dels  cimals  y  el  temps,  que’ls  curtejava 
un  bon  xic.  Quan  els  faltava  curta  distancia  pera  arribar  a  la  carena  de  la 
Casteille  va  sobrevenir  un  accident  a  un  dels  nostres  companys,  que  va 
quedar  rendit  y  impossibilitat  de  continuar  l’ascensió.  Eren  allavors  dos 
quarts  de  dugués,  y  el  fred  ja  feya  sentir-se  ab  bastanta  cruesa.  Tres  com¬ 
panys  y  M.  Boixó  van  determinar  recular  pel  mateix  camí  pera  acompa¬ 
nyar  a  l’accidentat:  els  demés  seguiren  avant. 

Per  fi,  després  de  molt  bregar,  arribaren  a  la  carena,  davallant  per 
sobre’l  glaç  cap  a  la  clotada  de  Balatj  y  Xalet  del  Canigó,  ont  arribaren  a 
quarts  de  cinc,  bastant  cançats  y  mitg  morts  de  fred.  La  temperatura  arribà 
als  io  graus  sota  zero. 

Allí  passaren  la  nit,  y  a  l’endemà,  després  de  visitar  la  font  de  la 
Perdiu  y  aquells  hermosos  encontorns,  sortiren  a  un  quart  de  dèu  y  arri¬ 
baren  novament  al  Vernet  aprop  les  dugués  de  la  tarda,  seguint  tota  la 
vall  de  Balatj,  y  quedant  molt  complaguts  de  M.  Boixó  y  de  l’excursió  rea- 
lisada,  ja  que  afortunadament  l’accident  sofert  per  un  dels  excursionistes 
no  tingué  cap  mala  conseqüència. 

CONFERENCIES 

Excursió  d’hivern  al  Montseny.  —  El  dia  6  nostre  consoci  en  Daniel 
Girona  va  llegir  una  interessant  ressenya  d’una  excursió  realisada  fa  pocs 
dies  per  les  nevades  regions  del  Montseny,  presentant  ab  aquest  motiu  una 
vistosa  colecció  de  clixés  fotogràfics  trets  durant  la  mateixa  pel  senyor 
Cuyàs,  pel  propri  senyor  Girona  y  per  altres  companys  de  sortida. 

Sessió  en  honor  dels  congressistes  francesos.  —  Va  celebrar-se ’l  dia 
20  al  vespre,  independentment  de  les  sessions  o  tasques  oficials  del  finit 
Congrés.  El  senyor  Martorell  va  parlar  de  la  Catalunya  monumental,  tot 
exhibint  una  triada  serie  de  vistes  fotogràfiques  dels  més  renomenats  mo¬ 
numents  de  nostra  terra;  y  el  senyor  Torras  va  parlar  de  la  Catalunya  pin¬ 
toresca,  fent  passar  pel  davant  dels  seus  oyents  una  serie  de  vistes  de  valls 
y  montanyes  catalanes  existents  en  les  nostres  ja  abundoses  coleccions. 

La  Catalunya  francesa.  —  El  conegut  y  erudit  arxiver  de  Perpinyà, 
nostre  amic  en  Pierre  Vidal,  va  donar  el  dia  21  una  conferencia  que  va 
celebrar-se  en  el  gran  Saló  de  Cent  de  nostra  Casa  Comunal.  Acompanyant 
una  nombrosa  colecció  de  boniques  vistes  fotogràfiques  proprietat  del 
«Club  Alpin  Français»,  Secció  de  Perpinyà,  va  anar  ressenyant  les  belleses 
naturals  y  arquitectòniques  d’aquells  troços  de  la  nostra  terra,  emprenent 
interessant  y  ràpida  excursió  per  la  plana  rossellonesa,  Llenguadoc,  Cerda¬ 
nya,  Conflent  y  Vallespir,  tot  remontant  també  les  joliues  encontrades  de 
l’anyoradiç  Canigó. 

Aquesta  sessió,  que  fou  també  una  de  les  organisades  ab  motiu  del 
Congrés  Pireneísta,  va  veure-sen  extrem  concorreguda  y  fou  presidida  per 
un  senyor  representant  de  l’Alcalde  de  nostra  ciutat,  que  tenia  als  seus 
costats  al  cònsul  francès,  a  M.  Soullier  y  al  senyor  Torras,  que  féu  la  pre¬ 
sentació  del  distingit  conferenciant. 

De  Les  Garrigues  al  Pla  de  Lleida.  Pintures  proto-històriques  de 
Cogul.  —  El  dia  27  nostre  company  en  Ceferí  Rocafort  va  donar  compte 
de  la  seva  excursió  feta’l  darrer  istiu  per  la  comarca  de  Les  Garrigues  y 
Plana  d’Urgell.  Al  mateix  temps  donà  compte  de  la  troballa  o  comprova¬ 
ció  de  l’existencia  d’unes  interessantíssimes  pintures  rupestres  en  una  bau- 
ma  del  terme  de  Cogul,  que  han  despertat  gran  interès  entre  la  gent  entesa 
y  que  seràn  objecte  d’ulteriors  estudis.  Res  ne  diem  aquí,  per  haver  publicat 
ja’l  treball  del  senyor  Rocafort  y  reproducció  de  les  pintures  en  qüestió, 
feta  ben  pulcrament,  com  les  fotografies  presentades  pel  propri  conferen¬ 
ciant  y  pel  seu  company  en  Juli  Soler,  als  quals  cab  la  glòria  d’aquest 
descobriment. 

SECCIÓ  DE  FOLK-LORE 

Dia  7  de  Març.  —  Conferencia  de  D.  Ramon  Miquel  y  Planas  sobre 
Les  Faules  d'isop  en  català. 

El  senyor  Miquel  va  tractar  de  l’importancia  y  l’antigor  de  les  faules  y 
el  paper  que  en  tot  temps  han  fet  en  el  poble.  Va  explicar-ne  ab  gran  cla- 
retat  els  orígens,  extenent-se  especialment  en  lo  relatiu  a  les  faules  gregues, 
conegudes  generalment  ab  el  nom  de  faules  d’Isop,  traduides  més  tard  en 
llatí  y  augmentades  ab  altres  faules,  apòlecs  y  exemples  morals,  fins  arri¬ 
bar  a  la  cèlebre  edició  llatí-alemanya  del  Dr.  Steinhòwel  d’Ulm  cap  a 
l’any  1480,  patró  de  la  major  part  d’aplecs  de  faules  d’Isop  publicats  en 
diverses  llengües. 

Va  parlar  de  la  suposada  edició  incunable  catalana  y  de  les  16  conegu¬ 
des  per  ell  desde  i55o  fins  al  1885,  a  més  de  les  10  castellanes  impreses  a 
Catalunya. 

La  conferencia  va  ser  escoltada  ab  gran  interès  pel  públic,  entre’l  qual 
va  repartir-se’I  tiratge  apart  de  la  Noticia  preliminar  que  acompanya  l’edi¬ 
ció  de  Les  Faules  d'Isop  feta  per  l’esmentat  crític  y  erudit  disertant. 

Dia  22  de  Març. —  La  Secció  va  organisar  el  Gran  Festival  de  Cants  y 
Balls  populars  en  obsequi  als  congressistes  de  la  «Fédération  Pyrénéiste» 
y  per  recullir  diners  pel  Xalet-refugi  d’Ull  de  Ter. 

Varen  pendre-hi  part  les  cobles  contractades  a  l’efecte,  «L’Art  Gironí», 
de  Girona,  y  «La  Principal»,  de  La  Bisbal,  la  colla  de  sardanistes  «Pon- 
celletes  y  Escardots»,  el  «Chor  infantil  del  Poble  Sech»,  l’«Orfeó  Bell 
Montseny»,  la  «Schola  Orpheonica»  y  l’agrupació  «La  Dança». 

Varen  ballar-se’l  «Bon  jorn»,  el  «Ball  cerdà»  y  la  «Dança  de  les  Ro¬ 
ses»,  instrumentats  expressament  pera  la  festa  per  en  Josep  Serra,  de  Pere- 
lada,  y  la  «Dança  d’Espunyola» ,  pel  mestre  D.  Modest  Serra  y  Gonzalez. 

Els  orfeons  varen  cantar  un  escullit  repertori  de  cançons  populars  y  les 
cobles  varen  tocar  diferentes  sardanes  dels  mestres  D.  Modest  Serra  y  Gon¬ 
zalez,  Soler,  López  Franch,  Pep  Ventura  y  Manén. 

CURS  DE  FOLK-LORE 

D.  Rossend  Serra  y  Pagès  ha  continuat  el  curs  de  Folk-lore,  ocupant-se 
dels  següents  assumptes: 

Conferencia  XXL —  14  de  Març.  —  Paremiologia.  I.  —  Concepte  y  im¬ 
portància. —  El  proverbi,  generador  de  la  corranda  y  d’altres  especies.  —  El 
refraner  es  l’obra  de  tothom. 

Historia:  vestigis  romans;  dístics  de  Cató;  triades  gales;  literatura 
provençal;  record  de  civilisacions  posteriors. 

Conferencia  XXII. — 28  de  Març.  —  Paremiologia.  II.  —  Refrà,  adagi  y 

proverbi.  Màxima,  axioma,  aforisme  y  principi.  Frase  proverbial,  dita 
tòpica  y  localisme  proverbial.  —  Estructura:  I.  Forma  rimada.  II.  Premisa 
y  complement.  — Anti-refrà  y  equirefrà.  —  Variants.  —  Classificació.  —  Orí¬ 
gens. 


CONVERSES  D’ARQUEOLOGIA 

Programa  de  les  lliçons  explicades  durant  el  mes  per  D.  Pelegrí  Casa¬ 
des  y  Gramatxes. 

Conversa  LXXXII  (dia  2  de  Març). —  Primera  de  les  Balears.  —  Prime¬ 
res  immigracions  en  les  illes  Pythiusas.  —  Els  Fenicis.  — Persistència  de  la 
civilisació  púnica. — Sa  influencia  en  els  indígenes.  —  Els  Celtes.  —  Els 
Grecs.  —  L’immigració  ibera  provingué  de  les  Balears?  —  Els  Cananeus.  — 
Els  Cartaginesos. —  Opinions  dels  autors  referents  als  pobles  que  habitaren 
les  Balears.  —  Estacions  arqueològiques. 

Conversa  LXXXIII  (dia  9).  —  Segona  de  les  Balears.  —  Població  autòc¬ 
tona. —  Monuments  megalítics. —  Talaiots  de  Mallorca  y  Menorca.  —  Na¬ 
vetes  y  Taules  menorquines.  —  Circuits  murallats.  —  Coves  artificials. 

Conversa  LXXXIV  (dia  16). — Tercera  de  les  Balears,  tractant  de  les  an- 
tiguetats  cartagineses  últimament  descobertes  a  Ibiçay  Formentera. 

Conversa  LXXXV  (dia  23).  — Primera  de  les  Hispanies  ante-romanes, 
tractant  de  les  races  primitives. 

Conversa  LXXXV1  (dia  30). — Segona  de  les  Hispanies  abans-roma- 
nes,  ocupant-se  de  les  immigracions  dels  Ibers  y  dels  Fenicis.  —  Origen  y 
procedència  d’aquestes  races. 


El  Centre  Excursionista  de  Catalunya  sols  se  declara  responsable  de  lo 
contingut  en  la  Secció  Oficial  del  seu  Butlletí,  deixant  íntegra  als  respectius 
autors  la  responsabilitat  dels  treballs  firmats. 


Barcelona.  —  Tip.  «L’Avenç»,  Rambla  de  Catalunya,  24.  — Telefon  1  ió 

DE  LES  GARRIGUES  AL  PLA  DE  LLEYDA 


(Acabament) 


ls  pobles  riberenys  del  Set  tenen  camí  directe  que  va  a  Lleyda, 


I  j  y  els  de  la  baixa  comarca  poden  utilisar  la  carretera  de  Sar¬ 
roca  que  ha  de  continuar  per  Mayals  cap  a  Flix;  emperò’l  camí 
que  del  cor  de  Les  Garrigues  porta  a  la  capital  en  vuit  hores  es  el 
que  ja  coneixem  desde  Granadella  o  desde  Juncosa  per  Torms  y 
Soleràs  a  Granyena,  y  d’aquest  lloc,  en  que  comença’l  servey 
rodat  vers  Alcanó  y  Alfeç,  baixa  a  trobar  passat  Montoliu  l’esmen¬ 
tada  carretera  prop  d’Albatarrech. 

Pera  passar  a  l’altre  costat  del  Segre  pot  utilisar-se  la  barca  de 
Torres  (a  tres  hores  d’Alfeç  y  dues  de  Sarroca)  y  el  braç  de  carre¬ 
tera  que  desde  la  ribera  oposada  puja  a  enllaçar-se  ab  la  de  Madrid 
en  la  secció  de  Fraga  a  Lleyda,  pròximament  a  un  kilòmetre  d’Al- 
carraç. 

Desde’l  cap-d’avall  de  Les  Garrigues  es  també  fàcil  trasladar-se 
a  La  Granja  (unes  dues  hores  de  Mayals)  y  guanyar  el  riu  per 
medi  de  la  barca  que  transporta  a  Escarp,  en  l’aiguabarreig  mateix 
del  Cinca  (102  metres  sobre’l  nivell  del  mar). 

Baixant  desde  Lleyda  per  la  banda  esquerra,  se  troba  Albata- 
rrech,  ab  les  despulles  d’antiga  casa  forta,  el  canal  d’Urgell  poc 
abans  de  desaiguar  al  Segre,  dessota  de  Montoliu,  y  atravessat  el 
Set,  a  les  dues  hores  havent  deixat  la  carretera  de  Sarroca,  se  passa 
per  Sudanell,  y  a  les  tres  y  mitja  s’entra  a  Torres  de  Segre,  vore¬ 
jant  en  el  trajecte  l’hermosa  horta  que  rega  l’important  cequia  de 
Torres,  arribant-se  a  La  Granja  d’Escarp  a  les  nou  hores  aproxima¬ 
dament  de  la  capital. 

A  cosa  de  vint  minuts  abans  del  poble  se  veu  l’enorme  recol¬ 
zada  que  formà’l  riu,  enduent-sen  bona  partida  del  terme  en  sa 
destructora  avinguda  del  22  d’Octubre  de  1907,  lo  que  motivà  com 


0 


1 3° 


Butlletí  del 


a  mida  de  defensa  que’s  construïssin  per  l’Estat  uns  dotze  o  catorze 
murs  de  penetració,  espuntadors  o  pedrets  com  allí’ls  anomenen,  de 
30  a  40  metres  de  llargada,  y  fets  de  grans  pedres  esgraonats  en  el 
lloc  de  més  perill.  A  càrrec  del  poble,  y  ab  les  suscripcions  públi- 


Clixé  de  Pere  Borràs 


Un  dels  pedrets  o  espuntadors  en  la  recolzada  del  Segre 

prop  de  La  Granja 

ques,  se  n’han  construit  set  de  més  petits  en  altres  llocs  igualment 
amenaçats  per  la  corrent. 

La  Granja  es  molt  coneguda  per  les  mines  de  carbó  y  ciment 
que  s’han  vingut  explotant  fins  quatre  o  cinc  anys  endarrera,  que¬ 
dant  paralisats  els  treballs. 

El  pas  de  la  barca’s  troba  a  un  quart  y  mitg  del  poble.  En 
substitució  de  la  que  se’n  va  emportar  la  riuada  d’Octubre,  avuy 
n’hi  ha  una  altra  formada  de  dues  juntades  per  la  plataforma  y  de 
gran  capacitat,  com  pot  veure-s  pel  gravat  que  publiquem.  Las  ha 

pagades  la  Diputació  Provincial  de  Barcelona  ab  el  producte  deies 
suscripcions  y  consignació  de  l’esmentada  entitat.  Aquestes  bar¬ 
ques  funcionen  ab  aparells  senzills  y  pràctics  a  l’hora.  De  part  a 
part  de  riu  hi  ha  tirada  una  sirga  de  fils  d’acer  de  33  milímetres  de 
diàmetre,  de  la  qual  pengen  dues  carrutxes  (corrioles)  enforcades, 
aon  va  estacada  la  barca.  A  les  carrutxes,  ferro  d’enforcament  y 
cadena  que  ferma  les  barques  per  la  proa,  se’ls  anomena  calaldo. 

Pera  posar-la  en  marxa,  el  barquer  gira’l  govern  (timó)  de  les 
barques,  y  ab  una  altra  sirga  més  prima  que  també  va  de  banda  a 


Clixé  de  Ramir  Abadal 


Barques  de  la  Granja  passant  el  Segre 


banda  del  riu,  a  un  metre  damunt  de  les  plataformes,  un  home  fa 
un  petit  esforç  per  girar.les  proes  cap  al  costat  que  vol  dirigir-se,  y 
la  mateixa  corrent  fa  caminar  ben  depressa’ls  bastiments. 

Així  que’s  deixa  la  barca  s’entra  tot  seguit  en  el  recinte  de 
l’enderrocat  monastir  d’Escarp,  situat,  com  tenim  dit,  en  l’aiguabar¬ 
reig  del  Cinca  ab  el  Segre,  a  l’esquerra  del  primer  y  a  la  dreta  del 
segon.  El  nom  segurament  se  li  ha  donat  per  esser  en  aquell  punt 
espadats  els  marges  riberencs,  accident  que  en  altres  llocs  es  cone¬ 
gut  per  riba  o  ribast. 

La  construcció  poca  cosa  de  particular  ofereix,  puix  corres¬ 
pon  a  les  primeries  del  segle  XIXè,  per  l’estil  dels  temples  de  tres 
naus  que  hem  vist  a  Les  Garrigues.  La  fatxada  principal,  encarada 

al  SE.,  mira  al  riu,  y  el  campanar,  que  encara  resta  en  peu,  es  de 
planta  quadrada  y  poligonal  de  la  teulada  en  amunt  de  l’enrunada 
iglesia.  Era  dedicat  a  la  Verge,  com  succeeix  quasi  bé  en  tots 
els  de  l’orde  del  Císter.  La  fundació  uns  l'atribueixen  a  D.  Pere 
el  Catòlic  y  altres  al  seu  fill  D.  Jaume  el  Conqueridor ,  que  acabà 
l’obra  començada;  emperò  ja  hem  dit  que  ara  no  queda  res 
d’aquell  temps.  L’actual  propietària  es  D.a  Manuela  de  Montfort, 
viuda  de  Fuster,  del  vehí  poble  de  Torrent  del  Cinca  (provincià 
d’Osca) ,  que  posseeix  també  l’enlairada  iglesia  de  Sant  Salvador  de 
Torrent. 

Fòra  del  portal  del  monastir  arrenquen  dos  camins:  pel  de 
l’esquerra,  en  tres  quarts,  se  puja  a  Masalcorreig  per  la  ribera  del 
Cinca,  avuy  divisòria  entre  Aragó  y  Catalunya,  límit  que  desde 
Masalcorreig  abandona  aquell  riu  y  segueix  entre  Seròs  y  Fraga, 
deixant  aquesta  ciutat,  catalana  per  la  parla,  com  altres  pobles  de 
l'esmentada  ribera,  inclosa  en  la  jurisdicció  aragonesa. 

Remontant  el  poc  atractívol  Pla  d’Escarp,  Segre  amunt  cap  a 
Seròs,  als  cinc  quarts,  mitja  hora  abans  d’arribar  al  poble  y  a  poques 
passes  de  la  carretera,  que  ha  de  continuar  pel  camí  recorregut 
vers  Mequinença,  en  direcció  del  riu,  del  qual  se  troba  bastant 
apartat,  se  troba  l’antic  monastir  de  Nostra  Senyora  dels  Àngels, 
d'Avinganya,  que  havia  pertengut  a  l’orde  dels  Trinitaris  calçats. 

Al  fixar-se  en  el  campanar  quadrat  y  prosaica  balustrada  que’l 
corona  sobressortint  per  damunt  de  les  construccions  relativament 
modernes  del  convent,  l’observador  s’encamina  an  aquell  recinte 
ab  certa  desconfiança,  motivada  per  la  desilusió  que  li  haurà  pro- 
duit  l’anterior  visita.  Malgrat  això,  si  dirigeix  els  seus  passos  de 
NO.  a  N.  y  SE.,  donant  la  volta  al  vell  edifici  pera  ensopegar  l’en¬ 
trada,  no  li  passarà  desapercebut  un  petit  absis  poligonal  ab  revin¬ 
guts  contraforts  surmontats  per  capritxoses  gàrgoles  y  una  finestra 
en  la  cara  del  centre,  de  senzill  calat  gòtic,  a  qual  estil  correspon 
1  iglesia,  per  més  que  ha  sofert  moltes  transformacions  la  seva 
fàbrica,  com  se  desprèn  del  simple  examen  de  la  fatxada  barroca, 
que  res  té  que  veure  ab  aquell  sistema  de  construcció. 

Forma  la  porta  un  arc  de  mitg  punt,  ab  motllures  entre  dues 
ventrudes  columnes  esculpturades  que  descansen  sobre  treballat 
pedestal  y  sostenen  un  senzill  cornisament,  ab  una  gerra  de  flors  en 
els  extrems.  En  el  centre  del  frontó,  lleugerament  corbat,  y  trencat 
pel  mitg,  apareix  l’escut  de  l’orde.  L’interior  consta  d’una  sola  nau 
gòtica,  vegent-se  en  les  tres  claus  de  la  volta  aon  convergeixen  els 
nervis  que  arrenquen  de  les  carteles,  representacions  de  la  Mare  de 

Déu  y  la  creu  de  l’orde.  La  secció  del  presbiteri  y  la  que  dóna  a  la 
fatxada,  al  primer  cop  de  vista  se  repara  que  es  de  temps  molt  pos¬ 
terior,  puix  aquell  acaba  ab  una  paret  llisa  en  lloc  d’àbside;  de 
manera  que’l  mur  que  resta  a  la  part  de  fòra  indueix  a  creure  si  allí 


Clixé  cle  Juli  Soler 


Detall  de  l’igi  esia  d’Avinganya 

hauria  tingut  primitivament  l’entrada.  Desde  ía  pòrta  endins,  la 
primera  capella  que’s  troba  a  mà  dreta  correspon  a  1  absis  de  que 
hem  parlat  primerament,  y  era  la  del  Sant  Crist  venerat  avuy  en  la 
parròquia  de  Seròs.  L’obertura  de  l’arc  de  cara  a  l’iglesia  es  d  aresta 
viva,  igualment  que’l  que  va  de  part  a  part  del  temple,  com  si 
hagués  servit  pera  enrobustir  la  volta.  Davant  d  aquesta  capella, 
convertida  en  llenyer,  o  sia  entrant  a  mà  esquerra,  hi  ha  la  que 

fou  dedicada  a  la  Verge  del  Remey,  en  qual  fons  s’obrí  moderna¬ 
ment  una  porta  de  comunicació  ab  el  claustre.  Dessobre’l  bellíssim 
calat  del  sigle  XIV"  que  l’adorna  s’hi  veu  entre  altres  escuts  el  de  la 
casa  de  Montcada,  y  a  dins,  en  el  mur  d’espatlles  a  la  fatxada,  s’hi 
conserva  encara  algun  primorós  detall  d’una  sepultura  del  sigle  XVè, 
faltant-hi ’l  sarcòfac,  com  també  han  desaparegut  els  que  hi  havia  en 
altres  capelles  al  costat  del  presbiteri,  un  dels  quals,  segons  se  diu, 
guardava  les  despulles  de  D.a  Constança,  infanta  d’Aragó,  filla  de 
D.  Pere  el  Catòlic,  que  ab  D.a  Sanxa  y  altres  dames  de  les  nobles 
famílies  d’Aragó  y  Catalunya  foren  les  primeres  religioses  tri  n  i  ta¬ 
ri  es.  En  l’enllosat  de  1  ’iglesia  s’hi  poden  observar  una  infinitat 
d’inscripcions  sepulcrals  dels  sigles  XVIIè  y  XVIIU.  Al  costat  de  la 
fatxada  s’hi  veuen  igualment  moltes  llegendes1 2. 

A  la  banda  de  mitg-dia  hi  han  les  dependencies  del  convent 
junt  als  claustres,  d’orde  toscà,  ab  vuit  arcades  sobre  corregut  basa¬ 
ment,  molt  posteriors  a  la  construcció  del  temple.  Una  de  les  ales 
es  completament  caiguda  y  lo  restant  amenaça  ruina  de  tal  mane¬ 
ra  que  fins  es  perillós  transitar  per  aquells  corredors,  que  per  altra 
part  no  tenen  cap  interès. 

Ja  de  temps  antic  existia  en  aquest  lloc  una  torra  y  casa  forta 
nomenada  Avinganya,  de  la  qual  en  féu  donació  D.  Pere  de  Bell¬ 
vís,  havent  sigut  consagrada  la  primitiva  iglesia  en  25  de  Novem¬ 
bre  de  1202,  ab  assistència  del  rey  D.  Pere,  essent  el  present 
monastir  el  primer  que  Sant  Joan  de  Mata  fundà  en  la  Corona 
d’Aragó.  En  1236  fou  entregat  a  les  religioses  de  l’orde  per  dispo¬ 
sició  del  general  y  a  instancia  de  l’infanta  D.a  Constança,  que, 
enviudada,  va  pendre  l’hàbit  religiós,  y  allí  morí  igualment  que  sa 
germana  D.a  Sanxa,  continuant  en  aquesta  disposició’l  monastir 
fins  l’any  i52p,  en  que,  despoblat  ab  motiu  d’una  peste,  tornaren  a 
ocupar-lo’ls  religiosos  que’n  foren  desposseits  per  la  Revolució, 
iniciant-se  allavors  la  seva  ruina*. 

La  creu  de  terme  que  s’aixeca  a  l’entrada  de  Seròs  encara  es  co¬ 
neguda  per  la  creu  d’Avinganya  y  no’s  recomana  pas  pel  seu  mèrit 
artístic.  Es  barroca,  igualment  que  1  ’iglesia  parroquial,  no  devent 
anotar-se  en  tot  el  poble  cap  detall  digne  de  tenir-se  en  compte,  puix 


1)  En  el  Museu  Diocesà  de  Lleyda  se  guarda  un  gran  sarcòfac  ab  cervos 
esculpturats  y  sense  llegenda,  procedent  d’aquesta  iglesia. 

2)  Per  tot  lo  referent  a  Avinganya  y  Escarp  pot  consultar-se  Pobra  Las 
Casas  de  Religiosos  en  Cataluna  durante  el  primer  tercio  del  siglo  XIX.  per  don 
Gayetà  Barraquer,  pbre. 

el  palau  del  Marquès  d’Aytona  ni  les  altres  cases  distribuides  en 
carrers  ben  desembraçats  y  amples  places,  res  de  particular  ofe¬ 
reixen. 

Seròs  o  Ceròs,  com  també  s’escriu,  ab  2.681  habitants,  es  la 
població  més  important  d’aquesta  ribera,  y  el  seu  terme  afronta  ab 
la  provincià  d’Osca,  tro¬ 
ba  nt-sc  a  dues  hores  de 
Fraga  y  a  cinc  y  mitja 
de  Lleyda,  ab  qual  capi¬ 
tal  hi  ha  establert  servey 
públic  de  carruatges, 
sortint  una  tartana  de 
bon  matí,  que  retorna 
a  la  tarda. 

Tampoc  aquest 
trajecte  està  desproveit 
de  records  històrics.  A 
Aytona,  l’antiga  Etos- 
ca  segons  l’opinió  més 
generalment  admesa, 
morí’l  capdill  Sertori  a 
mans  del  traidor  Perpe- 
na;  y  en  el  castell  quals 
importants  despulles 
podem  contemplar  en 
el  serradet  que  domina 
la  vila,  estigué  pres,  tal 
vegada  en  una  de  les 
dues  torres  que  encara 
resten  en  peu,  el  des¬ 
graciat  Príncep  de  Via¬ 
na,  tant  benvolgut  dels  catalans  com  avorrit  del  seu  pare  Joan  II, 
el  qual,  trobant-se  a  Lleyda  en  plenes  Corts  el  2  de  Desembre  de 
1460,  ordenà  fos  aquell  detingut  y  trasladat  a  Aytona,  sens  dubte 
per  por  de  que’l  llibertessin  els  lleidatans,  defensors  sempre  de 
les  bones  causes,  augmentant  el  despòtic  procedir  del  rey  la  mala- 
volensa  que  ja  li  tenia’l  poble  y  que  no  trigà  a  exteriorisar-se. 

Hi  trobem,  ademés,  una  creu  de  terme  dintre  de  la  vila,  y  un 
exemplar  del  més  extremat  barroquisme  en  la  fatxada  de  la  seva 
iglesia,  ab  totes  les  desproporcions  y  contrasentits  imaginables: 
serà  de  tant  mal  gust  com  se  vulgui,  emperò  es  una‘  pàgina  rica- 

Seròs:  Creu  d’Avinganya 

ment  presentada  d’un  període  del  nostre  art  en  plena  decadència, 
que  s’ha  de  conèixer  encara  que  no  més  sia  pera  criticar-lo,  y  en 
això  excusem  la  publicació  de  l’adjunt  gravat. 

El  nom  de  Gebut,  avuy  despoblat,  Alcarraç  y  tants  y  tants 


Clixc  de  Juli  Soler 


Aytona:  Portada  de  l’iglesia 

altres  d’arrel  aràbiga  que  hem  anat  trobant  per  les  comarques 
recorregudes  y  que’l  bon  sentit  del  lector  haurà  notat  en  el  present 
treball,  constitueixen  una  prova  irrefusable  de  la  llarga  dominació 
dels  alarbs  en  aquest  troç  de  Catalunya,  aont  deixaren,  una  bella 
mostra  de  la  seva  civilisació  ab  la  ben  disposada  obra  del  canal 
que  desde’l  Segrià  s’allarga  per  darrera  Lleyda  fins  a  Soses. 

Desde  aquest  últim  lloc  la  carretera  va  a  juntar-se  ab  la  gene- 

ral  de  Madrid  dessobre  d’Alcarraç,  vila  coneguda  per  les  seves 
aigües  clorurat-sòdiques,  d’aont  continua  vers  la  capital,  deixant  a 
mà  dreta,  poc  abans  d  arribar-hi,  la  creu  del  Batlle  y  camí  de  l’er¬ 
mita  de  Buzenit,  havent-se  pogut  apreciar  en  tot  el  recorregut 
desde  Seròs  l’esplèndida  horta  extesa  per  la  canal  del  riu,  essent 
Lleyda’l  centre  d’exportació  de  les  seves  produccions. 

L’objecte  que’ns  portava  allí  era  visitar  detingudament  els 

Lleyda :  Plaça  de  Sant  Joan 

museus  arqueològics,  provincial  y  diocesà,  pera  traure  fotografies 
de  lo  més  notable  que  conserven,  quedant  molt  regoneguts  per  les 
atencions  y  facilitats  que  obtinguérem  dels  respectius  conserva¬ 
dors,  especialment  del  senyor  Simon  y  Puntí,  delegat  del  Centre. 

Ademés  de  lo  que  tenim  manifestat  respecte  de  les  iglesies  y 
castells  de  Les  Garrigues,  devem  afegir  algunes  notes  referents  a 
Torrebesses  y  Sarroca. 

La  primera  de  dites  poblacions  es  de  les  que  més  caràcter  ofe¬ 
reixen  en  aquesta  rodalia,  sobre  tot  en  la  part  més  vella  de  la  vila, 
aont  s’aixeca ’l  gran  casal  del  castell  y  l’antiga  parròquia  al  cap  d’a- 

18 


Butlletí  del 


l3* 

munt,  de  pur  estil  romànic,  ab  l’absis  circular,  portada  de  tres  ar- 
cuacions  sobre  altres  tantes  columnetes  y  campanar  d’espadanya. 
La  coberta  es  de  grans  pedres  formant  vuit  graons  arrodonits,  que 
no  vessen  les  aigües  directament  a  defora,  sinó  pels  escorredors  a 
travers  del  mur  perllongat  al  seu  voltant  arran  de  la  cintura.  La 
paret,  desde  l’espadanya  fins  a  l’àngul  entrant  així  que  comença’l 
tom  de  l’absis,  té  i3’5o  metres.  Es  remarcable  un  retaule  gòtic  pri- 
morosament  cisellat  en  pedra  del  país. 

A  Sarroca  resta  en  peu  l’esbelta  torra  quadrada  del  castell,  ab 
finestres  gòtiques  y  atalussada  en  la  secció  inferior.  L’iglesia,  de 
volta  de  canó  seguit  lleugerament  apuntada,  té  l’absis  y  les  cape¬ 
lles  gòtiques,  y  la  portada  correspon  al  renaixement;  la  coberta  es 
per  l’estil  de  la  de  Torrebesses. 

Pera  acabar  la  present  memòria,  sols  me  resta  consignar  la 
bona  impressió  que’ns  enduguerem  del  «Centre  Excursionista  de 
Lleyda»,  quals  individuus,  animats  dels  més  bons  propòsits,  han 
començat  a  publicar  un  Butlletí  mensual  que  ha  de  constituir, 
sens  dubte,  una  branca  importantíssima  de  l’excursionisme  català. 

ceferí  ROCAFORT 


NOTES  HISTÒRIQUES  O’OLIUS 

(Continuació) 

Un  solsoní,  a  l'esser  interrogat  sobre  si  havia  sentit  a  parlar  may 
als  abats  de  llurs  drets  sobre  Olius,  deposà:  «Jo  no  se  que 
cosa  ses  dret  dominical  ni  he  conegut  los  pabordres  passats  sino  lo 
senor  don  pedro  y  don  luys,  y  aquest  qui  vuy  es,  que  fossen  abats, 
y  jo  no  he  may  parlat  ab  ells  dels  drets  de  labadia  perque  ab  aque- 
xos  senors  no  si  acosta  tothom  endemes  com  no  sien  persones  com 
jo  de  semblant  conditio,  y  axi  no  puch  dir  si  sabien  los  drets  de 
ella  ho  sinols  sabien,  pus  no  conuersaua  ab  ells». 

Diu  un  altre  «que  moltes  vendes  y  alienacions  y  transporta- 
cions  ha  vist  y  oit  dir  que  son  fetes  de  proprietats  y  possessions 
del  terme  y  castell  de  olius  que  may  sen  ha  pagat  terços  ni  luys- 
mes  als  abbats  passats,  y  que  creu  que  essent  present  don  luys  que 
ho  sabia  y  noy  feyha  contrari.  De  don  pedro  de  Cardona  nou  pot 
dir  perque  noy  estava  a  solsona  ni  habitaue  y  que  mes  ha  oit  dir 

que  en  lo  terme  de  olius  feya  bon  conrear  y  tenir  proprietats  perque 
al  manco  si  res  millorauen  era  tot  de  aquells  que  les  millorauen, 
perço  que  non  avia  de  respondre  al  senor  del ls  ters». 

Diu  un  tercer  que  «son  pare,  que  deu  li  perdo,  es  estat  render 
de  olius  y  ell  testimoni  com  a  fill  que  era  seu  plegaua  los  censos 
de  olius,  y  no  sab  que  son  dret  dominicals  ni  foriscapis,  be  es  ver 
que  de  terços  ni  luymes  no  nia  plegats,  ans  be  ha  oit  dir  al  quon- 
dam  son  pare  que  lo  terme  de  olius  era  franch  en  allou  y  ell  testi¬ 
moni  deposant  te  vna  vinya  y  te  vuyt  o  nou  jornals,  que  la  posse- 
hix  com  a  hereu  de  son  pare,  y  son  pare  la  posseix  tambe  de  son 
aui  del  testimoni,  y  que  no  te  titols,  y  per  axo  que  no  sab  com  los 
pertanye  Perque  se  eren  cremats  los  actes  ab  vn  drap  de  la  paella 
en  una  copa,  y  aço  ho  ha  oit  dir  ala  Auia  de  ell  dit  testimoni  que 
permuta  en  part  acambi  un  jornal  y  mitg  los  pertanye,  y  ell  per 
cambi  ne  auien  fet  ab  los  habitants  de  Comagincossa  y  no  sab  ni 
ha  oit  dir  si  sen  paga  terços  hoch  no». 

Deposa  un  altre  «...  que  ell  no  sab  ni  sabien  (els  abats)  los 
drets  que  hi  tenien  ho  no  be  que  com  abons  pellats  (per  prelats) 
ho  deuien  saber...». 

En  defensa  dels  testimonis  recusats  per  l’abat  diu  un  «...  que 
ell  testimoni  era  consell  en  lo  any  1547  y  ab  en  Riu  Fonollet  y  en 
Joan  orthoneda  y  Bart.  Barbesí  de  la  Jurisdicció  Abbacial  1  y  les 
hores  se  mogue  lo  plet  que  lo  senor  Abbat  volia  terços  de  les  ter¬ 
res  del  castell  de  olius,  y  axi  la  vila  determina  de  defensar  ho,  y 
axi  ho  feu  mas  ell  test  no  nega  que  per  axo  ningú  volgués  lleuar  la 
honra  ni  volien  mal  al  senor  abbat  y  que  es  ver  que  los  sobredits 
enomenats  en  lo  article  eren...  consert  si  no  en  Arg  i  Hagués  que  sen 
ere  exit  y  creu  ell  test.  fareu  al  consell  com  se  determina  de  de- 
fensarse  contra  lo  senor  abbat  mas  no  li  par  com  te  dit  que  per  axo 
y  agues  persona  que  li  volgués  mal  en  quan  el  testimoni  coneixie 
y  si  per  axo  los  desa  bi  1  i  te  de  fer  testimoni  ell  test.  sen  lemet  a  la 
justícia». 

Un  testimoni  favorable  a  l'abat  diu  que  alguns  dels  testimonis 
deposants  contra  aquest  «lany  1 5 5g  y  1 56 1  foren  contra  lo  senor 
abbat  maliciosos  en  la  causa  y  plet  que  se  porte  en  barch.  contra 
sa  senoria,  y  perque  sa  senoria  auie  fets  consols  a  mi  y  a  Jaume 
Boxader,  en  defecte  y  per  impediment.de  Joan  boldo  y  march  co¬ 
lomes,  estauen  presos  perque  lo  senor  abbat  pretenia  que  li  eren 

1)  A  Solsona  hi  havia  dos  jurisdiccions  y  dos  universitats  o  consells,  una 
de  l’abat  y  altra  del  vescomte  de  Cardona. 

estats  desobedients  en  no  volerli  ajudar  a  pendre  a  ms.  Gortit  fo¬ 
ren  en  fauor  dels  contraris  del  senor  abbat,  y  en  barchn.  li  aposa- 
ren  mil  maldats  y  apres  a  oit  dir  que  los  gastos  feren  en  barcna. 
an  pagat  del  guany  eren  en  les  carniceries;  y  perço  los  tinch  per 
duptosos  que  per  les  dites  desamistats  puguen  esser  admesos  per 
testimonis  contra  lo  senor  abbat».  Any  1 56 1 . 

En  l’any  de  l'Encarnació  1 588  ja  feya  deu  anys  que  tenien  la 
causa  pendenta  y  indecisa  en  la  Real  Audiència  de  Catalunya;  y, 
veient  la  cosa  interminable,  l’Abat,  ab  beneplàcit  de  la  Santa  Sèu 
Apostòlica,  y  els  cònsols  y  consellers  de  Solsona,  proposaren  ter¬ 
minar  la  qüestió  concordant-se  a  pagar  aquests  a  la  mensa  abadial, 
quiscun  any,  tres  lliures  barceloneses,  y  aquell  a  mantenir  l’antiga 
consuetut  de  no  pagar  lluisme’ls  de  la  quadra  d’Olius.  Gom  aques¬ 
ta  concordia  era  més  útil  a  la  mensa  abadial  que  no  pas  esperar  la 
fi  de  la  causa,  que  ab  tanta  enteresa  havien  defensada’ls  d’Olius  y 
Solsona,  acudiren  al  nunci  apostòlic,  ab  potestat  de  llegat  de  late- 
re  en  els  regnes  d’Espanya,  César  Specianus,  perquè  com  el  cens 
de  tres  lliures  no  excedia’l  valor  de  tres  escuts,  se  dignés  aprovar¬ 
ia  y  confirmar-la.  Comissionà  aquest  a  Bartomeu,  Vicari  Cap.  S.  V. 
d’Urgell,  pera  que  examinés  si  en  veritat  la  referida  concordia  era 
en  profit  de  l’Iglesia,  y  si  dit  rèdit  anyal  no  excedia  de  la  suma  de 
cinc  ducats  de  càmara  o  tres  escuts  d’or,  y  donés  solemnitat  a  la 
concordia  fent  document  públic.  Així  se  féu,  posant,  ademés,  pe¬ 
nes  eclesiàstiques  als  contraventors  de  la  mateixa  l. 

L’iglesia  de  Sant  Esteve  fou  regida  desde’l  sigle  XIVè  per  un 
vicari  perpetuu  depenent  de  l’iglesia  de  Solsona  fins  a  nostres  temps, 
que  ha  sigut  instituïda  parròquia  d’entrada,  confrontant  ab  les  de 
Besora,  Joval,  Solsona,  Lladurs  y  Torrents. 

Les  altres  capelles  ermitanes  de  que’ns  parla  l’acta  de  consa¬ 
gració  del  temple  de  Sant  Esteve,  totes  estan  encara,  les  més  fetes 
de  nou,  dedicades  al  culte  diví,  encara  que  en  alguna,  per  poc  de- 
corosa  y  falta  d’ornaments  sagrats,  no  permet  l’ordinari  celebrar 
el  sant  sacrifici. 

La  de  Sant  Joan  no  sé  si  estava  en  el  mas  del  mateix  nom  o 
bé  en  el  molí  de  La  Farga,  en  el  qual  s’hi  conserva,  a  més  de  la  nova 
capella  d’aquest  titular,  una  pica  d’aigua  beneita  de  pedra  esculp- 
turada,  que  moll  bé  pot  ser  del  sigle  XIIT,  la  qual  serveix  de  com 
al  brocal  del  pou  del  molí  de  les  olives.  Si  era  en  la  masoveria  de 


1)  Lloc  y  plec  citats,  núm.  1.020. 

Sant  Joan,  l’actual  es  moderna,  y  l’antiga  estava,  segons  tradició, 
en  el  planell  d’alzineres  que  hi  ha  a  mitg  kilòmetre  de  la  mateixa. 

En  la  de  Sant  Miquel,  a  principis  del  sigle  XlVè,  fundà  un 
benefici  en  Jaume  de  Morea,  avi  dels  nobles  Lloberes,  que  tant  de 
bé  feren  a  Solsona  ab  llurs  benèfiques  y  piedoses  fundacions. 

La  de  Sant  Just  es  la  que  adquirí  més  importància,  venint  a 


Clixé  de  J.  Collell 


La  Farga 

esser  una  verdadera  rectoria,  en  la  qual  feia  residència  continua  un 
capellà,  si  bé  depenent  del  de  Sant  Esteve.  En  1271  tingueren 
qüestions  el  cavaller  A.  de  Joval  y  el  rector  de  Sant  Esteve,  Be¬ 
renguer  de  Vilaró,  per  negar-li  aquest  el  dret  de  patronat  sobre  la 
mateixa,  que  aquell  requeria.  Se  comprometeren  al  fallo  d’en  R. 
Dez-Call,  qui  establí  que’l  cavaller  de  Joval  fes  presentació  del 
prebere  que  volgués^pera  la  capella  de  Sant  Just  al  rector  d’Olius, 
que  era  tingut  de  rebre-1  y  de  confirmar-lo.  Si  aquest  no'l  judicava 
convenient,  podia  aquell  tant  solament  altre  segon  presentar,  y  si’l 
rector,  o  altres  successors  seus,  no’l  volien  tampoc  rebre,  devia’l 

cavaller  A.  de  Joval,  o  els  seus  successors  en  la  possessió  d’aquest 
lloc,  presentar-lo  al  pabordre  de  Solsona,  que  era  tingut  de  rebre-1 
y  confirmar-lo.  També  volia  A.  de  Joval  que’ls  masos  de  Bolons  y 
d’en  Romeu  fossin  regoneguts  de  la  parròquia  de  Sant  Just,  per 
esser  de  temps  enrera  parroquians  de  dita  capella,  segons  declara¬ 
ció  de  testimonis.  R.  Dez-Call  composà  que’l  rector  d’Olius  tin¬ 
gués  cura  d’ànimes  en  dits  masos,  per  esser  poblats  dins  la  parrò¬ 
quia  de  Sant  Esteve,  tenint  la  meitat  en  les  treitures  y  testaments, 
y  l’altra  meitat  els  clergues  de  Sant  Just,  y  abdós  l’alberga;  més 
com  llurs  habitadors  en  cap  temps  havien  acostumat  d’anar  a 
l’iglesia  de  Sant  Esteve,  y  per  tots  temps  havien  oit  divinal  ofici  y 
rebut  sagraments  en  la  capella  de  Sant  Just,  emperò  manà  que’l 
dia  de  Sant  Esteve,  dilluns  de  Nadal,  fossin  tinguts  d’anar  a  la 
seva  iglesia  d’Olius.  La  sepultura  y  baptisme  podien,  a  voluntat,  re- 
bre-la  a  Sant  Just,  més  les  confessions  y  comunions  a  Sant  Esteve, 
a  no  ser  que’l  clergue  de  Sant  Just  tingués  llicencia  del  d’Olius. 
Els  altres  masos  que  eren  de  la  parròquia  de  Sant  Esteve,  però 
prop  de  Sant  Just,  y  els  masos  dels  Ots  y  Golferics,  podien  conti¬ 
nuar,  segons  costum,  anant  a  la  que  volguessin,  y  el  capellà  de 
Sant  Esteve  tenia’l  dret  de  visitar  quiscun  any  la  capella  de  Sant 
Just  y  rebre-hi  confessions  y  penitencies  en  la  festivitat  del  sant  *. 

Dono  detallada  aquesta  noticia  perquè  dóna  alguna  llum 
sobre  la  disciplina  eclesiàstica  en  aquells  temps  y  la  vida  de  moltes 
capelles  que  poblen  nostra  terra. 

Aquesta  capella,  que  encara  conserva’l  seu  estil  romànic,  es 
avui  sufragània  de  la  parròquia  de  Joval. 

joan  SERRA  VILARÓ,  pbre. 

(Acabarà ) 


LA  CAVALLERIA  CATALANA  Y  SANT  JORDI 

EN  LO  SEGLE  XIII 1  2 

Parlar  de  Sant  Jordi  es  ocupar-se  en  un  dels  temes  més  tractats 
y  exprimits  aquí  y  a  fóra.  Y  això  ía  esdevenir  la  empresa  o 
molt  fàcil  o  molt  dificultosa,  segons  se  vulga  treure  partit  de  coses 
ja  dites  o  se  pretenga  ser  original. 

1)  Lloc  citat  y  plec  II,  núm.  972. 

2)  Treball  llegit  en  lo  Centre  Excursionista  de  Catalunya  en  la  diada  de 
Sant  Jordi  al  1 908. 

En  lo  primer  cas  se  pot  donar  amenitat  a  semblants  actes 
apelant  a  les  curiositats  que  contenen  les  innombrables  publica¬ 
cions.  D’una  part  tenim  los  sermons  predicats  en  tal  diada,  quan 
la  Diputació  de  Catalunya  la  celebrava  ab  gran  pompa. 

En  los  segles  XV,  XVI  y  XVII  passaren  per  la  càtedra  sagrada 
en  la  festa  del  Sant  totes  les  eminencies  de  les  ordres  religioses 
establertes  a  Barcelona:  moltes  d’estes  planes  d’oratoria  eclesiàs¬ 
tica  podem  avuy  estudiar,  com,  v.  g.,  la  del  mercedari  Fr.  Plàcit 
d’Aguilar  en  1 63 5 *,  la  del  caputxí  Fr.  Pau  de  Samà'2,  o  la  del 
mínim  Fr.  Pau  Andrés  en  1 696 3,  etc. 

En  nostres  temps  la  bibliografia  catalana  de  Sant  Jordi  es  molt 
rica.  Començant  per  l’estudi  de  l’ilustradíssim  P.  Caresmar  sobre 
lo  patronat  de  Sant  Jordi  al  Aragó,  escrit  a  instancia  del  Baró  de 
la  Linde,  y  acabant  ab  los  nombrosos  treballs  que  desde  lo  renaixe¬ 
ment  del  esperit  català,  cada  any,  s’editen  en  articles  de  revistes  y 
diaris,  tenim  davant  nostre  un  hermós  aplech  bibliogràfich  del 
major  interès,  puix  hi  figuren  quasi  tots  los  literats  de  Catalunya. 

Tasca  profitosa  es  la  d’espigolar  per  camp  tant  extens,  hon  no 
hi  manquen  hermosíssimes  flors  recòndites  a  tot  esguart  y  oblida¬ 
des  dels  homes  per  la  cubertura  tupida  del  temps,  d’ahont  fàcilment 
se  les  farà  reaparèixer  ab  ropatge  de  novetat. 

<jQuè  diriem  si  de  la  bibliografia  catalana  nos  eslenguessim 
per  la  de  tot  lo  món  antich  ahont  tants  pobles  han  adoptat  lo  patro¬ 
natge  de  Sant  Jordi,  desde  les  glacials  comarques  de  Rússia  y  Gran 
Bretanya,  fins  les  tòrrides  de  la  Etiòpia,  passant  per  les  abonança- 
des  terres  intermitges  de  la  Geòrgia  o  Gurgestan,  que  li  deu  son 
nom  nacional4,  de  l’Anatolia,  conservant  son  famós  sepulcre  a  La 
Tira,  visitat  per  nostre  Ramon  Muntaner8,  de  les  regions  venecia¬ 
nes,  lombardes,  toscanes  y  provençals? 

1)  A  los  M.  /.  Sres.  Diputs.  y  Oydors.  de  Cuentas  de  Cataluna,  dedica  este 
sermon  de  S.  Jorge  Patron  de  Cataluna,  Fr.  Placido  de  Aguilar  de  la  Orden  de 
Ntra.  Sra.  de  la  Merced  (Barcelona.  Gabriel  Nogués,  1635),  VIII,  2 4  planes  4.'. 

2)  Panegírico  de  las  grande^as  de  S.  Jorge  màrtir,  Patron  de  Cataluna,  por 
el  P.  Fr ay  Pablo  de.  Sarrià  Provincial  de  Menores  de  Capuchinos  celebrado  en  la 
Capilla  de  la  Diputacion,  72  pàgs.  4/. 

3)  Congratulacion  festiva  en  celebridad  de  S.  Jorge  por  la  tnejora  de  salud  de 
Carlos  II y  oracion  panegírica  por  el  P.  Fray  Pablo  Andrés,  de  la  orden  de  Míni- 
7nos,  el  Consistorio  de  la  Diputacion  de  Cataluna  (Barcelona,  Rafel  Figaró, 
1696),  26  planes  numerades  y  4  villancicos  sense  foliar. 

4)  De  la  Geòrgia  o  Gurgestan  se’11  parla  en  lo  sigle  VII.  Flórez:  Clave  his¬ 
torial,  pl.  72. 

5)  «E  com  foren  a  la  ciutat  de  la  Tira,  aquells  Turchs  que  eren  escapats 
de  la  batalla  ab  daltres  quis  foren  aplegats  a  ells,  qui  eren  de  la  gabella  de 

Es,  donchs,  un  horitzon  interminable  y  sugestiu  lo  que’s  pre¬ 
senta  a  la  consideració  y  estudi  de  qui  no  té  cap  punt  de  mira 
especial  y  tracta  de  conèxer  alguna  de  les  fesomies  del  famós  Sant, 
que  si  quasi  sempre  es  patró  de  la  milicia,  a  voltes  lo  han  aclamat 
també  altres  classes  socials,  com  succeheix  ab  la  de  la  pagesia  en 
les  italianes  terres  del  Veneto. 

Però,  al  pretendre  situar  a  Sant  Jordi  en  la  cavalleria  catalana 
del  sigle  XIII,  com  callen  los  llibres  y  callen  los  arxius,  la  empresa 
es  quasi  insuperable.  Se  presenta,  en  carnbi,  molt  vasta,  excessiva¬ 
ment  vasta,  en  lo  que  pertoca  a  estudiar  la  cavalleria  en  lo  Prin¬ 
cipat. 

Remontant-nos  al  temps  de  la  consolidació  del  cristianisme,  al 
sigle  IV,  trobem  escrit  que  Constantí  lo  Gran,  en  l’any  312,  fundà 
a  Roma  la  primera  ordre  cristiana  de  cavalleria,  sots  patronatge  de 
Sant  Jordi.  Siga  com  se  vulla,  es  lo  cert  que  l’arqueòlech  Gayet 
relata  haver  trobat  en  los  cementiris  dels  primers  cristians  que 
excavà  en  la  greco-romana  Antinoe,  medalles  de  Sant  Jordi  en 
sepulcres  de  guerrers1. 

Més  en  la  Espanya  cristiana,  en  la  dels  concilis  visigóths  que 
assenyalen  la  evolució  religiosa  y  política  de  la  societat  dels  segles 
VI  y  VII*  la  confrontació  ab  les  Galies  havia  de  portar  al  ferm  man¬ 
teniment  del  patronatge  de  Sant  Martí  de  Turs,  si  es  que  llavors  fos 
costum,  en  nostra  milicia,  adoptar  patronatge  especial.  La  domi¬ 
nació  dels  franchs,  seguint  d’aprop  en  nostres  comarques  pirenen- 
ques  a  la  visigoda,  havia  d’arrocegar-nos  de  ple  a  ple  envers  son 
Sant  Marti,  y,  una  vegada  infiltrat  en  nostra  societat  mitj-eval,  no 
era  empresa  fàcil  substituir-lo.  Sols  una  acció  molt  constant,  des¬ 
prés  d’una  gestació  més  o  menys  llarga,  ho  conseguí,  passant  per 
una  època  de  transició. 

Lo  sigle  XII,  mitjançant  nostra  compenetració  constant  ab  lo 
N.  d'Italia  per  vies  de  la  Provença  y  la  comunicació  ab  l’Orient 
que  ocasionaren  les  Creuades,  aparellaren  lo  patronatge  de  Sant 
Jordi  durant  lo  sigle  XIII. 

Aximateix  en  aquest  la  cavalleria  pren  nova  forma,  se  mou  en 
altres  vies  y  tracta  de  dictar-se  veritables  lleys  especials  que  regulen 
ses  pràctiques  o  usances.  La  primera  nos  la  facilita  lo  propri 
sigle  XIII,  en  l’interessantíssim  Libellus  de  batalla  faciendi,  encami- 

Mondexia,  corregren  a  la  Tira  entro  la  sgleya  hon  jau  lo  cors  de  monsenyer 
senct  Jordi,  que  es  una  de  les  belles  esgleyes  que  jo  hancli  vaes.  e  es  prop  de  la 
Tira  entro  a  dues  milles»  ( Crònica  den  Muntaner,  capitol  CCVI). 

1)  Diario  de  Barcelona,  de  23  de  Juny  de  1902. 

nat  a  regular  una  de  les  especialitats  cavalleresques,  la  més  impor¬ 
tant  de  totes  elles,  la  batalla  jurada,  que  lo  sigle  XV  anomena 
batalla  a  ultrança  y  nostre  castellanisat  sigle  XX  sols  sab  denomi¬ 
naria  desafio. 

Ab  anterioritat  a  aquesta  interessantíssima  disposició,  o  siga  en 
lo  sigle  XII,  la  cavalleria  apar  tant  sols  organisada  jurídicament 
com  una  de  tantes  institucions  del  Comtat  de  Barcelona. 

Les  sues  relacions  eren  establertes  per  diferents  Usatges,  que  un 
detingut  estudi  determinarà  si  tots  arrencaven  del  temps  de  Ramon 
Berenguer  lo  Vell,  y,  en  cas  contrari,  quals  pogueren  agregar-se 
més  tart. 

Ja  són  característichs  dels  primers  temps  de  la  cavalleria,  y 
d’ella  s’infiltren  a  totes  les  classes  socials,  les  costums  de  la  batalla 
jurada  y  del  deseximent  o  devedament. 

La  batalla  jurada  no  era  coneguda  dels  góths:  era  costum  dels 
franchs,  introduhida  ab  la  sua  dominació  en  la  Marca  Hispànica. 
Se  donaren  exemples,  al  començar  lo  sigle  XI,  de  no  voler-lo  accep¬ 
tar  entre  nosaltres,  fundant-se  precisament  en  que  la  lley  goda  non 
jubet  ut  per  pugnam  discuntiantur  negotia1 2 * .  Prò  no  prosperà  lo  man¬ 
teniment  de  la  lley  goda,  després  dels  Usatges,  en  que  hi  figurava 
lo  tant  conegut  de  Batayla  judicata  disposant  que  la  liuyta  o  com¬ 
bat  entre  dos  cavallers  com  a  argument  provatori  d’alguna  que¬ 
rella,  no  s’ha  de  consentir  sempre  o  capritxosament,  sinó  per  neces¬ 
sitat,  quan  la  cort  (tribunal  de  Veguer)  conegués  esser  de  tal  natu¬ 
ralesa  lo  reptament,  que  la  batalla  resultàs  imprescindible,  «ço 
es,  por  bohia,  o  per  treves  trencades  o  per  trahició»4.  Bohía  o  bausía 
era  una  grave  transgressió  de  la  fe  jurada  al  senyor.  D’ella  tracten 
los  Usatges  al  fer  constar  esser  bausía  màxima  lo  matar  al  senyor  o 
al  seu  fill  llegítim,  lo  cometre  adulteri  ab  la  sua  muller,  lo  pendre-li 
lo  castell  o  ocasionar-li  un  dany  que  no  li  pogués  esser  esmenat. 
Tot  lo  qual  repeteix  lo  Libellus  de  batalla  fiaciendi,  al  dir:  «Si 
aquell  qui  es  reptat  de  bohia  es  vençut,  si  la  bohia  es  de  aquelles 
grans  bohies  qui  esmenar  ne  redeger  nos  poden,  axí  com  es,  qui 
auciu  son  senyor  o  fill  ledescme  de  son  senyor,  o  jau  ab  sa  muller 
de  son  senyor,  o  li  tolrra  son  castell,  o  noll  li  voldrà  retra  sens  em- 
patxament  o  penyorament,  o  li  fara  tal  mal  que  noi  1  i  pusca  esme¬ 
nar,  romanga  baare  per  tots  temps,  e  null  hom  noi  ne  gos  sofïerir, 


1)  J.  Balari  y  Jovany :  Orígenes  históricos  de  Cataluna,  pl.  385. 

2)  Vegi-s  Salat,  Colección  de  documentos  justificalivos  de  las  monedas  de  Cala 

luna,  v.  II,  pl.  20. 

e  ischa  de  tot  lo  Comptat  de  Barcelona  e  daço  destruix  el  la 
postat.  Cor  baare  manifest  e  vençut  daytal  bohia,  qui  redeger  e 
esmenar  nos  pusque,  no  deu  romanir  en  terra  domens  leals».  Ab 
les  paraules  treves  trencades  se  volia  aludir  al  cas  de  íaltar-se  a  les 
estipulacions  de  pau  pactada  entre  cavallers. 

Lo  Libellus de  batalla  jaciendi,  redactat  en  una  època  en  que  per 
ningú  era  discutit  lo  procediment  feudal  de  la  lluyta  unipersonal,  té 
capdal  importància,  axis  per  lo  llenguatge  com  per  les  costums.  Al 
formar  part  de  les  pràctiques  legals  escrites  y  sancionades  y  conti¬ 
nuar-se  en  llibres  de  privilegis  s'han  pogut  evidenciar  curioses 
variants  que  s’observaven  a  Barcelona  y  eren  dilerents  d’altres  en 
ús  a  València. 

Quan  la  Cort,  precehint  degut  estudi  y  deliberació,  acceptava 
la  batalla,  lo  reptador  devia  dipositar  a  mans  del  Veguer  una  fiança 
de  200  unces  d’or  de  València,  equivalents  a  400  morabatins.  Segui¬ 
dament  començava  una  tramitació,  a  tall  de  judici,  que  finia  citant- 
se  als  contendents  a  un  dia  y  lloch  determinat,  per  la  batalla. 

Una  part  d’aquesta  tramitació  anava  encaminada  a  obtenir  que 
la  lluyta  s’efectués  en  igualtat  de  condicions,  axí  de  força  material 
com  d’armes,  procurant  que  quiscun  d'ells  sigués  parió  (par  o  con- 
irasemble)  del  altre.  Per  arribar  a  aytal  fi  no  era  condició  precisa 
que  batallés  lo  mateix  interessat,  sinó  un  representant  seu. 

Altres  regles  estan  endreçades  al  acte  material  de  la  batalla, 
evitant  que  l’intervenció  directa  o  indirecta  dels  espectadors  pugués 
may  perturbar  la  igualtat  d’una  lluyta,  menada  sots  lo  principi 
dominant  en  la  prova  judicial  coneguda  pel  judici  de  Déu.  També 
prescrivia  lo  que  s’havia  de  fer  quan  se  prorrogava  al  dia  següent 
la  batalla  començada  però  no  finida,  per  restablir-la  en  les  metexes 
condicions  en  que  estava  al  suspendre-s.  Acabant  dites  lleys  ab  la 
proclamació  del  vencedor  en  lo  camp:  si  era’i  reptador,  se  1  con¬ 
ceptuava  guanyant  lo  plet,  ço  es,  ço  per  que  lo  replamenlfo ,  e  deuli 
esser  esmenat  tot  lo  mal  el  dan  que  en  la  batalla  aura  pres,  pagant-ho 
lo  vençut.  En  cambi,  si  lo  reptat  o  desafiat,  com  diriem  castellani- 
sant  la  paraula,  era  guanyador  de  la  batalla,  se  li  retornaven  les 
despeses  fetes  y  esmenava  lo  dany  rebut,  ab  complerta  indemnitat 
del  que  hagués  pogut  ocasionar  a  son  contrincant. 

Més  aquestes  disposicions  no  anaven  encaminades  a  derogar 
los  Usatges,  sinó  a  suplir  detalls  no  consignats  en  nostre  gran 
còdich.  Puix  los  Reys  tenien  gran  compte  en  cumplir  al  peu  de  la 
lletra  les  menors  de  ses  disposicions.  Un  exemple  hi  ha  ab  la  con¬ 
sulta  que  féu  al  Monarca  en  1286  lo  senescal  Ramon  de  Montcada. 

Fou,  l’any  1286,  remarcable  per  los  grans  dissentiments  y 
lluytes  entre  Guillerh  Ramon  de  Josa  y  Jaume  de  Peramola.  En 
tant  que’l  comte  de  Foix  Roger  Bernat,  en  lo  mes  d’Agost,  havia 
entrat  a  Catalunya  en  favor  del  primer,  per  posar  siti  al  castell  de 
Tragó  *,  Josa  y  Peramola  acabaren  concertant  batalla,  per  la  que 
los  hi  fou  assenyalada  la  vila  de  Cervera.  Al  aparellar  lo  camp,  se 
trobaren  mancats  de  fusta  y  cordes  per  formar  la  palissada,  consul¬ 
tant-se  al  rey  si’s  podia  fer  de  tapia.  A  lo  qual  aquest  no  hi  accedí, 
responent  se  cumplissin  les  disposicions  dels  Usatges 1  2. 

Aquestes  lleys  assenyalen  implícitament  la  extensió  que  havia 
pres,  en  lo  sigle  XIII,  la  batalla  jurada,  com  ho  confirmen  de  sobres 
les  histories.  Dos  famosíssimes  registra  lo  sigle  XIII.  La  primera 
fou  la  de  Bernat  de  Centelles  y  Bernat  de  Cabrera,  en  1270,  de  la 
qual  sortí  guanyador  Centelles.  Però  en  Cabrera  apelà  al  rey  Jau¬ 
me  I,  demanant  la  anulació  de  la  victorià  del  seu  contrincant,  puix 
havia  usat  la  famosa  espasa  de  Vilardell,  que  era  arma  de  virtut  y 
feya  esdevenir  invencible  al  qui  la  apunyava.  Y  Jaume  1,  admetent 
com  a  bona  la  reclamació,  anulà  dit  combat.  Aquesta  qüestió  ju¬ 
rídica  es  una  de  les  pesses  més  interessants  que  existeix  d’aytal 
costum  cavalleresca3. 

L’altra  batalla  jurada  fou  la  que  s’havía  de  donar  a  Burdeus, 
en  1283,  entre  nostre  rey  Pere  lo  Gran  y  Carles  d’Anjú,  y  que  no 
s’efectuà  per  haver-hi  dexat  de  comparèxer  lo  segon. 

Tanta  importància  com  la  batalla  jurada  té  la  altra  costum 
cavalleresca  del  deseximent,  que  equival  a  desnaturalisació  y  guerra 
subsegüent.  Los  senyors  podien  desexir-se  dels  seus  amichs,  parents 
y  fins  del  sobirà  y  moure-li  guerra,  mitjançant  justa  causa. 

Totes  les  lluytes  que  entaulen  ab  Jaume  I  los  seus  cavallers, 

1)  Registre  66,  foli  172,  Arx.  Corona  d’Aragó. 

2)  «R.  de  montecathano  Senescalco  Catalonie:  Recepimus  litteras  ues- 
tras  et  intelleximus  ea  quod  nobis  significastis  super  faciendo  campo  apud 
Ceruariam  racione  bel  1  i  quod  fieri  debet  inter  G.  R.  de  josa  et  ja.  de  peramola, 
quem  campum  faciendum  seu  construendum  non  inueniebatis  ut  asseritis 
fustam  siue  cordes  et  ideo  petebatis  si  de  tapia  fieret  dictus  campus:  vnde 
respondendo  uobis  significamus  quod  non  intendimus  quod  campus  fiat,  nisi 
prout  debe  atfieri,  juxta  usaticos  barchinone.  Quare  nos  inspecto  dicto  usatico 
et  habito  dicto  consilio,  faciatis  in  construendo  dicto  campo,  quod  fuerit  juxta 
dictum  usaticum  faciendum,  nisi  forte  conueniatur  inter  partes  quod  fiat  alias 
dictus  campus  et  si  de  uoluntate  precium  alias  habit  fieri  placebit  nobis.  Da- 
tum  osce  III  idus  octobris  —  S.  R.  scorna.»  ( Registre  66,  foli  219,  Arx.  Corona 
d’Aragó. ) 

3)  Colección  de  documentos  inédilos  del  Archivo  de  la  Corona  de  Aragón, 
vol.  X,  pl.  641. 

comencen  ab  la  tramesa  del  cartell  de  deseximent,  hont  hi  fan 
constar  la  causa  que’ls  mou  a  semblant  determinació. 

Lo  deseximent,  trascendint  a  totes  les  classes  socials,  porta  al 
poble  a  imitar  als  cavallers,  cambiant  la  paraula  per  la  de  tenir  en 
reguari.  Los  qui’s  tenen  rancúnia,  la  fan  constar  en  escrits,  amena¬ 
çant  al  seu  adversari  de  que  li  ocasionaran  dany  tant  a  ell  com  a 
sa  familia,  valedors  y  béns,  y  recomanant-li  la  vigilància  si  vol 
evitar-los. 

Lo  deseximent  entre  grans  senyors  ocasionava  nombroses 
lluytes  locals,  permeses  per  les  lleys  de  la  terra  als  cavallers,  puix 
se  presuposava  que  ab  aquestes  campanyes  esdevenien  aptes  per  lo 
combat,  y  lo  cavaller  era  profitós  a  la  patria  quan  tenia  de  corre  a 
defendre-la.  Res  hi  feya  que  la  riquesa  agrícola  ne  vingués  a  menys. 

La  cavalleria,  ab  lo  seu  cúmul  de  pràctiques  y  lleys,  havia 
d’evolucionar,  procurant  aconduir-la  per  bons  viaranys.  La  influen¬ 
cia  religiosa  era  la  més  indicada  per  axò,  prò  lluytava  ab  una 
corrent  més  poderosa  que  ella,  y  sols  ab  gran  constància  ho  anà 
assolint. 

Res  pogué  l’exemple  de  Sant  Martí,  contínuament  retret  com 
a  model  de  cavallers,  quan  vingué  a  fer-li ’n  par  o  contrasemble  lo 
gloriós  Sant  Jordi  que  s’infiltrà  en  la  nostra  milicia.  No  pot  asse¬ 
gurar-se  la  època,  ni  la  causa  d’aquesta  evolució,  més  sí  que  s’efec¬ 
tua  lentament  en  espay  llarch  de  temps,  desde  la  segona  meytat 
del  sigle  XII  a  la  fi  del  XIII. 

Però  aqui  se’ns  podrà  advertir  de  les  moltes  vegades  que  les 
histories  nos  retrauen  aparicions  miraculoses  del  Sant  Cavaller, 
aparicions  que  podrien  assenyalar  un  patronat  assats  llunyà. 

Recapitulem-les,  per  més  que  ja  direm  lo  concepte  que’ns 
mereixen. 

La  primera  vegada  que  se  suposa  aparegut  lo  Sant  a  nostres 
guerrers  es  al  reconquerir  Borrell  II  la  ciutat  de  Barcelona.  Llavors 
Sant  Jordi,  cavalcant  en  cavall  blanch,  habil lat  de  guerrer  a  la 
usança  de  la  època,  se  llençà  entre’ls  alarbs,  encoratjant  esta  impen¬ 
sada  empenta  a  la  host  del  Comte,  guanyant  una  batalla  que 
quasi  donaven  per  perduda.  La  visió  de  Sant  Jordi  en  la  recupera¬ 
ció  de  Barcelona  s’ha  pretès  esser  lo  començament  del  seu  patro¬ 
natge  a  Catalunya,  puix  agrahits  a  aytal  protecció,  l’aclamaren 
sempre  més  nostres  guerrers  al  entrar  en  batalla. 

Quan  los  comtes  Guerau  del  Rosselló  y  Guillem  de  Cerdanya, 
ab  una  host  catalana,  anaren  a  Terra  Santa,  en  l’any  1094,  diuhen 
los  historiadors  que  Sant  Jordi  los  favoresqué  visiblement  en  les 

batalles,  y  en  una  d’elles  acudí  d’Antioquía  a  Osca  perquè  logras- 
sem  duplicats  favors  de  la  sua  intervenció.  Axis  ho  recopila  Feliu 
de  la  Penya,  qui  afegeix  més  avant,  que  també  a  la  presa  de  Palma 
de  Mallorca  se  vegé  a  Sant  Jordi  montant  un  cavall  blanch,  armat 
de  totes  armes  y  ab  la  gloriosa  divisa  de  la  creu,  posant  en  ordre  al 
exèrcit  de  Jaume  I l. 

La  famosa  Crònica  d’aquest  rey  diu  que  en  la  batalla  del  Puig, 
enfront  València,  s’aparegué  Sant  Jordi,  y  semblantment  quan  la 
host  cristiana  combaté  a  Alcoy  2 3 4. 

Però  les  histories  que  axò  escriuhen  daten,  lo  més  enllà,  del 
sigle  XIV,  quan  tenien  una  especial  mira  en  fer  prosperar  la  im¬ 
portància  del  seu  patronat.  Luci  Marineo  Siculo  pretén  encara  que 
la  devoció  de  Sant  Jordi  passàs  del  Comtat  de  Barcelona  al  reyal- 
rne  d’Aragó,  al  ajuntarse  les  dugués  nacions.  En  qual  ocasió  nostre 
Ramon  Berenguer  IV  pactà  ab  Ramir  lo  Monjo  que,  sempre,  en 
les  batalles,  s’invocàs  a  Sant  Jordi  l’antich  patró  dels  catalans. 

Més  tot  es  pura  fantasia,  tant  més  quant,  abans  que  a  Cata¬ 
lunya  adoptassen  los  cavallers  lo  patronat  de  Sant  Jordi,  se  troba 
implantat  al  Aragó,  a  Terol.  La  confradía  dels  cavallers  de  Sant 
Jordi  se  fundà  en  dita  ciutat  en  l’any  1263  a,  y  en  ella  hi  ingressà 
com  a  confrare  ’l  rey  Jaume  II  en  1297  \ 

No  pot  dubtar-se  de  que  fos  en  lo  sigle  XIII  nostre  crit  de 
guerra  y  exercís  un  patronatge  en  la  milicia  de  la  Confederació 
catalano-aragonesa,  tota  vegada  que  Muntaner  ho  retreu  en  la  sua 
interessant  Crònica,  fent-lo  també  aparèixer  a  cavall  en  la  conques¬ 
ta  de  Menorca  (any  1287).  Allí  s’explica  que  l’host  catalana,  que 
tant  èpicament  combaté  a  Constantinopla  y  a  Grècia  al  començar 
lo  sigle  X.IV,  portava  entre  sos  penons  lo  de  Sant  Jordi,  y  segellava 
sos  documents  ab  un  gran  sagell  en  que  era  lo  beneuyrat  sencí  Jordi. 

Regoneixent  la  efectivitat  del  patronat  militar  d’aquest  gran 
màrtir  oriental  entre  nosaltres  en  lo  sigle  XIII,  <Jcom  s’ha  efectuat 
la  evolució?  No  es  fàcil  donar  resposta  satisfactòria  a  aytal  qüestió. 

A  !a  gran  volada  que  pren  la  devoció  del  Sant  en  l’Orient, 


1)  Feliu  de  la  Penya,  Crònica,  v.  I,  p.  318,  y  v.  II,  p.  39- 

2)  Francisco  de  A.  Sempere:  Memòria  histórico-crítica  sobre  la  gloriosa 
lucha  que  Alcoy  sostuvo  contra  los  moros  en  1276  (Alcoy,  1876).  Sempere  ho 
copia  de  Beuier  y  diu  se  pot  llegir  sobre  això  les  Dècadas  d’Escolano,  la  Histo¬ 
ria  de  S.  Jorge  per  Fray  D.  Gaspar  de  la  Figuera,  y  los  escriptors  de  noticies  y 
tradicions  locals  ta  1  s  com  Picher  y  Carbonell. 

3)  Registre  12,  foli  132,  Arx.  Corona  Aragó. 

4)  »  195,  »  89,  »  »  » 


i5o 


Butlletí  del 


respon  ab  relativa  fredor  l’extrem  Occident.  Ja  ho  tenim  dit  abans: 
precisa  que  vinga  la  doble  influencia  provençal  y  lombarda,  abdues 
unides  y  en  solució  de  continuitat.  Ella  nos  portà  una  evolució  en 
los  noms  personals,  ella  nos  infiltrà  lo  seu  llenguatge  poètich,  y 
fins  a  ella  devem  certa  evolució  remarcable  en  nostre  art  romà- 
nich,  segons  opinió  darrerament  mantinguda  per  un  ilustrat  arqui¬ 
tecte  de  la  terra. 

La  importància  que  en  això  tingué  la  forta  corrent  que  crearen 
los  creuats,  en  ses  anades  y  vingudes  de  l’Orient,  s’ha  també  de 
tenir  en  gran  compte  entre  ’ls  fautors  del  moviment. 

Més  no  hi  podem  posar  entre  dites  concauses  les  conquestes 
dels  ducats  d’Atenes  y  Neopatria,  puix  ja  venen  massa  tart.  Res 
tant  a  propòsit  com  aytal  dominació  al  Orient,  molt  més,  quan  se 
robustiría  ab  l’exemple  dels  albaneses,  que  al  passar  a  poblar,  en 
lo  sigle  XV,  grans  territoris  del  sud  d’Italia,  en  la  Pulla  y  la  Cala- 
bria,  hi  portaren  també  ab  ells  la  devoció  a  Sant  Jordi*. 

Concloem  afirmant  esser  dintre  lo  sigle  XIII  quan  s’efectua  la 
gestació  del  patronat  de  Sant  Jordi  en  la  cavalleria,  y  en  lo  XIV  se 
robusteix  la  obra  per  lo  rey  Pere  lo  Cerimoniós  fundant  la  «empresa 
de  nobles  et  de  cavallers»,  «los  quals  sien  nombrats  cavallers  de 
Sant  Jordi»,  ab  l’obligació  de  prestar  «sagrament  et  homenatge  al 
senyor  rey  de  anar  ab  ell  personalment  ab  aquells  homens  de 
cavall  que  bonament  poran,  al  sou  del  dit  senyor,  contra  los 
moros,  quant  que  quant  lo  senyor  rey  hi  volra  oy  para  anar». 

Ab  la  orde  s’institueix  com  obligatòria  la  festa  tradicional  de 
la  cavalleria,  que  no  podem  assegurar  si  ja  era  celebrada  entre  los 
nostres  cavallers,  prò  sí  que  prengué  nova  consistència  al  esdevenir 
essencial  per  los  ingressats  en  la  novella  institució  militar. 

En  efecte:  allí’s  disposava  «que  la  vespre  de  Sant  Jordi,  tots 
anys  a  les  vespres,  los  dits  nobles  e  cavallers  damunt  dits  que  en  lo 
loch  seran  on  sera  lo  senyor  rey,  sien  tenguts  de  esser  a  les  vespres 
ab  lo  dit  senyor  et  oyr  aquelles  et  lo  dia  de  sant  Jordi  a  la  missa  et 
a  les  vespres  vestits  de  la  subirana,  hi  seran  a  les  dites  vespres  et 
missa;  ni  en  tot  lo  dia,  altre  vestidura  sobirana  portaran  sino 
blancha  ab  la  creu  damunt  dita». 

La  antiga  cavalleria  primer  y  lo  Braç  Militar  després,  portaren 
lo  patronatge  de  Sant  Jordi  a  la  Generalitat  o  Diputació  de  Cata- 

i)  En  lo  Cenni  storici  sulla  venuta  e  stabilimento  degli  Albanesi  in  Italia,  hont 
se  consignen  les  poblacions  fundades  pels  albaneses,  al  invadir  los  turchslo  re- 
yalme  de  Jordi  Castrioto,  hi  trobem  San  Giorgio  en  la  Calabria  Citra  y  San  Gior- 
gio  en  Terra  d’Otranto  (Pro  Albania,  Abril  de  i  904,  publicat  a  Campobasso). 

lunya,  repercutint  arreu  del  Principat,  per  tant,  que,  de  la  festa 
d’una  sola  institució,  se  n’ha  vingut  a  fer  la  festa  nacional.  Nostre 
gloriós  renaxement  la  ha  acceptada  y  restaurada,  constituint  avuy 
una  de  les  preuades  tradicions  que  més  honorifiquem  tots. 

Sant  Jordi  ampari  a  la  terra  del  treball,  com  un  jorn  protegí  a 
la  dels  bons  cavallers. 


francesch  CARRERAS  y  CANDI 


CONGRÉS 


DE  LA 

FEDERACIÓ  DE  SOCIETATS  P1RENEISTES 

ACORDS  PRESOS 

En  el  número  prop-passat  de  nostre  Butlletí  vam  donar 
compte  de  les  tasques  del  darrer  Congrés  Pireneísta  y  de  les  excur¬ 
sions  y  festes  portades  a  cap  ab  motiu  de  la  seva  celebració. 

Pera  completar  la  nostra  informació  publiquem  avuy  els  acords 
presos  en  les  seves  diferentes  sessions  y  que  tenen  més  importància 
pera  nosaltres. 

El  Congrés, 

Considerant  les  queixes  que  li  són  pervingudes  per  una  part 
de  coneguts  excursionistes  respecte  les  vexacions  sofertes  en  les 
petites  duanes  espanyoles  de  l’alta  cadena  fronteriça  dels  Pireneus; 

Considerant  que  es  inadmissible  que’ls  inofensius  excursio¬ 
nistes  sien  per  un  petit  pretext,  o  sense  pretext,  forçats  a  cambiar 
d’itinerari  pera  arribar  a  una  oficina  central  de  duana,  o  que  sien 
privats  de  son  petit  bagatge  per  un  temps  més  o  menys  llarg,  o  que 
sien  expulsats  com  contrabandistes; 

Protesta  enèrgicament  contra  dites  vexacions; 

Decideix  portar  les  mateixes  a  coneixement  de  les  autoritats 
superiors  competents  pera  fer-les  cessar; 

Pren  l’acord  de  que’ls  turistes  francesos  no  estiguen  en  lo  suc¬ 
cessiu  exposats  a  vexacions  que  equivalen  a  una  interdicció  pera 
entrar  dins  una  nació  amiga. 

El  Congrés, 

Considerant  que  l’introducció  de  les  bicicletes  de  França  a 
l’Aran  dóna  lloc  actualment  a  llargues  formalitats  y  a  la  percepció 
de  drets  crescuts; 

Considerant  que  la  major  part  deies  bicicletes  són  introduídes 
sols  per  passar  unes  hores  dins  la  Vall  d’Aran,  v  que’l  cumpliment 
d’aquestes  formalitats  fa  perdre  un  temps  preciós; 

Considerant  que  les  bicicletes  aixís  introduídes  no  poden  esser 
internades  a  Catalunya  y  restant  d’Espanya  a  causa  de  les  altes 
carenades  que  s’oposarien  a  una  introducció  fraudulenta; 

Pren  l’acord  de  que  aquestes  formalitats,  sense  utilitat  pràctica, 
sien  suprimides  o  quan  menys  simplificades,  y  que  les  bicicletes 
puguin  introduir-se  lliurament  de  França  a  l’Aran. 


El  Congrés, 

Considerant  que  es  d’interès  pera  Espanya  y  França  augmen¬ 
tar  les  relacions  entre’ls  dos  paísos  amics  y  donar-los  totes  les 
facilitats  possibles  pera  visitar-se  recíprocament  tant  baix  el  punt  de 
vista  del  comerç  com  del  turisme; 

Considerant  que  si  bé  del  cantó  francès  la  carretera  nacional 
per  Boulou-Porthús  està  en  bon  estat  de  viabilitat,  no  succeeix  lo 
mateix  al  passar  la  frontera  vers  Figueres,  Girona  y  Barcelona,  ont 
en  diversos  indrets  fins  manquen  els  ponts  pera  atravessar  els  rius; 

Considerant  que  d’aquest  estat  de  coses  ne  resulta  quasi  una 
impossibilitat  d’anar  ab  automòbil  de  Perpinyà  a  Barcelona  y  vice¬ 
versa,  essent  aixi  que  una  bona  carreterra  faria  realisable  aquest 
trajecte  en  poques  hores; 

Pren  l’acord  de  que,  per  interès  de  les  dugués  nacions,  el  govern 
de  S.  M.  Alfons  XIII  faci  promptament  posar  en  viabilitat  suficient 
pera  la  tracció  automobilista  la  carretera  de  Porthús  a  Barcelona,  y 
decideix  comunicar  dit  acord: 

Al  senyor  Cònsul  General  de  França  a  Barcelona  pera  que’s 
digni  trasmetre-1  per  via  ordinaria  al  Ministeri  de  Negocis  Extran- 
gers,  el  qual  per  la  via  diplomàtica  l’enviarà  al  govern  espanyol; 

Al  senyor  Alcalde  de  Barcelona,  pera  que  cridi  sobre  aquest 
punt  l’atenció  de  S.  M.  Alfons  XIII; 

Als  senyors  presidents  de  l’Automòbil  Club  y  Touring  Club 
de  França  a  fi  de  que  posin  tota  llur  influencia  pera  que  dit  acord 
sia  pres  en  consideració  y  promptament  realisat. 

El  Congrés, 

Considerant  que  cada  any,  a  l’hivern,  hi  han  nombroses  vícti¬ 
mes  en  la  travessia  dels  ports  de  la  cadena  pirenenca; 

Considerant  que  la  major  part  dels  accidents  venen  d’un  error 
de  direcció,  de  fàcil  cometre  en  temps  de  boira  o  tempesta; 

Considerant  que  la  colocació  de  pals  indicadors  en  els  princi¬ 
pals  ports  permetria  salvar  algunes  vides  humanes; 

Considerant  que  es  això  un  dever  d’humanitat  a  cumplir  fàcil¬ 
ment  ab  rapidesa  y  poc  cost; 

Pren  l’acord  de  que  cada  societat,  dins  sa  esfera  d’acció,  estudii 
els  itineraris  de  senyalaments  dels  ports  principals  y  els  medis  de 
fer  executar  aquells  treballs. 

Pera  acabar,  ressenyarem  a  corre-cuita  la  tasca  de  la  Secció  de 
Toponímia,  presidida  per  n’Alfons  Meillon. 

Du  rant  les  reunions  de  la  mateixa  M.  Vergés  de  Ricaudy  va 
llegir  un  interessant  treball  sobre  les  diferentes  Memòries  enviades 
per  escriptors  rossellonesos  referent  a  toponímia,  fent  remarcar  els 
inconvenients  que  presenta  la  deformació  dels  noms  de  llocs  y  els 
medis  pera  obtenir  la  seva  correcció  presentats  per  M.  Louis  Pastre. 
El  capellà  de  Saint-Lary,  l’abbé  Marsan,  va  enviar  altre  notable 
treball  sobre  la  revisió  dels  mapes  de  l’Estat  Major  y  la  redacció 
d’un  glosari  toponímic. 

Finalment,  a  proposta  del  propi  M.  Meillon,  va  acordar-se 
l’organisació  dels  treballs  de  la  revisió  de  la  toponímia  pirenenca. 
An  aquest  fi’s  considerarà  dividit  el  Pireneu  en  sis  seccions:  basca, 
bearnesa,  bigordana,  gascona,  llengadociana  y  catalana.  Dins 
cada  secció  treballaran  autònomament  els  corresponsals  y  els  cola- 
boradors,  celebrant  llurs  reunions  pròpies  pera  estudiar  ses  tasques 
individuals  y  enviar  llur  treball  colectiu  a  la  Comissió.  Se  nome¬ 
narà  un  comitè  encarregat  d’estudiar  les  papeletes  o  treballs  enviats 
per  les  seccions,  a  quals  reunions  podran  assistir  els  corresponsals. 
La  discussió  y  aprovació  definitiva  serà  objecte  de  la  Comissió  en 
reunió  general,  publicant-se  després  tots  els  noms  corretgits. 

Després  de  breu  discussió,  en  la  qual  intervingueren  especial¬ 
ment  MM.  Meillon,  Comte  de  Saint-Saud,  Pierre  Vidal,  Noetinger, 
Cases-Carbó,  Mora  y  algun  altre,  va  acordar-se,  ampliant  lo 
exposat  per  la  presidència,  que  cada  comissió  toponímica  de  Socie¬ 
tat  regional  s’ocupi  de  buscar  els  diferents  corresponsals;  que’ls 
presidents  de  les  comissions  regionals  formaran  el  Comitè  perma¬ 
nent  d’estudi;  que  les  Societats  comuniquin  a  M.  Meillon  el  nom 

dels  presidents  de  ses  comissions  y  el  nom  y  direccions  dels  corres¬ 
ponsals  nomenats;  y,  per  últim,  els  representants  del  nostre  Cen¬ 
tre  Excursionista  de  Catalunya  prometeren  organisar  una  Comis¬ 
sió  d’Estudis  toponímics  pera  treballar  baix  el  plan  acordat  dins 
les  comarques  pirenenques  de  nostra  vessant. 


REVISTA  DE  REVISTES 

Butlletí  del  Centre  Excursionista  de  Lleyda.  Segon  número. 

Publica  una  recordança  a  la  bona  memòria  del  rey  Jaume  I;  un  estudi 
sobre  un  pergamí  de  concessió  d’indulgencies  a  la  Mare  de  Déu  de  les  So¬ 
gues,  Bellvís,  datat  a  principis  del  sigle  XVI  è  >  fet  molt  conciençudament 
per  E.  Arderiu;  la  continuació  d’un  Viatge  a  Vallbona  de  les  Monges,  res¬ 
senya  feta  per  M.  Herrera  y  Ges;  unes  Notes  folk-lòriques  y  les  seccions  de 
Noves  y  Bibliografia. 

Butlletí  del  Centre  Excursionista  de  la  Comarca  de  Bages,  Març  1908. 

Conté ’ls  següents  treballs:  Diplomatari  del  rey  en  Jaume  «el  Conque¬ 
ridor»  a  l'Arxiu  Municipal  de  Manresa,  per  D.  Leonci  Soler  y  March;  una 
ressenya  d 'Una  excursió  a  Castellnou  de  Bages,  per  Narcís  Martrus,  y  les 
seccions  de  Cansonística  popular  comarcana,  y  Gacetilles  curioses,  reculii- 
des  per  J.  Serret. 

Boletín  de  la  Sociedad  Castellana  de  Excursiones,  Abril  1908. 

Publica  la  continuació  de  Las  antiguas  ferias  de  Medina  del  Campo , 
per  C.  Espejo  y  J.  Paz;  acaba  la  colecció  de  treballs  ben  curiosos,  Pleitos 
de  Artistas,  per  J.  Martí  y  Monsó;  continua  la  serie  de  Artículos  de  vulga- 
ri^ación  histórico-financiera,  de  Cristòfol  Espejo ;  y  completa’l  número  ab 
les  seccions  de  Miscelànea  y  Efemèrides  inéditas.  L’acompanyen  dugués 
làmines  soltes  reproduint  uns  detalls  de  l’iglesia  de  Nostra  Senyora  de 
Portaceli,  de  Valladolid. 

Boletín  de  la  Real  Acadèmia  de  la  Historia,  Abril  1908. 

Entre  altres  diversos  treballs  publica  uns  articles  sobre  La  Puerta  de 
Santa  Maria  de  la  muralla  de  Palma  de  Mallorca,  per  A.  Vives;  y  Las 
Torres  del  Salvador  yr  San  Martín  y  Techumbre  de  la  Catedral  de  Teruel, 
pel  Marquès  de  Monsalud.  Són  també  ben  notables  els  treballs  de 
B.  Oliver,  Ordenamientos  de  la  ciudad  de  Jaca  de  1238,  redactats  en  nostra 
llengua,  y  un  estudi  sobre  Les  grottes  d’ Aït^-bitarte,  ou  Landarbaso,  à  Ren- 
tería,  près  de  Saint  Sébastien,  per  Eduard  Harlé.  En  la  secció  de  Documen- 

tos  Oficiales  publica  una  descripció  de  la  capella  de  Sant  Marc  a  Salamanca, 
qual  pòrtic  romà  ara  acaba  de  tirar-se  a  terra. 

La  Montagne,  Abril  de  1908. 

Publica  ’ls  següents  treballs,  que  van  acompanyats  d’algunes  boniques 
ilustracions :  Tres  dies  de  ski  al  Pireneu,  per  Mme.  L.  Espinasse-Mongenet ; 
La  sala  de  pintures  de  montanya  en  igo8,  per  A.  de  Lassus;  y  Del  Wild- 
strubel  al  Montblanc,  per  Th.  de  Hahn.  Publica  igualment  l’acostumada 
Crònica  alpina;  les  seccions  de  Bibliografia,  Noves  alpines  y  Meteorologia ; 
y  la  Crònica  del  C.  A.  F.,  en  la  qual  fa  una  llarga  ressenya  del  darrer  Con¬ 
grés  Internacional  de  la* Federació  de  Societats  Pireneístes. 

Spelunca,  Març  1908. 

Aquesta  publicació  de  la  Societat  d’Espeleologia  de  París  publica  en 
aquest  número  un  interessant  estudi  espeleològic  dels  voltants  de  Goyet  y 
de  Hotton  (Bèlgica  ),  degut  a  la  ploma  d’Ed.  Rahir  y  acompanyat  de  vuit 
il·lustracions. 

Revue  Catalane,  Abril  1908. 

A  més  de  diferents  treballs  y  noves  d’interès  pera  nostra  terra,  aquesta 
simpàtica  revista  rossellonesa  dóna  compte  dels  treballs  portats  a  cap  per  la 
Secció  de  Toponímia  del  Congrés  Internacional  Pireneísta,  sessions  de 
Perpinyà  y  Prats  de  Molló;  y  continua’l  treball  La  llengua  popular  catala¬ 
na  al  Rosselló,  que  ve  publicant  ab  molt  bon  acert. 

Touring,  Abril  de  1908. 

El  portant-veu  del  T.  C.  I.  publica,  en  son  quart  número  de  l’any  XIV 
de  la  seva  aparició,  els  següents  treballs,  entre  altres  de  menys  interès  pera 
nosaltres:  Una  excursió  a  Vetulonia,  per  L.  V.  Bertarelli;  La  cursa  Pekin- 
Parïs,  per  Scipió  Borghesse;  La  Pasqua  en  son  aspecte  turístic,  y  diverses 
informacions  sobre  esports  y  alpinisme. 

Bolletino  dell’Alpinista,  Janer-Abril  1908. 

Aquesta  important  publicació  trimestral  de  la  Societat  Alpinista  Tri- 
dentina  publica,  entre  altres,  els  següents  articles  y  treballs:  L’automòbil  a 
Giudicaire,  ab  una  descripció  feta  per  Mario  Scotoni  del  trajecte  a  recórrer 
per  aquest  nou  servey ;  Nadal  sobre’l  Presanella,  pel  propri  Mario  Scotoni; 
A  travers  el  Cevedale,  per  V.  Stencio;  El  cim  Vegaia,  per  A.  Gallina;  la 
ressenya  de  diferents  y  importants  excursions,  y  un  article  sobre  qüestions 
toponomàstiques. 

Igualment  hem  rebut  les  altres  publicacions  de  costum,  entre  les  quals 
citarem,  per  ser  de  més  interès  pernos  altres,  el  butlletí  de  la  Societat  Hún- 
gara  de  Geografia,  la  revista  quinzenal  portant-veu  del  «D.  und.  O.  Alpen- 
vereins»,  el  Boletïn  de  Historia  y  Geografia  del  bajo  Aragón,  el  de  la  Real 
Acadèmia  de  Buenas  Letras,  etc.  —  E.  V.  R. 

CRÒNICA  DEL  CENTRE 


ABRIL  DE  1908 
EXCURSIÓ 

Excursió  a  la  serra  de  Prades  y  Montsant.  —  El  dia  19  nostres 
bons  amics  Jaume  Amigó,  Lluís  Coll  y  Serra  y  Lluís  Valls  y  Campaner 
sortiren  de  nostra  ciutat  vers  l’Espluga  de  Francolí  a  fi  de  realisar  aqueixa 
interessant  excursió.  El  mateix  dia ’s  dirigiren  cap  al  renomenat  monastir 
y  montanya  de  Poblet,  y,  atravessant  la  carena,  pujaren  fins  al  Turó  de  la 
Baltasana  (1.200  metres  alt.),  dominant  de  tota  la  comarca,  davallant 
després  cap  a  la  vila  de  Prades,  visitant  tot  lo  que  de  més  notable  té  la 
mateixa,  y  dirigint-se,  per  últim,  a  Ulldemolins,  ont  passaren  la  nit. 

A  l’endemà  seguiren  les  Gorges  de  Freguerau  y  feren  l’ascensió  al  cim 
del  Montsant,  baixant  després  per  Margalef,  La  Bisbal,  La  Palma  y  Flix, 
seguint  les  vores  de  l’Ebre  fins  a  Mora,  pera  arribar  novament  a  Barcelona  ’l 
21,  ben  satisfets  de  la  seva  sortida. 


SESSIONS  Y  CONFERENCIES 

Ressenyes  d’excursions.  —  EI  dia  3  nostre  president,  D.  César  A.  Tor¬ 
ras,  va  donar  una  conferencia-ressenya  de  L'alta  vall  del  Ter  desde  Campro¬ 
don.  Les  obres  del  Xalet-refugi  d'Ull  de  Ter,  ab  gran  munió  de  projec¬ 
cions  fotogràfiques,  descrivint  aquella  famosa  comarcada,  y  el  dia  10  va 
donar-ne  una  altra,  Ull  de  Ter  a  ple  hivern ,  acompanyant  una  colecció  de 
vistes  fotogràfiques  dels  senyors  D.  Narcís  Cuyàs  y  D.  Josep  Comas. 

El  mateix  senyor  D.  César  A.  Torras  va  completar  aquestes  sessions  el 
dia  24  donant  altra  conferencia  baix  el  tema:  Utilitat  y  conveniència  del 
Xalet-refugi  d'Ull  de  Ter  pera  la  vall  de  Ribes.  La  serra  del  Catllar,  Pas- 
tuiray'· Balandrau,  la  qual  va  ser  força  interessant,  descrivint  aqueixes  valls 
y  turonades  y  posant  de  manifest  la  general  utilitat  de  la  nova  construcció 
que’l  Centre  està  edificant  a  Ull  de  Ter  y  quals  obres  se  rependràn  aixís 
que’l  temps  ho  permeti. 

Les  representacions  del  Misteri  de  la  Passió  de  Jesús  a  Oberam- 
mergau. —  EI  dia  i5  nostre  consoci  D.  Joaquim  Pena  y  Costa  va  donar 
una  notable  conferencia  explicativa  de  la  curiosa  y  interessant  costum  de 
les  montanyes  de  Baviera  de  representar  els  diferents  passatges  de  la  passió 
y  mort  de  Jesús,  descrivint  la  representació  d’Oberammergau,  convertida 
avui  en  tradicional  y  artístic  espectacle  que  atrau  la  presencia  de  nombro- 
síssims  forasters  durant  els  anys  en  que  té  lloc.  El  senyor  Pena  va  detallar 
ab  tot  cuidado  la  forma  de  desenrotllar-se  aquestes  representacions,  tot 

exhibint  una  colecció  de  vistes  dels  principals  episodis,  vestuari,  etc.,  que 
foren  projectades  durant  aquella  conferencia. 


COMMEMORACIÓ  DEL  VII  CENTENARI  DEL  GRAN  REI 

EN  JAUME  I 

Havent-se  acordat  per  la  Junta  Directiva  d’aquest  Centre  la  celebració 
de  diverses  conferencies  en  commemoració  del  VII  centenari  del  naixe¬ 
ment  del  rey  D.  Jaume  I  que  enguany  se  prepara  a  festejar  la  nostra  terra, 
va  donar-se  la  primera  ’l  dia  6  d’aquest  mes,  en  la  qual  D.  Joaquim  Miret  y 
Sans  va  desenrotllar  el  tema  Viatges  de  l'Infant  en  Pere ,  Jill  de  Jaume  « el 
Conquistador»  ,  en  1268-1 26Q.  Ei  treball  del  senyor  Miret,  que  oportuna¬ 
ment  podran  conèixer  per  complet  els  nostres  llegidors,  es  un  treball  inte¬ 
ressant,  rublert  de  nous  datos  aportats  a  l’historia  d’aquella  època,  trets 
tots  ells  de  documents  inèdits  existents  en  l’Arxiu  de  la  Corona  d’Aragó. 

Pobles  vençuts  pel  rey  en  Jaume  y  la  seva  civilisació.  —  Tal  va  ser  el 
tema  de  la  segona  conferencia  d’aquesta  serie,  donada’l  dia  22  pel  nostre 
amic  D.  Macari  Golferichs,  que  ab  mostres  de  gran  erudició  va  exposar  l’estat 
de  civilisació  de  Mallorca  y  València  en  aquella  època,  fent  remarcar  la  savie¬ 
sa  llegislativa  del  gran  conqueridor  a  l’infiltrar  en  aquells  pobles  les  llevors 
de  cultura  que  hi  anà  espargint  després  ab  tot  cuidado  y  èxit  gens  dubtós. 

Les  armes  y  senyeres  de  Jaume  I  y  els  seus  Estats. —  D.  Lluís  Domè¬ 
nech  y  Montaner  va  donar  el  dia  29  la  tercera  conferencia,  que  versà  sobre’l 
tema  que  capsen  aquestes  ratlles.  Començà’l  senyor  Domenech  fent  notar 
l’influencia  personal  de  Jaume  I  en  les  insígnies  y  emblemes  dels  seus  dife¬ 
rents  Estats,  y  estudià  després  les  mateixes  en  segells,  escuts,  penons  y 
banderes,  fent  un  estudi  heràldic  de  tots  ells  molt  complet  y  de  gran  uti¬ 
litat.  Sentim  molt  que  la  falta  d’espay  no’ns  permeti  extractar  com  se  me¬ 
reixen  aquestes  conferencies,  que  s'han  vist  en  extrem  concorregudes  y 
que  continuaran  durant  el  vinent  mes. 

FESTA  PATRONAL  DE  SANT  JORDI 

El  dia  23  el  nostre  Centre  va  celebrar  la  festa  del  sant  Patró  de  Catalu¬ 
nya  ab  una  interessant  sessió  en  que’s  donaren  a  conèixer  diversos  treballs 
ben  curiosos.  El  senyor  Carreras  y  Candi  va  llegir  el  seu  erudit  treball  Sant 
Jordi y  la  cavalleria  catalana  en  el  segle  XIII,  del  qual  res  direm  per  publi¬ 
car-se  en  aquest  mateix  Butlletí;  D.  Geroni  Martorell  va  desenrotllar  el 
tema  Sant  Jordi  en  l'art  catala,  fent  un  bonic  estudi  de  l’infiuencia  gràfica 
del  sant  patró  en  l’art  de  nostra  terra,  principalment  en  infinitat  de  de¬ 
talls  arquitectònics  de  molts  monuments  catalans;  y,  finalment,  D.  Rossend 
Serra  y  Pagès  va  parlar  de  La  Llegenda  de  Sant  Jordi,  tant  escampada  per 

tot,  fent-ne  un  complet  estudi  y  detallant  les  seves  particularitats,  caracte¬ 
rístiques  en  el  nostre  poble. 

SECCIÓ  DE  FOLK  LORE 

Folk-lore  de  Llofriu.  —  El  dia  4  va  llegir-se  l’aplec  folk-lòric  fet  per 
la  delegada  a  dit  poble,  na  Maria  G.a  Bassa  de  Llorens,  que  en  el  curs 
passat  s’havia  anunciat  y  no  va  poder  donar  per  circumstancies  agenes  a  la 
voluntat  de  la  conferenciant. 

El  recull  va  resultar  molt  interessant,  donant-se  a  conèixer  diferentes 
rondalles,  cançons,  llegendes,  jocs,  supersticions  y  proverbis,  escrits  tots  en 
la  pròpia  parla  de  Llofriu. 

Finalment,  varen  ser  llegides  unes  hermoses  poesies  de  l’autora  contant 
tradicions  que  per  lo  belles  els  esqueya  molt  la  forma  rimada. 

Folk-lore  grec  y  albanès.  —  EI  dia  18  D.  Fidenci  Kirchner  y  Catalan 
va  donar  una  sessió  en  la  qual,  baix  el  títul  esmentat,  va  entrar  a  tractar 
del  saber  popular  tradicional  de  Grècia  y  Albania,  seguint  en  lo  relatiu  a  la 
rondallística  a  l’Hahn,  de  qual  exposició  doctrinal  va  ocupar-s’en  ja  ante¬ 
riorment  en  dugués  conferencies. 

La  part  nova  va  ser  la  secció  de  dances,  fent-ne  conèixer  varies  de 
molt  curioses,  armonisades  y  tocades  al  piano  pel  mestre  D.  Modest  Serra 
y  Gonzalez. 

El  dia  30  l’Agrupació  «La  Dança»,  dirigida  per  en  Joan  Guasch,  va 
executar  els  següents  balls:  Esquerrana  y  Patatuf,  del  Pallars;  Bolangera, 
de  Cardedeu;  Dança  d’Espunyola;  l’Hereu  Riera,  de  l'Empordà;  el  Bon 
Caçador,  del  Vallès,  y  el  Ball  Cerdà,  acompanyats  al  piano  per  en  Tomàs 
Buxó. 

El  senyor  Guasch  va  fer  precedir  a  cada  ball  una  explicació  raonada 
respecte  a  la  manera  d’executar-se,  variants,  àrea  y  cançons  que  s’hi  canta¬ 
ven  pera  apendre-1. 

CURS  DE  FOLK-LORE 

D.  Rossend  Serra  y  Pagès  ha  continuat  el  curs  de  Folk-lore,  ocupant- 
se  dels  següents  assumptes: 

Conferencia  XXI11.  —  Dia  11. — Secció  Varia  de  la  Demo-liter atura.  —  I. 
Procediments  ortolonics:  alteració  de  sòns  y  vicis  d’articulació.  —  Embar- 
bossaments  rítmics  y  reiteratius. 

II.  —  Procediments  mnemotècnics.  Antigor  dels  mateixos.  —  Sistemes 
pràctics. 

III.  —  Mimologismes.  Interpretacions  populars. —Acudits,  cançonetes, 
supersticions,  etc.,  mimològiques. 

IV.  —  Particularitats  idiomàtiques:  equívoc,  frases  substituides  y 
fetes;  imprecacions  y  eufemismes. 

Conferencia  XXIV.  —  Dia  25.  —  Cançonística.  I.  Historia.  —  Indicis  de 
cançons  populars  en  èpoques  antigues.  —  Prohibicions  eclesiàstiques. 

I.  —  Epoca  juglaresca.  Les  cançons  provençals.  —  Himnes  y  narracions 
piedoses. 

II.  —  Epoca  romancesca.  Adopció  del  romanç  castellà.  —  Part  que 
Catalunya  pren  en  la  música  moderna. 

III.  —  Epoca  popular.  Degeneració  de  la  poesia  popular.  Bandolerisme 
y  cançons  polítiques.  —  Romanços  de  cego. 

Na  Maria  Vila  de  Massó  va  cantar  nombroses  cançons,  acompanyades 
al  piano  pel  mestre  en  J.  Massó  y  Goula,  per  via  d’ilustració  dels  diferents 
assumptes  tractats  en  la  cançonística  retrospectiva. 

CONVERSES  D’ARQUEOLOGIA 

Programa  de  les  lliçons  que  venen  donant-se  durant  el  curs,  per  don 
Pelegrí  Casades  y  Gramatxes. 

Conversa  LXXXVll  (dia  8  d’Abril).  — Tercera  de  les  Hispanies  abans- 
romanes.  S’ocupa  de  les  immigracions  de  grecs,  cartaginesos  y  celtes. 

Conversa  LXXXVII1  (dia  13).  —  Quarta  de  les  referents  a  les  Hispa¬ 
nies  abans-romanes. —  Opinió  dels  Siret  sobre  l’invasió  cèltica  y  sos  efectes 
en  la  cultura  de  les  Hispanies.  —  Formació  dels  idiomes  moderns  hispans 
originats  de  les  llengües  vulgars  abans-romanes. — Sos  respectius  territoris 
en  la  Península  Ibèrica.  —  Influencies  fenicies  y  helèniques  en  la  civilisació 
primitiva  dels  pobles  hispans. 

Conversa  LXXX1X  (dia  27).  —  Quinta  de  les  Hispanies  abans-romanes. 
—  Arqueologia  ibèrica  posterior  al  període  neolític.  —  Arquitectura. — 
Primitius  nuclis  de  població  sedentària.  «Despollats,  Vilars  y  Castellans», 
en  el  nord-oest  de  la  Península.  Restos  de  ciutats. — «Las  Grajas.»  Mura¬ 
lles  ciclòpies  a  Catalunya,  Andalusia  y  nord-oest  de  la  Península.  —  «Les 
citanias»  extremenyes  y  portugueses.  —  Procedència  de  l’arquitectura  me- 
galítica  en  les  Hispanies. — Suposades  influencies  micèniques. —  Restos 
arquitectònics  íbero-grecs. 


NOVES 


Exposició  de  Fotografies  a  Manresa.  —  Baix  la  direcció  del  «Cen¬ 
tre  Excursionista  de  la  Comarca  de  Bages»,  y  d’acord  ab  la  Comissió  de 
Festes  del  Centenari.de  la  Guerra  de  l’Independencia,  s’es  organisada  una 
Exposició  de  Fotografies  referents  a  les  comarques  de  Bages  y  del  Bergadà 
que  haurà  d’inaugurar-se ’l  prop-vinent  mes  de  Juny.  Els  temes  de  les 

fotografies  han  de  referir-se  a  paisatges,  monuments  arquitectònics,  vistes 
de  poblacions,  objectes  arqueològics,  costums,  instalacions  industrials  y 
efectes  de  la  guerra  de  l’Independencia  Per  premis  se  concedeixen  les  obres 
El  Pirineu  Catala  y  El  Bergadà,  d’en  César  A.  Torras ;  La  Vall  d'Aran,  d’en 
Juli  Soler ;  Manresa  al  Bruch ,  d’en  Joseph  Servitje,  pbre. ;  Lo  Llussanès,  d’en 
Casades  y  Gramatxes;  y  La  cequia  de  Manresa  y  Costums  manresanes,  d’en 
J.  Serret;  a  més  d’un  premi  de  mèrit  en  metàlic  per  cada  un  dels  agrupa¬ 
ments,  y  la  medalla  commemorativa  de  les  festes,  que’s  regalarà  a  tots  els 
expositors. 

Exposició  històrica  de  la  Guerra  de  l’Indepeudencia  a  Ca¬ 
talunya.  —  Per  iniciativa  de  l’Ajuntament  d’Igualada,  y  formant  part  de 
les  festes  commemoratives  del  primer  centenari  de  la  jornada  del  Bruch, 
s’està  organisant  pera’l  vinent  Juny  una  Exposició  històrica  d’objectes,  do¬ 
cuments  y  reproduccions,  referents  als  temps  de  la  memorable  lluita  o  als 
llocs  de  nostra  terra  en  que’s  desenrotllaren  accions  o  fets  notables  durant 
aquelles  tristes  jornades.  Dita  exposició’s  compondrà  de  diferentes  seccions: 
manuscrits  y  segells;  iconografia;  impresos;  folk-lore;  fotografia;  quadros, 
imatges  y  retrats;  indumentària,  mobiliari  y  armes;  numismàtica;  produc¬ 
tes  industrials;  objectes  y  documents  del  Sometent,  etc. ;  constituint  tot 
plegat  una  notable  pàgina  retrospectiva  de  la  nostra  patria. 

Donada  l’importancia  d’aquestes  dugués  Exposicions,  a  les  quals  ha 
sigut  convidat  el  Centre  Excursionista,  es  d’esperar  que  tots  els  nostres 
consocis  faran  tot  lo  possible  pera’l  millor  lluiment  de  les  mateixes. 


El  Centre  Excursionista  de  Catalunya  sols  se  declara  responsable  de  lo 
contingut  en  la  Secció  Oficial  del  seu  Butlletí,  deixant  íntegra  als  respectius 
autors  la  responsabilitat  dels  treballs  firmats. 


Barcelona.—  Tip.  « L’Avenç»,  Rambla  de  Catalunya,  24.  —  Telefon  1 1  5 

NOTES  HISTÒRIQUES  D’OLIUS 


(Acabament) 


n  les  precedentes  notes  ja  he  donades,  incidentalment,  algunes 


J _ j  noticies  dels  molins  d’Olius,  y  ara  vaig  a  exposar-ne  algunes 

de  particulars  que  al  propri  temps  mostren  un  xic  les  costums  del 
temps  vell  en  aquesta  rama  de  l’industria. 

En  els  casals  moliners  d’aquest  lloc,  gairebé  en  tots,  degut  a  la 
sobrada  aigua  del  Cardener,  eren  contingudes  varies  moles,  al 
menys  del  sigle  XIII  ençà,  y  aquesta  es  la  causa  de  que’ls  documents 
d’aquell  temps  al  nomenar,  per  exemple,  el  molí  de  Rocafort, 
diuen  els  molins  de  Rocafort,  trobant-se  diferentes  vegades  un  amo 
de  quiscun  dels  molins  d'un  mateix  casal. 

El  més  important  de  tots  fou  y  es  el  dels  Cubs,  nomenat  avuy 
de  la  Llum,  perquè  desde  fa  dotze  anys  d’ell  es  portat  el  fluit 
elèctric  pera  l’alumbrat  públic  de  la  ciutat  de  Solsona  y  pera  força 
motriu,  que  avuy  sols  petites  indústries  utilisen.  Com  ja  hem  vist, 
havia  estat  donat  pels  Comtes  d’Urgeli  a  Sant  Esteve  d’Olius  y 
l’iglesia  de  Solsona,  en  temps  del  pabordre  Guerau  (1218-1224), 
com  a  senyora  alodial  de  tot  el  castell  y  terme,  y  prescindint  del 
capellà  de  Sant  Esteve,  va  construir  l’hermosa  fàbrica,  soperba  en 
el  seu  genre,  que  encara  subsisteix  avuy  dia  mostrant  al  descobert 
l’atallantada  pedra.  La  sala  de  les  tramuges  consisteixen  una  gran 
nau  de  volta  ojivada,  capaç  de  set  molins.  Lo  més  curiós  d’aquesta 
obra  són  els  cubs:  sobre  les  voltes  inferiors,  igualment  ben  acar- 
reuades,  del  carcau  hi  ha  un  rengle  de  cubs,  tants  com  moles,  y  al 
fons  d’ells  una  curta  canal  de  pedra,  o  més  bé  una  boca  que  buida 
l’aigua  al  rodet.  Fins  aquí  no  tindria  res  que  notar,  puix  són  mol¬ 
tes  avuy  les  basses  en  aital  forma,  més  la  té  en  aquella  data,  car 
fins  aleshores  els  molins  havien  rebuda  l’aigua  de  la  peixera  con- 
duida  ab  una  canal  inclinada,  que  construíen  ab  tres  pots,  fins  al 

rodet,  o  sia  de  la  manera  més  rudimentària.  Això  feia  perdre  mol¬ 
ta  força,  y  fou  admirada  l’invenció  del  dipòsit  vertical  que  comuni¬ 
qués  directament  ab  el  recipient,  ab  lo  que  perfeccionaren  els  mo¬ 
tors  hidràulics.  An  aquest  dipòsit  li  donaren  la  forma  de  tina  o 
cub  de  vi,  ab  qual  nom  quedà  batejada  la  nova  construcció. 

Dedueixo  aquesta  afirmació  de  que  fins  aleshores  havia  estat 
nomenat  molí  de  Cuiquespes  o  Cuiquipes,  y  els  documents  de  la 


Clixé  de  J.  ColleH 


Molí  dels  Cuhs 


ABANS  DE  LES  NOVES  CONSTRUCCIONS  PERA  LA  FABRICA  D*  ELECTRICITAT 


mateixa  centúria  XIV  ja’l  nomenen  dels  Cubs  o  de  Cuiquespes, 
els  dos  noms  junts  o  indistintament  separats.  Tant  va  cridar  l’aten¬ 
ció  la  nova  obra,  que  fins  donà  lloc  a  cambiar-li’l  nom.  Així  com 
avuy,  per  haver-s’hi  establert  una  fàbrica  d’electricitat,  única  en  la 
comarca,  es  tant  conegut  ab  el  nom  de  molí  de  la  Llum  com  dels 
Cubs,  igual  succeiria  aleshores  ab  els  noms  de  Cubs  y  Cui¬ 
quespes. 

El  capellà  de  Sant  Esteve,  Bernat  de  Riart,  no  estigué  confor¬ 
me  en  que’l  monastir  de  Solsona  s’apoderés  del  salt  y  casal  del 
molí  que’ls  Comtes  d’Urgell  havien  donat  a  la  seva  iglesia,  encara 


Centre  Excursionista  de  Catalunya  163 

que  aquells  li  donessin  el  molí  que  dintre’l  mateix  ja  tenia  abans 
de  la  nova  construcció.  Després  de  moltes  disputes,  el  8  de  Janer 
de  1224  les  parts  qüestionants  s’avingueren  amigablement,  donant 
l'iglesia  de  Solsona  al  capellà  de  Sant  Esteve’l  molí  Rivaler,  que 
era  dintre’l  mateix  casal  de  Cuiquespes,  y  aquell  al  pabordre  dos- 
cents  sous  per  les  messions  fetes  en  la  nova  construcció,  y  la  sexta 
part  en  totes  les  necessàries  faedores  al  carcavà,  cequia  y  resclosa  *. 
Els  altres  molins  del  mateix  casal,  segons  un  contracte  de  1265,  el 
pabordre  se’ls  arrendava  per  cent  sexters  de  forment  pulcre,  que 
havien  d’esser  pagats  pel  moliner  en  la  següent  forma:  durant  els 
vuit  primers  mesos,  vuit  sexters  y  una  aimina  quiscun  mes,  y  els 
restants  quatre  mesos  vuit  sexters  cada  mes.  Així  se  veu  que  dugués 
aimines  farien  un  sexter.  El  moliner  tenia’l  dret  de  traure  dels 
boscos  d’Olius,  proprietat  del  pabordre,  tota  la  fusta  necessària 
pera’l  servei  del  molí  y  pera  la  peixera  y  resclosa,  com  també  les 
rames  que  fossin  menester,  per  lo  qual  se  veu  que  farien  les  res¬ 
closes  ab  rames  clavades  ab  estaques,  com  encara’s  fa  avuy  en  molts 
llocs,  que  després  eren  omplertes  de  sorra  y  cudadells  per  les  rubi- 
nades. 

El  Vescomte  de  Cardona  va  donar  a  tots  els  que  anessin  an 
aquests  molins  guiatge  o  carta  de  seguretat,  que  copio  d’una  tra¬ 
ducció  lliure  de  principis  del  sigle  XIV,  continguda  en  el  Llibre  de 
Lleys  y  Costums  de  la  ciutat  de  Solsona2:  «Carta  de  guiatge3 4,  e 
assegurament,  e  proteccio,  e  custodia,  feyta  alls  homens,  e  fembres 
del  menor,  trosus  al  maior,  e  encara  totes  besties,  que  vinguen,  ho 
venran  als  molins  de  cuiquipes,  en  altra  manera  apellats  dells 
cups1  que  son  en  lo  terme  dolius  que  son  deia  esglea  de  Solsona, 
feta  per  lo  Senyor,  en  Ramon  Folch,  veçcomte  de  Cardona, 
segons  se  segueix.  =  Coneguen  tots,  Que  nos  en  Ramon  folch, 
per  la  gracia  de  deu,  veçcomte  de  Cardona,  per  nos  eper  tots 
amichs,  e  valedors  nostres  presents,  e  esdeuenidors,  ab  actoritat 
daquesta  present  publica  carta,  confecta,  perpetualment  valedora. 
Rebem,  sots  guiatge  de  asecurament,  e  sots  ferma,  e  proteccio,  e 
custodia,  ho  guarda  nostra,  tot  homens,  e  fembres,  del  petit,  tro  al 
maior,  e  encara  tots  animals,  ho  besties,  que  venguen,  ho  venran 
daqui  avant,  ço  es  saber,  daquest  dia,  que  aquesta  carta  es  scrita, 

1)  Arx.  Epal.  de  Solsona,  plec  II  d’Olius,  núm.  930. 

2)  Arx.  Municipal,  vol.  37,  fol.  XIX. 

3)  Poso  les  mateixes  comes  de  l’original. 

4)  En  l’autògraf  llatí  no  hi  ha  aquest  nom  encara,  sinó  tant  solament  el 
primer,  lo  que  confirma  lo  predit. 

als  molins  de  cuiquipes,  apelats  los  cups,  en  lo  terme  del  castel 
dolius,  que  son  deia  esglea  de  Solsona,  tots  dies,  qui  venen,  ho 
venran,  per  raho  del  moli,  ab  blat  lur,  en  los  dits  molins  de  cui¬ 
quipes,  en  anant,  estant,  retornant,  trosus  ala  habitació  lur  pro- 
pria,  Manant  ladonchs  als  homens,  eals  sotmesos  nostres,  que  tots 
aquels,  e  aqueles,  e  aqueles  besties,  que  als  dits  molins  venen,  ho 
venran,  del  dit  moli,  guardon,  defenon,  axi  com  a  coses  pro- 
pries  nostres,  eno  posquen  agreuyar,  penyorar,  ho  detenir,  per 
raho  de  deute,  ho  de  fermançes,  ho  per  alguna  altra  raho, 
qualsevuyle,  ladonchs,  qui  contra  aquesta  present  carta  presumirà 
venir,  la  ira,  ela  indignació  nostra,  e  pena  de  cent  morabatins  de 
Aur  encorreguen.  Aço  es  acabat,  a  .  i  i  i .  idus  de  iuliol.  An  de  nostro 
senyor,  m.cc.lxii.  Sig^num  den  R,  Folch,  per  la  gracia  de  deu, 
veçcomte  de  Cardona,  Sig^num  den  p.  torre  caualer,  Sigggnum 
den  R.  galceran,  testimonis  de  hermondeuila,  qui  aço  ha  scrit  per 
paraula  den  G.  iafa  notari  del  senyor  en  R.  de  Cardona,  e  aquest 
Senyal  ^  ha  posat». 

Igual  carta  concedí’l  vescomte  de  Cardona  en  1296,  que  seria 
com  a  confirmació  de  la  primera1. 

A  continuació  del  molí  dels  Cubs,  al  mateix  davant,  en  el  lloc 
aont  avuy  hi  ha’l  tornall  dels  gavineters  de  Solsona,  hi  havia’ls 
molins  de  Picamola,  que  prenien  l’aigua  al  sortir  de  les  moles  del 
primer  sense  deixar-la  anar  al  riu.  Aquests  molins  eren  drapers  y 
fariners.  El  seu  possessor,  Pericó  Geralt,  creia  posseirlos  en  franc 
alou,  lo  que  li  negava’l  pabordre  de  Solsona,  Geralt,  aduint  la  raó 
de  que  essent  el  castell  d’Olius  alou  de  la  seva  iglesia,  mal  aquell 
podia  posseir  en  alou  el  referit  molí,  que  estava  enclòs  dintre’l 
terme  d’Olius.  Nasqueren  molts  plets  y  contendes  entre ’ls  dos.  El 
pabordre  volia,  a  més  de  no  regonèixe-li  la  possessió  en  alou,  que 
deixés  escapar  l’aigua  al  riu,  sense  pendre-la  al  sortir  de  les  moles 
de  Cuiquipes,  que  era  impossibilitar-li ’I  molí;  y  l’altre  hi  convenia 
mentres  se  li  concedís  un  moli  dintre’l  casal  de  Cuiquipes,  y  parti¬ 
cipació  a  la  «orca»  del  mateix.  També’s  queixava  de  que  un  pabor¬ 
dre,  causant-li  gran  dany,  havia  trencat  l’aigua,  fent-la  anar  a  la 
serradora  de  Moragues,  lo  que  mostra  que  al  sigle  XIII  ja  funcio¬ 
naven  aquests  aparells  ab  motors  hidràulics.  A  l’últim  les  parts  se 
compongueren  amigablement  a  l’arbitri  y  consell  de  Guillem  de 
Muntars,  Joan  de  Eaus,  Pere  de  Miravall,  Cel-lerer  y  Bernat  de 
Font,  capellà  de  Solsona,  baix  pena  de  doscents  sous.  Al  17  d’Abril 


1)  Lloc  citat,  fol.  XXI. 

de  1245  sentenciaren  que’l  pabordre  posseís  el  molí  que  en  Peric 
demanava  dintre’l  casal  de  Cuiquespes  y  tot  lo  demés  que  aquest 
podia  pretenir-hi;  devent  el  monastir  de  Solsona  regonèixer  en 
franc  alou  al  Peric  tots  els  molins  dels  casals  de  Picamola  y  dos 
homes  afocats  residents  en  ell,  concedint-li  permís  pera  edificar  un 
nou  casal  y  molí  a  Picamola-sutirana,  podent  recullir  l’aigua  al 
sortir  de  les  moles  de  Cuiquipes.  Per  aquesta  última  concessió, 
sempre  que,  per  raó  d’alguna  ruvinada,  s’espatllés  la  peixera  o  res¬ 
closa  del  molí  dels  Cubs,  havia  de  posar-hi,  durant  un  dia,  dos 
homes  a  totes  ses  messions  per  tornar  l’aigua.  Per  la  concessió  del 
nou  molí  de  Picamola-sutirana,  que  era  de  Sant  Esteve  d'Olius, 
quedà  compromès  a  fer  quiscun  any  al  monastir  de  Solsona  divuit 
lliures  d’oli  a  la  mesura  d’aquesta  ciutat.  «Et  dictus  P.  G.  et  sui 
nunquam  de  cetero  possit  crescere  nec  habere  in  dicta  franquitate 
de  pichamola  homines  afochatos  sine  feminas  nisi  tantum  duos 
cum  suis  familiis  scilicet  duas  staticas  cum  igne»1.  El  molí  de  Pica- 
mola-sutirana,  en  1296,  el  monastir  de  Solsona’l  comprà  ab  sos 
drets,  homes  y  fembres  an  en  Guerau  Daltaylo,  qui’i  posseía  en 
franc  alou  pel  cens  anual  de  seixanta  sexters  d’ordi  y  un  parell  de 
gallines'2,  y  en  1360  fou  arrendat  o  establert  al  cens  anyal  de  cent 
deu  sous  barcelonesos  y  quaranta  lliures  d’entrada3. 

Els  molins  de  Rocafort,  que  eren  també  drapers  y  fariners,  es¬ 
tan  situats  part  d’amunt  dels  molins  dels  Cubs,  en  el  primer  salt 
utilisat,  dels  quals  era  també  senyora  alodial  l’iglesia  de  Solsona. 
En  1208  el  pabordre  Pere  de  Castelló  va  entregar-los  a  Guillem  de 
Rochafort  y  a  la  seva  posteritat,  quedant-se  pera  la  seva  iglesia  les 
dugués  parts  y  la  tercera  pera’ls  moliners  «pro  mulneria».  No  podien 
elegir  altre  senyor  que’l  pabordre,  y  en  cas  de  voler  vendre  o  empe¬ 
nyorar  la  seva  part  l’havien  d’avisar  ab  trenta  dies  d’anticipació, 
donant-li  la  preferencia  4.  Aquest  compromís  no  fou  observat,  ja 
que  en  Pere  de  Rochafort,  en  1239,  vengué  a  B.  de  Sant  Ponç  un 
molí  de  Rocafort,  sense  consentiment  del  pabordre  Guerau  Calvó, 
a  qui  ni  sisquera  ho  havia  comunicat,  lo  que  ocasionà  llargues  dis¬ 
putes.  Aquest  deia  que  la  venda  era  nul-Ia  perquè  era  feta  sense’l 
seu  consentiment,  y  que  an  ell  havien  de  tornar  els  molins.  Lo 
contrari  deia  aquell,  que  renunciava  a  presentar  testimonis  y  a 


1)  Arx.  Epal.  de  Solsona,  plec  II  d'Olius,  núms.  948  al  g5  1 . 

2)  Lloc  y  plec  citats,  núra.  982. 

3)  Lloc  citat,  plec  V,  núm.  1.032. 

4)  Lloc  citat,  plec  II,  núm.  920. 

tota  altra  prova,  exceptat  el  sagrament  de  calumnia,  que  acceptà’l 
pabordre,  tenint  fe  en  les  seves  paraules.  Interrogat  el  pabordre, 
digué  que  ell  no  s’havia  avingut  may  a  l’esmentada  enagenació 
d’en  Rochafort,  que  ni  devia  ni  podia  alienar  els  seus  molins  sense 
consentiment  dels  senyors  a  qui  pertanyia’l  domini,  segons  consta 
dels  Usatges  de  Catalunya  y  de  la  Lley  gòtica  «lib  .V.  e  .1111.  C. 
Nam  plebis».  També  alegava  que  dita  enagenació  tornava  al  seu 
poder,  per  quant  sense’l  seu  beneplàcit  en  Sant  Ponç  havia  adqui¬ 
rit  perpetualment  els  referits  molins  de  qui  per  ells  devia  prestar  un 
cànon  a  l’iglesia  de  Solsona,  y  de  cap  manera  podien  alienar-los 
sense’l  consentiment  del  propri  senyor  «ut  probatur  Ar.  C.  de  iure 
ephi  .L.  vlt.  et  c.  de  agricole».  Al  contrari  va  objectar  en  B.  de 
Sant  Ponç,  alegant  que,  segons  les  costums  en  el  castell  d’Olius,  de 
llarg  temps  observades,  en  les  vendes  y  donacions  no  firmaven  els 
senyors  els  instruments,  qual  consuetut  era  ja  com  una  franquesa, 
per  lo  que  res  valien  les  alegacions  del  pabordre.  Digué  també  que 
això  no  era  cap  venda  ni  enagenació,  sinó  que  dit  Rochafort  sim¬ 
plement  li  havia  donat  dits  molins  en  companyia,  retenint-los  en 
son  poder,  com  ho  havien  posseit  durant  cinc  y  més  anys  sense 
contradicció,  lo  qual  no  era  en  dany,  sinó  en  profit  de  l’iglesia  de 
Solsona.  Afegia  que’l  pabordre  no  firmava’ls  instruments  de 
vendes  o  donacions  fetes  en  l’honor  del  cel·lerer,  ni  perta¬ 
nyia  al  seu  ofici,  sinó  al  del  cel·lerer,  que  ja’ls  havia  firmat 
llur  carta.  Respongué’l  pabordre  que  la  consuetut  o  franqueda 
alegada  no  s’havia  universalment  observat  en  el  castell  d’Olius,  ni 
havia  sigut  donada  ni  autorisada  per  ell  ni  pels  seus  predecessors, 
y  que’ls  casos  que  s’aduíen  havien  sigut  per  voler  del  pabordre  y 
canonges.  Respecte  a  que  era  verdadera  enagenació  y  no  societat 
ho  provava  ab  paraules  textuals  de  la  mateixa  carta,  que  deien  que 
havien  de  tenir  la  meitat  del  molí  cadascú,  y,  en  cas  de  desavinen- 
sa,  el  Rochafort  havia  de  lliurar-li  l’altra  meitat,  que  hauria  cons- 
tituit  vera  enagenació.  Afegí  que  ell  podia  desautorisar  la  firma 
del  cel·lerer,  que,  ve  a  dir,  pot  firmar  pro  bono  et  noti  pro  tnalo 
ecclesie;  y  prova  que  aquesta  firma  era  posada  en  perjudici  de 
l’iglesia,  perquè  aquesta  rebia’l  cens  d’una  sola  persona,  mentres 
que  ara  l’hauria  de  rebre  de  dugués,  la  meitat  de  cada  hu.  Oides  les 
parts  y  hagut  prudent  consell,  el  jutge  en  aquesta  causa,  Pere  de 
Miravall,  sentencià  que  era  nula  aquesta  alienació  per  quant  era 
prohibit  de  dret  que  cap  rústic,  ab  la  seva  sola  autoritat,  pogués 
enagenar  cap  pagesia  tinguda  pel  seu  senyor,  sense  l’assentiment 
d’aquest;  y  màxime  havent  sigut  lesionada  l’iglesia  a  la  qual  ha  de 

restituir-se,  com  si  fos  un  menor,  y  condemnà  al  moliner  ab  les 
expenses  de  la  causa  \ 

Per  esser  massa  carregada  la  contribució  censual  d’aquest 
molí,  imposada  en  l’anterior  contracte,  en  1336,  el  pabordre  Ber¬ 
nat  va  rebaixar-la,  posant  la  ganancia  a  mitges,  com  també’l  «jus 
scobe  et  domum  de  lescobera» 1  2. 

Altre  dels  antics  molins  d’aquest  lloc  se  troba  l’anomenat  avuy 
del  Pont,  que  ja  al  1079  va  esser  donat  a  l’iglesia  de  Sant  Esteve 


Clixé  de  J.  Collell 


Molí  del  Pont 


pera  l’illuminaria  dels  altars,  com  pot  veure-s  en  l’acta  de  consa¬ 
gració.  Aleshores  era  anomenat  d’Alçalicames,  Dançalicames  o 
Alçalicambes,  que  de  totes  maneres  se  troba  escrit,  qual  nom  se 
troba  en  documents  de  l’altra  centúria  convertit  en  Celicama. 
L’actual  edifici  es  obra  del  sigle  XIII,  com  també’l  pont  que  hi  ha 


1)  «Predictam  alienacionem  nullam  esse.  hac  de  causa  quare  prohibitum 
est  in  iuxe.  quod  nullus  rusticus  sua  auctoritate  et  sine  assensu  domini  sui 
potest  de  iure  alienare  quamlibet  pagesiam  pro  domino  suo  tenentem.  et  ma- 
xime  cum  lesa  fuerit  ecclesia.  fore  pupiili  restitui  debet.  et  absoluo  dominum 
prepositum  et  condempno  dominum  b.  in  expensis  circa  litem  factis». 

Lloc  y  plec  citats,  núm.  9-I4. 

2)  Lloc  citat,  plec  III,  núm.  996. 

al  bell  davant,  que  es  el  que  li  ha  donat  nom.  Ja  un  document  del 
1305  l’anomena  «pont  dançalicamas»  *. 

En  1315,  al  3  de  Març,  Bernat  de  Vilaró  entregà  an  en  Pere  de 
Cerch  dos  molins  que  per  compra  posseía  en  aquest  casal,  ab  el 
següent  tracte:  aquest  hi  tenia  la  tercera  part  de  la  multura,  «et 
totum  jus  seu  usum  escobe»,  y  l’amo  les  altres  dos  parts,  devent 
tots  dos  pagar  a  prorrata  les  messions  en  ells  faedores;  de  manera 
que  fins  tres  eimines  d’ordi  que  feyen  dits  molins  a  Sant  Esteve 
d’Olius  y  quatre  lliures  d’oli  al  rector  de  Clerà,  havien  de  pagar-ne 
dos  terceres  parts  l’amo  y  l’altre’l  masover  *. 

Al  sortir  l’aigua  d’aquest  molí,  abans  d’anar  al  riu,  va  a 
moure’ls  molins  que’m  crec,  al  sigle  XII,  eren  anomenats  Molins 
Comtals,  puix  en  la  venda  feta  en  1140  d’un  molí  del  casal  d’Al- 
çalicames  pel  preu  de  13  sous,  diu  que  aquests  confrontaven  a 
Orientab  els  Molins  Comtals.  A  mitjans  del  sigle  XVII  va  construir- 
s’hi  una  farga  que  va  esser  molt  famosa  en  tota  l’encontrada  mol¬ 
tes  hores  lluny,  que  importava  les  primeres  materies  de  la  vall  de 
Querol,  per  qual  motiu  es  avui  anomenat  molí  de  La  Farga.  Avuy 
es  mitg  enrunat  y  encara's  veu  llençat  perquí  y  perllà  algun  dels 
enormes  malls  de  ferro  ab  que’ls  metalls  eren  batuts. 

Es  tradició  que  en  el  pla  que  atravessa  la  carretera  de  Cardo¬ 
na  a  Solsona,  a  uns  tres  o  quatre  kilòmetres  d’aquesta  ciutat,  va 
haver-hi  una  forta  batalla,  confirmant  la  tradició’l  que  encara  avuy 
es  conegut  ab  el  nom  de  Pla  de  la  Batalla.  Entre  la  multitut  de 
morts  va  quedar-hi  un  ferit  lleu,  fent  el  mort;  a  la  nit  robà  lo  que 
aquests  portaven  y  els  caudals  perduts  pels  bagatges,  y  va  fer-se 
molt  ric,  ab  lo  que  edificà  La  Farga. 

Hi  havia  també’Is  molins  de  Rodamilans  y  d’Ofegat.  Aquest, 
en  1283,  va  esser  venut,  al  preu  de  vint  sous,  per  en  Ramon  de 
Puigsec  de  Ladurs,  ab  ses  cases,  terres  y  demés  pertenencies,  ab  la 
condició  de  que  ell  pogués  moldre-hi  sempre  tot  el  seu  blat,  «et 
grapes  et  glans  et  alçines  in  dicto  molendino  sine  multura  et  sine 
aliqua  missione  nostra  tota  ora  et  quandocumque  uoluerimus  mo- 
lere  excepto  quod  nos  nec  nostri  non  possimus  facere  molig  in 
mense  septembris  aliquo  tempore» 1 2  3. 

Aquestes  són  les  noticies  existentes  en  l’Arxiu  Episcopal  de  Sol¬ 
sona  sobre  Olius.  Per  si  m’havia  oblidat  alguna  referencia,  estan 


1)  Lloc  citat,  plec  V,  núm.  1 .024. 

2)  Lloc  y  plec  citats,  núm.  986. 

3)  Lloc  citat,  plec  II,  núm.  978. 

contingudes  en  cinc  rotllos  de  pergamins,  desde’l  número  864  al 
1033,  per  ordre  cronològic,  desde  l’any  940  al  1 6^5,  y  en  un  plec 
de  papers  sense  numeració. 


j.  SERRA  y  VILARÓ,  pbre. 


Solsona,  Janer  de  1908 


VIATGES  DE  L’INFANT  EN  PERE,  FILL  DE  JAUME  I 


EN  ELS  ANYS  1268  Y  1269 


n  moments  en  que’ls  catalans  celebram  festes  per  commemo- 


J _ j  rar  el  VIlè  centenari  del  Rey  Conqueridor,  no  serà  inoportú 

recomptar  les  excursions  interessants  que’l  seu  fill  major,  llocti¬ 
nent  y  hereu  en  el  Principat  y  els  reyalmes  d’Aragó  y  València, 
féu  durant  aquells  dos  anys  que  tant  moguts  y  agitats  foren  també 
pel  seu  pare :  els  anys  de  les  anades  a  Toledo,  a  la  fracassada  creua¬ 
da  a  Orient  y  a  la  boda  del  seu  nét  a  Burgos.  Tenen  més  interès 
aquestes  noves  per  pertànyer  a  un  príncep  excels,  al  futur  rey  Don 
PereV  Gran,  l’hèroe  de  Panissars,  el  gentil  y  cavalleresc  justador 
de  Bordeus. 

Tot  quant  anam  a  dir  es  completament  inèdit,  sense  fer-ne 
cap  indicació’l  cronista  Desclot  ni  menys  encara  la  Crònica  de  Don 
Jaume.  No  obstant,  aquesta  darrera’n  sortirà  confermada  en  certs 
capítols,  mentres  que  serà  desmentida  la  Crònica  d’Alfons  X  de 
Castella  y  YHistoria  del  Pare  Mariana. 

Pocs  pobles,  potser  cap,  poden  com  nosaltres  saber  detalls 
tant  complets  y  curiosos  de  la  vida  íntima  dels  seus  prínceps  rnitg- 
evals.  Jo  puc  referir  jorn  per  jorn  el  camí  que  féu  l’infant  Pere, 
lo  que  esmerçava  en  menjar  y  vestir,  els  convidats  y  els  servidors 
que  tenia,  els  cans  y  falcons  que  portava  per  les  caceres,  fins  els 
joglars  y  trobadors  que’l  seguiren,  cosa  molt  poc  coneguda  y  de 
verdader  interès  per  l’historia  literaria. 

Més  el  temps  que  suposa  una  vetllada  no  permet  extendre-s  en 
tota  mena  de  noves  y  en  tots  els  anys  que  tenim  escudrinyats.  Per 
això  dec  fixar-me  solament  en  els  anys  1268  y  69,  prenent  a  l’Infant 
quan  tornà  de  l’excursió  a  l’Empurdà,  en  Novembre  de  1267.  Era 
llavors  un  home  de  vintivuit  anys. 

La  seva  muller,  na  Constança  de  Sicilià,  havia  arribat  a  Barce- 
lona’l  primer  divendres  d’Octubre  de  1267,  procedent  de  València 

y  Tarragona,  ab  el  seu  fillet,  l'infantó  Alfons.  També  havia  vingut 
l’infant  en  Jaume. 

El  primer  de  Janer  de  1268  estaven,  doncs,  reunits  encara  en 
el  palau  reyal  de  Barcelona’ls  infants  germans  Pere  y  Jaume,  ab 
Donya  Constança  y  els  seus  servidors  en  Jaume  de  Montjuich, 
Donya  Sanxa  Martinez  y  Donya  Sanxa  Tovía,  nodriça  que  havia 
sigut  la  darrera  del  citat  infant  Don  Jaume,  l’hereu  de  Mallorca  y 
Rosselló.  Figura  també  entre’ls  personatges  de  la  cort  de  l’Infant  y 
de  Donya  Constança  la  nomenada  Madona  Bela  o  Bella,  la  mare 
del  famós  Roger  de  Luria,  q-ue  havia  vingut  ab  son  fill  impúberde 
Sicilià  a  Catalunya  quan  l’infant  Don  Pere  celebrà’l  matrimoni  ab 
la  filla  del  rey  Manfred.  El  cronista  Muntaner  diu  que  Madona  Bela 
fou  la  nodriça  de  Donya  Constança  «e  era  molt  savia  dona  e  bona  e 
honesta,  e  nos  partí  nul  temps,  mentre  fo  viva,  de  madona  la  regi- 
na,  e  axi  mateix  lo  fill  que  havia  per  nom  Roger  de  Lluria  nos  partí 
delia,  ans  se  nodrí  en  la  cort,  axi  que  era  molt  fadrí  con  vench  en 
Cathalunya».  Les  noves  inèdites  que  aplegam  venen,  per  conse¬ 
güent,  a  confermar  a  Muntaner.  Els  nostres  cronistes,  encara  que 
eren,  com  tots  els  d’aquell  temps,  molt  inclinats  a  acullir  llegendes 
y  fantasies,  porten  menys  monçonegues,  falornies  y  errades  de  lo 
que’ns  volen  fer  creure’ls  crítics  moderns. 

El  primer  dia  de  l’any  1268  era  un  diumenge.  Per  les  apunta- 
cions  fetes  pel  reboster  y  tresorer  del  palau  reyal  de  les  despeses  de 
la  cuina,  de  vestirs  y  altres  objectes,  en  els  llibres  de  comptes  con¬ 
servats  en  l’Arxiu  de  la  Corona  d’Aragó,  pot  deduir-se’l  preu  mòdic 
que  allavors  tenien  moltes  de  les  coses  d’ús  domèstic  y  principal¬ 
ment  els  queviures,  en  aquesta  nostra  ciutat,  ont  avuy  es  tant  cara 
la  vida. 

«Dicmenge  primer  dia  de  jener  en  Barchelona:  menuda  llenya 
IV.  somades  et  I.  fex,  V.  solidos;  sal,  I.  diner;  cols,  I.  diner; 
sebes,  1 1 1 1 .  diners;  vinagre,  VI.  diners;  juivert,  I.  diner;  CXI. 
ous,  II.  solidos  et  IV.  diners;  cunils,  VII.  parels  et  midio,  III 
solidos  et  IV.  diners;  una  galina,  VII.  diners;  capons,  X.  parels 
et  midio  de  casa;  II.  frexures  de  porch,  XVIII.  diners;  X.  frexu- 
res  de  molto,  II.  solidos  et  VI.  diners;  aygua  et  lauar,  I.  diner; 
museu,  III.  diners;  carn  en  cort,  VIII.  moltons  et  1 1 1 1 .  penes  (?), 
a  rao  de  1 1 1 1 .  solidos  et  VIII.  diners,  fan  XXXIX.  solidos  menys 
Hl.  mallas;  son  de  fora  XXIX  penes  (?)  menys  quarta  a  la  taula 
del  infant  et  de  la  Reyna;  II.  penes  (?)  a  don  Alfons;  una  a  dòna 
Sanxa  Martínez;  V  et  quarta  a  dòna  Sanxa  Tonia;  1 1 1 1 .  et  miga 
a  la  oste  del  Mariordom,  et  una  an  Jacme  de  Munjuic.» 

En  el  llibre  de  comptes  de  la  Reina  y  de  l’Infant,  entenent  per 
reina  la  muller  de  Don  Pere,  o  sia  Constança  de  Sicilià,  són  molt 
interessants  les  anotacions  de  les  menudes  despeses  del  Palau,  puix 
donen  noves  de  les  costums  domèstiques.  Totes  les  anotacions  de 
pagaments  o  quitacions  fetes  corresponen  al  primer  quadrimestre 
del  1268: 

«Una  pinta  de  corn  a  Don  Alfonso,  IV.  diners. 

»Sabó  a  don  Jacme,  III.  diners. 

»Sabatas  a  la  Reyna,  XII.  diners. 

»Cordas  de  pou,  III.  diners. 

»Fruyta  a  berena,  XII.  diners. 

» 01  i  a  las  freseras  per  alum  a  vetlar,  X.  diners. 

»Formatge  a  sopar,  XV.  diners. 

»CL.  neules,  XV.  diners. 

»Sement  de  safran  al  papagay,  V.  diners. 

»Safran,  miga  unça,  VI.  diners. 

»Pebre,  III.  onçes,  VII.  diners  et  mealla. 

»Mel,  II.  libres  et  miga,  VII.  diners  et  malla. 

» 0 1  i ,  II 1 1 .  libres  et  III.  onçes,  VII.  solidos  et  V.  diners  et 
malla. 

» Pabil,  1 1 1 1 .  diners. 

»Carbon  al  argenter,  III.  diners. 

»Canela,  II 1 1 .  onçes,  III.  solidos  et  1 1 II.  diners. 

»Safrà,  miga  onsa  et  I.  quartó,  XII.  diners. 

»Terra  de  Muntjuich,  I.a  somada,  1 1 1 1 .  diners.» 

Aquesta  nota  es  curiosa  per  les  costums  barcelonines,  puix 
demostra  que  en  1268  ja  era  utilitzada  en  les  cuines  de  nostra  ciu¬ 
tat  l’anomenada  terra  d'escudelles  per  fregar  o  netejar  la  vaixella. 
Ben  segur  que  es  única  aquesta  nota  demostrativa  de  tant  vella 
costuma. 

Continuem  la  llista : 

«Gran  de  safrà  al  papagay,  VI.  diners. 

»Candelas  al  misatge  del  Rey  de  Castela  per  nom  en  Johan 
Orla,  miga  libra  X.  diners  et  mala. 

» C i r i s  a  beneyr,  VI.  libres  et  miga,  fan  XI.  solidos  et  VI.  di¬ 
ners. 

»Encens  a  la  capela,  I.  diner. 

»Escombrar  el  palau,  III.  diners. 

»Alfenim  et  sucre  candi  a  Don  Jacme,  V.  diners. 

»Patins  (?)  a  Madona  Bela,  XI.  diners. 

»Sabatas  a  don  Alfonso,  V.  diners.» 

Dec  advertir  que  cada  vuit  o  deu  dies  ve  una  anotació  de  com¬ 
pra  de  sabates  per  l’infant  Alfons,  fill  major  de  l’infant  Pere  y  de 
Constança,  nin  de  quatre  anys.  O  les  sabates  eren  molt  dolentes  o 
el  futur  rey  Alfons  II  era  una  criatura  entremaliada. 

«Tosoras  et  un  ganivet  a  esmolar,  III.  malles. 

»Un  telar  dadobar,  XII.  diners. 

»Sabon  II.  libras,  VI.  diners. 

»Guans  a  la  Reyna,  VI.  solidos. 

» III .  espiïs  de  lunar,  XVI.  diners. 

»Cera,  III.  libres  et  miga,  VI.  solidos  et  III  males. 

»Metjar  les  dònes,  VIII.  diners. 

»Sement  de  safrà  et  de  canem  al  papagayl,  V.  diners  et  malla. 
»Pebre,  III.  onçes,  VII.  diners  et  malla. 

»Mel,  II 1 1 .  libras  XII.  diners. 

» 0 1  i ,  una  quarta  et  miga,  II.  solidos. 

»Sabó,  III.  libras  IX.  diners. 

»Sucre  candi  et  sucre  blanch  a  don  Alfonso,  V.  diners.»  Era 
un  nin  lleminer,  el  futur  conqueridor  de  Menorca. 

«I.  setrií  et  I.a  culera  de  fust,  II.  diners. 

»Metjar  les  dònes,  I II I .  diners. 

»Metzinas  a  Agnesina,  II.  diners. 

» Mantega  a  Agnesina,  III.  diners. 

»Sabatas  a  la  Reyna,  X.  diners. 

»Spils  de  lunar,  1 1 1 1 .  diners. 

»Metzinas  a  don  Jacme,  V.  diners. 

»Metjar  les  dònes,  1 1 1 1 .  diners. 

»Leytugas  et  vinagre  a  sopar,  VI.  diners. 

»Sabatas  et  tapins  (?)  a  la  Regina,  XXII.  diners. 

»Un  temboret,  1 1 1 1 .  diners. 

»Cera,  I.a  libra  que  crema  devant  laltar,  XXII.  diners. 

»I.  pregamí,  V.  diners. 

»I.a  seia  et  uns  guans  dadobar,  XX.  diners. 

» Amenles  al  papagay,  II.  diners.» 

Observam  que  mantenien  aquest  aucellot  durant  l’hivern  ab  * 
gra  de  safrà  y  cànem,  y  a  la  primavera  (aquesta  nota  es  de  les  dar¬ 
reries  d’Abril)  ab  ametlles.  Havem  suprimit,  per  evitar  repeticions, 
moltes  de  les  anotacions  referents  al  papagall,  que  segons  sembla 
fruía  d’alta  consideració  a  la  Cort. 

«Sabatas  al  escolà,  XII.  diners.» 

I  ambé  observam  que  costaven  lo  mateix  les  sabates  de  l’escolà 
que  les  de  la  reina  y  doble  que  les  de  l’infantó. 

«La  tina  de  banyar,  dadobar,  X.  diners. 

»Aigua  al  bayn,  IX.  diners. 

»Lenya  al  bany,  II.  somades,  XVI.  diners. 

»I.a  tancadura  a  la  porta  de  privada,  adobar,  X.  diners.» 

Crec  que  aquesta  nota  sola  pot  demostrar  la  minuciositat  ab 
que  eren  apuntades  totes  les  despeses,  fins  un  senzill  adob  del  pany 
de  la  porta  de  la  necessària  del  palau. 

«I.a  libra  cera  et  miga  per  al  Senyor  Infant,  qui  vetlà  molt  en 
Sancta  Creu,  II.  sous  1 1 1 1 .  diners. 

»I.a  estora  a  la  niuda  (?)  del  esparver,  IX.  diners. 

»Sabatas  dauradas  a  Don  Alfons,  X.  diners.» 

D’aquestes  no’n  tenia  l’escolà. 

«Candelas  a  sopar  a  tota  la  companya,  VI.  diners. 

» 1 1 .  brandons  mes  a  la  Reyna,  V.  diners. 

»Als  bastays  qui  portaven  lenfant  en  Jacme,  XII  sous. 

»A1  falchoner  lombart,  II.  solidos. 

»A1  troter  de  Ser  Ombert  de  Lavaya,  per  quitació  e  per  des¬ 
pesa,  XXX.  solidos. 

»A  Antoni,  fill  de  Ser  Seyorino,  C.  solidos.» 

Tots  aquests  que  porten  el  titol  de  Ser  ( Sire  ?)  eren  italians, 
algun  del  servey  de  Donya  Constança,  com  el  nomenat  Ser  Leo, 
que  en  1268  y  69  trobem  sempre  en  el  seguici  de  l’Infant. 

Aquestes  llistes  de  preus,  les  que  podriem  extendre  molt  si  fos 
l’objecte  primordial  del  present  treball  l’estudi  de  les  costums  en 
el  XI I Iè  segle,  són  de  verdader  interès  pera  l’historia  econòmica 
del  poble  català. 

L’infant  en  Pere  començà’ls  seus  viatges  d’aquest  any  el  13  del 
mes  primer.  Diu  el  llibre  d’apuntacions  del  seu  majordom:  «Di¬ 
vendres  XIII.  dies  dins  jener,  moch  de  Barcelona  linfant  a  Sara- 
goça  e  Sexena».  Donya  Constança  y  demés  familia  romaniren  en 
aquesta  ciutat.  El  rey  Don  Jaume  era  a  Murvedre,  dirigint-se  a 
València. 

No  crec  que  l’Infant  arribés  fins  a  la  capital  d’Aragó  aquesta 
vegada.  Per  la  nota  següent  sembla  que  no  passà  de  Sexena:  «Di¬ 
marts  XXI 1 1 1 .  jorns  dins  jener  en  Barchinona:  en  est  dia  venc 
lo  senyor  Infant  de  Sexena,  de  la  infanta  dona  Maria  e  sopà  en 
casa».  De  manera  que  en  onze  dies  anà  y  tornà  d’Aragó  y  estigué 
ab  sa  germana  en  el  monastir  de  relligioses  de  l’Hospital  de  Sant 
Joan  de  Jerusalem.  La  distancia  de  Barcelona  a  Sixena,  passant 
per  Martorell,  Igualada,  Cervera,  Targa,  Lleida,  Almacelles,  Al- 
mudafar  y  Alcolea  del  Cinca,  no  era  menor  de  200  kilòmetres. 


176 


Butlletí  del 


El  dia  10  de  Febrer:  «En  est  dia  partí  lo  senyor  Infant  de 
Barchinona  per  anar  a  València  al  Senyor  Rey».  La  muller  roma¬ 
ní  en  Barcelona,  y  l’Infant  tornà  ací’l  19  de  Març.  Havia  sortit  de 
Valencia’l  dia  14,  un  dimecres.  Estigué  sossegat  a  Barcelona  ben 
aprop  de  dos  mesos,  cosa  excepcional  en  els  senyors  d’aquella 
època,  que  sense  exageració  pot  dir-se,  que  passaven  dos  terceres 
parts  de  la  vida  a  cavall. 

Fou  el  segon  dissabte  de  Maig  quan  sortí  per  pujar  a  Mont¬ 
serrat.  Diu  la  nota  del  majordom: 

«Anno  Domini  Millesimo  CC°  LX°  octavo,  die  sabbati  II. a 
madii  exiuit  dominis  Infans  de  Barcelona  e  venc  a  Sancta  Maria 
de  Montserrat,  e  la  companya  venc  a  Vilafrancha  e  estec  a  penyo¬ 
res.»  Es  la  primera  noticia  d’una  visita  al  monastir  montserratí 
del  fill  del  Conqueridor1.  Anys  després,  en  1285,  Don  Pere  muntà 
al  Montserrat  en  moments  més  crítics:  quan  l’invasió  dels  france¬ 
sos  menaçava  l’existencia  de  la  nostra  nacionalitat.  Tenim  per 
conjectura  atrevida,  però  no  del  tot  infundada,  que,  essent  l’actual 
imatge  de  la  Verge  moreneta  obra  del  segle  XI I Iè,  era  la  primera 
visita  y  adoració  que  rebia  d’un  príncep  de  la  casa  reyal  de  Barce¬ 
lona,  la  de  l’infant  en  Pere,  en  1268. 

El  dia  següent,  diumenge,  l’infant  partí  de  Montserrat  cap  a 
Vilafranca  del  Penadès,  y  el  dilluns  arribà  a  Tarragona.  Estigué 
uns  dies  a  Tarragona,  sortint-ne’l  tercer  diumenge  del  mateix  mes 
de  Maig;  y,  passant  per  Montblanc  y  Juneda,  entrà  a  Lleida’l 
dimecres  prop  vinent.  No  hi  féu  estada,  puix  l’endemà  pernuità  a 
Montsó,  y  l’endemà  passat  a  Pertusa,  ont  se  juntà  ab  son  germà 
l’infant  en  Jaume.  El  dissabte  entraren  a  Osca.  Allí  va  satisfer  les 
acèmiles  que  havia  pres  a  Tarragona,  que  li  costaren  25  sous,  y 
altres  que  havia  llogat  desde  Montblanc,  20  sous  y  8  diners. 

Donya  Constança  era  ja  a  Osca  desde’l  12  de  Maig,  acompanya¬ 
da  de  Donya  Sanxa  Martínez,  Donya  Sanxa  Tovia,  en  Blasco  Xi- 
menez  y  altres  servidors.  Tots  estigueren  allí  aposentats  per  més  de 
tres  mesos.  No  obstant,  tinc  un  document  signat  per  Don  Pere  a  Va¬ 
lencia’l  9  d  Agost.  Es  el  regoneixement  de  deute  a  favor  d’en  Vives, 
fill  d’en  Jucef-Aben-Vives,  batlle  d’Alfandech,  entre  altres  quanti¬ 
tats,  de  la  de  i5o  sous,  que  havia  pagat  als  eani^ariis  et  canibus 
nostris  y  ?oo  sous  quos  de  mandato  nosiro  dedistis  cuidarn  mulieri. 
Sembla,  doncs,  que  estant  a  Osca  féu  l'Infant  un  ràpit  viatge  a 

(  1  )  Vegi-s  en  el  Boletin  de  la  Real  Acadèmia  de  Buenas  Letras ,  núm.  14,  el 
treball  del  senyor  Carreras  Candi  Visites  de  nostres  reys  a  Montserrat. 

València,  a  primers  d’Agost.  El  dia  5  de  Setembre  sortí  Don  Pere. 
Diu  la  nota  d’aquell  jorn  en  el  tantes  voltes  citat  llibre  de  les  des¬ 
peses  de  la  cuina  y  guardarroba  del  palau:  «Dimecres  V.  dies  dins 
setembre  en  oscha;  en  est  dia  anà  el  Senyor  Infant  apres  dinar  al 
Senyor  Rey  a  Barcelona  a  la  guerra  Durgel».  El  dia  7  passà  per 
Montsó,  y  el  8  entrà  a  Lleida,  ont  acabava  d’arribar-hi  també’l  seu 
pare’l  rey  en  Jaume. 

Aquella  guerra  d’Urgell  que  menciona’l  reboster  de  l’Infant 
en  son  llibre  de  comptes,  era  la  promoguda  por  raó  de  la  mort  del 
comte  Alvar  de  Cabrera,  ocorreguda  en  el  mes  de  Març  d’aquell 
mateix  any  (1268).  L’herencia  se  la  disputaven  la  filla  del  primer 
matrimoni  d’Alvar,  protegida  per  la  familia  de  Montcada,  y  els 
dos  fills  del  segon  matrimoni,  sostinguts  pel  comte  de  Foix  y  el 
vescomte  de  Cardona.  Don  Jaume  I  profità  aquella  situació  pera 
ferse  cedir  pels  marmessors  del  difunt  Comte  d’Urgell  grans 
drets  sobre’l  comtat;  y  al  veure’l  comte  de  Foix  que  sols  romania 
als  seus  protegits  una  petita  part  de  territori  y  de  domini,  declarà 
la  guerra  al  rey. 

Pare  y  fill  conferenciaren  durant  tres  dies  a  Lleida.  Don  Pere 
en  sortí’l  segon  dilluns  de  Setembre  y  anà  a  dormir  al  monastir  de 
Poblet,  y  el  jorn  següent  a  Tarragona.  Com  a  nota  curiosa  he  de 
transcriure  de  l’indicat  llibre  de  despeses:  «Donam  als  azemblers 
de  loger,  que  son  X.  azembles  de  Leyda  a  Tarragona,  ab  III.  dies 
que  estegren  en  Tarragona  et  ab  retorn  et  despesa,  CXII  solidos  e 
II.  diners  de  jacceses». 

Don  Jaume  sortí  pocs  dies  després  y  corregué  tot  el  mes  d’Octu¬ 
bre  per  Balaguer,  Ager,  Cervera  y  altres  llocs  d’aquella  terra,  treba¬ 
llant  per  resoldre’l  conflicte  del  comtat  d’Urgell.  Els  viatges  del 
seu  fill  Pere  tingueren  llavors  igual  motiu. 

L’Infant  anà  de  Tarragona  a  Barcelona,  y  ací’s  trobava’l  dar¬ 
rer  jorn  de  Setembre.  Per  cert  que  aquell  dia  féu  una  despesa  im¬ 
portant:  «ítem  costà  un  falchó  pelegrí,  ab  gits  e  ab  longa  e  ab  cas- 
cavells,  XXX1III.  solidos».  De  manera  que,  malgrat  la  pertorbació 
política,  Don  Pere  procurava  augmentar  els  seus  ja  molts  nombro¬ 
sos  enginys  de  caça.  En  tots  sos  viatges  y  excursions  portava  gran 
aplec  de  cans,  falcons,  esparvers  y  demés  utensilis  del  caçador.  Fou 
molt  més  aficionat  an  aquest  exercici  o  passatemps  que  no  son 
pare  y  son  avi.  S’ha  dit  que  la  passió  de  la  caça  era  l’única  sem¬ 
blança  que  existia  entre’l  rey  Lluís  XIII  de  França  y  son  pare 
Enric  IV.  Doncs,  ni  aquesta  podem  observar  entre  Pere'/  Gran  y 
Jaume  1  el  Conqueridor.  Foren  dos  homes  totalment  diferents. 

Dec  advertir  sobre  aquest  darrer  falcó  adquirit  per  Don  Pere 
que’s  donava  llavors  el  nom  de  falcons  pelegrins,  segons  el  famós 
tractat  De  arte  venandi  de  l’emperador  Frederic  II,  als  falcons  pas¬ 
satgers,  els  que  tenien  els  peus  de  color  verdosa,  y  s’acostumava  a 
agafar-los  en  la  tardor,  especialment  durant  l’Octubre.  El  falcó  dit 
gentil  era  una  varietat  dels  pelegrins:  tenia  més  petits  el  cap  y  els 
peus.  Don  Pere’l  comprà  ah  git,  longa  y  cascabells.  El  git,  en  francès 
mitg-eval  jet,  era  una  corretja  subjecta  al  peu,  que  tenia  en  son 
acabament  dues  anelles  ajuntades  y  servint  pera  unir  el  git  a  la 
longa,  que  era  una  altra  corretja  pera  lligar  el  falcó  a  la  perxa  o 
pal.  Els  cascabells,  dits  també  noies  o  campanelles,  els  portaven 
subjectes  al  peu,  sobre  del  git. 

Continuam  l’itinerari  de  l’Infant.  Sortí  de  Barcelona’l  primer 
diumenge  d’Octubre,  cap  a  Muntnegre,  y  entrà  a  Girona’l  dia 
següent.  El  dimars  pernuità  a  Vilabertran,  y  l’endemà  era  a  Per¬ 
pinyà.  En  la  capital  del  Rosselló  s’ajuntà  ab  son  germà  Jaume  y 
estigué  allí  dos  jorns.  Li  costà  de  lloguer  una  cavalleria,  desde  Bar¬ 
celona  a  Perpinyà,  11  sous  y  4  diners;  les  gallines  que  donà  als 
falcons  valien  dos  sous  y  sis  diners. 

El  segon  divendres  d’Octubre  sortí  de  Perpinyà  y  arribà  a 
Figueres,  y  el  diumenge  a  Girona.  Al  cap  de  tres  dies  se  dirigia 
cap  a  Barcelona,  detenint-se  a  dormir  el  dimecres  a  Sant  Celoni. 

El  tercer  dissabte  del  mateix  mes  sortia  altra  volta  de  nostra 
ciutat  y,  passant  per  Vilafranca  del  Panadès,  anà  a  Lleida,  Montsó 
y  Osca,  ont  encara  estava  la  seva  esposa.  En  el  seguici  de  l’Infant 
anaven  els  cavallers  catalans  en  Gilabert  de  Cruylles,  Bernat  de 
Muntpaó,  Pere  de  Vilafranca,  Ramon  de  Sentlleyr,  Berenguer  de 
Offegat,  Bartomeu  Fivaller,  Pons  d’Orriols,  Guillem  Ollomar, 
Pere  Sabadell  y  Bartomeu  de  Vilafranca;  els  aragonesos  Martin 
Perez  y  Ximen  Perez,  y  els  italians  Colrat,  Mafïre,  Romicho,  Çer- 
leo,  Rogero  y  altres.  Tots  aquests  feya  ja  alguns  anys  que  anaven 
en  la  comitiva  de  Don  Pere  y  a  sou.  Portava,  ademés,  dos  metges, 
Mestre  Ogolí  y  Mestre  Guillem.  Són  dignes  de  recordar-se,  entre 
els  pagaments  fets  pel  tresorer  a  l'arribada  a  Osca,  els  següents: 

«Al  fol  del  enfant  en  Jacme,  X.  solidos.»  <;Se  tracta  potser 
d’un  graciós  o  boufon  del  dit  infant?  «ítem  costaren  XIII.  cobdes 
de  bru  a  mantes  als  cavals  del  senyor  enfant,  XX.  solidos  IX. 
diners.  ítem  galines  als  falchons,  XXIII.  solidos,  et  pa  als  cans  per 
V  .  dies,  III.  solidos.  ítem  a  les  azembles  per  civada  e  pala  e  hosta¬ 
latge  e  III.  pareys  de  sabates  als  azemblers,  XVI.  solidos.  ítem 
costà  dinar  del  senyor  Enfant  con  anà  a  cassa,  V.  sous.»  Com  se 

veu,  Don  Pere  no  portava  pas  molt  ple’l  ventre  durant  les  caceres, 
«ítem  an  Bernat  de  Peralada,  per  lo  croch  del  senyor  Enfant  a 
adobar  et  per  una  caxa  a  les  cuirasses  et  lavar,  V.  solidos.  ítem  a 
madona  Bella,  per  penes  e  erminis  e  afiblays,  CL.  solidos,  e  a  San- 
dutxa,  penes,  XXX.  solidos.  ítem  costa  cendat  a  obs  del  capel  de 
madona  la  Regina  e  de  madona  Bela  e  Margarita  e  don  Alfonso, 
XXXV.  solidos».  Aquest  Don  Alfons  crec  era  l’infantó  fill  de  Donya 
Constança,  el  futur  rey  Alfons  II  de  Catalunya  y  III  d’Aragó, 
aquell  a  qui  havem  vist  malmetre  tantes  sabates. 

El  20  de  Novembre  Don  Pere  sortia  altra  vegada  d’Osca  y  anà 
a  dormir  a  Barbastre,  y  el  següent  jorn  a  Tamarit  de  Litera,  entrant 
a  Lleida’l  dia  22.  L’acompanyaven  en  Pelegrí  Baldoví,  Ramon 
d’Orcau,  Berenguer  de  Vilalta,  Maimó  de  Castellaulí,  Galceran  de 
Begur,  Mateu  Babot,  en  Bisbe,  en  Perchas,  Don  Ato  de  Foces  y  els 
ja  nomenats  Cruilles,  Muntpaó,  Oíïegat,  Vilafranca,  Romicho, 
Colrat,  Maffre,  Ximen  Perez  de  Orrea,  els  dos  metges  Mestre 
Guillem  y  Mestre  Ogolí,  y  molts  altres  cavallers  y  servidors.  Por¬ 
tava  també  noranta-dos  sarrains,  segons  ens  indica’l  llibre  tantes 
voltes  citat:  «A  XCII.  moros  balesters  per  V.  dies,  a  raó  de  I III. 
diners  per  moro  el  dia,  que  fan  CLIII.  solidos  1 1 1 1  diners».  Bé 
podem  pensar  que  ab  aital  soldada  dits  sarrains  no  s’hi  farien  cap 
casaca.  També  foren  pagats  altres  comptes:  «ítem  al  capel  de  ferre 
del  senyor  Enfant  adobar,  XVI.  diners.  ítem  costaren  VIL  alnes 
de  sendat  a  les  spatleres  del  senyor  Enfant,  a  raó  de  VI.  solidos 
VI.  diners  lalna,  fan  XLV.  solidos  VI.  diners.  ítem  una  asta  de 
lansa  al  penó,  III.  solidos.  ítem  una  galina  al  ostor,  IX.  diners, 
ítem  a  Joan  Sanxis  per  galines  als  falchons,  VI.  solidos  III I .  diners, 
ítem  als  moros  balesters  per  ostolatge,  XVII.  solidos».  Es  evident, 
doncs,  que  menjaven  més  els  falcons  que  no’ls  moros.  Hi  ha  enca¬ 
ra  una  partida  de  despesa  més  interessant  de  lo  que  sembla  al  pri¬ 
mer  moment:  «ítem  costa  aquest  libre  1 1 1 1.  solidos».  El  llibre  en 
qüestió  era’l  mateix  registre  o  llibre  de  despeses  fetes  pel  reboster 
de  l’Infant:  un  volum  de  cent  cinquanta  fulls  en  quart  major. 
No  pot  dir-se  que’l  preu  del  paper  de  bona  calitat  fos  molt  crescut. 

Don  Pere  sortí  de  Lleida’l  quart  dilluns  de  Novembre:  «Die 
lune  II II*  novembris  exiuit  dominis  Infans  de  Ilerda  e  venc  a  Tar- 
rega,  e  venc  ab  el  aquesta  companya:  G.  de  Cruiles,  Atho  de  Fos¬ 
ses,  A.  de  Torreyes,  R.  de  Ribes  e  sos  frares,  B.  de  Sent  Vicens, 
Simon  Dezlor,  Roiz  Eximeniz  de  Luna,  R.  de  Orchau,  G.  de  Val- 
clara,  Maimó  de  Castelaulí,  B.  de  Muntpao,  Pelegrí  Baldovi  Col¬ 
rat  e  Maffre,  Rogero,  B.  de  Offegat,  R.  de  Sent-leyr,  Romicho, 

Pons  de  Urriols,  Mestre  Ogolí,  Mestre  G...»;  eren  en  el  seguici 
fins  a  seixanta-set,  sens  contar  els  macips,  acemilers  y  demés  servi¬ 
dors,  n l’ls  sarrains  ballesters. 

El  jorn  següent  anà  l’Infant  de  Targa  a  Cervera,  ont  féu 
pagar  a  «Pedrolo,  per  canpelant  et  unes  copies  que  comprà,  II. 
solidos.  ítem  a  un  cavaler  lombart,  XXXII.  solidos.  ítem  per  una 
galina  al  ostor,  IX.  diners.  ítem  a  XXXIII.  moros  per  quitació  de 
1 1 1 1 .  dies,  XXXI1II.  solidos.  ítem  costaren  IIes  cartes  de  fer  XII. 
diners».  Tampoc  era  gaire  remunerat  l’ofici  de  memorialista.  «ítem 
a  Berenguer  Genet,  pa  als  cans  per  XX.  dies,  V.  solidos.  ítem  a 
Pedrolo,  per  un  ca,  XI II I .  diners.»  Tornam  a  observar  que  cada 
moro  guanyava  solament  un  sou  per  quatre  dies  de  servey  militar. 
Eren  sous  barcelonesos  de  tern  y  del  valor  de  dotze  diners.  El  sou 
era  moneda  imaginaria,  més  el  diner  era  efectiva,  portant  un  quart 
de  plata  y  tres  quartes  parts  de  lliga,  essent  la  talla  de  72  sous  per 
marc,  o  sia  per  vuit  unces.  La  valor  relativa  de  la  moneda  sols  se 
pot  conèixer  aproximadament  després  de  reunits  molts  preus  d’ob¬ 
jectes  coneguts  y  d’ús  general. 

Per  posar-se  d’acord  sobre  les  coses  a  fer  per  la  rebel·lió  del 
Comte  de  Foix  y  del  Vescomte  de  Cardona,  ab  motiu  de  l’herencia 
del  Comtat  d’Urgell,  l’infant  tingué  varies  conferencies  ab  el  rey 
son  pare  a  Lleida  y  a  Cervera  o  altres  llocs  propers.  Don  Jaume 
era  encara  a  Cervera’l  dia  6  de  Novembre,  ab  negociacions  ab 
aquells  dos  personatges ;  el  dia  9  era  a  Lleida,  tractant  ab  Jaume  de 
Cervera,  un  dels  marmessors  del  comte  Alvar  de  Cabrera;  el  17 
passava  per  Osca  y  per  Saragosa’l  29.  Sempre  per  documents 
autèntics,  sabem  que’l  dia  5  de  Desembre  pernuità’l  rey  a  Ricla, 
y  els  dies  9,  10  y  11  a  Calatayud.  Havia  ja  rebut  l’invitació  del 
seu  fill  Sanxo,  nomenat  arquebisbe  de  Toledo,  per  concórrer  a  la 
celebració  de  la  seva  primera  missa,  y  s'encaminava  cap  a  aquella 
antiga  ciutat  dels  concilis.  Durant  l’absencia  del  Rey  romaní  l’In¬ 
fant  encarregat  del  govern,  y  especialment  de  les  negociacions  per 
resoldre’l  conflicte  d'Urgell.  Tinc,  doncs,  la  satisfacció  de  compro¬ 
var  y  confermar  la  Crònica  de  Jaume’/  Conqueridor,  tant  criticada  y 
objecte  de  tants  dubtes,  en  tot  lo  que  ressenya  en  els  apartats  474 
y  475.  «E  deya  en  ses  cartes  (l'arquebisbe  de  Toledo)  que  ben  ven¬ 
dria  ell  a  nos  con  a  son  pare  e  son  senvor,  mas  que  li  ho  perdonas- 
sem,  car  tantost  no  venia  a  nos  que  appareylaues  dacuylir  nos, 
mas  que  venria  a  nos  a  Calateyu,  e  que  entraria  ab  nos  en  Caste¬ 
lla...  E  per  ço  com  lo  dia  de  Nadal  era  tan  prohisma,  lexam  en 
Cervera  nostre  fiyl  linfant  en  Pere,  e  que  tingues  ali  frontera.  E 

passada  la  festa  de  omnium  sanctorum  anam  noscn  ve's  Arago,  e 
fom  a  XV.  dies  ans  de  Nadal  en  Calateyu.  E  lo  rey  de  Castella 
sabé  que  nos  anavem  ves  Toledo,  e  exins  al  monestir  Dorta  e  nos 
partí  de  nos  tro  som  en  Toledo.  E  larquibisbe  exi  a  nos  a  Alcalà,  e 
aixi  abdos  anaren  ensemps  ab  nos  tro  en  Toledo,  e  estiguem  en 
Toledo  VIII.  dies.» 

L’infant  en  Pere  estigué  a  Cervera  y  pobles  vehins  fins  a  les  da¬ 
rreries  de  l’any.  Trobam  anotat  en  el  llibre  del  reboster:  «Die  vene¬ 
ris  II 1 1 a  decembris  exi  el  senyor  Enfant  de  Cervera  e  venc  a  Apiera; 
menjà  en  son  alberch.»  El  jorn  següent  entrà  a  Barcelona.  Eou  dia¬ 
da  de  gran  despesa  en  la  cuina:  «Cols,  1 1 1 1 .  diners;  sal  III.  obols; 
porros,  I.  diner;  eruga,  III.  diners;  vinagre,  II.  diners;  pex,  XV. 
solidos;  fruyta,  XII.  diners;  mel,  VII.  diners;  salsa,  IX.  diners;  oli, 
XII.  diners;  pa,  V.  solidos;  vinu,  VII.  solidos,  et  a  un  hom  qui 
mostrà  el  camí  als  cuyners,  VI.  diners;  leya,  III.  solidos;  spinacs, 
VI.  diners;  ous,  VII.  diners  mostala,  II.  diners;  juivert,  II.  diners; 
formatge,  II.  diners;  cebes,  I.  diner;  carnsalada,  II.  solidos;  I. 
moltó  e  mig,  VII.  solidos  VI.  diners;  cabrits,  II.  costaren  III. 
solidos  II.  diners;  galines,  1 1 1 1 .  pareys  et  mig,  V.  solidos  III. 
diners;  conils,  1 1 1 1 .  pareys,  II.  solidos  1 1 1 1 .  diners;  perdius,  III. 
pareys,  XXI.  diners;  todons,  1 1 1 1 .  pareys,  XX.  diners».  Corn  se 
veu,  no  ha  variat  gens  el  vocabulari  dels  àpats  desde’l  XI I Iè  segle, 
y  això  prova  la  fixedat  de  la  nostra  llengua  catalana  fins  en  les 
coses  de  nutrició.  Moltes  d’aquestes  provisions  foren  per  dos  o 
tres  dies.  Posà  una  nota’l  reboster,  en  el  llibre,  sens  dubte  per 
deixar  justificada  davant  de  la  posteritat  aquestes  quantitats  de 
aviram,  que  diu  aixís:  «Die  lune  1 1 1 Ia  decembris  et  die  martis  et 
die  mercurii  menya  lo  senyor  Enfant  ab  lo  bisbe  de  Barchinona». 
Més,  si  això  deu  entendre-s  al  contrari,  o  sia  que  Don  Pere  fou 
convidat  del  prelat,  llavors  resulten  realment  masses  conills,  per¬ 
dius  y  pollastres  pel  consum  ordinari  del  palau.  El  dijous  tornava’l 
reboster  a  comprar  més  aviram  y  altres  dels  queviures  mencionats. 
Dit  dia  l’Infant  fou  convidat  a  dinar  pel  cavaller  Don  Arnau  de 
Torrelles. 

La  festa  de  ninou  la  passà  Don  Pere,  com  l’any  anterior,  a 
Barcelona.  Diu  el  llibre  de  la  cuina:  Kalendas  januarii,  die  martis, 
prima  die  mensis  januarii  in  Barchinona,  menya  el  senyor  Enfant 
en  casa  den  Marimon  ab  el  metex.»  Lo  reboster  comprà  dit  jorn 
les  següents  provisions:  «Spinacs,  VIII.  diners;  porros,  VI.  diners ; 
let,  XII.  diners;  ous,  XVIII.  diners;  lart,  XV.  diners;  vinagre, 
V.  diners;  frexures,  XII.  diners;  galines,  X.  pareys  a  XV.  di- 

ners,  fan  XII.  sous  VI.  diners;  capons,  III.  pareys,  1 1 II .  solidos 
VI.  diners;  carn,  V.  moltons,  XXV.  solidos;  porc  fresc,  II 1 1 .  soli¬ 
dos;  lonçes  de  porc,  III.  costaren  XXIII.  solidos  (deu  esser  equivo¬ 
cat)',  pa,  XX.  solidos;  neules  e  piment,  VI.  solidos».  Foren  sa¬ 
tisfets  també  alguns  comptes  atraçats:  «A  II.  azembles  que  amenà 
de  Cervera  per  loguer  de  1 1 1 1 .  dies  et  despesa  de  III.  dies,  X 1 1 1 1 . 
solidos.  Ítem  costà  el  dicmenge  ans  de  Nadal,  neules  e  piment  II II . 
solidos.  ítem  an  Rocha  per  les  armes  del  senyor  Enfant,  CC. 
solidos.  ítem  costaren  scudeles  et  taladors  a  casa  den  Rocha,  V. 
solidos.  ítem  a  les  serventes  den  Rocha,  X.  solidos». 

Aquest  any  1269,  que  tot  just  començava,  devia  esser  per  Don 
Pere  de  gran  moviment.  A  mitjans  de  Janer  anà  a  Lleida,  ont  se 
trobava’l  dia  29.  El  16  de  Febrer  era  a  Tarragona  y  el  10  de  Març 
altra  volta  a  Barcelona.  El  dia  13  encara  pernuità  ací.  El  27  del 
propri  mes  (Març)  era  ja  a  Tarragona,  en  qual  data  atorgava  acta 
de  regoneixença  de  deute  de  1 .000  sous  a  favor  d’en  Camin  de  Pera¬ 
mola,  veguer  de  Tarragona  y  el  Camp,  per  raó  d’un  cavall  que  li 
havia  comprat  y  que  dedimus  nunciis  Regis  Mogollorum.  Aquests 
embaixadors  mogols  eren  aquells  que,  segons  recompta  la  Crònica 
de  Don  Jaume  I,  presentà  en  Alarich  al  Rey  al  tornar  a  València 
del  seu  viatge  a  Toledo,  que  havem  ja  referit.  Aquest  document  de 
l’Infant  en  Pere  ve,  doncs,  a  confermar  altre  apartat  de  la  susdita 
Crònica  y  a  provar  que  aquells  fets,  l’expedició  del  rey  a  Toledo, 
el  seu  retorn  a  València  y  la  presentació  dels  missatges  de  Tarta- 
ria,  s’efectuaren  en  el  mateix  orde  cronològic  en  que  són  citats  en 
la  Crònica. 

El  29  de  Març  y  el  6  d’Abril  l’Infant  era  encara  a  Tarragona. 
D’allí  s’encaminà  a  València,  ont  el  trobam  el  20  d’Abril.  El  do¬ 
cument  es  un  regoneixement  de  deute  al  citat  Vives,  fill  d’en  Juceí 
Aben  Vives,  de  400  sous  per  un  mul  que  li  comprà  per  donar-lo  al 
seu  amic  y  cavaller  Gilabert  de  Cruilles,  y  pel  qual  havia  pagat  als 
homens  qui  extraxerunt  falcones  de  AIJandech. 

El  rey,  son  pare,  no  era  ja  a  València.  Els  dies  9  y  10  de  Març 
s’havien  ajuntat  a  Barcelona,  ont  conferenciaren  sobre’ls  negocis 
d’Estat.  Don  Jaume  se  n’anava  al  Rosselló  y  a  Montpeller.  Més,  a 
darrers  d’Abril  era  ja  altra  volta  a  Catalunya,  y  la  primera  quinze¬ 
na  de  Maig  la  passà  a  Lleida. 

Don  Pere  anà  a  València  pera  empendre  desde  aquell  lloc  el 
viatge  a  Castella,  que  crec  tenia  per  objecte  tractar  ab  son  germà 
l'arquebisbe  de  Toledo  y  ab  son  cunyat  el  rey  Alfons  X,  del  pro¬ 
jecte  de  creuada  a  Terra  Santa. 

Sortí  l’Infant  de  Valencia’l  quart  dimars  d’Abril,  pernuitant  a 
Bunyol  y  l’endemà  a  Requena.  L’altre  jorn,  dijous,  fou  a  Mira, 
ja  en  terra  castellana.  El  divendres  pernuità  a  Riello,  lloc  petit  a 
cinc  llegües  de  Cuenca.  Diu  el  llibre:  «Die  sabbatti  1 1 1 Ia  aprilis 
exiuit  dominus  Infans  de  Riello  et  intrauit  in  Conca  et  estec 
aqui  II.  dies».  Figuraven  en  el  seguici’ls  bisbes  de  Barcelona  y 
València,  en  Gilabert  de  Cruilles,  en  Ramon  d’Orcau,  Pere  d’Ofe- 
gat,  Maimó  de  Castellaulí,  Bernat  de  Muntpaó,  Berenguer  d’Ofe- 
gat,  Mateu  Babot,  canonge  de  Barcelona,  R.  de  Sent-leyr,  B.  de 
Vilalta,  B.  de  Perelada,  P.  Sabadell,  Domingo  d’Osca,  G.  Ollomar, 
Blasco  Massa,  en  Romicho  y  el  famós  trobador  català  en  Cerverí 
de  Girona.  Aquesta  nova  es  interessant,  perquè  són  molt  rares  les 
coses  que  s’en  saben  dels  nostres  trovadors  d’aquell  temps.  Conti¬ 
nua’l  llibre:  «Die  lune  ultima  aprilis  exiuit  dominus  Infans  de 
Conca  et  venc  a  Vilar  del  Maestre».  El  jorn  següent  anà  a  dormir 
a  Apte  y  «die  mercurii  prima  die  que  est  calendas  madii  exiuit 
dominus  Infans  de  Apte  et  venc  a  Santa  Creu  et  estech  ab  lo 
maestre  Duclés».  El  2  de  Maig  pernuità  a  Ocanya,  y  el  3  a  Jepes, 
a  sis  llegües  de  Toledo.  Com  les  jornades  aquestes  eren  curtes, 
perquè  d’Ocanya  a  Jepes  sols  hi  ha  dues  llegües  y  poques  també  de 
Conca  al  Vilar,  y  de  Mira  a  Reillo  o  Riello,  y  anaven  ab  la  comi¬ 
tiva  tots  els  cans  y  falcons,  es  de  creure  que  l’Infant,  tot  dirigint- 
se  a  Toledo,  s’entretenia  fent  grans  caceres  en  les  famoses  pinedes 
del  territori  de  Cuenca. 

Per  fi  arribà  a  Toledo:  «Die  sabbati  prima  madii  exiuit  domi¬ 
nus  Infans  de  Ayepe  et  entra  en  Toledo».  Don  Pere  visità  Toledo 
quatre  mesos  després  d’haver-la  visitada  son  pare.  Allí  estigué 
alguns  dies  ab  son  germà  l’arquebisbe 'tractant  de  l’adjutori  que 
Castella  podia  donar  a  la  projectada  creuada. 

Tenim  indicis  de  que  la  visita  fou  solemne  y  pomposa,  portant 
un  seguici  de  més  de  setanta  persones,  ab  joglars,  trompeters,  pala- 
frenersy  tota  mena  de  servidors.  Alguns  d’aquests  eren  sarrains,  puix 
una  nota  del  llibre  diari  de  pagaments  diu :  «ítem  als  moros  trom- 
badors  et  als  moros  juglars,  L.  morabatins,  que  fan  CCCLXXV. 
solidos».  Com  que  la  quantitat  es  crescuda,  o  era  la  soldada  de 
moltes  setmanes  o  aquells  moros  eren  artistes  bons  y  molt  pagats. 
Portava  encara’l  cèlebre  trovador  Cerverí  de  Girona,  y  entre’ls 
cavallers  hi  anaven  Don  Gilabert  de  Cruilles,  l’Uguet  d’Anglesola, 
en  Maimó  de  Castellaulí,  Ramon  d’Orcau,  Bernat  de  Muntpaó, 
Pere  de  Vilafranca  y  Mestre  Ogolí.  El  mateix  llibre  de  pagaments 
diu:  «Quitam  la  companya  en  Toledol,  del  dissapte  primer  de 

maig  quel  senyor  Enfant  entrà  en  Toledol  tro  al  diluns  segon  de 
maig  per  dia,  que  fan  X.  dies,  a  rao  de  X.  diners  per  bèstia  el 
dia...  suma  CXXXV.  besties,  que  fan  el  dia.a  rao  de  X.  diners, 
CXI1.  solidos  VI.  diners,  et  axi  fan  per  X.  dies  MCXXV.  solidos». 

Don  Pere  sortí  de  Toledo  pera  anar-sen  a  conferenciar  ab  sa 
germana  la  reina  de  Castella.  El  tercer  dissabte  de  Maig  pernuità 
en  un  llogaret  dit  Alfegar  (?)  o  Sent  Alfegar,  y  l’endemà  a  Santa 
Maria  de  Sa  Petra ,  o  sia’l  monastir  benedicti  de  Sopetzan,  en 
l’actual  provincià  de  Guadalajara.  El  dimars  següent  arribà  a 
Brihuega,  vila  de  la  mateixa  provincià,  y  el  divendres,  o  sia’l  quart 
divendres  de  Maig,  entrà  a  Sigüenza.  La  nota  de  pagaments  del 
tresorer  diu:  «Quitam  la  companya  en  Seguenssa  del  dilluns  ter¬ 
cer  de  mag  tro  al  diuenres  quart  de  mag  per  tot  dia,  que  son  V. 
dies,  a  rao  de  VIII.  diners  per  bèstia  el  dia  per  erba  et  ferrar;  d’en 
G.  de  Cruilles  III.  besties,  U.  d’Anglerola  VII.  besties,  R.  Dorcau 
VI.  besties...»  y  va  enumerant  les  cavalleries  que  portava  cada 
senyor,  ab  els  seus  corresponents  servidors  y  bagatges,  figurant-hi 
entre’Js  senyors  Don  Berenguer  Dolms,  Don  Blasco  Ximenez,  Don 
Blasco  Massa,  Don  García  Nabal,  en  Bernat  de  Peratallada,  en 
Berenguer  de  Vilalta,  en  Bartomeu  de  Vilafranca,  en  Pere  Saba¬ 
dell,  Berenguer  y  Pere  d’Ofegat,  Guillem  Ollomar,  Ramon  de 
Sent-leyr  y  tots  els  altres  que  havem  ja  vist  a  Toledo.  Seguia  enca¬ 
ra  a  Don  Pere  en  Cerverí  de  Girona. 

Que  aquest  Cerverí  que  veyem  en  el  seguici  de  l’Infant  era’l 
trovador  Cerverí  de  Girona  ho  comprova  la  seva  composició 
Testament ,  escrita  en  1274,  ont  nomena  y  parla  de  quasi  tots  els 
cavallers  que  formen  el  mateix  seguici.  En  Cruilles,  en  Muntpaó, 
n’Orcau,  en  Mateu  Babot,  en  Pere  y  en  Bartomeu  de  Vilafranca, 
en  Castellauli,  Ato  de  Fozes,  Arnau  de  Torrelles,  Simon  dez  Lor 
y  altres.  A  l’enumerar  les  deixes  burlesques  als  amics,  diu: 

Al  senyor  de  Cruylles 
laix  XX.  sous,  e  si  y  pert, 
pach  ho  sos  fills  el  frayre 
de  tant  que  man  prefert. 

A  Pinós  laix  XX.  sous, 
tan  cant  en  Gilabert. 

An  Pera  de  Mata  laix 
que  a  mal  son  se  despert, 
car  hanc.  1.  jorn  a  Mata, 
no  trobey  lux  obert. 

(Seguirà) 


En  Simon  des  Llor,  us, 
bem  soue  on  ni  can 


A  Castellaulí  laix 
celles,  draps  e  diners, 
mas  a  la  paga  sia 
Guillem  de  tots  primer. 

E  an  Ato  de  Foces 
un  cot  e  un  mantell. 


Al  fill  de  dona  Bella 
laix  uns  vestirs  orlats, 
e  an  Arnau  Torrelles 
uns  bons  e  richs  listats, 
e  an  Ramon  Dorcaut 
tres  bons  e  bells,  assats, 
e  laix  an  Monpaó 
uns  vestirs  verts  usats, 
me  prestet  CCC.  sous, 
denans  que  n  fos  gastats. 


Sien  pagats  per  mi 
tots  los  folls  e  Is  senats, 

Matheu  Babot  que  m  deu 
L.  sous  comtats, 
e  romandran  ne  XX, 
si  n  Carros  manleuats. 

joaquim  MIRET  Y  SANS 


REVISTA  DE  REVISTES 


Butlletí  del  Centre  Excursionista  de  la  Comarca  de  Bages,  Març 
de  1908. 

Entre  altres  treballs  y  noves  interessants,  ne  publica  un  sobre  la  qües¬ 
tió  de  Les  Comarques  catalanes.  Prenent  peu  altra  vegada  d’articles  publi- 

cats  per  en  J.  Bardina  y  en  F.  Carreras  y  Candi  sobre  l’importancia  y  la 
necessitat  d’un  ver  estudi  de  delimitació  de  les  comarques  catalanes  y  de  la 
celebració  d’un  Congrés  Geogràfic,  aboga  per  la  constitució  d’un  «Institut 
Català  d’Estudis  Geogràfics»  pera  que  cuidi  de  l’organisació  y  orientació  a 
seguir  del  futur  Congrés. 

Per  la  nostra  part  sols  devem  replicar  que,  creyent  comptar  ab  l’ajuda 
de  tothom,  el  Centre  Excursionista  de  Catalunya  va  acordar  ja  fa  molt 
temps  la  realisació  d'un  Congrés  Geogràfic  pera  tractar  principalment 
d’aquesta  debatuda  qüestió,  tal  com  vam  ja  anunciar  en  nostre  número 
del  prop-passat  Febrer. 

Butlletí  del  Centre  Excursionista  de  Lleida. 

En  son  número  tercer  publica,  entre  altres,  els  següents  treballs:  Signes 
y  senyals  del  temps  pera  guia  dels  excursionistes,  per  Hermini  Fornés, 
extret  del  Boletin  de  la  U.  V.  E.;  Jaume  I  y  la  ciutat  de  Lleida,  per  Rafel 
Gras;  l’acabament  del  Viatge  a  Vallbona  de  les  Monges ,  per  Manuel  Herre¬ 
ra  y  Ges;  la  ressenya  del  Congrés  Pireneísta ;  unes  Notes  folk-lòriques  del 
Segrià;  y  les  seccions  de  Noves  y  Bibliografia. 

Boletin  de  la  Sociedad  Castellana  de  Excursiones,  Maig  de  1908. 

Conté ’ls  següents  treballs,  entre  altres  de  menor  interès  pera  nosaltres: 
Santo  Tomàs  de  las  Ollas,  estudi-ressenya  d’aquest  poblet  y  iglesia  del  Bier- 
zo,  per  M.  Gómez  Moreno,  ab  una  làmina  apart  y  un  gravat  intercalat; 
Pleitos  de  artistas,  per  J.  Martí  y  Monsó;  Las  antiguas  ferias  de  Medina  del 
Campo,  per  C.  Espejo  y  J.  Paz;  y  Sumario  de  los  monumentos  de  Castilla, 
per  J.  Agapito  y  Revilla. 

Boletin  de  la  Real  Sociedad  Geogràfica. 

En  sa  Revista  de  Geografia  Colonial  y  Mercantil  corresponent  als 
mesos  de  Març,  Abril  y  Maig  de  iço8  publica  una  conferencia  donada  per 
D.  Enric  de  Altamonte  sobre  La  Guinea  Espanola,  que  acompanya  un  mapa 
y  diverses  làmines  d’aquella  interessant  regió. 

Boletin  de  la  Real  Acadèmia  de  la  Historia,  Maig  de  1908. 

Publica,  entre  altres,  un  treball  de  D.  J.  Suàrez  Inclàn  sobre  un  Pro- 
yecto  de  una  frontera  franco-espaiiola,  estudi  sobre  un  document  de  prin¬ 
cipis  del  passat  sigle;  La  ermita  de  San  Baudelio  de  Casillas  de  Berlanga, 
per  J.  R.  Mélida;  La  iglesia  y  el  castillo  de  Caspe,  y  diverses  notes  sobre 
arqueologia  espanyola. 

Revista  de  la  Asociación  Artístico -Arqueològica  Barcelonesa,  pri¬ 
mer  trimestre  de  1908. 

Publica ’ls  següents  treballs:  Malaca,  ültimos  descubrimientos  de  la 
Alca^aba,  per  M.  R.  de  Berlanga;  Anals  inèdits  de  la  vila  de  la  Selva  del 
Camp  de  7 arragona,  per  Joan  Pté;  La  Junta  de  Gerona  en  sus  relaciones 

con  la  de  Cataluna,  1808  y  i8og,  per  Emili  Grahit;  y  Notas  Bibliogràji- 
cas,  per  P.  C.  y  G. 

Imer,  número  primer  de  l’any  1908. 

El  portantveu  de  la  Societat  d’Antropologia  y  Geografia  de  Stockholm 
publica,  entre  altres,  un  treball  sobre  Les  línies  litorals  y  llacs  glacials  del 
Tornetràsk;  altre  sobre  Una  excursió  elnogr'ajica  al  Marroc ,  y  un  tercer 
sobre  la  Contribució  a  la  qüestió  del  règimen  hidrològic  dels  rius  neerlande- 
sos.  En  la  seva  secció  de  Noves  dóna  compte  de  diferentes  expedicions 
polars  y  d’una  exploració  a  les  serres  de  l’Amèrica  del  Sud.  Acompanyen 
aquest  número  diversos  gravats  y  un  mapa  de  la  regió  de  Tornetràslc. 

Touring,  Maig  de  1908. 

Aquesta  revista  del  T.  C.  I.  publica ’ls  següents  articles:  Les  aigües 
tiberines,  nota  hidrogràfica  d’aquest  riu  y  sos  afluents,  per  L.  V.  Berta  rel  1  i ; 
El  turisme  d’un  conquistador ;  Les  valls  alpines;  Les  pedreres  de  Carrara  ; 
etcètera,  junt  ab  alguns  altres  referent  a  esports  aeris,  nàutics  y  automobi¬ 
listes  que  completen,  com  de  costum,  les  informacions  d’aquesta  notable 
publicació. 

La  Montagne,  Maig  de  1908. 

Publica ’ls  següents  treballs:  Alpinisme  familial,  per  H.  Granjon  de 
Lépiney;  Al  pic  d’Olan,  per  J.  Escarra;  Indicis  d’un  proper  cambi  de  clima? 
per  D.  Martin;  Balaïtous  y  Pelvoux,  per  F.  Schrader,  acompanyats  de 
boniques  ilustracions  en  làmines  separades.  Publica,  ademés,  la  seva  Crò¬ 
nica  Alpina,  ab  noticies  de  noves  exploracions;  la  secció  de  Bibliografia,  y 
la  de  Noves  alpines,  abdugues  ben  importants;  y  la  Crònica  del  Club  Alpí 
Francès,  que  completa’l  seu  contingut. 

Bulletin  Pyrénéen,  Març-Abril  de  1908. 

Conté  una  informació  ben  completa  del  darrer  Congrés  de  la  Federa¬ 
ció  de  .Societats  Pireneístes,  pel  Comte  de  Saint-Saud;  la  Crònica  de  les 
Societats;  y  els  següents  articles:  Els  oficials  topògrafs  als  Pireneus,  per 
H.  Beraldi;  El  Vallespir,  per  E.  de  Careffe;  Sobre  l’Ossau,  per  F.  Faurens; 
y  algun  altre. 

Bulletin  de  la  Section  du  Canigou. 

En  el  número  cinquè  de  sa  publicació  conté  unes  notes  necrològiques 
sobre  Eugène  Cabals,  pel  Dr.  Delpont;  la  Carta  de  París,  de  C.  Letrançois; 
una  ressenya  d’una  excursió  Del  Alt  Vallespir  a  Olot  per  l’Alia  Garrotxa, 
per  O.  Mengel;  la  Crònica  de  la  Secció,  per  L.  Durand;  y  la  ressenya 
de  totes  les  tasques  y  festes  del  VIII  Congrés  de  la  Federació  de  Societats 
Pireneístes,  deguda  a  les  plomes  de  G.  Ledormeur,  L.  Le  Bondidier, 
E.  Boixó  y  Comte  de  Saint-Saud. 

Mitteilungen  des  D.  und  0.  Alpenvereins,  números  corresponents 

al  Maig  de  1908. 

Publica,  entre  altres,  un  treball  d’Oscar-Erich  Meyer  sobre  Les  Agulles 
Roges;  Itineraris  pels  Alps,  de  Heinrich  Cranz  y  E.  Peter;  Les  encontrades 
de  les  montanyes  de  Wormser  (Monlafon),  pel  Dr.  H.  Blodig;  y  a  més 
les  acostumades  seccions  de  Varia  y  Notes  alpines. 

Havem  rebut  també  durant  el  mes  la  Revue  Catalane ,  de  Perpinyà;  ei 
Butlletí  de  la  Societat  Húngara  de  Geografia;  el  del  Club  Alpí  de  Crimea  y 
del  Cauc'as;  la  Revista  neerlandesa  d’ Antropologia  y  Geografia,  de  Leiden; 
el  Bolelïn  de  la  Sociedad  Aragonesa  de  Ciencias  Naturales,  la  Revista  de 
Menorca,  Fotografia  Practica,  Estudis  Universitaris  Catalans,  Cataluna, 
Hojas  Selectas,  y  alguna  altra.  —  E.  V.  R. 


CRÒNICA  DEL 


MAIG  DE  1908 


SESSIONS  Y  CONFERENCIES 


Ressenyes  d’excursions. —  El  dia  primer  del  mes,  nostre  consoci  don 
Francesc  Carreras  y  Candi  va  llegir  un  interessant  y  ben  escrita  ressenya 
de  la  seva  Excursió  a  Gardeny,  Fraga  y  Sixena,  realisada  per  ell  en  com¬ 
panyia  d’altre  benvolgut  consoci,  nostre  amic  D.  Juli  Soler,  de  qui  eren  les 
fotografies  que  anaren  projectant-se  durant  aquesta  sessió. 

El  dia  2  Vabbé  Ludovic  Gaurier,  actiu  y  intrèpit  individuu  del  «Club 
Alpin  Français»,  va  donar  una  conferencia,  De  Pau  à  Gavarnie  a  travers 
les  Pyrénées  françaises  et  espagnoles.  Courses  d'èlè  et  d'hiver,  ressenyant 
varies  de  les  seves  atrevides  ascensions  als  pics  més  enlairats  del  Pireneu, 
com  el  Vignemale  y  el  Mont  Perdut,  que  ell  ha  assolit  en  ple  hivern  unes 
voltes  y  al  bell  mitg  de  l’isliu  altres,  trayent  ne  sempre  profitosos  estudis  y 
interessants  fotografies,  de  lo  que  va  presentar  bella  mostra  en  el  transcurs 
de  sa  disertació,  que  li  meresqué  grans  y  justos  aplaudiments. 

En  les  sessions  dels  dies  8,  15  y  29,  nostre  consoci  D.  Antoni  Barto- 
meus  va  llegir  un  estudi  sobre  La  Costa  Emporitana,  com  a  fruit  de  ses 
moltes  y  variades  excursions  que’l  passat  estiu  va  reaiisar  per  aquelles  her- 
moses  encontrades.  Tot  el  troç  de  costa  catalana  de  Tossa,  La  Escala,  Em¬ 
púries  y  Roses;  la  bonica  vila  de  Cadaqués  y  sa  platja  y  bells  encontorns, 
junt  ab  els  de  La  Selva,  van  ser  objecte  de  les  explicacions  del  Dr.  Barto- 
meus,  que  acabarà  sos  estudis  sobre  aqueixa  comarca  en  altres  successives 
sessions.  No  cal  dir  que  dites  conferencies  anaren  igualment  acompanya¬ 
des  de  projeccions  fotogràfiques  de  clixés  del  propi  Dr.  Bartomeus. 

Una  excursió  a  les  Illes  Balears.  —  Havent  organisat  el  nostre  Cen¬ 
tre  Excursionista,  d’acord  ab  la  Comissió  municipal  del  VI lè  Centenari 
del  rei  D.  Jaume’/  Conqueridor,  una  excursió  marítima  a  les  illes  germa¬ 
nes,  el  dia  14  de  l’actual  nostre  consoci  D.  Joseph  Galbany  va  donar  una 
conferencia  exposant  l’itinerari  y  condicions  d’aquesta  excursió,  que’s  rea- 
lisarà  del  4  al  10  de  Juny  prop-vinent  en  forma  ben  atractívola.  En  altre 
lloc  d’aquest  número  publiquem  en  detall  l’itinerari  d’aquesta  expedició. 

Els  períodes  glaciars  als  Pireneus  y  en  particular  als  Pireneus 
catalans.  —  Aquest  va  ser  el  tema  desenrotllat  el  dia  22  en  la  conferencia 
que  va  donar  en  nostre  estatge  M.  Marcel  Chevalier,  professor  de  la  Sorbo¬ 
na  de  París,  al  davant  de  nombrosa  concurrència.  La  disertació  de  l’erudit 
conferenciant  va  ser  un  estudi  complet  de  geologia  pirenenca  en  general, 
detenint-se  a  estudiar  el  període  glaciar  d’aquestes  grans  carenades  y  ves¬ 
sants  alteroses,  principalment  del  Pireneu  català,  y  encara  de  manera 
més  especial  en  la  part  referent  a  les  valls  y  montanyes  d’Andorra,  de  les 
quals  presentà  una  vistosa  colecció  de  projeccions  fotogràfiques. 

Rondant  pels  carrers  de  la  Reforma  de  Barcelona.  —  Els  dies  19  y 
23  van  tenir  lloc  a  l’històric  Saló  de  Cent  de  Casa  la  Ciutat  dugués  confe¬ 
rencies  organisades  pel  Centre,  en  les  quals  nostre  president,  D.  César  A. 
Torras,  va  llegir  un  interessant  treball  d’en  Ramon  N.  Comas  sobre’ls 
carrers  de  Barcelona  afectats  per  les  obres  de  reforma  de  nostra  ciutat  que 
fa  poc.  han  sigut  inaugurades  oficialment.  Aquestes  sessions,  que  varen 
veure-s  en  extrem  concorregudes,  foren  presidides  per  l’Alcalde  de  nostra 
capital,  que  en  abdugues  va  fer  ús  de  la  paraula  exposant  l’importancia  de 
la  Reforma  y  felicitant  al  Centre  Excursionista  y  al  senyor  Comas  per 
l’organisació  d’aquestes  conferencies  y  per  la  manera  com  havia  desempe- 
nyat  el  seu  comès.  Realment  el  treball  del  senyor  Comas,  escrit  en  forma 
ben  agradosa,  està  rublert  de  datos  ben  curiosos  y  interessants,  constituint 
un  estudi  biogràfic  —  per  dir-ho  aixís  —  d’aquells  carrers  de  la  vella  Barce¬ 
lona.  En  abdugues  sessions  va  presentar-se  per  medi  de  projeccions  llumi¬ 
noses  una  nombrosa  y  notable  colecció  de  clixés  fotogràfics  dels  carrers, 
casts  y  detalls  a  que  feya  referencia’l  treball  erudit  del  senyor  Comas,  y 
que  havien  sigut  cuidadosament  obtinguts  per  nostre  consoci  y  expert  fo¬ 
tògraf  D.  Narcís  Cuyàs,  que  rebé  igualment  gran  nombre  de  felicitacions 
y  aplaudiments  pel  seu  treball. 

Don  Jaume  considerat  com  a  llegislador.  — Continuant  la  tanda  de 
conferencies  organisades  ab  motiu  de  la  celebració  del  V 1 1 è  centenari  del 
naixement  del  gran  Rey  Conqueridor,  el  dia  13,  el  conegut  jurisconsult 
D.  Guillem  M.  de  Brocà  va  donar  una  conferencia  estudiant  la  personalitat 
de  D.  Jaume  I  com  a  expert  llegislador,  y  l’importancia  y  trascendencia 
de  la  seva  obra  dins  l’ulterior  desenrotllament  de  la  nacionalitat  catalana. 

Les  llegendes  del  rey  Don  Jaume. —  El  dia  20,  D.  Rossend  Serra  y 
Pagès  va  donar  altra  conferencia  de  la  mateixa  serie,  baix  l’anterior  títul, 
donant  a  conèixer  les  més  notables  llegendes  del  gran  rey  y  del  seu  temps, 
com  són  el  seu  naixement,  la  revelació  de  la  batalla  de  IVJuret  a  l’Artal 
de  Mur,  la  promesa  de  vèncer  al  rey  de  Mallorca,  la  fundació  de  l’orde 
de  la  Mercè,  les  referents  a  la  conquista  de  Mallorca,  travessia  de  Sant 
Ramon  de  Penyafort  de  Palma  a  Barcelona,  batalla  del  Puig,  descobriment 
de  l’imatge  de  la  Verge  del  Puig,  el  miracle  dels  sants  corporals,  les  espases 
meravelloses  y  el  desafiament  d’en  Cabrera  y  en  Centellas,  y  l’entrega  de 
sa  espasa,  al  morir,  al  seu  fill  en  Pere. 

Va  acabar  el  conferenciant  tractant  de  la  veneració  en  que  sempre 
havia  sigut  tingut  l’alt  rey,  del  projecte  de  canonisació  en  el  sigle  XVII  y 
de  que’l  culte  als  hèroes  es  un  fet  necessari. 

SECCIÓ  DE  FOLK-LORE 

EI  dia  9,  en  Joan  Riera  y  Vilarnau  va  ocupar-se  Del  Contraphs  llarg, 
fent-ne  una  lleugera  explicació  y  deixant  pera  més  endavant  tractar-ne  ab 
l’extensió  deguda.  Va  presentar  la  colla  de  contrapassistes  banyolins,  que, 
degut  principalment  a  l'in iciati va  del  senyor  Hostench,  va  restaurar  l’anti- 
quíssim  ball,  abans  tant  generalisat  a  Catalunya 

El  contrapas  llarg  va  ser  dançat  ab  gran  ajust,  acompanyanl-lo  al  piano 
la  professora  senyoreta  Concepció  Compte,  cridant  poderosament  l’atenció 
de  la  concurrència. 


CURS  DE  FOLK-LORE 

D.  Rossend  Serra  y  Pagès  ha  continuat  el  curs  de  Folk-lore,  tractant 
dels  següents  assumptes. 

Conferencia  XXV.  —  Dia  6.  —  Cançonística.  II.  —  Divisió  de  les  cançons. 
Classificacions  literaria,  musical  y  folk-lòrica. 

!• —  Cançons  per  les  criatures:  de  breçol,  per  distreure-les  y  fer-les 
riure. 

II.  —  De  treball.  A)  Treballs  que  permeten  la  cançó  esplayada:  fer 
puntes,  cullir  olives,  etc. —  B)  Treballs  especials:  llaurar,  trinxar  carn,  etc. 

III-  —  Religioses:  divinos,  de  pobre,  goigs  y  de  Nadal. 

IV.  —  Varies:  de  festes,  de  camí,  de  beure  y  amoroses. 

Balls.  A)  Que  permeten  la  cançó.  B)  Que  la  torturen.  C)  Corrandes. 

Cançonetes.  A)  Arri-arris.  B)  Non-nons.  C)  Educatives.  D)  Sardanetes. 
E)  Jochs.  F)  Costums  infantívoles. 

Improvisacions. 

La  senyora  Vila  de  Massó  y  sa  filleta,  acompanyades  al  piano  pel 
mestre  senyor  Massó  y  Goula,  varen  cantar  varies  cançons  y  cançonetes 
respectivament,  com  a  ilustració  de  les  materies  tractades  en  la  conferencia. 

'.onferencia  XXVI.  —  Dia  30.  —  I.  Jocs  infantívols.  Mòbil  del  joc. — 

Desenrotllament  de  les  criatures  mitjançant  el  joc. — Importància  pedagògi¬ 
ca  dels  mateixos. —  Jocs  d’esport,  d’entreteniment,  de  càlcul  y  d’atzar. — 
Persistència  dels  jocs  a  travers  dels  sigles.  —  Coteig  folk-lòric. 


CONVERSES  D’ARQUEOLOGIA 


Programa  de  les  lliçons  explicades  durant  el  mes  per  D.  Pelegrí  Casa¬ 
des  y  Gramatxes : 

Conversa  XC  (dia  11  de  Maig).  —  Sisena  de  les  Hispanies  abans-roma- 
nes.  —  Arquitectura  tartesia. —  La  necròpolis  d’Antequera. —  Coves  de 
Menga,  de  Viera  y  del  Comeral.  Tipus  semblants  en  la  Grècia  primitiva. — 
Els  Fenicis  introdueixen  el  megalisme  en  les  Hispanies,  en  les  construc¬ 
cions  privades,  circuits  murats  y  monuments  sepulcrals.  —  Esculptura  reli¬ 
giosa  dels  Ibers.  — Idees  generals  de  les  Hispanies  abans-romanes. 

Conversa  XC1  (dia  1 8) .  —  Setena  de  les  Hispanies  abans-romanes. — 
L’esculptura  indígena  y  fenicia  en  la  Península. 

Conversa  XC11  (dia  25). — Vuitena  de  les  Hispanies  abans-romanes. — 
Continuació  de  l’esculptura  pre-romana  en  la  Península.  —  La  Vicha  de 
Balazote.  —  Son  origen.  —  Esfinges  d’Agost,  Salobral  y  altres.  — Son  caràc¬ 
ter.  —  «Toros»  (bous)  de  Osuna  y  Guizando.  —  Caps  de  bou,  de  Costig.  — 
Llur  procedència.  —  Conclusions  de  l’examen  dels  tals  exemplars. —  Des¬ 
cobriments  arqueològics  en  el  Cerro  de  los  Santos.  —  Sa  importància  y  sig¬ 
nificat.  —  Principals  exemplars. 


El  Cinquantenari  dels  Jocs  Florals. — A  primers  del  prop  passat  mes 
de  Maig  va  celebrar-se  ab  tota  solemnitat  el  Cinquantenari  de  la  restauració 
de  la  Gaya  Festa  en  la  nostra  ciutat.  Ab  aquest  motiu  varen  celebrar-se 
diverses  festes  que  començaren  el  dia  2,  vigilia  de  la  mateixa,  ab  una  recep¬ 
ció  a  Casa  de  la  Ciutat;  a  l’endemà  al  matí  hi  hagueren  albades  pels  carrers 
y  places  de  Barcelona,  que  executaren  diferents  orfeons  y  músiques;  a  la 
tarda  va  celebrar-se  la  festa  al  Palau  de  Belles  Arts,  ab  tota  pompa  y  assistèn¬ 
cia  de  gran  nombre  d’aimants  de  nostra  terra  y  de  nostres  lletres  vinguts 
expressament  de  tots  el  indrets  del  Continent;  al  vespre  va  haver-hi ’l  tra¬ 
dicional  dinar  dels  Jocs  Florals.  En  els  dies  següents  van  celebrar-se:  una 
sessió  a  la  Llotja  de  glorificació  dels  literats  catalans  morts;  una  excursió  al 
Tibidabo  y  altra  a  Vic  y  Folgaroles  pera  inaugurar  el  padró  commemora¬ 
tiu  de  Mossèn  Cinto  Verdaguer;  inauguracions  dels  monuments  a  l’Emili 
Vilanova  y  an  en  Milà  y  Fontanals  al  Parc  de  Barcelona;  funcions  gratui- 
tes  de  teatre  català;  concerts;  festa  escolar  al  Parc  Güell;  focs  d’artifici; 
colocació  de  la  primera  pedra  al  monument  d’en  Milà  y  Fontanals  a  Vila¬ 
franca;  concursos  de  dances  populars  y  Festa  de  la  Música  Catalana,  que 
clogué  tots  aquests  actes. 

El  Centre  Excursionista  s’associà  a  tots  ells  enviant-hi  expresses  repre¬ 
sentacions  com  calia  an  aquest  homenatge  fet  a  una  de  les  institucions 
germanes  que  més  han  contribuit  al  renaixement  de  la  nostra  Catalunya, 
fent  tasca  altament  profitosa  y  patriòtica. 

EXCURSIÓ  A  LES  ILLES  BALEARS 

ORGANISADA  PEL 

«CENTRE  EXCURSIONISTA  DE  CATALUNYA» 

d’acord  ab  la 

COMISSIÓ  DEL  V1R  CENTENARI  DEL  REY  D.  JAUME  I 


QUE  TINDRÀ  LLOC  DELS  DIES  4  AL  10  DE  JUNY  DE  1908,  A  BORDO  DEL  «BALEAR», 
EXPRESSAMENT  NOLEJAT  PERA  DITA  EXPEDICIÓ 


Juny  4. — Sortida  de  Barcelona  a  les  dèu  del  matí,  en  direcció  a  Tar¬ 
ragona  y  port  natural  de  Salou.  Visita  an  aquest  històric  lloc,  d’ont  partí 
Jaume  1  pera  la  conquesta  de  Mallorca. 

A  primera  hora  de  la  nit,  sortida  cap  a  Mahó. 

Juny  5.  —  Arribada  a  Mahó  a  mitg-dia.  Visita  a  la  ciutat  y  encontorns. 

Tarda:  excursió  en  carruatge  a  Alayor  y  als  notables  monuments 
megalítics  del  seu  terme  (talayots,  navetes,  etc.). 

A  mitja  nit  el  vapor  sortirà  cap  a  Mallorca. 

Juny  6.  —  A  primera  hora  del  matí,  arribada  a  la  badia  de  Canyamel. 
Desembarc  pera  visitar  les  famoses  coves  d’Artà,  y  retornar  a  bordo  pera 
prosseguir  a  mitg-dia  envers  Alcudia  (travessia,  dues  hores). 

La  tarda  d’aquest  dia’s  dedicarà  a  visitar  Alcudia,  població  notable  per 
les  seves  belleses  artístiques  y  arqueològiques. 

De  nit  seguirà  la  travessia  cap  al  Torrent  de  Pareys. 

Juny  7.  —  A  punta  de  dia  (si'l  temps  no  ho  impedeix)  el  vapor  anclarà 
a  l’entrada  de  l’incomparable  Torrent  de  Pareys.  Desembarc  a  voluntat 
dels  excursionistes  que  desitgin  seguir  gorja  endins.  Sortida  a  les  onze  cap 
a  Palma. 

Juny  8.  —  Matí :  visita  a  Palma. 

Tarda:  excursió  en  carruatge  a  Bendinat  y  al  Pi  dels  Montcades,  Coll 
de  la  Batalla  y  Santa  Ponsa,  lloc  memorable  per  haver-hi  desembarcat 
l’exèrcit  de  Jaume  I  quan  la  conquesta  de  l’illa. 

Retorn  a  Palma  y  a  mitja  nit  el  vapor  farà  via  a  lbiça. 

Juny  g.  —  Visita  a  lbiça  y  als  llocs  més  interessants  de  l’illa.  Cap  al 
tard  s’empendrà’l  viatge  de  retorn. 

Juny  10.  —  Arribada  a  Barcelona  a  les  nou  del  matí. 

Preus  del  passatge  (comprès  desembarcs,  manutenció  a  bordo  y  en 
els  hotels,  carruatges,  guies  y  visita  a  les  coves):  Primera  clase,  200  pessetes; 
segona  classe,  150  pessetes. 

La  diferencia  de  preu  entre’l  passatge  de  primera  y  segona  classe 
consisteix  exclusivament  en  els  camarots,  essent  enterament  iguals  els 
drets  dels  passatgers  a  bordo,  aixís  com  la  manutenció  y  demés  condicions 
del  viatge. 


El  Centre  Excursionista  de  Catalunya  sols  se  declara  responsable  de  lo 
contingut  en  la  Secció  Oficial  del  seu  Butlletí,  deixant  íntegra  als  respectius 
autors  la  responsabilitat  dels  treballs  firmats. 


Barcelona.—  Tip.  «L’Avenç»,  Rambla  de  Catalunya,  24.  —  Telefon  1 1 5 

I 

Gardeny,  Fraga,  Sixena  y  Sarinyena 
GARDENY 

Aquesta  ruta  es  la  primera  d’una  serie  d’excursions  practica¬ 
des  ab  mon  bon  amich  Juli  Soler  y  Santaló  per  les  comar¬ 
ques  que  componen  la  part  catalana  del  Aragó  y  la  més  immediata 
que  constituexen  los  bisbats  d’Osca  y  Barbastro. 

Allí  hi  radica  la  que  podem  anomenar  Catalunya  aragonesa, 
ço  es,  una  gran  porció  territorial  que  fins  al  1300  sigué  part  inte¬ 
grant  del  territori  de  nostre  Principat.  Los  límits  de  Catalunya  en 
lo  segle  XII,  després  de  les  conquestes  de  Tortosa  y  Lleyda  pel 
comte  Ramon  Berenguer  IV,  divagaven.  Posats  de  Salses  al  Cinca, 
y  refermats  en  esta  forma  per  Jaume  I,  comprengueren,  no  sols  la 
conca  hidrogràfica  del  riu  Noguera  Ribagorçana,  sí  que  també  les 
dels  dos  rius,  Éssera  e  Isàbena,  que  marxen  per  altres  arenys.  Tant 
havia  encarnat  en  nostra  terra  lo  concepte  d’esser  Catalunya  tot  lo 
comprès  fins  al  Cinca,  que  autors  del  sigle  XVII,  com  lo  rossello¬ 
nès  Bosch,  no  dubten  en  assenyalar-los  en  aytal  forma.  Es  dir,  que 
passaren  més  de  trescents  anys  sense  borrar-se  del  tot  l’antich  con¬ 
cepte  de  l’extensió  territorial  del  Principat,  y  això  en  persones 
erudites. 

Lo  cap  més  meridional  del  territori  català  que  avuy  pertany  a 
Aragó  es  la  ciutat  de  Fraga,  y  la  escullírem  com  a  començament  de 
nostres  excursions.  La  via  més  ràpida  de  Fraga  es  la  que  passa  per 
nostra  florexent  Lleyda,  la  capital  eclesiàstica  de  no  poch  territori 
aragonès. 

Lleyda,  la  reyna  de  la  Catalunya  occidental,  la  ciutat  de  les 
cequies  y  les  hortes,  rica  en  monuments  mitg-evals  y  en  recorts 
sarrahins,  exerceix  extraordinària  atracció  al  turista  que  per  pri¬ 
mera  vegada  la  visita. 

Ab  en  Soler  hi  arribàrem  com  a  casa  nostra,  ço  es,  ab  agrat  y 
satisfacció,  però  sense  l’interès  de  la  novetat. 

La  retallada  silueta  de  la  Seu  monumental,  anys  ha  conver¬ 
tida,  per  la  ignorància  artística  de  nostres  governants,  en  mansió 


Gardeny:  Pati  interior 

HONT  S’OBRE  LA  ENTRADA  DE  L’iGLESlA 

militar;  lo  remorós  curs  del  Segre,  sempre  fecundisant,  y  destructor 
a  estones;  les  pesades  línies  del  fort  de  Gardeny,  les  hermoses 
hortes  de  la  campinya,  reberen  nostres  afectuoses  mirades  tot  atra- 
vessanty  deixant  Lleyda,  per  encaminar-nos  vers  la  seva  part  meri¬ 
dional,  emprenent  l'ascensió  al  puig  de  Gardeny. 

Està,  aquest,  compost  d’una  eminencia,  hont  s’alça  la  forta¬ 
lesa,  y  d’un  més  ample  prat,  proper  a  aquella,  extens  y  alterós, 
ahont  hi  pasturaven  llur  bestiar  los  priors  de  Gardeny.  No’s  veu, 
entorn  del  prat,  cap  casa  fóra  del  castell,  essent  lo  lloch  més  solitari 
de  prop  de  Lleyda.  Per  ço,  en  los  sigles  XVI  y  XVII,  los  qui’s 
fingien  bruixots  y  bruixes  y  simulaven  la  cort  de  Belcebub  y  s’en- 
tregaven  a  barroeres  disbauixes,  l'esculliren  per  punt  de  cita,  hont 

feyen  sos  pactes  ab  lo  dimoni,  tramant-hi  crims  y  delictes,  que 
prous  vegades  donaren  per  resultat  vessaments  de  sanch  y  copioses 
llàgrimes. 

Més  parlem  del  castell,  objecte  principal  del  nostre  interès. 
L’avuy  insipida  y  inútil  fortalesa,  restaurada  a  mitjans  del 
sigle  XVII  per  enginyers  forasters,  es  encara  molt  digna  d’atenció 
per  l’arqueòlech.  Constitueix  un  interessant  monument  de  la  po- 
liorcètica  mitg-eval,  en  aquell  cim  que  bé’s  pot  anomenar  històrich. 

Gardeny  :  Lo  FORT  prenent  part  en  les  operacions  contra  Lleyda  en  I  644 
SEGONS  DIBUIX  DEL  ENGINYER  FRANCÈS  BEAULIEU 


De  la  estada  en  dit  lloch  del  exèrcit  de  Pompey,  quan  la  guerra 
civil  romana  del  sigle  I  abans  de  J.  C.,  sols  un  recort  se’n  conserva, 
com  també  del  fort  que  se  suposa  hi  alçaren  los  alarbs  titulat  ^Al- 
mohalia  Gardeniense?  1 .  La  seva  historia  se  comença  a  conèixer  en 
la  presa  de  Lleyda  per  Ramon  Berenguer  IV,  pels  documents  que 
durant  les  operacions  del  siti  de  la  ciutat  hi  firmà  nostre  Comte- 
Rey  en  lo  Puig  de  Gardeny2.  També  hi  estigué  Anfós  I  en  1 181 3 . 
Ramon  Berenguer  IV  l’entregà  a  la  famosa  orde  del  Temple,  y,  al 
extingir-se  aquesta,  lo  possehí  l’altra  orde  militar  del  Hospital  de 
Sant  Joan  de  Jerusalem,  però  no  immediatament.  Aixís,  desde 
1314  a  1317  restà  en  mans  del  Rey,  y  en  1318  entraren  a  possehir-la 
los  frares  Hospitalaris  de  Sant  Joan.  En  la  època  moderna  s’anaren 
perdent  les  rendes  de  tal  manera,  que  en  1772  s’extingí’l  priorat  de 

1)  J.  Pleyan  de  Porta:  Guia  cicerone  de  Lérida  (Lleyda,  1877),  pl.  160. 

2)  J.  Pleyan  de  Porta:  Apuntes  de  historia  de  Lérida  (Lleyda,  1873),  pl.  103. 

3)  J.  Miret  y  Sans:  Cartoral  dels  Tetnplers  de  les  comandes  de  Gardeny  y 
Barbens  (Barcel on  a,  1899),  pl.  11. 

Gardeny,  suprimint-se’l  càrrech.  Del  i58o  hi  ha  un  curiós  inven¬ 
tari  que  mostra  clarament  estava  ocupat  per  la  gent  de  la  Orde 
Hospitalaria. 

En  los  sigles  XVII  y  XVIII  jugà  un  bon  paper  en  los  fets  d’ar¬ 
mes  que  tingueren  lloch  entorn  de  Lleyda  ab  motiu  de  nostres 
guerres  civils  y  nacionals,  per  tant  que  d’ell  se'n  conserven  interes- 


Gardeny:  La  nau  de  la  iglesia 

PARTIDA,  EN  SA  ALTURA,  PER  UN  SOSTRE  QUE  SERVEIX  DE  DORMIDOR  ALS  SOLDATS 


sants  mapes  y  una  famosa  vista  del  1644,  en  que  se’l  representa  pre¬ 
nent  part  activa  en  la  expugnació  de  Lleyda. 

Los  templers,  al  costruir  la  fortalesa  de  Gardeny,  li  donaren  la 
forma  cúbica,  cuidant  de  no  rompre,  ab  cap  torra  sobressortint,  la 
seva  fexuga  silueta.  L’iglesia,  molt  propera  al  castell,  n’estava  sepa¬ 
rada,  si  bé  sempre  dintre’l  conjunt  del  seu  amurallament,  segons 
també’s  veu  a  Marmellà,  que  es  de  la  propria  orde. 

Les  construccions  avuy  subsistents,  a  despit  d’intentar  desfi- 
gurar-les  la  poliorcètica  moderna,  permeten  judicar  ab  molla  exac- 
titut  lo  que  fou  en  sos  bons  temps. 

Al  interior  del  castell  es  interessant  una  espayosa  nau  de  volta 
apuntada,  modernament  partida  en  dos  sostres  per  hostatjar-hi 

soldats,  sense  per  ço  malmetre  la  regularitat  de  la  construcció,  que 
fàcilment  se  restituiria  a  son  primer  estat.  Lo  mateix  succeeix  ab  la 
capella.  Conserva  sa  senzilla  porta  d’entrada  romànica,  donant  al 
pati  exterior,  y  les  arcades  gòtiques  de  la  seva  nau  també  s’utilisen 
per  allotjament  dels  soldats.  En  la  part  lateral,  altra  porta  secunda¬ 
ria  comunicava  la  iglesia  ab  un  espayós  pati  que  envoltava’l  castell. 


Gardeny:  Porta  lateral,  de  la  iglesia 

Y  SITUACIÓ  QUE  AQUESTA  GUARDA  AB  LO  CASTELL 


En  lo  segle  XVI,  a  les  presons  de  Gardeny  eren  tancats  los 
inculpats  de  delictes  comuns  y  s’hi  instruhien  processaments  judi¬ 
cials,  fins  dels  crims  comesos  en  llochs  apartats,  però  de  jurisdic¬ 
ció  de  l’orde  dels  Hospitalaris  de  Sant  Joan  de  Jerusalem.  Lo 
procés  d’una  bruixa  de  Torrefarrera,  que  instruhí,  en  i55o,  Fra 
Lluís  Cortit,  en  nom  del  prior  de  Gardeny  Fra  Miquel  Ferrer,  de 
qui  n’era  administrador,  nos  ho  demostra,  com  se  veurà  si  alguna 
vegada  tenim  oportunitat  de  publicar-lo. 

FRAGA 

Eren  les  quatre  de  la  tarda  quan,  en  tartana  particular,  sor¬ 
tíem,  ab  en  Soler,  de  Lleyda  vers  Fraga.  Per  la  carretera  reyal  sols 

se  troba  a  Alcarraz.  Eix  nom  es  altra  manifestació  de  la  consis¬ 
tència  que  tingué  aquí  la  dominació  y  civilisació  muslimica.  En 
alaràbich,  alcorra 4,  vol  dir  canteret,  y  la  llengua  castellana,  en  hu 
de  sos  dialectes,  encara  denomina  alcarra^a  a  la  gerra  o  cànter 
que,  dexant  transpirar  la  aigua  per  sa  porositat,  fa  refredar  la  major 
quantitat  de  líquit  que  hi  queda  dintre. 

Alcarraz,  en  1359,  era  de  Francesch  Sant  Climent  y  tenia  cent 
y  catorze  fochs,  que,  a  rahó  de  sis  habitants  per  foch,  equivaldrà 
a  584  habitants. 

A  Alcarraz  dexàrem  a  nostra  esquerra  la  carretera  que  va  vore¬ 
jant  lo  Segre  y  condueix  al  vehí  poble  de  Soses,  entre  quines 
dugués  poblacions  hi  havia,  en  lo  sigle  XII,  la  almunia  Almu^ara, 
que  era  de  la  orde  del  Temple  (1179).  Seguit  prenguerem  la  car¬ 
retera  de  Fraga  a  Sarinyena.  Lo  terme  d’Alcarraz,  darrer  de  la 
Catalunya  oficial  d’avuy  dia,  conté’l  pedró,  molló  o  fita  que  asse¬ 
nyala  hont  comença  Aragó.  Es  al  mitg  d’un  pla  lo  lloch  conven¬ 
cionalment  escullit  per  ferhi  passar  aquest  límit  arbitrari. 

Prop  de  dita  pedra  fita,  ja  dintre  nostre  Principat  y  al  peu  de 
la  nomenada  Serra  Pedregosa,  se  noten  les  runes  d’un  antich 
alberch  nomenat  la  Meçquita,  que  serví  llarchs  anys  de  posada,  y 
avuy  s’hi  hostatja  la  gent  de  mala  vida  que  surt  per  camins  y  car¬ 
reteres.  No  hi  ha  per  què  dir  que  aytal  meçquita,  en  alarb  meçchid, 
denuncia  la  existència  d’algun  adoratori  en  aytal  pla  y  entre 
dugués  serres  que’s  distingexen  per  la  seva  escabrositat,  sequetat  y 
íeréstech  passatge. 

Especialment  la  segona,  que  es  la  única  entrada  que  té  Fraga 
venint  de  Lleyda,  fa  basarda  atravessar-la  de  dies.  La  carretera  s’en¬ 
dinsa  en  una  llarga  trinxera  que  a  vegades  fa  l’efecte  de  túnel, 
plena  de  revoltes,  desde  hont  no’s  veu  més  que  parets.  Allí’l  vent 
hi  regolfa  en  totes  les  estacions  del  any.  Ab  dificultat  se  trobarà 
lloch  més  a  propòsit  per  sorpreses,  demostrant-nos-ho  la  presencia 
de  dugués  parelles  de  la  guardia  civil,  que  estaven  en  vigilància 
quan  hi  passàrem. 

Lo  nom  de  pas  de  Litera,  donat  al  lloch  per  hont  s’atravessa  la 
darrera  serralada  que  envia  aygues  al  Cinca,  distingint-la  axis  de 
tot  lo  restant  del  camí,  que  es  d’aygues  vessants  al  Segre,  no  dexa 
de  resultar  significatiu.  Litera  es  lo  nom  ab  que’s  distingeix  tota  la 
comarca  compresa  en  la  part  oriental  del  Cinca  y  conceptuada 
catalana  durant  molts  anys;  d’ella’n  guarden  constant  recort  Ta- 
marit  de  Litera  y  Sant  Esteve  de  Litera  en  la  seva  part  central,  y 
aquí  prop  de  b  raga  nostre  pas  de  Litera.  Axò,  a  nostre  vijarres,  fa 

Fraga:  Un  carrer  dels  que  devallen  al  riu 


desaparèxer  tot  dubte  de  que  la  fi  d’aquesta  comarca  de  Litera  s’ha 
de  posar  en  la  confluència  del  Cinca  ab  lo  Segre,  inseguint  tota  la 
linia  natural  del  ayguavés  del  primer  d’aquests  rius. 

La  població  de  Fraga  s’anà  constituint  en  les  altures  que  vore¬ 
gen  lo  Cinca,  per  manera  que  quedés  indemne  de  les  avingudes 
del  riu.  Com  sos  carrers  presenten  grans  devallants  y  les  construc- 

cions  són  velles  y  típiques,  mostren  sovint  mogudes  siluetes,  de 
veritable  atracció  artística. 

En  la  part  sobirana  de  la  població  enlaira  sa  fexuga  silueta  la 
vella  çuda  o  fortalesa  sarrahina,  d’evidents  recorts  històrichs  per 
nosaltres. 

Allí  hi  fou  tancat,  en  lo  començament  del  any  1461,  Carles 
d’Aragó,  príncep  de  Viana,  per  orde  de  son  pare  Joan  II.  Un  gran 
moviment  de  gent  de  guerra  tenia  lloch  entorn  d’ell,  lo  9  de  Febrer 
d’aquell  any.  D’una  part  s’ajuntaven  a  Alcarraz  l’host  sortida  de 
Lleyda,  y  la  exida  de  Cervera,  ab  propòsit  de  deslliurar  al  Príncep; 
d’altre,  los  missatgers  del  rey  Joan  volaven  a  comunicar  noves  del 
moviment,  fent  aparellar  les  armes  als  qui  tenien  encàrrech  de 
cumplimentar  la  voluntat  d’aquell  Monarca.  Barcelona,  lo  propri 
dia  9,  tregué  la  seva  bandera,  y,  ab  ella,  tot  lo  Principat,  alçat  en 
somatent  general,  se  dirigí  a  Fraga,  al  endemà  10  de  Febrer.  Men¬ 
trestant,  lo  Príncep,  tret  de  Fraga,  era  portat  a  Morella,  terminant 
axis  l’episodi  del  que  nostra  vila’n  fou  primordial  objectiu. 

Es  curiós  consignar  que  durant  los  dies  en  que  s’estigué 
tractant  a  Çaragoça,  entre ’l  rey  y  los  delegats  de  Barcelona,  lo 
deslliurament  del  Príncep  de  Viana,  los  correus  de  nostra  ciutat, 
que  tenien  tatxada  la  ruta  y  devien  fer-la  en  tres  jornades,  la  escur- 
saren  de  tal  manera  que  en  8  de  Janer  de  1461  sols  n’hi  estigueren 
dos  y  mitja,  y  en  11  de  Janer  dos  y  set  hores1. 

La  Çuda,  com  deyem,  està  en  la  part  antiga  o  amurallada, 
damunt  del  passeig  del  Cegonyer  o  Cigonyer ,  comprenent  la  parrò¬ 
quia  actual  y  la  vella  iglesia  de  Sant  Miquel,  avuy  abandonada. 
Més  encara  se’n  conserva  son  interior,  format  d’archs  apuntats, 
cloent  dites  voltes  dugués  claus,  la  una  ab  escut  reyal  de  barres,  y 
la  altra  ab  Sant  Miquel. 

També  s’aguanten  ferms  alguns  fragments  de  les  muralles 
sarrahines  en  la  part  N.  de  la  ciutat,  llindant  ab  lo  barranch  nome¬ 
nat  de  La  Tressana  o  La  Estressana,  com  també  en  la  part  del  mitg- 

1)  «ítem  a  VII!  del  dit  ines  bestragué  a  Guillem  Orti  alias  Tortosí  correu 
qui  en  II  jorns  e  mig  vench  de  Çaragoça  de  Araguo  en  la  present  Ciutat  portant 
letres  dels  dits  missatgers  als  dits  Consellers,  LXVI  sous.  ítem  los  quals  ha  bes¬ 
trets  a  X  del  dit  mes  a  Burgunyo  correu  al  qual  los  honorables  Consellers  ab 
letres  llurs  que  trametien  als  dits  missatgers  residents  ab  lo  Senyor  Rey  a 
Çeragoça  hon  hauia  esser  dins  III  jorns  e  per  auantatge  foren  li  promeses 
LXXVI1I  sous.  ítem  a  XI  del  dit  mes  a  Barthomeu  de  la  penya  correu  qui  en  II 
jorns  e  VII  hores  porta  letres  als  honorables  Consellers  dels  dits  missatgers 
partint  de  Çeragoça  LXXVIII  sous.» — (V7  Llibre  dalbarans  de  correu,  Arxiu 
Municipal  de  Barcelona.) 

dia,  coneguda  encara  per  Lo  banch  del  Moro,  damunt  d’altre 
pregon  barranch. 

En  la  Casa  de  la  Ciutat  conserven  cert  aparell  que  suposen 
esser  la  tradicional  maça  de  Fraga.  Consisteix  en  una  grossa  peça 
de  fusta,  utilisada  per  clavar  los  pilots  de!  pont  vell.  Fantasiosa- 


Fraga:  Detall  de  la  portada  de  la  iglesia  parroquial 

ment  diuhen  que,  quan  pegava  al  fons  del  Cinca,  alçava  pols  de 
dintre  l’aygua. 

Al  prosperar  Fraga,  per  sa  part  jussana  y  propera  al  Segre, 
s’ajuntà  la  parròquia  de  Sant  Miquel,  o  del  castell,  a  la  de  Sant 
Pere  o  de  la  ciutat:  per  manera  que  en  los  segells  parroquials  s’ha 
fet  observar  dita  circumstancia,  posant-se  al  mitg  los  dos  sants  titu¬ 
lars  y  al  entorn  la  llegenda  IGL.  VNI.  DE  S.  PED.  Y  S.  Ml.  DE 
LA  C1VD.  DE  FRAGA. 

La  única  iglesia  parroquial  de  Fraga  conserva  romàniques  la 
absis  y  porta  lateral,  hont  hi  ha  dos  frisos  de  figures  molt  interes¬ 
sants,  l’hu  d’ells  presentant  la  lluyta  del  home  y  lo  drach.  En  certa 
capella  gòtica  de  la  iglesia  s’hi  amaga  darrera  l’altar  un  alt  relleu 
ab  figures  que  apar  del  segle  XIV. 

Fraga:  Lo  campanar,  obrat  en  dugués  èpoques 


Lo  campanar  té  quatre  sostres:  los  dos  inferiors,  gòtichs,  de 
pedra  de  fil,  contrasten  ab  los  dos  sobirans,  platereschs,  de  rajola, 
que  recorden  prou  als  de  Çaragoça,  Barbastro,  Galatayut  y  altres 
típichs  del  reyalme  aragonès. 

Seguim  una  mica  la  població,  hont  s’hi  remarquen  algunes 
cases  edificades  en  grans  àrees  de  terra,  veritables  casals,  ab  escuts 
per  les  portes,  prò  tant  derrotades,  que  semblen  parenne  mostra  de 

una  cayguda  grandesa.  Com  a  més  interessants  [anomenarem  les 
cases  payrals  de  Montfort  y  de  Foradada;  en  lo  carrer  del  Banco 
hi  notam  un  rich  finestral  inseguint  lo  gust  gòtich  de  la  darrera 
època. 

Altra  observació  cal  apuntar:  que  allí,  hont  no  té  valor  lo 
païm  de  terra,  s’hi  han  edificat  cases  de  cinch  y  sis  estatges,  altura 
a  vegades  motivada  per  lo  desnivell  del  lloch. 

Contribueix  a  poetisar  l’original  aspecte  dels  carrers  de  Fraga 
los  archs  apuntats,  que  no  hi  escassegen,  teulades  de  gran  volada, 
galeries  foranes,  balcons  de  baranes  modelades,  etc.,  etc.  Per  tot 
allí  ahont  intenta  mostrar-se  algun  criteri  artístich,  nos  resulta 
aquest  lo  de  doscents  anys  enrera,  tirant  curt. 

Son  gran  passeig  o  esbarjo  es  lo  del  Cegonyer  o  Cigonyer,  al 
mitg  de  la  part  nova.  Lo  nom  li  pervé  d’una  torra  quadrada  ahont 
hi  solien  niar  les  cigonyes. 


francesch  CARRERAS  y  CANDI 


Clixés  de  Juli  Soler 


(Seguirà) 


VIATGES  DE  L’INFANT  EN  PERE,  FILL  DE  JAUME  I 


EN  ELS  ANYS  1268  Y  [269 


(Acabament ) 


eu  observar-se  igualment  que  en  esta  composició  fa  menció 


J _ /  el  trovador  de  dona  Bella ,  mare  d’en  Roger  de  Lluria,  quina 

senyora  també  havem  vist  en  la  cort  de  l  lnfant,  en  els  mateixos 
anys  1268  y  1269.  Es,  doncs,  indubtable  que  era  en  Cerverí  de 
Girona  qui  anà  a  Toledo  ab  Don  Pere. 

Ni  Millot,  ni  Camboliu,  ni’ls  nostres  Milà  y  Balaguer  pogue¬ 
ren  donar  noves  exactes  d’en  Cerverí,  ni  situar-lo  ab  precisió  de 
temps  y  lloc  al  costat  del  rey  d’Aragó.  Fins  ara  sols  se  creya  que 
florí  en  el  regnat  de  Pere  II,  encara  que  ja  havia  sigut  conegut 
en  el  regnat  anterior,  a  les  darreries  de  Jaume  I.  Ara  justificam 
això  documentalment,  mostrant  en  Cerverí  en  el  seguici  de  1  In¬ 
fant,  durant  el  gran  viatge  a  Castella,  vuit  anys  abans  de  la  mort 
del  Conqueridor.  Potser  encara  sortiran  altres  documents  ab  més 
noves  del  fecon  trovador  català,  d’aquell  que  al  satiritzar  les  àvols 

fembres  en  una  cançó  cèlebre,  la  volgué  acabar  ab  aquest  bell  elogi 
de  Don  Jaume : 

Rey  d'Aragó  melhura 
la  ley,  lansa  dressada, 
sofren  caut  e  freydura, 
armatz,  quar  preiz  l’agrada 
per  estranh  encontrada  *. 

Y  aquell  satíric  de  les  dònes  lleugeres  fou  l’enamorat  constant 
de  l’enigmàtica  Sobreprei ç,  la  suposada  vescomtessa  de  Cardona, 
na  Sibilia  d’Empuries,  la  mare  del  famós  vescomte  anomenat  lo 
prohom  vinculador. 

L’infant  en  Pere  sempre  portava  algun  joglar  o  trovador  en  la 
comitiva.  En  Desembre  del  1267,  a  Barcelona,  segons  un  docu¬ 
ment  que  tinc,  féu  satisfer  cinquanta  sous,  quantitat  gens  mesqui¬ 
na  llavors,  a  un  joglar  dit  G.  (Guillem  o  Guerau?)  Blanch,  y 
al  ires  trenta  sous  al  trovador  de  Vilarnau,  del  qui  cap  nova  en 
tenim,  essent  desconegut  dels  tractadistes.  En  Octubre  del  mateix 
any  tenia  un  joglar  guascó  (vol  dir  natural  de  Gascunya?),  sens 
fer  constar  son  nom,  y  en  el  mes  de  Maig  de  1268,  trobant-se  Don 
Pere  a  Osca,  el  reboster  donà  quaranta  sous  a  un  joglar  de  Pamplo¬ 
na.  Segons  ja  havem  apuntat,  portava  també  devegades  joglars 
sarrains;  emperò  lo  que  creyem  de  més  interès  es  haver  descobert 
al  costat  de  l’Infant,  a  Barcelona,  en  Octubre  de  1267,  un  nomenat 
juglar  Paulei ,  al  qui  foren  pagats  cinquanta  sous  pel  tresorer  de 
Don  Pere.  ^Aquest  Paulet  era  potser  el  conegut  trovador  provençal 
dit  en  Paulet  de  Marsella,  l’autor  del  sirventès  sobre  l’empresona¬ 
ment  de  l’infant  Enric  de  Castella  per  Carles  d’Anjou?  Es  molt 
probable,  puix  ben  manifesta  tenim  la  coneixença  y  amistat  d’en 
Paulet  ab  l’infant  Don  Pere,  al  qui  omplí  d’elogis  y  adulacions  en 
la  coneguda  pastorella  dialogada,  ont  diu  que,  per  gitar  de  Proven¬ 
ia  als  odiats  francesos,  molt  confia  en  l’amor  que’ls  provençals 
tenen  al  fill  del  Conqueridor. 

Ab  el  rey  en  Jaume  hi  anaven  també  joglars,  ab  freqüència. 
En  Setembre  de  1271  era  a  Saragoça  y  feu  pagar  pel  batlle  d’aque¬ 
lla  ciutat  60  sous  a  Pere  Palma,  juglar,  per  vestir. 

Es  probable  que  a  Sigüenza’s  trobés  Don  Pere  ab  sa  germana, 
la  muller  d’Alfons  X;  però  no’n  tenim  proves.  Ont  consten  ajun¬ 
tats  es  a  Montreyal. 


1)  lraducció:«Lo  rey  d’Aragó  millora  la  I ley,  llança  empunyada,  sofrint 
calor  y  fred  y  armat,  perquè  li  agrada  la  glòria  per  terres  extrangeres. » 

L’Infant  pernuità  en  Almazan  el  darrer  dimecres  de  Maig. 
Es  Almazan  una  petita  vila,  a  vuit  hores  de  Soria,  en  el  camí 
d’aquesta  ciutat  a  Guadalajara.  De  Sigüenza  a  Almazan  hi  ha  més 
de  nou  hores.  Portava’l  mateix  seguici,  y  ens  consta  que  en  Cerverí 
també  entrà  ab  Don  Pere  a  Almazan.  Sembla  que  entre’l  nombrós 
servey  hi  havia  cuiners  y  forners,  ademés  dels  metges,  secretaris  y 
conductors  dels  cans  y  dels  falcons,  y  tenim  nota  demostrativa  de 
que  en  dita  vila  sorianesa  se  féu  fornada  de  pa  per  la  comitiva.  El 
tresorer  satisfé  quatre  sous  a  la  pastadora  per  loguer  de  forns. 

Creyem  igualment  que  seguien  encara  ab  l’Infant  els  bisbes  de 
Barcelona  y  València.  Vegi-s  lo  que  diu  el  tant  citat  llibre:  «ítem 
als  officials  et  als  bisbes  per  so  que  devien  cobrar  del  dia  Dalcalà, 
quens  devien  retre  los  officials  del  archabisbe  (de  Toledo)  et  nons 
ho  reteren,  XLVI.  solidos».  Conjecturam,  doncs,  que  l’Infant  anà 
de  Toledo  a  Sigüenza  y  Almazan  passant  per  Alcalà  d’Henares. 

El  primer  dimars  de  Juny  entrà  a  la  vila  de  Montreal,  que 
deu  entendre-s  Montreal  d’Ariza,  en  la  ribera  del  Jalón,  y  perta¬ 
nyent  a  l’actual  provincià  de  Saragoça.  No  pensam  sia’l  Montreal 
del  Campo,  del  partit  judicial  de  Calamocha  y  a  unes  dèu  hores  de 
Terol.  Estigué  tot  el  seguici  ab  l’Infant  en  Montreal  cinc  o  sis  dies, 
ab  la  reina  de  Castella,  sa  germana.  Foren  satisfetes  les  següents 
despeses:  «Die  jouis  prima  junii  en  Munreyal  done  al  sobrecoq, 
per  son  offici,  axi  com  es  escrit  el  llibre  de  la  cort,  XVII.  solidos 
VI.  diners  burgelers.  ítem  dicta  die,  a  la  messio  de  la  Reyna  de 
Castella  et  de  la  sua  companya  et  dels  seus  richs  homens,  MC. 
solidos  de  burgels,  aixi  com  es  escrit  el  libre  de  la  cort.  Divenres 
prima  junii  en  Munreyal  donam  per  pex  a  la  companya  LXXXVII. 
sous  burgels,  axi  com  es  escrit  el  libre  de  la  cort».  Devia  esser  de 
bell  efecte  l’aspecte  de  la  vila  en  aquells  jorns,  ajuntant-s’hi  dues 
nombroses  comitives  reyals,  la  catalano-aragonesa  y  la  castellana, 
formant  un  verdader  regiment  de  cavalleries,  emperò  ab  grans  difi¬ 
cultats  pera  allotjar  tanta  gent  y  tantes  besties. 

Havem  d’observar  també  qtfe’l  divendres  tothom  menjava  peix, 
segons  se  comprèn  per  l’important  despesa  feta’l  citat  dia  en  aques¬ 
ta  mena  de  queviures.  El  dejuni  y  lacticini  eren  rigurosament  com¬ 
plerts  també  en  els  viatges. 

Allí  a  Montreal  y  al  monastir  d’Huerta,  distant  dues  hores,  se 
presentà’l  rey  en  Jaume  per  veure-s  ab  la  seva  filla  de  Castella. 
Tinc  documents  que  demostren  que  Don  Jaume  era  a  Calatayud 
el  dia  i.er  de  Juny;  a  Ariza,  el  2;  a  Cetina,  vila  a  quatre  hores  del 
monastir  citat,  els  dies  5  y  6;  tornant-sen  el  dia  7  a  Calatayud  y  el 

io  a  Daroca,  encaminant-se  cap  a  València.  L’infant  en  Pere  acom¬ 
panyà  a  son  pare  desde  Cetina,  y  del  monastir  fins  a  Calatayud.  El 
dia  9  de  Juny  pernuità  en  aquesta  darrera  ciutat,  y  després  retornà 
al  monastir  d’Huerta,  ont  pensam  que  hi  havia  encara  la  reina  de 
Castella.  Per  consegüent,  puc  donar  per  comprovat  documental¬ 
ment  altre  apartat,  el  483,  de  la  Crònica  del  Rey  Conqueridor, 
quan  recompta  que  havia  rebut  missatgeria  de  la  seva  filla  de  Cas¬ 
tella  demanant-li  unes  vistes  o  conferencia  per  dissuadir-lo  d’empen- 
dre  la  creuada  a  Palestina:  «E  sobre  aço  enuians  missatge  la  Regi¬ 
na  de  Castella  quens  vissem  ab  ella,  e  vench  a  Orta  ab  sos  fiyls,  e 
foren  hi  nostres  fiyls  linfant  en  Pere  e  linfant  en  Jacme  e  larqui- 
bisbe  de  Toledo  nostre  fïyl,  e  pregaren  nos  ben  per  II.  dies,  ploran 
e  claman  nos  merce,  que  nos  que  romanguessem,  e  anch  nou  po¬ 
gueren  acabar  ab  nos  que  romanguessem ;  e  tornam  nosen  a  Barce¬ 
lona  per  fer  nostre  passatge». 

Sabem,  doncs,  que  tot  això  que  diu  la  crònica  es  exacte:  se 
celebrà  la  conferencia  del  rey  Jaume  ab  Donya  Violant,  sa  filla,  y 
ab  assistència  de  l’infant  en  Pere,  en  el  monastir  d’Huerta,  o  en  la 
propera  vila  de  Cetina,  els  dies  5  y  6  de  Juny  de  1269. 

Consta  que  Don  Pere’s  trobava  encara  en  el  nomenat  monas¬ 
tir,  darrer  lloc  de  Castella,  els  dies  1 5,  16  y  17,  y  que’l  quart  dissabte 
del  propri  mes  de  Juny  pernuità  en  Ateca,  y  l’endemà  entrà  a 
Daroca.  Anà  seguint  el  mateix  itinerari  que  dues  setmanes  abans 
havia  fet  el  seu  pare,  dirigint-se  per  Terol  cap  a  València.  El  jorn 
de  Daroca  foren  pagats  pel  tresorer  del  princep  a  Genet  tres  sous 
per  cans,  a  Conillet  dotze  diners  per  cans,  a  G.  cassador  un  sou  y 
cinc  diners  per  cans,  als  cans  den  Paschal  Munier  tretze  diners,  y 
als  cans  d’en  Joan  Perez  dèu  diners.  Això  fa  conjecturar  que  Don 
Pere  anava  entretenint-se  ab  caceres,  mentre  son  pare  treballava 
frenèticament  pera  organitzar  la  creuada,  projecte  que  devia  esser 
contrariat  y  desaprovat  per  dit  Infant  y  els  demés  fills  del  rey,  y 
sobre  tot  per  la  reina  de  Castella. 

El  26  de  Juny  dormí  rinfantcen  el  lloc  de  Banyon,  y  el  dia 
següent  en  Burbagena,  tres  hores  al  sur  de  Daroca.  De  Burbagena 
anà  a  Alfambre,  y  diu  el  llibre  de  comptes:  «Die  lune  prima  die 
mensis  julii  exivit  dominus  Infans  de  Alfambre  et  intrauit  en 
1  erol.  Estegem  aquest  dia  ab  los  homens  de  la  vila».  Per  la  cuina 
foren  comprats  divuit  parells  de  gallines,  a  raó  de  disset  diners  el 
parell,  y  pagaren  per  dos  lebrers  el  dos  censes  XV.  diners  y  per  un 
parel  de  coloms  III.  diners.  «ítem  donant  en  Terol  a  III.  homens  de 
la  Emperadriu  1 1 1 1 .  penes  que  costaren  XXXVI.  solidos.  ítem.  XI. 

alnes  et  miga  de  Iens  a  lenperadriu  a  obs  del  brial  afforat,  XVII. 
solidos».  Aquesta  emperadriu,  que  estava  ab  Don  Pere,  en  Terol, 
a  primers  de  Juliol  de  1269,  era  Maria  de  Brienne,  muller  de  Bal- 
duí  de  Courtenay,  emperador  franc  de  Constantinoble.  Havia 
vingut  dita  senyora  a  la  cort  del  rey  de  Castella  y  a  la  de  Don 
Jaume  1,  a  demanar  auxilis  pera  deslliurar  son  fill  Felip,  presoner 
dels  veiucians  com  a  fiador  d’un  prestec  que  aquests  havien  fet  al 
dit  Balduí,  son  pare,  que  havia  sigut  destronat,  en  1261,  per  Miquel 
Paleòlec.  Ha  de  tenir-se  present,  ademés,  que  Maria  de  Brienne 
era  filla  de  Donya  Berenguela,  germana  de  Sant  Fernando  de  Cas¬ 
tella,  y,  per  consegüent,  era  cosina  del  rey  Alfons  X.  La  nota  del 
llibre  de  despeses  de  l’infant  en  Pere,  que  acabam  de  transcriure, 
es,  doncs,  una  prova  documental,  potser  l’única  que  havem  aple¬ 
gat,  de  la  vinguda  a  la  Península  ibèrica  de  la  dita  emperadriu,  fet 
apuntat  per  Mondejar  en  les  Memorias  históricas  del  rey  D.  Alonso 
el  Sabio,  per  Romey  en  la  Historia  de  Espana  y  per  algun  altre 
autor.  No  pensam  que  dita  emperadriu  fos  Donya  Constança 
d’Hoenstaufen,  viuda  de  Joan  Ducas  Vataç,  emperador  de  Nicea, 
puix  aquesta  senyora  no  aparegué  en  nostra  terra  fins  vuit  o  dèu 
anys  més  tard. 

Don  Pere  anà  de  Terol  a  València  per  Segorb  y  Murvedre. 
Diu  el  llibre:  «Die  sabbatti  prima  julii  intrauit  dominus  Infans  in 
València».  En  dita  ciutat  comprà  alguns  vestirs  per  la  seva  perso¬ 
na:  «A  Domingo  Doscha,  per  VI.  capels  de  tel  la  al  senyor  Enfant, 
V.  solidos  III.  diners.  ítem  per  corda  a  II.  camises,  V.  solidos. 
ítem  II.  capels  de  li  ( estrenyecaps?),  XV.  diners.  ítem  II.  bragues 
al  Senyor  Enfant,  VI.  solidos  IX.  diners.  ítem  a  Conillet,  per  III. 
cans  per  I II I .  dies,  XII.  diners.  ítem  coloms  et  ossels  al  esparuer, 
XV.  diners.  ítem  costa  mengar  del  senyor  Enfant,  del  dimarts  II a 
de  juliol,  quel  senyor  Enfant  menga  ab  los  prohomens  de  Valèn¬ 
cia,  XL.  sous  VIII.  diners.  ítem  costaren  III.  alnes  et  I.  palm  de 
saya  de  biam  a  calsses  al  Senyor  Enfant,  XIX.  solidos  VI.  diners, 
ítem  a  Perixol,  per  truytes  que  compra  a  Sogorb,  III.  solidos.  ítem 
costa  un  capel  de  pao  a  obs  del  senyor  Enfant,  V.  solidos.  ítem 
corda  al  capel,  II.  solidos.  ítem  dona  an  Conil  per  unes  cobles  que 
eren  penyora,  XII.  diners.  ítem  a  una  fembra  de  Cicilia,  XV.  soli¬ 
dos.  ítem  per  lo  vi  que  aportam  de  Terol  a  obs  del  senyor  Enfant, 
que  foren  LXXVI.  azumbres  et  VIII.  dinerades (?),  a  rao  de  X. 
diners,  que  fan  LXI1II.  solidos  jacheses,  que  fan  LXIX.  solidos 
1 1 1 1  diners.  ítem  per  los  esperuers  per  coloms,  III.  solidos.  Ítem 
per  dos  parels  de  calsses  a  cosir,  XII  diners». 

Estant  encara  a  València,  el  segon  dimars  de  Juliol,  sortí  Don 
Pere  a  caçar,  sense  la  comitiva.  En  ella  hi  continuaven  en  Gilabert 
de  Cruilles,  Bernat  de  Muntpaó,  Pere  de  Oífegat,  Bernat  Dolms, 
Ramon  de  Sent-leyr,  Mateu  Babot,  Bartomeu  de  Vilafranca,  Pons 
d’Ori  iols  y  altres  fins  al  nombre  de  cent  onze  cavallers  y  vintivuit 
peons. 

Havem  vist  que  un  dels  jorns  que  estigué  a  València  tingué  a 
dinar  els  prohoms  o  magistrats  municipals  de  la  ciutat.  Sembla 
que  aquests  ciutadans,  per  poder  tenir  l’honor  d’haver  menjat  ab 
l’Infant,  li  satisferen  la  despesa  del  seu  convit,  doncs  trobam  en  el 
llibre  aquesta  significativa  anotació  entre  les  entrades  o  rebudes: 
«ítem  reebi  dels  prohoms  de  València  per  convit  CCC.  solidos». 

El  tercer  dissabte  del  mateix  mes  (Juliol)  sortí  Don  Pere  de 
València*  y  pernuità  a  Liria,  y  l’endemà  a  Xèrica.  El  seguici  per- 
nuità  a  Berix  y,  segons  el  llibre,  estegueren  ab  los  moros.  Dilluns 
tercer  sortí  de  Xèrica  y  anà  a  Serrió  (Sarrion).  «Die  martis  1 1 1 1 a 
julii  exiuit  dominus  Infans  de  Serrio  et  intravit  in  Turolio  et  stetit 
familia  ad  pignoras».  Això  de  la  familia  vol  dir  que’ls  servidors 
que  portava  romangueren  a  Sarrion  en  garantia  dels  deutes  que 
allí  havia  contret  l’Infant.  Lo  que  no  deixà  a  penyores  foren  els 
cans  y  falcons,  puix  foren  satisfets  a  Genet,  Conillet  y  Pascal 
Munler,  per  pa  als  cans,  set  sous,  y  a  Ramon  falconer,  per  falcons, 
quatre  sous. 

Estigué  poc  temps  a  Terol,  y,  passant  per  Carinyena,  entrà  a 
Saragoça’l  darrer  dilluns  de  Juliol.  El  rey  son  pare  se  trobava 
aquests  dies  a  Mallorca,  d’ont  anà  a  Barcelona’l  dia  29,  per  enlles¬ 
tir  els  preparatius  de  la  creuada. 

El  divendres,  dia  2  d’Agost,  sortí  Don  Pere  de  Saragoça  y 
dormí  a  Pina,  y  l’endemà  a  Camp-d’asens  (Candasnos?) .  El  diu¬ 
menge,  dia  4  d’Agost,  arribà  a  Lleida,  y  el  jorn  següent  a  Cervera; 
el  dimars,  dia  6,  pernuità  a  Piera,  y  el  dimecres  entrà  a  Barcelona. 
Tenim  documents  que  acrediten  la  seva  estancia  a  Barcelona,  al 
costat  del  rey,  els  dies  8,  13,  i5,  22,  28  y  31  d’Agost,  y  2,  3,  to,  13, 
i5  y  17  de  Setembre.  Don  Jaume  havia  sortit  ab  tot  l’estol  de  la 
creuada  del  port  de  Barcelona’l  dia  4  de  Setembre,  un  dimecres. 
Ja  es  sabut  el  fracas  de  l’expedició  y  com  el  vent  contrari  desbaratà 
l’estol,  fem  desembarcar  al  rey  en  la  costa  de  Provença. 

Durant  el  repòs  a  Barcelona,  després  de  tantes  correries,  el 
tresorer  de  l’Infant  pagà  comptes  atraçats  y  apuntà  despeses  ja 

1)  Consta  que’l  dia  19  de  Juliol  l’Infant  era  encara  a  València. 

velles.  Entre  aquestes  són  curioses  les  següents:  «ítem  a  III.  azem- 
blers  que  portaren  la  cuyna,  per  despesa  tro  a  Saragossa,  per  1 1 1 1 . 
dies,  X  sous.  ítem  a  J.  Destadella,  per  una  gallina  que  compra  en 
Serrio,  VI.  diners.  ítem  a  fembres  qui  balauen  en  Darocha,  II. 
sous.  ítem  per  cera  del  dia  quel  senyor  Enfant  fo  en  Cetina  con 
venc  de  Seguenssa,  VIII.  solidos.  ítem  costa  la  messió  dels  frares 
menors  (de  Barcelona)  el  dia  de  Sent  Francesch,  que  mengaren  ab 
lo  senyor  Enfant,  XII.  solidos».  Ademés,  esmerçà  400  sous  per  un 
mul  que  donà  a  Berenguer  de  Vilalta,  y  450  per  altre  mul  que 
també  donà  a  Pere  d’Offegat,  personatges  del  seu  seguici. 

Durant  l’absencia  del  rey  romaní  Don  Pere  lloctinent  y  repre¬ 
sentant  de  son  pare  en  tots  sos  Estats.  Ab  data  del  3  de  Setembre 
escrigué  l’Infant  als  rics-homes  y  cavallers  d’Aragó  que  nomenava 
procurador  reyal  en  aquell  regne  a  Don  Ato  de  Fozes,  y  que  li 
devien  donar  adjutori  y  fidelitat. 

En  tot  el  mes  de  Setembre  Don  Pere  no  sortí  de  Barcelona, 
exercint  de  rey.  El  dia  i5  confermà  a  Joan  Blanch,  jurisperit,  la 
concessió  d’una  pensió  anyal  de  40  lliures  sobre’l  «macello  maiori 
Barchinone  quod  est  iuxta  plateam»,  y  d’altra  pensió  de  43  mora- 
batins  «in  macello  quod  est  in  ciuitate  Barchinone  iuxta  pisca- 
teriam». 

El  8  d’Octubre  era  encara  a  Barcelona;  emperò  sortí  al  cap  de 
poc  temps  pera  anar  a  rebre  al  seu  pare,  que  venia  de  Montpeller, 
ont  havia  anat  al  desembarcar  en  el  litoral  provençal,  el  dia  9010 
de  Setembre,  fortament  acongoixat  per  la  desfeta  de  l’expedició  a 
Orient.  Diu  el  llibre  de  despeses  tantes  voltes  citat:  «Die  mercurii 
11°  octobris  exí  el  senyor  Enfant  de  Barchinona  per  anar  al  senyor 
Rey  et  venc  a  Sent  Celoni».  L’endemà  anà  a  dinar  a  Hostalric  y  a 
dormir  a  Girona.  Sortí’l  divendres  de  Girona  y  pernuità  a  Figue¬ 
res;  el  dissabte  arribà  a  Perelada,  ont  se  reuniren  pare  y  fill.  «Die 
dominica  IIa  octobris  en  Perelada  menga  el  senyor  Enfant  ab  lo 
senyor  Rey».  Aquesta  breu  nota  enclou  tot  un  poema  de  tristor  y 
congoixa.  Era’l  moment  de  sentir-se’l  sobirà  avergonyit,  mut,  ven¬ 
çut  davant  dels  seus  propris  fills  y  dels  seus  súbdits.  El  dia  4  de 
Setembre  sortia  Don  Jaume  ple  d’entusiasme  y  d’ardor  cap  a  terres 
llunyanes  y  en  condicions  de  greus  perills,  sense  voler  atendre  les 
suplicacions  y  advertencies  de  tots  els  fills  y  parents';  y  el  13  d’Oc¬ 
tubre,  al  tornar  a  trepitjar  la  terra  catalana  y  ajuntar-se  ab  son 
hereu  y  lloctinent,  a  Perelada,  devia  sentir-se  no  sols  els  rebuigs 
y  reprovacions  del  fill  major,  sinó  la  munió  de  mofes  y  murmura¬ 
cions  de  la  gent,  y  especialment  dels  trovadors  y  joglars,  per  no 

haver  prosseguit  l’expedició,  renunciant-hi  per  sempre  al  primer 
contratemps.  Quin  cambi  en  l’estat  de  l’ànim  del  rey  Conqueridor 
en  aquells  38  dies  que  correren  desde  la  seva  sortida  de  Barcelona 
fins  a  l’arribada  a  Perelada! 

Es  per  nosaltres  gran  satisfacció  haver  pogut  posar  dates  preci¬ 
ses,  ab  prova  documental,  a  tots  aquests  fets  tant  interessants  de  la 
vida  de  Don  Jaume,  que  eren  coneguts  y  recomptats  pels  historia¬ 
dors,  més  sense  conèixer  els  detalls,  les  dates  ni’ls  llocs.  Y  respecte 
de  la  reunió  de  pare  y  fill  a  Perelada,  es  cosa  del  tot  inèdita  y  sense 
cap  indicació  en  la  Crònica  reyal. 

L’endemà,  dilluns  (14  d’Octubre),  el  rey  y  Don  Pere  sortiren 
de  Perelada  y  pernuitaren  a  Girona.  Es  ben  segur  que  abdós  ana¬ 
ren  tot  el  jorn  taciturns  y  esmortits,  pensant  ab  el  descrèdit  que’ls 
fets  de  la  desastrada  expedició  portarien  a  la  nomenada  de  prudent 
y  esforçat  que  tenia  en  tot  el  món  el  conqueridor  de  Mallorca  y 
de  València. 

La  nota  del  llibre  diari  de  les  despeses  de  l’Infant  diu:  «Die 
lune  IIa  octobis  en  Gerona  menga  el  senyor  Enfant  ab  el  senyor 
Rey».  La  mateixa  nota  fou  apuntada  l’endemà. 

No  havem  pogut  esbrinar  si  Don  Jaume  gosà  entrar  a  Barcelo¬ 
na  o  si  desde  Girona  o  Sant  Celoni  anà  envers  Lleida.  Manquen 
els  documents  reyals1.  Son  fill  certament  vingué  a  la  nostra  ciutat, 
ont  el  trobam  el  dia  primer  de  Novembre,  segons  el  llibre:  «Kalen- 
das  novembris,  die  veneris,  prima  die  mensis  novembris  in  Barchi- 
nona»;  y  a  continuació  hi  ha  apuntades  aquestes  despeses:  «ítem 
costa  un  libre  a  la  messio  de  casa  a  escriure,  III.  sous.  ítem  a  II. 
missatges  del  rey  Enrich,  L.  sous.  ítem  a  vn  troter  de  la  Reyna  de 
Castella,  XX.  solidos.  ítem  a  mestre  Ogoli  per  acorriment,  X.  sous. 
ítem  a  un  argenter  qui  afina  argent,  XX  diners». 

El  14  de  Novembre  era  a  Barcelona  també,  mentre’l  Rey  era 
ja  a  Aragó,  camí  de  Castella.  Segons  el  llibre  nostre,  sortí  de  Bar¬ 
celona  Don  Pere’l  primer  dimars  de  Desembre,  que,  si  no  erram 
el  càlcul,  correspon  al  dia  3  del  mes,  y  pernuità  a  Vilamajor,  y 
l’endemà  a  Hostalrich,  el  dijous  a  Girona  y  el  divendres  a  Figue¬ 
res.  Anava  ab  tots  els  cans  y  falcons,  y,  per  tant,  devia  esmerçar 
temps  en  les  caceres. 

El  tercer  dimecres  del  propri  mes  (18  de  Desembre)  sortí  de 

1)  T  enim,  emperò,  un  document  del  29  d’Octubre,  que  acusa  la  presen¬ 
cia  del  rey  a  Lleida.  Es  la  promesa  que  li  féu  el  vescomte  de  Cardona  de  tenir- 
li  fidelitat  y  donar-li  ajuda  en  la  qüestió  del  comtat  d’Urgell,  escriptura  auto¬ 
ritzada  pel  notari  del  rey  en  Jaume  de  Roca,  sagristà  de  l’iglesia  de  Lleida 

Figueres  y  retornà  a  Girona,  ont  estigué  tres  jorns.  Ailí  pagà  «a 
un  hom  per  un  esparuer  que  compra  el  senyor  Enfant,  1 1 1 1 . 
solidos». 

El  tercer  dissabte  sortí  de  Girona  y  dormi  a  Sant  Celoni, 
acompanyat  dels  senyors  de  sempre,  en  Gilabert  de  Cruilles,  Pere 
d’Offegat,  Bernat  de  Muntpaó,  Berenguer  de  Vilalta,  Ramon  Sent- 
leyr,  Berenguer  de  Vilafranca,  B.  de  Perelada,  Domingo  d’Osca, 
Galceran  de  Begur,  Pons  d’Orriols,  en  Romicho  y  molts  altres.  Y 
l’endemà,  diumenge  (dia  22  de  Desembre),  entrà  a  Barcelona. 
Entre’ls  pagaments  fets  hi  ha’l  següent:  «A  les  besties  quel  mis¬ 
satge  del  Rey  Enric  avia  menades  a  Burgos,  per  despesa  quels  avia 
fallit,  XXII.  solidos».  Aquest  monarca  era  Enric  III  d’Inglaterra,  y 
no  comprenem  per  què’l  nostre  Infant  pagava’ls  deutes  de  l’enviat 
del  rey  inglès  a  la  cort  de  Castella.  Ha  de  recordar-se  que’l  fill  major 
d’Enric  III  estava  casat,  desde  i25q,  ab  l’infanta  Elionor,  germana 
d’Alfons  X. 

Don  Pere  continuà  a  Barcelona  fins  a  la  segona  setmana  de 
Janer  de  1270,  en  que  marxà  a  València. 

Per  consegüent,  no  es  exacte  lo  que  reconta  la  Crònica  d’Al¬ 
fons  X  de  Castella,  d’haver  assistit  l’infant  Don  Pere  a  l’acte  del 
casament  de  l’infant  Don  Ferran,  fill  del  dit  monarca,  celebrat  a 
Burgos  el  30  de  Novembre  de  1269.  Error  reproduhida  per  Maria¬ 
na  en  la  seva  Historia  de  Espana.  L’infant  en  Pere  no  va  sortir  de 
Catalunya  durant  els  mesos  de  Novembre  y  Desembre. 

Qui  va  concórrer  a  les  festes  de  Burgos  fou  son  pare,  el  rey  en 
Jaume.  Ho  diu  bé  la  Crònica  reyal,  en  els  apartats  494  8498:  «E 
quan  fom  aqui  (a  Saragoça)  vengren  nos  missatges  del  Rey  de 
Castella  quens  pregaua  que  anassem  a  les  noces  de  nostre  net  don 
Ferrando,  pus  Deus  nos  havia  tornat  en  nostra  terra  e  pregaua 
nosen  fort  carament...  e  partim  de  Taraçona  e  anam  nosen  en  ues 
Agreda,  e  trobam  lo  Rey  de  Castella  en  mig  de  la  carrera  que  exia 
a  nos...  E  sobre  aço  anam  nosen  a  Burgos...  Puys  uenguem  nosen 
en  Taraçona  e  el  Rey  de  Castella  seguins,  que  nos  uolia  partir  de 
nos  mentre  que  fossem  en  sa  terra».  Cosa  que  ve  confermada  en  la 
cèlebre  Cró?iica  de  Cardena ,  ont  trobam  que’l  dimecres  27  de  No¬ 
vembre  del  1307  de  l’era,  que  correspon  a  1269  del  nostre  estil, 
entraren  a  Burgos  els  reys  Alfons  y  Jaume,  y  el  següent  jorn 
l’infanta  Blanca  de  França,  celebrant-se’l  casament  el  dia  de  Sant 
Andreu,  sabado  postrimero  dia  deste  mes.  No  havem  pogut  aplegar 
documents  atorgats  per  Don  Jaume  en  Novembre  y  Desembre,  y 
aquest  defalt  demostra  precisament  que  havia  estat  fòra  dels  seus 

territoris.  La  Crònica  de  Jaume  I  la  trobam  exacta  una  vegada 
més,  mentre  que  comprovam  un  error  important  en  la  d’Alfons  X. 
Aquesta  no  indica  en  cap  manera  la  concurrència  del  rey  d’Aragó 
a  la  solemnitat  de  Burgos,  havent-hi  concorregut,  y  en  cambi  afer¬ 
ma  que  hi  assistí  l’infant  Pere,  que  en  aquells  moments  era  a 
Barcelona. 

Al  posar  fi  an  aquest  modest  treball  he  de  declarar  la  conve¬ 
niència  de  no  donar  crèdit  als  crítics,  els  quals,  no  entretenint-se 
en  fondes  investigacions,  jutgen  la  Crònica  del  rey  en  Jaume  obra 
inútil  y  perillosa,  plena  de  falsedats  y  errades,  sense  cap  valor  com 
a  document  històric.  Conté  certament  invencions  y  errors,  més  hi 
són  en  menor  nombre  que  en  moltes  altres  cròniques  mitg-evals. 
He  fet,  gràcies  a  pacients  investigacions,  la  comprovació  d’alguns 
punts  de  dita  Crònica  en  aquests  dos  anys  en  que  havem  volgut 
seguir  l’itinerari  de  l’infant  en  Pere.  Tinc  materials  pera  extendre 
a  molts  altres  punts  aital  confermació  documentada  y  la  portaré  a 
terme,  convidant  a  treballar  en  aquest  sentit  a  tots  els  historia¬ 
dors  dels  antics  pobles  governats  pel  Rey  Conqueridor,  que  ben 
segurs  podem  estar  de  que  faran  obra  útil  y  meritòria,  obra  digna 
dels  bons  catalans,  la  commemoració  més  noble  y  profitosa  del 
setè  centenari  del  natalici  del  més  excels  dels  prínceps  de  la  casa 
de  Barcelona. 


joaquim  MIRET  Y  SANS 


LES  EXPLORACIONS  ARQUEOLÒGIQUES  DE  COGUL 


egoneguda  l’im portancia  de  les  pintures  rupestres  de  Cogul, 


IV  ressenyades  en  el  número  del  Butlletí  corresponent  al  pas¬ 
sat  mes  de  Març,  y  tenint  en  compte  la  trascendencia  que  noves 
troballes  podrien  tenir  pera  la  proto-historia  catalana,  la  Junta 
Directiva  del  Centre  Excursionista  va  acordar  realisar  algunes 
excavacions  en  el  lloc  ont  aquelles  se  troben  enclavades,  per  lo  que 
obtingué  l’oportuna  autorisació  del  seu  proprietari,  D.  Joan  Civit, 
al  que’ns  complavem  en  remerciar  desde  aquestes  planes. 

Igualment  hem  de  remerciar  al  benèmerit  «Institut  d’Estudis 
Catalans»,  que  per  indicació  del  Centre,  y  atenent  a  l’importancia 
de  l’assumpte,  ha  sigut  el  seu  més  eficaç  cooperador  en  el  mateix, 
subvencionant  els  gastos  que  ocasionessin  les  noves  investigacions. 

de  qual  resultat  passem  a  donar  compte  després  d’haver  fet  constar 
el  patriòtic  desprendiment  d’aqueixa  culta  institució. 

Dites  investigacions  s’han  portat  a  cap  baix  la  direcció  de  don 
Lluís  Marià  Vidal,  qui  va  personar-se  en  aquell  lloc  acompanyat 
de  nostre  consoci  D.  Ceferí  Rocafort  y  del  senyor  Massot,  del  vehí 
poble  de  Puigvert.  Les  mateixes  no  han  donat  gran  resultat  y  poc 
s’ha  d’afegir  a  lo  ja  dit  pel  senyor  Rocafort  en  aquestes  planes. 
De  totes  maneres  aquesta  nova  visita  a  Cogul  haurà  sigut  ben 
fruitosa.  Si  bé  les  excavacions  practicades  no  han  donat  lloc  a  cap 
nova  troballa,  sens  dubte  per  haver  desaparegut,  a  causa  de  succes¬ 
sius  desprendiments,  el  terrer  que  en  tot  cas  havia  de  guardar  els 
objectes  arqueològics  que  poguessin  existir  com  a  contemporanis 
de  les  pintures  en  qüestió,  en  canvi  van  poder-se  obtenir  bones 
proves  fotogràfiques  de  les  mateixes,  com  també’l  permís  del  se¬ 
nyor  Civit  pera  construir  un  mur  de  tanca  y  de  contenció  d’aque¬ 
lla  gran  roca,  que  impedirà  la  probable  destrucció  d’aquell  notable 
vestigi  de  la  proto-historia  de  nostra  terra. 

Al  propri  temps  el  repetit  senyor  Civit  ha  regonegut  el  dret  de 
fadiga  al  Centre  Excursionista  de  Catalunya  y  al  «Institut  d’Es¬ 
tudis  Catalans»,  pel  qual  se  compromet  a  no  despendre-s  d’aquelles 
ni  desa  proprietat  sense  avisar-ho  prèviament  a  dites  corporacions. 

En  la  propera  partida  del  Saladar ,  aont  encara  s’endevina 
rastre  d’edificació,  va  descobrir-se  un  petit  fragment  de  ceràmica 
saguntina  y  diversos  sílex  tallats.  Respecte  les  sepultures  excavades 
en  la  roca  viva  que  existeixen  en  aquell  paratge,  van  desenterrar- 
sen  algunes,  trobant-hi  sols  les  corresponents  despulles  humanes, 
d’alguna  de  les  quals  se  va  pendre  nota. 

Aquest  ha  sigut  el  resultat  de  les  darreres  exploracions  porta¬ 
des  a  cap  a  Cogul  y  que  hauran  servit  pera  salvar  definitivament 
per  nostra  terra  un  document  ben  remarcable  que  existirà  en 
aquella  encontrada  com  a  fita  d’una  llunyana  y  primitiva  civilisa- 
ció,  per  lo  que  cal  remerciar  a  tots  els  que  hi  han  contribuit. 


R. 

NOVES  SECCIONS  EN  NOSTRE  «CENTRE» 


beint  a  la  poixança  que  desde  temps  va  prenent  el  Centre 


V_y  Excursionista,  y  a  fi  de  donar  la  deguda  importància  a  totes 
les  manifestacions  y  aspectes  de  l’excursionisme  català,  s’estan 
organisant  dins  de  la  nostra  primera  associació  excursionista 
dugués  noves  Seccions  que  no  dubtem  contribuiran  poderosament 
a  fer  més  profitosa  la  tasca  empresa  per  la  nostra  institució. 

Pot  dir-se,  donat  l’entusiasme  regnant  entre’ls  socis,  que  es  ja 
un  fet  la  creació  de  dugués  noves  Seccions.  A  les  ja  establertes 
d’Arquitectura,  Folk-lore  y  Fotografia,  s’hi  ajuntaran  a  no  tardar 
gaire  la  de  Geologia  y  Geografia  Física  y  la  d’Esports  de  Montanya, 
quals  objecte  y  finalitat  queden  ja  determinats  pel  mateix  nom  de 
les  projectades  Seccions. 

No  dubtem  de  que  en  el  número  prop-vinent  podrem  donar 
compte  de  la  constitució  de  les  mateixes.  Avui  ens  limitem  a  co¬ 
municar  la  nova  a  nostres  llegidors  y  a  publicar  a  continuació  la 
Circular  enviada  als  senyors  socis  pels  organisadors  de  la  primera 
de  dites  projectades  Seccions: 

«No  es  pas  d'avui  que  en  el  Centre  Eíxcursionista  de  Catalunya’s 
manifesta  la  tendencia  a  conreuar  l’excursionisme  científic.  Ja  en  sos  orí¬ 
gens  porta  aquell  segell,  perquè,  com  tots  sabeu,  el  Centre  d’avui  proce¬ 
deix  de  la  fusió  de  dugués  associacions,  una  de  les  quals  tenia  per  únic  ob¬ 
jecte  l’enunciat,  y  fins  se  titolava  «Associació  Catalana  d’Excursions  Cientí¬ 
fiques  . 

»Y  encara,  dins  de  l’excursionisme  científic,  el  Centre  ha  mostrat 
una  marcada  preferencia  per  una  hermosa  branca  de  les  Ciencies  Naturals, 
com  es  la  Geologia  y  Geografia  Física:  d’això’n  són  bona  prova’ls  cursos  que 
de  les  dites  materies  s’han  donat  en  el  Centre  ab  èxit  extraordinari,  puix 
han  atret  a  les  respectives  càtedres  un  nombre  de  socis  com  no  s’hauria 
pogut  mai  esperar,  donada  l’aridesa  de  la  part  purament  especulativa  d’aques  • 
tes  ensenyances,  que  es  la  que  pot  tractar-se  en  les  lliçons  ordinàries  dona¬ 
des  en  lloc  tancat. 

»  Les  excursions  geològiques  organitzades  per  la  càtedra  de  Geologia 
han  despertat  sempre’l  més  viu  interès  entre’ls  socis  del  Centre  y  han 
contribuit  a  mantenir  viu  l’amor  a  l’estudi,  fent  oblidar,  en  contacte  ab  la 
Naturalesa,  aquella  part  àrida  a  que  abans  ens  referíem. 

»  Per  aquest  bon  camí  emprès,  el  Centre  ha  esdevingut  en  poc  temps, 
a  més  d  una  agrupació  recreativa  y  d’esbarjo,  un  fogar  intens  de  cultura 
catalana. 

»Els  socis  que  subscriuen  entenen  que  aquest  espontani  moviment  de 
l’associació,  en  lloc  d’esser  considerat  com  un  fet  casual  y  sense  impor¬ 
tància,  ha  d’esser  aprofitat,  encausat  y  enrobustit,  donant-li  una  forma 
definitiva  dins  del  Centre  y  considerant-lo  com  una  de  tantes  manifesta¬ 
cions  del  renaixement  científic  de  Catalunya,  que  per  sort  ha  seguit  al 
literari,  artístic  y  polític. 

»  Per  altre  cantó,  creyem  quasi  inútil  fer  aquí  l’apologia  de  l’excursio¬ 
nisme  científic  en  general  y  en  particular  del  que  visa  an  els  estudis  de 
caràcter  geològic  y  geogràfic.  La  contemplació  de  la  Naturalesa  té  sempre 
en  sí  mateixa  encants  sobrats,  més  en  certes  ocasions  no  li  ha  de  venir 
malament  l’ajuntar-hi  un  factor  més.  j Quantes  vegades,  pera  assolir  un 
hermós  lloc  ombrívol  o  asprament  selvaige,  oferint  a  l’encantat  vianant 
ses  aigües  unes  voltes  tètriques  y  mortes,  altres  deliciosament  enjogaçades, 
se  veu  aquell  obligat  a  atravessar  àrides  y  monòtones  encontrades  d’ont 
l’artista  més  fantasiós  es  incapaç  d’arrancar  una  nota  vibrant?  Doncs  aquí 
precisament  l’excursionista  geòlec  o  geògraf  hi  pot  estar  com  el  peix  a 
l’aigua:  per  ell  tot  té  interès;  la  Naturalesa  té  un  full  hermós  del  seu 
llibre  en  cada  troç  de  terra,  y,  si  no’l  deixa  veure  a  sobre,  el  mostra  més 
o  menys  ocult  a  sota.  La  Ciència  es,  doncs,  el  més  útil  auxiliar  del  turisme. 

»Per  tots  aquests  motius,  a  fi  d’obtenir  resultats  profitosos  que  no 
s’assolirien  isoladament,  els  socis  que  subscriuen  creuen  arribada  l’hora 
de  crear  d’una  manera  oficial,  dintre  del  benemèrit  Centre  Excursionista 
de  Catalunya,  la  secció  de  Geologia  y  Geografia  Física.  —  Lluís  Marià 
Vidal.  —  Norbert  Font  y  Sagué,  pbre.  —  Francisco  Novellas.» 


REVISTA  DE  REVISTES 

Boletín  de  la  Real  Acadèmia  de  la  Historia,  Juny  de  1908. 

En  el  número  corresponent  an  aquest  mes  del  seu  volum  LII  publica’ls 
següents  treballs:  Foro  romano  de  Cartagena ,  per  D.  Gimenez  de  Cisneros 
y  Hervàs;  El  sitio  de  Almeria,  per  F.  Codera;  Inscripciones  romanas  y 
griegas  de  Cartagena ,  Alma^arrón,  Pego,  Valera,  Herramèlluvi,  Córdoba, 
Véley-Rubio  y  Vera,  per  F.  Fita;  Mèlanges  de  la  Faculté  Orientale  de  la 
Université  Saint  Joseph  (Beyrouth),  per  Francisco  Codera;  y  El  sitio  de 
Baler,  por  S.  Martín  Cereyo,  per  F.  Barado.  Conté,  ademés,  les  seccions  de 
V ariedades  y  Noticias  y  V Index  del  volum  LII. 

Bulletin  Hispanique,  Abril-Juny  de  1908. 

Conté’ls  tres  següents  notables  treballs:  Passeigs  arqueològics  per 
Espanya.  Osuna  (continuació),  per  P.  Paris;  Els  camps  de  Scipió  a  Numan- 

cia,  per  A.  Schulten;  y  Enquesta  sobre’ls  jueus  espanyols  v  portuguesos  a 
Burdeus  (continuació),  per  G.  Cirot.  Publica  també  les  seccions  acostuma¬ 
des  de  Varietats  y  Bibliografia ,  diversos  gravats  y  dugués  làmines  soltes. 

La  Montagne,  Juny  de  1908. 

Publica  un  treball  de  L.  Desbuissons  sobre  La  vall  de  Binn,  y  altre  de 
Enric  Vallot  sobre  Els  camins  de  montanya,  rublert  d’observacions  ben 
curioses  y  interessants  pera  tot  excursionista.  En  la  secció  de  Crònica 
alpina  dóna  compte  de  varies  noves  exploracions  realisades  durant  l’any 
darrer,  y  segueix  igualment  la  ressenya  de  camins,  carreteres  y  refugis  que 
metòdicament  ve  realisant.  Publica  també  les  seccions  de  Meteorologia, 
Notes  alpines,  Bibliografia  y  Crònica  del  Club  Alpí  Francès,  com  també 
diferentes  notables  ilustracions  que  acompanyen  els  treballs  indicats. 

Touring,  Juny  de  1908. 

Publica,  entre  altres,  la  continuació  del  treball  Les  aigües  tiberines, 
per  L.  V.  Berta  re  1 1  i ;  altre  de  G.  C.  Abba  sobre  Itineraris  de  Garibaldi;  un 
de  molt  curiós  d’A.  de  Marchi,  Com  se  viatjava  en  els  temps  de  l'antiga 
Roma ;  la  continuació  de  Les  valls  alpines,  per  L.  Brasca;  y  les  notes  espor¬ 
tives  que  regularment  completen  aquesta  revista.  Conté  igualment,  y  com 
de  costum,  nombrosos  gravats. 

Alpi  Giulie,  Maig-Juny  de  1908. 

Publica  unes  ressenyes  de  la  Sessió  commemorativa  del  XXV  aniversari 
de  la  fundació  de  la  Società  Alpina  delle  Giulie,  y  del  XXVI  Congrés  de  la 
mateixa  entitat  celebrat  en  3 1  del  passat  mes  de  Març.  Completen  el  número 
varis  altres  treballs,  entre  ells  un  de  dedicat  a  Un  poeta  de  la  montanya, 
G.  Carducci,  y  l’acostumada  Crònica  alpina. 

The  Alpine  Journal,  Maig  de  1908. 

Publica’ls  següents  interessants  treballs:  Excursions  montanyenques  a 
Garhíval,  per  T.  G.  Longstaff,  ressenya  de  sa  visita  a  una  de  les  regions 
més  hermoses  del  Himalaia,  de  la  qual  presenta  vuit  boniques  reproduc¬ 
cions  fotogràfiques  y  un  mapa  que  acompanyen  aquest  treball;  Una  nota 
sobre  les  ascensions  de  Johnson  al  Kuen-Luen,  pel  propri  Mr.  Longstaff; 
Nieves  penitentes  al  Himalaia,  per  W.  Hunter  Workman  y  altres,  ab  varis 
gravats \  Altra  manera  d’estimar  les  montanyes,  per  F.  W.  Bourdillon;y 
les  seves  acostumades  seccions  que  completen  l’important  publicació  del 
Club  Alpí  de  Londres. 

Mitteilungen  des  D.  und  0.  Alpenvereins,  i5  Juny  de  1908. 

Publica  l’ordre  de  l'Assamblea  General  que  ha  de  celebrar  l’entitat  de 
que  es  portant-veu  el  dia  18  de  Juliol;  un  treball  de  Carles  Schottner  sobre 
La  nova  cabana  de  Karlsbad  en  les  Dolomites ;  y  altre  sobre  Higiene  social 

dels  montanyencs  a  través  de  l’Historia ,  pel  Dr.  Max  Jacobi;  a  més  de  ses 
seccions  ben  interessants  de  Varia  y  Bibliografia. 

Jahrbuch  des  Ungarischen  Karpathen-Vereines. 

Hem  rebut  aquest  Anuari,  corresponent  a  l’any  que  som,  y  que  en  res 
desmereix  dels  anteriors.  Publica  les  ressenyes  de  varies  excursions  ben 
interessants;  treballs  de  topografia  y  ciencies  naturals;  la  crònica  de  l’asso¬ 
ciació  y  ses  varies  seccions,  y  diferentes  noticies  d’interès  ben  remarcable. 
Publica  també  tres  làmines  soltes  que  acompanyen  un  dels  treballs  insertats. 

Svenska  Turist-Foreningens,  any  1908. 

Aquest  Anuari  de  l’important  associació  sueca,  compost  de  440  planes, 
ab  més  de  250  gravats  intercalats  en  el  text  y  24  làmines  soltes,  forma  un 
volum  molt  notable  per  son  contingut,  ab  varies  ressenyes  o  treballs  excur- 
sionístics  y  noves  de  gran  interès  que’n  fan  una  publicació  en  extrem 
recomanable. 

Hem  rebut  també  durant  el  mes  el  Butlletí  del  Club  Alpí  de  Crimea  y 
del  Caucas,  d’Odessa;  la  Revue  Catalane,  de  Perpinyà;  la  Revue  des  Lan- 
gues  Romanes ,  The  Canadian  entomologist,  les  Memorias  de  la  Real  Aca¬ 
dèmia  de  Ciencias  y  Artes,  Cultura  Espaiïola,  el  Butlletí  del  Centre  Excur¬ 
sionista  de  la  Comarca  de  Bages,  VI lustració  Catalana,  Catalufía  y  moltes 
altres.  —  E.  V.  R. 


SECCIÚ  OFICIAL 


SOCIS  INGRESSATS  DURANT  EL  SEGON  TRIMESTRE  DE  1908 

SOCIS  RESIDENTS 

D.  Amador  Alsina. —  D.  Joan  Quer  Güell. —  D.  Joseph  Pedret  Garriga. 

—  D.  Amadeu  Riera.  —  D.  Felip  Puig  Rigau.  —  D.  Julià  Pedra.  —  D.  Eu¬ 
geni  Ordeig  Estasen. —  D.a  Maria  Galilea.  —  D.  Enric  Collaso.  —  D.  Joseph 
Massot  y  Palmers.  —  D.  Modest  Montesinos.  —  D.  Joseph  Antoni  Grau 
Farreras.  —  D.  Lluís  Vila  y  Valentí.  —  D.  Joaquim  Gimenez  Solà.  — Don 
Miquel  Trilles. — D.  Joseph  Bri  1  las  Socias. — D.  Amador  Guerra  y  Vergés, 

D.  Antoni  Sebastià  Marquès.  —  D.  Manuel  Pujol  y  Bardera.  —  D.  Joseph 
Pallàs  y  Carreras.  —  D.  Esteve  Andorrà.  —  D.  Frederic  Groch.  —  D.  Joan 
Miró,  — D.  Manuel  Planells.  —  D.  Alfons  Juyol. —  D.  Jaume  Amer  y  Pena. 

—  D.  Enric  Vinyas  Miró.  —  D.  Víctor  Rahola  y  Trèmols.  —  D.  Castor  Es- 
cofet  y  Trèmols.  —  D.  Agustí  Massuet  y  Grau.  —  D.  Josep  Vidal  y  Gomis. 

—  D.  Ricart  Pons.  —  D.  Joaquim  Pintó  y  López. —  D.  Joseph  Bachs  Calde- 
ró.  —  D.  Joseph  E.  Vidal  y  Sivilla. 

SOCI  DELEGAT 

D.  Marian  Gómez  y  Gonzàlez,  a  Saragoça. 

DONATIUS  PERA  LA  BIBLIOTECA 

De  D.  Albert  Santamaría:  diferents  anuncis  en  forma  de  follets  ilus- 
trats. 

De  D.  Joseph  Puig  y  Cadafalch:  el  volum  de  l’últim  Congrés  d’Ar¬ 
queologia  celebrat  a  França. 

De  l’«Asociación  de  los  Amigos  de  la  Fiesta  del  Arbol»:  el  volum  de 
la  Crònica  de  la  Fiesta  del  Arbol. 

De  D.  Aureli  Capmany:  dos  exemplars  de  la  cançó  popular  catalana 
Lo  fill  del  Rey,  y  altres  dos  de  la  que  du  per  títol  Consell,  publicades  pel 
donador. 

De  D.  Ferran  de  Segarra:  un  follet.  Los  segells  del  Rey  En  Jaume  I. 
Sigilografia  dels  Comtes  d' Urgell. 

De  Mr.  Marcel  Chevalier:  un  nombre  de  la  Revue  Scientifique,  que 
conté’l  treball  Les  glaciers  plèistoc'enes  dans  les  vallées  d’Andorre.  —  Dos 
quaderns  que  contenen  altres  dos  estudis:  Sur  les  glaciers  pléistocènes  dans 
les  vallées  d’Andorre  y  Sur  les  glaciers  pléistocènes  dans  les  vallées  d’Andor¬ 
re  et  dans  les  aules  vallées  espagnoles  environnantes. —  Y,  finalment,  un 
follet:  La  transhumance  et  la  vie  paslorale.  Treballs  tots  escrits  pel  propri 
donador. 

De  D.  Francisco  Montsalvatge:  un  volum,  Colección  Diplomàtica  del 
Condado  de  Besalú,  publicat  pel  propri  donador. 

DONATIUS  PERA  LES  COLECCIONS 

De  l’Alcalde  de  Mahó:  una  colecció  de  postals  referents  an  aquell  país. 

De  D.  Narcís  Cuyàs:  sis  positius  referents  a  Ull  de  Ter. 

De  la  Real  Acadèmia  de  Bones  Lletres:  un  exemplar  dels  Discursos 
leídos  en  la  recepción  pública  de  D.  Salvador  Sanpere  y  Miquel  en  dita 
corporació. 

De  D.  A.  Meillon:  un  exemplar  d’Esquisse  toponymique  sur  la  Vallée 
de  Cauterets. 

De  D.  Joseph  Fernàndez  y  Nieto:  un  follet  que  conté  un  treball  histò¬ 
ric  referent  a  una  societat  de  socors  mutuals. 

JUNTA  GENERAL  ORD1NAR1A 

Prèvia  la  corresponent  convocatoria,  va  celebrar-se ’l  dia  16  del  mes  de 

Juny,  a  les  dèu  del  vespre,  essent  presidida  pel  senyor  President  del  Centre, 
D.  César  A.  Torras. 

Llegida  pel  Secretari,  D.  Emili  Llatas,  l’acta  de  la  Junta  General  de 
l’any  anterior,  fou  aprovada,  com  també  foren  aprovats  els  comptes  que 
presentà’l  senyor  Tresorer,  D.  Juli  Vintró. 

Se  procedí  després  a  la  renovació  de  càrrecs  que  per  haver  transcorre¬ 
gut  el  temps  reglamentari  devien  obtenir  nova  elecció,  resultant  elegits  els 
senyors  D.  Jaume  Massó  y  Torrents  com  a  Vice-president,  D.  Pere  Domè¬ 
nech  y  Roura  com  a  Secretari  primer,  y  com  a  Vocals  els  senyors  D.  Joseph 
Galbany,  D.  Daniel  Girona  y  D.  Manuel  Miret. 

Se  presentaren  algunes  proposicions,  que  foren  igualment  acceptades, 
de  les  quals  oportunament  donarem  compte,  y,  després  d’haver-se  ben  acu- 
llit  un  vot  de  gràcies  als  senyors  D.  César  A.  Torras  y  D.  Joseph  Galbany 
per  la  seva  iniciativa  en  procurar  que  tingués  l’importancia  obtinguda 
l’excursió  a  les  Illes  Balears  ab  motiu  del  VII  centenari  del  rey  en  Jaume  I, 
y  d’haver-se  també  aprovat  un  vot  de  gràcies  pera’ls  senyors  D.  Lluís  Lla¬ 
gostera,  D.  Emili  Llatas,  D.  Antoni  Amatller,  D.  Joaquim  Morelló  y  Don 
Lluís  Valls  pel  zel  ab  que  havien  desempenyat  els  respectius  càrrecs,  se 
tancà  la  sessió  de  la  Junta  General  pel  senyor  President,  el  citat  senyor 
Torras. 

La  Junta  Directiva,  en  conseqüència,  queda  constituida,  pera  desde’l 
mes  de  Juliol  proper,  en  aquesta  forma: 

D.  César  A.  Torras,  President ;  D.  Jaume  Massó  y  Torrents,  Vice-pre¬ 
sident;  D.  Juli  Vintró,  Tresorer;  D.  Pere  Domenech  y  Roura,  Secretari 
primer;  D.  Carles  Jordà  y  Fages,  Secretari  segon;  D.  Francesc  Carreras  y 
Candi,  D.  Eduard  Vidal  y  Riba,  D.  Joan  Danés  y  Vernedas,  D.  Joseph  Gal¬ 
bany,  D.  Daniel  Girona  y  D.  Manuel  Miret,  Vocals. 

També  dins  d’aquest  mes  han  renovat  llurs  respectives  juntes  les  Sec¬ 
cions  de  Fotografia,  Arquitectura  y  Folk-lore,  resultant  constituides  en  la 
forma  següent: 

Secció  de  Fotografia:  D.  Alfred  Gaza,  President;  D.  Lluís  Llagostera, 
Arxiver;  D.  Joseph  Amat,  Secretari;  y  D.  Artur  Mora  y  D.  Pere  Reig, 
Vocals. 

Secció  d’Arquitectura:  D.  Geroni  Martorell,  President;  D.  Guillem 
Busquets,  Vice-president;  D.  Joseph  Domenech,  Tresorer;  D.  Jaume  Sintas, 
Arxiver;  D.  Ramon  Puig  y  Giralt,  D.  Agustí  Domingo,  D.  Joaquim  Marich 
y  D.  Francisco  Nebot,  Vocals. 

Secció  de  Folk-lore:  D.  Fidenci  Kirchner,  President;  D.  Joan  Riera  y 
Vilarnau,  Secretari;  D.  Miquel  Gatuellas,  Vice-secretari;  senyoreta  D/  Ade¬ 
laida  Ferré,  D.  Ramon  Miquel  y  Planas  y  D.  Modest  Serra  y  Gonzalez, 
Vocals. 


220 


Butlletí  del 


CRÒNICA  DEL  CENTRE 


JUNY  DE  1908 

EXCURSIÓ  A  LES  BALEARS 


Del  4  al  10  d’aquest  mes  va  efectuar-se  la  projectada  expedició  organi- 
sada  pel  nostre  Centre  Excursionista  d’acord  ab  la  Comissió  del  VI Iè  cen¬ 
tenari  del  rey  Don  Jaume  I,  a  fi  de  visitar  les  illes  de  Menorca,  Mallorca  y 
Ibiça,  la  que  va  realisar-se  seguint  puntualment  l’itinerari  que  fou  publi¬ 
cat  en  el  número  passat. 

El  vapor  «Balear»,  nolejat  expressament,  va  sortir  el  dia  4  portant 
més  de  cent  expedicionaris,  entre’ls  quals  hi  anaven  les  representacions  de 
l’Ajuntament  de  Barcelona  y  altres  corporacions  municipals  catalanes;  la 
de  la  Diputació  Provincial  de  Barcelona;  delegats  del  Foment  del  Treball 
Nacional,  de  la  Cambra  de  Comerç,  de  l’Ateneu,  de  l’«Unió  Catalanista», 
«Lliga  Regionalista»,  «Associació  Nacionalista  Catalana»,  «Centre  Nacio¬ 
nalista  Republicà»,  y  de  moltes  altres  corporacions  y  entitats  de  nostra 
terra,  junt  ab  una  nodrida  representació  de  la  premsa  diaria  de  ciutat. 
Els  senyors  D.  César  A.  Torras,  president  del  Centre,  y  D.  Lluís  Duran 
y  Ventosa,  de  la  Comissió  de  Festes  del  Centenari,  portaven  la  direcció 
d’aquesta  important  y  patriòtica  expedició. 

Aquesta  va  portar-se  a  cap  ab  tota  felicitat,  y  res  direm  del  seu  desen¬ 
rotllament  perquè  en  un  dels  pròxims  números  publicarem  una  detallada 
ressenya,  encomanada  a  nostre  company  D.  Joseph  Galbany  y  Parladé,  el 
principal  organisador  de  l’excursió.  Sols  direm  aquí  que  va  despertar  gran 
interès  y  entusiasme  entre’ls  nostres  germans  d’aquelles  illes,  que  prodi¬ 
garen  als  expedicionaris  tota  mena  d’obsequis  y  caloroses  ovacions,  que 
refermaran  encara  més  els  llaços  de  germanívola  amistat  que  ab  ells  han 
de  lligar-nos. 

Desde  aquestes  planes  ens  complavem  en  remerciar-los  a  tots  ells  y  a 
testimoniar  nostre  coral  agraiment  y  nostra  recordança  d’aquelles  ràpides 
jornades,  com  també  ho  fem  per  la  persona  del  senyor  Estarella,  el  simpàtic 
capità  del  «Balear»,  el  qual,  junt  ab  la  seva  oficialitat  y  tripulació  tota, 
tant  van  contribuir  al  mellor  èxit  y  profit  d’aquesta  expedició,  que  va  ter¬ 
minar  el  dia  10  a  l’anclar  novament  en  nostre  port  el  vapor  de  referencia. 


RESSENYES  D’EXCURSIONS 

El  dia  5  nostre  consoci  D.  Antoni  Bartomeus  va  donar  la  seva  quarta 
y  darrera  conferencia  sobre  la  Costa  Emporitana,  descrivint  El  Cap  de 
Creus  y  presentant  una  vistosa  colecció  de  projeccions  fotogràfiques 
d’aquella  interessant  regió,  tant  minuciosament  descrita  pel  senyor  Barto¬ 
meus  en  el  transcurs  de  les  seves  disertacions. 

El  dia  12  D.  Juli  Soler  y  Santaló  va  ressenyar  les  seves  Ascensions  al 
Pic  de  Poseís  ( 3.367  m.)  y  al  Port  d’Oo  ( 3.002  m.)  en  els  Pireneus  d'Osca, 
fent  un  estudi  d’aquelles  boniques  encontrades  y  dels  itineraris  realisats  y 
exhibint  nombroses  projeccions  lluminoses  de  clixés  obtinguts  durant 
l’excursió  pel  propri  conferenciant. 

CONFERENCIA  NOTABLE 

Ho  fou  realment  la  donada’l  dia  iq  per  D.  Josep  Puig  y  Cadafalch, 
que  va  disertar  sobre’l  següent  tema:  Una  escola  romànica  ab  cobertes  de 
fusta  al  sigle  XII  a  Catalunya.  Iglesies  de  les  Valls  d'Aran  y  Bohï,  com  a 
desenrotllament  del  seu  recull  d’estudis  fets  durant  una  excursió  patroci¬ 
nada  per  l’«.lnstitut  d’Estudis  Catalans».  Auxiliat  ab  la  presentació  de 
nombroses  projeccions  fotogràfiques,  va  donar  una  idea  acabada  de  l’exis- 
tencia  en  aquelles  valls  d’un  tipu  d’iglesia  de  construcció  primitiva  y 
sistema  atraçat  d’uns  mateixos  caràcters  y  notes  distintives  que,  a  pesar 
d’ulteriors  modificacions,  han  arribat  fins  a  nostres  dies,  mostrant-nos  un 
tipu  especial  d’entre  les  construccions  propries  del  sigle  XII. 

SESSIONS  COMMEMORATIVES  DEL  CENTENARI  DE  D.  JAUME  I 

Els  llocs  visitats  pel  rey  Don  Jaume.  —  El  dia  20  va  celebrar-se 
una  sessió  al  Palau  de  Belles  Arts,  baix  l’iniciativa  de  la  Comissió  de  Fes¬ 
tes  pera  la  Commemoració  del  Centenari  del  gran  rey,  dedicada  a  recordar 
els  itineraris  seguits  per  Don  Jaume.  En  aquesta  sessió  van  anar-se  exhi¬ 
bint  nombrosos  clixés  dels  llocs  més  notables  visitats  pel  gran  Conqueri¬ 
dor,  desde  Montpeller  y  Montsó  fins  a  Poblet  y  Tarragona,  ont  descansen 
ses  despulles.  El  senyor  Martorell  anava  presentant  aquestes  vistes  de 
terres  catalanes,  valencianes,  aragoneses  y  mallorquines,  fent  atinades  con¬ 
sideracions  sobre  cada  una  d’elles  y  sobre  llur  especial  caràcter  o  nota  dis¬ 
tintiva. 

Un  mercat  en  el  sigle  XIII.  —  El  dia  22  nostre  consoci  Mossèn  Joan 
Serra  y  Vilaró  va  llegir  un  interessant  treball  ple  de  datos  molt  curiosos, 
exposant  y  donant  una  idea  ben  clara  y  acabada  d’un  mercat,  el  de  Bagà,  en 
ple  sigle  XIII,  ab  els  preus  corrents  de  mercaderies  y  serveis,  constituint  tot 
plegat  un  notable  capítol  de  l’historia  d’aquell  període  de  la  nostra  terra. 

La  marina  catalana  en  temps  de  Don  Jaume  I.  —  Tal  fou  el  tema 
escullit  pel  nostre  consoci  y  amic  D.  Daniel  Girona  pera  la  conferencia 
donada’l  dia  26  d’aquest  mes.  El  treball  ben  conciençut  del  senyor  Giro¬ 
na  serà  publicat  íntegrament  en  nostres  planes,  lo  que’ns  excusa  de  dir-ne 
•res  en  aquesta  secció.  Sols  cal  fer  remarcar  que  es  un  estudi  acabat  de 
Testat  y  de  l’importancia  de  la  marina  catalana  en  aquells  temps  gloriosos 
pera  nostra  patria. 

Gran  festival  de  Balls  regionals  en  honor  del  Congrés  de  l’Histo¬ 
ria  de  la  Corona  d’Aragó.  —  El  dia  28  al  vespre  va  celebrar-se  al  Palau 
de  Belles  Arts  un  festival  que’l  Centre  va  rebre  l’encàrrec  d’organisar 
en  obsequi  dels  senyors  del  Congrés  Històric  que  se  celebrava  en  nostra 
ciutat,  com  a  coronament  de  les  festes  que  aquesta  temporada  han  vingut 
celebrant-se  en  honor  y  glòria  del  rey  Don  Jaume  I  el  Conqueridor.  Tot  ell 
va  ser  dedicat  als  balls  regionals  de  l’antiga  Corona  d’Aragó,  que  foren 
interpretats  per  diferentes  parelles  de  dançaires  de  valencians,  mallor¬ 
quins,  aragonesos  y  catalans,  que  foren  fortament  aplaudits. 

EN  HONOR  DE  L’«UN10NE  EXCURSIONISTI »  DE  TORINO 

El  dia  21  van  arribar  a  nostra  ciutat,  ab  el  vapor  «Orione»,  més  de  tres- 
cents  excursionistes  italians  d’aquella  associació  torinesa.  El  Centre  va 
apressar-se  a  donar-los  la  benvinguda  y  a  acompanyar-los  durant  sa  estada 
a  nostra  terra.  El  mateix  dia  al  vespre  van  visitar  el  nostre  estatge  social, 
oferint-los  ab  aquest  motiu  una  sessió  de  projeccions  fotogràfiques  de  vistes 
dels  monuments  y  llocs  més  notables  de  Catalunya,  cambiant-se  ab  aquest 
motiu  frases  d’afecte  entre  nostre  president,  D.  César  A.  Torras,  y  el 
senyor  Perotti,  president  y  director  de  l’expedició.  El  dia  23,  els  senyors 
Torras,  Llagostera,  Galbany,  Miret  y  Vidal  van  acompanyar  als  excursio¬ 
nistes  forasters  a  Montserrat,  fent  varies  y  diferentes  excursions  per  aquella 
montanya.  El  dia  de  la  despedida’ls  representants  del  nostre  Centre  foren 
convidats  al  banquet  de  comiat  que  va  celebrar-se  a  l’Hotel  Miramar,  cor¬ 
responent  el  Centre  an  aquesta  finesa  obsequiant  a  les  senyores  y  senyoretes 
de  l’expedició  ab  ramells  de  flors  naturals,  que  foren  coralment  agrahits. 

Al  saludar  novament  a  nostres  amics  de  Turin,  desitgem  servin  bona 
recordança  de  sa  estada  a  Catalunya,  y  fem  vots  pera  la  germanor  entre  les 
respectives  entitats  excursionistes. 

SECCIÓ  DE  FOLK-LORE 

El  dia  7,  D.  Joan  Guasch,  director  de  l’agrupació  «La  Dança»,  va  donar 
una  conferencia  pera  explicar  les  diferencies  de  ritme  y  de  figures  que  hi 
havia  entre’ls  ballets  de  la  Cerdanya  y  els  de  l’Empordà,  y  a  l’efecte  presen¬ 
taren  com  a  mostra  y  comprovació  L'Hereu  Riera  y  el  Sant  Farriol  de 
l’Empordà,  y  la  Dança  de  Campdevànol  y  el  Ball  Cerdà  de  la  Cerdanya. 

Curs  de  Folk-lore,  donat  pel  president  de  la  Secció,  en  Rossend 
Serra  y  Pagès. 

Dia  13. — Conferencia  XXVII. — Jocs  infantívols.  II. — Joguines. — 
Classificació  dels  jocs  segons  les  joguines.  —  Quines  són  les  millors. — 
Valor  pedagògic  y  moral  que  tenen. —  Preceptes  higiènics. — Serveis  que 
han  fet  a  la  ciència.  —  Ullada  retrospectiva  (pilota,  nines,  ossets,  etc. ). — 
T eatre  infantívol.  —  Treballs  manuals.  —  Joguines  instructives. 

Les  festes  del  Centenari  del  rei  en  Jaume  han  impedit  la  continuació 
-de  les  conferencies  de  Folk-lore. 

CONVERSES  D’ARQUEOLOGIA 

Programa  de  les  lliçons  explicades  durant  el  mes  per  D.  Pelegrí  Casa¬ 
des  y  Gramatxes: 

Conversa  XCIU  ( dia  1  .er  de  Juny ). —  Novena  de  les  Hispanies  abans- 
romanes. — Continuació  de  l’examen  de  les  esculptures  del  Cerro  de  los  San¬ 
tos.  —  Estàtues  y  testes  virils.  —  Troballes  en  el  L·lano  de  la  Consolación. — 
Filiació  artística  de  les  obres  d’art  dels  predits  punts.  —  La  Dama  de  Elche. 
—  Estudi  d’aquesta  cèlebre  esculptura. 

Conversa  XCIV  (dia  15).  —  Desena  de  les  Hispanies  abans-romanes. — 
Invasió  púnica.  —  Colonies  focees.  —  Esculptures  conceptuades  cartagi¬ 
neses. —  Esteles  votives.  —  Baixos  relleus  descoberts  en  la  necròpolis  pre- 
romana  d’Osuna.  —  Son  caràcter  y  procedència.  —  Conclusions  sobre  1  ’es- 
culptura  ibèrica. 

Ab  aquesta  conversa,  que,  com  totes  les  anteriors,  va  anar  acompa¬ 
nyada  de  nombroses  projeccions  fotogràfiques,  el  senyor  Casades  va  despe- 
dir-se  per  aquest  curs  de  sos  constants  oyents  que  ab  tota  assiduitat  han 
anat  assistint  a  ses  aprofitables  explicacions. 


NOVES 

Federació  ,de  Societats  Pireneístes.  —  Durant  els  dies  8  y  9  del 
pròxim  mes  d’Agost  se  celebrarà  un  nou  Congrés  Pireneísta  que  tindrà 
lloc  a  la  bonica  població  de  Tarbes,  realisant-se  ab  dit  motiu  diferentes 
excursions  per  aquella  hermosa  encontrada, 

A  la  tarda  del  primer  dels  citats  dies  se  reunirà  la  Comissió  de  Topo¬ 
grafia  y  Toponímia  pirenenca,  y  al  matí  del  sentdemà  s’aplegaran  tots  els 
senyors  delegats  pera  tractar,  entre  altres,  les  següents  interessantes  qües¬ 
tions:  lloc  ont  haurà  de  reunir-se’l  proper  Congrés;  presentació  de  guies; 
fixació  de  dates  pera  concursos  de  skis;  procedència  de  l’admissió  en  la  Fede¬ 
ració  dels  Sindicats  d’Iniciativa  y  de  les  Societats  Científiques;  curs  donat 
als  acords  anteriors;  proposicions  presentades  al  començ  de  la  reunió,  etc. 

Les  excursions  tindran  lloc  els  dos  dies  següents,  realisant-se  per  Cau- 
terets,  Llac  de  Gaube,  Ossoue,  Vignemale  y  Gavarnie.  Les  companyies  de 
ferro-carrils  han  ofert  importants  rebaixes. 

El  nostre  Centre  Excursionista  de  Catalunya,  que  forma  part  de  dita 
Federació  de  Societats  Pireneístes,  enviarà  una  expressa  delegació  a  Tarbes 
pera  assistir  a  dit  Congrés  y  festes  que  ab  tal  motiu  s  organisaran,  a  la 
qual  no  dubtem  s’hi  ajuntaran  un  bon  aplec  de  distingits  consocis.  A  la 

Secretaria  del  Centre  se  facilitaran  tots  els  detalls  que  puguen  interessar 
ais  senyors  socis.  * 

El  Xalet-refugi  d’Ull  de  Ter.  —  Terminades  ja  per  ara  les  ràfagues 
de  mal  temps  dominant  en  la  serralada  pirenenca,  el  dia  5  del  mes  actual 
nostres  benvolguts  consocis  senyors  Guarro  y  Martorell  sortiren  cap  a 
Camprodon  y  Ull  de  Ter  a  fi  d’entrevistar-se  ab  el  senyor  Faustina,  contrac¬ 
tista  de  les  obres  del  nostre  Xalet  y  preparar  la  continuació  de  les  obres 
del  mateix,  que  varen  rependre-s  seguidament,  havent  continuat  fins  avuy 
sense  interrupció.  Durant  l’hivern  les  obres  realisades  s’han  conservat  per¬ 
fectament,  no  observant-se  ni’l  més  petit  desperfecte. 

No  dubtem  de  que,  si’l  temps  ens  ajuda,  aquest  estiu  podrem  donar 
per  acabades  les  obres  del  nostre  primer  Xalet-refugi  aixecat  al  bell  mitg 
d’una  de  les  més  hermoses  encontrades  pirenenques. 

Durant  aquest  hivern  han  continuat  els  donatius  de  nostres  benefac¬ 
tors  amics  y  consocis,  distingint  se  d’una  manera  especial  l’Excma.  Diputa¬ 
ció  Provincial  de  Barcelona,  que,  atenent  a  l’obra  de  cultura  que  repre¬ 
senta’l  nostre  esforç  colectiu,  ha  aprovat  ja  una  important  subvenció  pera 
contribuir  a  la  suscripció  oberta,  qual  llista  continuarem  en  un  dels  pro¬ 
pers  números. 

Merescudes  distincions.  —  Ho  són  realment  les  otorgades  fa  molt 
poc  als  nostres  estimats  companys  D.  César  A.  Torras  y  D.  Lluís  Llagoste¬ 
ra,  president  y  vice-president  del  nostre  Centre  Excursionista  de  Cata¬ 
lunya,  pels  seus  treballs  en  pro  de  l’excursionisme  y  de  la  cultura  científica 
del  nostre  poble. 

En  efecte,  ens  complavem  en  comunicar  a  nostres  benvolguts  llegidors 
que  la  Direcció  Central  del  Club  Alpí  Francès  ha  acordat  proposar  al 
senyor  Torras  com  a  soci  honorari  d’aquella  benemèrita  y  important  asso¬ 
ciació  que  en  tanta  estima  es  tinguda  per  tot  arreu;  y  que’l  senyor  Llagos¬ 
tera  ha  sigut  nomenat  «Officier  d’Académie»,  distinció  sols  otorgada  a  la 
gent  de  carrera  que  s’han  distingit  més  per  llurs  treballs  científics. 

A  nosaltres  no’ns  cal  ni’ns  pertoca  parlar  dels  mèrits  dels  nostres  com¬ 
panys:  estem  massa  agermanats  ab  els  mateixos  pera  poder  fer  creure  que 
ho  fem  imparcialment.  Al  pendre-ns  quasi  com  a  propries  pel  Centre  Ex¬ 
cursionista  de  Catalunya  aquestes  distincions,  no  fem  més  que  fer-les  re¬ 
marcar  a  nostres  consocis  y  llegidors  y  felicitar  coralment  als  nostres  bons 
amics  que  han  sigut  objecte  de  les  mateixes. 


El  Centre  Excursionista  de  Catalunya  sols  se  declara  responsable  de  lo 
contingut  en  la  Secció  Oficial  del  seu  Butlletí,  deixant  íntegra  als  respectius 
autors  la  responsabilitat  dels  treballs  firmats. 


Barcelona.  —  Tip.  «  L’Avenç»,  Rambla  de  Catalunya.  24.  —  Telefon  1 1  í> 

(Continuació) 

Fraga  segueix  tant  catalana  ara,  com  quan  lo  límit  de  Catalunya 
fou  lo  Segre.  La  parla  es  la  catalana,  ab  desinencia  o  accent 
lleydatà  pur. 

Lo  vestir  ja  no  ho  es.  Les  dònes  criden  extremadament  la  aten¬ 
ció  per  tenir  moda  propria  local:  faldilla  ampla  y  curta  que  d’un 
palm  no  toca  a  terra  y  bombada,  com  volent  recordar  lo  temps  del 
mirinyach.  S’arreglen  los  cabells  en  extrany  pentinat,  alçant-sels  en 
forma  plana,  formant  un  rentangle  que  sobrepuja  la  linia  del  crani 
tres  o  quatre  dits,  baxant-los  fins  al  clatell,  que  quasi’l  tapa  del  tot. 
Per  la  seva  semblança  a  un  trucador  de  porta,  los  lleydatans  l’ano¬ 
menen  -pentinat  de  picaporta.  Pengen  de  llurs  orelles,  llargues  arra¬ 
cades  de  1  a  2  centímetres,  compostes  ordinàriament  de  tres  peces 
desmontables,  que  s’anomenen  botó,  mitg  y  ametlla.  Les  dònes  de 
poble  sols  porten  arracada  completa  quan  són  casades.  La  peça 
del  mitg  acostuma  esser  d’un  dibuix  similar  al  monograma  de 
Maria.  Per  anar  a  la  iglesia  se  cobrexen  lo  cap  ab  mantellina 
curta  a  semblança  del  rebocillo  de  les  mallorquines. 

Les  dònes  de  cases  riques  usen  faldilles  de  tapiceria,  y  al  casar- 
se  es  de  rúbrica  fer-los  quatre  vestits,  que  lluexen  en  los  quatre  dies 
que  dura  la  festa  nupcial.  Pel  dia  de  la  boda  usen  les  Jaldetes  (puix 
no’s  parla  d ejaldillesj  de  satí  o  brocat  blanch  brodat  de  colors, 
mocador  gran  d’igual  color  y  brodat,  sabates  blanques  y  arracades 
blanques,  de  plata  ab  diamants;  en  la  festa  del  segon  dia  compareix 
la  nuvia  ab  faldetes  roges  brodades  de  colors  y  mocador  groch 
brodat  també,  cambiant-se  les  arracades  de  plata  per  altres  d’or  ab 
pedres  de  color;  aquests  dos  dies  les  festes  se  fan  en  la  casa  de  la 
dòna.  Lo  terç  dia  té  lloch  a  casa  del  home,  y  la  nuvia  hi  compareix 

ab  faldetes  de  qualsevulla  color,  ordinàriament  fosques,  y  moca¬ 
dor  negre  brodat  de  colors.  Lo  quart  dia  s’en  van  tots  plegats  al 
hort  o  font,  hont  hi  ha  una  arrossada  campestre,  comparexent-hi  la 
nuvia  ab  un  vestit  usual. 

Puix  que  de  bodes  parlem,  bo  serà  afegir  esser  costum  de  la 
promesa  regalar  a  son  futur  marit  la  camisa  y  calçotets,  ço  es,  la 
roba  interior.  Cada  hu  sol  portar-se  la  part  corresponent  de  roba, 
y  la  de  Ja  nuvia  es  aconduhida  a  la  casa’l  darrer  dia  de  les  festes, 
dintre  de  coves,  que  a  Fraga ’n  diuhen  cartrons. 

La  indumentària  dels  homes  no  presenta  tantes  singularitats. 
Avuy  solen  vestir  a  la  usança  aragonesa,  ab  boyna  o  mocador  al  cap, 
y  çaragüells.  Richs  y  pobres  porten  la  faxa,  que’n  diuhen  cinio;  les 
classes  riques  la  duhen  de  llana  blanca  per  diari  y  de  seda  vermella 
per  les  festes.  Usen  mitges  sense  peu,  calcilles,  y  al  hivern  se  posen 
los peals  o  sabates  de  llana,  y  sempre  acostumen  calçar  espardenyes. 
A  les  grans  festes  los  més  richs  substituexen  lo  mocador  de  seda  de 
color  lligat  al  cap,  per  grans  barrets  de  feltre  d’amples  ales,  y  a  la 
esquena  lo  gambeto  o  capa  llarga,  que’ls  arriba  prop  dels  peus. 

Antigament  la  calça  curta  (balons)  y  lo  gech  eren  negres,  y  la 
hermilla  (cosset),  en  les  festes,  de  color  groch,  portant  lo  ret  al  cap 
(gandayes),  que  no’s  treyen  ni  a  la  iglesia.  Les  dònes  llavors  duyen 
lo  gipó  brodat  ab  camisa  de  mànega  curta,  bombada. 

No’s  beu  a  Fraga  altra  aygua  que  la  del  Segre.  Per  ço  contí¬ 
nuament  les  dònes  pugen  y  baxen  del  riu,  carregades  ab  dugués 
gerres,  la  una  al  cap  en  equilibri  y  la  altra  al  braç,  apoyada  en  lo 
costat.  Barrals  ne  diuhen  a  estes  gerres  y  cànters  als  nostres  cantis, 
mantenint  viva  sa  puritat  en  aquesta  catalana  paraula. 

Sense  pretendre  endinsar-nos  en  masses  disquisicions  històri¬ 
ques,  no  podem  dexar  d’alçar  una  mica’l  vel  que  envolcalla  lo  pas¬ 
sat  de  Fraga. 

Es,  aquesta  població,  d’origen  antich,  ja  existent  en  la  època 
romana.  Hübner  la  creu  la  Gallica  Fiaria  de  que  parla  Ptolemeus1 
y  no  la  desconeguda  Fiaria  Augusta  de  la  làpida  tarraconense  de 
L.  Aufidi  Masculí2.  Per  Fraga,  Torrent  de  Cinca  y  Candasnos, 
quatre  milliaris  hi  assenyalen  lo  trànsit  d’una  via  militar  romana. 

En  lo  sigle  IX,  Fraga  es  la  extremitat  més  meridional  de  tota 
la  regió  pirinenca  afecta  al  moviment  d’independencia  del  Emir 

1)  Corpus  Inscriptionum  latinorum,  v.  II,  núms.  4.920,  4.92  1 , 4.922,  4.923  y 

4·925· 

2)  l·laviaugusta  oppidum  a  Vespasiano  sine  dubio  conditum,  ubi  situm  fuerit 
ignoramus ,  pl.  064,  núm.  4.196. 

de  Córdoba.  Quan  ocorregueren  les  desfetes  d’Hafsun  y  la  mort 
del  kaid  de  Lleyda,  Abd-el-Melek,  Fraga  retornà  a  la  obediència 
del  Emir,  juntament  ab  Lleyda,  Boltanya,  Ainsa  y  altres  terres 
d’aquells  llochs. 

Més  son  primordial  paper  lo  jugà  en  temps  del  rey  d’Aragó, 
Anfós  lo  Batallador ,  qui  anà  a  dexar  la  corona  y  la  vida  al  peu  dels 
murs  de  Fraga  (1134).  Lo  Comte  de  Barcelona  y  lo  Rey  d’Aragó 
buscaven  quiscun  d’ells  apoderar-se  de  la  sarrahina  ciutat  de 
Lleyda.  Per  obtenir-ho  nostre  Comte  procurà  endinsar-se  per  la 
Ribagorça  y  Barbatania  a  fi  d’envoltar  a  Lleyda  per  la  part  septen¬ 
trional  y  encloure-la  en  sos  dominis.  Mentres  que’l  Rey  d’Aragó 
tendí  al  mateix  fi  per  la  part  meridional,  y  d’aquí  que  quan  hagué 
presa  Mequinença1  se  dirigís  contra  Fraga.  La  fortitut  de  la  ciutat 
y  l’esforç  de  sos  defensors  feren  fracassar  al  Rey,  qual  exèrcit  restà 
aniquilat  en  aquelles  serralades. 

La  mort  del  Batallador,  ocorreguda  poch  després  del  desastre 
de  Fraga,  féu  perdre  al  Aragó  aquelles  conquistes  sarrahines:  lo 
rey  Anfós  de  Castella  entrà  per  terra  aragonesa,  y  a  fins  de  Desem¬ 
bre  s’havia  apoderat  de  Taraçona,  Calatayud,  Daroca  y  Çaragoça, 
fent-se  coronar  rey  d’Aragó  en  aquesta  ciutat.  D’altra  partlo  rey  de 
Navarra  entrà  fins  a  Jaca  ab  lo  mateix  propòsit2. 

Aragó  s’entregà  a  Catalunya  com  única  esperança  de  salvació, 
puix  en  la  confederació  antiga  de  Comtes  independents  supeditats 
al  de  Barcelona,  hi  trobà  garanties  de  llibertat  lo  reyalme  ani¬ 
quilat  y  perdut.  Ramon  Berenguer  IV  casà  ab  Peronella  y  se  féu 
càrrech  de  la  direcció  d’aquella  terra  (1137)  y  la  salvà. 

Ramon  Berenguer  IV  completà  la  conquesta  catalana,  quan, 
guanyada  Tortosa  als  sarrahins  (1148),  obligà  a  Lleyda  y  Fraga  a 
rendir-se  en  un  mateix  dia  (1149),  capitulant  Mequinença  tot 
seguit. 

Per  ço  Fraga,  al  ensemps  que  Lleyda,  passà  a  formar  part  de 
Catalunya,  puix  conquerida  per  nostra  gent,  y  per  lo  qui  era  con¬ 
siderat  com  lo  gran  salvador  del  Aragó,  Ramon  Berenguer  IV,  no 
hi  podia  haver  oposició,  ni  dubte,  en  la  sua  pertenencia.  Res  té 
d’extrany  que’ls  aragonesos  declaressin  que  Fraga  no  era  pas 
d’Aragó,  ja  passades  les  sues  corts  del  1300,  en  que’l  Cinca  dexà 

1)  De  la  presa  de  Mequinença  ne  dóna  compte  implícit  la  carta  de  pobla¬ 
ció  d'Artasona  del  any  1139:  « Fada  carta  in  era  MCLXXI1  in  mense  fervero 
quando  Rex  apresit  Mechine\a  et  assitiavit  ad  Fraga». 

2)  Boletín  de  Historia  y  Geografia  del  Bajo  Aragón,  Juliol-Agost  de  1907, 
pl.  148.  Dóna  detalls  del  Comte  de  Barcelona. 

d’esser  límit  de  Catalunya  y  se  posà  de  comú  acort  al  Noguera 
Ribagorçana  y  a  la  Clamor  d’Almacelles.  Es  curiós  l’incident  y  val 
la  pena  de  recordar-lo. 

En  l'any  1311,  Guillem  de  Montcada,  senyor  de  Fraga,  pre¬ 
tengué  formar  part  de  les  corts  aragoneses,  puix  a  Fraga  no  hi 
regien  los  Usatges,  sinó’ls  furs  d’Aragó  y  lo  Justícia  d’Osca  hi  exer¬ 
cia  jurisdicció.  Ab  lo  qual  semblava  no  devia  dubtar-se  que  tingués 


Fraga:  Vista  general  de  la  Ciutat  y  lo  riu  Cinca 


rahó  plena  en  Montcada.  Més  les  Corts  de  Daroca  respongueren  al 
Senyor  de  Fraga  que  no’l  podien  considerar  com  a  rich  home 
d’Aragó  per  aquest  concepte,  puix  ell  y  sos  antecessors  eren  natu¬ 
rals  de  Catalunya,  ahont  hi  tenia’l  més  honrat  ofici,  com  era'l  de 
senescal,  que  sols  se  donava  a  català.  A  més  que  Fraga,  ciutat  de 
son  domicili,  estava  situada  dintre  de  Catalunya  per  trobar-se  en  la 
ribera  oriental  del  Cinca  y  de  la  Clamor  d’Almacelles.  Solament 
pels  llochs  que  possehia  dintre  del  reyalme  d’Aragó  li  digueren  que 
podia  esser  admès  ell  o  son  procurador  als  tractats  generals. 

No  posant-se  d’acort  y  mantenint  quiscuna  part  los  seus  punts 
de  vista,  per  disparitat  d’opinions,  fou  dexada  aquesta  controvèrsia 
al  Justícia  d’Aragó  perquè  la  fallàs  d’acort  ab  lo  Monarca  y  de 
consell  dels  richs  homes  del  reyalme. 

Lo  renomenat  jurisconsult  Eximen  Periç  de  Salanova,  que 

exercia  aquella  alta  magistratura,  donà  sa  sentencia  de  conformi¬ 
tat  a  la  opinió  de  les  Corts,  dexant-se  ben  establert,  donchs,  que 
Fraga  era  de  Catalunya  desde’l  fur  d’Ejea  y  que  sols  per  abús  s’hi 
havien  aplicat  les  lleys  d’Aragó. 

Més,  a  despit  d’axò,  prompte  la  opinió  cambià,  y  Aragó, 
repensant-se,  dexà  a  Fraga  enclosa  en  sos  límits,  com  se  pot  veure 
en  lo  cens  de  Catalunya  del  1359,  hont  no  hi  figuren  pas  los  fochs 
de  dita  ciutat.  Emperò  havem  d’afegir  que’l  jove  catedràtich  de 
Çaragoça,  Joseph  Salarrullana,  qui  treballa  en  una  Historia  de 
Fraga,  ofereix  publicar  cert  document  de  Pere  III  lo  Cerimoniós, 
hont  se  declara  terminantment  que  Fraga  pertany  a  Catalunya  y 
no  a  Aragó. 

Com  tota  la  major  riquesa  agrícola  de  Fraga  està  a  la  oposta 
vora  del  Cinca,  de  molt  antich  han  procurat  atravessar-lo  còmoda¬ 
ment  per  un  bon  pont  de  pedra,  quals  origens  se  trobarien  segura¬ 
ment  en  la  època  romana,  si  no  mancàs  la  documentació. 

Quan  era  d’urgent  necessitat  fer  reparacions  en  lo  pont  de 
Fraga,  los  reys  d’Aragó  autorisaven  als  prohoms  de  la  dita  vila  a 
cobrar  lo  vectigal  de  pontatge  que  per  lo  monarca  era  assenyalat, 
durant  certa  temporada.  Una  d’aquestes  concessions,  feta  en  1358, 
ho  fou  per  lo  termini  de  dèu  anys1 2.  Altre,  de  1374,  allargava  la 
percepció  del  dret  de  pontatge  a  sis  anys  més,  o  siga  fins  al  1380% 
fentnos  saber  que’l  pont  era  de  fusta,  per  havèrsen  emportat  les 
aygues  lo  de  pedra. 

Fraga  també’s  preocupava  de  les  comunicacions  entre  les  du¬ 
gués  riberes  del  Ebre,  en  certs  llochs  faldeas),  que  formaven  part 
de  son  terme  jurisdiccional.  En  1384,  posà  per  son  compte  una 
barca  per  atravessar  lo  riu  Ebre,  en  un  lloch  herm  de  la  Pobla  de 
Valdurries,  a  sis  lleugues  de  Fraga.  Per  lo  sosteniment  de  dita 
barca,  Pere  lo  Cerimoniós  otorgà  a  Fraga  la  imposició  d’un  dret  de 
pas,  o  de  barcatge,  consistent  en  dos  diners  jaqueses  per  cada  cava¬ 
ller,  un  diner  per  peató  y  un  diner  per  animal  de  carga.  Qual  con¬ 
cessió  contradigueren  los  frares  hospitalaris  de  Sant  Joan  de  Jeru- 

1)  Per  tenir  una  idea  de  lo  que  consistia  dit  dret  de  pontatge,  copiarem, 
de  la  concessió  del  1358,  la  tasa  otorgada  llavors  als  prohoms  de  Fraga:  «Ab 
unoquoque  equitatem  cum  suis  animalis  et  troterio  sive  pedites,  unum  dena- 
rium  jaccensem;  et  a  quoque  animali  onerato  cum  suo  ductore,  unum  obolum; 
et  ab  uno  solo  homine  absque  animali,  unum  denarium;  et  etiam  per  aliis  ani- 
malibus  grossis  non  oneratis,  unum  obolum  monete  praedicte»  (Registre  901, 
foli  253). 

2)  Registre  925,  foli  190,  arxiu  Corona  d’Aragó. 

salem,  per  esser  del  terme  de  Casp  y,  per  lo  tant,  pertànyer  a  la 
seva  jurisdicció,  la  oposta  vora  del  Ebre  ahont  atracava  la  barca 
de  Fraga  *. 

Després  de  la  conquesta  de  Fraga  quedà,  en  la  vila  cristiana, 
una  població  sarrahina,  formant  aljama,  ab  privilegis  y  consuetuts 
devallants  de  Ramon  Berenguer  IV  y  que  mantingueren  en  peu  los 
reys  d’Aragó.  Llàstima  que  no  los  conegam,  puix  devallant  del  any 
1 149,  serien  del  major  interès,  per  batre  lo  recorregut  als  privilegis, 
capitulacions  o  cartes  de  població  atorgats  als  sarrahins  en  los 
reyalmes  cristians  d’Espanya,  desbancant  a  los  de  Xisvert  del  1233, 
tingudes  per  les  més  antigues,  segons  opina  Manuel  Ferrandis*. 
En  1374  Pere  lo  Cerimoniós  desconfirmà,  en  recompensa  a  la  ajuda 
pecuniària  que  la  aljama  de  sarrahins  li  havia  prestat,  per  reinte- 
grarse  la  Corona,  la  jurisdicció  de  Fraga,  de  mans  de  la  Infanta  de 
Portugal,  qui  la  possehia  en  penyora  del  Rey  d’Aragó1 2 3. 

La  carretera  real  porta  directament  de  Fraga  al  monestir  de 
Sixena,  ab  un  recorregut  de  44  kilòmetres.  Atravessat  lo  Segre  a 
Fraga  en  un  magnífich  pont  de  pilans,  entrem  en  unes  hortes 
rublertes  de  fruyters  y  figueres.  Seguint  la  direcció  de  riu  amunt, 
se  passa  per  Vel  i  I  la ,  darrer  poble  de  la  vorera  aragonesa  del  Segre, 
ahont  encara  se  parla  en  català.  Enfront  de  Velilla,  en  la  part 
oposta  del  propri  riu,  la  que  podriem  dir-ne  ribera  catalana,  està 
Zaidin,  darrera  població  de  l’altra  banda  del  Segre  ahont  se  parla 
català,  puix  a  Almudafar,  que  segueix  a  Zaidin,  parlen  aragonès.  Ab 
lo  qual  podrà  observar-se  una  vegada  més,  que  la  penetració  del 
llenguatge,  aquí,  com  en  les  altres  regions  pirinenques,  es  inde¬ 
pendent  de  la  configuració  topogràfica. 

La  carretera  per  hont  passem,  accidentada,  mentres  voreja’l 
Cinca,  no  està  en  gaire  bon  estat.  Tampoch  lo  carruatge  hont  ana- 
vem  era  de  primera,  com  ho  prova  que  havent  sortit  de  Fraga  a 
les  cinch  del  matí,  arribavem  enfront  de  Sixena  a  dos  quarts  de 
dotze,  representant  haver  caminat  a  rahó  de  7  kilòmetres  per  hora. 

francesch  CARRERAS  y  CANDI 

Clixés  de  Juli  Soler 
( Acabarà ) 


1)  Registre  943.  folis  57  y  103. 

2)  Rendición  del  castillo  de  Chivert  à  los  templarios,  per  Manuel  Ferrandis, 
publicat  en  Homenaje  d  D.  Francisco  Codeta,  en  su  jubilación  del  profesorado. 
Estudiós  de  erudicinn  oriental  (Çaragoça,  1904). 

3)  Registre  925,  foli  103. 

LA  MARINA  CATALANA  EN  TEMPS  DEL  REI  EN  JAUME  * 

L’origen  y  l’antiquitat  de  la  marina  catalana  y  dels  fets  de  mar 
dels  Catalans  es  tant  llunyà  de  nostra  època  que  fóra  una 
molt  vana  empresa  tractar  de  fixar-la  ab  certesa.  En  els  primitius 
temps  tot  es  lligat  ab  la  faula  y  el  mite.  Les  primeres  races  pobla¬ 
dores  de  nostra  terra  havien  medis  ben  rudimentaris  d’aplicació  a  la 
pràctica  de  llurs  curts  coneixements  de  ciencies  nàutiques  y  astro¬ 
nòmiques  pera  que  fossin  més  ardits  que  de  fer  el  cabotatge  entre 
nostres  platges.  Emperò,  dels  més  allunyats  temps,  en  recordança 
d’home,  nostres  aborígens  tingueren  una  predilecció  per  la  mar, 
l’esperit  de  navegació  excel·lí  entre  ells  y  les  divinitats  representa¬ 
tives  de  les  blaves  aigües  mediterrànies  eren  devotament  venerades 
en  llurs  temples  y  hostatges. 

La  marina  de  Catalunya  es  estada  filla  del  comerç.  Els  Cata¬ 
lans,  llavors  que  llur  tràfec  sortí  dels  límits  naturals  y  s’extengué 
vers  llunyans  paísos,  tingueren  més  necessitat  d’embarcacions  pera 
trasportar  els  productes  de  llur  indústria.  Els  primers  navegants 
catalans  menaçats  y  perseguits  pels  pirates  degueren  armar  llurs 
embarcacions  pera  defensar  els  rics  carregaments  producte  de  l’in- 
fadigable  indústria  de  nostra  terra.  Més  avant,  no  sols  s’armaren 
per  la  defensa,  sí  que,  més  coneixedors  de  l’art  de  navegar  y  pos- 


*  Aquest  petit  treball  fou  esboçat  sols  pera  esser  llegit  en  nostre  Centre 
Excursionista  de  Catalunya,  més  no  pera  donat  a  l’estampa.  Honrat  per  nostre 
digne  President  ab  l’oferta  d’un  lloc  en  les  planes  d’aquest  Butlletí,  m’apres¬ 
so  de  fer  avinent  l’aspecte  incomplet  que’l  meu  treball  presenta,  puix  es  el 
resum  d’una  part  d’un  altre  més  extens  que  es  en  via  d’esser  escrit,  llavors  que 
els  meus  afers  y  altres  treballs  històrics  ja  compromesos  sien  enllestits;  car  en 
la  recerca  d’arxius  esdevé,  tot  seguint  un  rastre,  de  brollar  lligats  com  enfilall 
de  cireres,  mils  de  descobriments  que  menen  per  altres  viaranys  també  plens 
d’emocions.  Y  no  sempre  tota  la  volença  personal  y  fins  la  manca  de  temps  són 
prou  pera  vèncer  la  temptació  de  seguir-los. 

No  cregui’l  llegidor  trobar  en  aquest  treball  noves  y  documents  inèdits . 
es  sols  un  treball  sintètic  ab  la  fi  de  presentar  una  lleugera  idea  del  poder 
naval  de  Catalunya  al  XII 1 0  segle. 

Aquest  treball  donat  pera’l  Butlletí  del  Centre  Excursionista  de  Cata¬ 
lunya,  qui  ha  la  seva  ortografia  pròpia,  ha  experimentat,  al  temps  d  esser  posat 
a  l’estampa,  una  quasi  total  modificació  en  l’ortografia,  adhuc  en  la  sintaxi,  de 
son  original.  Més,  a  fi  de  no  causar  nul  detriment  a  la  susdita  societat,  a  qui 
jo  vaig  reservar  la  meva  preferença  pera  la  seva  publicació,  he  admès  aytal 
cambi,  tot  fent  palesa  declaració  del  meu  complert  desacord.  —  Nota  de  l  autor . 


236 


Butlletí  del 


sehidors  de  medis  d’atac  ben  potents,  intentaren  les  primeres  expe¬ 
dicions  navals  contra  llurs  enemics  y  conqueriren  illes  y  reialmes 
pera  engrandir  llur  patria.  Aixís,  doncs,  en  Catalunya,  consem- 
blantment  a  tot  país  ben  organisat  y  governat,  la  marina  de  guerra 
es  estada  una  conseqüença  de  l’existença,  desenrotllament  y  es¬ 
plendor  del  comerç  marítim. 

Aquest  comerç,  a  Catalunya,  començat  en  les  èpoques  més 
remotes,  era  ja  remarcable  en  temps  dels  Phenicians,  dels  Grecs, 
dels  Romans  y  Cartaginesos,  y  havia  nom  y  crit  a  Europa.  Més 
tart,  ab  l’invasió  dels  Goths,  que  no  feyen  comerç,  y  aprés  ab  la  dels 
Alarbs,  que  tot  ho  destruïen,  les  activitats  dels  Catalans  foren 
interrompudes.  En  la  reconquesta,  aquests  trastorns  foren  reparats, 
y  el  comerç,  l’industria,  les  contractacions  y  les  arts  prengueren 
nova  volada. 

La  marina,  mercant  y  de  guerra  tot  a  l’hora,  seguí  a  Catalunya, 
en  les  primeres  edais  històriques,  la  mateixa  sort  y  transformacions 
que  cella  dels  seus  pobles  dominadors.  Per  tant,  fins  que’ls  Comtes 
de  Barcelona,  tot  llençant  els  Sarrahins  de  llurs  reialmes,  se  feyen 
independents  y  arribaven  les  primeres  successions  hereditàries  dins 
del  poble  lliure  y  independent,  no  pot  esser  dit  res  de  la  marina 
genuinament  catalana. 

Farem,  doncs,  un  ràpit  viatge  històric  referent  a  nostra  marina 
d’ençà  del  IXe  fins  el  XI 1 1 e  segles,  abans  d’entrar  en  nostre  propri 
tema. 

Al  començament  del  IXe  segle,  en  l’any  813,  n’Armengaud, 
comte  d’Empuries,  armà  un  estol  de  vaixells  de  guerra  pera  com¬ 
batre ’ls  Sarrahins  que,  tornant  de  llurs  razzies  per  Còrcega,  devas¬ 
taven  la  mar  Mediterrània.  En  el  canal  de  les  illes  de  Mallorques 
tingué  lloc  el  combat,  de  molt  dura  lluita,  del  qual  les  naus  cata¬ 
lanes  ne  foren  vencedores  y  feren  presa  y  aportaren  vuit  vaixells 
ab  5oo  moros  captius. 

A  mitjans  del  XIe  segle’l  comte  Ramon  Berenguer  II  establí 
en  l'usatge  «Omnes  quippe  naves,  etc.»,  celi  de  guiatge  y  saul-con- 
duit  pera  totes  les  naus  que  entraven  y  sortien  de  Barcelona,  ab  la 
protecció  del  Comte  del  cap  de  Creus  entró’l  port  de  Salou.  Tar¬ 
ragona  en  aquell  temps  no  era  pas  utilisada  encara  per  son  abrigall 
ni  per  sa  badia.  Aquestes  regles  de  protecció  desenrotllaren  el 
comerç  en  nostres  costes;  y,  aixís,  la  marina  mercant  Drogressà  y 
augmentà  en  gran  rès.  En  1096,  llavors  de  la  primera  creuada  de 
Godofred  de  Buillon,  animats  per  l’entusiasme  de  l’època,  se  de- 
partiren  vers  la  Syria  en  Guillem  Jordà,  comte  de  Cerdanya,  que 

morí  aprés  d’una  sageta,  defensant  un  castell  prop  de  Trípoli,  en 
Guerau,  comte  de  Rosselló,  en  Guillem  de  Canet  y  altres  barons 
de  Catalunya. 

En  el  XIIe  segle  Catalunya  havia  son  estol  marítim  de  guerra 
propri  equipat  per  la  noblesa  y  l’exèrcit  catalans.  El  comte  Ramon 
Berenguer  III  comandà  personalment  una  esquadra  que  portà 
socors  a  l’Apostoli  pera  la  creuada  que  ell  predicava  contra’ls 
Sarrahins  d’Europa,  y  s’uní  ab  l’esquadra  dels  Pisans  pera  foragitar 
aquells  de  Mallorques.  L’estol  dels  Pisans,  aparellat  a  Italia  sots  la 
direcció  del  Llegat  Apostòlic,  se  departí  de  Pisa  en  Agost  de  1114, 
y,  perduda  la  ruta  de  Mallorques  per  ignorança  de  llurs  marins, 
arribaren  en  el  port  de  Blanes,  d’hont  se  reteren  a  Sant  Feliu  de 
Guíxols.  Reunides  totes  les  forces,  fou  universalment  aclamat  per 
almirall  el  comte  Ramon  Berenguer  III,  sots  qual  direcció  fou 
empresa  l’expedició,  hont  havien  lloc  ab  llurs  tropes  els  comtes  de 
Rosselló  y  d’Empuries,  els  ves-comtes  de  Cardona  y  de  Narbona, 
els  senyors  del  Llenguadoc,  de  Provença,  de  Montpeller,  d’Arles 
y  altres. 

Sortí  l’estol,  passant  per  davant  Barcelona,  costejant  Montjuic 
y  la  boca  del  Llobregat,  seguiren  vers  Tamarit,  Tarragona,  tro 
Salou.  Els  vents  els  obligaren  d’hivernar  a  Barcelona.  Part  dels 
Pisans  tornaren  a  llur  terra  pera  fer  reparacions.  L’estiu  següent 
vingueren  novament  a  Catalunya.  L’esquadra  passà  de  Salou  entró 
els  Alfacs  de  Tortosa,  hont  refrescà,  y,  formant  un  cos  de  5oo  bas¬ 
timents,  anà  contra  d’Eviça  y  aprés  contra  de  Mallorques,  de  les 
quals  els  confederats  se’n  feren  mestres  en  1 1 15.  En  aquest  setge 
nostre  Comte  rebé  una  ferida  en  el  braç. 

En  1 1 18  el  susdit  Comte  debarcà  a  Gènova  y  aprés  passà  a  Pisa 
ab  l’intenció  de  gestionar  una  unió  ab  aquestes  repúbliques  pera 
empendre  una  cieuada  contra ’ls  Sarrahins  de  la  Península  Ibèrica. 

En  1147  el  comte  Ramon  Berenguer  IV  mogué  una  esquadra, 
ab  la  qual  conquerí  Almeria,  —  centre  allavors  del  poder  marítim 
musulmà  en  Andalusia,  —  baix  l’acció  combinada  de  les  esquadres 
genovesa  y  catalana,  comandades  per  en  Dalmau  de  Pinós.  Els 
Genovesos  hivernaren  a  Barcelona,  y  de  les  corrents  de  mutual 
simpatia  nasqué  una  aliança  pactada  pera  anar  conquerir  Tortosa, 
ço  que  tingué  lloc  l’any  següent,  o  sia  en  1148.  El  i.er  de  Juliol 
començà  l’atac  per  medi  d’enginys  d’artilleria  d’aquells  temps  y 
fou  presa  a  mitjans  de  Septembre  del  mateix  any. 

El  Comte,  quan  hagué  conquerida  Tortosa,  feu-ne  parts,  y 
dividí  son  territori  com  dejús:  una  terça  part  als  Genovesos  en 

pagament  de  llurs  serveys,  altra  terça  part  an  en  Guillem  de 
Montcada,  Senescal  de  Catalunya,  una  quinta  part  als  cavallers 
Templers,  y  el  restant  fou  del  dit  comte. 

En  recompensa  dels  serveys  fets  pels  Catalans,  en  Ramon 
Berenguer  els  donà  un  privilegi  d'exempció  d’un  quint  dels  tributs 
pagadors  per  llurs  naus  y  galeres1.  Aquest  privilegi,  juntament  ab 
l’extinció  de  les  pirateries  per  la  mar  Mediterrània,  donà  una  em¬ 
penta  considerable  al  comerç  marítim  y  a  la  marina  catalana,  tant 
que  al  començament  del  XI I Ic  segle  ja  eren  comuns  y  regulars  els 
viatges  marítims  de  Barcelona  a  Egipte,  Cepta,  ports  de  Berberia 
y  les  costes  d’Italia. 

Els  primers  fets  d’armes  de  la  marina  de  nostra  patria  comen¬ 
çaven  ben  honrosament;  y  «Catalunya — segons  escrigué  nostre  his¬ 
toriador  català  n’Aulestia,  de  bona  recordança  —  feya  com  l’àguila 
jove,  que,  havent  provat  la  força  de  ses  ales,  pren  volada  fòra  de 
sos  límits  y  passa  la  mar  pera  extendre  sa  influença  y  son  nom». 
Això  tingué  lloc  al  XI 1 1 e  segle,  en  el  regnat  de  nostre  alt  rei  en 
Jaume  lo  Conqueridor,  pare  de  son  poble,  fundador  de  l’unitat 
catalana,  el  més  gran  príncep  dels  que  juntament  ab  ell  regnaren  a 
Europa  en  aquell  temps. 

Nostre  jove  rei  fou  molt  aimant  de  la  marina  catalana,  allavors 
en  el  començament  de  son  esplendor  y  desenrotllament,  que  la 
protecció  dels  comtes  Ramon  Berenguer  III  y  IV  havia  preparat; 
comprenent  la  seva  alta  importància,  pensà  de  continuar  y  desple¬ 
gar  la  política  tradicional  de  la  casa  de  Barcelona,  iniciada  ja  per 
sos  passats,  ço  es,  el  domini  naval  de  la  mar  Mediterrània,  allavors 
—  com  ara  sembla  esser-ho  novament  —  centre  del  món  civilisat. 

En  Jaume  tenia  19  anys  llavors  que  donà  un  decret  manant 
que’l  comerç  de  Catalunya  fos  fet  per  naus  catalanes  sempre  de 
preferença  a  qualsevols  altres  extrangeres2. 

0  «Dimittimus,  condonamus,  evacuamus,  pacificamus  eis  novum  usa- 
gium,  quod  ego  Comes  posui  in  Barchinona;  videlicet  quintam  de  omnibus 
galeis  quam  accipere  soliti  eramus,  pro  tot  et  tantis  servitiis  ac  laboribus, 
quos  pro  me  terra  et  mari  perpessi  sunt.» 

2)  «Damus  concedimus  perpetue  speciale  quod  sive  lignum  aliquod,  ve- 
niens  de  partibus  transmarinis,  aut  de  Alexandria,  vel  de  Coepta,  aut  proponens 
ad  partes  pergere  supradictas  de  civitate  Barchinona:,  merces  vel  mercaturas, 
aut  res  aliquas,  sive  onus  aliquod  non  accipiat  ibi,  neque  portet,  vel  ducat  at 
partes  supradictas,  dummodo  navis  sive  legnum  Barchinonense  sit  apud  Bar- 
chinone  quod  portet,  vel  portaré  velit  onus  praedictum,  sive  res  et  merces,  et 
ad  partes  ducere  supradictas.  Sed  si  quis  vel  merces  suas,  aut  mercaturas  at 
pra:dictas  partes  duxerit  transmittendas ;  eas  mittat,  et  oneret  in  navi  vel 

En  tot  el  XI 1 1 e  segle  marcades  mostres  del  progrés  y  engrandi- 
ment  de  la  marina  catalana  són  trobats  arreu.  A  més,  els  prepara¬ 
tius  pera  les  expedicions  a  Mallorques  foren  causa  de  l’augment  de 
tota  mena  de  construccions  navals  en  les  costes  de  Catalunya,  en 
qual  terrer  tots  els  elements  necessaris  a  aitals  indústries,  com  són 
arbres  de  fustes  diverses,  ferro,  cànem,  lli,  quitrà  y  altres,  hi  són 
trobats  en  abundor. 

L'any  1230  lo  rei  en  Jaume,  com  pagament  dels  serveys  que’is 
marins  de  Barcelona  li  havien  retuts,  els  donà’l  privilegi  del  comerç 
marítim  a  Mallorques1. 

En  1232  aquest  privilegi  fou  extès  y  ampliat  al  comerç  marí¬ 
tim  de  totes  les  terres  del  rei  en  Jaume. 

En  1243  nostre  rei  decretà  son  arbitratge  entre  unes  naus  del 
port  de  Barcelona  y  madòna  Guillema  de  Claramunt  per  pagament 
de  lleudes  y  altres  impostos  del  port  de  Tamarit,  en  la  costa  de 
Tarragona. 

Per  lo  dessus  dit  arbitratge  es  declarat  que  totes  les  naus  a  la 
vela  o  celles  que  no  puguin  pas  navegar  solament  ab  rems  sien 
lliures  d’impost  llavors  que  anant  o  tornant  de  qualsevol  part 
d’Andalusia  passin  de  jorn  o  de  nit  per  la  mar  de  Tamarit.  Més 
aquells  bastiments  que  no  puguin  navegar  sense  rems  deuran 
pagar  la  lleuda  corresponent,  si,  venint  de  Mallorques,  de  Berbe- 
ria  o  de  llocs  ultramarins,  passen  de  jorn  o  de  nit  per  la  mar  de 

ligno  Barchinonensi,  et  non  in  aliis  navibus  vel  lignis  extraneis  audeat  aliqua- 
tenus  onerare,  vel  per  eas  mittere  merces  vel  res  suas  aut  in  eis  portaré  dum 
navis  vel  lignum  Barchinonae  ibi  paratum  fuerit  ad  portandum  merces  vel 
onera  supradicta.» 

1)  «Attendentes  multa  servitia,  atque  grata,  quae  vos,  dilecti  et  fideles 
nostri  probi  homines  cives  et  liabitatoribus  Barchinonae,  fecisti  nobis  tam  fide- 
liter  quam  devote,  tam  de  vestris  navibus  et  lignis,  quam  de  aliis  in  consiliis, 
auxiliis  praestitis,  et  succursibus,  ad  capiendum  regnum  et  civitatem  Majori- 
carum:  Attendentes  etiam,  quod  in  exercitu,  dum  duravit,  nobiscum  continue 
permansistis ;  ideo  cum  proesenti  Charta,  per  Nos  et  omnes  nostros  successo¬ 
res,  enfranquimus,  et  francos,  liberos,  ingenuos,  et  immunes  facimus  vos  om¬ 
nes  praedictos  probos  homines,  cives  et  habitatores  Barchinonae,  et  singulos 
praesentis  pariter  et  futuros  et  nuncios,  ac  captalarios  vestros,  per  totum  reg¬ 
num  Majoricarum  et  insulam  ejusdem,  et  per  insuias  etiam  Eivicae,  et  Minori- 
carum,  per  terram  scilicet  et  per  mare,  cum  rebus  et  mercaturis  vestris,  et 
omnibus  habitis  et  habendis  ab  omni  lezda,  pedagio,  passatico,  portatico, 
usatico,  tolta,  consuetudine  novis  veteribus,  statutis  vel  estatuendis,  et  ab 
omni  ribatico,  penso  et  mensuratico  tam  bladi  quam  vini  et  salis,  quam  alte- 
rius  cujuslibet  mercaturae,  quas  vendatis  aliquatenus,  vel  ematis.»  Y  mana  a 
tots  els  seus  Veguers,  Batlles  y  demés  oficials  que  jamay  puguin  exigir  nul 
pagament  per  llurs  mercaderies. 

Tamarit;  y  pagaran  la  lleuda,  quiscun  leny,  i5  bisancis  d’argent, 
si  són  lenys  cobçrts,  més  si  són  descoberts  2  bisancis  y  mitg. 

En  1243  essent  les  necessitats  quiscun  jorn  majors,  calgué 
fixar  un  lloc  destinat  exclusivament  a  les  construccions  navals;  y 
el  rei  en  Jaume  signà  pera  lloc  de  construir  embarcacions  de  tota 
mena  l’espay  que  es  conegut  avuy  pels  «Encants».  En  les  parts 
baixes  d’aitals  construccions  se  trobaven  els  hostatges  dels  gremis 
de  mestres  d’aixa  y  fusters  de  ribera.  D’això  ve’l  nom  de  «Fusteria» 
donat  a  un  dels  propers  carrers. 

En  el  mateix  any  l’i  lustre  rei  donà  un  decret  pera  establir  la 
demarcació  del  dit  arsenal1. 

Un  document  de  1255  fa  novament  menció  d’aquest  mateix 
lloc :  es  un  decret  del  Batlle  de  Barcelona  marcant  hont  els  tintorers  y 
batedors  podien  exercir  llurs  oficis  sense  perjudici  dels  ciutadans2. 

En  1263,  en  Jaume  confirmà’l  privilegi  donat  per  en  Ramon 
Berenguer  IV  d’exempció  del  cinquè  dels  tributs  a  les  naus  o  gale¬ 
res  que  eren  armades  pera  lluitar  contra’ls  Sarrahins;  y  en  1265 
donà  un  privilegi  de  concessió  de  noves  mercès  y  confirmació  d’an¬ 
tigues  costums  referents  als  tributs  que’ls  vaixells  devien  pagar. 

La  construcció  de  les  primitives  Dreçanes  en  el  regnat  d’en 
Jaume  I,  marca  l’època  en  la  qual  començà’l  bastiment  de  la  marina 

1)  «...Quia  civilas  Barchinonae,  divina  clementia  favente,  de  bono  in  nie- 
lius  quotidie  ampliatur  propter  freqüentem  usum  navium  et  lignorum;  cu- 
pientes  eam  et  ipsius  habitatores  nostris  beneficiis  ampliaré;  per  nos  itaque.  et 
nostros  statuimus,  concedimus  et  in  perpetuum  firmiter  prohibemus,  ne  de 
coetero  ab  Arazana,  quae  est  versus  occasum,  usque  ad  novam  constructionem, 
quam  fecit  Bernardus  de  Olzeto,  quae  es  versus  orientem,  nec  ab  aqua  maris 
usque  ad  constructionem  domorum,  quae  factse  sunt  de  petra  et  calce,  versus 
circium,  nullus  intra  spatium  dicti  loci,  audeat  construere  domos,  statica,  ope- 
ratoria,  alfundica  sive  aliqua  statica  magna,  vel  parva  vel  facere  aliquam  cons¬ 
tructionem,  vel  bassiam,  vel  aliquod  impedimentum  facere,  nec  aliquis  habeat 
ibi  locum  proprium  et  certum  ;  sed  totum  deputetur  communi  usui  ad  facien- 
das,  et  ibi  ponendas  et  manendas  naves,  et  alia  quoelibet  ligna,  nec  aliquis, 
propter  adquisitionem  a  nobis  vel  nostris  factam  et  faciendam,  vel  propter 
longaevum  usum,  habeat  infra  dictum  locum  staticam,  domum  vel  aliquod 
aedificium,  vel  aliquem  locum  proprium  vel  certum.  Si  vero  aliqua  domus, 
statica,  vel  aliud  aedificium,  si  ibi  fuerint,  destruantur  et  penitus  demoliantur, 
sine  omni  poena  civili  et  criminali,  quam  inde  aliquis  non  surtineat  ullo  modo. 
—  Barcelonae  V  idus  Septembris  1243.» 

2)  «...videlicet,  a  portali  de  Camdarà  usque  ad  portale  Boquariae,  et  a  do- 
mibus  Guillelmi  Monetarii  usque  ad  mare,  et  a  portali  putei  de  Moranta  usque 
ad  portale  contiguo  domibus  Berengarii  de  Vilari-Johan,  et  ab  ipso  portali 
usque  ad  portale  Daracianae  contiguo  furni  quondam  Marimundi  de  Plicama- 
nibus,  et  ab  eodem  portali  Daracianae  usque  ad  portal  cerrariae  Bujurni.» 

real  de  la  casa  de  Barcelona.  En  1266  Barcelona  obté’l  privilegi  de 
nomenar  cònsuls  de  mar  en  els  llocs  ultramarins  pera  que  tinguin 
jurisdicció  y  administrin  justícia  respecte ’ls  catalans  y  llurs  béns. 
Aital  concessió  fou  ampliada  per  altra  de  1268.  En  el  mateix  any 
fou  donat  un  manament  de  que  nul  extranger  pugui  haver  banc 
de  cambi  en  Barcelona,  ni  nolejar  vaixells.  - 

No  es  pas  fàcil  donar  una  idea  exacta  dels  tràmits  que  eren 
seguits  en  les  construccions  navals  del  XIIIC  segle;  més  sembla  que 
allavors,  quan  s’emprenia  la  construcció  d’una  o  varies  galeres,  el 
rei,  els  concellers  o  senyors  que  feyen  bastir  naus,  donaven  el 
primer  cop  de  martell  al  temps  d’esser  fixada  la  quilla  de  l’embar¬ 
cació,  quiscun  en  la  seva. 

Referent  al  preu  de  les  construccions  marines,  llur  valor  en 
el  qual  eren  apreciades,  com  als  manteniments  de  les  galeres  arma¬ 
des  y  de  llurs  marineries,  seria  una  molt  instructiva  y  curiosa 
troballa,  tractant-se  de  l’antiga  marina  dels  catalans,  quals  datos 
no  són  pas  gaire  abundosos. 

Per  celis  referents  als  XIV e  y  XV e  segles  pot  esser  deduit  apro¬ 
ximadament  els  del  XIII e  segle,  tenint  en  compte’l  valor  y  cost  de 
les  coses  allavors.  Aixís,  en  el  XIV°  segle,  el  cost  d’una  galera  de  les 
dites  «sutils»,  completament  aparellada,  i.i5o  lliures  barceloneses; 
una  galera  de  les  grosses,  4.600  florins  d’or  d’Aragó. 

Malgrat  que  en  la  mar  Mediterrània  les  embarcacions  presen¬ 
taven  uns  mateixos  caràcters  comuns  propris  de  l’època,  no  man¬ 
cava  d’haver  bastiments  de  construcció  o  tipus  especials,  tant  en  la 
marina  de  guerra  com  la  mercant,  en  particular  en  les  de  rems, 
molt  cèlebres  y  formidables  a  Catalunya.  El  rey  en  Jaume,  en  sa 
propria  Crònica,  ens  parla  de  naus,  galees,  galiotes,  lenys  y  corces. 
Les  naus  eren  les  embarcacions  més  importants.  Eren  els  veritables 
vaixells  de  guerra,  que  conduhien  els  almiralls,  nàuxers  o  capdills 
ab  llurs  tropes  més  triades.  Eren  aparellades  a  la  vela  y  llur  quinta- 
rada  era  superior  a  la  dels  altres  vaixells.  Les  altres  eren  embarca¬ 
cions  a  rems;  també  armades,  eren  destinades  a  la  lluita,  y  con¬ 
duhien  les  tropes  de  debarcament.  La  classe  de  lenys  fou  un  basti¬ 
ment  típicament  mediterrani,  car  sols  Catalunya  y  les  repúbliques 
de  Gènova,  Venecià  y  Pisa  les  possehien. 

En  pus  hi  havia  les  burcies  y  tarides,  les  quals  servien  sols 
pera  transports  de  mercaderies,  queviures,  cavalls  y  bestiar;  els 
uxers,  embarcacions  provehides  de  torres  de  defensa,  artilleria  y 
enginys  de  guerra.  Totes  les  d’aquest  agrupament  eren  de  navega¬ 
ció  més  pesada. 

El  Llibre  del  Consulal  de  Mar ,  en  les  ordinacions  de  corsari  y 
armada  del  XI 1 1 e  segle,  anomena  la  «Sagettia»,  embarcació  lleu¬ 
gera  conduhint  els  ballesters;  lo  seu  ofici  pot  esser  comparat  al 
dels  torpellers  d’avuy;  la  lluita  per  sorpreses  y  retirades  ràpides. 

En  l’arbitratge  per  les  lleudes  de  Tamarit  abans  esmentat  se 
parla  de«navibus  vel  lignis  alsatis  omnes  naves,  Guarapi,  Xalan- 
dri,  Bucii,  Nizardi  et  ligna  alsata»,  les  quals  no  se  servien  de  rems 
para  navegar,  o  no  podien  navegar  sense  veles;  els  altres  bastiments, 
«lignis  planis»,  navegaven  o  podien  navegar  al  rem  sense  veles. 
Els  primers  eren  de  construcció  molt  resistent  y  de  nivell  molt 
alçat  en  llur  obra  morta,  y  servien  pera  fer  la  navegació  d’altura 
de  la  mar  Mediterrània,  a  Llevant,  Berberia,  Balears  o  Andalusia; 
les  segones  servien  pera’l  comerç  de  cabotatge  a  Catalunya,  Valèn¬ 
cia  y  Múrcia. 

Llur  magnitut,  si  en  absolut  no  pot  esser  comparada  a  l’actual 
dels  transatlàntics  a  vapor  y  a  les  modernes  construccions  de 
guerra,  cal  dir  que  la  magnitut  y  condicions  navieres  augmenta¬ 
ren  segons  les  necessitats  dels  majors  carregaments,  a  la  distancia 
del  mercat  marítim  a  provehir,  als  perills  de  les  mars  a  traversar. 
Els  catalans,  igualment  que’ls  altres  pobles,  seguiren  la  progressió 
universal  ascendent.  En  general,  pot  esser  dit  que  les  embarcacions 
a  rem  eren  molt  superiors  a  les  actuals  y  les  de  vela  no  eren  pas 
gaire  inferiors  als  moderns  velers. 

A  mesura  que’l  comerç  y  la  contractació  marítima  anaven  exte- 
nent-se,  creixien  les  necessitats;  y  l’experiencia  millorava’ls  medis 
de  construcció  naval.  Les  exigencies  de  la  guerra,  també  sempre 
en  augment,  feyen  variar  l’estructura,  la  magnitut  y  la  factura; 
l'ideal  de  major  vitesa  feya  modificar  les  linies  de  l’arquitectura 
naval,  quiscun  jorn  augmentant l’importancia  de  les  noves  expedi¬ 
cions  marítimes,  tant  guerreres  com  mercants. 

Cal  esmentar  que  en  aital  època  tots  els  bastiments  servien  per 
abdós  serveis,  de  guerra  y  comerç  marítim,  car  allavors  els  medis 
de  lluita,  tàctica  naval,  y  adhuc  les  constitucions  diplomàtiques  de 
relació  entre’ls  diversos  estats,  eren  completament  diferentes  dels 
usats  actualment.  L’avenç  de  la  civilisació  obligà  més  tard  a  una 
metòdica  y  absoluta  separació  entre  abdues  marines. 

La  construcció  de  bastiments  de  tres  cobertes  no  començà  a 
Catalunya  fins  a  mitjans  del  XI 1 1 e  segle,  car  en  les  ordinacions  de 
1258  sols  se  parla  de  naus  d’una  y  de  dues  cobertes. 

Verament  es  extrany  que  Barcelona,  ca’pital  de  Catalunya,  ab 
tant  tràfec  comercial,  ab  creixent  opulença,  tant  freqüentada  y 

concorreguda  de  naus  de  molt  diverses  nacions,  possehidora  d’una 
floreixent  marina  construida  en  grans  y  ben  provehides  Dreçanes, 
no  hagués  port  hont  les  naus  trobessin  refugi  de  les  tempestes. 
Qualques  escriptors  han  pres  fonament  deí  fet  d’haver  bastiments 
que  eren  avarats  en  terra,  pera  sentar  com  incontrastable  l’opinió 
dessús  la  petitesa  de  les  naus  en  l’esmentada  època.  Cal  tenir 
present  que  no  tots  els  vaixells  eren  tant  petits  qual  calat  no  fos 
consemblant  a  celi  de  molts  bastiments  de  vela  actuals;  qualques 
d’ells  mesurant  molt  grossa  quintarada,  especialment  les  naus  y 
galeres,  que  eren  carregades  y  descarregades  dins  la  mar;  sols  les 
petites,  aital  com  avuy  es  fet  en  les  nostres  platges  ab  els  basti¬ 
ments  de  pescar,  eren  issades  en  terra.  Es  evident  que  en  els 
vaixells  de  navegació  d’altura  això  no  podia  esser  practicat  per  no 
haver  en  aital  època  enginys  a  propòsit,  car  si  avuy  ab  màquines 
molt  potents  es  possible  treure  en  terra  embarcacions  de  petita 
quintarada  (de  ioo  tonelades),  aital  operació  es  ben  difícil  y  molt 
costosa  de  preu  pera’l  comerç;  a  més,  que  no  es  maniobra  pera 
esser  feta  quiscun  jorn  ni’ls  bastiments  la  sofririen  gaires  vegades. 

Aixís  pot  esser  deduit  de  les  ordinacions  de  1258,  hont  es  dispo¬ 
sat  que’l  comandant  de  la  nau  y  els  mariners  no  deixin  la  nau 
fins  que  les  mercaderies  sien  descarregades  en  terra.  Noresmenys 
el  comandant  pot  deixar  la  nau  ab  son  «scriptore»,  y  eixir  en  terra 
llavors  que  comenci’l  descarregament,  si  la  mar  es  tranquila.  Si’l 
temps  esdevingués  tempestuós  y  la  descàrrega  no  podés  haver  lloc, 
el  comandant  tornarà  decontinent  en  la  nau,  y,  si  no  ho  pot  fer,  la 
tripulació  tindrà  plena  llicencia  y  potestat  de  fer-se  en  mar  o  cercar 
altre  port.  Això  prova  completament  que  les  naus  romanien  sem¬ 
pre  en  mar.  Sols  se  fa  esment  de  les  obligacions  de  la  marineria  de 
treure  l’embarcació  en  terra  pels  lenys  y  barques  de  rems  de  petita 
quintarada. 

Els  bastiments  al  rem,  que  constituien  la  principal  força  naval 
militar  en  Catalunya  y  en  totes  les  nacions  marítimes  de  la  Medi¬ 
terrània,  servien  per  la  lluita  en  «corsari»  y  eren  les  galeres,  lenys, 
galeotes  y  saeties.  El  nombre  de  rems  variava  segons  la  classe  y 
magnitut  de  la  construcció  naval.  Les  majors  eren  de  80  rems  o  40 
bancs,  ab  dos  o  tres  homens  a  quiscun  rem.  Les  filades  de  rems 
eren  disposades  en  forma  de  pisos  de  diferent  nivell,  ab  lo  qual 
nombre  de  rems  era  duplicat  o  triplicat.  D’aquesta  qualitat  y  no 
d’altra  sembla  que  provenen  les  denominacions  de  bi-remes  y  tri- 
remes,  de  les  antigues  embarcacions  gregues  y  romanes. 

En  tot  pot  esser  dit  que  Catalunya  estava  a  bon  nivell  en  quant 

a  construcció,  capacitat,  forma,  defensa  de  bastiments,  sense  que 
celles  d’altres  paísos  fossin  superiors  als  seus. 

En  aquella  edat  les  guerres,  en  general,  y  més  celles  que  eren 
en  mar,  se  sentien  de  l’època;  els  odis  de  raça  y  de  religió  feyen  les 
lluites  més  crudels;  els  enginys  de  guerra  y  la  tàctica  militar  les  feyen 
més  personals  y  actives.  Tantost  les  esquadres  enemigues  se  posa¬ 
ven  a  tret  una  de  l’altra,  les  embarcacions  lleugeres  evolucionaven, 
els  ballesters  llençaven  mortíferes  sagetes,  y  l’artilleria  grosses 
pedres  y  substàncies  inflamables;  aprés  venia  l’abordatge,  en  el 
qual  les  naus  s’escometien  ab  tota  la  força  de  llurs  rems  o  veles.  Si 
una  d’elles  no  s’esquarterava  en  la  topada  y  no  anava  a  fons, 
abdues  eren  subjectades  ab  ferros  y  cadenes,  y  tantost  començava 
un  horrorós  combat  cos  a  cos.  D’aital  situació,  sens  maniobra  pos¬ 
sible,  ne  resultava  per  força  un  vencedor  y  un  vençut.  Les  veus  de 
comandament  no  eren  pas  sempre  ordenades  ab  serenor,  el  còmit 
de  l’embarcació  essent  sovint  en  mitg  de  la  lluita;  ni  ses  ordres 
executades  promptament  ab  exactitut  pels  combatents  que  ataca¬ 
ven  ardidament  o’s  defensaven  ab  desesperació. 

No  per  això  cal  pensar  coses  gaire  més  esgarrifoses  de  celles 
que  les  actuals  guerres  produeixen,  car  si  la  forma  s’es  avuy  suavi- 
sada  exteriorment,  noresmenys  en  el  fons  l’esperit  y  el  poder  de 
destrucció  se  són  indefinidament  centuplicats. 

Els  Catalans,  que  no  passaven  per  esser  els  més  benèvols,  unien 
a  llur  valor  temerari  les  costums  quelcom  barbres  de  l’època;  més, 
ab  tot,  tractaven  llurs  enemics  ab  noblesa,  y  els  vençuts  podien 
esser  ben  contents  de  caure  esclaus  de  nostres  passats. 

Malgrat  que  no  era  ab  tanta  precisió  com  actualment,  la  vic¬ 
torià  era  deguda  allavors  a  l’inteligencia  en  l’art  nàutic,  al  talent 
dels  almiralls,  a  llur  superioritat  de  la  làctica  naval,  a  la  lleugeresa 
de  les  embarcacions  y  poder  de  llurs  enginys  de  guerra,  a  la  disci¬ 
plina  de  la  marineria,  al  valor  dels  combatents,  a  llur  esperit 
d'unitat  y  de  sentiment  de  patria.  Aixís,  les  nacions  vencedores 
eren  celles  que  havien  marina  nacional  propria,  quasi  may  les  que 
havien  marina  mercenària. 

Les  esquadres  s’armaven  allavors  per  un  objecte  concret,  y 
eren  desarmades  tantost  assolida  la  fi.  Qualques  d’elles  sortien  pels 
guanys  del  «cosari».  Quiscuna  comarca  o  senyoriu  contribuhia  en 
les  guerres  marítimes  ab  un  nombre  de  bastiments  més  o  menys 
crescut,  segons  els  medis  a  sa  disposició  de  gents  y  diners.  En  les 
lluites  marines  quiscuna  divisió  d’esquadra  tenia  un  comandant 
propri.  Això.  si  era  un  avantatge  per  l’estimul  que  quisqun  agru- 

pament  sentia  de  fer  majors  fets  d’armes,  havia  l’inconvenient  de 
no  esser  pas  sempre  la  subordinació  tant  exacta  com  calia  al  coma¬ 
nadament  de  l’almirall  superior  de  l’esquadra. 

Ensems  que  bons  nàuxers,  els  Catalans  eren  en  aquells  temps 
de  lluites  bons  guerrers,  especialment  en  llençar  la  ballesta.  En  les 
Ordinacions  de  1258,  sengles  voltes  esmentades,  es  manat,  entre 
altres  coses,  que  tot  mariner  en  servey  de  ballester  deu  haver  dues 
ballestes  de  dos  peus  y  una  d’estrep,  trescentes  sagetes,  capell  de 
ferre,  perpunt  o  cuiraça  y  espasa.  Qualsevol  altre  mariner,  malgrat 
no  sia  pas  ballester,  deurà  haver  un  perpunt  o  cuiraça,  escut, 
capell  de  ferre,  dues  llances  y  espasa.  A  més,  es  establert  que  per 
quiscun  ballester  o  mariner  que  no  dugui  l’armament  manat,  el 
comandant  del  bastiment  pagarà  5o  sous  de  penyora. 

Referent  a  la  disciplina  y  a  la  jurisprudència  de  la  marina 
catalana,  cal  llegir  l’excelent  Llibre  del  Consulat  de  Mar.  En  ell  hi 
ha  una  descripció  completa  de  tot  ço  que  fa  referença  als  vaixells, 
a  les  gents  de  mar,  llur  reglament  interior,  maniobres,  noms  dels 
-oficis,  etc. 

Les  naus  de  guerra  eren  marinades  per  100  homes,  dels  quals 
devien  esser  16  nàuxers  y  24  proers.  La  nau  montada  per  l’almi- 
rall,  de  més  magnitut  y  bones  condicions  marineres,  era  escortada 
de  les  altres  naus,  galeres,  lenys,  tarides,  ab  les  quals  formava  un 
sol  cos  pera’l  comanadament,  subordinació  y  maniobra. 

Els  homes  d’armes,  equipats  com  es  estat  dit,  eren  celis  que 
lluitaven  en  els  abordatges  y  servaven  la  persona  de  l’almirall  fins 
a  perdre  llurs  vides.  Havien  el  dret  d’apropriar-se  de  tot  ço  que  llurs 
enemics  duyen  en  l’acte  de  l’abordatge,  la  quarta  part  del  botí  de 
guerra  y  a  més  de  tot  ço  que’ls  era  promès  per  l’almirall  pera  as¬ 
saltar  y  combatre. 

Totes  les  gents  de  guerra  eren  sots  les  ordres  immediates  d’un 
«Condestable».  Les  embarcacions  més  petites,  ço  es,  galeres,  lenys 
y  sageties  al  rem,  havien  un  comandant,  que  era  apellat  «Còmit». 
La  part  nàutica  era  confiada  al  «Nàuxer».  El  conjunt  de  l’esquadra 
era  sots  l’alta  inspecció,  comanadament  y  responsabilitat  de  l’Al¬ 
mirall,  que  havia  la  direcció  suprema. 

Aitals  sàvies  y  pràctiques  constitucions,  fidelment  observades, 
produiren  la  fermesa,  el  coratge  y  la  disciplina  que  donaren  tant 
de  nom  a  la  marina  catalana. 

A  Catalunya  les  conquestes  foren  sempre  profitoses,  car  may 
obehien  sols  al  desitg  de  conquesta.  Aixís,  les  expedicions  militars, 
en  comptes  d’empobrir  nostra  patria,  no  feyen  més  que  procurar 

noves  y  abundoses  riqueses,  les  quals  servien  pera  engrandir  l’in- 
dustria  y  el  comerç.  Els  Catalans,  tantost  se  feyen  mestres  d’una 
comarca,  hi  implantaven  llurs  indústries  y  llur  comerç.  Quiscuna 
conquesta,  especialment  cella  de  les  Balears —  pera  concretar-nos  a 
l’època  d’en  Jaume,  —  acreixia’l  tràfec  y  com  conseqüença  la 
navegació  mercantil.  Catalunya,  posada  a  costat  de  la  Gallia  meri¬ 
dional,  ab  extenses  costes  a  la  mar  Mediterrània,  centre  allavors  de 
la  civilisació,  del  comerç  y  de  les  contractacions,  profità  de  sa  situa¬ 
ció  y  fou  de  totes  les  nacions  de  la  Península  cella  que  anà  capda¬ 
vantera  en  la  cultura,  civilisació  y  comerç,  car  rebé  abans  y  sempre, 
ab  més  intensitat  que  cap  altra,  les  influencies  d’Orient  y  d’Italia. 
A  més,  el  continuat  tracte  ab  paísos  llunyans,  el  coneixement 
d’altres  terres,  llengües  y  costums,  feren  adquirir  als  catalans  una 
cultura  molt  superior  a  cella  de  les  nacions  tancades  entre  monta- 
nyes,  ensems  que  agullonaven  llur  inteligencia  y  enginy,  estimu¬ 
laven  llur  volença  pera  contrastar  l’influença  d’altres  pobles  tant 
comerciants  y  marins  com  ells,  y  guanyar  nous  mercats  a  llurs 
productes.  D’ací  ve  aquella  sagacitat  en  combinar  usatges  y  pràcti¬ 
ques,  que’ls  catalans  establiren  en  llurs  ports,  y  reculliren  en  un 
monument  escrit  en  nostra  llengua  com  es  el  Llibre  del  Consulat 
de  Mar ,  primer  codi  de  jurisprudència  marítim  conegut  a  Europa 
en  l’Edat  Mitjana,  observat  per  més  de  quatre  segles  com  única 
judicatura  consular  de  la  mar  Bàltica  entró  Constantinoble  y  base 
del  modern  codi  maritim-mercantil  de  nacions  tant  avençades  en 
marina  com  Anglaterra.  Aquest  monument  de  1  legislació  marítima 
—  pesi  als  que  fan  semblant  d’ignorar-ho  —  es  un  testimoni  per- 
petual,  inesborrable,  de  nostre  comerç,  de  nostra  civilisació,  de 
nostra  justícia,  de  nostra  llengua,  de  nostra  cultura,  de  nostra 
raça,  en  fi,  de  nostra  patria,  que  jamay  podrà  esser  destruhida. 
Les  nacions  comerciants  y  marines  són  sempre  les  més  civilisades. 
Aixís  se  pot  dir  que’l  comerç,  si  corromp  a  voltes  les  tradicions 
pures,  suavisa  sempre  les  costums  barbres. 

En  el  gloriós  regnat  d’en  Jaume  fou  quan  el  comerç  prengué 
un  grau  d’extensió  y  prosperitat  fins  allavors  jamay  assolit.  Lleys, 
privilegis,  concessions,  conquestes,  tot  pren  ja  un  caràcter  de  fixesa 
com  ideal  polític,  y  juntament  ab  la  necessitat  d’instaurar  cònsuls  de 
comerç  a  les  terres  ultramarines  en  1266  marquen  un  estat  d’abun¬ 
dor,  riquesa  y  prosperitat  remarcable,  adhuc  als  mercaders  extran- 
gers  que,  atrets  per  la  febra  dels  negocis,  venien  establir-se  a  Cata¬ 
lunya.  En  nostra  ciutat  el  principal  moviment  comercial  era  en  els 
carrers  vora  riba-mar,  y  la  corporació  de  comerciants  tingué  sa 

representació  en  el  Concell  Municipal  de  Barcelona  creat  en  i25y. 

El  comerç  català  no  era  pas  reduit  al  tràfec  purament  passiu, 
ni  tant  sols  era  concretat  a  l’economia:  ço  que  sostingué’l  tràfec 
marítim  fou  l’exportació  de  sos  fruits  y  productes  de  fabricació 
nacional. 

Entre ’ls  articles  comerçables  poden  esser  comptats  tots  celis 
que  són  en  el  reglament  de  lleudes  de  Barcelona  ajustat  pel  rei  en 
Jaume  l’any  1221,  en  la  tarifa  del  port  de  Tamarit  (any  1243),  y 
celles  del  port  de  Coplliure,  en  el  Rosselló.  Els  principals  són  pells, 
cuiros  curtits,  mèl,  sal  marina,  safrà,  vi,  oli,  pèga,  sèu,  quitrà, 
fustes,  vidriats,  xarcia,  cordes,  lli,  cànem,  espart,  cotó,  llanes, 
sedes,  farines,  moles  de  molí,  fruites  seques,  tapiços,  ferre,  coure, 
plom,  estany,  etc. 

Una  de  les  seccions  més  importants  era  l’exportació  de  manu¬ 
factures  de  seda,  cotó  y  llana,  quals  indústries  eren  molt  fortes  en 
l’any  1271;  Lleida  per  sos  famosos  draps;  Gerona,  Sant  Daniel, 
La  Bisbal,  Banyoles,  Perpinyà,  Valls  y  Tortosa  eren  centres  de 
manufactures  de  llana,  y  provehien  d’elles  els  mercats  de  Nàpols, 
Sicilià,  Sardenya,  Egipte,  Siria  y  altres  terres  de  Llevant. 

Altre  comerç  monopolisat  pels  catalans  en  tres  segles  es  celi 
dels  corals  pescats  en  nostres  costes,  en  especial  a  Cadaqués  y 
Bagur.  Aquestes  pesqueres  eren  més  abundoses  en  les  costes  de 
Berberia,  hont  els  catalans  anaven  extreure  tant  bell  producte  marí, 
que  era  transportat  y  obrat  a  Catalunya. 

Els  catalans  rebien  de  primera  mà,  procedent  dels  ports 
d’Egipte  y  de  la  Siria,  les  pedreries  fines,  l’or,  argent,  de  les  quals 
ne  feyen  un  gran  tràfec  al  restant  de  l’Europa. 

Els  reys  de  la  casa  de  Barcelona  havien  llur  major  confiança 
en  nostra  marina  per  tots  els  fets  més  ardits  y  perillosos.  La  predi¬ 
lecció  de  nostre  rei  per  la  marina  es  provada  pel  raonament  d’en 
Jaume  adreçat  als  aragonesos  llavors  que’ls  parlava  dels  socors  que 
ells  devien  aportar  pera  la  guerra  contra’l  maurs  d’Africa  y  d’An- 
dalusia.  «Perdut  lo  reyalme  de  Mallorques, —  deya, —  no  sols  Cata¬ 
lunya  perdria  l’imperi  e  poder  absolut  en  la  mar  pera  sa  llyure 
navegació  e  comerç,  més  Aragó  tornaria  sofferir  de  les  invasions 
dels  serrahins. » 

En  l’any  1269,  llavors  que  en  Jaume  volgué  empendre  l’expe¬ 
dició  a  Terra  Santa,  formà  una  esquadra  de  naus  catalanes,  nome¬ 
nà  almirall  an  en  Ramon  Marquet,  famós  marí  de  Barcelona,  a 
qui  confià  tot  ço  qui  pertanyia  a  la  susdita  esquadra,  y  esculli  pera 
sa  persona  la  nau  comanada  pel  mateix  almirall.  Les  forces  navals 

eren  tant  considerables  a  Catalunya,  que’l  mateix  rei  feu  palesa 
declaració  de  la  seva  satisfacció  pel  bon  estat  de  la  ílota,  tant  apa¬ 
rellada  y  provisionada  de  queviures  y  municions  de  guerra;  v  ren- 
gracià  a  compliment  son  almirall  en  Ramon  Marquet,  a  qui  digué 
quant  admirava’l  poder  de  la  nostra  terra  pera  bastir,  armar  y 
nolejar  tant  promptament  les  esquadres. 

Els  Catalans,  pera  totes  les  expedicions  marítimes  fetes  del 
XII I G  al  XVe  segles,  pera  totes  llurs  conquestes  y  fets  d’armes  en 
mar,  no  hagueren  may  de  recórrer  a  subsidis  extrangers:  nostra 
marina,  bastida,  aprovisionada  en  Catalunya,  manada  per  catalans, 
fou  sola  pera  realisar  els  més  gloriosos  fets  d’aquells  temps.  A 
Europa,  Catalunya  era  l’única  monarquia  qué  podia  vantar-se  de  no 
haver  admès  may  per  sos  fets  d’armes  vaixells  y  armes  mercenàries, 
ni  d’haver-se  confederat  jamay  que  no  fos  pera  portar  socors  a  sos 
aliats. 

Els  Papes  són  celis  que  de  primer  emplearen  la  marina  catala¬ 
na  pera  assolir  llurs  empreses.  El  papa  Pasqual  II,  en  1114,  pera 
l’expedició  que  ell  preparà  a  Nisa  contra’ls  sarrahins  de  les  Balears, 
demanà  y  obtingué  l’auxili  d’en  Ramon  Berenguer  III,  comte  de 
Barcelona.  El  papa  Eugeni  promogué  una  creuada  en  1147  contra 
Almeria,  centre  allavors  de  les  riqueses  y  poder  naval  dels  Sarrahins. 
L’expedició  que  ell  feu  preparar  a  Gènova  fou  auxiliada  per  la 
marina  catalana  del  comte  Ramon  Berenguer  IV. 

Finalment,  les  expedicions  marítimes  realisades  durant  el 
regnat  del  rei  en  Jaume  són  ja  de  conquesta  per  compte  propri  y 
ab  medis  nacionals  catalans. 

Nostre  rei,  en  sa  Crònica,  parla  per  primera  vegada  de  la  ma¬ 
rina  catalana  a  l’ocasió  de  la  projectada  expedició  a  Mallorques. 

El  tràfec  marítim  en  vaixells  era  tant  considerable  que  embra- 
çava  quasi  tot  el  comerç  de  l’Africa  y  era  dels  primers  a  la  mar 
Mediterrània.  El  soldà  de  Mallorques  havia  capturades  dues  naus 
de  mercaders  catalans,  les  quals  retenia  en  son  poder.  Els  prohoms 
de  Barcelona  ho  digueren  al  rei,  que  era  en  nostra  ciutat,  si  que 
ell  ne  fou  molt  despagat;  y  feu  armar  un  leny  de  60  remsy  trameté 
missatge  al  rei  mallorquí.  Aquest  reuní  a  molts  mercaders  geno¬ 
veses,  pisans  y  provençals,  y  els  interrogà  pel  poder  del  rei  en 
Jaume.  Aquells  eren  molt  descontents  del  gran  comerç  dels  Cata¬ 
lans  y  aconsellaren  al  rei  sarrahí  de  no  tornar  les  naus  apresades.  El 
missatger  tornà  a  Barcelona  y  reté  resposta  a  nostre  rei,  qui  devin- 
gué  molt  felló  y  jurà  per  Déu  que  no  volia  haver  nom  de  rei  si  ell 
no  prenia  per  la  barba  al  sarrahí.  Aviat  arribà  l’ocasió. 

Com  el  mateix  rei  conta  en  la  seva  Crònica  ab  aquella  senzilla 
grandor  homèrica,  a  la  fi  d’un  dinar  en  casa  d’en  Pere  Martell, 
còmit  de  galees,  ahont  nostre  gran  rei  no  considerava  com  menys¬ 
preu  d’hi  dinar,  s’entaulà  una  conversa  referent  a  Mallorques,  de  la 
qual  foren  dites  lloances  imponderables.  Aprés  haver  menjat,  en 
Pere  Martell,  davant  el  rei  y  sos  nobles,  dins  una  cambra  d’hont 
Tarragona  era  vista  en  amfiteatre  al  peu  de  la  mar  immensa,  co¬ 
neixedor  de  la  navegació  y  de  les  illes  per  sos  freqüents  viatges  y 
estades,  explicà  meravelles  d’aquelles  terres:  digué  com  eren  her- 
moses  y  riques;  els  encants  encisadors  de  llurs  costes,  la  bellesa  de 
llurs  paisatges;  les  costums  dels  habitants;  llur  governament ;  en 
fi,  els  descrigué  la  ciutat  al  peu  de  la  mar  blava  en  una  immensa 
badia  capable  d’acullir  una  ben  nombrosa  esquadra.  En  Jaume,  jove 
de  20  anys,  ple  d’entusiasme,  acoblà  sos  nobles  y  cavallers  y  acor¬ 
daren  d’anar  conquerir  «aquell  reialme  dins  la  mar,  hont  Deus  lo 
volch  posar».  Tots  sabem  com  els  tres  estaments  o  braços  del  re- 
yalme  respongueren.  Els  nobles  oferiren  llurs  exèrcits,  les  ciutats 
marítimes  vaixells,  el  poble  els  propris  fills.  En  aquell  mateix  any 
Corts  solemnials  tingueren  lloc  a  Barcelona,  hont  foren  precisades 
totes  les  coses  pertanyents  a  la  projectada  expedició.  Representant 
el  braç  popular  era  en  Pere  Grony,  qui  llevas  en  peus  y  en  nom  de 
Barcelona  prometé  totes  les  naus  y  lenys  de  la  ciutat.  Tantost  un 
sol  pensament  somogué  la  nació  y  febrosa  activitat  trontollà  totes 
les  encontrades.  «E  lo  rey  —  diu  en  Desclot  —  feu-se  venir  en  Ra¬ 
mon  de  Plegamans,  hun  rich  hom  de  la  ciutat  de  Barcelona,  e 
dix-li  que  fos  procurador  de  son  fet  e  que  fes  fer  galeres  e  tarides  e 
llenys  pera  apportar  cavalls  e  cavallers  e  vianda  e  civade  e  ginys. 
E  aytantost  com  lo  rey  ho  hac  manat,  en  Ramon  de  Plegamans 
feu  fer  galeres  e  tarides  e  altres  llenys;  e  feu  fer  bescuit,  e  ajustar 
farina  e  forment  e  civada  e  peix  salat». 

(Acabarà >  D.  GIRONA  Y  LLAGOSTERA 


SECCIÚ  D’ESPORTS  ÜE  MONTANYA 

En  el  número  prop-passat  donàrem  compte  del  projecte  de  crea¬ 
ció  de  dugués  noves  Seccions  dins  del  Centre  Excursionista 
de  Catalunya,  publicant  la  circular  enviada  als  senyors  socis  per 
la  Comissió  Organisadora  de  la  de  Geologia  y  Geografia  Física. 

A  continuació  publiquem  la  que  han  fet  circular  els  senyors 

organisadors  de  la  d’Esports  de  Montanya,  qual  objecte  se  desprèn 
del  contingut  de  la  mateixa. 

«Dins  dels  diversos  aspectes  en  que’s  presenta  la  gran  obra  de  l’excur¬ 
sionisme  català,  n’hi  ha  hagut  un  que  ha  sigut  descuidat  fins  al  present,  sens 
dubte  per  la  por  de  separar-se  del  caràcter  científic  o  educatiu  que  sempre 
han  tingut  y  han  de  tenir  les  nostres  primeres  y  més  importants  entitats 
excursionistes,  qual  activitat  y  influencia  s’ha  deixat  sentir  dins  totes  les 
modalitats  de  l’actual  renaixement  nacional  de  la  nostra  Catalunya. 

»  La  por  de  convertir  el  nostre  excursionisme  en  un  mer  passatemps  o 
donar-li  un  caràcter  essencialment  esportiu,  es  avui  una  traba  que  ha  de 
desaparèixer  per  oposar-se  al  foment  d’un  aspecte  de  l’excursionisme  que, 
tenint  un  caràcter  artístic  y  utilitari,  no  ha  de  deixar  d’esser  objecte  de 
l’atenció  del  nostre  Centre  Excursionista  de  Catalunya. 

v  La  nostra  terra  catalana  té  per  corona  v  digne  remat  la  gran  serralada 
pirenenca,  hermosejada  per  la  Natura  ab  ses  gales  més  preuades,  y  que  va 
destriant-se  formant  valls  y  carenades  de  les  quals  se  desprenen  importants 
contraforts  que  uneixen  tot  el  terrer  de  la  nostra  Catalunya,  arribant  fins  a 
sa  planuria,  d’ont  s’aixequen  alteroses  les  serres  del  Montseny,  Montserrat, 
Sant  Llorenç  del  Munt,  Prades,  Montsant  y  Ports  de  Beceit,  entre  altres 
que  són  camp  obert  no  sols  a  l’estudi,  sinó  a  la  mera  contemplació  de  tot 
aimant  de  l’Art  y  de  la  Bellesa.  Y  si  totes  aquestes  montanyes  y  serralades 
són  hermoses  al  veure-les  rublertes  de  verdosa  catifa  o  gran  vegetació,  o  bé 
al  contemplar  el  seu  aspecte  de  portentosa  tristesa  al  presentar  llurs  descar¬ 
nades  ossamentes  y  llurs  grandiosos  cimalts  esmicolats  per  l’acció  dels  ma¬ 
teixos  elements  naturals,  ho  són  encara  molt  més  al  trepitjar-les  en  plena 
hivernada  cobertes  ab  llur  mantell  de  blanca  neu,  que’ls  escau  com  a  llur 
natural  y  més  escaient  ropatge,  atractívol  sempre  a  l’esguard  d’un  tempe¬ 
rament  d’artista. 

»  Doncs  bé:  a  fomentar  les  excursions  que  tinguen  per  objecte  la  con¬ 
templació  d’aqueixes  grans  belleses  creyem  que  ha  d’obeir  la  creació  dins 
nostra  entitat  d’una  nova  secció  que  hem  de  mirar  neixi  ben  forta  y  ben 
robusta.  Desde  un  quant  temps  un  bon  aplec  de  nostres  consocis  venen 
dedicant-se  a  fer  sortides  hivernenques  d’aital  naturalesa,  y  tots  ells  han 
esdevingut  entusiastes  de  la  nostra  montanya,  d’aquestes  excursions  y  de 
la  creació  d'una  secció  especial  pera’l  foment  de  les  mateixes. 

»Més  pera  realisar-les  ab  tot  èxit,  pera  fer-les  practicables  arreu,  pera 
apartar  les  dificultats  que  a  voltes  se  presenten,  es  necessari  ’l  maneig  de 
tots  aquells  utensilis  que,  com  els  skis  y  les  luges,  en  llurs  dife rentes  varietats, 
tant  faciliten  aquestes  excursions,  donant  per  altra  part  lloc  als  nombrosos 
esports  d’hivern,  tant  practicats  en  els  paísos  del  Nord  y  en  les  vessants 
dels  Alps,  del  Jura  y  dels  mateixos  Pireneus. 

»An  aquesta  necessitat,  a  omplir  aquell  buit,  vindrà  la  creació  de  la 
Secció  d’Esports  de  Montanya  que’ns  proposem  crear  dins  del  nostre  Cen¬ 
tre  Excursionista  de  Catalunya. 

»EI  nostre  Montseny  y  el  nostre  Pireneu  són  camp  ben  abonat  pera  la 
pràctica  d’aquests  esports,  pera  la  realisació  d’aquelles  excursions.  Aixís  s’ha 
de  regonèixer  després  de  les  diverses  proves  fetes  darrerament  per  bons 
amics  nostres  que  ab  l’ajuda  de  skis  y  lugeshan  realisat  ja  alguna  excursió 
per  les  seves  encontrades. 

»  A  més  del  caràcter  artístic  y  de  natural  expansió  que  hem  senyalat  an 
aquestes  sortides,  que  veyem  ben  dignes  d’estímul,  no  hem  d’oblidar  tam¬ 
poc  l’altre  caràcter  pràctic,  utilitari,  humanitari  si  ’s  vol,  que  també  se’ls  ha 
de  regonèixer.  Fomentant  aquestes  excursions,  extenent  l’ús  dels  skis,  se 
té  un  medi  pera  cambatre’l  perill  d’isolament  que  durant  els  hiverns  rigo¬ 
rosos  castiga  a  les  petites  poblacions  de  l’alta  montanya;  el  coneixement  y 
la  pràctica  d’aquests  utensilis  privarien  moltes  voltes  les  desgracies  que  cada 
any  hem  de  plorar  y  de  les  quals  són  víctimes  els  infeliços  que’s  veuen 
obligats  a  passar  els  ports  d’aquella  gran  serralada  pirenenca. 

»Es  per  això  que  hem  cregut  convenient  la  creació  de  la  Secció  d’Es¬ 
ports  de  Montanya ,  a  la  que  creyem  no  faltarà  la  vostra  cooperació,  a  qual 
fi  preguem  volgueu  donar  el  vostre  assentiment  inscrivint-vos  en  l’esmen¬ 
tada  Secció,  quals  tasques  no  dubtem  seran  ben  profitoses  pera’l  fi  que  ve 
perseguint  el  Centre  Excursionista  de  Catalunya.  —  Eduard  Vidal  y 
Riba,  Jaume  Baladia.  Manuel  Miret,  Lluís  Valls.» 


Revista  de  la  Asociación  Artístico-Arqueológica  Barcelonesa,  segon 
trimestre  de  1908. 

Continua  la  publicació  dels  tres  mateixos  treballs  que  contenia’l  pas¬ 
sat  número  y  que  són  els  següents:  Malaca,  últïmos  descubrimientos  de  la 
Alca^aba;  La  Junta  de  Gerotia  en  sus  relaciones  con  la  de  Cataluna,  y  Anals 
inèdits  de  la  vila  de  la  Selva  del  Camp  de  Tarragona. 

Boletín  de  la  Real  Acadèmia  de  Buenas  Letras,  segon  trimestre 


de  1908. 


Conté  un  treball  d’en  Joan  Cabré  descrivint  els  Objetos  ibéncos  proce- 
dentes  de  las  excavaciones  de  Calaceite;  altre  de  nostre  company  senyor 
Carreras  y  Candi  sobre  Lo  sacomano  de  Roma  del  i52j ;  altre  del  senyor  Gi¬ 
ménez  y  Soler  sobre  La  Corona  de  Aragón  y  Granada,  y  la  continuació 
d’altres  ja  anunciats  en  números  precedents. 

Butlletí  del  Centre  Excursionista  de  la  Comarca  de  Bages,  Maig 


de  1908. 


Publica,  entre  altres  treballs  ben  curiosos,  y  a  més  de  la  continuació 
desa  interessant  secció  de  Paremiologia  comarcana ,  un  article  sobre  Qual - 

cunes  consideracions  sobre  la  delimitació  de  les  comarques  catalanes,  en  el 
que  s’estableix  el  criteri  de  l’articulista  en  aquesta  qüestió,  senyalant  els 
més  importants  factors  a  tenir  en  compte  pera’l  bon  llindament  de  les  co¬ 
marques  catalanes  y  la  forma  mellor,  a  son  juhí,  pera  la  constitució  de 
l'assamblea  o  Congrés  Geogràfic  català  que  oportunament  diguerem  trac¬ 
tava  d’organisar  el  nostre  Centre  Excursionista  de  Catalunya. 

La  Montagne,  Juliol  de  1908. 

Publica  un  bonic  article  del  L.  Fontan  de  Negrin  Sobre’ls  cims,  com 
interessant  episodi  de  la  vida  alpina;  un  d’E.  Rochat  sobre’ls  Glaciers  de 
Sellettesy  Coll  d’Olan;  y  altre  referent  als  Camins  de  montanya,  per  C.  J.  M. 
Bernard. 

Publica,  ademés,  la  Crònica  mensual  y  la  Crònica  alpina,  rublertes 
d’interessants  datos  pel  coneixement  de  la  vida  alpina  y  de  la  de  l’impor¬ 
tant  Club  Alpí  Francès. 

Com  de  costum,  completen  aquest  número  notables  ilustracions  que 
acompanyen  els  treballs  insertats. 

Butlletí  del  Centre  Excursionista  de  Lleyda,  Abril  y  Maig  de  1908. 

Publica,  ilustrats  ab  gran  nombre  de  gravats,  els  següents  treballs: 
Jaume  I y  la  ciutat  de  Lleyda  (continuació),  per  Rafel  Gras;  Notes  folk-lò- 
riques,  per  Lluís  Izquierdo,  y  la  ressenya  d’una  excursió  a  Camarasa. 

Bolletí  de  la  Societat  Arqueològica  Luliana  (Palma),  Juliol  1908. 

Conté,  entre  altres,  un  treball  titolat  Un  manuscrito  sobre  los  Francis- 
canos  en  Baleares,  del  P.  Atanasio  López,  O.  F.  M.,  y  un  de  D.  Antoni 
M.a  Alcover,  pbre.,  que  l’encapsa  Folh-lore  Balear.  Tradicions  populars 
mallorquines. 

Revista  Musical  Catalana,  Maig  y  Juny  de  1908. 

Publica’l  discurs  del  mestre  Nicolau  en  la  «Festa  de  la  Música  Cata¬ 
lana»  y  bon  nombre  d’erudits  treballs,  entre’ls  quals  s’hi  compta  la  segona 
serie  dels  Músics  vells  de  la  Terra  (segles  XVII  y  XVIII). 

Publica  també  ressenyes  de  les  excursions  fetes  per  l’«Orfeó  Català»  a 
Vich  y  a  Igualada  ab  motiu  del  viatge  de  l’infanta  Maria  Teresa. 

Boletín  de  la  «Sociedad  Castellana  de  Excursiones»,  Juny  de  1908. 

Els  més  importants  treballs  que  inserta  són:  Excursión  à  Burgos,  per 
D.  Jesús  Asensio;  La  Catedral  de  Burgos ,  per  D.  Vicente  Lampérez,  y  el 
Convento  de  la  Santísima  Trinidad  de  Burgos.  Capilla  y  Sepulcro  de  Me¬ 
dina,  per  D.  Luciano  Huidobro,  tots  ells  ab  nombrosos  gravats  y  fotogra- 
vats  intercalats. 

Boletín  de  la  «Sociedad  Espanola  de  Excursiones»,  2.n  trimestre  1908. 

Els  treballs  que  conté,  junt  ab  nombrosos  gravats,  són:  Santa  Marta 

de  Tera,  estudi  d’un  vell  monastir  de  Zamora,  per  M.  Gómez  Moreno;  la 
continuació  del  magnífic  treball  de  D.  Pelayo  Quintero  Sillas  de  Coro 
espanolas;  un  estudi  històric,  Origen  de  Oviedo,  per  Fortunato  de  Selgas; 
y,  finalment,  la  continuació  de  l’article  Monumentos  aríísíicos  de  Viycaya, 
de  D.  Pedro  Vàzquez. 

Bollettino  dell’Alpinista,  revista  bimensual  de  la  «Società  degli 
Alpinisti  Tridentini»,  Maig-Juny  1908. 

Està  dedicat  principalment  al  Congrés  poli-esportiu  que  dita  Societat 
celebrarà  a  últims  d’Agost,  y  qual  programa,  molt  interessant  per  cert, 
publica  en  tota  sa  integritat. 

Rivista  mensile  del  Tonring  Club  Italiano,  Juliol  1908. 

Resulta  sumament  interessant  aquest  periòdic  pels  magnífics  articles 
que  ab  gran  nombre  de  gravats  publica.  Els  més  interessants  són:  II  Con- 
corso  d’Alberghi  del  Touring,  acompanyat  dels  plans  y  dibuixos  dels 
projectes  presentats,  que  són  hermosos,  y  la  ressenya  d’una  excursió  del 
Simplon  al  Sant  Bernat,  y  a  més  dos  articles  dedicats  a  l’historia  de  la 
locomotora  y  de  la  màquina  per  volar. 

Mitteilungen  des  Deutschen  und  Osterreichischen  Alpenvereins, 
30  Juny-i5  Juliol. 

El  número  12  (30  de  Juny)  està  dedicat  quasi  especialment  a  la  termi¬ 
nació  de  l’article  sobre’ls  itineraris  pels  Alpes,  del  professor  H.  Cranz  de 
Stuttgart,  essent  l’objecte  d’aquesta  última  part  la  regió  de  l’Engadina. 

Bulletin  du  C.  A.  F.  — - Section  du  Canigou,  Juny  de  1908. 

Publica,  entre  altres  treballs,  els  següents  de  remarcable  interès:  Qua¬ 
tre  dies  en  skis  per  la  regió  del  Carlit,  pel  Cap.  Garnuchot,  ab  quatre  gra¬ 
vats;  Cascada  dels  Jnglesos,  ressenya  d’una  excursió  a  la  vall  de  Sant  Vicens 
(Canigó),  per  H.  Carcassonne;  Notes  sobre'l  Canigó,  ab  quatre  gravats,  per 
Emili  Belloc;  Observacions  sobre  una  nova  via  d’ascensió  al  Pic  de  Canigó, 
per  J.  Escarrà.  Publica  també  un  extracte  de  la  conferencia  donada  per 
M.  Gaurier  a  Perpinyà;  l’acostumat  Correu  de  París,  de  M.  Lefrançois,  y 
la  Crònica  de  la  Secció  ab  notes  de  varies  excursions  realisades  darrerament 
per  diferents  socis  del  C.  A.  F. 

Bulletin  de  la  Société  Ramond. 

Procedent  de  les  oficines  espanyoles  del  Cambi  Internacional  de  publi¬ 
cacions,  acabem  de  rebre  aquesta  important  revista,  una  de  les  més  nota¬ 
bles  y  més  antigues  que  venen  apareixent  referent  al  Pireneu.  Els  números 
darrerament  rebuts  del  portant-veu  de  la  «Société  Ramond»,  de  Bagnères- 
de-Bigorre,  són  els  corresponents  a  l’any  1906  y  primer  semestre  de  1907, 
contenint  una  serie  de  treballs  notables  sobre  exploracions  pirenenques, 
entre’ls  quals  podem  citar:  La  serra  de  Montarto,  acabat  estudi  per  L.  Le- 

Bondidier,  y  una  nota  bibliogràfica  del  mateix  sobre  Balàitous  y  Pelvoux, 
de  H.  Béraldi.  Publica  igualment  diversos  treballs  científics  y  històrics,  y 
un  de  H.  Gaidoz:  Estudi  del  Folk-lorea  França ya  l'Extranger,  en  el  qual 
no's  diu  re  de  nostra  terra,  a  no  esser  la  lleugera  afirmació  de  que  aquests 
estudis  «sont  aujourd’hui  florissantes  à  peu  près  partout  en  Europe,  sauf 
en  Espagne». 

Memorias  y  Revista  de  la  Sociedad  Científica  «  Antonio  Alzate».  — 

Mèxic. 

Acabem  de  rebre’ls  números  d’aquesta  important  publicació  corres¬ 
ponents  al  darrer  semestre  de  l’any  passat,  contenint  notables  treballs  cien¬ 
tífics,  entre  ells  un  sobre  Supersticions  dels  indis  mexicans;  altre  sobre 
Geologia  química  del  Estat  de  Durango,  y  un  tercer  referent  a  Influencies  de 
les  grans  altituts  sobre  l’organisme. 

A  més  hem  rebut  gran  nombre  d’altres  revistes,  entre  les  quals  s’hi 
compten  Imer,  0  Inslitulo,  Boletín  de  la  Institución  libre  de  Ensehan^a, 
Hojas  selectas,  La  Fotografia  Pràctica,  Revista  de  Menorca ,  Revue  Cata- 
lane,  etc.  —  F.  K.  C.  y  E.  V.  R. 


CRÒNICA  DHL  CENTRE 


JULIOL  1908 


Visita  a  l’Exposició  Històrica  de  la  Guerra  de  lTndependencia  a 
Catalunya,  celebrada  a  Igualada.  —  Tal  com  haviem  anunciat  desde 
aquestes  mateixes  planes,  durant  el  mes  de  Juny  va  celebrar-se  a  Igualada 
aquella  Exposició  Històrica,  que  resultà  realment  d’una  importància  ben 
digna  de  la  ciutat  que  l’havia  organisada,  a  lo  qual  sens  dubte  ha  contri- 
buit  d’una  manera  principal  la  bona  intenvenció  del  Director  tècnic  de  la 
mateixa,  nostre  benvolgut  amic  D.  Joseph  Fiter  y  Inglés. 

Havent  tingut  la  Comissió  Organisadora  de  la  dita  Exposició  la  delica¬ 
desa  d’invitar  especial  y  corporativament  al  nostre  Centre  pera  efectuar 
una  visita  oficial  a  la  mateixa,  va  realisar-se  aquesia’l  dia  5  del  passat  mes 
ab  assistència  de  vintitrès  senyors  socis,  entre’ls  quals  hi  figuraven  els 
senyors  Torras,  Danés,  Gaza,  Galbany,  Kirchner,  Vintró  y  Vidal  y  Riba, 
com  a  individuus  de  la  Junta  Directiva. 

A  l’estació  d'Igualada  foren  rebuts  nostres  companys  pel  senyor  Alcalde 
d’Igualada,  que  saludà  afectuosament  als  arribats,  donant-los  la  benvin¬ 
guda,  per  l’esmentat  senyor  Fiter  y  pel  senyor  Bas  y  Jordi,  soci  delegat  del 
Centre  y  president  de  la  Comissió  Organisadora  de  l’Exposició,  que  anava 
acompanyat  dels  individuus  de  la  mateixa  senyors  Gabarró  y  Morera. 

Acompanyats  de  dits  senyors,  se  dirigiren  a  l’Ateneu  Igualadí,  en  qual 
local  hi  havia  instalada  dita  Exposició,  essent  rebuts  pel  seu  president  y 
tinent  d’alcalde  d’aquella  ciutat  D.  Marian  Munguet,  pel  senyor  Serra  y 
Constansó,  diputat  provincial  per  aquell  districte,  y  per  diferentes  altres 
persones  que  s’aprestaren  a  fer-los  més  agradosa  la  visita  en  aquell  lloc. 

Totes  les  instalacions  d'aquella  interessant  Exposició  de  mobiliari,  in¬ 
dumentària,  quadros,  dibuixos,  fotografies,  llibres,  documents  y  objectes 
diversos  referents  a  l’anomenada  guerra  de  l’Independencia  a  Catalunya, 
varen  esser  degudament  visitades  y  celebrades  per  nostres  companys,  exa¬ 
minant  entre  ells  els  diferents  objectes  aportats  a  l’Exposició  pel  nostre 
Centre. 

A  la  tarda,  després  de  dinar,  va  visitar-se  la  Casa  Consistorial,  ont 
foren  rebuts  pel  senyor  Alcalde  y  Secretari  de  l'Ajuntament,  que  obsequia¬ 
ren  als  visitants  ab  pastes  y  vins  generosos,  dirigint  paraules  d’enaltiment 
pera  la  nostra  entitat.  Seguidament  visitaren  1  ’iglesia  parroquial,  ab  el  seu 
tradicional  Sant  Crist,  dirigint-se  després  vers  l’estació  del  ferro-carril  pera 
retornar  a  nostra  capital,  lo  que  varen  realisar,  quedant  molt  complagutsy 
agraits  de  les  atencions  y  obsequis  de  que  varen  esser  objecte  durant  la  seva 
curta  estada  en  aquella  ciutat. 

Ressenya  de  l’Excursió  a  les  Illes  Balears.  —  El  divendres  dia  3  de 
Juliol  tingué  lloc  en  el  gran  Saló  de  Cent  de  Casa  la  Ciutat  la  darrera  con¬ 
ferencia  o  sessió  d’aquest  curs,  en  la  qual  el  nostre  company  D.  Joseph 
Galbany  y  Parladé  va  donar  compte  de  l’expedició  fa  poc  realisada  a  les 
Illes  Balears  ab  motiu  de  la  commemoració  del  Vil  Centenari  del  naixe¬ 
ment  de  l’alt  rey  en  Jaume  I  el  Conqueridor. 

Res  direm  del  treball  del  senyor  Galbany,  perquè,  apart  de  les  lleuge¬ 
res  noticies  que  d’aquesta  excursió  varem  donar  en  el  nombre  passat,  opor¬ 
tunament  publicarem  una  detallada  Crònica  de  la  mateixa,  deguda  a  la 
propria  ploma  del  senyor  Galbany.  Sols  cal  fer  constar  que  dit  company  va 
ser  molt  felicitat  tant  per  son  treball  com  per  la  part  que  tingué  en  l’orga- 
nisació  d’aquesta  sortida.  Igualment  foren  molt  aplaudides  les  projeccions 
fetes  durant  la  sessió  dels  clixés  obtinguts  en  el  transcurs  de  l’excursió  pels 
senyors  Font,  Gaza  y  algun  altre  que  sentim  no  recordar. 


XALET -REFUGI 


DE 


Tal  com  indicàvem  en  el  número  anterior,  a  començos  del 
passat  Juliol  varen  rependre-s  les  obres  de  nostre  primer  Refugi 
pirenenc,  les  quals  han  continuat  seguidament,  y  avui  dia’s  troben 
ja  ben  avençades,  podent  assegurar  que  al  vinent  mes  podrà  cele¬ 
brar-se  la  festa  de  la  cobertura  del  mateix.  Igualment  aquest  estiu 

podran  termenar-se  ’ls  trespols  y  envans,  deixant-lo  quasi  acabat 
per  poc  que’l  temps  hi  ajudi.  En  el  prop-vinent  número  darem 
més  detalls  referents  a  l'estat  de  les  obrev 

A  continuació  va  la  llista  de  suscripció,  que  continua  oberta, 
y  en  la  qual  no  dubtem  que  prompte  hi  figuraran  tots  els  nostres 
consocis  y  tots  els  aficionats  y  aimants  de  l’excursionisme  català: 

Suma  anterior,  g.903’90  pessetes;  Joan  Girona  y  Vilanova,  5o;  Josep 
Darnis,  10;  Josep  M.a  Pascual,  25;  Ignasi  Girona,  150;  Elvira  Jover,  Vda. 
de  Vidal  y  Ribas,  100;  Francisco  Puig,  5;  Josep  de  Sangerman,  5;  Dionís 
Tió,  5;  Joan  Salat,  5;  Antoni  Guasch,  5;  Carles  Rovira,  5;  Ernest  Castellar, 
50;  Joan  Sala,  5;  Joan  Rosals,  25;  Rosend  Serra  y  Pagès,  25;  Guillem  A. 
Teli,  25;  Antoni  Constansó,  25;  Pere  Bulbena,  10;  Joan  Nogués,  10;  Emili 
Guillem  Schierbeck,  25;  F.  Cuatrecases  y  Sistach,  10;  Marcelí  Coll,  25; 
M.  I.  Ajuntament  de  Ribes,  25;  Ricard  Zaragoza,  25;  Raimond  d’Abadal, 
50;  Francesc  Codina,  5o;  Pere  Basté,  25;  Albert  Escubós,  5o;  M.  Dalmau 
Oliveres,  100;  Josep  Bertran,  50;  Josep  Alansana,  100;  Ròmul  Bosch,  25; 
J.  Roig,  25;  Alvar  Mestres,  10;  Ildefons  Sunol,  25;  Pere  Arnó,  25;  Fèlix 
Maristany,  25;  Enric  Ccllaso  y  Gil,  100;  Josep  Collaso  y  Gil,  100;  Josepha 
Puigsech,  Vda.  de  Sanz  Selma,  100;  Bartomeu  Recolons,  50;  Ramon  Riera, 
10;  T.  Rius  y  Torres,  50;  Festival  al  Par k  Güell  en  22  Març  darrer,  1 . 1  m’75; 
Josep  Bachs  y  Calderó,  10;  Josep  Bati ló ,  5o;  Emili  Cabot,  25;  Josep  Pella 
y  Forgas,  25;  Martí  Escardíbul,  10;  Josep  Tarragó,  10;  Enric  Llorens,  25; 
Antoni  Mas,  5;  Martí  Botey,  10;  Lluíò  Botey,  10;  Francisco  Carulla,  25; 
Felip  Bertran,  50;  Jaume  Sala  y  Raventós,  5o;  Artur  Bulbena,  50;  Josep 
Mateu,  5o;  Josep  Vilaseca,  50;  Joan  Coma  y  Cros,  50;  Wifred  Coroleu,  10; 
Ignasi  Sala,  25;  Frederic  Bordas,  25;  Arnald  de  Mercader,  30;  Jacinte 
Puget,  25;  Rafel  Puget,  25;  Carles  Reynals,  25;  Domingo  Domingo,  25; 
Claudi  Abella,  5;  Emili  Ferrer,  10;  Duc  de  Solferino,  100;  Jaume  Massó  y 
Torrents,  5o;  Ramon  de  Casanova,  50;  Francisco  Bach,  50;  Joaquim 
d’Alòs,  25;  Juli  Vintró,  50;  Alfons  Piferrer,  25;  Círcol  del  Liceu,  100,  Ribas 
y  Pradell,  150;  Adolf  Gabarró,  25;  Francesc  Torres,  10;  Antoni  Bonastre, 
10;  Josep  Cuyàs,  5;  Salvador  Bordas,  1 5 ;  Joan  Pagès,  30;  Francisco  Casa- 
ponsa,  25;  Eusebi  Pujol  y  Francisco  Molas,  25;  Joan  Sau,  20;  Joan  Galí, 
10;  Francisco  Perals,  8;  Leandre  Jover,  100;  Pere  Arnau,  25;  Clapés  y  C.a, 
15;  Josep  Clapés,  25;  Modest  Bosch,  10;  Hermenegild  Puig,  10;  Girona  y 
Moragas,  10;  Tomàs  Jansà,  15;  Romuald  Torres,  25;  Josep  Totau,  25; 
M.  I.  Ajuntament  de  Ripoll,  100;  M.  I.  Ajuntament  de  Sant  Joan  de  les 
Abadesses,  25;  Lluís  Valls,  25;  Lluís  Muntadas,  25;  Leonci  Soler  y  March, 
5o;  Joaquim  Abella,  25.  — Total  recaudat  fins  avuy  dia,  i4.Ó37’ó5  pessetes. 


El  Centre  Excursionista  de  Catalunya  sols  se  declara  responsable  de  lo 
contingut  en  la  Secció  Oficial  del  seu  Butlletí,  deixant  íntegra  als  respectius 
autors  la  responsabilitat  dels  treballs  firmats. 


Barcelona.  —  Tip.  «  L’Avenç»,  Rambla  de  Catalunya,  24.  —  Telefon  1 1  5 

(Acabament ) 

SIXENA 

Al  arribar  a  Sixena  la  casualitat  nos  deparà  lo  conexement 
d’interessants  particularitats  referents  a  la  població  que  acabavem 
de  passar,  la  que  los  aragonesos  conexen  ara  per  Velilla  del  Ginca 
y  que  per  los  catalans  sempre  ha  sigut  Vilella  (y  també  Villella),  es 
dir,  diminitiu  de  vila. 

En  efecte,  la  vila  romana  que  ha  donat  nom  a  Vilella  ha  apare¬ 
gut  cavant  la  terra,  posantse  de  manifest  grans  mosaichs,  que  lo 
agricultor  ha  trocejat  implacablement,  fent  servir,  los  pans  del 
hermós  treball  mussiu,  per  formar  parets,  no  lluny  de  l’actual  carre¬ 
tera.  Trayent-los  de  dites  parets,  l’escriptor  aragonès  Marian  Pano 
conserva  interessants  fragments  a  Çaragoça,  procehints  de  les  des¬ 
pulles  venerandes  de  la  primitiva  Vilella. 

En  lo  sigle  XV  la  llengua  catalana  perdé  visiblement  sa  esfera 
d’acció  a  Vilella,  puix  en  la  segona  meitat  del  mateix  los  seus 
pàrrocos  alternen  partides  catalanes  ab  altres  en  castellà,  fins  que 
en  lo  sigle  XVI  acaben  per  abandonar-se  totalment  les  partides 
escrites  en  català. 

La  circumstancia  d’esser  lo  primer  poble  de  parla  aragonesa 
dels  del  peu  de  la  carretera,  dóna  lloch  a  que  la  gent  de  Fraga  los  hi 
dediquen  copies  semi-burlesques,  com  la  que  continuam: 

Les  xiquetes  de  Vilella 
a  la  llum  diuhen  candil, 
a  la  finestra,  ventana, 
y  al  julibert,  peregil. 

Més  la  veritat  es  que  a  Vilella  parlen  simultàniament  català  y 
aragonès. 

Tot  lo  territori  atravessat  pertany,  en  lo  eclesiàstich,  al  bisbat 
de  Lleyda,  del  qual  lo  monestir  de  Sixena  n’es  hu  dels  llochs 
extrems. 

Lo  capellà  de  les  monges  de  Sixena,  prèviament  enterat  de 
nostra  excursió,  nos  esperava  al  peu  de  la  carretera,  que  distarà  de 
ioo  a  200  metres  del  monestir.  Aquest  se  troba  solitari  entre’ls 


Sixena:  Vista  general  del  monestir  de  monges  de  Sant  Joan  de  Jerusalem 

FUNDAT  EN  I  I  8 7  PER  LA  REYNA  SANXA,  MULLER  DE  NOSTRE  REY  ANFÓS  I 

pobles  de  Villanueva  de  Sixena  y  Sena,  en  territori  una  mica  acci¬ 
dentat  a  la  esquerra  del  riu  Alcanadre,  riu  que,  formant-se  a  la  serra 
de  Guara,  desaygua  al  Cinca  a  Vallovar.  Nos  haviem  citat  allí  ab 
l’arquitecte  Ubalt  Iranzo;  prò,  per  les  dificultats  de  comunicacions 
que  sempre  hi  ha  en  aquelles  terres,  no’ns  ajuntàrem  fins  a  Osca 
al  endemà. 

Lo  monestir  de  Sixena  es  sumament  característich  y  presenta 
fesomia  propria,  tant  per  l’edifici,  com  per  les  pràctiques  que  allí 
s’observen.  Ha  sigut  possessió  remota  de  la  Orde  de  Sant  Joan 
de  Jerusalem,  ab  lo  qual  volem  dir  que  no  fou  de  les  anexionades 
ab  motiu  de  la  extinció  dels  Templers.  Després  de  les  grans  adqui¬ 
sicions  territorials  de  Ramon  Berenguer  IV,  com  a  conseqüència 
de  la  conquesta  dels  reyalmes  sarrahins  de  Tortosa  y  Lleyda  en 
1 1 58,  obtingué  aquella  Orde  una  donació  d’importancia.  Lo  Com- 


Sixena:  Enterraments  de  la  reyna  Sanxa  y  de  son  fill 

lo  rey  Pere  I 

te-Rey  li  otorgà  les  Coves  de  Remolino,  ab  sos  termes,  situades 
entre  Pola  y  Pradella;  Sena  y  Sixena  en  la  ribera  del  Alcanadre; 
tres  molins  en  Algoria;  un  lloch  entre  Amposta  y  lo  mar,  hont  s’hi 
poguessin  construir  pous;  la  terra  que  hi  ha  al  peu  de  la  roca 
Vallesa  fins  al  riu  Ebre;  y  un  dels  dos  castells  de  Cervera  o  de 
Cullera,  quan  los  conquerís  dels  sarrahins. 

D’aquí  arrenca,  donchs,  la  possessió  de  Sixena  pels  Hospi¬ 
talaris.  Una  imatge  de  la  Mare  de  Déu  fou  objecte  de  gran  venera¬ 
ció,  motivant  que  en  1187  hi  fundés  un  convent  de  dònes  la  reyna 
d’Aragó  Donya  Sanxa,  la  qual  hi  està  enterrada,  al  ensemps  ab  son 
fill  lo  rev  Pere  lo  Caiòlich,  tant  desastradament  mort  a  Muret.  Son 
net  Jaume  I  volia  semblantment  esserhi  enterrat,  segons  promesa 
que  ell  féu  per  escrit  y  se  conserva  en  lo  convent  de  Sixena1.  Si 
això  s’hagués  complert,  hauria  lliurat  a  ses  mortals  despulles  dels 
vils  ultratges  del  any  1835.  No  volem  dir  que  les  monges  de  Sixena 
no  haguessin  vist  pertorbada  la  pau  d’aquell  lloch  solitari  per  la 
cridòria  d’una  partida  incendiaria,  que  ab  feixos  de  llenya  tractaren 
de  destruir  lo  monestir  y  los  papers  de  censos,  salvantse  tot  mercès 
a  la  sanch  freda  de  la  priora  Donya  Miquela  de  Rich  y  Montserrat. 

Avuy  lo  curiós  excursionista  pot  visitar  una  interessant  joya 
d’art  ahont  lo  romànich  y  lo  gòtiçh  en  pugna  hi  han  deixat  bellís- 
sim  conjunt. 

Lo  convent,  la  iglesia,  les  habitacions  dels  forasters,  les  cases 
dels  hortelans  y  porters,  les  torres  de  guayta  y  defesa  y  los  demés 
edificis  secundaris,  formen  com  un  petit  poble  amurallat,  de  varia¬ 
da  y  feixuga  silueta,  que  a  les  clares  mostra,  de  lluny  estant,  esser 
un  lloch  excepcional. 

Les  monges  no  tenen  clausura,  al  revés  de  les  de  Barcelona 
d’igual  orde.  Estan  autorisades  per  sortir  fóra  del  convent  y  passe¬ 
jar  fins  a  la  carretera.  Son  hàbit  religiós,  modificat  en  lo  sigle 
XV 1 1 1 ,  es  sumament  original  per  la  manera  de  portar  la  toca 
blanca,  form:ant-ios  aurèola  rodona  que’ls  envolta  la  cara. 

Allí’S  menja  en  la  part  destinada  a  convent  y  se  dorm  en  les 
habitacions  dels  forasters,  situades  dintre  la  matexa  casa  del  cape- 


1)  Marian  de  Pano:  Excursiones  del  Ateneo  ( Revista  de  Aragón,  any  V,  1  904). 
Aquest  mateix  autor  publicà  en  1883  una  monografia  de  Sixena  y  actualment 
(1908)  té  a  punt  de  donar  a  la  estampa  un  estudi  molt  complert  y  documentat 
del  famós  monestir.  Bé’s  necessita,  puix  les  obres  del  P.  Lascuarre.  Jerusalen  de 
Palestrina,  Escorial  de  Castilla ,  Sijena  de  Aragón,  y  los  dos  volums  editats  en 
1773  y  1776  pel  P.  March  Antoni  Va ron  sobre  lo  prop r i  monestir,  estan  faltades 
de  crítica,  ressentinl-se  de  la  època  en  que  foren  publicades. 

llà,  en  edifici  separat.  La  taula  està  servida  per  les  germanes  o 
mitges  creus,  com  los  hi  diuhen  per  denotar  que  no  arriben  a 
esser  creus  completes  o  monges  professes. 

Després  dels  menjars,  la  priora  y  altres  dugués  monges  que 
conexiem,  conversaren  una  estona  ab  nosaltres,  puix  no  viuhen  ab 


Sixena:  Lo  claustre  del  convent 

l'encongiment  que  seria  de  suposar,  en  monestir  tant  apartat  dels 
centres  de  població. 

Los  edificis  més  interessants  són,  sens  dubte,  la  iglesia  y  la 
sala  capitular.  La  iglesia,  construïda  en  la  primera  meytat  del  sigle 
XIII  y  tal  vegada  consagrada  en  1258,  té  la  seva  entrada  al  costat 
d’un  gran  pati  irregular.  La  formen  una  serie  de  tretze  arcades 
concèntriques  que  li  donen  majestuós  aspecte.  L’absis  consta  de 
tres  cossos  semi-circulars,  ab  finestrals  cegats,  quals  capitells  y  fris 
presenten  florida  ornamentació  gòtica  del  sigle  XIII.  L’interior, 
d’una  sola  nau,  té  separades  les  seves  dugués  terceres  parts  a  fi  de 
servir  de  chor  a  les  monges.  Conté  aquest  belles  cadires  gòtiques  y 
lo  gran  silló  de  la  priora,  barroch.  Al  museu  Episcopal  de  Lleyda 


Sixena:  Sala  capitular,  policromada  ab  belles  representacions 
BÍBLIQUES,  CONSTRUHIDA  DURANT  LO  REYNAT  DE  JAUME  II 


. 

hi  vegerem  la  vella  cadira  abacial,  gòtica,  del  XIII,  segurament  la 
primera  que  tingué’l  chor  o  la  sala  capitular.  Per  més  que  està 
molt  malmesa,  poden  apreciar-se  algunes  imatges  y  quatre  quar¬ 
ters  partits  per  ample  creu,  los  quals  són  de  barres  reyals  d’Aragó 
y  flors  de  lli,  alternant.  La  tercera  part  del  respatller  està  serrat. 

En  lo  chor,  en  un  bon  altar,  s’hi  venera  la  Mare  de  Déu  del 
Chor,  la  imatge  objecte  de  gran  y  tradicional  ovació,  suposant-se 


Sixena:  Portalada  romànica  de  la  iglesia 


que  en  la  primitiva  fundació,  ocupava  l’altar  major.  D’ella  s’en 
compta  piadosa  y  miraculosa  tradició,  relacionada  ab  l’origen  del 
Monestir 

Unes  arcades  obertes  en  los  murs  extrems  del  creuher  donen 
entrada  a  dugués  capelles.  Explica  l’erudit  escriptor  Pano  que  la 
capella  de  la  dreta,  obra  del  sigle  XIV,  fou  deguda  a  Maria  Cornel, 
comtessa  de  Barcelhos,  que  hi  està  enterrada  ab  ses  germanes.  En 
la  de  la  esquerra,  altres  sepulcres  de  pedra  guarden  les  despulles  de 
la  reyna  Sanxa  y  de  son  fill  lo  rey  Pere.  Dos  baguls  de  fusta  polL 

i)  Vegi-s  Memòria  descriptiva  de  la  imagen  de  Nuestra  Senora  del  Coro,  de  la 
iglesia  y  monasterio  donde  se  venera,  por  el  Ldo.  D.  Salvador  Mir  Casases  Pi  o. 
(Lleyda,  imprenta  Mariana,  1890).  En  ella  se  descriu  la  vella  cadira  abacial  del 
museu  de  Lleyda. 

cromats,  colocats  en  lo  creuher  de  l’esquerra,  mostren  les  barres 
reyals  d’Aragó  combinades  ab  altres  ensenyes:  en  lo  hu  d’ells  hi 
observàrem  los  escachs  d’Urgell  y  la  data  del  1434.  Pertany  a 
Isabel  d’Aragó,  germana  del  darrer  comte  d’Urgell  Jaum e’l  Des- 
graciat,  que  fou  monja  de  dit  monestir.  En  l’altre  sols  poguerem 
llegir  la  data  del  1394  *.  Enfront  d’aquests  dos  sepulcres  hi  ha  un 
altar  ab  imatge  de  la  Mare  de  Déu  del  Pilar,  que  porta  la  data  del 
1 5 1 6  y  segurament  lo  nom  del  autor  tapat  per  un  sagrari. 

Darrera  l’altar  major,  en  la  paret,  s’han  descobert,  fa  poch 
temps,  interessants  pintures  murals.  Reproduhim  la  que  figura  lo 
davallament  de  la  Creu,  pertanyent  al  sigle  XIV. 

Lo  claustre  es  gran  y  senzill,  ab  un  ben  cuidat  jardí  al  mitg: 
està  molt  malmès  y  conté  en  dugués  capelles  pintures  gòtiques  del 
sigle  XV,  especialment  l’altar  dedicat  a  la  Mare  de  Déu  del  Pilar, 
que  suposen  obra  del  pintor  Borrassà.  Formen  eix  claustre  una 
serie  d’archs  transversals  apuntats,  separats  dos  metres  y  mitg  uns 
d’altres. 

Com  a  més  sobressortint,  a  Sixena,  hi  colocarem  la  sala  capi¬ 
tular,  qual  artesonat  y  pintures  són  veritable  joya  d’art.  Cinch 
grans  arcades  sostenen  lo  sostre.  Una  ben  treballada  viga  aguanta 
les  claus  dels  archs,  deixant  dotze  espays  per  altres  tants  artesonats, 
esplèndidament  treballats  ab  variada  ornamentació.  Tot  lo  demés 
està  pintat:  los  murs  y  les  petxines  e  intradós  dels  archs,  represen- 
tant-s’hi  escenes  y  personatges  del  Antich  y  Nou  Testament.  Fi¬ 
gura  entre  les  més  curioses  la  pintura  de  diferents  animals  del  món 
entrant  a  l’Arca  de  Noè.  Aquest  grandiós  departament  fou  obrat 
en  temps  de  Jaume  II  (sigle  XIII  al  XIV). 

En  hu  dels  extrems  de  la  sala  capitular  s’hi  veu  un  preciós 
Sant  Sepulcre  d’alabastre  policromat,  que  segurament  es  obra  del 
sigle  XVI. 

Passant  al  interior  del  monestir,  mereix  esmentar-se  la  gran 
sala  prioral,  de  sostre  bellament  artesonat,  obrada  en  lo  sigle  XV 

>  1  ;  *  >  <  * 

)  *  /  * 

1)  Aquest  sepulcre  porta  la  llegenda  Sepultura  de  la  reverenda  e  muy  noble 
senyora  Dona  Francisquina  de  Erill  y  Castro,  priorissa  de  Sixena,  la  cual  finó 
cuatro  dias  del  mes  de  yenero  del  anno  de  mil  CCCLXXXX  cuatro.  Lo  d’Isabel 
d’Aragó  fa  temps  que  no  conserva  les  despulles  de  la  ilustre  dama :  sa  inscripció 
es  :  Aci  jau  la  molt  alta  senyora  dona  Isabel  Darago  de  gloriosa  memòria,  religiosa 
del  monestir  de  Xixena,  del  ordre  de  Sanet  Johan  de  Jerusalem,  fil  la  del  molt  all 
Senyor  En  Pere  comte  Durgell  e  vescomte  Dager,  la  qual  traspassa  daquesta  present 
vida  lo  primer  dia  del  mes  de  Juny  del  any  de  la  Nativitat  de  nostre  Seny'or  mil 
CCCCXXXIV .  (Copiat  de  la  mentada  obra  del  Sr.  Mir  y  Casases.) 


SlXENA :  Los  ABSIS  DE  LA  IGLESIA 

per  la  priora  Isabel  d’Alagon.  Los  reys  Anfós  I  y  Sanxa  estan  pre¬ 
sidint  altra  sala  ahont,  grans  pintures  damunt  tela,  representen 
retratades  les  priores  de  Sixena.  Són  obra  del  cartoix  Bayeu.  En 


Sixena:  Lo  Davallament  de  la  Creu 

PINTURA  MURAL  DEL  SEGLE  XIV 


les  llegendes  apareixen  noms  molt  preclars  en  la  historia  arago¬ 
nesa,  començant  per  la  filla  del  rey  Jaume  II,  la  infanta  Blanca 
d'Aragó. 

Molt  nos  hi  podriem  extendre  si  volguéssim  entrar  en  la  des¬ 
cripció  d’altres  dependencies  del  monestir,  com  l’interessant  sala 
que  fou  dormitori  de  les  monges,  les  torres  de  defesa  que  s’alcen 

en  les  canto¬ 
nades  del  con¬ 
vent,  alguna 
de  les  velles 
sales  gòtiques 
posteriorment 
abandonades, 
etcètera.  Prò 
com  no  ofe¬ 
reixen  detall 
d’art,  les  cre- 
hem  d'interès 
secundari,  pas- 
sant-les  per  alt. 

Avuy  a  Sixe- 
na,  o,  millor 
dit,  en  los  dos 
llochs  vehins 
de  Villanueva 
de  Sixena  y  Se- 
na,  no’s  parla 
català:  estem 
dintre  de  terri¬ 
tori  plenament 
aragonès,  per 
son  llenguat¬ 
ge.  Mes  en  la 
Edat  Mitjana 
no  s’havia  po¬ 
gut  substreure 
de  la  influencia 
de  la  llengua 
catalana.  Ho 
proven  alguns 
documents  de 

son  arxiu.  Vegis  un,  que’n  copiem  de  la  mentada  obra  de  Mir  y 
Casases:  «Remenbrança  de  la  covinença  entre  los  ornes  de  Xixena, 
Sena  y  Urgelet,  sobre  la  image  de  la  verge  santa  maria  madona 
nostra,  que  puis  no  vol  estar  en  la  iglesia  de  Xixena,  que  sie  por¬ 
tada  al  toçal  mes  prop  do  sta  la  capella  de  senyor  san  Blay  que  sta  en 
sa  terra:  si  al ly  no  vol  star,  prenguedla  los  del  lloc  de  Urgelet  e  en 


3»  Ú 


Centre  Excursionista  de  Catalunya 


271 


son  terme  o  dellà  del  aygua,  poseula  e  munteu  en  la  capella  de 
madona  santa  maria,  per  ço  s  veygue  de  lluent  e  se  pusque  fer 
pregaries  pero  be  crehem  ques  miracle  e  que  vol  star  en  Xixena 
en  lo  pantano,  puis  al ly  si  es  posada.  Era  1225  in  mense  ianuario 
die  VIII».  Encara  que  aquest  llenguatge  no  correspon  a  la  data 
que’s  suposa,  basta,  per  nostre  objecte,  que  siga  trobat  al  arxiu  de 
Sixena. 

Lo  monestir  de  Sixena  celebrà  pomposament,  en  1 888,  lo  VI Ie 
centenari  de  la  sua  fundació,  y  en  lo  present  any  s’aparella  a  cele¬ 
brar  ab  no  menor  pompa  (7,  8  y  9  de  Novembre  de  1908)  lo  VIIe 
centenari  de  la  mort  de  la  reyna  fundadora  D.a  Sanxa,  practicant 
la  cerimònia  de  la  coronació  pontifícia  de  la  Mare  de  Déu  del  Chor. 

SARINYENA 

Per  passar  de  Sixena  a  Sarinyena,  usualment  s’aprofita  la  ma¬ 
teixa  tartana  correu  que  ve  de  Fraga  y  segueix  enllà.  La  prengue- 
rem  a  dos  quarts  de  dotze,  y  a  la  una  erem  a  Sarinyena,  població 
que’s  desenrotllà  al  redós  d’antich  castell  senyorial,  alçat  en  una 
petita  eminencia.  Se’n  conserven  algunes  parets,  per  cert  molt  in¬ 
sípides,  que  poguerem  seguir  y  examinar  a  tot  pler,  puix  no 
sabiem  com  passar  lo  temps,  ja  que  fins  a  les  quatre  de  la  tarda  no 
hi  arribava’l  tren  de  Çaragoça,  que  deviem  pendre  per  dirigir-nos 
a  Osca. 

Sarinyena  ha  tingut  en  la  Edat  Mitjana  certa  importància 
comarcal:  d’aquí  que  continga  algunes  places  y  bones  cases  d’as¬ 
pecte  senyorial. 

Pertanyé  al  cavaller  català  Berenguer  de  Puigvert,  a  qui’l  rey 
d’Aragó  donà’l  castell  de  Sarinyena  junt  ab  los  d’Osera,  Oliana, 
Cambrils,  Pedrinyà,  Jossa,  Fornols  y  La  Espluga. 

Lo  rey  Pere,  en  1360,  donà  a  carta  de  gracia  Sarinyena  y 
aldees  vehines  a  Pere  de  Luna,  concambiant-les  ab  lo  lloch  de  Pin- 
sech,  puix  tractava  de  recobrar,  per  mija  d’aquest  darrer  lloch,  la 
ciutat  de  Taraçona  de  Gonçalvo  de  Lucio.  Qual  alienació,  contra¬ 
dita  pels  nobles  d’Aragó  que  hi  possehien  cavalleries,  provocà  una 
controvèrsia,  en  la  que  intervingué’l  Justícia  en  1366  (22  d’Abril), 
obtenint  que  revocas  lo  rey  la  concessió  predita  (19  d’Octubre  1366). 

La  revocació  fou  més  nominal  que  real  y  la  casa  de  Luna 
seguí  dominant  a  Sarinyena,  segons  apar  de  la  venda  que  Pere  lo 
Cerimoniós,  en  11  d’Octubre  de  1373,  féu  a  Pere  de  Luna,  de 
Sarinyena  y  aldees,  ab  la  jurisdicció,  termes  y  pertenencies. 

Los  habitants  d’aquells  llochs  no  s’avingueren  ab  dita  domi¬ 
nació  senyorial,  arbitrant  llur  enfranquiment  y  obtenint-lo,  pagant 
a  El  fa  de  Xèrica,  viuda  de  Pere  de  Luna  y  tudriu  d’A  n  ton  de  Luna, 
llur  fill,  una  bona  cantitat. 

Pujats  al  tren  y  fet  lo  indispensable  transbort  al  arribar  a  Tar- 
dienta,  serien  poch  menys  de  les  set  del  vespre  quan  arribavem  a 
Osca,  encara  ab  llum  de  dia,  puix  era’l  20  de  Maig.  Al  entrar  a  la 
fonda  de  «La  Union»  a  pendre  hostatge,  la  primera  persona  ab 
qui  topàrem  fou  a  n’Iranzo  acompanyat  del  delegat  del  Centre 
Excursionista  y  catedràtich  de  l’Institut,  D.  Joaquim  Monràs.  Ell 
havia  seguit  bona  part  d’aquella  interessant  ciutat,  en  vista  de 
no  poder  arribar-se  a  Sixena  com  era  son  desitg. 

francesch  CARRERAS  y  CANDI 

Clixés  de  Juli  Soler 


LA  MARINA  CATALANA  EN  TEMPS  DEL  REI  EN  JAUME 


(Acabament) 


En  Maig  era’l  temps  ajustat  pera  empendre  la  conquesta;  més 
les  dificultats  d’haver  prest  enllestida  una  tant  magna  expediciç 
obligà  d’aplaçar-la  fins  el  proper  Setembre. 

La  formidable  esquadra  era  formada  de  25  naus  grosses,  18  tari- 
des y  12  galeres;  a  més  havia  altres  bastiments  dits  trabucs  y  tartanes, 
que  servien  pera’l  transport  de  cavalls,  municions  y  queviures.  En 
tot  eren  i5o  naus  grosses,  menys  dels  lenys  y  les  barques.  Entre 
les  naus,  hi  havia  una  de  Narbona,  de  tres  voltes  o  ponts,  y  altra 
de  Montpeller,  hont  embarcaren  els  aventurers  vinguts  de  la  Pro- 
vença  y  de  Montpeller  pera  aital  empresa.  El  rei  en  Jaume  era  ’l  co¬ 
mandant  de  tota  l’esquadra;  y  son  nàuxer  general  o  almirall  era 
en  Pere  Martell,  de  Tarragona,  el  millor  marí  de  Catalunya. 

Fou  disposat  que  l’esquadra  navegaria  així  com  dejús:  a  l’avant¬ 
guarda  aniria  la  nau  d’en  Nicolau  Bovet,  hont  era  en  G.  de  Mont¬ 
cada,  vescomte  de  Bearn;  a  la  rera-guarda  la  nau  d’en  Carroç;  al 
mitg,  totes  les  embarcacions  de  carrega  voltades  per  les  naus  y 
galeres.  El  6  de  Setembre  de  1229,  dimecres  matí,  l’esquadra  se 
feu  en  mar  del  port  de  Salou  ab  vent  de  terra,  car  eren  tant  cobe- 
josos  de  departir-se  que  no  curaven  d’atendar  bon  vent.  Tantost 

celis  qui  eren  a  Cambrils  y  Tarragona  vegeren  sortir  l’estol,  se 
feren  juntament  en  mar  a  la  vela.  El  rei  dirigia  l’embarcament,  y 
a  darrera  hora  arreplegà  més  de  mil  homes  que,  moguts  per  l’entu¬ 
siasme  general,  se  presentaren  y  no  havien  capigut  en  els  altres  bas- 
timents.  L’embarcament  enllestit,  abans  d’entrar  en  la  nau,  nostre 
rei  donà  un  esguard  a  la  seva  obra :  aquell  estol  ja  en  marxa ;  y  dins 
son  gran  cor  tant  noble  vibrà  intensament  son  amor  a  la  marina 
catalana,  «e  faya  ho  bel  veer  a  aquels  que  romanien  en  terra  e  a 
Nos  que  tota  la  mar  semblava  blancha  de  les  veles,  tant  era  gran 
lo  stol».  A  la  fi,  tot  enllestit,  nostre  rei  se  feu  en  mar  el  darrer  en 
l’embarcació  de  Montpeller. 

Tots  sentien  tanta  joya  y  coratge  que  més  semblava  que  ana¬ 
ven  a  recullir  el  premi  d’una  victorià  guanyada  que’ls  perills  d’una 
incerta  guerra. 

Aprés  unes  vint  milles  de  navegació  pesada,  un  vent  de  lleveig 
tant  fort  y  contrari’s  mogué,  que  no  havia  maniobra  ni  governa- 
ment  possible  en  les  naus.  Els  còmits  de  les  galeres,  ohits  els  nàu- 
xers,  volien  tornar  en  terra  pera  atendar  millor  temps,  y  aixís  ho 
pregaren  al  rei  en  Jaume,  qui,  sospitant  que  molts  dels  guerrers, 
un  cop  en  terra,  refusarien  de  tornar  en  mar,  no  acordà  aital  con- 
cell  y  manà  seguir  el  viatge. 

La  nau  reyal,  sortida  la  darrera  de  l’expedició,  atrapà  la  d’en 
G.  de  Montcada  a  l’hora  del  cap-vespre.  Les  gents  de  mar  d’abdues 
naus,  ab  signes  de  llanterna,  se  donaren  mutualment  llur  filiació  y 
se  saludaren.  De  la  nau  d’en  Montcada  tantost  regonegueren  cella 
del  rei,  li  trameteren  la  salutació  «j  Benvingut  siau  per  cent  milia 
vegades!».  La  nau  del  rei  passà  avant  y  navegà  tota  la  nit  ab  vent 
de  lleveig,  «e  anam  ab  les  orçes  aytant  com  anar  poguem  nos  e  tots 
los  altres;  e  així  com  anam  la  nuyt  devant  l’estol,  no  mudam  ne 
calam,  e  lexam  anar  la  galea  tant  com  podia  anar». 

Ab  aquesta  contrarietat  de  temps  navegaren  tot  el  jorn  següent. 
«E  quant  fo  entre  hora  de  nona  e  vespres  enfortís  la  mar  pel 
creixement  del  vent,  e  feu  tanta  de  mar  que  en  la  terça  part  de  la 
galera  de  part  de  proa  que  passava  dessús  l’aygua  de  les  grans 
ondes  de  la  mar  quan  venien.  E  cant  vench  que  aquesta  mar 
haguem  correguda,  prop  del  vespre,  ans  que’l  sol  se  pongués  cessà  1 
vent,  e  al  cessar  que  feu  lo  vent  veem  la  yla  de  Maylorques,  e 
destriam  la  Palomera  et  Sóller  e  Almerug». 

Tantost  la  mar  en  bonança,  feren  calar  les  veles  en  la  nau  reyal, 
que  era  la  més  prop  de  l’illa;  y  a  fi  de  que  no  fos  vista  de  l’illa 
posaren  una  llanterna  tapada  pel  cantó  de  terra  qui  servia  de  far  a 

les  altres  embarcacions  més  llunyanes,  en  les  quals  també  encen¬ 
gueren  llanternes.  Les  primeres  dues  naus  arribades,  el  rei  demanà 
noves  de  l’estol  de  bastiments  y  hagué  molt  alegre  així  com  sabé 
que  totes  venien  en  bon  estat.  La  nit  era  serena,  una  hermosa 
lluna  lluhia  en  l’espay,  segons  diu  el  rei,  y  decidiren  de  profitar 
l’oreig  de  garbí  pera  arribar  a  Pollença,  lloc  acordat  pera’l  debar- 
cament.  Mentres  anaven  ab  aquella  bonança  vingué  de  sobte  un 
vent  contrari  ab  núvols  de  la  part  de  Provença;  y  un  còmit  de 
galea  que  havia  nom  Berenguer  Gayran  els  adverti  d’esser  avisats 
y  manà  que  les  marineries  fossin  amatents  pera  la  maniobra.  «E 
ell  manà  que  estiguessin  los  mariners  appareylats  los  uns  a  la  puja, 
los  altres  a  l’orça  de  popa,  els  altres  a  l’orça  de  proa.  E  quan  hach 
ordenada  sa  galea  que  estiguessen  appareylats,  vench  lo  vent  de 
sobre  part  de  la  vela;  e  al  venir  del  vent  cridà’l  còmit:  «Cala, 
cala».  E  les  naus  e  els  lenys  que  venien  entorn  de  nos  foren  en 
gran  embarch  e  en  gran  pena  de  calar.  E  havia  gran  crida  entre 
els,  car  lo  vent  los  vench  sobtosament,  car  era  bell  nuu.  E  calam 
nos  e  tots  los  altres,  e  feu  mala  mar  que  referia  aquest  vent  de  la 
Proença  al  vent  de  libeig  que  feyt  havia.  E  totes  les  naus  e  les 
galees  e  els  lenys  que  eren  en  torn  de  nos  e  en  l’estol  estigueren  a 
arbre  sec.  E  daquel  vent  a  la  Proença  feu  mala  mar,  e  nuyl  hom 
en  la  galea  en  que  nos  erem  no  parlava  ne  deya  re,  e  estaven  tuyt 
suau;  e  anaven  los  lenys  en  roda». 

El  rei  en  Jaume,  dalt  de  la  nau,  dirigia  sos  esguards  dessús 
aquelles  nombroses  naus  de  les  quals  n’era  responsable;  mirava  ab 
recança  l'horitzó  envers  sa  patria,  sa  estimada  Catalunya,  y, 
inquiet,  volia  penetrar  la  foscor  que’l  separava  d’aquelles  illes, 
d’aquell  reialme  en  mitg  de  la  mar  Mediterrània,  qual  possessió  ell 
volia  pera  sa  terra.  Y  el  guia  d’aquella  esquadra,  el  patriarca  de 
son  poble,  assetjat  per  la  temença  d’una  catàstrofe,  aprés  haver 
adreçada  una  fervent  pregaria  a  Déu  y  a  la  seva  Mare  Madona 
Santa  Maria,  pera  qui  ell  volia  conquerir  y  tornar  a  la  fe  aquell 
reialme,  tingué  concell  ab  els  nàuxers  y  ab  el  còmit  de  la  galera  en 
la  qual  el  rei  navegava,  en  Berenguer  Gayran,  qui  havia  estat  en 
terra  altres  vegades.  Fou  acordat  virar  tot  y  fer  via  vers  l'illa  Dra- 
gonera,  a  20  milles  de  la  ciutat,  hont  en  un  puig  nomenat  Panta- 
leu  hi  havia  un  pou  d’aigua  potable  pera  refrescar  tot  l’estol.  El 
rei  manà  fer  vela  devers  el  port  de  Palomera,  y  ab  signes  fou  noti¬ 
ficat  a  les  altres  embarcacions  de  fer  consemblantment.  La  nau 
reial  entrà  en  el  port  susdit  el  primer  divendres  de  Septembre,  y  el 
següent  jorn,  dissabte  per  la  nit,  era  ja  acoblat  tot  l’estol  y  allí 

reposaren  tot  el  diumenge,  car  eren  bé  fadigats  dels  darrers  jorns 
de  mar.  El  rei  tingué  avís,  per  un  sarrahí  arribat  nadant  que  havia 
nom  Alí,  de  ço  qui  era  tramat  en  ciutat  de  Mallorques  pera  sa 
defensa  y  en  el  port  de  Palomera,  hont  s’eren  aplegats  10.000 
maurs  pera  atacar  el  debarcament  de  l’host  catalana. 

Hagut  concell  ab  els  nobles,  el  rei  trameté  en  Nuno  Sanches, 
en  una  galea  d’aquest,  y  en  G.  de  Montcada,  en  la  galera  de  Tor¬ 
tosa,  explorar  un  lloc  prop  de  Mallorques  pera  debarcar  l’host,  y 
decidiren  fos  Santa-Ponça,  hont  havia  bon  y  segur  lloc  d’arribar. 
Mitja  nit  passada,  el  rei  manà  llevar  ancles  y  que  nul  hom  fes  cap 
crit,  a  fi  que’ls  Sarrains,  que  eren  bé  5. 000  y  200  de  cavall,  no 
n’haguessin  esment. 

Tanta  era  la  disciplina  y  les  bones  disposicions,  que  nul  crit 
íou  ohit.  «E  quan  vench  la  mitja  nuyt  diriets  que  en  tots  los 
nostres  navilis  no  parlava  nuyl  hom.»  Les  galeres,  sirgant  quiscu- 
na  sa  tarida,  anaven  sortint  «gint  e  suau»,  diu  la  Crònica,  y  s’acos¬ 
taren  devers  riba-mar  llavors  que  foren  ohits  dels  Sarrains  qui  eren  a 
l’aguait  dalt  d’un  puig;  més  les  embarcacions  arribaren  a  la  platja 
ans  que  ells  no  fossin  a  lloc.  Els  primers  que  saltaren  en  terra 
foren  en  Bernat  de  Ruydemeya,  soldat  portador  d’una  senyera,  qui 
aprés  fou  capità  y  senyor  de  Santa-Ponça,  y  els  nobles  en  Ramon 
de  Montcada,  en  Bernat  de  Santa  Eugènia,  en  Gelabert  de  Cruy- 
1  les,  el  mestre  de  l’Hospital  y  en  Nuno  Sanches,  seguits  d’uns  700 
soldats.  Tantost  debarcats,  ab  en  R.  de  Montcada  en  cap,  escome¬ 
teren  els  Sarrains,  qui,  espaordits,  fugiren,  no  sens  perir  en  el  camp 
i.5oo,  y’is  catalans  s’entomaren  tot  seguit  en  la  platja.  El  rei  venia 
de  saltar  en  terra  en  aquell  moment  y  cavalcà  en  son  cavall  ense- 
1  lat,  debarcat  adés  d’una  tarida.  Fou  molt  despagat  vers  els  nobles 
catalans  per  haver  començada  la  primera  batalla  sense  sa  presencia. 
El  restant  de  l’armada,  ab  300  cavallers,  sortí  de  Pantaleu,  y, 
passant  de  llarg  de  Santa-Ponça,  mullà  en  la  badia  de  Palma,  y 
seguint  amunt  pel  cap  de  la  Porraça  descobrí  l’exèrcit  sarraí  que 
per  les  serralades  de  Portopí  anava  escometre ’ls  catalans.  De- 
continent  una  embarcació  navegà  a  tota  vela  prevenir  nostre  rei 
d’aital  maniobra.  Ja  sabem  quant  gloriosament  vencé  Catalunya 
y  fou  portada  a  fi  la  conquesta  de  Mallorques.  Per  dissort,  la 
temeritat  y  l’excés  de  confiança  de  nostres  cavallers  portà  la  greu 
pèrdua  dels  Montcades  en  les  primeres  accions;  més  si  bé  es  inte¬ 
ressant  al  pus  alt  grau  l’historia  dels  fets  d’armes  esdevinguts  en 
terra,  llur  narració’ns  allunyaria  del  nostre  tema. 

La  conquesta  de  Menorques  fou  feta  pel  prestigi  del  rei  y  de 

l’exèrcit  català,  sens  haver  tingut  la  pèrdua  ni  d’un  sol  home. 

En  1231  y  1232  el  rei  en  Jaume  tornà  a  Mallorques  y  feu  fer 
grans  treballs  de  defensa  en  les  costes  de  les  illes  pera  prevenir  els 
atacs  dels  tunicencs  y  dels  pirates  venecians  que  voltaven  molt  les 
illes  atrets  per  llurs  riqueses  y  excelent  posició  geogràfica. 

Aprés,  com  l’illa  d’Eviça  era  romasa  en  poder  dels  Sarrains, 
que  feyen  freqüents  pirateries  per  les  costes  catalanes,  en  Guillem 
de  Montgriu,  arquebisbe  de  Tarragona,  y  en  Bernat  de  Santa- 
Eugenia,  pregaren  al  rei  en  Jaume  que’ls  donés  la  permissió  pera 
conquerir  les  illes  Pityuses  —  dites  aixís  pels  extensos  boscs  de 
pins  que  les  cobrien.  —  D’elles  Ebuço  era  la  pus  gran  y  bella,  ab 
molt  nom  per  son  port  y  la  fortalesa  del  lloc.  Fou  acordat  que  la 
conquesta  d’Eviça  fóra  pel  rei,  en  feu  de  l’Esglesia  y  l’arquebisbe  de 
Tarragona.  Ab  l’ajuda  dels  comtes  d’Urgell,  de  Rosselló  y  d’altres 
barons  de  Catalunya,  formaren  una  esquadra  comandada  pel 
mateix  arquebisbe,  y’s  departiren  de  Salou.  La  conquesta  fou 
difícil,  més  a  la  fi’ls  defensors  la  reteren  als  assetjants  en  1235. 
També  conqueriren  altra  de  les  Pityuses,  apellada  Ophiusa,  avuy 
Formen  tor. 

La  famosa  conquesta  de  València,  d’hont  tanta  glòria  nasqué 
per  l’ilustre  rei,  en  molta  part  fou  per  Catalunya,  trametent  de 
Tortosa  una  armada  formada  per  3  galeres,  27  naus,  7  lenys  grans, 
portant  socors,  municions  y  queviures  a  l’exèrcit  sitiador.  Aquesta 
esquadra  foragità  cella  que’I  rei  de  Tuniç  havia  tramesa  al  Grau 
contra’l  setge  posat  per  nostre  rei. 

Altra  de  les  grans  expedicions  maritimes  d’aquest  regnat  fou 
en  1269,  llavors  que’l  rei  en  Jaume  se  proposava  d’anar  a  Terra- 
Santa,  aital  com  era  de  consuetut  entre’ls  prínceps  cristians 
d’aquella  època.  L’esquadra  era  formada  per  30  grosses  naus  y 
moltes  galeres  sota’l  comandament  d’en  Ramon  Marquet,  ciutadà 
de  Barcelona  y  almirall  de  Catalunya,  en  quals  descendents  fou 
perpetuada  la  glòria  y  el  talent  nàutic.  Aquesta  esquadra  fou  armada 
en  Barcelona,  hont  el  rei  s’embarcà ’l  4  de  Setembre  de  1269,  pera 
anar  a  la  lluita  contra ’ls  Sarrains  de  la  Palestina. 

Aquella  mateixa  nit,  llavors  que  l’estol  de  naus  se  trobà  a  més 
de  40  milles  de  les  costes,  mancà’l  vent.  Per  consell  d’en  Marquet 
s’entornà  devers  terra  pera  recullir  tota  l’armada,  més  no  trobà 
sinó  una  galera,  car  lo  restant  s’era  corregut  vers  la  costa  de  Sitges. 
Aplegats  novament,  el  rei  se  féu  en  mar  via  Menorques  ab  temps 
poc  propici,  més  al  terç  jorn,  essent  ja  a  la  vista  de  la  dita  illa,  vin¬ 
gué  una  imponent  tempesta  ab  furiosos  vents  contraris  durant 

quatre  jorns,  en  els  quals  el  rei  en  Jaume  estigué  sengles  voltes  en 
perill  de  naufragar.  El  rei  era  en  la  nau  comandada  per  en  Mar- 
quet,  que,  juntament  ab  celis  que  eren  en  la  mateixa  embarcació  y 
els  nàuxers  dels  altres  bastiments,  pregaren  al  rei  de  s’entornara 
terra,  puix  que’l  temporal  y  els  vents  feyen  impossible  seguir  el 
viatge,  aduc  moltes  galeres  y  altres  embarcacions  no  podien  mani¬ 
obrar  per  haver  perdut  llurs  arbradures  y  timons.  De  cavalls  duts 
en  la  nau  del  rei  s’en  perderen  quinze,  y  més  de  cent  de  les  altres 
embarcacions. 

Apaibagada  un  tant  la  furia  dels  elements,  el  rei  pogué  arribar 
a  Aigües-Mortes,  més  no  entrà  en  port  a  causa  del  vent  de  terra 
que’ls  llençà  a  Agde.  Al  jorn  següent  entrà  en  port  d’Aigües-Mortes, 
hont  el  rei  saltà  en  terra,  y,  acomboyat  pel  bisbe  de  Maguelona 
y  d’un  fill  d’en  Raymond  de  Galcelm,  senyor  de  Lunell,  parent  del 
rei,  se  reté  tantost  a  l’esglesia  de  Nostra-Dòna  Santa-Maria  de  Vall- 
vert  pera  donar  mercès  a  Déu  d’haver-lo  lliurat  d’aital  perill.  El  rei 
se’n  anà  a  Montpeller,  hont  romangué  qualques  jorns,  y  aprés,  per 
terra,  s’entornà  a  Catalunya.  Una  partida  d’aquesta  esquadra, 
manada  per  en  Pere  Ferrandes  y  per  en  Ferran  Sanches,  fills  natu¬ 
rals  del  rei  en  Jaume,  continuà  son  viatge,  ab  vent  lleveig  tant  ple 
y  seguit  que  navegà  a  l’orça  entró’l  port  d’Acre. 

Els  Catalans  foren  molt  ben  rebuts  pel  Gran  Mestre  de  l’Hos¬ 
pital,  y,  aprés  haver  socorregut  els  cristians,  s’entomaren  a  Europa 
passant  per  Sicilià.  En  Ferran  Sanches  rebé  del  rei  Carles  d’Anjou 
molts  presents,  y  d’això  s’en  seguí  l’implacable  odi  que  d’allavors 
nasqué  entre’l  fill  bort  y  l’infant  en  Pere,  hereu  de  Catalunya. 

En  Jaume  desistí  de  son  viatge  a  Terra-Santa.  En  altra  ocasió 
anterior  li  esdevingué  que  abans  de  sortir  a  una  expedició  destinada 
també  a  Palestina,  essent  a  Barcelona,  vingué  tant  gros  temporal 
durant  disset  jorns,  ab  mar  de  xaloc  y  vent  de  Provença,  que  l’es¬ 
quadra  estigué  a  punt  de  naufragar.  El  rei  cregué  que  ab  dues 
voltes  d’haver  intentat  la  creuada  era  quiti  de  la  seva  prometença. 

La  darrera  empresa  marítima  que’l  rey  en  Jaume  mogué  en 
son  regnat  fou  la  tramesa  en  socors  del  rei  de  Fez,  son  antic  aliat. 
En  1273  sortí  de  Barcelona  una  esquadra  composta  de  dèu  galeres 
y  dèu  naus  devers  Cepta,  qual  ciutat  iou  conquerida  y  cremades 
les  naus  que  eren  en  son  port. 

Les  expedicions  marítimes  catalanes  posteriors  al  temps  de 
nostre  rei  donarien  matèria  sobrera  pera  parlar  llongament  de 
nostres  més  altes  glòries  nacionals. 

Els  reis  de  la  casa  de  Barcelona  tingueren  en  la  prosperitat  de 

Catalunya  la  base  pera  la  creació  y  el  medi  de  sosteniment  del  for¬ 
midable  poder  de  la  marina  catalana,  ab  subsidis  nacionals  acrei- 
xeren  les  esquadres  que  amparaven  nostre  comerç  y  nostra  nave¬ 
gació  entró  llunyanes  terres.  En  el  port  de  Barcelona  y  en  les 
costes  de  Catalunya  foren  bastides  totes  aquelles  naus;  fills  de 
nostra  terra  foren  llurs  almiralls  que  Ics  comandaven,  llurs  nàuxers 
y  marins  que  les  conduhiren,  y  les  hosts  que  lluitaren  per  l’honor 
de  Catalunya  y  pera  ella  conqueriren  reialmes. 

El  respecte  que  la  marina  catalana  infundia  ja  allavors  era  tal 
que’l  seu  nom  semblava  esser  suficient  pera  servar  lliures  d’atacs 
nostres  costes,  y  les  nacions  més  poderoses  cercaven  y  apreciaven 
l’aliança  de  Catalunya  pel  seu  poder  naval. 

Un  tal  esplendor  en  la  marina,  no  era  cosa  improvisada,  ans 
bé  calia  l’existença  d’un  treball  constant  de  segles,  degut  a  un 
pensament  y  a  una  política  tradicional,  guiada  pels  governants, 
secundada  pel  poble,  que  havia  una  veritable  vocació  per  la  mar, 
comprenia  la  seva  importància  y,  fondament  compenetrat  ab  sos 
reis,  sentia  la  política  de  dominació  mediterrània,  constituhint  la 
política  nacional  catalana  ja  desenrotllada  dels  temps  de  nostres 
comtes.  En  Jaume  féu  una  marina  superior  a  tota  altra  del  món 
conegut,  no  sols  com  quintarada  dels  bastiments,  nombre  de  naus, 
més  aixi  també  en  l’esperit  de  la  marineria,  en  l’ardidesa  dels  com¬ 
batents  y  en  la  ciència  y  coneixements  dels  almiralls.  Allavors 
la  ciència  nàutica  prenia  gran  desenrotllament,  ab  el  coneixement 
de  la  brúxola,  descoberta  pels  Xineses  y  aportada  a  Europa  pels 
Alarbs.  Els  Catalans  y  els  Italians  eren  els  únics  que  coneixien  y 
se  servien  de  cartes  marines  en  el  segle  XIIIe.  Aixís,  doncs,  tenint 
en  compte ’ls  avenços  científics  y  medis  pecuniaris  d’aquella  època, 
l’esforç  nacional  fet  per  Catalunya  en  el  XIII0  segle  pera  assolir  son 
poder  naval,  pot  esser  posat  per  damunt  del  que  l’Anglaterra  fa 
avuy  pera  sostenir  ses  modernes  esquadres. 

En  el  XIII°  segle,  durant  el  regnat  d’en  Jaume,  no  hi  hagué 
en  el  món  conegut  cap  expedició  marítima  tant  nombrosa  com 
cella  que  nostre  rei  mogué  per  la  conquesta  de  Mallorques.  Si  revi¬ 
sem  les  nacions  marítimes  d’aquella  centúria  trobem  que  la  més 
nombrosa  de  Gènova  en  1242,  aparellada  contra  Pisa,  era  composta 
de  83  galeres,  13  tarides  y  3  naus. 

Venecià  armà  una  esquadra  de  55  galeres,  contra ’ls  Genoveses 
cap  a  Siria  en  1 2G2. 

Pisa,  en  1243,  aportà  80  galeres  contra’ls  Genoveses.  L’empe¬ 
rador  Erederic  II  ajudà'ls  Pisans  ab  55  embarcacions  de  guerra. 


Centre  Excursionista  de  Catalunya 


279 


Aixís,  doncs,  queda  demostrat  com  el  poder  naval  de  Catalu¬ 
nya  era  superior  al  de  Gènova,  la  més  forta  de  les  tres  repúbliques 
marítimes. 

En  quant  a  les  altres  nacions,  un  breu  estudi  comparatiu  ens 
farà  conèixer  l’estat  de  llur  marina  en  el  XIII e  segle. 

A  França  la  primera  expedició  marítima  es  cella  de  Lluís  VII 
pera  anar  a  Terra-Santa  a  mitjans  del  XII e  segle.  Pera  dita  expe¬ 
dició  tingué  de  llogar  vaixells  als  Grecs.  Felip  August,  son  fill, 
anà  també  a  Terra-Santa  sens  portar  vaixells  nacionals,  ni  em¬ 
barcà  en  cap  port  de  sos  dominis:  se  reté  personalment  a  Gènova 
y  llogà  una  esquadra.  Lluís  IX,  dit  el  Sant,  en  el  XI 1 1 e  segle,  si  bé 
pera  son  primer  viatge  a  Terra-Santa  sortí  del  port  d’Aigües-Mor- 
tes  en  el  Llenguadoc,  l’armada  utilisada  era  genovesa. 

Totes  aquestes  expedicions  no  tingueren  may  una  finalitat 
política  nacional  com  les  nostres  a  Catalunya,  ans  bé  eren  degudes 
a  la  costum  y  pietat  de  l’època,  en  la  qual  tots  els  prínceps  cristians 
movien  expedicions  o  creuades  contra’ls  partidaris  de  Mahoma, 

Castella,  jamay  en  el  XIIL  segle,  mostrà  haver  aficions  marí¬ 
times:  sos  reis,  en  continua  lluita  ab  els  Sarrains,  no  mogueren  cap 
expedició  naval;  els  exèrcits  de  terra  feren  la  reconquesta  en  les 
immenses  planuries  centrals.  Els  castellans  no  coneixien  la  mar  ab 
platjes  propries  fins  que  nostre  rei  en  Jaume  feu  donació  del  reialme 
de  Múrcia,  conquerit  pels  catalans,  a  son  gendre,  el  rei  Anfós  X. 
Aital  donació  fou  un  gran  error  polític,  que,  com  altres  que  nostre 
rei  tingué,  produiren  irreparables  conseqüencies  a  nostra  patria. 

Portugal  no  tingué  empreses  marítimes  fins  el  XVe  segle, 
època  de  les  navegacions  atlàntiques. 

Anglaterra  tampoc  tingué  marina  fins  al  regnat  d’Enric  VIII. 
La  primera  nau  de  guerra  fou  construida  en  i5o2.  Abans  d’aquesta 
època  havia  de  recórrer  a  naus  mercenàries  de  Genoveses  o  Vene¬ 
cians. 

Escòcia  no  tingué  marina  fins  1513.  A  darrers  del  XVIe  segle, 
durant  el  regnat  d’Elisabet,  fou  quan  les  forces  navals  angleses 
començaren  d’esser  respectables. 

En  el  Nord,  Alemanya,  els  comtes  de  Flandes  y  els  ducs  de 
Brabant,  si  bé  havien  marina,  era  molt  imperfecta  y  servia  sols 
pera  córrer  llurs  pirateries  en  la  mar  Bàltica  y  mars  del  Nord,  o 
pera  l’industria  pesquera. 

Pot  esser  dit  que  en  el  X 1 1 1 e  segle  sols  els  reis  de  la  casa  de 
Barcelona  foren  victoriosos  en  la  mar;  y  Catalunya  era  1  únic  reial¬ 
me  ab  marina  organisada,  forta  y  disciplinada;  afalagada  de  la 

república  de  Venecià,  temuda  de  Gènova  y  Pisa.  Aquest  estat 
pròsper  anà  augmentant  y  se  sostingué  fins  els  darrers  temps  del 
XVe  segle,  època  en  que  Catalunya  perdé  sa  nacionalitat  y  ab  ella 
desaparegué  nostra  marina  nacional  catalana. 

Els  pobles  maritims  són  més  actius,  més  emprenedors  y  més 
inteligents  que’ls  pobles  que  no  tenen  costes  de  mar.  Catalunya, 
com  un  de  tals  pobles  mediterranis,  fou  dels  que  excel·lí  en  tots  els 
ordres  de  la  cultura,  de  la  civilisació,  del  comerç,  de  l’industria,  de 
les  arts  y  de  les  ciencies,  entre  les  quals  la  marítima  fou  conreuada 
ab  major  inteligencia  y  profit. 

Catalunya,  si  vol  assolir  son  antic  nom  y  esplendor,  deu  recon¬ 
querir  la  mar  Mediterrània,  avuy  novament  centre  de  la  civilisació 
europea  com  ho  era  segles  enrera  en  el  temps  de  nostre  gran  rei  en 
Jaume.  L’ha  de  reconquerir  cercant  nous  mercats  pera’l  seu  comerç, 
colocació  independent  dels  productes  de  la  nostra  indústria,  fomen¬ 
tant  les  expedicions  marítimes  catalanes,  creant  escoles  pràctiques 
de  navegació,  y  despertant  l’amor  dels  seus  fills  a  la  mar,  avui  per 
dissort  bon  xic  entebiada  en  nostra  terra.  Allavors,  quan  tinguem 
restaurada  nostra  marina,  podrem  assolir  nostres  fervents  desitjós, 
dels  quals  l’autonomia  sols  es  un  graó,  pera  arribar  al  cim  de  glòria 
y  llibertat  hont  nostre  gran  rei  en  Jaume  colocà  nostra  ben  aimada 
Patria  Catalana. 

d.  GIRONA  y  LLAGOSTERA 

Barcelona,  Juny  1908. 


FEDERACIÓ  DE  SOCIETATS'  PIRENEÍSTES 


EL  CONGRÉS  DE  TARBES 

DIES  8,  9,  10  Y  I  I  D’AGOST 


Creguts  la  majoria  de  socis  del  Centre  Excursionista  de 
Catalunya  que  aquest  Congrés  no  tindria  lloc  fins  el  mes  de 
Setembre,  y  havent  cada  hu  arreglat  els  seus  plans  per  l’estiu, 
sorprengué  a  molts  rebre  la  convocatoria  del  mateix  pera  primers 
d’Agost,  lo  que  fou  causa  de  falta  d’inscripcions,  podent  reunir-se 
solament  les  dels  senyors  Caritg,  Parés,  Pena  y  Costa,  Santasusagna 
y  Blanch,  ostentant  aquest  darrer  la  delegació  oficial  del  Centre. 
Sortiren  tots  nostres  companys  en  l’exprés  del  mati  del  dia  7, 

arribant  a  Tolosa  a  les  7^5  de  la  tarda,  ont  feren  nit,  sortint 
d’aquesta  ciutat  a  les  c)’5o  del  matí  de  l’endemà,  pera  arribar  a 
Tarbes  a  mitg-dia,  ont  foren  molt  ben  rebuts  per  nostres  amics 
M.  Camboué,  president  de  la  Secció  del  C.  A.  F.  de  Tarbes; 
M.  Le  Bondidier,  secretari  general  de  la  Federació;  M.  A.  Mei- 
llon,  de  Pau;  Soulier,  de  Perpinyà;  Comte  de  Saint-Saud  y  altres, 
donant  tots  ells  mostres  de  satisfacció  al  veure  que  nostre  Centre 
enviava  representació  al  Congrés,  y  fent  lloances  de  nostra  ciutat, 
de  la  qual  mostren  servar-ne  grat  record. 

A  les  tres  de  la  tarda  del  mateix  dia  va  reunir-se  ja  la  Comissió 
de  Toponímia,  presidida  per  M.  Alfons  Meillon,  el  qual,  en  un 
extens  y  cultíssim  parlament,  va  presentar  a  la  deliberació  dels 
reunits  les  següents  conclusions:  i.a  Que  l’ortografia  dialectal 
antiga  o  moderna  sigui  l’única  adoptada  pels  noms  geogràfics 
rectificats  o  reconstituits;  2.a  Que  les  formes  ortogràfiques  antigues 
que  s’hagin  conservat  en  els  mapes,  siguin  respectades  y  mantingu¬ 
des,  excluint  les  formes  modernes  encara  que  siguin  dialectals 
d’ara;  3.®  Que  tota  figuració  de  la  fonètica  romànica  per  medi  de 
valors  francesos  no  consagrats  per  l’ús,  es  a  dir,  tota  notació  de 
pronunciació  figurada,  deurà  rebutjar-se.  Oberta  la  discussió,  M.  Le 
Bondidier  presentà  unes  noves  conclusions,  afirmant  que  entenia 
que  en  matèria  d’ortografia  la  regla  fonamental  es  l’ús,  y,  per  lo 
tant,  deu  recomanar  se  l’ortografia  popular  dels  noms  de  llocs, 
mantenint-se  la  forma  més  correctament  adoptada  en  cas  de  diver¬ 
gència,  en  els  que  l’obra  de  la  Comissió  consistirà  en  la  publicació 
d’un  vocabulari  toponímic  presentant  l’ortografia  oficial  corrent  y 
l’ortografia  exacta;  en  els  altres  casos  en  que  no  hi  hagi  diver¬ 
gències  entre’ls  toponimistes  referent  a  l’ortografia  y  l’etimologia 
dels  noms  de  llocs,  la  Comissió  s’esforçarà  en  substituir  l’ortografia 
falsa  per  la  veritable  ja  regoneguda.  Generalisada  la  discussió, 
prenen  part  en  ella,  a  més  dels  ja  citats,  el  senyor  Comte  de 
Roquette  Buison,  el  senador  M.  Pédebidou,  el  Comte  de  Saint- 
Saud  y  el  tinent  d’artilleria  M.  Maury,  quedant  en  principi  adme¬ 
ses  les  conclusions  de  M.  Meillon. 

Posada  a  discussió  una  proposició  de  M.  Auriol,  de  la  Secció 
del  Canigó,  a  fi  d’obtenir  una  utilisació  pràctica’ls  treballs  de  les 
Seccions  regionals  de  Toponímia,  y  després  de  posar-se  d’acord  dit 
senyor  ab  M.  Maury  y  el  Comte  de  Saint  Saud,  se  modificà  la  pro¬ 
posició  presentada  en  el  sentit  de  que  l’existencia  de  la  Comissió 
de  Toponímia  Pirenenca  y  l’objecte  y  mètode  de  sos  treballs  se 

farà  conèixer  al  Servey  Geogràfic  de  l’Exèrcit,  al  Comitè  de  1  re- 
balls  Científics  del  Ministeri  d’Instrucció  Pública,  y  al  Servey  del 
Mapa  del  Ministeri  de  l’Interior;  proposició  que  fou  aprovada' en 
la  reunió  de  l’endemà. 

Referent  a  la  Topografia,  M.  Meillon  dóna  compte  de  la 
compra  d’un  teodolit,  regimentant-se  lo  referent  al  seu  ús;  parlant 
després  de  l’estat  en  que’s  troben  els  treballs  topogràfics  al  Pireneu. 

Aixecada  la  sessió,  va  fer-se  un  passeig  per  la  vila,  visitant  el 
parc,  el  museu  y  la  catedral,  obra  del  sigle  XII  al  XIV,  poc  impor¬ 
tant  per  efecte  dels  diversos  aditaments  y  restauracions,  fetes  ab  poc 
acert,  que  presenta  aquesta  construcció. 

En  havent  sopat  foren  obsequiats  els  senyors  congressistes  ab 
un  concert  als  Allées  Carnot,  en  el  qual,  entre  altres,  s’executaren 
diferentes  cançons  catalanes,  com  El  Pardal  y  Montanyes  regalades, 
quedant  tothom  molt  complagut  d’aquesta  atenció. 

El  dia  9  tingué  lloc  la  constitució  del  Congrés,  baix  la  presi¬ 
dència  de  M.  Camboué.  Les  sessions  d’aquest  s’efectuaren  a  la 
Casa  de  la  Vila,  magnífic  palau  recentment  construit.  El  Congrés 
va  començar  les  seves  tasques  llegint-se  l’acta  de  l’anterior  y 
donant-se  compte  del  compliment  de  sos  acords  o  de  l’estat  de  les 
qüestions  en  ell  tractades;  seguidament  se  féu  la  presentació  de 
diversos  guies;  y  s’acordà  que’l  Congrés  del  vinent  Març  se  celebri  a 
Tolosa.  Se  passa  a  discutir  la  data  y  lloc  dels  pròxims  concursos  de 
skis,  acordant-se  en  principi  que  fossin  a  darrers  de  Janer  o  primers 
de  Febrer  prop-vinents,  no  determinant-se  conctetament  el  lloc,  y 
nomenant  pera  sa  designació  en  temps  oportú  una  comissió  com¬ 
posta  del  Comte  de  Saint-Saud,  per  la  Secció  del  Sud-Oest;  Cam¬ 
boué,  per  la  de  Tarbes,  y  Lary,  per  la  dels  Pireneus  Orientals. 

Se  presenten  varies  mocions,  entre  elles  una  de  M.  de  la 
Roquette  Buisson  demanant  que  en  el  programa  pera  exàmens 
d’estudis  primaris  s’hi  incloessin  varies  preguntes  sobre  qüestions 
forestals,  a  fi  d’interessar  al  jovent  vers  la  necessària  repoblació  de 
boscos;  altra  pera  que’l  Govern  francès  decretés  obligatoris  els 
exercicis  de  skis  en  les  escoles  montanyenques;  altra  sobre  la  crea¬ 
ció  de  jardins  alpins;  y  altra  referent  a  la  revisió  dels  Estatuts  de 
la  Federació  per  l’ordre  del  dia  del  vinent  Congrés. 

Respecte  l’admissió  de  Sindicats  d’Iniciativa  dins  la  Federació, 
se  fa  constar  la  diversitat  del  fi  que  persegueixen  aquestes  entitats, 
quasi  comercials,  comparat  ab  el  merament  excursionista  de  les 

societats,  federades  lo  que  fa  que  no  pugui  acordar-se  la  seva  admis¬ 
sió,  si  bé  han  d’estar  en  la  major  armonia,  podent-se  prestar  mutua 
ajuda;  referent  a  les  societats  científiques,  s’acorda  que,  tenint  en 
compte  que’l  pireneísme  cada  dia  s’acosta  més  vers  els  estudis 
científics,  se  proposi  l’admissió  de  les  mateixes  al  discutir-se  en  el 
pròxim  Congrés  la  revisió  dels  Estatuts  de  la  Federació. 

El  senyor  Blanch,  en  nom  de  nostre  Centre  Excursionista,  va 
comunicar  al  Congrés  la  recent  creació  en  son  sí  d’una  Secció 
d’Esports  de  Montanya,  dedicada  principalment  a  la  pràctica  dels 
esports  d’hivern;  dirigint-se  ab  aquest  motiu  moltes  felicitacions  a 
la  nostra  institució. 

Aixecada  la  sessió,  els  congressistes  passaren  a  la  Sala  dels 
Casaments,  essent  rebuts  per  l’alcalde  de  Tarbes  y  obsequiats  ab 
un  vermut  d’honor,  cambiant-se  afectuoses  paraules  entre  aquella 
autoritat  y  el  secretari  del  Congrés  en  nom  dels  senyors  delegats. 

A  la  tarda’s  tornaren  a  reunir  breus  moments,  donant  per 
acabades  les  tasques  del  present  Congrés.  A  la  mateixa  tarda  va 
organisar-se  una  excursió  pels  voltants  de  Tarbes  en  automòbils 
posats  a  la  disposició  dels  congressistes.  De  retorn  tingué  lloc  el 
banquet  de  comiat,  molt  ben  servit  en  els  salons  del  Cafè  d’Europa, 
y  en  el  que  concorregueren  uns  bó  congressistes,  havent-se  tingut  la 
delicadesa  de  colocar  al  senyor  Blanch,  delegat  del  Centre,  en  un 
seti  d’honor  al  costat  de  la  presidència.  A  l’hora  dels  brindis  va 
iniciar-los  M.  Camboué,  seguint  després  el  delegat  del  senyor 
Prefecte,  l’Akalde,  MM.  Soulier,  Blanch,  Labadie,  un  representant 
de  la  premsa  y  altres,  tancant-los  nostre  consoci’l  Comte  de  Saint- 
Saud,  essent  la  nota  culminant  de  tots  ells  la  germanor  entre  tots 
els  excursionistes  y  la  prosperitat  de  la  Federació,  idees  saludades 
ab  innombrables  bans  de  tots  els  senyors  congressistes. 

L’endemà  varen  sortir  vers  Cauterets  peraempendre  l’ascensió 
al  Vignemale.  Allí  trobaren  a  nostres  consccis  senyors  Pena,  ab  sa 
muller;  Baixeras  y  Santasusagna,  emprenent  junts  l’excursió  fins  al 
lloc  de  Gaube,  entornant-sen  els  senyors  Pena,  Baixeras  y  Blanch 
pera  anar  a  Luz  y  Gavarnie,  ont  el  darrer  esperà  la  tornada  dels 
companys.  Els  ascensionistes  realisaren  molt  bé  l’excursió,  acredi¬ 
tant-se  nostres  consocis  senyors  Parés  y  Santasusagna  d’experts  y 
bregats  pirenJstes.  Reunits  novament  a  Gavarnie,  va  visitar-se ’l 
famós  cercle,  y  desde  allí  nostres  consocis  se  dirigiren  a  Lourdes  y 
Tarbes,  retornant  a  Barcelona  ab  l’exprés  de  la  tarda  del  dia  13, 

quedant  molt  agraïts  dels  obsequis  y  atencions  de  que  foren  objecte 
per  part  de  nostres  amics  de  l’altra  vessant  del  Pireneu,  dels  quals 
se  despediren  fins  al  vinent  Congrés  de  Tolosa,  en  que  novament 
segellarem  la  germanor  de  tots  els  bons  y  vers  pireneístes. 


LA  MONTANYA  A  L’HIVERN 

CONCURS  UNIVERSAL  DE  FOTOGRAFIES 

Tal  com  varem  indicar  en  una  Nota  publicada  en  el  número 
de  Febrer  passat  del  Butlletí,  aquest  hivern  tindrà  lloc  a 
París,  organisat  pel  Club  Alpí  Francès,  un  concurs  universal  de 
fotografies  inèdites  representant  la  Montanya  a  l’hivern.  L’exposi¬ 
ció  se  celebrarà  del  6  al  20  de  Desembre  d’enguany,  en  les  galeries 
del  Cercle  de  la  Librairie  del  boulevard  Saint-Germain,  ont  hi 
haurà  també  una  exposició  retrospectiva  del  ski.  El  jurat  el  compo¬ 
sen  els  senyors  Bouillette,  Cüenot,  Dunod,  Gaumond,  Mendel, 
Nozal,  Paillon  y  Schrader. 

Heus-aquí  les  condicions  del  Concurs,  que  publiquem  a  conti¬ 
nuació  desitjosos  de  que’ls  aficionats  y  els  professionals  de  nostra 
terra  acudeixin  a  l’esmentat  Concurs,  que  promet  revestir  gran 
importància. 

Article  i.cr  L’admissió  al  concurs  es  gratuita. 

Art.  2. 11  Seran  admeses  totes  les  fotografies  representant  la 
montanya  a  l’hivern,  qualsevol  que  sia’l  seu  format,  hagin  o  no 
figurat  en  altres  exposicions,  mentres  no  hagin  sigut  publicades. 
Se  tindrà  en  compte  ia  dimensió  dels  clixés  y  les  indicacions  sobre 
la  topografia  dels  llocs  fotografiats  o  sobre ’ls  procediments  y  apa¬ 
rells  empleats. 

Art.  3.er  Les  ampliacions  podran  igualment  admetre-s  al  Con¬ 
curs  ab  la  condició  d’acompanyar-les  d’una  prova  tirada  directament 
sobre’l  fototip  original. 

Art.  q.11  Els  que  hi  concorrin  podran  enviar  una  o  varies 
proves  positives,  no  retocades,  del  mateix  lloc.  Les  proves  sobre 
paper  hauran  de  ser  enquadrades  o  al  menys  encartonades  o  for¬ 
mant  passe-partout,  pera  poder  figurar  a  l’exposició. 

Cada  prova  portarà  una  inscripció  comprenent: 

1  .cr  Nom  y  posició  geogràfica  del  lloc  fotografiat. 

2.on  Altitut  y  nom  del  lloc  desde  ont  la  vista  hagi  sigut  presa, 
y  data  en  que  ho  ha  sigut. 

3-er  Un  lema  únic  per  totes  les  proves  del  mateix  concurrent, 
sense’l  nom  de  l’autor. 

4.rt  Aquest  lema  haurà  de  repetir-se  damunt  d’un  sobre  tancat 
contenint  nom  y  direcció  de  l’autor  y  declaració  de  no  haver  sigut 
publicada  ni  exposada  a  cap  exposició  de  París  del  C.  A.  F. 

Art.  5.  Cada  expositor  premiat  rebrà  una  medalla  indicant  la 
recompensa  obtinguda.  Un  premi  d’honor  podrà  concedir-se  al 
envio  que  presenti  un  interès  excepcional. 

Art.  6.  Les  proves  premiades  pertanyeran  al  C.  A.  F.,  el  qual 
tindrà’l  dret  de  reproduir-les  en  ses  publicacions.  La  propietat  del 
clixé  queda  de  l’expositor. 

S’organisarà  una  exposició  pública  de  les  obres  premiades  o 
enviades. 

Art.  7.  Els  individuus  del  Jurat  queden  fóra  de  concurs.  Ells 
reglamentaran  tots  els  casos  no  previstos,  y  ses  decisions  són  sense 
apelació. 

Art.  8.  El  Concurs  se  tancarà  1  i5  de  Novembre  de  1908,  data 
en  que  totes  les  proves  hauran  de  ser  ja  rebudes,  franques,  a  l’es¬ 
tatge  del  C.  A.  F.,  30,  Rue  du  Bac,  París. 

Art.  9.  Les  proves  no  recompensades  que  no  sien  retirades 
dos  mesos  després  de  la  proclamació  dels  premis,  se  consideraran 
abandonades. 

La  Junta  del  Centre  Excursionista,  tot  pregant  als  seus  socis 
aficionats  a  la  fotografia  no  deixin  de  concórrer  al  Concurs  esmen¬ 
tat,  s’ofereix  a  recullir,  enviar  y  retornar  a  sos  autors  totes  les  pro¬ 
ves  que  a  dit  objecte  se  li  entreguin  abans  del  dia  10  del  pròxim 
mes  de  Novembre. 


REVISTA  DE  REVISTES 

Boletín  de  la  Sociedad  Castellana  de  Excursiones,  Juliol  de  1908. 

Publica,  entre  altres,  els  següents  interessants  treballs:  Los  calderones 
y  el  monaslerio  de  Nuestra  Sehora  de  Portaceli,  per  D.  Josep  Martí  y 
Monsó;  Colegio  de  la  Vega  en  Salamanca ,  per  D.  J  de  Vargas;  Relación  de 
los  edijicios  religiosos  notables  ó  curiosos  de  la  Provincià  de  Valladolid ,  per 
D.  J.  Agapito  y  Revilla;  y  les  acostumades  seccions  de  Efemèrides  inéditas 

y  Artículos  de  vulgariçación  histórico-Jinanciera.  Acompanyen  aquest  nú¬ 
mero  diverses  làmines  soltes  molt  ben  presentades. 

Boletín  de  la  Real  Sociedad  Geogràfica,  segon  trimestre  de  1908. 

Conté ’ls  següents  treballs:  Investigaciones  sobre  Metodologia  geogrà¬ 
fica ,  per  R.  Ballester  y  Castell;  San  Isidoro  de  Sevilla  Mapa  Mnndi,  publi¬ 
cat  per  Antoni  Blàzquez  y  D.  Aguilera;  y  la  traducció  d 'Observaciones  en 
los  ventisqueros  pirenaicos,  per  L.  Ch.  Gaurier,  a  qual  notable  treball 
acompanyen  tres  làmines  soltes  reproduint  paisatges  de  l’alt  Pireneu. 

Bulletin  Pyrénéen,  Juliol-Agost  de  1908. 

Continua’l  treball  de  M.  Beraldi  sobre  Els  oficials  topògrafs  als  Pire- 
netis,  y  el  d’en  Le  Bondidier  referent  a  Les  Montanyes  Malehides,  ab  la 
ressenya  de  l’ascensió  a  la  Malibierna  y  de  molts  interessants  episodis  de 
les  sortides  montanyenques  d’aquest  bon  excursionista.  Publica  també  un 
treball  de  M.  Bourdil:  La  carena  del  Maucapera  y  el  Marsaout,  y  altre  del 
comandant  Rayssé:  De  Bagnères-de-Bigorre  a  Pierrefitle  pel  Tourmalet. 
Conté,  ademés,  la  Crònica  de  les  societats  que  composen  la  Federació 
Pireneísta,  ab  la  ressenya  del  Congrés  de  Tarbes;  un  article  sobre  Mon- 
tanyisme;  unes  notes  bibliogràfiques  y  altre  article  de  M.  Le  Bondidier, 
Cosasde  Espaiia,  referent  a  l’assumpte  de  les  ja  cèlebres  Aduanes  espanyoles. 

La  Montagne,  Agost  de  1908. 

El  portant-veu  del  Club  Alpí  Francès  publica  en  el  nombre  corresponent 
an  aquest  mes  dos  importants  treballs:  un  del  doctor  Ferrari  sobre  El 
mont  Viso,  ab  vuit  boniques  il·lustracions,  que  es  un  cornplet  estudi 
d’aquest  massiu,  y  altre  sobre  toponímia  referent  a  Els  noms  de  lloc  en  les 
montanyes  franceses,  degut  a  la  ploma  de  J.  Ronjat  y  que  igualment  es  ben 
interessant.  En  sa  secció  de  Crònica  Alpina  dóna  compte  de  varies  noves 
exploracions  montanyenques;  y  en  la  de  Noves  Alpines  s’hi  troben  diverses 
noticies  de  remarcable  interès.  Publica  també  les  Seccions  de  Bibliografia, 
Meteorologia  y  Crònica  del  C.  A.  F. 

Bulletin  du  C.  A.  F.  —  Section  du  Sud-Ouest,  Juny  de  1908. 

Conté,  a  més  de  sa  Crònica  Oficial  y  de  sa  secció  de  Bibliografia,  un 
treball  de  M.  Arné  ressenyant  una  Excursió  ab  skis  a  Sallent,  y  altre  de 
Ludovic  Gaurier  sobre  aquesta  mateixa  encontrada  pirenenca,  abdós  ben 
interessants  y  dignes  de  tenir-se  en  compte  per  lots  els  que  vulguen  visitar 
aquell  hermós  país,  pel  que  tant  se  presten  les  excursions  montanyenques. 

Appalachia,  Juny  de  1908. 

Havem  rebut  aquesta  important  publicació  del  «Appalachian  Mounlain 
Club»,  de  Boston,  contenint  notables  treballs  sobre  alpinisme  y  una  vistosa 
serie  de  fotogravats  pulcrament  presentats  y  que  acompanyen  als  mateixos. 
Entre  altres  diversos  podem  citar  els  que  segueixen:  Dos  campaments  en 

les  montanyes  rocoses  del  Canadà,  per  M.  W.  Creeborn,  ressenya  de  les 
dugués  sortides  darreres  que  anyalment  realisa’l  Club  Alpí  del  Canadà 
segons  disposició  de  sos  estatuts;  Una  nova  ascensió  al  Mount  Fay,  ressenya 
feta  d’aquesta  ascensió  per  J.  Addison  Reid,  durant  el  darrer  aCampa- 
ment  del  Club  Alpí  del  Canadà;  Una  ascensió  de  Janer  al  Mount  Marcy, 
un  dels  més  enlairats  pics  de  l’Estat  de  New  York,  per  L.  A.  Wells;  Els 
volcans  de  les  Açores,  interessant  treball  descriptiu  de  Mr.  William  H. 
Pickering;  Alguns  efectes  d’allitut  sobre  20.000  peus,  curiós  y  interessant 
treball  de  Mr.  William  Hunler  Workman.  Publica  també  la  seva  acostuma¬ 
da  Secció  Alpina,  en  la  qual  hi  trobem,  entre  altres  notes  curioses,  una 
llista  de  lo  més  essencial  pera  un  regular  botiquí  alpinista,  ab  indicacions 
pràctiques  pera  son  ús  en  cada  cas  concret. 

Alpi  Giulie,  Juliol-Agost  de  1908. 

Conté  una  ressenya  del  XXVI  Aplec  anyal  de  la  Società  Alpina  delle 
Giulie,  tingut  a  Resiutta  a  darrers  de  Juny  passat ;  un  treball  de  L.  Uxa  refe¬ 
rent  a  Un  nou  itinerari  al  cim  de  la  Grangaria;  unes  notes  espeleològiques 
y  l’acostumada  Crònica  Alpina. 

Mitteilungen  des  D.  und  0.  Alpenvereins,  números  31  de  Juliol  y 
1 5  d’Agost  de  1908. 

Publiquen  la  ressenya  de  la  XXXIX  Assamblea  General  d’aquesta 
associació,  una  nota  necrològica  de  Paul  Grohmann,  y  diferentes  notes  y 
ressenyes  d’excursions  realisades  principalment  pels  Alps;  completant  dits 
números  la  secció  de  Varia  y  la  de  Bibliografia. 

Havem  rebut  també  durant  aquest  mes,  y  entre  moltes  altres:  la  Revue 
des  Langues  Romanes,  Bulletin  de  la  Comission  Archéologique  de  Narbone, 
Tijdschrijf  van  Koninklijk  Nederlandsch  Aardrij  Genootschap,  Memorias 
de  la  Real  Acadèmia  de  Ciencias,  Boletín  de  la  Comisión  Provincial  de 
Monumentos  de  Orense,  Butlletí  de  la  Institució  Catalana  d'Historia  Natu¬ 
ral,  etc.  —  E.  V.  R. 


NUVA 

Exposició  de  Postals.  —  Durant  l’estiu  s’han  anat  rebent  en  l’es¬ 
tatge  del  Centre  Excursionista  de  Catalunya  gran  nombre  de  postals  ab 
destí  a  l’Exposició  organisada  com  a  Inventari  gràfic  de  la  Catalunya  pinto¬ 
resca  y  monumental. 

Actualment  s’estan  montant  les  instalacions  de  les  mateixes,  a  fi 
d’inaugurar  l’Exposició  el  mes  vinent,  al  rependre-s  les  tasques  pròpies  del 
mes  que  anem  a  començar. 

Preguem,  per  lo  tant,  a  tots  els  que  vulguin  concorrerà  l’Exposició, 
que  no  deixin  d’enviar  ses  coleccions  abans  d’acabar  el  corrent  mes  de 
Setembre. 


XALET-REFUGI  D’ULL  DE  TER 

Les  obres  del  nostre  Xalet-refugi  han  anat  continuant,  trobant- 
se  ja  ben  adelantades,  a  pesar  de  que  una  tongada  de  continues 
borrasques  dificultaren  durant  uns  dies  la  feina  a  l’aire  lliure, 
dalt  les  bastides,  cada  dia  més  enlairades,  obligant  a  deixar  la 
construcció  de  les  voltes.  De  totes  maneres  avuy  estan  llestes  les 
voltes  de  la  coberta,  acabant  la  de  la  cuina,  ja  començada  l’istiu 
darrer,  y  construint  del  tot  lo  més  important  de  la  crugia  del  men¬ 
jador  y  dependencies  adjuntes,  com  també  la  del  cos  d’edifici 
destinat  a  dormitoris,  la  de  l’Observatori  y  la  de  la  caixa  de  l’escala, 
montada  sobre  les  darreres.  En  l’interior  s’han  construit  els  embans 
y  arrebossat  y  polit  les  voltes  y  parets  del  pis.  La  feina,  essencial 
pera  la  vida  de  la  construcció,  de  rejuntar  ab  ciment  pòrtland 
l’obra  de  pedra  a  l’exterior,  se  troba  ben  avençada,  havent-se  acabat 
la  part  de  les  voltes  y  faltant  la  de  les  parets.  Actualment  s’està 
procedint  al  removiment  de  terres,  per  nivellar  convenientment 
les  dependencies  totes  del  xalet. 

Com  se  veu,  enguany  s’ha  donat  una  grossa  empenta  a  l’obra 
del  nostre  xalet,  qual  construcció  a  molts  semblava  impossible.  Per 
poc  que’l  temps  hi  ajudi,  aquesta  tardor  podrem  dar-lo  per  acabat, 
mancant-hi  sols  el  seu  arranjament  a  l’interior.  En  lo  que  falta  de 
temporada  s’aixecarà  igualment  l’edifici  apart  destinat  a  refugi 
obert  y  constant  pera  tots  els  que  passin  o  visitin  aquella  en  contrada. 

Segurament  que  al  publicar-se  aquestes  ratlles  s’haurà  celebrat 
ja  la  festa  de  la  coberta,  senyalada  pera  mitjans  d’aquest  mes,  de 
la  qual  donarem  compte  en  el  pròxim  número,  com  també  conti¬ 
nuarem  la  llista  de  suscripció,  qual  publicació  aplacem  per  manca 
d’espay. 


El  Centre  Excursionista  de  Catalunya  sols  se  declara  responsable  de  lo 
contingut  en  la  Secció  Oficial  del  seu  Butlletí,  deixant  íntegra  als  respectius 
autors  la  responsabilitat  dels  treballs  firmats. 


Barcelona.  —  Tip.  «  L’Avenç»,  Rambla  de  Catalunya,  24.  —  Telefon  I  1  5 

EXCURSIÓ  A  LES  ILLES  BALEARS 


AB  MOTIU  DEL  VIIe  CENTENARI  DE  LA  NAIXENÇA  DEL  REY  EN  JaUME  I 

(Dies  4  al  10  de  Juny  de  1908) 


La  Comissió  organisadora  dels  actes  y  festes  ab  que  la  nostra 
ciutat  ha  honrat  la  memòria  del  Rey  Conqueridor  al  tractar 
de  portar  a  terme  una  excursió  a  les  Illes  Balears  pera  recórrer  els 
llocs  principals  qual  historia  va  lligada  ab  la  d’aquell  gran  monarca 
o  ab  la  del  seu  gloriós  regnat,  se  dirigí  tot  seguit  al  nostre  Centre, 
com  entitat  la  més  indicada  y  ab  prestigi,  pera  confiar-li  l’organi- 
sació  y  direcció  de  l’expedició. 

Aquesta  honrosa  comanda,  que  acceptàrem  plens  d’entusiasme 
perquè  es  demostració  de  l’alta  estima  en  que’l  Centre  es  tingut, 
ha  estat  motiu  de  que  l’excursionisme  català  pogués  escriure  una 
nova  pàgina  de  glòria  en  el  llibre  de  la  seva  ja  llarga  historia. 

Per  altra  part  el  Centre,  que  ha  recorregut  corporativament 
tots  els  indrets  de  la  terra  catalana,  entenent  com  a  tal  tota  aquella 
ont  la  nostra  llengua  es  parlada,  fent  cas  omís  de  les  divisions 
polítiques  o  administratives  que  avuy  puguin  separar-nos,  que’l 
sentiment  que’ns  uneix  es  el  llaç  més  ferm  del  nostre  esser  nacio¬ 
nal;  el  Centre,  que  çà  y  enllà  del  Pireneu,  en  terres  de  València  y 
de  Mallorca,  havia  en  diferentes  ocasions  fet  acte  de  presencia 
portant-hi  la  seva  acció  cultural  y  patriòtica,  no  havia  encara 
visitat  oficialment  dos  troços  de  la  Catalunya  insular:  la  blanca 
Menorca  y  la  rústega  Ibiça. 

Cap  ocasió  més  favorable  que  aquesta  pera  saldar  un  deute  ab 
ibicencs  y  menorquins  y  donar  una  nova  abraçada  als  altres  ger¬ 
mans  de  Mallorca. 

Llarga  y  dificultosa  sigué  la  tasca  d’organisar  aquesta  excursió. 

Ningú  millor  que’l  nostre  benvolgut  president  y  aquest  humil 
cronista,  que —  dit  siga  de  pas  —  ocupa’l  lloc  d’un  distingit  escrip¬ 
tor  que,  per  ocupacions  que  no  pot  desatendre,  es  veu  privat  de 
complir  el  seu  compromís,  ningú  com  ells  dos,  repeteixo,  poden 
donar  compte  de  l’incessant  treball,  de  l’esforç  de  voluntat,  de 
l’energia  esmerçada  pera  fer  efectiva  l’expedició  y  veure-la  coro¬ 
nada  ab  l’èxit  més  complet  y  encoratjador. 

Afortunadament  tots  els  obstacles  van  poder  ser  vençuts,  y, 
alentats  pel  favorable  ambient  que  l’expedició  trobava  per  portar-la 
a  cap,  nolejàrem  el  magnífic  vapor  «Balear»,  de  la  «Companía 
Islena  Marítima». 

Si  a  la  crida  que’l  Centre  havia  fet  a  les  Diputacions  provin¬ 
cials,  Ajuntaments,  premsa  y  principals  associacions  catalanes  con- 
vidant-ies  a  pendre  part  a  l’excursió,  bona  part  d’aquestes  respo¬ 
nien  favorablement,  de  les  poblacions  que  deviem  visitar  anaven 
arribant-nos  noves  que  indicaven  la  simpatia  ab  que  seriem  rebuts.. 
De  Reus  ens  anunciaven  que,  a  grans  colles,  baixarien  a  Salou 
pera  saludar-nos,  y  que  projectaven  celebrar  en  aquella  histò¬ 
rica  platja  diferentes  festes  en  obsequi  nostre.  De  Tarragona 
ens  convidaven  pera  que  abans  de  fer-nos  mar  endins  ens  hi  detin¬ 
guéssim,  mal  que  fos  un  moment,  pera  visitar  la  tomba  del  Gran 
Rey.  De  Mahó  rebiem  la  visita  de  l’amable  senyor  D.  Joan  T.  Vidal, 
portador  d’una  carta  de  l’Alcalde  d’aquella  ciutat,  dient-nos  que 
allí  teniem  germans  nostres  que’ns  esperaven  per  abraçar-nos;  yde 
Mallorca,  d’Ibiça,  de  tots  els  ports  que  deviem  tocar,  tot  eren  ofe¬ 
riments,  noves  falagueres,  preludis  de  carinyo  y  d’entusiasme. 

Resultat,  que’ls  passatges  quedcren  totalment  despatxats, 
essent  bastants  els  que,  per  haver  esperat  pendre  1  a  última  hora, 
tingueren  de  quedar  en  terra. 

Heus-aquí  la  llista  o  rol  de  l’expedició,  ab  les  corporacions, 
societats  y  premsa  que  hi  estaven  representades: 

Comissió  de  l’Excm.  Ajuntament  de  Barcelona:  regidors  se¬ 
nyors  Galí,  Esteve  y  Duran  y  Ventosa  (aquest  últim  representant 
també  de  la  Comissió  del  V 1 1 e  Centenari  del  rey  en  Jaume)  y 
D.  Alfons  Damians,  Arxiver  de  l’Ajuntament  (Secretari). 

Comissió  de  l’Excma.  Diputació  Provincial  de  Barcelona:  di¬ 
putats  senyors  Pla  ja,  Pelfort,  Moret  y  Tona ;  ajudant,  senyor  Usero. 

Iltrm.  Ajuntament  de  Tarragona:  regidor  D.  Robert  Guasch. 

litre.  Ajuntament  de  Balaguer:  representat  per  D.  Joan  Valls. 

Centre  Excursionista  de  Catalunya:  D.  César  A.  Torras, 
President. 

«Càmara  Oficial  de  Comercio»:  senyors  Par  y  Mundó. 

«Ateneo  Barcelonès»:  D.  Manel  Font. 

«Fomento  del  Trabajo  Nacional»:  D.  Joan  Busquets. 

«Econòmica  Barcelonesa  de  Amigos  del  País»  y  «Asociación 
Artístico-Arqueológica» :  D.  Rosend  Serra. 

«Instituto  Agrícola  Catalàn  de  San  Isidro»:  D.  Rafel  Pomés. 

«Unió  Catalanista»:  D.  Lluís  Puigdomenech  y  Pinfrascrit. 

«Lliga  Regionalista»:  D.  Josep  Pardo. 

«Centre  Nacionalista  Republicà»:  D.  Antoni  Sunyol. 

«Orfeó  Català»:  D.  Pere  Pagès. 

«Estudis  Universitaris  Catalans»:  D.  Lluís  Nicolau. 

«Associació  Nacionalista  Catalana»:  D.  Francisco  Albert. 

«Lliga  Espiritual  de  Nostra  Senyora  de  Montserrat»:  D.  Al¬ 
fred  Gaza. 

«Ateneu  del  Districte  Segon»:  D.  Narcís  Fuster. 

«Ateneu  del  Districte  Sisè»:  D.  Joan  Caralt. 

«Centre  Catalanista  de  Girona  y  sa  comarca»:  D.  Joan  B. 
Torruella. 

«Centre  Excursionista  de  Lleyda»:  senyors  Rovira  y  Rostes. 

«Centre  Català  de  Sabadell»:  D.  Francesc  Barata. 

«Centre  Excursionista  de  Manresa  y  Pla  de  Bages»:  D.  Joa¬ 
quim  Parera. 

«Associació  Catalanista  d'Arenys  de  Mar»:  D.  Josep  M.a 
Bordas. 

«Centre  Autonomista  d’Olot»:  D.  Joan  Reixach. 

«Agrupació  Catalanista  Mercantil»:  D.  Tomàs  Jansà. 

«Jocs  Florals  de  Barcelona»:  D.  Ferran  Agulló. 

«Sociedad  Arqueològica  Tarraconense»  y  «Comissió  del  Cen¬ 
tenari  de  Tarragona»:  senyor  Ruiz  y  Porta. 

«Associació  Catalana  d’Estudiants» :  D.  Ferran  Valls. 

Periòdics:  Diario  de  Barcelona,  Sr.  Dalmases  y  Gil;  La  Veu 
de  Catalunya,  Sr.  Pagès  y  Rueda;  El  Poble  Català,  Sr.  Gambús; 
La  Publicidad,  Sr.  Marquina;  Correo  Catalàn,  Sr.  Biada  y  Viada; 
Las  Noiicias,  Sr.  Riera;  El  Noticiero  Universal ,  Sr.  Torres;  El 
Diluvio,  Sr.  Batlle;  La  Vanguardia,  Sr.  Sastre;  Ilustració  Catalana, 
senyors  Font  y  Serra.  En  diferentes  parts  de  les  Illes  s’agregaren  a 
l’expedició ’ls  periodistes  de  Mallorca  senyors  Oliver,  de  La  Aímu- 
dayna;  Verger,  de  La  Gacela  de  Mallorca;  Vives,  de  La  Tarde,  y 
Ruiz,  de  La  Ultima  Hora. 

Completaven  l’expedició ’ls  senyors  següents:  D.J  Josepha 
Marcet  de  Mundó,  D.a  Amalia  Casals  de  Mas,  Sra.  de  Baciana, 

D.a  Dolors  Soler  de  Roig,  Srtes.  Dolors,  Mercè  y  Josepha  Roig  y 
Soler,  Srta.  Antònia  Gordillo,  D.a  Antònia  Pla  de  Sunyol,  D.a  Àn¬ 
gela  Brutau,  Vda.  de  Terradas,  D.a  Josepha  Terradas  de  Parés, 
Srtes.  Rosa  y  Àngela  Terradas,  Srtes.  Elisa  y  Francisca  Cuchy, 
D.  Josep  Gras,  D.  Emili  Mas,  D.  Enric  y  D.  Lluís  Madrenys,  don 
Eduard  Coll,  D.  Ramon  Galera,  D.  Francisco  Vila,  D.  Pere  Civil, 
D.  Bartomeu  Mitjans,  D.  Josep  Salvany,  D.  Francisco  Antonini, 
D.  Joaquim  Baciana,  D.  Ramon  Roig,  D.  Joaquim  Margenat, 
D.  Francisco  X.  Parés,  D.  Jacinto  Argelaguet,  D.  Xavier  Montsal- 
vatge,  D.  Ramon  Abadal,  D.  Jaume  Vives,  D.  Pau  Estapé,  D.  Ja¬ 
cinto  Barbany,  D.  Romuald  Torres,  D.  A.  Margineda,  D.  Miquel 
Mora,  D.  A.  P.  Morlà,  D.  Martí  Albert,  D.  Tomàs  Carreras,  D.  Sal¬ 
vador  Rissech,  D.  Modest  Mestres,  D.  Florenci  Roura,  D.  Ramon 
Sala,  D.  Rafel  Corominas,  D.  Angel  Cuchy,  D.  Emili  Ferrer, 
D.  Angel  Isbert,  D.  Magí  Rodó,  D.  Salvador  Borrut,  D.  Isidro 
Tubella,  D.  Josep  Creus,  D.  Josep  Roda,  D.  Manuel  Gassó,  don 
Manuel  Jordi,  D.  Artur  Mas,  D.  Lluís  Ventosa  y  Fra  Josep  de 
Calasans,  reverent  caputxí. 

CRÒNICA  DE  L’EXPEDICIÓ 
Dia  4 

El  dia  apunta  plujós.  El  llevant  bufa  ab  força,  fent  presumir 
que’l  mar  estarà  picat. 

Atracat  a  la  Porta  de  la  Pau,  el  «Balear»  ens  espera  lluint 
tota  l’empavessada.  En  el  trinquet  oneja  la  bandera  barrada  del 
Centre. 

A  bordo  tot  es  moviment.  Van  arribant  els  excursionistes. 
Tothom  cerca’l  seu  cambrot  pera  pendre-n  possessió.  Uns  el  mos¬ 
tren  a  la  familia  que  va  a  despedir-los  com  qui  mostra  quelcom 
que  ja  li  pertany,  quelcom  de  definitiu.  Al  fi  y  al  cap  el  «Balear» 
serà  la  nostra  casa  durant  sis  dies.  Altres  treuen  de  les  maletes  la 
roba  de  viatge  y’s  presenten  a  coberta  vestits  a  posta  per  la  tra¬ 
vessia. 

Malgrat  el  temps,  tothom  està  animat.  No’ns  hi  volem  avenir 
a  que  tingui  de  seguir  d’aquella  manera:  tots  confiem  en  que  serà 
cosa  passatgera.  Ens-e  sembla  que  ha  de  cambiar  y  abonançar-se 
influit  per  la  nostra  alegria. 

Les  comissions  de  l’Ajuntament  y  Diputació  ja  són  a  bordo. 
Passem  llista  y  veiem  que  tothom  ha  sigut  puntual. 

Al  moll  l’animació  es  gran.  La  gentada  que  compareix  a  pre¬ 
senciar  la  nostra  sortida  va  creixent.  Arriben  l’Alcalde  y  el  presi- 
sident  de  la  Diputació,  que  venen  a  despedir-nos.  A  coberta  no  s’hi 
pot  donar  un  pas.  S’acosta  l’hora  de  sortida  y  la  sirena  dóna’l 
primer  avís.  Tot  són  abraçades,  estretes  de  mà,  salutacions  afec¬ 
tuoses.  Un  ruixat  persistent  escampa  la  gentada  dels  molls.  Els 
més  valents  segueixen  a  peu  dret,  altres  se  refugien  al  Mundial 
Palace.  Comencen  les  maniobres  de  sortida,  la  palanca  ja  es  fóra. 
Ab  tota  puntualitat,  a  dos  quarts  de  dèu,  hora  fixada  en  l’itinerari, 
el  «Balear»  se  posa  en  marxa. 

Un  aplaudiment  dels  que’s  queden,  que  nosaltres  contestem 
carinyosament,  y  una  volior  de  mocadors  a  bordo  y  en  terra  dant-se 
l’adeussiau. 

Llàstima  de  pluja,  que  ha  desi  1  ui t  el  moment  de  la  marxa!  Al 
sortir  fóra  port  aquesta  para  y  sembla  que’l  temps  vulgui  aixe¬ 
car-se.  El  sol,  de  tant  en  tant,  ens  dóna  una  llambregada,  però’l 
llevant  persisteix  y,  atravessats  com  anem,  fins  a  guanyar  la  punta 
del  Llobregat  el  «Balear»  branda  de  valent.  Per  babor  dugués 
fortes  onades  ens-e  arruixen  lleugerament.  Cal  apuntalar-se  pera 
no  caure.  El  balanceig  s’accentua  y  la  coberta  comença  a  aclarir-se. 
La  conjugació  del  verb  marejar-se  va  fent-se  general.  «Vostè’s 
mareja?»  «Tinc  por  de  marejar-me.»  «Jo’m  marejo.»  « Estic  ma¬ 
rejat.»  «Jo  no’m  marejaré.»  Altres  callen,  però  tenen  fets  més  elo¬ 
qüents  que  les  paraules. 

Salvat  el  cap  del  riu,  les  brandades  són  més  dolces,  el  «Balear» 
camina  ardit,  lleuger,  capbucejant  ab  més  suavitat.  El  passatge  se 
sent  més  animós:  anem  acostumant-nos  an  aquell  moviment 
basculatori. 

Ab  l’ajuda  dels  binocles,  per  estribor  anem  resseguint  l’hermós 
panorama.  Barcelona  desapareix  entre  un  mantell  de  boires.  Al 
fons  ressurt  la  silueta  del  Montseny  y  les  serres  de  la  costa.  Llobre¬ 
gat  amunt,  Montserrat  s’aixeca  en  mitg  !a  nuvolada,  y  a  l’enfront 
nostre ’l  macís  de  Garraf,  ab  els  seus  espadats  arran  del  mar  y  els 
cims  de  La  Morella  y  Montau  despullats  de  vegetació,  al  descobert 
'la  seva  descarnada  ossamenta.  Vallbona,  Garraf,  la  Falconera,  l’er¬ 
mita  de  la  Trinitat,  sobre  Vallcaica,  y  Sitges,  tota  blanca,  a  flor 
d’aigua,  van  passant  successivament  per  nostres  ulls. 

Les  taules  parades  a  coberta,  tots  som  amatents  a  cercar-hi 
lloc.  L’esmorsar  transcorre  alegrament,  y  entre  passada  y  passada 
podem  contemplar  Vilanova,  Cubelles,  Calafell  y  la  platja  de 
Catnarruga,  ont  veyem  banderes  que’ns-e  saluden. 

A  la  sortida  de  Barcelona’l  capità’ns  ha  advertit  de  que,  a 
causa  de  l’estat  del  mar,  el  desembarc  a  Salou,  atenent  al  nombre 
dels  expedicionaris,  probablement  no  serà  possible,  y  ens  ha  mostrat 
un  telegrama  de  Tarragona  en  que  aixís  se’l  prevé;  y  com  el  cel 
segueix  cobert  y  el  llevant  no  minva,  creyem  que  caldrà  sometre-ns 
a  la  voluntat  del  temps. 

Bastant  acostats  a  terra  passem  per  Torredembarra  y  Altafulla. 

La  mar  torna  a  posar-se  picada  y  el  «Balear»  brandeja  com  al 
sortir  de  port. 

Deixem  enrera  Tamarit,  ab  ses  cases  arrimades,  y  prompte 


El  «Balear»  entrant  al  port  de  Tarragona 


distingim  Tarragona.  Cap  a  les  tres  una  ràpida  virada’ns  fa  perdre 
l’equilibri  y  enfilem  de  dret  el  port  de  la  vella  ciutat.  Dos  remolca¬ 
dors  empavessats  y  un  canot  automòbil  surten  a  donar-nos  la  ben¬ 
vinguda. 

Llanxes  y  barquetes  ens  aconvoyen.  Les  sirenes  ronquen  y  els 
visques  y  aclamacions  se  succeeixen. 

Pugen  a  bordo  les  autoritats  locals  y  representants  de  les  prin¬ 
cipals  corporacions,  que  venen  a  saludar-nos.  Atraquem  y  en  tant 
bona  companyia  saltem  a  terra. 

En  carruatge ’ls  uns,  a  Deu  els  altres,  ens  dirigim  a  visitaria 
Casa  de  la  Ciutat,  la  Diputació  y  el  Museu,  tot  en  un  mateix  edi¬ 
fici.  L’estada  es  curta:  una  ullada  pera  fer-nos  càrrec  del  conjunt, 
un  moment  d’atenció  davant  l’espasa  del  rey  en  Jaume  y  cap  a  la 
Catedral. 

Aquí  la  visita  també  es  ràpida,  ajustada  al  poc  temps  de  que 

disposem.  Seguim  el  claustre,  la  sala  capitular,  veyem  el  riquíssim 
drap  mortuori  de  Poblet,  l’altar  major,  y,  finalment,  tots  saludem 
ab  profon  respecte  la  tomba  del  gran  rey,  quals  despulles  prompte 
seran  depositades  en  sumptuós  sepulcre. 

Una  curta  escapada  per  veure  les  muralles,  y  a  bordo  altra 
vegada. 

Vist  l’estat  del  temps,  renunciem  a  anar  a  Salou  en  tren,  tal 
com  marcava  l’itinerari.  Si  a  la  badia  fa  ressaca,  ens  exposem  a  no 
poder  embarcar,  y  davant  d’aquesta  inseguritat  no  podem  aventu¬ 
rar-nos.  Tots  ho  deplorem,  però  es  forçós  conformar-se. 

El  vice-president  del  Centre  y  el  secretari  de  la  Comissió  del 
Centenari,  senyors  Llagostera  y  Valentí,  que’ns  han  acompanyat 
fins  a  Tarragona,  surten  en  tren  cap  a  Salou,  pera  participar  als 
que  allí ’n s  esperen  la  contrarietat  que’ns  ha  obligat  a  modificar  el 
nostre  itinerari. 

A  tres  quarts  de  sis  el  «Balear»  torna  a  llevar  ancles.  La  des- 
pedida  es  afectuosa,  entusiasta.  Fins  a  fóra  port  ens  acompanyen 
les  embarcacions  que  havien  sortit  a  rebre-ns.  Els  visques  se  repe¬ 
teixen,  els  aplaudiments  sonen  més  forts. 

Y  a  fòra  segueix  el  tràngul,  el  «Balear»  marxa  segur,  però  ab 
freqüent  brandeig,  fins  a  guanyar  el  cap  de  Salou.  A  la  vista  de  la 
farola’l  torrer  ens-e  saluda  ab  la  bandera.  Doblada  l'escabrosa 
punta,  a  mesura  que’ns  endinsem  a  la  badia  l’espectacle  que 
anem  descobrint  es  en  veritat  esplèndit.  La  platja  de  Salou  es  un 
formigueig  de  persones.  Al  Llatzaret,  engalanat  ab  banderes,  a  la 
Capitania,  al  moll,  la  generació  es  extraordinària.  Una  bateria  de 
morterets  no  interromp  les  salves.  Fins  a  nosaltres  arriben  les 
notes  d’una  sardana  que,  a  la  platja  mateix,  toca  una  cobla.  Tot  es 
bullici,  animació,  entusiasme.  Milers  de  mocadors  s’agiten  salu- 
dant-nos.  El  «Balear»  contesta  ab  tres  tocs  de  sirena.  Nosaltres 
aclamem  el  poble  de  Reus,  que  tant  afectuosament  ha  vingut  a 
rebre-ns. 

El  desembarc,  encara  que  dificultós,  no  seria  impossible,  però 
la  nit  s’ens  ve  a  sobre  y  no  podem  entretenir-nos.  Pensem  que  lo 
millor,  ja  que  per  manca  de  temps  no  es  possible  desembarcar 
tothom,  es  que  una  comissió  vagi  a  terra  pera  correspondre  digna¬ 
ment  an  aquella  rebuda;  però’ls  de  Reus  no’ns  donen  temps: 
algunes  barques  fan  proa  al  «Balear»,  y  en  una  d’elles,  y  en  com¬ 
panyia  d’hermoses  y  valentes  senyoretes,  hi  va’l  nostre  delegat  a 
Reus,  D.  Pau  Font  de  Rubinat. 

Tots  pugen  a  bordo,  ont  s’els  reb  ab  carinyoses  mostres  de 

afecte,  y  en  el  menjador  del  «Balear»  s’els  obsequia  ab  pastes  y 
xampany. 

El  senyor  Font  aixeca  la  copa  per  l’èxit  de  l’expedició  y  pel  fi 
patriòtic  que  la  motiva,  desitjant  que  ella  serveixi  pera  agermanar 
a  tots  els  pobles  de  raça  catalana. 

Li  contesta’l  nostre  president,  senyor  Torras,  agraint  al  poble 


Comissions  de  Reus  anant  a  bordo 


de  Reus  la  rebuda  que’ns  tenia  preparada  y  felicitant  a  tots  els  que 
han  vingut  a  bordo  a  saludar-nos. 

Prenem  comiat  dels  de  Reus,  que  s’embarquen  pera  tornar  a 
terra. 

Nous  tocs  de  sirena,  visques  y  aclamacions,  flames  de  magnesi, 
y  el  «Balear»  abandona  la  rada,  ab  rumbo  a  Menorca. 

Són  les  vuit,  y  els  cambrers  paren  taula. 

A  llevant  una  espessa  nuvolada’ns  amenaça.  El  mar  segueix 
picat,  les  brandades  són  cada  vegada  més  fortes.  Sopem  ab  desigual 
animació.  No  tothom  té  gana  y  molts  són  els  que  comencen  a  des¬ 
filar.  A  l’arribar  als  postres  alguna  gota  que  altra’ns  avisa  que 
tenim  la  pluja  a  sobre,  y,  efectivament,  aquesta  no’s  fa  esperar, 
acompanyada  de  llamps  y  trons. 

Escampada  general  y  a  refugiar-se  tothom  als  menjadors,  al 
salonet  o  als  cambrots. 

L’aglomeració,  el  sobtat  cambi  de  temperatura  y  l’incessant 
moviment  del  «Balear»  al  tallar  les  ones  fan  perdre  la  tranquilitat 
a  molts  que’s  conservaven  serens.  La  jornada  acaba  ab  contrac¬ 
cions  d’estómac  més  o  menos  violentes. 

Dia  5 

Fins  al  tombar  la  mitja  nit  el  temps  ha  seguit  revolt,  tempes¬ 
tuós.  A  l’atravessar  el  canal  de  Sant  Jordi’l  vapor  ha  capbucejat 
de  valent.  Després,  a  l’apuntar  el  dia,  ha  vingut  la  calma,  y  la 
bonança’ns  convida  a  pujar  a  coberta  pera  admirar  la  costa 
mallorquina.  Al  clarejar  comencem  a  distingir  entre  la  boira’l  cap 
de  Formentor,  avançant  mar  endins,  la  badia  de  Pollença  y  la 
d’Alcudia,  que  per  l’altre  extrem  tanca’l  cap  Ferruig.  Més  tard, 
a  l’horitzó,  quasi  imperceptible,  va  dibuixant-se  la  plana  silueta  de 
Menorca. 

El  dia  creix,  y  les  boires,  difumint-se,  permeten  observar  la 
bellesa  de  l’espadada  costa  de  Mallorca.  Els  expedicionaris  van 
compareixent  a  coberta,  ensonyats.  En  alguns  rostres  hi  queda’l 
rastre  d’una  mala  nit.  No  hi  fa  res:  l’oreig  del  mar  a  tots  revifa  y  la 
visió  d’aquell  esplèndit  panorama  fa  olvidar  el  sofriment  passat. 

Un  vol  de  blanques  gavines  ens  enronda  donant-nos  el  bon 
dia.  Els  dofins  ens-e  saluden  capbucejant. 

Anem  apropant-nos  a  Menorca  y  no  triguem  a  distingir  les 
blanques  cases  de  Ciutadella.  Seguim  vorejant  tota  la  costa  sud  de 
l’Illa,  de  baixes  cingleres,  retallades,  uniformes.  El  «Balear»  mo¬ 
dera  la  marxa  pera  que  tinguem  temps  d’esmorsar  abans  d’arribar 
a  terra.  Passem  arran  de  Filla  de  l’Ayre  y  emboquem  la  grandiosa 
badia  de  Mahó.  Tenim  a  la  dreta  la  fortalesa  de  la  Mola  a  l’extrem 
de  la  petita  península  que  guarda  l’entrada  del  port.  Després  suc¬ 
cessivament  van  presentant-se  als  nostres  ulls  el  Llatzaret  en  altra 
minúscula  península,  l’illeta  ont  s’hi  cumpleix  quarentena,  Villa 
Carlos,  pulcra  y  riallera,  l’illeta  del  Rey,  ab  l’Hospital  Militar, 
l’illot  de  les  Rates,  l’Arsenal,  y  a  cada  pas  una  nova  cala  amagant- 
se  entre’ls  roquissers,  a  qual  més  bella  y  pintoresca,  lluint  la 
magnificència  d’una  naturalesa  soperba. 

La  nostra  admiració  creix,  l’entusiasme  s’encomana  y  parau¬ 
les  d’enamorament  ixen  de  tots  els  llavis. 

Passem  Cala  Figuera  y  donem  fondo  a  la  Culossa,  sobre  la 

qual,  en  progressiva  graonada,  s’aixeca  la  blanca  capital  de  l’illa. 

Les  embarcacions  anclades  al  port  llueixen  les  empavessades. 
Els  molls  bullen  d’animació.  La  gentada  que’ls  omple’ns-e  saluda 
ab  els  mocadors.  Un  clamoreig  de  joya  arriba  fins  a  nosaltres. 

Entretant  pugen  a  bordo  l’Ajuntament,  representat  pel  seu 
Alcalde,  D.  Josep  M.a  Mercadal,  y  els  concellers  senyors  Vidal, 
Sintes,  Pons  y  Sitges,  Garcia,  Hernàndez,  Pons  y  Pons;  comissions 


Vista  de  Mahó 


de  l’Ateneu,  Círcol  Mahonès,  Cambres  Agrícola  y  de  Comerç, 
societats  polítiques  y  recreatives  y  premsa  de  la  localitat. 

Estrenyem  la  mà  de  l’Alcalde,  el  qual  en  nom  de  la  ciutat 
«dóna  la  benvinguda  als  seus  germans  de  Catalunya». 

Cambiades  les  salutacions,  saltem  a  terra,  ont  som  acullits  ab 
vives  mostres  d’afecte,  y,  acomodats  en  els  nombrosos  carruatges 
que  l’Ajuntament  ha  posat  a  la  nostra  disposició,  entrem  a  la 
ciutat. 

Hermosa  y  entusiasta  es  la  rebuda  que’ns  fan  els  mahonesos. 
Tota  la  ciutat  surt  a  saludar-nos.  Banderes  y  domassos  engalanen  bal¬ 
conades  y  finestres.  Al  nostre  pas  rebem  sinceres  mostres  d’afecte. 
En  el  comerç  de  robes  de  D.  Frederic  Canut,  al  carrer  Nou,  una 
gran  bandera  catalana ’ns-e  saluda,  y  nosaltres  ens  descobrim 


Centre  Excursionista  de  Catalunya 


299 

donant  visques  a  Mahó,  que  són  contestats  ab  visques  a  Catalunya. 
A  l’entrar  a  la  Plaça  de  la  Constitució,  ont  posem  peu  a  terra,  la 
música  municipal  romp  ab  una  airosa  marxa.  . 

La  Casa  del  Comú  té  issada  la  bandera  y  els  balcons  empa- 
liats.  Al  vestíbol  els  municipals  formen  en  ala.  Pugem  a  la  gran 
sala  del  Consistori,  ont  en  tres  llargues  taules  cobertes  de  flors 
se’ns  té  preparat  un  delicat  refresc.  Les  nostres  amables  companyes 
d’excursió  ocupen  els  escons  de  Pestrada  y  són  finament  obsequia- 
des  ab  toyes  de  flors.  A  fóra  la  plaça  s’hi  congrega  una  gentada  y  la 
banda  del  municipi  alterna  ses  tocades  ab  l’orfeó  « Progrés»,  que 
entre  altres  composicions  ens  fa  sentir  Les  flors  de  Maig,  d’en  Clavé. 

El  senyor  Alcalde’ns  repeteix  la  benvinguda,  adherint*se  a  les 
festes  commemoratives  del  Centenari  del  gran  rei  que  motiva 
l’expedició  y  desitjant-nos  que  la  nostra  breu  estada  a  l’illa  de 
Menorca’ns  faci  guardar  un  bon  record  de  la  mateixa. 

D.  Lluís  Duran  y  Ventosa,  com  a  conceller  de  l’Ajuntament 
de  Barcelona  y  en  nom  dels  expedicionaris,  contesta  ab  afectuoses 
paraules  d’agraiment  y  acaba  ab  un  «Visca  Mahó!»,  que’l  senyor 
Alcalde  contesta  ab  un  altre  a  Catalunya. 

Després  els  expedicionaris  ens  escampem  per  la  població,  admi¬ 
rant  sos  monuments  y  construccions  més  interessants,  entre  les 
quals  es  digna  d’esment  pel  seu  valor  històric  el  Portal  de  Sant 
Roc,  ont  se  conserven  restos  de  les  fortificacions  aixecades  en  temps 
d’Al  fons  III. 

A  un  quart  de  tres  tornem  a  reunir-nos  davant  de  la  Casa  de 
la  Ciutat,  ont  ja’ns  esperen  els  carruatges  pera  fer  l’excursió  als 
dcfòres  de  Mahó. 

La  tarda  es  esplèndida,  y  el  sol,  batent  ab  força  sobre’l  blanc 
de  les  cases,  arriba  a  enlluernar-nos. 

Per  plana  carretera,  vorejant  en  part  la  badia,  anem  a  Villa 
Carlos,  hermós  suburbi  de  Mahó,  d’ont  dista  tres  kilòmetres,  edi¬ 
ficat  en  terrer  pla,  de  carrers  drets  y  aliniats  y  ab  espayosa  plaça. 
Seguim  cap  a  Sant  Lluís  y  Sant  Climent,  poblets  de  blancor  im¬ 
maculada:  parets,  teulades,  els  típics  molins  d’aspes  immenses, 
fins  les  vorades  dels  carrers  són  revestides  d’una  crosta  de  calç:  tal 
es  l’afany  de  que  la  netedat  per  tot  llueixi. 

De  retorn  a  Mahó  per  altra  carretera  vorejada  de  pins  seculars, 
podem  apreciar  l’esforç  de  la  gent  del  camp  pera  protegir  els  con¬ 
reus  y  especialment  l’arbrat.  La  terra  es  magra  y  sembla  impossible 
que  en  aquells  roquissers  pugui  fer-s’hi  cap  sembrat.  Adernés,  la 
trafnontana,  que  sovint  bufa  impetuosa,  assolant-ho  tot,  obliga  al 

pagès  a  aixecar  parets  de  pedra  seca  al  voltant  dels  camps  y  prote¬ 
gir  els  arbres  ab  veritables  cuiraces  de  pedra,  que’ls  deixen  sols 
la  copa  al  descobert. 

Atravessem  Mahó,  detenint-nos  un  moment  pera  visitar  l’Hos- 


Portal  de  Sant  Roc 

pital  Civil,  y  per  la  carretera  d’Alayor  ens  dirigim  a  can  Talatí  de 
Dalt,  ont  podem  admirar  tres  interessants  monuments  megalítics: 
el  talayot  de  Talatí,  la  còva  y  la  taula  y  el  cròmlec. 

El  temps  curteja  y  no  podem  entretenir-nos.  Altra  volta  en 
marxa,  y  la  llarga  caravana  de  carruatges  no  triga  a  entrar  a  ciutat. 

A  l’iglesia  de  Santa  Maria  l’organista’ns  hi  espera  pera  dar-nos 
a  conèixer  les  sonoritats  de  la  magnífica  orga  que  es  joya  de  Mahó; 
després  una  ràpida  visita  a  l’Ateneu,  que  té  un  museu  regional 
curiosíssim,  y  al  Círcol  Mahonès,  sent  en  abdugues  importants 
societats  rebuts  y  obsequiats  ab  carinyoses  mostres  d’afecte;  y, 
finalment,  cap  al  Fonduco,  que  es  hora  ja  de  reparar  les  forces. 

El  Fonduco  es  un  alegre  restaurant  situat  a  la  vora  del  mar, 
en  un  dels  recolses  del  port  de  Mahó,  en  lloc  arracerat  y  pintoresc. 


Talayot  de  Talatí 


Allí’ns  hi  espera  una  grata  sorpresa.  Tot  just  hi  arribem,  una 
llengua  de  foc  comença  a  eixir  del  mitg  de  l’aigua,  convertint-se 
en  flamarada  que  creix  ràpida,  enorme,  omplint  la  cala  d  una  rojor 
intensa,  fent  resplendir  les  aigües,  amarant-ho  tot  de  llum.  Es  una 
grandiosa  foguerada  que’ls  mahonesos  han  encès  a  l’illa  de  les 
Rates  pera  omplir  de  fantasia  aquell  apacible  lloc.  Un  entusiasta 
aplaudiment  surt  de  nosaltres  davant  d’aquella  esplendorosa  visió. 

A  taula  tenim  el  gust  de  veure-ns  acompanyats  per  1  Alcalde 
y  regidors  de  Mahó,  els  quals,  com  a  finesa  a  les  senyores  que 
formen  part  de  l’expedició,  venen  en  companyia  de  llurs  esposes. 
També  són  entre  nosaltres  el  president  de  1  Ateneu  y  altres  distin¬ 
gides  personalitats,  els  directors  de  la  premsa  local  y  representants 
de  la  de  Palma,  que  han  acceptat  l’invitació  del  Centre  an  aquest 
acte. 

Y  segueixen  els  obsequis.  Mentres  assaborim  el  plat  caracte- 

rístic  del  país,  el  caldero  de  llagosta,  arriba  la  banda  y  l’orfeó 
«Progrés»,  que  venen  a  festejar-nos  ab  ses  cantades,  y  aquell  lloc 
sempre  tranquil,  de  serenes  quietuts,  bull  d’animació  y  alegria. 
Un  sentiment  de  germanor  viu  en  nosaltres,  un  goig  intens  de 
veure-ns  reunits,  de  poder-nos  comunicar  les  nostres  afeccions,  els 
nostres  desitjós...  y  arriben  els  brindis,  y  les  paraules  surten, 
fermes,  vibrantes,  vessant  amor  y  gratitut,  sadolles  de  germanívol 
afecte.  L’Alcalde  de  Mahó,  el  senyor  Galí,  en  representació  de 
l’Ajuntament  de  Barcelona,  el  senyor  Plaja,  en  el  de  la  nostra 

I 


Taula  y  cròmlec  de  Talatí 


Diputació,  el  senyor  Fornés,  director  de  La  Vo %  de  Menorca,  el 
nostre  President,  el  senyor  Pons  y  Sitges,  tinent  d’alcalde  de 
Mahó,  y  altres  que  sentim  no  recordar,  aixequen  la  copa  per  lo 
que’ns  es  més  grat,  per  lo  que  més  estimem,  per  la  felicitat  de  la 
nostra  patria,  per  la  germanor  dels  pobles  catalans. 

Visques  entusiastes  a  Catalunya  y  Menorca,  a  Barcelona  y 
Mahó,  coronen  aquest  acte. 

Abans  d’embarcar-nos  volem  donar  l’adéu  a  la  ciutat  il·lumi¬ 
nada  en  obsequi  nostre,  y  altra  vegada,  acomodats  en  els  carruatges 
que  constantment  hem  -tingut  a  la  nostra  disposició,  pugem  la 
dreta  costa  y  atravessem  la  població,  sent  objecte  de  noves  mani¬ 
festacions  per  part  de  la  multilut,  que  carinyosament  ens-e  saluda. 

La  sirena  del  «Balear»  fa  saber-nos  que  es  arribada  l’hora  de 
tornar  a  bordo.  Tots  sentim  la  recança  de  deixar  tant  bona  com¬ 
panyia  y  ens  dirigim  cap  al  port.  La  coberta  del  «Balear»  està 
illuminada  per  infinitat  de  bombetes  elèctriques,  y,  mentres  van 
arribant  els  expedicionaris,  les  autoritats  de  Mahó  són  obsequiades 
a  bordo  ab  una  copa  de  xampany  pels  representants  de  les  de  Bar¬ 
celona  y  el  president  del  Centre.  A  fòra  coberta ’l  jovent  organisa 
un  ball  en  honor  a  les  hermoses  mahonesesque  venen  a  donar-nos 
comiat. 

Ei  senyor  Estalelles,  l’amable  capità  del  «Balear»,  veyent  que 
la  festa  va  creixent  y  porta  traces  de  no  acabar,  toca’ls  tres  tocs  de 
sirena. 

Decididament  es  arribada  l’hora  de  marxar,  y  la  despedida 
que  se’ns  fa  es  entusiasta,  efusiva.  Malgrat  l’hora  avançada  de  la 
nit,  els  molls  són  plens  y  la  gentada  no  cessa  d’aclamar  a  Catalu¬ 
nya  y  nosaltres  al  poble  de  Mahó,  que  tantes  proves  d’estimació ’ns 
ha  donat. 

Lliure  d’amarres  el  «Balear»,  avança  majestuosament,  y  arreu 
de  la  costa,  fins  a  Villa  Carlos,  els  visques  van  repetint-se,  s’ence¬ 
nen  bengales,  els  aplaudiments  ressonen...  A  reveure,  mahonesos! 

Sortim  fòra  de  la  badia,  y,  atrets  per  la  calma  de  la  nit,  comen¬ 
tant  les  impressions  rebudes,  triguem  encara  bona  estona  a  baixar 
al  cambrot  pera  reposar-nos  d’aquesta  brillant  jornada. 

Dia  6 

Hem  tingut  bon  temps  y  la  travessia  ha  sigut  tranquila. 

A  quarts  de  sis  del  matí  entrem  a  la  badia  de  Canyamel. 

El  cel  està  totalment  cobert  y  el  lleuger  ruixim  que  ía  estona 
no’ns  deixa’s  converteix  en  fort  aiguat  aixís  que’l  «Balear»  mulla 
l’ancla. 

Bots  a  l’aigua,  y,  com  a  dintre  la  còva  no  hi  ha  perill  de 
mullar-nos,  ens  decidim  a  desembarcar,  aixoplugant-nos  sota  ls 
paraigües. 

Del  vapor  a  la  costa  la  distancia  es  curta  y,  una  llanxa  darrera 
l’altra,  tothom  desembarca  sense  precipitació  v  ab  l’ordre  més 
perfecte. 

Saltem  a  terra,  y  per  un  corriol  que  s’enfila  en  zig-zag  per 
entre  la  pineda  arribem  a  l’entrada  de  les  còves  d  Artà,  d  aquesta 
meravella  de  la  naturalesa  qual  contemplació  a  tothom  admira. 

Acompanyats  pels  guies  que’ns  esperen,  y  a  la  llum  d  aparells 

d’acetilè  de  doble  bec,  fem  la  visita  a  les  còves  en  dugués  tongades. 
En  els  llocs  més  notables  la  flama  de  les  bengales  ens  descobreix 
tota  la  magnificència,  tota  la  grandiositat  d’aquelles  altes  voltes  y 
columnates,  d’aquella  munió  d’estalactites  que  com  inacabable 
serrell  penja  al  damunt  dels  nostres  caps. 

A  la  sortida  posem  la  nostra  firma  en  l’àlbum  que’ns  presenta’l 
guia. 

Quan  tornem  a  bordo’l  capità  ja’ns  espera  al  peu  de  l’escala 


Badia  de  Canyamel  desde  les  coves  d’Artà 

pera  fer-nos  entrega  d’un  elegant  llibret  ab  l’itinerari  de  la  nostra 
expedició,  ilustrat  ab  gravats  dels  principals  llocs  que  devem  visi¬ 
tar  y  un  mapa  de  l’illa  de  Mallorca,  delicat  obsequi  que  la  «Com- 
panía  Islena  Maritima»  dedica  als  excursionistes  y  que  tots 
agrahim  com  se  mereix. 

A  les  onze’s  lleva  ancla  y  altra  vegada  en  marxa.  La  taula  es 
parada  y  tots  passem  a  ocupar  els  nostres  llocs,  ben  disposats  a  des¬ 
patxar  l’esmorsar. 

.  Passem  arran  de  la  costa,  y  el  capità,  sempre  amable  ab  nosal¬ 
tres,  no  vol  que  perdem  ni  una  sola  de  les  belleses  que  la  natura- 

lesa  ha  abocat  tant  pròdigament  en  aquella  costa.  Portant  la  nau 
ab  admirable  destresa,  anem  resseguint  la  sinuositat  que  aquesta 
presenta;  moment  hi  ha  que  passem  quasi  fregant  ab  la  cinglera. 
De  tant  en  tant  la  sirena  deixa  sentir-se  y  l’eco  va  repetint  la  seva 
veu  fins  a  perdre-s  llà  del  lluny. 

Tombem  el  cap  de  Pera,  que’ns  evoca  la  figura  del  gran  rey 
en  Jaume  quan,  acampat  en  aquell  lloc,  presenciava  com  les  tres 
galeres  dels  seus  enviats,  en  Berenguer  de  Santa  Eugènia,  PAssalit 
de  Godar  y  el  Comanador,  imposaven  al  Walí  de  Menorca  li  rendís 


Cap  de  Pera 


vassallatge,  y  com  aquest  desde  Ciutadella,  ont  se  trobava,  per 
lliurar-se  de  l’exèrcit  català,  que  suposava  a  cap  de  Pera,  s’entregava 
pacíficament  a  nostre  rey. 

Seguim  costejant,  gaudint  a  cada  pas  d’una  nova  perspectiva, 
d’un  nou  panorama,  y,  salvat  el  cap  Ferruig,  s’ens  presenta  ab 
tota  sa  grandiosa  immensitat  la  badia  d’Alcudia,  que  anem  gua¬ 
nyant  en  mitg  d’un  seguit  ruixadet,  fins  a  fondejar  davant  del 
desembarcador,  a  no  molta  distancia  d’aquest. 

En  una  barca  venen  a  bordo’ls  senyors  Alcalde  y  regidors, 
que’ns  donen  la  benvinguda,  y  en  nom  dels  expedicionaris  contesta 
ab  gratitut  el  nostre  President. 

En  altres  barquetes  que  s’han  apropat  al  «Balear»  ens  diri¬ 
gim  a  terra,  desembarcant  al  barri  de  mar  als  sòns  de  la  música  que 
toca  en  e!  moll,  y  en  carruatge  o  a  peu  salvem  els  dos  kilòmetres 
que’ns  separen  de  la  població. 

A  l’entrada  d'aquesta,  y  en  els  carrers  que  passem,  la  gent  ens 
saluda  ab  simpatia.  Anem  a  la  Casa  Consistorial,  ont  Parcalde 
s'associa  a  l’objecte  que  motiva  l’expedició  y  té  paraules  d’afecte 
per  tots  nosaltres.  Després  del  nostre  President,  que  remercía 
l’acullida  que’ns  dispensa  Alcudia,  parlen  els  senyors  Galí,  Plaja 
y  Duran  en  semblants  termes. 

Y  ab  gran  amabilitat  som  obsequiats  ab  un  exquisit  refresc. 


Alcudia:  Portal  y  Muralles 


Després,  acompanyats  per  l’Alcaldey  altres  persones  importants 
de  la  població,  visitem  lo  més  interessant  d’aquesta,  la  muralla, 
l’amfiteatre  romà,  la  creu  de  terme  y  el  museu  particular  del 
senyor  rector. 

Al  cayent  de  la  tarda  la  generalitat  dels  excursionistes  retornen 
a  bordo;  uns  pocs  se  dirigeixen  directament  a  Palma  pera  poder-hi 
fer  més  llarga  estada,  altres  van  a  dar  una  ullada  a  la  badia  de 
Pollensa;  y,  finalment,  ab  l’Agulló,  en  Duran,  en  Galera,  en  Pomés 
y  en  Jordi  m’embarco  en  un  llahut  y,  costejant  la  badia  d’Alcudia 
fins  aprop  del  cap  de  Menorca,  arribem  al  peu  de  les  coves  del 
Desitg,  nom  que’ls  donem  nosaltres  per  haver  tingut  de  que- 

dar-nos  ab  el  desitg  de  visitar-les  a  causa  d’un  mal  entès  ab  el  guia 
que  té  les  claus. 

Mentrestant  a  bordo  són  obsequiades  les  autoritats  d’Alcudia, 
y  ab  aquest  motiu  se  cambíen  noves  paraules  de  gratitut  y  afecte, 
que’l  conceller  municipal  de  Barcelona  senyor  Fuster  resum  bri¬ 
llantment. 

A  la  badia  d’Alcudia  les  aigües  són  tranquiles,  y  com  el 
«Balear»  no  ha  de  rependre  la  marxa  fins  a  les  quatre  de  la  mati¬ 
nada,  en  havent  sopat  ningú  té  pressa  per  retirar,  y  el  jovent  de 
bordo,  sempre  animat,  organisa  una  vetllada  humorística,  en 
la  qual  les  nostres  simpàtiques  expedicionaries  hi  juguen  la 
millor  part. 

Dia  7 

Anit  varem  retirar  tard  y  avuy  la  sòn  ens  ha  vençut.  Fins  poc 
abans  d’arribar  al  Torrent  de  Pareys  no  hem  pujat  a  coberta.  Hem 
perdut  una  de  les  visions  més  esplèndides  de  la  travessia.  L’Agulló, 
que  ha  sigut  matiner,  escriu  en  el  seu  Diari  de  Bordo: 

«El  Cap  de  Formentor!  La  sublimitat  esquerpa  de  Mallorca! 
Qui  pot  descriure-1?  Un  s’hi  queda  encantat,  embadalit,  sentint-se 
xic  davant  d’aquella  disforme  massa  de  pedra  beurada  per  les 
aigües  dels  sigles  y  amaurada  per  les  ones  que  hi  reventen  enfi- 
lant-s’hi,  com  un  exèrcit  de  visions  escumoses  que  hi  muntessin  a 
l’assalt... 

»A1  cim  hi  volen  els  voltors,  y  avall  les  gavines;  un  pi  hi 
cimeja  altiu...  Es  aquell  pi  immortalisat  per  en  Costa,  «que  espolsa 
»damunt  les  nuvolades  sa  cabellera  real  rient  y  cantant  ab  la 
tempesta...» 

»Y  som  a  la  costa  brava,  la  maravella  de  Mallorca;  el  sol  se 
tapa  altra  volta  y  els  penyalars  negregen  avançantsobre  l’ona,  aixe¬ 
cant-se,  mostrant  coves  y  baumes,  rojors  calcides,  verdors  placè- 
voles,  arbres  esguerrats  per  les  ventades;  ara  es  un  lleó  que  avança 
ab  gest  d’escomesa;  ara  un  dromedari  gegantí  que  enlaira  les 
gepes;  ara  un  guerrer  monstruós  que  cavalca  un  corcer  negre  ab 
sella  roja,  embrassant  un  escut  de  roca  y  engrapant  per  llança  un 
pi  esberlat  pel  llamp;  ara  són  bastidors  de  decoració  fantàstica,  ara 
són  enderrocs  de  castells  y  com  ciutats  enrunades;  ara  es  una 
immensa  cortina  esgratunyada  pels  aigats  rosegadors. 

» Y  darrera  ’ls  penyalars  y  els  caps  y  les  roques  encantellades 
cimegen  entre  boires  les  altures  de  la  serra  del  Puig...  Mallorca  es 
com  un  immens  carro  de  guerra  grec  que  té  per  pitral  la  costa 

brava,  tirat  per  monstres  apocalíptics  que  avancen  cap  al  mar, 
guiats  pel  Puig  Major,  que  senyoreja  gegantí  entre’ls  núvols... 

»A  les  sis  som  a  la  Calobra:  es  un  tascó  de  mar  que’s  fica  al 
Torrent  de  Pareys  entre  dos  penyalars  altíssims;  quatre  cases  de 
pescadors  y  unes  barques  omplen  la  cala  de  la  dreta;  a  l’esquerra 
les  aigües  del  Torrent  maravellós  han  fet  una  platjeta  de  codolells 
arrodonits  amorosament  pel  fregadiç  de  les  ones...» 

Per  una  hàbil  maniobra’l  «Balear»  entra  a  la  cala,  fondeja  y 
posa  un  cap  a  terra. 

joseph  GALBANY  y  PARLADÉ 

(  Continuarà  ) 

Clixés  de  Font  y  Torner 


REVISTA  DE  REVISTES 

Alpine  Journal,  Agost  de  1908. 

Aquesta  interessant  revista  inglesa  publica,  ademés  de  ses  Notes  Alpines 
y  Seccions  Oficial  y  de  Bibliografia,  diversos  valiosos  treballs,  acompanyats 
de  belles  iliusiracions,  entre'ls  quals  citarem:  A  redós  de  Kashmir,  per  A. 
L.  Munim:  A  travers  dels  Dinaric  Alps,  per  Douglas  W.  Freshfield;  Una 
escalada  al  Mamison  (Caucas),  per  V.  Ronchetti;  y  Una  ullada  a  les  Mon- 
tanyes  Rocoses  (Canadà),  per  P.  R.  Parkinson. 

Butlletí  del  Centre  Excursionista  de  la  Comarca  de  Bages,  i5  Setem¬ 
bre  1908. 

Publica  un  articlet  sobre’l  tema  Festes  comarcanes ;  una  correspondèn¬ 
cia  Desde  Liège,  de  n’Antoni  Aymà,  y  la  continuació  de  ses  seccions  de 
Paremiologia  comarcana,  Fulls  inèdits  de  la  historia  de  Manresa  y  Gace- 
tilles  curioses,  recullides  per  en  Joaquim  Sarret. 

Boletín  de  la  Real  Acadèmia  de  la  Historia,  J uliol- Setembre  1908. 

Conté  ’ls  següents  treballs,  entre  altres  de  menos  importància  pera 
nosaltres:  Epigrafía  romana  y  visigòtica  de  Extremadura  y  Andalucia .  pel 
Marquès  de  Monsalud;  Nuevas  inscripciones  de  Cabra,  Mairena  de  Alcory 
Itàlica,  per  F.  Fita;  y  la  secció  de  Variedades,  ab  un  articlet  del  mateix 
senyor  F.  Fita  sobre  Inscripciones  romanas  y  visigóticas  de  Almodóvar  del 
Río;  y  altre  d'en  Lluís  Siret  sobre  La  Espaiia  Fenicia. 

Boletín  de  la  Sociedad  Castellana  de  Excursiones,  Agost  de  1908. 

Continua  la  publicació  dels  tieballs  Las  antiguas  ferias  de  Medina  del 
Campo,  per  D.  Cristòfol  Espejo  y  Julià- Paz;  Los  calderones  y  el  monasterio 

de  Nuestra  Seiíora  de  Portaceli,  per  J.  Martí  y  Monsó;  y  la  Relación  de  los 
edijicios  religiosos  notables  ó  curiosos  de  la  Provincià  de  Palència,  que  don 
Joan  Agapito  y  Revilla  ve  publicant  com  a  Sumari  dels  monuments  de 
Castella,  Acompanya  aquest  número  una  reproducció  del  creuer  de  la 
catedral  de  Burgos. 

Boletín  de  Historia  y  Geografia  del  Bajo-Aragón,  Maig- Juny  1908. 

Publica’l  següent  sumari:  La  restauración  aragonesa  bajo  Alfonso  el 
Casio,  per  M.  Pallarès  Gil ;  La  Trapa  de  Maella,  per  Santiago  Vid  i  el  la ;  El 
Marquesado  de  Arino,  del  MS.  de  Casamajor;  y  la  secció  de  Variedades  ab 
datos  y  notes  ben  interessants. 

Memorias  de  la  Real  Acadèmia  de  Giencias  y  Artes  de  Barcelona. 

La  darrera  Memòria  publicada  per  aquesta  docta  corporació  es  una 
referent  a  Investigacions  d’hidrologia  subterrània  en  la  Comarca  de  Banyo¬ 
les,  de  nostre  consoci  D.  Lluís  Marian  Vidal,  treball  rublert  de  datos 
interessantíssims  sobre  les  fonts  y  estanys  d’aquella  pintoresca  encontrada. 

Bolletí  del  Diccionari  de  la  Llengua  Catalana,  número  extraor¬ 
dinari. 

Conté  ’l  Dietari  de  l’eixida  de  Mossèn  Antoni  MA  Alcover  a  Alemania  y 
altres  nacions  l'any  del  Senyor  1  goy,  que  es  una  detallada  relació  del  autor 
de  sos  darrers  viatges  a  França,  Suiça,  Alemanya,  Àustria  y  Italia,  de 
quals  paísos  ens  trasmet  les  seves  personals  impressions. 

Bulletin  Hispanique,  tercer  trimestre  de  1908. 

Continua  la  serie  d’articles  de  P.  Paris:  Passeigs  arqueològics  per 
Espanya,  tractant  en  aquest  número  de  Carmona,  y  el  treball  de  G.  Cirot: 
Enquesta  sobre'ls  jueus  espanyols  y  portuguesos  a  Burdeus,  a  més  d’altres 
també  ben  interessants. 

La  Montagne,  Setembre  1908. 

Publica’l  treball  En  la  Val  Estrèche,  de  M.  René  Gombault,  y  la  con¬ 
tinuació  d'  Els  noms  de  liocs  en  les  montanyes  franceses,  de  J.  Ronjat, 
interessant  treball  toponímic  de  veritable  actualitat.  Conté,  ademés, 
l’acostumada  Crònica  Alpina,  les  demés  seccions  de  ccnsuetut  y  diversos 
gravats  pulcrament  estampats  en  làmines  soltes. 

L’Excursionista,  Octubre  1908. 

El  portant  veu  de  l’«Unione  Escursionisti»,  de  Turin,  publica  1  següent 
sumari:  Passejada  Artística  pel  Canavese;  ressenya  d’una  excursió  al  Mont 
Arbella,  y  itineraris  de  diferentes  excursions  particulars;  y  una  nota  sobre  1 
Concurs  fotogràfic  de  la  sortida  a  Barcelona. 

S’han  rebut  igualment  el  Tjidschrif  van  het  Koninklijk  Nederlandsch 

Aardrijkskundig  Genoolschap,  ab  diferents  treballs  científics  y  ressenyes 
d’interessants  expedicions  a  Tumuc-Humac  y  diverses  regions  de  Surinam, 
Nova  Guinea  y  altres  paísos,  acompanyades  de  nombroses  il·lustracions  y 
diversos  mapes;  el  Mitteilungen  des  D.  and  0.  Alpenvereins,  ab  ressenyes  de 
varies  excursions  alpines;  la  Revue  des  Langues  Romanes,  0  Instituto, 
Revista  de  Geografia  Colonial  y  Mercantil,  Revista  de  Menorca,  Foto¬ 
grafia  Pràctica,  Cultura  Espahola,  y  varies  altres.  —  E.  V.  R. 


NOTES 


L’automòbil  a  montanya.  —  L’automòbil  va  fent  sa  via,  progres¬ 
sant  ràpidament  y  extenent-se  la  seva  acció  per  tots  indrets.  L’excursionis- 
me’n  va  trayent  sos  profits,  fins  en  nostra  terra,  que  sempre  anem  a  reras- 
saga  de  lo  que  fan  els  demés.  Les  carreteres  que  atravessen  les  altes  serra¬ 
lades  van  donant  acullida  y  pas  franc  a  l’automòbil,  excursant  les  distancies 
y  facilitant  la  visita  a  les  solemnials  altituts  de  les  grosses  montanyes. 

Darrerament  al  Delfinat,  a  l’A  1  ta  Saboya  y  als  Pireneus,  s’han  esta¬ 
blert  noves  vies  d’automòbils,  devent  citar  en  aquests  últims  els  nous 
serveis  entre  Lourdes  y  Aigües  Bones,  l’estació  de  Laruns  y  els  Banys  de 
Panticosa,  Ribes  y  Puigcerdà.  Ademés,  s’han  establert  a  nostra  terra,  entre 
altres,  els  serveis  de  Tàrrega  a  La  Pobla  de  Segur  y  de  Calaf  a  la  Seu 
d’Urgell,  facilitant  en  gran  manera  la  visita  a  les  altes  comarques  del 
Segre,  del  Balira  y  dels  Nogueres.  Ara  sols  falta  que  l’estat  de  les  carreteres 
no  fassi  interrompre  la  circulació  automòbil,  cosa  molt  possible  en  nostre 
desditxat  país.  Veurem. 

L’atracció  de  forasters.  —  Heus-aquí  una  nova  ,industria  d’altes 
finalitats  que's  vol  arrelar  a  la  nostra  terra,  començant  per  la  plana,  y  que 
segurament  s'extendrà  per  tots  indrets,  si  tothom  hi  ajuda  a  mida  de  ses 
forces.  Per  això  s’ha  d’anar  divulgant  el  coneixement  de  les  belleses  del 
nostre  país,  facilitar  els  medis  de  comunicació  y  fer  agradosa  y  saludable 
aquí  l’estada  dels  nostres  visitants.  Ens  cal  imitar  un  xic  lo  que’s  ve  fent 
en  molts  llocs  com  a  Suiça  y  França;  cal  embellir  y  confortar  l’estada  a 
nostra  terra. 

Per  veure  l’importancia  de  l’atracció  de  forasters  n’hi  ha  prou  ab  els 
següents  números  indicant  els  visitants  de  l’hermosa  y  confortable  vall  de 
Chamonix  en  1907.  En  dos  mesos  y  mitg  d’estiu  que  dura  la  temporada, 
varen  acudir-hi  unes  170000  persones,  de  les  quals  150.227  hi  anaren  en 
ferro-carril ;  durant  els  quatre  dies  del  mes  de  Janer  d’enguany,  en  que  se 
celebrà’l  Concurs  de  Ski,  visitaren  aquell  lloc  2.300  persones.  Ja  es  número. 

D'espeleologia.  —  Els  nostres  companys  del  «Club  Montanyenc», 

d’aquesta  capital,  han  reprès  aquest  estiu  la  seva  campanya  espeleològica 
començada  l’any  passat,  y  de  quals  exploracions  ja  donàrem  compte  en 
aquestes  planes.  Les  montanyes  de  Sant  Llorenç  del  Munt,  de  Montserrat 
y  d’Ordal  han  sigut  visitades  repetidament,  endinzant-se’ls  nostres  explo¬ 
radors  fins  lo  més  pregon  de  ses  entranyes.  Com  a  més  importants  podem 
citar  aquí  les  exploracions  dels  avencs  de  Ca  l’Esquerrà,  en  el  terme  d’Olesa 
de  Bonesvalls,  y  dels  Pouetons  en  el  del  Bruch,  abdós  de  gran  fondaria, 
científicament  interessants  y  guardadors  d’innombrables  belleses. 

El  «Club  Montanyenc»  prepara  la  publicació  d’una  obra,  Sota  terra, 
com  a  resum  de  les  campanyes  espeleològiques  portades  a  cap  fins  avuy,  y 
que  pensa  continuar  estudiant  detingudament  el  maciu  de  les  montanyes 
d’Ordal,  ont  cada  dia  van  descobrint-se  nous  y  més  importants  avencs, 
fent-se  la  regió  més  interessant  de  nostra  terra.  Ja’n  parlarem. 

Empresa  benemèrita.  —  Ho  es  la  que  està  portant  a  cap  l’intrèpit 
excursionista  y  bon  geodèsic  M.  P.  Helbronner  a  l’estudiar  ab  tota  precisió 
y  ferma  voluntat  la  cadena  meridional  de  Saboya,  qual  darrera  campanya 
acaba  de  termenar  fent  32  noves  estacions  a  ajuntar  a  les  360  que  ja’n  por¬ 
tava  de  realisades  en  altres  campanyes.  Es  realment  extraordinari,  penós  y 
digne  d’admiració ’l  treball  portat  a  cap  per  M.  Helbronner  y  sos  acompa¬ 
nyants,  sofrint  en  profit  de  la  ciència  tota  classe  de  fadigues  y  contratemps 
en  ses  nombroses  acampades  als  cims  d’aquelles  intrincades  serralades,  tant 
poc  hospitalàries  al  vianant.  Es  per  això  que  cal  sens  reserves  aplaudir  al 
ferm  alpinista  y  a  l’home  de  ciència,  mentres  esperem  llegir  els  resultats  de 
ses  darreres  sortides. 

Constitució  d’un  nou  Centre  Excursionista.  —  Aquest  darrer 
estiu  ha  quedat  constituit  a  Sabadell  el  «Centre  Excursionista  del  Vallès», 
qual  objecte  y  funcionament  es  el  mateix  que’l  de  la  nostra  institució,  y  ha 
realisat  ja  diferentes  y  importants  excursions  durant  el  curt  temps  de  sa 
existència.  Desitjem  molts  anys  de  vida  y  prosperitats  an  aquesta  entitat 
germana,  que  no  dubtem  podrà  ajudar-nos  força  en  la  tasca  confiada  y  em¬ 
presa  per  l’excursionisme  català.  Un  dels  seus  primers  actes  va  ser  adreçar 
una  coral  salutació  y  franc  oferiment  al  Centre  Excursionista  de  Cata¬ 
lunya  y  a  la  direcció  del  nostre  Butlletí.  Agraim  aquesta  distinció,  a  la 
qual  corresponem  ben  gustosament. 

Per  nostres  carreteres.  —  Dies  enrera,  convocats  per  la  Junta  del 
«Automóvil  Club»  de  Barcelona,  van  reunirse’ls  diputats  y  senadors  per 
Catalunya  y  els  representants  de  diferentes  entitats  de  nostra  capital, 
entre’ls  quals  hi  figurava’l  del  nostre  Centre,  a  fi  de  tractar  del  desastrós 
estat  de  nostres  carreteres  y  procurar  el  seu  millorament.  Després  d  un 
cambi  d’impressions,  va  acordar-se  constituir-se’ls  reunits  en  Comitè  de 
Defensa  de  les  carreteres  de  Catalunya,  presentar  una  instancia  als  poders 
públics,  recabar  l’activament  y  conservació  dels  ponts  de  la  carretera  de  La 

Junquera  y  treballar  pera  l’unificació  de  trànzit  pera  la  conservació  de  les 
mateixes.  Fem  vots  pera  que  sia  ben  fruitosa  la  tasca  d’aquest  nou 
Comitè. 


OFICIAL 


SOCIS  INGRESSATS  DURANT  EL  TERCER  TRIMESTRE  DE  1908 


SOCIS  RESIDENTS 


D.  Joseph  Soldevila  y  Casas.— D.  Ramon  Serra  y  Jacas.  —  D.  Ricart 
Vives  y  Bellver.  —  D.  Modest  Mestres.  —  D.  Romuald  Torres.  —  D.  Joan 
Busquets.  —  D.  Joan  Queralt.  —  D.  Pere  Cruells  y  Jornet.  —  D.  Joaquim 
Margenat  y  Tobella.  —  D.  Antoni  Bach  de  Portolà.  —  D.  Antoni  Angli  y 
Oliva.  —  D.  Joseph  M.a  Parés  y  Barrera.  —  D.  Francisco  Fàbregas  y  Pinana. 
—  D.  Hernando  Mariinez.  —  D.  Pau  Castellví  y  Marco.  —  D.  Joan  Majó 
Payés.  —  D.  Ramon  Suner. —  D.  Washington  Viza  Raventós.  —  D.  Abel 
Seguí  Torrescassana. —  D.  Manuel  Crusells  Fàbregas. —  D.  Joseph  Vila¬ 
llonga. —  D.  Eduard  Ferré  y  Martí.  —  D.  Ramon  Roig  y  Blanch.  —  Don 
Rafel  Pomés.  —  D.  Hermenegild  Arruga.  —  D.  Antoni  Nicolau.  —  D.  Joseph 
Bertran  y  Sunol.  —  D.  Joseph  Matheu  y  Ferrer.  —  Mossèn  Jaume  Barrera. 
D.  Anselm  de  Mola  y  de  Altabàs.  —  D.  Joseph  Torres.  —  D.  Arnau  Calvet 
y  Peyroniel.  —  D.  Nicolau  Vergés.  —  D.  Magnus  Nordbek.  —  D.  Joseph 
Milà  y  Camps.  —  D.  Jaume  Llongueras  Badia.  —  D.  Carles  Fargas. 


SOCIS  DELEGATS 


D.  Ramon  Soler  de  la  Plana,  a  Palma  de  Mallorca.  —  D.  Jaume  Arrom, 
a  Alcudia  (Mallorca). — M.  Alf.  E.  Edmon,  a  Vall  del  Vernet. — M.  Edmon 
Boixo,  a  Vernet.  —  D.  Joseph  Guerris  y  Rotllant,  a  Sant  Celoni. 


DONATIUS  PERA  LA  BIBLIOTECA 


Deia  «Fédératian  des  Sociétés  Pyréneistes»;  un  volum  ab  les  delibera¬ 
cions  del  VIII  Congrés,  celebrat  a  Perpinyà  y  a  Barcelona. 

De  la  «Real  Acadèmia  de  Ciencias  y  Artés»;  el  volum  del  Ano  académico 

de  i  goy  à  i  go8. 

Del  senyor  Comte  de  Saint-Saud:  La  Fédèration  des  Sociélés  Pyréneis¬ 
tes  dans  les  Pyrenées  Orienlales  et  à  Barcelotre.  Follet. 

De  D.  Isidro  Torres  Oriol:  Guia  General.  Barcelona  històrica,  antigua 
y  moderna,  del  propri  donador. 

De  D.  G.  Vilarrasa;  un  llibre  Trepando  los  Andes,  de  Climent  Onelli. 
De  D.  Cels  Gomis:  Souvenirs  d’un  touriste,  de  M.  Pierre  Vidal. 

De  D.  Jordi  de  Trezals:  un  Programme  des  cours  Verqeichnis  der  Vor- 
lesungen,  semestre  d’hivern. 

De  Mossèn  Marian  Faura:  Espeleologia.  —  Coves  y  avencs  de  Cala- 
htnya.  —  Una  excursió  a  Malgrat.  —  Adicions  a  la  Fauna  Miocènica  de 
Montjuich. 

Del  «Congrés  d’Economia»:  Acuerdos  tornados  por  la  asamblea  en 
contestación  al  cuestionario  propueslo  por  la  Sociedad  de  Estudiós  Econó - 
micos  y  proposiciones  adicionales  aprobadas. 

Del  Dr.  D.  Joan  Cadevall:  Botànica  Popular,  del  propri  donador. 

De  D.  Jules  Delpont:  Le  Catalan  de  /’ Alguer,  del  mateix  donador. 

De  M.  Lucien  Briet:  Le  bassin  supérieur  du  Rio  Véro  (Alt  Aragó),  del 
propri  donador. 


DONATIUS  PERA  LES  COLECCIONS 

D.  Joseph  Castellvell:  diversos  clixés. 

D.  Joseph  M.a  Pena:  una  colecció  de  clixés. 


CONSTITUCIÓ  DE  SECCIONS 

El  dia  7  d’Agost  van  reunir-se’ls  socis  inscrits  en  la  projectada  Secció 
de  Sports  de  Montanya,  de  la  que  ja  parlàrem  en  un  dels  números  prece¬ 
dents,  procedint  a  la  constitució  de  la  mateixa,  aprovació  dels  Estatuts  ab 
que’s  regirà  y  nomenament  de  sa  Junta  Directiva,  que  quedà  formada  dels 
senyors  D.  Jaume  Baladia,  President;  ‘D.  Manuel  Tey,  Vice-president; 
D.  Joseph  Amat,  Secretari-tresorer ;  D.  Albert  Santamaría  y  D.  Lluís  Coll, 
Vocals. 

El  mateix  dia’s  reuniren  els  senyors  inscrits  en  la  Secció  de  Geografia 
Física  y  Geologia,  cambiant  impressions,  acordant  donar  per  constituida 
l’esmentada  Secció  y  deixar  pera  més  endavant  el  nomenament  desa  Junta 
Directiva. 


CRÒNICA  DEL  CENTRE 

EXCURSIONS 

Són  en  gran  número  les  excursions  realisades  durant  el  prop-passat 
estiu  per  diferents  benvolguts  consocis  que  s’han  dirigit  per  tots  indrets  de 
nostra  terra,  seguint  ses  diferentes  comarques  y  realisant  bones  campanyes 
per  la  nostra  serra  pirenenca  y  per  diferents  paísos  de  Textranger. 

En  l’impossibilitat  de  donar  compte  de  totes,  ressenyarem  els  itineraris 
de  les  més  importants  que’ns  han  sigut  comunicats  per  nostres  companys 

EXCURSIONS  PELS  ALTS  PIRENEUS  D'OSCA 

Realisades  pel  nostre  bon  amic  y  company  en  Juli  Soler  y  Santaló 

Excursió  a  Jaca  y  Valls  d’Ansó  y  Hecho.  —  El  dia  23  de  Juny  va  diri¬ 
gir-se  vers  Osca.  Sols  hi  estigué  en  aquella  ciutat  fins  a  l’endemà,  que  tornà 
a  sortir  acompanyat  pel  delegat  del  Centre  senyor  Monràs,  recorrent  el  tra¬ 
jecte  de  ferro-carril  fins  a  Jaca.  Eis  dies  25  y  26  els  destinaren  a  presenciar 
les  solemnes  festes  dedicades  a  la  patrona  de  la  ciutat,  Santa  Orosia,  ab  sa 
curiosa  arribada  dels  romers,  processó,  adoració  de  les  relíquies,  etc.,  etc. 

Deixà  Jaca  ’l  dia  27,  y  ab  la  diligència  de  Pamplona  efectuà’l  recorregut 
de  bona  carretera  fins  a  Berdun,  aont,  després  de  visitar  la  població,  hi 
pernoctà.  L’endemà,  y  ab  tartana,  emprengué  la  recta  rodada  que  condueix 
a  la  vall  d’Ansó,  atravessant  la  pintoresca  Foz  (congost)  de  Biniés,  y  arribant 
a  Ansó  al  cap-vespre  del  mateix  dia. 

0 

Tres  dies  hi  féu  d’estada  a  la  capital  de  la  vall,  y,  mercès  a  les  bones 
recomanacions  dels  amics  de  Jaca,  pogué  recullir  un  bon  aplec  de  notes  de 
costums  y  curiosa  indumentària  d’aquella  tant  típica  comarcada  pirenenca. 

El  dia  2  de  Juliol  sortí  d’Ansó  en  companyia  del  capataç  de  monts  de 
l’Estat  y  d’un  guia;  y  s’en  pujà  a  l’alta  vall,  pera  recórrer  els  anomenats 
Ports  d’Ansó.  Ab  tres  dies  de  marxa  pogué  seguir  tota  la  frontera  pirenenca 
desde’l  seu  confí  occidental  ab  la  vall  del  Roncal  (Navarra)  fins  a  l’extrem 
oposat,  en  territori  de  les  valls  d’Aragüés  y  de  Canfranc.  Féu  nit  a  la  mon- 
tanya,  a  la  cabana  de  Linza-Maz  y  en  la  casa  de  la  Mina  de  Guarriuza,  y 
assolí ’ls  ports  de  Petragema  y  de  Petraficha,  rasos  d’Agua-Tuerta  y  estany 
d’Estanés. 

Recorreguda  l’alta  vall,  y  trobant-se  ja  en  la  conca  del  riu  Subordan  o 
riu  d’Hecho,  davallà  per  ella,  y,  atavessant  els  magnífics  engorjais  d’Oza  y 
del  Castillo,  arribà  a  la  capital  de  la  vall,  o  sia’l  poble  d’Hecho,  visitant  de 
pas  el  notable  y  antiquíssim  monastir  de  Siresa. 

L’endemà  féu  el  retorn,  recorrent  per  la  carretera  tota  la  ribera  del  riu 
Subordan,  fins  al  seu  entreforc  ab  la  carretera  de  Pamplona,  en  el  lloc  ano¬ 
menat  Santa  Cilia,  y,  prenent  allí  la  diligència,  va  arribar  el  mateix  dia  a 
Jaca. 

Una  jornada  destinà  desde  Jaca  pera  visitar  el  monumental  Sant  Joan 
de  la  Penya  y  artística  iglesia  de  Santa  Creu,  y,  donant  després  per  acabada 
l’excursió,  retornà’l  següent  dia  a  Barcelona  per  la  via  directa  d’Osca  y 
Lleida. 

Excursió  desde  l’Aza  al  Cinca  y  maciu  de  les  Tres  Sorores  (Mont 
Perdut).  —  Sortí’l  5  d’Agost  ab  el  ferro-carril  vers  Selgua  y  Barbastro, 
prenent  en  aquesta  darrera  població  la  tartana  que  condueix  a  Boltana  y 
que  va  seguint  primerament  per  la  ribera  del  Cinca,  y  per  la  del  riu  Ara 
després,  arribant  a  boca-foscant  a  l’Ainsa,  la  fortificada  capital  de  l’antic 
Sobrarbe. 

L’endcmà,  desde  allí,  y  ab  una  jornada  d’anada  y  tornada,  anà  a 

visitar  l’històric  convent  de  Sant  Victorià  de  la  Cogulla,  al  peu  de  l’encin 
glerada  Pena  Montanesa. 

El  següent  dia  seguí’l  viatge,  remontant  Ja  conca  de  l’Ara  per  la  bona 
carretera  que  condueix  a  Boltana,  aont  hi  arribà’l  mateix  dia.  Sols  hi 
féu  allí  una  curta  aturada,  suficient  pera  visitar  lo  remarcable  de  la  vila, 
tornant  a  sortir  per  la  carretera  amunt,  vers  els  congostos  de  Penas  Rufas; 
y  passant  pels  pobles  de  Vilella,  Lacort,  Santa  Eulalia,  Javierre,  Larresa, 
Fiscal  y  Sarvissé,  entrà  en  la  vall  de  Broto,  recorrent-la  vers  al  N.  fins  a  la 
vila  d’aquest  darrer  nom,  lloc  aont  acaba  la  carretera. 

Una  vegada  seguida  la  població,  y  acompanyat  per  un  moço,  sortí  tot 
seguit  y  a  peu  ribera  amunt,  y  a  l’hora  de  caminar  arribà  a  Torla,  darrer 
poble  de  la  vall,  y  fronteriç  ab  França,  ab  la  comuna  de  Gavarnie. 

Hostatjat  en  la  senyorial  casa  de  Viu,  féu  els  preparatius  convenients 
pera  les  pròximes  jornades  de  montanya  que  li  calia  fer  al  recórrer  el 
maciu  de  les  Tres  Sorores  (Mont  Perdut). 

El  dia  io  sortí  a  peu  de  Torla  ab  el  guia  López,  d’aquella  vila,  y, 
remontant  l’esplèndida  ribera  d’Arazas,  una  meravella  del  Pireneu,  anà  a 
fer  nit  a  la  cova  de  Suaso,  a  l’extrem  superior  d’aquella  y  al  peu  de 
les  Tres  Sorores. 

L’endemà  portà  a  cap  l’ascensió  al  Mont  Perdut,  atravessant  el  ras  y 
port  de  Goriz  y  collada  d’Arrablo,  y  pels  Grados  assolí  en  cinc  hores  el  cim 
culminant  (3.352  m.  alt.),  el  terç  en  alçaria  de  tots  els  Pireneus.  En  baixant 
féu  nit  a  la  cova  de  la  pleta  de  Bernad,  la  més  enlairada  del  port  de  Goriz* 

La  següent  jornada  fou  destinada  a  seguir  tota  la  serralada  de  les  Tres 
Sorores,  fins  a  l’anomenada  Bretxa  de  Roland,  y  fent  tot  seguit  l’ascensió 
del  pic  del  Descargador,  enfront  del  maciu  abans  esmentat,  y  desde  aont  se 
l’ovira  en  tota  sa  extensió.  Tornà  a  pernoctar  a  la  cova  de  Bernad. 

El  dia  13  deixà’l  port  de  Goriz,  y,  carenejant  per  la  Sierra  Cils,  y  en¬ 
vistes  a  la  pregona  ribera  d’Arazas,  atravessà  Cuello  Gordo,  baixant  al  poble 
de  Faulo,  aont  rebé  hostatge  en  la  casa  del  senyor  Bor-ruel.  Dit  senyor  li 
ensenyà  lo  més  interessant  de  l’iglesia  y  del  poble. 

A  l’endemà,  ab  un  guia  de  Sercué,  petit  poblet  que  dista  unes  dues 
hores  de  Faulo;  y  al  que  arribà  a  primeres  hores  del  matí,  recorregué  les 
admirables  gorges  d’Anisclo,  atravessades  pel  riu  Velios,  altra  preciositat  dels 
Pireneus,  y  arribant  fins  al  seu  origen,  en  la  collada  Biceto,  enfront  el  maciu 
de  les  Tres  Sorores.  Passada  aquesta  collada  baixà  al  poblet  d’Escuain. 

Allí,  y  acompanyat  per  un  pràctic,  féu  la  visita  a  les  gorges  d  Escuain, 
y  després,  faldejant  el  Castillo  Mayor,  davallà  en  cerca  la  ribera  del  Cinca, 
lo  que  s’efectuà  en  el  lloc  anomenat  hospital  de  delia. 

Desde  aquest  indret  seguí  amunt  la  ribera,  per  bon  camí  de  íerradura. 
y,  passant  pels  engorjats  de  les  Devotes  y  pel  poble  de  Salinas,  arribà  a  la 
vila  de  Bielsa,  ab  una  jornada  desde  Escuain. 

Tres  dies  hi  féu  de  descans  en  aquesta  pirenenca  vila,  aprofitant  el 
temps  per  això,  aplegant  curiosos  detalls  de  la  seva  iglesia,  casa  ajunta¬ 
ment.  carrers,  tipus  del  país  y  del  vehí  poblet  de  javierre. 

El  dia  20  sortí  de  Bielsa  acompanyat  del  guia  Gistau,  y  a  peu  seguí 
amunt  la  planera  ribera  de  Pineta  o  del  Cinca,  y,  arribant  a  llur  extrem, 
ascendí  l’escarpament  que  la  tanca  per  aquell  indret,  assolint  el  pla  supe¬ 
rior,  aont  s’extenen  les  terraces  glaciars  de  les  vessants  N.  del  Mont  Perdut, 
Vorejà  l’estany  glaçat,  pujant  a  pernoctar  a  la  cabana-refugi  del  Club  Alpí 
Francès  a  la  bretxa  de  Tucarronya. 

L’endemà,  després  de  recorreguts  els  glaciers  que  davallen  dels  cims 
del  Mont  Perdut  y  del  Cilindre  de  Marboré,  s’arribà  a  la  collada  d’Astasú, 
envistes  del  grandiós  cercle  de  Gavarnie.  A  la  tarda  retornà  a  Bielsa. 

Complert  ja’l  plan  de  campanya,  o  sia’l  recorregut  de  la  zona  pire- 
nenca  compresa  entre  l’Ara  y  el  Cinca,  emprengué’l  retorn,  que  fou  vers  la 
Vall  d’Ara n .  Desde  Bielsa  hi  posà  per  això  tres  jornades:  la  primera,  de  Bielsa, 
pel  port  y  estanys  d’Ordiceto,  a  Plan  de  Gistain;  comprengué  la  segona 
desde  Plan  a  Benasque,  passant  pel  port  de  Salum;  quedant  per  la  terça 
l’itinerari  de  Benasque,  pel  port  de  la  Picada,  fins  a  Viella  (Vall  d’Aran). 
Aquestes  jornades,  si  bé  totes  per  camí  de  ferradura,  foren  fetes  a  peu,  per 
esser  dolent  el  pas  en  molts  indrets.  Durà  aquesta  darrera  excursió  uns 
22  dies,  y  entre  aquesta  y  la  de  les  valls  d’Ansó  y  Hecho  quedà  recorregut 
gairebé  tot  el  Pireneu  de  la  provincià,  d’Osca,  desde’l  seu  confí  ab  la  Na¬ 
varra  fins  a  la  Vall  d’Aran  (Catalunya). 

EXCURSIONS  PER  LA  RIBERA  DEL  FLAMICELL 
Y  VALLS  DE  BOHÍ  Y  ARAN 

Les  va  realisar  nostre  company  D.  Manuel  Miret  durant  els  dies  com¬ 
presos  entre’l  22  d’Agost  y  el  7  de  Setembre,  baix  els  següents  itineraris: 

Per  la  via  ordinatia  Tàrrega-Tremp  va  dirigir-se  a  la  Pobla  de  Segur, 
ont  va  dormir  la  nit  del  22,  dedicant  l’endemà  a  la  visita  de  la  població  y  a 
una  excursioneta  vers  Collegatsy  Gerri  de  la  Sal.  El  dia  24,  acompanyat  de 
nostre  bon  amic  D.  Ceferí  Rocafort,  se  dirigí  per  la  ribera  del  Flamicell  cap 
a  Santerada,  La  Poble  ta  y  Torra  de  Ca  pdella ;  l’endemà  continuaren  remon- 
tant  la  ribera  vers  Espuy  y  Capdella,  dirigint-se  al  port  de  Rus  (2.Ó10  m.í, 
seguint  la  Ricuerna,  y  baixant  desde  allí  a  la  vall  de  Caldes. 

El  dia  26  visitaren  els  pobles  de  Tahull,  Bohí,  Durro,  Barruera  y  Erill, 
y  el  27  feren  l’ascensió  al  Comolo-Forno  (3.030  ms.).  A  l’endemà’s  dirigi¬ 
ren  vers  els  estanys  y  coll  del  Pesó,  baixant  per  les  Musoles  a  l’hermosa 
ribera  de  Sant  Nicolau,  retornant  a  l’establiment  de  Caldes  de  Bohí. 

El  dia  29  el  senyor  Rocafort,  pel  port  d’Erta,  va  retornar  a  La  Pobla, 
y  el  senyor  Miret,  a  l’endemà,  se  dirigí  a  Viella,  passant  pel  port  de  Colo- 
més,  coll  de  Pruedo  y  ribera  del  Valarties.  El  dia  31,  ab  l’agradosa  compa¬ 
nyia  d’en  Juli  Soler,  que,  com  de  costum,  se  trobava  a  l’Aran  reposant  de 
ses  darreres  campanyes  pirenenques,  visità ’ls  pobles  de  Betren,  Casarill, 
Escunvau,  Garós  y  Les  Bordes.  Al  sentdemà  féu  l’excursió  per  la  ribera  de 
l’Artiga  de  Lin,  Güell  del  Juheu,  canal  de  Pomero,  Clots  de  l’Infern,  Port 
de  la  Picada  (2.460  m.),  l’Escaleta  y  la  Montjoya,  per  retornar  a  l’ermita 

de  l’Ariiga,  Les  Bordes  y  Vi  el  la ;  al  dia  següent  se  dirigí  vers  Salardú  y  Pla 
de  Beret;  els  dies  3  y  4  de  Setembre’ls  empleà  per  la  ribera  del  riu  Nere, 
visitant  els  pobles  de  Gasau  y  Vilacy  la  capella  de  Mitj-Aran. 

El  dia  5  sortí  cap  a  Bosost  y  Lés.  A  causa  del  mal  temps  desistí  de 
passar  a  Bagnères-de-Luchon  pel  Porti 1 1  ó,  y  per  la  via  francesa  retornà  a 
nostra  capital. 

També ’ls  nostres  companys  D.  Alfred  y  D.  Adolf  Gaza  varen  visitar 
durant  la  segona  quinzena  de  Juliol  la  vall  de  Bohí,  dirigint-s’hi  per  la  via 
de  Tremp,  La  Pobla,  Sarroca  de  Bellera,  Xarallo,  Viu,  Perbes  y  Pont  de 
Suert,  y  sortint-ne  per  la  Vall  d’Aran,  fent  l’itinerari  vers  els  estanys  de 
Caballeros,  Negre,  Travesany  y  Major,  Port  de  Colomés,  Tredòs,  Salardú  y 
Viella,  sortint  per  Marignac  cap  a  visitar  les  hermoses  regions  de  Luz  y 
Gavarnie.  Durant  la  seva  estada  a  la  vall  de  Caldes  feren  diferentes  excur¬ 
sions  per  aquells  encontoms  y  l’ascensió  al  Comolo  Forno,  passant  per  la 
regió  del  Llobriquito,  Estany  Gemene,  Estanys  Glaçats  y  per  la  canal  del 
Comolo  fins  a  son  cim. 


EXCURSIONS  PER  SU1ÇA 

Els  nostres  consocis  senyors  Llagostera,  Mora  y  Gual  feren  durant 
l’última  quinzena  de  Juliol  y  primera  d’Agost  una  excursió  per  varis  indrets 
de  Suiça,  visitant  ab  especial  detenció  l’alta  vall  del  Rhòne  y  conques  tri¬ 
butaries.  Desde  Zermatt  emprengueren  l’ascensió  del  Breithorn  (4. 171  m. 
alt.),  que  portaren  a  cap  sense  accidents,  afavorits  per  un  temps  immillo¬ 
rable  y  claríssim,  que’ls  permeté  fruir  de  l’incomparable  panorama  que 
s’ovira  desde  aquella  considerable  altitut. 

El  pròxim  hivern  tindrem  ocasió  de  sentir  en  el  local  del  nostre 
Centre  la  relació  de  l’excursió  y  veure  en  projecció  les  nombroses  fotogra¬ 
fies  que  dits  senyors  obtingueren  durant  llur  viatge.  Això’ns  estalvia  de 
ressenyar  detalladament  l’itinerari  desenrotllat  per  nostres  companys  durant 
sa  aprofitada  y  notable  excursió. 

VIATGE  A  ANGLATERRA,  ESCÒCIA  Y  FRANÇA 

El  dia  11  de  Juliol  nostre  company  D.  Emili  Llatas  va  sortir  en  direc¬ 
ció  a  París,  Calais  y  Londres,  ont  visità  l’exposició  « Franco-British  Exhi- 
bition»,  de  ben  poca  importància.  De  Londres  va  dirigir-se  a  Edimburg, 
capital  de  l’Escocia  y  una  de  les  poblacions  més  pintoresques  y  monumen¬ 
tals  d’Europa  y  que  més  se  distingeix  per  sa  ben  resolta  urbanisació. 
D’Edimburg  se  dirigí  a  la  moderna  y  industrial  població  de  Glasgow,  retor¬ 
nant  a  París  per  Londres,  Dowres  y  Calais.  De  París  a  Rouen  a  admirar  sa 
Catedral,  el  Palau  de  Justícia  y  molts  altres  monuments  de  I  art  gòtic  en 
son  últim  temps  y  primeres  manifestacions  de  transició  vers  el  renaixe¬ 
ment.  Tornat  de  nou  a  París,  anà  a  visitar  l’hermosa  catedral  de  Chartres, 

y  un  altre  dia  a  Blois  ab  son  esplèndit  castell,  construit  en  tres  diferentes 
èpoques,  essent  les  més  importants  les  de  Lluís  XII  y  de  Francisco.I,  ont 
se  troben  les  habitacions  de  Caterina  de  Mèdicis  y  la  sala  en  que  fou  asses- 
sinat  el  Duc  de  Guisa.  Desde  Blois  el  nostre  amic  va  retornar  directament 
a  Barcelona,  donant  per  acabat  el  seu  interessant  y  profitós  viatge. 

Molts  altres  viatges  y  excursions  s’han  realisat  durant  aquest  passat 
estiu  per  part  de  nostres  companys,  entre  les  quals  podem  citar  les  dels 
senyors  Rius  y  Matas  y  Parés  per  les  regions  del  Noguera  Ribagorçana, 
Garona  y  Noguera  Pallaresa,  la  del  senyor  Ribera  per  la  regió  de  les  Mon- 
tanyes  Malehides,  la  dels  senyors  Parés  y  Santasusagna  al  Vignemale  (3.298 
m.)  ab  motiu  del  Congrés  Pireneísta  de  Tarbes,  y  moltes  altres  de  les  quals 
malhauradament  no  se  n’ha  donat  compte  an  el  Centre  Excursionista. 


XALET -REFUGI  D’ULL  DE  TER 


Festa  de  la  Revellosa 

El  dia  13  del  passat  Setembre  fou  el  senyalat  pera  celebrar  en 
les  soliues  altituts  d’Ull  de  Ter  la  festa  commemorativa  d’haver-se 
termenat  sense  cap  desgracia  ni  contratemps  la  coberta  del  Xalet- 
refugi,  o  festa  de  la  Revellosa,  segons  diuen  els  propis  habitants 
d’aquella  extensa  comarca  montanyenca. 

A  les  cinc  del  matí  s’organisà  a  la  plaça  del  Prat  de  Camprodon 
la  comitiva  que  havia  de  dirigir-se  a  Ull  de  Ter;  de  la  mateixa  ’n 
formaven  part  el  doctor  Moré,  digne  batlle  de  Camprodon;  nostre 
president,  D.  César  A.  Torras;  en  Geroni  Martorell,  arquitecte- 
director  de  les  obres;  en  Lluís  Guarro,  tresorer  de  la  Comissió 
Executiva  de  les  mateixes,  y  diversos  socis  del  Centre  Excursio¬ 
nista,  junt  ab  la  senyora  D.a  Agna  Schwartz  d’Jriarte,  en  Joan  Pagès 
y  altres  vehins  de  Camprodon  entusiastes  d’aquella  obra. 

Al  començar  a  enllustrar  el  dia’s  posà  en  marxa  la  comitiva, 
atravessant  les  hermoses  planes  de  Llanàs,  les  exuberants  closes  de 
Vilallonga,  rublertes  de  freixes  y  pollancres,  y  el  pla  de  la  Sala, 
per  endinzar-se  per  l’engorjat  del  Castellar  y  pel  rònec  Set-Cases 
cap  a  la  grandiosa  vall  de  Querlat  y  incomparable  Estret  de 
Murens,  fins  dalt  el  bonic  pla n el  1  dels  Hospitaleis,  desde  ont,  entre 
mitg  de  la  negrosa  pineda,  s’ovira  a  nostre  enfront,  y  per  sobre 
nostres  testes,  la  mole  del  Xalet-refugi  d’Ull  de  Ter,  vers  el  qual 
dirigíem  nostres  passos. 

A  l’arribar  a  la  vista  d’aquell  grandiós  cercle,  després  d’haver 
atravessat  els  plans  de  Murens,  y  al  contemplar  aquell  gegantesc 
breçol  d’un  dels  més  bells  rius  que  recorren  la  nostra  terra,  tothom 
quedà  corprès  y  embadalit  al  trobar-hi  casi  enllestida  l’obra  que 
hi  havem  construït  y  que  no  desentona  pas  del  general  aspecte  que 
allí  ’n s  ofereix  la  mare  Natura.  Els  operaris  ens  donen  la  benvin¬ 
guda  ben  joyosament,  ab  aspecte  simpàtic  y  cara  riallera;  tothom 


Estat  de  les  obres  el  dia  de  la  Revellosa 


dóna  una  volta  a  l’entorn  de  l’obra,  mentres  les  màquines  fotogrà¬ 
fiques  de  nostres  companys  no  paren  de  treballar.  Tot  són  excla¬ 
macions,  alabances  y  preguntes  a  l’amic  Martorell,  que  acompanya 
als  excursionistes  a  recórrer  totes  les  dependencies:  la  grandiosa 
cuina,  l’espayós  menjador  ab  sa  llar  de  foc,  els  dormitoris,  l’obser¬ 
vatori ,  la  torra,  etc. ;  tot  queda  seguit  en  un  moment. 

El  dia  es  esplèndit,  però  fresqueja  de  valent,  y  després  de 
passar  a  beure  un  xic  d’aigua  en  la  rica  y  freda  font  d’Ull  de  'fer, 
molt  propera,  tothom  s’aplega  a  redós  del  edifici,  en  la  part  soleya 
del  mateix,  ont  els  operaris  hi  havien  montat  una  gran  taula  com¬ 
posta  de  taulons  y  cavallets,  ont  tothom  s’assegué,  ben  agermanats 
treballadors  y  excursionistes,  que  en  nombre  de  41  se  posaren  a 
dinar,  despatxant  els  flairosos  y  suculents  plats  servits  per  càn 
Borra  o  Hotel  dels  Pireneus,  de  baix  a  Camprodon. 

A  quarts  de  tres  de  la  tarda,  quan  el  fred  ja  començava  a  mo- 

lestar  y  la  boira  s’havia  ensenyorit  d’aquells  encontorns,  ens  despe- 
dírem  dels  operaris,  que  allí  quedaren  pera  lermenar  les  obres,  y 
ab  tota  recança  deixàrem  aquell  lloc  pera  retornar  a  Camprodon, 
ont  arribàrem  ben  aprop  les  vuit  del  vespre,  completament  envol- 
quellats  per  les  tenebres  de  la  nit,  que  se’ns  venia  al  bell  dessobre. 

Segons  lo  indicat  en  nostre  darrer  número,  y  després  d’uns  dies 
més  de  treballar,  a  l’acabar  el  Setembre  queden  acabades  les  obres 
principals  y  de  més  cost.  Enguany  quedarà  tancat  el  Xalet-reíugi, 
deixant  pera’l  vinent  l’acabament  dels  darrers  detalls,  ab  l’assorti¬ 
ment  de  totes  ses  dependencies.  De  totes  maneres,  ajudant  Déu,  el 
vinent  Juliol  podrà  fer-se  la  solemnial  inauguració  d’aquesta  obra 
cultural  que  tants  profits  pot  reportar  a  l’excursionisme  y  que  tant 
alt  posarà’l  nom  del  Centre  Excursionista  de  Catalunya.  Sols 
manca  que  nostres  amics  y  companys  no  abandonin  a  nostra  enti¬ 
tat  en  aquests  moments  y  que  tots  contribueixin  a  mesura  de  ses 
forces  al  major  èxit  de  l’empresa,  inscrivint-se  a  la  llista  de  suscrip- 
ció  que  continua  oberta  y  que  publiquem  seguidament: 

Suma  anterior,  I4.637’ó5  pessetes;  Roman  Regordosa  (segon  donatiu), 
50;  Joseph  Masriera,  10;  Lluís  Madrenys,  25;  Benefici  Festa  Park  Güell 
(14  Juny),  579*25 ;  Sobrant  excursió  Mallorca,  135;  Andreu  T.  Ribera,  10; 
Artur  Mas,  10;  Comte  de  Llar,  25;  Fèlix  Fages,  50,  Antoni  Bach  de  Tor- 
tolà,  25;  Donatiu  de  l’Excma.  Diputació  Provincial  de  Barcelona,  2.470; 
Subvenció  de  l’Excm.  Ajuntament,  trasferida  aquí  segons  acort  de  la 
Junta  Directiva,  2.470;  J.  Franquesa  y  Gomis,  5;  Ramon  Galera,  10;  Jaume 
Navarro,  25;  Alfred  Gaza,  25;  Anton  Mora,  1 5 ;  Conferencia  Acadèmia 
Catòlica  de  Ripoll,  35;  Benefici  funció  teatre  Camprodon,  66’5o;  Id.  íd. 
Societat  Coral  de  Camprodon,  i74’5o;  Jaume  Larcegui,  5;  Manuel  Cornellà, 
10;  Joseph  Vila,  5;  Jcseph  Amar,  5;  Joaquim  Gual,  5;  Joan  Graupera,  5; 
Lluís  Batchilleria,  5;  Suscripció  «Real  Associació  de  Caçaires»:  Marc 
Rocamora,  100;  Joseph  Pujadas,  10;  Enric  Losada,  :o;  Francisco  Oller,  10; 
Jaume  Canals,  10;  Meliton  Cenarro,  10;  Ramon  Escudé,  25;  Alfons 
Pando,  10;  Tirsià  Mestres,  5;  Ricard  Canela,  5;  Agustí  Valentí,  10;  Anton 
Oriol,  5;  Joan  Pons,  10;  Anton  Amigó,  5;  Joan  Sala,  5;  Pau  Pascual,  5; 
Frederic  Martí,  5;  Joseph  Canela,  5;  Joseph  Larranaga,  10;  Francisco 
Puget,  25;  Marquès  de  Marianao,  100;  Joseph  Gies,  5;  Ricard  Miret,  5o; 
J.  Baneras,  5o.  Total  recullit  fins  avuy  dia,  2\.7>rjrj'9°  pessetes. 


El  Centre  Excursionista  de  Catalunya  sols  se  declara  responsable  de  lo 
contingut  en  la  Secció  Oficial  del  seu  Butlletí,  deixant  íntegra  als  respectius 
autors  la  responsabilitat  dels  treballs  firmats. 


Barcelona.  —  Tip.  «  L’Avenç»,  Rambla  de  Catalunya,  24.  —  Telefon  1 1 5 

EXCURSIÓ  A  LES  ILLES  BALEARS 


AB  MOTIU  DEL  VIIe  CENTENARI  DE  LA  NAIXENÇA  DEL  REY  EN  JAUME  I 


(Dies  4  al  10  de  Juny  de  1908) 


(Acabament) 


a  calma  es  completa.  Com  a  Canyamel,  embarquem  a  les 


J _ j  llanxes  del  «Balear»,  y  ab  quatre  cops  de  rem  guanyem  la 

platja;  però’ns  trobem  que  entre  aquesta  y’l  torrent  pròpiament 
dit  hi  ha  un  estanyol  interior.  Per  atravessar-lo  pujem  una  llanxa 
pel  sorral,  y  aixís  ab  unes  quantes  barcades  salvem  fàcilment 
l’obstacle. 

L’entrada  de  Pareys  es  verament  imposanta.  Altes  cingleres 
inaccessibles,  despullades  de  vegetació,  en  no  pocs  indrets  mos¬ 
trant  vores  y  amagatalls,  en  altres  avençant-se  ab  immensos  blocs 
que  semblen  voler  desplomar-se,  donen  pas  al  torrent  que  minça- 
ment  s’escola,  formant  petits  gorcs  d’aigua  transparenta. 

Anem  endinsant-nos  per  la  gorja  fins  arribar  a  un  lloc  ont 
unes  grandioses  roques  semblen  barrar-nos  el  pas.  El  camí  an 
aquí  ja’s  fa  difícil,  y  sols  els  més  lleugers  y  avesats  a  grimpar 
per  la  roca  llisa  s’atreveixen  a  seguir  endavant,  però  no  poden 
allunyar-se  gaire  perquè  la  sirena  del  «Balear»  prompte’ns  avisa 
que  hem  de  tornar  a  bordo.  La  Calobra  es  lloc  perillós  si ’s  girés 
tràngul,  y  el  senyor  Estarellas,  veyent  el  temps  insegur,  no  vol 
exposar-se  a  que  després  no  poguéssim  embarcar. 

Mentres  comencen  les  maniobres  de  sortida  Fra  Josep  de  Cala- 
sans  celebra  la  missa  y  fa  una  curta  plàtica  glosant  la  data  històrica 
que  ha  motivat  l’expedició. 

Envers  les  onze  abandonem  la  Calobra,  seguint  la  soperba 
Costa  Brava.  Passem  davant  deLport  de  Sóller,  que  s’obre  amorós 

Clixé  de  Font  y  Torner 

Torrent  de  Pareys:  Vista  vers  el  mar 

entre  ses  dugués  faroles;  la  famosa  cala  de  Deyà;  Miramar,  l’es¬ 
plèndida  possessió  de  l’arxiduc  Lluís  Salvador,  ab  ses  pinedes 
entrant-sen  mar  endins;  Banyalbufar  y  Estallencs,  que  semblen 
talment  nius  penjats  a  la  cinglera... 

Ai  tombar  el  morro  de  Calambasset  ens  despedim  de  la  Costa 
Brava  y  emboquem  el  freu  de  la  Dragonera. 

Som  a  la  costa  SO.  de  l’illa  y  passem  apropats  del  port  d’An- 

draitx,  de  l’illa  del  Pantaleu,  que  fou  el  primer  lloc  ont  Don  Jaume 
trepitjà  terra  de  Mallorques;  del  port  de  la  Palomera,  punt  de 
reunió  de  totes  les  naus  y  galeres  que  anaren  a  la  conquista;  del 
cap  de  la  Mola  y  la  badia  de  Santa  Ponça,  memorable  per  haver-hi 
desembarcat  l’exèrcit  del  Conqueridor. 

Tombem  cala  Figuera  y,  navegant  a  mitja  màquina  per  no 


Clixé  de  Ramon  Roig 

Torrent  de  Pareys:  Vista  vers  el  fons 

arribar  abans  d’hora,  entrem  a  la  grandiosa  badia  de  Palma,  que 
per  la  part  oposada  tanca’l  Cap  Blanc.  Successivament  passen  pels 
nostres  ulls  la  cala  Porrassa,  les  Illetes,  Porto-Pi,  ab  la  torre  de 
senyals,  el  Terreno,  y  guanyem  el  port  de  Palma. 

A  la  punta  de  l’escollera  una  gran  gentada’ns  saluda  ab  els 
mocadors;  en  el  vapor  «Cabrera»,  que  ha  nolejat  el  «Centre  Cata¬ 
là»  de  Palma,  surten  a  rebre-ns  els  individuus  d’aquesta  societat, 
acompanyats  de  distingides  personalitats  de  la  capital.  Canoes  y 
balandres  del  Club  de  Regates,  vistosament  empavessades,  formen 


324 


Butlletí  del 


en  ala  al  pas  del  «  Balear»,  que  ab  la  sirena  contesta  a  les  llurs  salu¬ 
tacions.  El  conjunt  es  esplèndit. 

De  la  falua  de  la  Sanitat  Marítima  passen  a  bordo  l’Alcalde  de 
Palma,  D.  Antoni  Rosselló  y  Cazador,  y  el  President  de  la  Diputa¬ 
ció,  D.  Josep  Alcover. 

En  nom  de  la  ciutat  y  de  les  Balears  els  senyors  Rosselló  y 
Alcover  ens  donen  la  benvinguda.  El  nostre  President  y  els  repre- 


Clixé  de  Font  y  Torner 


Illa  de  Pantaleu  y’l  Port  de  la  PalOiMera 


sentants  de  les  corporacions  municipal  y  provincial  de  Barcelona 
contesten  a  les  autoritats  de  Palma. 

El  «Balear»  atraca  davant  la  Comandancia  de  Marina,  posa  la 
palanca,  y  desseguida’l  chor  de  l’«Unió  Sadurninense»,  arribat 
aquell  mateix  matí  de  Barcelona,  puja  a  bordo  ab  el  seu  estandart  y 
ens  fa  sentir  dugués  composicions  del  seu  repertori. 

Al  moll  y  a  la  plaça  de  la  Consigna,  malgrat  la  forta  calor 
que’s  deixa  sentir,  s’hi  ha  aplegat  una  gran  gentada. 

En  companyia  del  nostre  soci  delegat  a  Palma,  Mossèn  Alco¬ 
ver,  y  altres  distingits  amics,  entre ’ls  quals  recordem  als  senyors 
Martí,  Alcover  (D.  Joan),  Obradors  y  Alomar,  que  també  han 
vingut  a  bordo  a  saludar-nos,  desembarquem  y  prenem  els  car¬ 
ruatges  que  l’Ajuntament  té  disposats  pera  que  poguem  visitar  els 

llocs  propers  a  la  capital  que  figuren  en  l’itinerari  de  l’expedició. 

De  primer  ens  deturem  a  la  Llotja,  admirant  la  delicada  esvel¬ 
tesa  d’aquella  soperba  construcció;  despfés  anem  a  Porto-Pi,  ont 
ens  hi  espera  D.  Odon  de  Buen  pera  mostrar-nos  el  Laboratori 
Biològic-Marítim,  recentment  inaugurat;  y,  finalment,  al  castell 
de  Bellver,  desde  qual  alta  torra  podem  disfrutar  de  l’hermós  pano¬ 
rama  de  la  ciutat  il·luminada  pel  sol  que  va  a  la  posta. 

Visitat  el  castell,  baixem  a  peu  per  l’esplèndit  bosc  de  Bell- 


Clixé  de  Font  y  Torner 


Palma  de  Mallorca 

ver,  deliciós  parc  natural  d’olorosos  pins,  fins  aprop  del  Terreno, 
ont  pugem  de  nou  als  carruatges,  y,  desfent  el  camí,  entrem  a 
Palma  per  la  via  oberta  arran  de  la  porta  de  Santa  Marguerida, 
famosa  per  haver-fii  passat  Don  Jaunre  al  entrar  triomfalment  a  la 
ciutat. 

Fem  cap  al  Gran  Hotel,  sumptuós  y  confortable  edifici  que  es 
joya  de  Palma  y  ont  som  molt  ben  tractats  y  servits. 

En  havent  sopat  visitem  l’aristocràtic  «Círcol  Mallorquí»  y  el 
«Centre  Català»,  que  ha  organisat  una  vetllada  literario-musical 
en  honor  nostre.  L’última  part  d’aquesta,  per  la  seva  novetat,  crida 
poderosament  l’atenció.  Es  toquen  sardanes,  y  es  la  primera  vegada 
que  la  nostra  típica  dança  serà  ballada  a  Palma. 

Resultant  insuficientes  les  sales  del  Centre,  l’orquesta  se  situa 
sota’ls  pòrtics,  y  aixís  que  deixa  sentir  els  primers  compassos  de 

l’inspirada  sardana  La  nit  de  l’amor,  al  carrer  del  Palau  se  forma 
un  rotllo  que  creix  per  moments,  y,  en  mitg  dels  aplaudiments 
de  la  gran  gentada  que  ha  concorregut  a  presenciar  la  festa,  la 
nostra  dança  es  puntejada  pels  catalans  del  continent  y  de  l’illa  que 
amorosament  se  donen  les  mans.  Les  nostres  companyes  d’excur¬ 
sió,  sempre  complacentes,  són  les  primeres  en  juntar-se  a  la  patriò- 


Clixé  de  Font  3*  Torner 


Portal  de  Santa  Caterina 

tica  anella,  rebent  ab  aquest  motiu  entusiastes  felicitacions  dels 
socis  del  «Centre  Català». 

La  festa  dura  fins  passada  mitja  nit. 

Dia  8 

El  matí  d’aquest  dia  la  generalitat  dels  expedicionaris  el  dedi¬ 
quen  a  visitar  la  cartoixa  de  Valldemossa  y  la  possessió  de  Miramar; 
altres  que  no  coneixien  Palma  o  que  no  tenien  ganes  de  matinejar, 
—  y  el  cronista  es  d’aquests  últims,  —  el  dediquen  a  visitar  la 
ciutat. 

La  Diputació  de  les  Balears  obsequia  als  seus  companys  repre¬ 
sentants  de  la  de  Barcelona  ab  una  excursió  en  automòbil  a  Sóller, 
anant-hi  per  Miramar  y  Devà  y  tornant  per  la  carretera  interior. 

A  primera  hora  de  la  tarda  tots  ens  reunim  al  Grand  Hotel,  y. 

després  de  dinar,  invitats  per  l’Alcalde,  anem  a  visitar  la  Casa  de 
la  Ciutat. 

Allí’ns  hi  espera  l’Ajuntament  en  corporació,  presidit  pel 
senyor  Rosselló  y  Cazador,  acompanyat  de  distingides  personalitats 
de  Palma.  A  la  sala  de  sessions  s’ens  obsequia  ab  cafè,  licors  y 
cigarros.  L’Alcalde  renova  les  paraules  d’afecte  que  ahir  digué  al 
donar-nos  la  benvinguda,  y  afegeix  que  no  per  ser  modest  l’obsequi 
que’ns  dedica’l  Municipi,  ja  que’ls  seus  recursos  no  li  permeten 
grans  despeses,  es  per  això  menor  l’apreci  que  se’ns  té  y  el  desitg 
de  que  conservem  un  grat  record  de  la  ciutat.  El  nostre  president 
contesta  agrahint  la  bona  acullida  que  havem  tingut.  «Nosaltres, 
—  diu,  —  quan  pugem  al  Tibidabo,  al  dirigir  la  vista  envers  Ma¬ 
llorca,  distingim  la  silueta  d’aquesta  illa,  que  considerem  com  una 
extensió  de  la  nostra  terra:  tal  es  l’amor  y  el  carinyo  que  per  ella 
sentim.  Aquest  es  major  avuy  al  celebrar  tots  units  una  de  les  dates 
més  glorioses  de  la  nostra  comú  historia.» 

Abdós  parlaments  són  acullits  ab  aplaudiments  entusiastes. 

Desde  la  Casa  de  la  Ciutat  ens  dirigim  a  visitar  la  Catedral  de 
Santa  Maria,  avuy  retornada  al  seu  verdader  estat  pel  gran  arqui¬ 
tecte  D.  Antoni  Gaudí.  Desaparegut  de  la  part  central  el  chor,  que 
tant  l’enlletgia,  la  mirada  pot  recórrer  sense  destorb  tota  l’immensa 
nau,  soperba,  d’imposanta  elevació  y  esveltesa. 

Mossèn  Alcover  ens  acompanya  y  va  explicant-nos  l’obra  de  la 
restauració,  tant  entesament  duta  a  terme;  ens  mostra’l  sepulcre 
que  guarda ’ls  restos  del  bisbe  Torrella,  primer  prelat  d’aquella 
diòcesi,  y  a  la  sagristia’l  riquíssim  tresor  de  la  Sèü. 

No  disposem  del  temps  necessari  pera  fer-nos  càrrec  de  les 
valioses  joyes  y  objectes  artístics,  relíquies  y  brodats  que  allí’s 
guarden. 

Sortim  per  la  porta  del  Mirador,  anant  a  donar  una  ràpida 
ullada  al  Palau  de  l’Almudaina,  residència  que  fou  dels  reis  de 
Mallorca,  y  seguidament  pugem  als  carruatges  que  l’Ajuntament 
ens  ofereix  pera  fer  la  visita  al  Pi  dels  Montcades  y  Coll  de  la 
Batalla. 

Atravessem  el  barri  de  Santa  Caterina,  el  Terreno,  Porto-Pi  y 
seguim  carretera  enllà  fins  a  l’històric  Pi  a  l’ombra  del  qual  s’hi 
aixeca’l  padró  dedicat  an  en  Guillem  y  en  Ramon  de  Montcada, 
que’ls  catalans  van  erigir  en  1887  com  a  piedós  record  als  dos  hèroes 
de  la  conquesta,  que,  segons  diu  la  tradició,  a  l’esser  recullits  en  el 
camp  de  batalla  foren  portats  al  peu  del  llegendari  Pi,  sota  qual 
brancatge  van  expirar. 

Ens  agrupem  a  l’entorn  de  l’arbre  venerat  y  en  Lluís  Duran, 
en  nom  de  la  «Comissió  organisadora  del  V 1 1 e  centenari»,  explica 
en  eloqüents  paraules  l’objecte  de  l’expedició. 

«Un  dels  llocs  més  sagrats  —  diu  —  de  tots  els  que  anem  visi¬ 
tant  en  aquesta  pelegrinació  històrica  es  el  en  que  ara’ns  trobem. 

»Sota  aquest  Pi  reposaren  junts  els  cossos  inanimats  dels  Mont- 
cades,  primeres  ilustres  víctimes  de  la  conquesta.  En  aquesta  terra 

regada  per  la  sang  d’aquells  braus  capdills  ens  hi  sentim  com  a  casa 
nostra  y  afermem  una  vegada  més  que  catalans  y  mallorquins 
hem  estat,  som  y  serem  sempre  germans;  que  la  patria  de  la  Cata¬ 
lunya  continental  y  la  patria  de  ses  illes  es  pera  tots  una  mateixa 
patria. 

»Ab  aquesta  expedició  venim  a  memorar  antigues  glòries  y  a 
enfortir  el  nostre  esser  nacional.» 

Una  entusiasta  ovació  corona  les  patriòtiques  paraules  del 
senyor  Duran.  Després  el  chor  de  Sant  Sadurni  cantà  L’Emigrant 
y  alguna  altra  composició. 

Desde’l  Pi’ns  trasladem  carretera  amunt  al  proper  Coll  de  sa 
Batalla,  lloc  ont  va  lliurar-se ’1  primer  combat  entre  l’exèrcit  del 
Conqueridor  y  els  sarrains,  y  ont  hi  ha  encara  una  grandiosa  roca 

Pi  DELS  MONTCADES 

«Voldria  que  vos  emportéssiu  una  impressió  ben  agradosa  de 
Mallorca, — ens  diu  l’orador.  —  Aquest  amor  gran  que  vosaltres 
sentiu  per  la  vostra  terra  (que  algú  califica  d’egoisme)  fa  que  vos 
tinguem  major  estimació.  Vostre  exemple  es  el  que  devem  seguir 
pera  fer  gran  y  pròsper  el  nostre  país. 

» L’acte  que  commemorem  es  el  més  important  de  la  nostra 
historia  y  sento  viva  satisfacció  en  que  siguem  junts  a  celebrar-lo, 

que,  segons  tradició,  serví  d’altar  al  celebrar-se  la  primera  missa 
en  acció  de  gràcies  per  la  victorià  obtinguda. 

Junt  an  aquesta  roca,  ont  una  senzilla  creu  recorda  aquest  fet 
memorable,  el  conceller  de  l’Ajuntament  de  Palma  senyor  Garcia 
Orell  ens  dirigeix  la  paraula  en  la  seva  llengua  nadiua. 

»Per  no  existir  encara  la  paraula  que  expressi’l  meu  beneplà¬ 
cit  dec  pronunciar-ne  dugués:  Visca  Catalunya!  Visca  Mallorca!» 

El  nostre  President  contesta  agrahint  al  senyor  Garcia  Orell 
les  atencions  de  que  venim  sent  objecte. 

«Aixís  com  a  casa  nostra  tenim  el  Pi  de  les  Tres  branques, 
desitjo  que’l  vostre  Pi  dels  Montcades  siga  com  el  nostre  símbol  de 
fraternitat  dels  pobles  catalans.»  Y  acabà  son  bell  parlament  ab 
visques  a  Mallorca  y  Catalunya. 

La  llarga  corrua  de  carruatges  torna  a  posar-se  en  marxa,  v  al 
trot  llarg  desfem  els  quinze  kilòmetres  de  carretera,  entrant  a 
Palma  a  les  vuit  del  vespre. 

Els  concellers  municipals  de  Barcelona  y  Tarragona  van  direc¬ 
tament  a  Casa  de  la  Ciutat,  ont  l’Ajuntament  els  obsequia  ab  un 
esplèndit  banquet.  Poc  abans  de  terminar  aquest  se  reb  un  telegra¬ 
ma  de  l’Alcalde  de  Barcelona,  senyor  Bastardas,  expressant  l’agrahi- 
ment  de  la  nostra  ciutat  per  la  carinyosa  acullida  que  Palma  ha 
dispensat  als  expedicionaris. 

A  quarts  de  nou  té  lloc  al  Grand  Hotel  el  banquet  de  despe- 
dida,  al  que  hi  són  convidades  les  autoritats  populars,  la  premsa 
local,  alguns  bons  amics  que’ns  han  acompanyat  constantment  y 
el  senyor  Estarellas,  a  qui  tant  agrahits  estem  tots. 

L’Alcalde,  que  pel  motiu  indicat  no  pot  concórrer  al  banquet, 
envia  una  hermosa  toya  de  flors,  ab  expressiva  dedicatòria,  a  les 
senyores  y  senyoretes  expedicionaries. 

En  nom  d’aquestes  la  senyoreta  Antònia  Gordillo  regracía 
l’obsequi  ab  carinyoses  frases. 

Durant  el  banquet,  molt  ben  servit  y  ab  una  llestesa  que  fa 
honor  a  la  casa,  un  quintet  d’instruments  de  corda  toca  escu  1 1  i  des 
composicions. 

Per  abreviar  se  suprimeixen  els  brindis.  Res  podria  ja  afegir-se 
a  lo  molt  que  s’ha  dit  en  pro  de  l’unió  y  afecte  que  regna  y  deu 
sempre  regnar  entre  la  gran  familia  catalana,  ni  cal  repetir  el 
nostre  agrahiment  pels  afalacs  y  mestres  d’estimació  que  hem 
vingut  rebent,  que  bé  prou  ho  demostra  la  satisfacció  que  tots 
experimentem . 

Aprofitant  el  poc  temps  que  manca  pera  l’hora  de  sortida,  al 
saló  de  visites  del  Grand  Hotel  el  jovent  expedicionari  organisa  un 
ball. 

A  quarts  de  dotze  tothom  es  a  bordo.  La  coberta  del  «Balear» 
està  intransitable:  tal  es  el  nombre  d’amics  y  coneguts  que  venen 
a  despedir-nos. 

Abaix  als  molls  s’hi  aplega  una  regular  concurrència.  El  chor 
de  Sant  Sadurní  renova  ses  cantades  en  honor  nostre,  y  poc  després 
de  les  dotze  el  «Balear»  torna  a  posar-se  en  marxa  entre ’ls  aplaudi¬ 
ments  dels  que  marxem  y  dels  que’ns  despedeixen  y  els  visques  a 
Mallorca  y  Catalunya  dels  uns  y  dels  altres. 

La  mar  es  plana  com  el  palmell  de  la  mà  y  la  nit  serena’ns 
permet  disfrutar  una  altra  vegada  de  l’hermosa  badia. 

Dia  9 

Els  sons  d’una  música,  els  picaments  de  mans,  els  visques  a  la 
nostra  terra’ns  han  despertat. 

Saltem  de  la  llitera  y  per  la  lluerna  del  cambrot  veyem  un 
vaporet  que’ns  aconvoya.  Són  els  ibicencs  que,  embarcats  en  el 
«Salinas»,  venen  a  dar-nos  el  Déu-vos-guard.  Ens  vestim  a  corre- 
cuita  y  pugem  a  coberta.  Quin  espectacle  més  hermós!  Quina  visió 
més  esplèndida!  El  «Balear»,  escoltat  per  l’esmentat  vaporet  y  per 
el  «Constante»,  empavessats  tots  dos,  enfila’l  port  d’Ibiça.  Una 
esquadreta  de  petits  velers  surt  a  trobar-nos  fóra  puntes. 

A  l’extrem  de  l’escollera  y  als  molls  una  generació  immensa’ns 
saluda  entusiasta,  fent  voleyar  els  mocadors  y  aclamant  Catalunya. 
Totes  les  naus  fondejades  al  port  llueixen  les  empavessades,  les 
sirenes  ronquen  y  les  notes  alegres  de  la  música  que  ve  a  bordo  del 
«Salinas»  omplen  d’animació  l’entrada  del  «Balear»,  en  qual 
coberta ’ls  visques  a  Ibiça  se  repeteixen  unànims,  aixordadors. 

A  nostre  enfront  s’aixeca  la  ciutat  en  ample  amfiteatre,  ab  sos 
recintes  de  muralles,  les  cases  en  progressiva  graonada  y  dominant 
el  conjunt  la  catedral  y  el  castell. 

Arreu  la  generació  es  extraordinària:  en  balcons  y  finestres 
vistosament  endomassades,  al  mirador  de  les  muralles,  allí  ont 
queda  un  espay  lliure,  hi  ha  gentada. 

Tota  l’illa  d’Ibiça  s’ha  congregat  a  la  capital,  responent  a  la 
crida  del  seu  batlle,  pera  rebre  a  l’expedició  catalana. 

El  « Balear»  atraca  al  costat  del  «Catalunya»,  a  bordo  del  qual 
hi  ha  reunides  totes  les  autoritats  y  personalitats  de  la  població 
y  una  nodrida  representació  del  sexe  hermós,  un  escullit  aplec 
d'ibicenques  gentils  y  belles,  a  les  quals  rendim  un  carinyós 
aplaudiment. 

Se  posa  una  palanca  pera  comunicar-nos  ab  el  «Catalunya»  y 
passen  a  bordo  del  «Balear»  les  expressades  autoritats,  ab  dugués 
banderes,  la  del  Municipi  y  la  de  l’« Arqueològica  Ebusitana».  Se 

repeteixen  els  parlaments  de  consuetut,  se  fan  les  presentacions  y  a 
les  senyores  excursionistes  se  les  obsequia  ab  pomdls  de  flors. 
Atravessem  per  damunt  del  «Catalunya»  y  saltem  a  terra,  ont  se’ns 
acull  ab  una  delirant  ovació. 

S’organisa  la  comitiva,  que  obra  la  banda  «L’Armonia», 
seguint  la  bandera  de  l’« Arqueològica  Ebusitana»,  que  es  portada 
alternativament  pels  representants  de  les  Arqueològiques  de  Barce- 

Ibiça:  Entrada  del  Port 

lona  y  Tarragona,  y  la  del  Municipi,  duta  per  un  conceller  barce¬ 
loní;  l’Ajuntament  d’Ibiça  confonent-se  ab  els  nostres  regidors  y 
diputats  provincials,  els  representants  de  les  societats  ibicenques 
fent  costat  als  de  les  que  venen  a  l’expedició,  y  tot  el  restant 
d’aquesta  en  l’amigable  companyia  d’altres  distingides  persones 
que  han  vingut  a  bordo. 

Un  arc  bellament  guarnit  ab  fullatge  y  els  escuts  de  Catalunya 
y  d’Ibiça  s’aixeca  a  l’extrem  de  la  plaça  del  Marí  Riquer.  Porta 
l’inscripció  «Ben  arribats». 

En  molts  balcons  hi  ha  banderes  de  Catalunya  y  d’ibiça,  y  en 
la  generalitat,  per  no  dir  en  tots,  domaços  o  cobrellits;  alguns  apa¬ 
reixen  adornats  ab  flors  y  fullatge. 

Atravessat  l’arrabal  o  barri  de  mar,  emprenem  la  pujada  al 


Centre  Excursionista  de  Catalunya 


333 


recinte  murat,  passant  pel  pont  llevadiç  y  Portal,  coronat  per  un 
gran  escut  ab  les  àligues  austríaques.  A  banda  y  banda  d’aquest  s’hi 
veuen  dugués  estàtues  romanes  mutilades  y  a  la  part  interior  l’escut 
de  les  quatre  barres. 

Seguim  per  carrers  costaruts  fins  a  Casa  de  la  Ciutat,  en  qual 
saló  de  sessions,  davant  dels  retrats  d’ilustres  patriotes  ibicencs  que 
decoren  les  parets,  l’Alcalde,  senyor  Gotarredona,  ens  endreça  un 

parlament  de  benvinguda  ple  de  patriòtic  afecte.  Se  dol  de  1  ai  1  la  - 
ment  en  que’s  troba  Ibiça  respecte  a  la  gran  metròpoli  catalana  per 
no  tenir-hi  comunicació  directa,  lo  qual  impideix  el  seu  progrés  y 
desenrotllament,  y  acaba  fent  vots  pera  que  l’expedició  sigui  un 
nou  lligam  que  refermi  encara  més  la  germanor  entre  la  seva  illa  y 
les  demés  terres  catalanes. 

El  nostre  President,  emocionat  per  les  seguides  manifestacions 
de  que  som  objecte,  contesta  ab  eloqüents  paraules,  y  aixís  mateix 
s’expressen  els  senyors  Galí,  Duran  y  Plaja,  quals  parlaments  són 
interromputs  ab  senyalades  mostres  d’aprovació,  especialment  al 
recalcar  els  nostres  sentiments  d’afecte  envers  Ibiça  y  el  nostre 
desitg  y  l’interès  que  tots  tenim  en  que  sigui  un  íet  la  comunicació 

directa  d’Ibiça  ab  Barcelona.  Després  fan  ús  de  la  paraula'l  Vicari 
Capitular,  D.  Joan  Marí,  D.  Guillem  Ramon  y  D.  Bartomeu  de 
Rosselló,  tenint  tots  ells  sentides  frases  pera’ls  excursionistes. 

L’acte,  que  resulta  verament  emocionant,  termina  ab  visques 
-a  Catalunya  y  a  Ibiça,  que  són  unànimament  contestats. 

Abans  d’abandonar  la  Casa  de  la  Ciutat  tots  firmem  en  un 
album  exprofés  que’s  guardarà  en  l’Arxiu  Municipal  com  a  record 
de  l’expedició. 

Seguidament  ens  dirigim  a  la  Catedral,  admirant  de  pas  la 
Casa  dels  Balanzats  y  l’antiga  Curia,  avuy  Arxiu  Eclesiàstic,  d’estil 
gòtic  florit. 

La  plaça  d’enfront  la  Catedral,  aixís  com  la  del  Castell  vehí 
d'aquesta,  es  un  mirador  esplèndit.  La  seva  elevació,  al  cim  del 
penyal  ont  està  edificada  la  ciutat,  permet  fer-se  càrrec  del  conjunt 
d’aquesta  ab  son  doble  recinte  de  muralles,  el  barri  marítim,  el 
port,  l’ampla  badia  festonejada  de  cales  y  la  bella  plana  ibicenca, 
de  blanques  masies,  fent  gala  de  sos  hermosos  conreus. 

La  Catedral,  de  construcció  moderna,  aixecada  damunt  dels 
restes  de  l'anterior,  de  la  qual  conserva’l  cloquer  romànic,  inte¬ 
riorment  no  ofereix  res  de  particular.  En  la  nostra  visita  se’ns 
mostren  alguns  ornaments  sagrats  de  valor  artístic. 

Sortint  de  la  Catedral  entrem  al  Museu  Arqueològic.  Causa 
verdadera  sorpresa  trobar  a  Ibiça  un  museu  de  tanta  importància 
per  la  riquesa  extraordinària  dels  exemplars  que  en  crescut  número 
hi  són  inteligentment  conservats.  Es  un  complet  inventari,  una 
excelent  biblioteca  de  totes  les  civilisacions  que  han  poblat  l’illa, 
desde’ls  grecs  primitius  y  fenicis  als  cartaginesos  y  romans.  Àmfo¬ 
res,  urnes  cineraries,  llànties,  llacrimatoris,  monedes  y  medalles 
desfilen  per  la  nostra  vista  en  la  ràpida  visita,  mentres  D.  Joan 
Roman  y  Calvet,  el  culte  patrici  ànima  del  Museu,  va  donant-nos 
explicacions  d’aquells  objectes  y  de  la  seva  procedència. 

Són  ben  d’agrahir  els  treballs  del  senyor  Roman  y  Calvet. 
Gràcies  a  la  seva  incansable  activitat  y  al  seu  generós  desprendi- 
ment,  Ibiça  va  reconstruint  el  seu  passat,  podent  avuy  mostrar  als 
que  la  visiten  un  Museu  tant  ben  documentat  com  poques  pobla¬ 
cions  puguin  fer-ho. 

La  fulla  itinerari  que  l’Ajuntament  ens  ha  entregat  a  la  nostra 
arribada  diu  que,  terminades  aquestes  visites,  devem  seguir  pels 
carrers  del  Bisbe  Torres  y  Sant  Ciriac,  Conquesta  y  Portal  Nou, 
per  anar  a  visitar  la  Necròpolis  d’Ereso,  l’antiga  Ibiça. 

Passant  per  la  capella  de  Sant  Ciriac  recordem  que  per  aquell 

lloc  entraren  els  catalans  que,  comanats  per  l’arquebisbe  electe  de 
Tarragona  en  Guillem  de  Montgri,  s’apoderaren  de  la  ciutat 
d’ibiça  en  8  d’Agost  de  1235.  Aquesta  data  cada  any  se  celebra  ab 
una  professo  recordatoria  d’aquella  gloriosa  gesta  de  la  civilisacia 
cristiana. 

Atravessem  la  muralla  pel  Portal  Nou  y  sortim  fòra  poblat  en 
direcció  a  la  Necròpolis  d’Ereso,  distant  un  kilòmetre  aproxima¬ 
dament. 

Aquesta’s  troba  en  el  Puig  dels  Molins,  propietat  avuy  del 
senyor  Roman  y  Calvet,  baix  qual  direcció  s’han  fet  constants 
excavacions  que  han  donat  per  resultat  la  troballa  d’un  important 
nombre  de  sepultures  pre-històriques. 

Els  resultats  d’aquests  descobriments  tenen  un  alt  interès  y 
contribuiran  poderosament  a  engrandir  els  coneixements  de  l’his¬ 
toria  de  l’Humanitat  en  unes  èpoques  encara  envolquellades  en  les 
boires  del  misteri  y  de  la  tradició. 

Tornem  a  bordo  del  «Balear»  per  esmorsar  y  fer  a  la  tarda  les 
excursions  que  la  Societat  Arqueològica  y  la  Cambra  de  Comerç 
han  preparat  en  obsequi  nostre. 

A  les  dugués  de  la  tarda  més  de  trenta  carretons,  ab  banderes 
espanyoles,  catalanes  y  ibicenques,  ens  esperen  a  la  plaça  del  Marí 
Riquer  pera  portar  a  cap  l’excursió  a  Sant  Antoni  de  Portmany. 

Quinze  kilòmetres  de  bona  carretera,  que  fem  a  tota  velocitat 
escoltats  per  una  colla  de  joves  ciclistes,  y  arribem  a  l’altra  part  de 
l’illa,  al  poblet  de  Sant  Antoni,  que  ja  fa  dies  se  prepara  per  fer-nos 
una  gran  rebuda. 

Fòra  poblat  ens  sorprèn  la  nombrosa  gentada  q ue’ns  espera. 
L’Alcalde  y  el  senyor  Rector  ens  dirigeixen  carinyoses  paraules  de 
benvinguda.  Els  noys  de  l’escola,  portant  una  bandera  catalana  y 
una  ahra  d’espanyola,  dirigits  pel  seu  mestre,  canten  un  himne  en 
honor  als  excursionistes. 

Davant  de  tals  demostracions  d’afecte ’l  nostre  President  dóna 
mercès  al  poble  de  Sant  Antoni. 

A  l’entrada  d’aquest  s’hi  aixeca  un  bonic  arc  de  fullatge  ab  una 
amorosa  endreça  als  catalans.  Els  balcons  són  engalanats  ab  doma- 
ços,  veyent-s’hi  en  molls  d’ells  banderes  de  les  quatre  barres  y 
d’Ibiça.  Els  carrers  per  ont  passem  els  excursionistes  estan  tapiçats 
ab  brots  de  murtra.  Atravessem  la  població  seguint  a  peu  cap  a 
l’iglesia  de  Santa  Agnès,  a  mitja  hora  escassa. 

El  camí  ha  sigut  cuidadosament  arreglat  y  la  murtra  que  1  en- 
catifa’ns  assenyala  per  ont  hem  de  passar. 

Aquesta  excursió  es  ben  interessant.  La  necròpolis  bisantina  y 
l’iglesia  catacumbaria  de  Santa  Agnès  valen  bé  la  pena  de  ser  visi 
tades.  Llàstima  que’l  temps  curteja  y  no  podem  detenir-nos-hi 
com  fóra’l  nostre  desitg. 

Pel  mateix  camí  retornem  a  Sant  Antoni,  y  allí  s’organisa  la 
dança  típica  del  país,  el  «ball  dels  pagesos»  o  «La  Curta»  y  «La 
Llarga»,  segons  l’anomenen  els  més  vells.  Se  forma  un  gran  cercle 


Clixé  de  Joan  Valls 

Sant  Antoni:  Músics  tocant  les  ballades 

y  van  compareixent  les  parelles  de  joves  habillades  ab  els  típics 
trajos  del  país. 

El  flaviol  y  el  tamborí  comencen  la  tocada  y  la  parella  més 
decidida  romp  la  dança.  Ella,  la  vista  baixa,  les  mans  caigudes 
sobre’l  davantal,  balla  ceremoniosament,  ab  cert  reculliment 
místic;  ell,  fent  repicar  dugués  castanyoles  enormes,  va  seguint-la, 
voltant-la,  rendint-li  acatament,  escometent-la  ab  salts  d’una  lleu¬ 
geresa  admirable;  y  darrera  aquesta  parella  en  ve  una  altra,  y  una 
altra  després,  y  el  ball  s’anima,  y  es  precís  repetir-lo  per  fer  callar 
els  nostres  aplaudiments. 

Ens  adverteixen  que  cal  retornar  a  la  ciutat,  y  tots  cerquem 
els  nostres  carruatges,  que,  per  evitar  confusions,  han  sigut  prèvia¬ 
ment  numerats. 

La  despedida  no  cal  dir  que  es  entusiasta,  més  encara  que  l’ar¬ 
ribada.  Les  poques  hores  que  hem  passat  ab  aquella  amable  gent 
han  servil  pera  establir  uns  llaços  del  més  pur  afecte  que  difícil¬ 
ment  poden  trencar-se.  Y  abandonem  Sant  Antoni  en  mitg  d’aplau¬ 
diments  y  d’aclamacions. 

El  retorn  a  Ibiça  s  fa  al  trot  escapat,  vertiginós,  lo  que  costa 
alguna  volcada,  afortunadament  sense  conseqüencies. 

L  altra  excursió,  1  organisada  per  la  Cambra  de  Comerç,  es  a 


Clixé  de  Ramon  Roig 


Sant  Antoni:  Ball  dels  Pagesos 

les  Salines,  y  es  porta  a  cap  a  bordo  del  vapor  «Salinas»,  de  la 
pròpia  Companyia. 

La  travessia  se  fa  feliçment  y  resulta  altament  pintoresca. 

Els  individuus  de  la  Cambra  de  Comerç  se  desviuen  per  com¬ 
plaure  als  expedicionaris.  Aquests  recorren  les  Salines  en  el  tren  a 
vapor  de  la  Companyia,  podent-se  fer  càrrec  de  l’importancia 
d’aquesta  indústria,  una  de  les  més  floreixents  de  l’illa. 

Abans  de  marxar  som  obsequiats  ab  un  esplèndit  lunch,  men- 
tres  una  orquesta  formada  per  noys  dels  que  treballen  a  les  matei¬ 
xes  Salines  contribueix  ab  ses  tocades  a  donar  major  alegria  a  tant 
agradable  reunió. 

Poc  abans  de  les  set  les  dugués  expedicions  se  reuneixen  al 

mateix  lloc  de  partida  per  tornar  a  bordo  del  «Balear»,  que  ab  la 
sirena’ns  prevé  que  es  arribada  l’hora  de  marxar. 

Tot  quant  diguem  per  donar  idea  de  la  despedida  resultarà 
descolorit  davant  de  la  realitat. 

Pugem  a  bordo  acompanyats  de  nombrosissimes  persones  ab 
qui  havem  fet  coneixença  y  l’Alcalde  dóna  lectura  d’un  telegrama 
del  Bisbe  de  Sion,  fill  d’Ibiça,  en  el  qual  li  prega  «saludi  als  excur¬ 
sionistes  que  honren  a  Ibiça  visitant-la»,  y  d’un  altre  de  l’alcalde 
senyor  Bastardas  agrahint  en  nom  de  Barcelona  la  coral  rebuda  que 
tot  Ibiça  ha  fet  a  l’expedició.  Apaibagats  els  aplaudiments  ab  que 
són  acullits  abdós  telegrames,  se  fa  un  gran  silenci  y  el  nostre  Presi¬ 
dent  pren  la  paraula  y,  commogut,  dóna  les  gràcies  al  poble  d’Ibiça, 
an  aquest  bocí  de  terra  catalana  noble  y  hospitalaria  que  tant  bella 
mostra’ns  ha  donat  dels  seus  enlairats  sentiments,  de  com  sab  esti¬ 
mar.  «Tots  els  expedicionaris  guardarem  etern  record  d’aquesta 
diada,  —  afegeix  en  Torras  eloqüentment.  —  Vosaltres  tingueu  la 
seguritat  de  que’ls  catalans  sempre’ns  considerarem  germans  vos¬ 
tres  y  de  que  com  a  tals  en  tota  ocasió  treballarem  pera  conseguir 
les  vostres  llegítimes  aspiracions».  L’aprovació  es  unànim;  tots 
aplaudim  les  paraules  del  nostre  President,  que  tant  fidelment  tra¬ 
dueixen  l’estat  del  nostre  esperit. 

Després  se  renoven  els  oferiments  entre  abraçades  y  estretes  de 
mà,  que  en  aquesta  ocasió  no  són  fórmules  de  cortesia,  sinó  mani¬ 
festació  sincera  del  nostre  afecte,  de  l’emoció  que  tots  sentim. 

El  «Balear»  retira  la  palanca,  solta  les  amarres  y  comença  a 
posar-se  en  moviment  en  mitg  d’una  ovació  delirant.  Del  «Catalu¬ 
nya»,  del  moll,  ocupat  en  tota  sa  extensió,  de  tots  els  punts  ont  se 
domina’l  port,  milers  de  mocadors  ens  donen  la  despedida.  Les 
aclamacions  se  repeteixen  y  les  sirenes  dels  altres  vapors  contesten 
a  la  del  «Balear». 

Nosaltres,  desde  la  coberta,  corresponem  an  aquella  entusiasta 
manifestació  fent  voleyar  els  nostres  mocadors,  victorejant  a  Ibiça. 
Adeussiau  y  a  reveure  ben  prest! 

Naveguem  ja  ab  rumbo  a  casa  nostra  y  en  els  semblants  de 
tots  els  excursionistes  s’hi  veu  retratada  la  satisfacció  més  completa. 
Totes  les  converses  recauen  sobre  l’èxit  ab  que  l’expedició  s’ha  rea- 
lisat,  les  mostres  d’estimació  ab  que  per  tot  arreu  se’ns  ha  rebut,  y 
potser  per  ser  l’impressió  més  recent,  potser  per  falses  preven¬ 
cions,  molts  parlen  de  l’acullida  que  havem  tingut  a  Ibiça  com 
d’una  revelació,  com  d’una  cosa  may  somniada. 

Y  es  que,  per  causes  que  no  volem  esbrinar,  hi  ha  hagut  un 

cert  interès  en  menyspreuar  a  Ibiça,  en  presentar-la  com  a  la  Cen- 
drosa  de  les  Illes,  com  a  terra  inculta,  de  baixos  sentiments  y  males 
passions.  Y  això  tots  havem  pogut  comprovar  no  esser  cert  y  que 
sota  l’aspecte  rústec  y  senzill  d’aquell  poble  hi  batega  un  cor  noble 
y  generós,  un  esperit  freturós  de  millora  y  de  progrés,  que  desitja 
rompre  l'isolament  en  que  se’l  té  y  fer-se  conèixer  y  ben  voler  de 
tothom. 

Aquesta  es  l’impressió  que  personalment  ens  emportem  d’Ibiça, 
que  no  es  filla  solament  de  la  gratitut  que  tots  sentim  per  les  mani¬ 
festacions  de  carinyo  que  havem  rebut  constantment,  sinó  d’un 
convenciment  adquirit  en  presencia  de  la  realitat,  parlant  ab  els 
seus  habitants,  escoltant  les  seves  queixes,  la  manca  de  ressò  que 
troben  les  seves  aspiracions,  vegent-se  reduits  en  son  isolament  en 
no  poder  comptar  més  que  ab  ses  pròpies  forces. 

El  dinar  transcorre  entre  l’animació  més  completa,  y  abans 
d’alçar-nos  de  taula  tots  els  expedicionaris  portem  un  ban  al  senyor 
Estarellas.  Tres  per  tres  acabant  per  dèu!  baten  les  nostres  mans,  y 
tres  hurra!  que  donem  a  peu  dret  coronen  aquesta  manifestació 
d’estima  al  nostre  capità. 

La  nit  es  esplèndida  y  convida  a  restar  a  coberta.  La  lluna, 
caminant  cap  al  seu  ple,  ompla  de  claror  les  tranquiles  aigües.  El 
«Balear»  va  fent  la  seva  marxa  lleuger,  segur,  deixant  una  blanca 
estela  de  lluissors  fosforecentes. 

Dia  10 

Ens  despertem  a  la  vista  del  continent.  La  costa  va  dibuixant- 
se  y  la  silueta  de  Montjuic  no  triga  en  descobrir-se. 

A  mesura  que  pugen  a  coberta  tots  els  excursionistes  van 
firmant  un  missatge  de  felicitació  y  agraiment  al  capità  del  «Ba¬ 
lear»,  D.  Jaume  Estarellas,  per  les  seves  atencions  ab  nosaltres  y  el 
seu  bon  zel  pera’l  major  èxit  de  l’expedició. 

A  la  vista  del  nostre  port  els  senyors  Galí,  Plaja,  Duran,  Pel- 
fort,  Galera  y  altres  tenen  paraules  d’elogi  pel  Centre,  pel  seu 
President,  que  tant  bé  ha  portat  la  veu  en  tots  els  actes,  y  pels  orga- 
nisadors  de  l’expedició.  Tots  desitgen  poder-ne  celebrar  altres  de 
semblants  ab  el  mateix  èxit  y  bon  ordre  d’aquesta. 

En  Torras,  en  nom  del  Centre,  dóna  mercès  a  tots  y  en  parti¬ 
cular  a  les  comissions  municipal  y  provincial,  que  tant  han  contri- 
buit  al  triomf  de  l’expedició. 

El  resultat  d’aquesta  deixa  obligat  al  Centre  a  organisar-ne  una 

altra  l’any  que  ve.  Que  tots  poguem  tornar  a  reunir-nos  pera  por¬ 
tar-la  a  terme  ab  la  mateixa  armonia  y  companyerisme  que  ha 
regnat  en  la  present. 

Y  arribem  a  Barcelona.  A  dos  quarts  de  dèu  posem  peu  a  terra. 

josep  GALBANY  y  PARLADÉ 


IMATGES  Y  CAPELLES  DE  VEHINAT' 

Carrer  d’en  Mónach.  —  En  el  frontis  de  la  casa  que  està  senya¬ 
lada  ab  el  núm.  17,  a  l’alçada  del  primer  pis,  hi  ha  una  capelleta 
enfondida  a  la  paret  que  cobeja,  resguardada  per  una  vidriera, 
una  imatge  de  Jesús  infant.  Abans,  a  més  de  cremar-hi  cada  dia 
el  llantió,  per  les  festes  y  vuitada  de  Nadal  s’hi  feya  lluminària. 
La  casa,  encara  que  restaurada  de  pocs  anys,  no  ha  perdut  son 
aspecte  de  les  de  l’últim  terç  del  sigle  XVIII.  Pertany  la  tal  finca 
a  l’Hospital  de  Santa  Creu. 

Carrer  de  l'Argenter.  —  En  la  casa  del  núm.  12,  a  l’alçaria  del 
primer  pis,  en  una  capelleta  tancada  per  dues  mitges  vidrieres,  s‘hi 
guarda  l’imatge  de  Sant  Llorenç  martre. 

Un  fanalet  d’artístiques  pretensions  indica  que  alguna  que 
altra  vegada  se  li  fa  llum  en  aquella  altura  durant  l’any.  Y  es  clar 
que,  essent  aixís,  quan  arriba  la  seva  diada  no  se’l  deixa  a  les 
fosques,  sinó  que  d’una  manera  o  altra  se  l’obsequia  ab  major  i  llu  - 
minació.  Y  si’l  vehinat  està  de  bon  humor,  relativament  en  aquests 
temps  en  que’s  fa  un  xic  difícil  l’estar-ho  tothom,  aleshores  se 
baixa’l  sant  al  carrer,  se  li  guarneix  un  altar  de  la  manera  que 
acostuma  fer-ho  ’l  poble,  ab  força  flors,  ab  molts  llums  y  poca  ar¬ 
quitectura,  per  no  dir  gens.  S’adorna’i  carrer  ab  enginys  y  combi¬ 
nacions  de  paper  retallat,  y,  que  se  sàpiga,  ningú  li  resa  al  sant 
del  barri  cap  oració:  són  especialment  més  els  que  en  honor  seu 
dancen  alguns  balls,  mal  sia  sinó  al  sò  d’un  piano  de  maneta. 

Sens  dubte  que’l  sant  s’ho  pren  a  les  bones  el  que  aquells 
pacífics  habitants  del  carrer  de  l’Argenter  li  dediquin  resos  en 
forma  de  giravoltes.  Y  no  pot  ser  res  més,  puix  els  sants  són  agrahits 
y  bé  ha  d’estimar  Sant  Llorenç  la  bona  voluntat  ab  que  ha  sigut 
respectada  sa  imatge. 


1)  Vegin-se  ’ls  números  149,  i5o,  02  y  153  del  nostre  Butlletí. 

Perquè  la  veritat  es  que  un  dia  fou  trobada  en  el  fons  del  pou 
de  la  casa  del  núm.  12  y  els  seus  estadants  la  reberen  ab  gust,  y 
ab  la  bona  disposició  del  propietari  fou  colocada  en  el  frontis  de 
la  mateixa  finca.  Com  anà  a  parar  en  aquell  pou  l’imatge?  Les 
versions  que  s’expliquen,  si  l’una  es  absurda,  encara  ho  es  més 
l’altra.  No  s’ha  pogut  precisar  l’època  de  la  troballa;  però  per  l’as¬ 
pecte  de  la  figura  no  ha  de  fer  gaires  cents  anys. 

Tapineria.  — Sobre’l  portal  de  l’antic  carreró  sense  sortida  no¬ 
menat  den  Polinyà,  davant  per  davant  de  lo  que  fou  celler  de  la 
vella  casa  de  l’Almoina,  entre  dues  finestretes  ab  reixa  hi  ha  un 
ninxo  que  durant  l’any,  tancada  ab  una  vidriera  y  reixat  de  fil-ferre, 
guarda  una  imatge  del  gloriós  martre  Sant  Llorenç.  Com  sia  que 
la  tal  figura  consisteix  en  un  bust  solament,  tant  podria  representar 
aquest  sant  com  qualsevol  altre  dels  qui  foren  diaques. 

Sapigut  es  que  entre ’ls  barcelonins,  al  fer  referencia  d’una 
persona  que  està  faltada  de  seny  o  que  obra  com  a  tal,  es  general 
formular-ne  concepte  adequat  dient:  «N’hi  falta  un  troç  com  al 
Sant  Llorenç  de  la  Tapineria».  Y  per  aquest  motiu  pot  assegurar-se 
que  entre  totes  les  imatges  relligioses  que  hi  ha  en  els  carrers  y 
places  de  Barcelona,  la  de  referencia  es  la  més  coneguda  y  popular 
que  tenim  en  aquesta  ciutat. 

Per  burlar  se  de  la  Barcelona  vella  l’almanac  que  ab  el  títol  de 
Lo  Xanguet  se  publicà  en  1 865 ,  entre ’ls  ninots  que  ilustraven 
aquelles  planes  abundoses  de  bon  humor  hi  havia  un  que  recorda¬ 
va  la  capelleta  de  referencia  ab  uns  versos  que  començaven  aixís: 


Per  sabè’l  bo  que  hi  havia 
aquí  en  arts  y  monuments, 
mireuvos  lo  Sant  Llorenç 
que  hi  ha  en  la  Tapineria. 

Però  per  aquests  versos  no  s’ha  de  creure  que  sia  molt  antiga 
l’imatge  ni  la  capelleta.  Per  lo  tant,  no  s’ha  de  pensar  que  data  de 
molts  cents  anys  lo  ser  aquell  sant  el  patró  celestial  del  vehinat. 

Tant  més  en  quant  s’ha  de  recordar  que  qui  exercia  aquest 
patrocini  celestial  era  desde  prop  de  tres  centúries  enrera  la  Mare 
de  Déu  sots  l’advocació  del  Coll.  Per  la  devoció  que  li  tenien  els 
vehins  de  la  Tapineria,  cada  any,  per  la  diada  de  Sant  Pere,  visitaven 
son  santuari  que  encara  està  subsistent  en  la  vessant  del  Coll  de 
Cerola  en  la  part  hont  està  establerta  la  barriada  de  Vallcarca. 

Aquell  dia  ’l  carrer  que’ns  ocupa  quedava  ben  solitari,  puix  tots  els 
seus  estadants,  que’ls  era  possible,  cap  aquella  ermita  marxaven 
animats  per  la  bona  armonia  que  entre  ells  dominava.  Durant 
l’any  aquells  vehins  satisfeyen  sa  devoció  a  la  Verge  en  una  imatge 
que  tenien  dipositada  en  una  capelleta  que  li  havien  construit 
entre  ’ls  carrers  de  la  muralla  del  primer  circuit  de  l’arx  romà  de  la 
colonia  Barcino  Julia  Faventia  Pia.  Aquell  mur  antiquíssim  des¬ 
aparegué  pera  poder  aixecar  en  son  solar  aquella  renglera  de  cases 
modernes,  totes  edificades  per  allà  l’any  1845,  nomenades  encara 
pels  barcelonins  vells  cases  de  l’Inquisició ,  en  recordança  de  que 
tota  aquella  bandada  de  carrer  pujant  fins  al  que  ara  porta’l  nom 
de  Comtes  de  Barcelona,  era  la  part  de  palau  reyal  en  que,  cedit 
pels  Reys  Catòlics  als  inquisidors,  aquests  hi  tenien  establert  l’odiat 
Tribunal  de  la  Fè. 

Ab  motiu  d’enderrocar-se  aquella  paret  de  pedra  que’l  temps 
havia  ennegrit,  l’imatge  de  la  Mare  de  Déu  del  Coll  fou  trasladada 
a  l’iglesia  de  Nostra  Senyora  de  l’Esperança,  celebrant-li  una  so¬ 
lemne  funció  relligiosa  que  bé  pot  dir-se  que  fou  la  despedida  ab 
que  l’obsequiaren  sos  antics  devots.  Allí  continua  completament 
olvidada  en  l’altar  de  Sant  Joseph,  sense  culte  y  sense  que  apenes 
hi  hagi  qui  li  resi  una  Salve. 

Per  aquest  camí  vingué  a  parar  Sant  Llorenç  a  ser  el  sant  del 
carrer  de  la  Tapineria.  En  aquell  vehinat  havia  comparegut  quan  a 
les  darreries  del  sigle  XVIII  sobre  l’entrada  del  carreró  den  Polinyà 
s’hi  aixecà  la  casa  encara  subsistent.  La  devoció  del  propietari  en¬ 
vers  aquell  insigne  diaca  esforçat  martre  confessor  de  la  fè  cristia¬ 
na  colocà  en  aquella  raquítica  capelleta  sa  imatge.  Allí  la  trobaren 
els  francesos,  fent-ne  befes  y  escarnis.  Recullida  per  un  piedós  vehí, 
restà  retirada  de  l’expectació  publica’l  temps  de  la  dominació 
napoleònica  y  del  despreocupat  constitucionalisme.  Retornada, 
per  fi,  a  son  siti,  una  nit  tres  estudiants  de  medecina  van  divertir-se 
ab  ella  fent  un  cambi  d’imatges,  trasladant-la  a  la  capelleta  d’un 
altre  carrer,  y  la  d’aquest,  qual  nom  no’s  recorda,  a  la  de  la  Tapi¬ 
neria.  Passada  la  broma,  ab  el  retorn  mutual  dels  respectius  sants 
que  efectuaren  els  vehins  dels  dos  carrers,  Sant  Llorenç  continua 
sent  l’únic  patró  de  l’antic  carrer  que  va  rebre ’l  nom  que  du 
d’aquells  artesans  que  constituiren  la  primera  entitat  gremial  de 
que’s  té  noticia  haver-se  establert  a  Barcelona;  y  si  algun  devot 
del  barri  fervorós  ha  acudit  a  Sant  Llorenç  fixant-se  en  la  popular 
imatge,  les  presentalles  que  en  diferentes  ocasions  han  decorat 
l’humil  capelleta  han  provat  que  aquell  bust  era  també  trasmissor 

de  les  comunicacions  de  bon  afecte  entre  :ls  homes  de  la  terra  y  el 
sant  que  viu  en  la  glòria  perdurable. 

Degut  a  la  pietat  d’un  vehí,  cada  any,  a  l’esdevenir-se  la  diada 
del  io  d’Agost,  festa  del  sant,  no  falten  en  la  capelleta  poms  de 
flors,  abundant-hi  les  dalies  de  variats  colors,  que  ressalten  entre  la 
verdor  de  l’aromàtica  aufàbrega.  També  es  illuminada  ab  alguns 
ciris.  Y  si  l’avinensa  dels  vehins  arriba  a  fer-se  manifesta,  l’adorno 
es  més  sumptuós,  els  llums  més  abundants  y  el  vehinat  dona  fè  de 
vida  ab  aquella  comunicació  de  sentiments  unànims  que  recorda 
aquella  unió  dels  ciutadans  contra  la  que  conspiraven  primerament 
Carles  III  y  després  els  lliberals  de  l’any  1820,  privant  aquell  les 
festes  de  vehinat  y  aquests,  encara  més  radicals,  que  desaparegues¬ 
sin  les  capelles  dels  carrers,  que  eren  el  fonament  d’aquells  dies  en 
que  tots  els  vehins  se  manifestaven  units,  y  aquesta  unió  era  eficaç¬ 
ment  trascendentalíssima  pera  quan  s’esdevenien  èpoques  de  gran 
crisis,  y  era  la  principal  enemiga  de  la  política  que  tant  aquell  rey 
com  aquells  defensors  del  poble  pensaven  desenrotllar  fonamentada 
en  el  principi  maquiavèlic  de  «divideix  y  venceras». 

Y  tant  si  ’s  fa  festa  grossa  com  no,  quan  ve  la  diada  de  l’ilustre 
fill  d’Osca  pot  assegurar-se  que  no  hi  ha  en  el  barri  qui  no  s’alegri 
y  d’una  manera  o  altra  no  diga,  com  diu  la  tornada  dels  goigs: 

Puix  tota  la  cristiandat 
vos  invoca  en  aquest  dia, 
guardau  la  Tapineria, 

Sant  Llorenç  nostre  advocat. 

Carrer  de  la  Canuda.  — En  la  faixada  lateral  de  l’iglesia  que  gene¬ 
ralment  nomenen  els  barcelonins  de  Santa  Teresa,  a  una  alçaria 
més  que  regular,  s’hi  veu  enfondida  en  la  paret  una  capella  aixo¬ 
plugada  per  una  teuladeta  de  dues  vessants  y  constantment  tapada 
per  una  vidriera  y  filat,  que  guarda  en  son  interior  una  imatge  de  la 
Puríssima  Concepció.  En  dues  èpoques  de  l’any  abans  acostumava 
veure-s  guarnida  de  flors  y  de  lluminària:  per  la  vuitada  de  la  testa 
en  que  se  celebra  aquell  Misteri  de  la  puritat  sens  màcula  de  Maria 
en  el  principi  de  son  ser  natural,  y  el  dimecres  de  la  vuitada  del 
Corpus  ab  motiu  de  passar  per  allí  les  processons  de  1  indicada 
iglesia,  que  se  celebrava  en  aquella  diada  després  de  1  Ofici,  y  la  de! 
Pi,  que  sortia  a  les  sis  de  la  tarda  de  1  endemà  dijous,  capvuitada. 
Ara  ja  fa  temps  que  ha  desaparegut  la  petita  graderia  que  estava 
colocada  als  peus  de  l’imatge  marianay  el  petit  fan  ai  et  que  i  esguar¬ 
dava’l  gresol  que  li  feya  llum  de  nit  y  de  dia. 

Lo  que’s  conserva  encara  es  la  pintura  al  íresc,  de  no  massa 
valor  artístic,  figurant  uns  cortinatges,  y  per  quan  s’ha  de  fer  llum 
a  la  Mare  de  Déu  hi  ha  colocada  al  voltant  de  la  ja  mentada  vidrie¬ 
ra  una  canyeria  que  ab  gas  alimenta  una  pila  de  llumets. 

Quin  motiu  fou  el  que  donà  origen  an  aquesta  capelleta? 
Aquesta  es  l’historia. 

Quaranta  vuit  anys  després  que  la  seràfica  M.  Santa  Teresa  de 
Jesús  havia  establert  la  reforma  carmelitana,  fundant  el  primer 
convent  de  monges  de  Sant  Joseph  d’Àvila,  als  14  de  Juny  del  i588 
arribaven  a  Barcelona  sis  monges  ab  la  seva  priora.  Procedien  de  la 
capital  de  Navarra  y  era  son  propòsit  l'establir-se  en  nostra  ciutat. 
Recullides  de  moment  en  la  casa  del  noble  cavaller  D.  Guillem  de 
Sant  Climent,  que  estava  situada  en  el  carrer  dels  Mercaders,  aviat 
trobaren  un  decidit  protector  en  el  no  menys  distingit  senyor 
D.  Francesc  de  Granollachs,  qui  generosament  feu  edificar  per 
aquelles  rell igioses  un  convent  en  el  citat  carrer  de  la  Canuda. 

Y  com  sia  que  la  primera  protectora  que  tingué  la  comunitat 
aquella  se  nomenà  Sor  Estefania  de  la  Concepció,  la  nova  casa 
fou  posada  baix  l’advocació  de  la  Concepció  Immaculada.  Per  això 
en  el  cap  de  l’altar  major  y  en  la  capelleta  del  carrer  s’hi  colocà 
l’imatge  de  la  Puríssima  Verge,  ostentant  en  altre  temps  el  simbòlic 
llimó,  que  avuy  no  sosté  en  ses  mans  per  haver  decrets  pontificis 
ordenat  que  deixés  el  poble  fidel  de  presentar  les  figures  de  Maria 
Immaculada  ab  tal  alegòric  atribut. 

Y,  aixís,  la  capelleta  humil  de  la  Puríssima  Concepció  del  carrer 
de  la  Canuda,  si  poc  interessa  a  l’artista  y  a  l’arqueòlec,  interessa 
al  patriota  que  estima  les  glòries  de  la  terra,  puix  li  recorda  an 
aquella  filla  dels  nobles  senyors  D.  Pere  de  Rocaberti  y  de  Mont¬ 
cada,  de  la  casa  dels  ilustres  Comtes  de  Peralada  y  de  D.a  Ana  de 
Gualbes,  nascuda  a  Massanet,  població  de  la  provincià  de  Girona, 
en  l’any  1530,  que  als  cinquanta  vuit  de  la  seva  edat  fou  la  que, 
donant  sos  béns  an  aquelles  set  monges  vingudes  de  Pamplona 
perquè  tinguessin  ab  que  sostenir-se,  y  professant  als  i5  de  Juny 
del  1 588  la  regla  del  Carme  descalç,  no  sols  fou  la  primera  monja 
catalana  d’aquell  institut,  sinó  la  fundadora  del  primer  convent  del 
mateix  ordre  que  s’ha  establert  en  els  antics  dominis  de  la  Corona 
d’Aiagó;  reviu  en  la  memoria’l  recort  d’aquella  devota  de  la  creen- 
cia  en  el  Misteri  de  la  Concepció  sens  màcula  de  pecat  original, 
tant  defensat  pels  catalans,  baix  qual  patrocini  posà  sa  vocació  rei  1  i- 
giosa  y  aquella  casa  conventual  que  per  son  desprendiment  pogué 
instalar-se;  y  vint  anys  després  d’una  vida  exemplaríssima  morí  en 

la  pau  del  Senyor  als  13  de  Janer  del  1608,  en  opinió  d’haver 
conseguit  la  glòria  eterna. 

RAMON  N.  COMAS 


BIBLIOGRAFIA 

Any  1308 

En  els  darrers  números  d’enguany  ens  proposem  publicar  unes  lleuge¬ 
res  notes  bibliogràfiques  de  les  principals  obres  que  han  vingut  a  augmentar 
la  nostra  Biblioteca  per  donació  dels  seus  autors,  y  que  havent  sigut  publi¬ 
cades  recentment,  tenen  més  o  menys  relació  ab  l’excursionisme  tal  com 
l’entén  y  el  ve  practicant  el  Centre  Excursionista  de  Catalunya. 

No  es,  doncs,  un  Resum  bibliogràfic  d’aquest  any  lo  que  anem  a  fer, 
sinó  sols  una  anotació  ràpida  y  lleugerament  comentada  de  les  principals 
publicacions  aparegudes  aquest  any  y  que  nostres  consocis  podran  trobar 
a  la  biblioteca  del  Centre  mercès  a  la  generositat  dels  seus  autors. 

Société  Française  d’Archéologie  :  Congrés  Archóologique  de  Fran- 

ce.  —  Caen,  Imp.  H.  Delesques,  1907. 

Es  un  interessantíssim  volum  en  8.u  de  més  de  700  planes  y  prop  de 
200  gravats,  en  el  qual  hi  van  ressenyades  les  sessions  del  LXXI11  Congrés 
de  la  «Société  Française  d’Archéologie»,  tingut  l’any  1906  a  Carcassona  y 
Perpinyà. 

Precedeix  a  les  ressenyes  de  les  sessions  y  a  la  publicació  de  les  Memò¬ 
ries  presentades  una  indicació  sobre  l’objecte  d’aquella  important  associa¬ 
ció  y  individuus  que  la  composen,  y  una  Guia  Arqueològica  de  les  pobla¬ 
cions  y  llocs  en  que  se  celebrà  dit  Congrés  o  que  foren  visitats  ab  motiu 
del  mateix.  Allí  ’s  troba  ressenyat  tot  quant  de  més  notable  guarda  la  ciutat 
de  Carcassona.  ab  sa  coneguda  Cité,  ses  iglesies  y  museu;  com  també  lo 
que  serven  del  passat  les  vehines  poblacions  y  monuments  de  Cannes, 
Rieux,  Saint-Hilaire  y  Fontfroide;  els  notables  vestigis  romans  y  d’èpo¬ 
ques  posteriors  de  Narbona,  ab  son  Museu  Lamourguier,  sa  vistosa  catedral 
y  demés  monuments  remarcables  que  enclou  aquella  ciutat;  y  respecte  al 
Rosselló  hi  trobem  de  desde  sa  capital  Perpinyà,  ab  sa  catedral,  iglesies, 
Llotja,  Castillet  y  velles  cases  senyorials,  fins  a  les  vehines  comarques  del 
Conflent  y  Vallespir,  ab  les  viles,  llocs  y  monuments  d’Arles,  Ceret,  Elna, 
Prada,  Vilafranca,  Sant  Miquel  de  Cuxà,  Cornellà  y  Sant  Martí  de  Canigó. 

Les  Memòries  publicades  arriben  al  número  de  27,  y  entre  elles  podem 
citar  especialment;  Les  cavernes  y  els  monuments  megalítics  del  Rosselló, 
per  Donnezan;  La  via  romana  del  Rosselló,  per  J.  Freixe;  Adicions  a  la 
numismàtica  del  Rosselló,  per  J.  Massot,  L.  Durand  y  J.  Puig;  Nota  sobre 
l’iglesia  de  Serrabona,  per  J.  A.  Brutails;  La  Verge  de  Les  Escaldes,  per 
P.  Perdrizet;  Alguns  noms  de  fundidors  de  campanes  rossellonesos,  per  B. 

Palustre;  y  Les  influencies  lombardes  a  Catalunya ,  per  J.  Puigy  Cadafalch, 
que  assistí  al  Congrés  en  representació  del  Centre  Excursionista,  entre 
moltes  altres  referentes  a  la  regió  del  Aude  y  a  diveròos  monuments  de 
Narbona  y  Carcassona. 

En  conjunt  y  en  sos  detalls  aquest  Butlletí  monumental  de  la  LXXI11 
reunió  de  la  «Société  Française  d’Archéologie»  es  una  publicació  impor- 
tantíssima  que  ve  a  augmentar  y  avalorar  la  notable  colecció  dels  que  ja 
porta  publicats  l’esmentada  entitat. 

Lucien  Briet:  Le  Bassin  supérieur  du  Rio  Vero.  —  Chàteau-Thierry, 

Imprimerie  Moderne,  1908. 

Es  una  monografia  ben  interessant  d’aquella  pintoresca  regió  aragone¬ 
sa  que’s  veu  descrita  minuciosament  en  les  91  pàgines  que  la  composen  y 
que  van  acompanyades  de  14  reproduccions  fotogràfiques  y  diversos  plans 
y  esquemes  d’aquell  país. 

El  seu  autor,  el  conegut  excursionista  y  expert  secretari  de  la  «Société 
de  Spéléologie»  M.  Lucien  Briet,  ens  ressenya,  en  la  forma  agradosa  y 
escayenta  a  que  ja’ns  té  habituats,  la  seva  visita,  feta  l’any  1906,  an  aquelles 
regions  montanyenques  del  Alt  Aragó,  endinzant-se  pels  famosos  engorjats 
del  Rio  Vero,  resseguint  l’itinerari  de  desde  Boltana  cap  a  Morcat,  Sarsa  de 
Surta,  Betorz,  Lecina  y  Alquézar,  y  visitant  totes  aquelles  barrancades  que 
formen  el  riu  Vero  y  les  torrenteres  afluents  de  desde  son  insignificant 
origen  a  Puimorcate. 

Aquest  treball  de  M.  Briet  es  ben  notable  y  digne  d’esser  conegut  per 
tots  els  que  vulguen  visitar  o  tractar  aquella  extensa  comarcada.  En  ell  lo 
mateix  s’estudia  y  descriuen  les  belleses  naturals  de  les  serres  de  Surta  y 
Crapamote  y  dels  penyalars  de  les  gorges  de  Lecina  y  Las  Clusas,  que  l’as¬ 
pecte  general  de  les  poblacions  seguides,  ab  el  notable  Castell  de  Alquézar 
y  demés  monuments  remarcables,  que  les  costums  y  tiacte  dels  senzills 
habitants  d’aquelles  encontrades. 

Per  tot  això  es  de  recomanar  la  lectura  d’aquesta  obreta,  mentres 
esperem  l’aparició  dels  altres  treballs  que’ns  té  anunciats  el  seu  autor. 

Alfons  Meii.lon:  Esquisse  Toponymique  sur  la  Vallée  de  Caute- 

rets. — Cauterets,  Librairie  Cazaux,  1908. 

N’Alfons  Meillon,  el  discret  president  de  la  Secció  de  Toponímia  de  la 
Federació  Pireneísta,  ens  ha  ofert  altra  notable  obra  com  a  fruit  dels  seus 
constants  treballs  que  ha  aplegat  en  sa  darrera  obra  que’ns  ocupa. 

En  la  primera  part  de  la  mateixa  comença  per  un  breu  examen  y  ati- 
nades  consideracions  sobre ’ls  mapes  y  llibres  publicats  y  sobre  la  llengua 
y  ortografia  usada  en  el  país,  passant  després  a  estudiar  els  noms  regionals 
de  Pireneus,  Bigorre,  Lavedan  y  Rivière  de  Saint-Savin,  en  quals  regions 
se  troba  enclavada  l’hermosa  vall  de  Cauterets,  constituint  un  acabat  estudi 
d’investigació  històrica  y  etimològica  digne  de  tot  encomi. 

En  la  part  més  important  de  sa  obra,  destinada  a  l’estudi  y  determina- 

ció  dels  noms  de  llocs  de  la  vall  de  Cauierets,  comença  M.  Meillon  per 
unes  lleugeres  indicacions  fonètiques  y  entra  tot  seguit  en  l’estudi  de  la 
toponímia  d’aquella  encontrada. 

La  tasca  portada  a  cap  per  M.  Meillon  es  ben  meritòria;  potser  la  seva 
obra,  com  ell  mateix  diu,  no  es  una  obra  perfeta  ni  acabada,  però  sí  que 
es  una  fita  ben  remarcable  que  hauran  de  tenir  ben  present  tots  els  que 
vulguen  contribuir  al  restabliment  de  la  vera  toponímia  pirenenca,  avuy 
objecte  de  molts  estudis  y  discussions,  ben  necessaris  pera  acabar  ab  l’actual 
estat  dQ,confusió  que  regna  sobre’l  particular. 

Francisco  Monsalvatje  y  Fossas:  Colección  Diplomàtica  del  Con- 
dado  de  Besalú.  —  Olot,  Imp.  Joan  Bonet,  1908. 

L’infadigable  historiaire  senyor  Monsalvatje ’ns  ha  ofert  enguany  dos 
nous  volums  de  ses  Noticias  Históricas,  que  en  nombre  de  setze  toms  han 
anat  venint  constantment  a  enriquir  la  nostra  biblioteca. 

El  volum  que’ns  ocupa  es  el  quart  referent  a  la  Colecció  Diplomàtica 
del  Comtat  de  Besalú,  el  que  no  desmereix  pas  per  sa  importància  dels 
publicats  anteriorment.  No  hi  ha  dubte  de  que’ls  treballs  del  senyor  Mon 
salvatje  són  una  base  fonamental  per  tot  estudi  històric  que  vulga  empen- 
dre-s  sobre  aquella  interessant  comarca;  són  un  arreplec  de  datos  sobre 
investigació  històrica,  un  recull  de  documents  autèntics  dels  que  no  pot 
prescindir-se  a  l’estudiar  avuy  aquelles  encontrades  objecte  del  carinyo  y 
del  constant  treball  de  nostre  erudit  historiaire. 

Francisco  Monsalvatje  y  Fossas:  Nomenclàtor  histórico  de  las 
iglesias,  santuarios  y  capillas  de  la  província  y  obispado 
de  Gerona. — Olot,  Imp.  Suc.  de  Joan  Bonet,  1908. 

Es  el  darrer  volum  publicat  pel  senyor  Monsalvatje  de  sa  ja  nombrosa 
colecció.  En  aquesta  nova  obra,  que’s  compondrà  de  diversos  volums,  se 
venen  inventariant  totes  les  iglesies  parroquials  y  sufragànies,  santuaris, 
ermites  y  capelles  existents  en  el  bisbat  y  actual  provincià  de  Gerona, 
seguint  un  ordre  alfabètic  dins  la  classificació  dels  sants  baix  qual  advoca¬ 
ció  han  sigut  erigides,  constituint  un  notable  apèndix  o  complement  de  sa 
anterior  obra  Los  Monasíerios  de  la  Diòcesis  gerundense.  Acompanyen 
aquest  volum  una  serie  de  làmines  reproduint  diverses  imatges,  retaules  y 
monuments  descrits  o  anotats  en  aquesta  interessant  obra,  per  qual  publi¬ 
cació ’ns  cal  felicitar  al  seu  autor,  sentint  que'l  seu  exemple  no  sia  imitat 
per  altres  publicistes  que  igualment  podrien  fer  obra  semblant  y  meritòria 
per  altres  regions  y  comarques  de  nostra  terra. 

Isidre  Torres  y  Oriol:  Barcelona  històrica  antigua  y  moderna. 
—  Barcelona,  1908. 

Constitueix  aquesta  obra  una  guia  de  nostra  ciutat,  publicada  pel 
nostre  consoci  D.  Isidre  Torres  y  Oriol,  gran  coneixedor  y  aimant  de  la 
mateixa. 

L’obra  consta  de  tres  parts:  en  la  primera ’s  fa  un  resum  històric  de 
Barcelona,  estudiant  ses  vicissituts,  fets  més  remarcables  y  situació  topo¬ 
gràfica,  seguint  després  la  ressenya  de  nostra  capital  feta  en  conjunt.  La 
segona  part  la  constitueix  una  serie  de  quatre  excursions  o  jornades  pera 
visitar  tots  els  llocs  y  monuments  més  notables  de  Barcelona,  dels  que’n 
fa  lleugera  ressenya  o  descripció,  igualment  que  dels  seus  encontorns  y 
rodalies.  Finalment,  després  d’un  indicador  dels  serveis,  oficines  y  establi¬ 
ments  públics  més  importants,  acaba  ab  un  Nomenclàtor  de  tots  els  carrers 
y  places  de  la  nostra  ciutat. 

Es  una  obra  d’utilitat  pràctica  ben  remarcable,  encara  que  la  seva  pre¬ 
sentació  deixa  molt  que  desitjar. 

Norbert  Font  y  Sagijé,  pbre. :  Historia  de  les  Ciencies  Naturals 
a  Catalunya.  —  Barcelona,  Imp.  «La  Hormiga  de  Oro»,  1908. 

Nostre  amic  y  actiu  consoci  Mossèn  Norbert  Font  y  Sagué  ha  publicat 
darrerament  una  nova  obra  examinant  a  grans  gambades  l’historia  de  les 
Ciencies  Naturals  a  Catalunya  desde  ’l  sigle  IX  al  XVIII,  formant  una  vis¬ 
tosa  garba  d’anotacions  sobre’l  moviment  y  importància  que  en  aquestes 
èpoques  tingueren  en  nostra  terra  les  ciencies  naturals,  branca  —  com  diu 
el  mateix  autor  —  la  més  colossal  del  moviment  científic  català,  per  ser  les 
que  més  lliguen  ab  el  caràcter  pràctic  y  utilitari  del  nostre  poble 

Divideix,  Mossèn  Font,  aquesta  obra,  en  dotze  capítols,  dedicats  con¬ 
secutivament  a  l’Astrologia,  Cartografia,  Medicina,  Epidemiologia,  Me- 
nescalia,  Ensenyança,  Alquímia,  Química,  Farmacia,  Historia  Natural, 
Agricultura  y  Botànica,  seguits  d’altre  dedicat  especialment  a  la  Zoologia  y 
la  Geologia,  y  d’un  Índex  alfabètic  dels  autors  catalans  que  s’han  dedicat 
més  assíduament  al  conreu  de  les  ciencies  naturals. 

Dita  obra  fou  premiada  en  el  Concurs  celebrat  l’any  1905  per  la  «So 
ciedad  Econòmica  de  Amigos  del  País»  de  Barcelona,  y  es  una  bona  guia 
o  resum  de  tot  lo  que  s’ha  estudiat  a  Catalunya  respecte  les  principals 
Ciencies  Naturals  conreuades  en  nostra  patria;  essent  ben  oportuna  l’apa¬ 
rició  de  l’obra  de  Mossèn  Font,  per  quant  avuy  dia’s  veu  un  ressorgiment 
de  nostres  aficions  científiques  y  es,  per  lo  tant,  molt  convenient  dirigir 
enrera  nostres  mirades  per  veure’l  camí  seguit  y  les  tasques  realisades, 
abans  d’empendre  novament  la  caminada  vers  les  regions  de  les  investiga¬ 
cions  científiques  que  venen  accentuant-se  a  nostra  terra  en  tots  els  camps 
y  aspectes  de  nostra  activitat  intelectual.  Obres  com  les  de  Mossèn  Font 
són  bona  preparació  per  tasques  de  més  empresa  que  es  necessari  realisar 
a  Catalunya. 


R. 

REVISTA  ÜE  REVISTES 

Butlletí  del  Centre  Excursionista  de  la  Comarca  de  Bages,  núm.  24, 
Novembre  de  1908. 

Publica  una  ressenya  per  en  Narcís  Martrus  d’una  Visita  a  les  Coves  de 
Collbató  y  passejada  al  voltant  de  Montserrat ;  la  continuació  de  Gacetilles 
curioses,  recullides  per  en  Joaquim  Sarret,  y  les  seccions  de  Cançonística 
popular  y  Paremiologia  comarcana,  que  cada  dia  esdevenen  més  inte¬ 
ressants. 

Estudis  Universitaris  Catalans,  Maig-Juny  de  1908. 

Havem  rebut  aquesta  important  publicació,  que,  a  més  de  les  seves 
acostumades  seccions,  conté  un  treball-ressenya  d’El  pruner  Congrés  d’his¬ 
toria  de  la  Corona  d’ Aragó,  degut  a  l'experta  ploma  d’en  Lluís  B.  Nadal; 
y  altre  de  M.  Marcel  Chevalier  sobre  L’era  quaternaria,  estudi  d’aquest 
període  geològic  ab  especial  referencia  als  Pireneus  andorrans. 

Boletín  de  la  Sociedad  Castellana  de  Excursiones,  Setembre  1908. 

Publica’l  començament  de  la  crònica  d’una  Excursión  à  Zarago\a, 
Alhama  de  Aragón  y  Monasterio  de  Piedra,  per  J.  Agapito  y  Revilla,  acom¬ 
panyada  de  diversos  gravats  y  una  làmina  solta;  la  continuació  de  Los  cal- 
derones  y  el  monasterio  de  Nuestra  Sehora  de  Portaceli,  de  J.  Martí  y 
Monsó;  y  les  demés  seccions  de  costum. 

Boletín  de  la  Real  Acadèmia  de  la  Historia,  Octubre  1908. 

Conté,  entre  altres  diversos  treballs,  dos  informes  de  F.  Fita,  un  sobre 
Dos  inscripciones  cristianas  de  Ampurias,  y  altre  sobre  les  Inscripciones 
romanas  y  visigóticas  de  Tarifa,  Ronda  y  Morón  de  la  Frontera.  Publica, 
ademés,  un  treball  sobre  la  Real  Maestran\a  de  Caballería  de  Zarago\a,y 
altre  sobre  Una  partida  de  motiedas  àrabes,  pel  Marquès  de  Monsalud  y 
Amoni  Vives  respectivament. 

Boletín  de  la  Sociedad  Espanola  de  Excursiones,  III  trimestre  1908. 

Publica ’ls  següents  interessants  treballs:  Excavaciones  de  Numancia, 
per  N.  N.;  La  Basílica  del  Salvador  de  Oviedo,  per  Fortunato  de  Selgas; 
A ionumentos  artísticos  de  Vi^caya,  pel  P.  Vazquez;  El  Monasterio  de 
Aguilar  de  Campóo,  per  V.  Lampérez  y  Romea;  y  Escultura  en  Madrid, 
per  Enric  Serrano  Fatigati,  ab  una  vintena  de  fototipies  y  diversos  gravats 
intercalats  en  el  text. 

Touring,  Octubre  1908. 

Aquesta  important  revista  del  Touring  Club  Italià  publica  en  aquest 
número  un  tFeball  d’en  Botarelli  sobre  L’Umbria;  un  article  de  Silio  Car- 

pari  sobre  El  turisme  imaginari ;  altre  referent  als  Ferro-carrils  de  Monta- 
nya,  per  Felip  Tajani;  y  diferentes  notes  alpinistes  y  sportives  molt  inte¬ 
ressants,  com  també  nombrosos  gravats  que  acompanyen  a  tots  aquests 
treballs  y  seccions  de  que’s  composa  l’important  revista  italiana. 

Alpi  Giulie,  Setembre-Octubre  1908. 

Conté  un  treball  de  Fr.  Blasig  sobre  Els  nous  refugis  dels  alpinistes 
tridentins;  altre  d’A.  Tosti,  En  el  bosc  de  Camaldoni  y  sobre  la  Falterona; 
altre  sobre  L’hidrologia  y  l'espeleologia,  per  E.  Boegan ;  y  una  Crònica 
Alpina,  ab  diferentes  noticies  y  ressenyes  d’excursions. 

L’Excursionista,  Novembre  1908. 

Publica  l’itinerari  sobre  una  excursió  a  Venaria  Reale  y  Mandria;  una 
Crònica  de  les  excursions  realisades  darrerament  ab  caràcter  oficial  y  parti¬ 
cular;  y  unes  Notes  necrològiques.  Dóna  compte,  ademés,  del  Concurs 
fotogràfic  realisat  com  conseqüència  de  l’excursió  a  nostra  capital,  que 
sembla  ha  sigut  un  èxit  pel  nombre  de  concorrents  y  calitat  de  les  fotogra¬ 
fies  presentades. 

La  Montagne,  Octubre  1908. 

Aquesta  constant  y  puntual  revista  del  C.  A,  F.  publica  en  el  número 
que’ns  ocupa  una  Nota  sobre  la  ferrada  via  de  Chamonix  a  Montenvers,  per 
E.  Nivert;  un  article  de  Ch.  Gaudier,  L'amor  de  la  montanya ;  Algunes 
notes  sobre  l'ski  a  França,  per  H.  Durban-Hansen;  Alguns  casos  de  difluen- 
cia  de  les  actuals  geleres,  per  P.  Girardin;  l’acostumada  Crònica  alpina  y 
les  demés  seccions  que  composen  la  seva  Crònica  mensual. 

Bulletin  trimestriel  de  la  Section  du  Canigou,  Setembre  1908. 

Publica  una  Ressenya  del  Congrés  de  Tarbes,  per  M.  Soullier;  unes 
Notes  Bibliogràfques,  d’en  Vergés  de  Ricaudy,  sobre  ia  darrera  obra  d’en 
Meillon ;  la  Crònica  de  la  Secció,  l’acostumada  Carta  de  París,  y  els  següents 
notables  treballs:  Dos  primeres  curses  al  Canigó,  per  J.  Escarra,  ressenyant 
dos  interessants  itineraris,  el  del  cim  del  Canigó  al  cim  del  Cassamí,  y 
l’escalada  d’aquell  per  la  muralla  Est  que  domina  l’anomenat  Cercle  del 
Glacier;  Nit  de  Nadal,  records  d’Andorra,  per  Carles  Romeu;  y  Zig-\ags  a 
Cerdanya,  per  O.  Mengel,  ressenyes  y  impressions  de  varies  visites  a  les 
valls  d’Err,  de  Llo  y  de  Ribes,  realisades  per  l’autor. 

Entre  altres  revistes  havem  rebut  durant  aquest  mes:  les  Memorias  de 
la  Real  Acadèmia  de  Cisncias  y  Arles,  el  Boletín  de  Historia y  Geografia 
del  Bajo  Aragón,  Espana  Cartó/ila,  la  Revue  Catalane  y  el  Butlletí  de  la 
Societat  Húngara  de  Geografia . 


E.  V.  R. 

SESSIÓ  INAUGURAL 

El  divendres  dia  30  d’aquest  mes  varen  rependre-s  les  tasques  oficials 
del  Centre,  celebrant  la  sessió  inaugural  del  curs  de  1908  a  1909,  ab  assis¬ 
tència  de  senyors  representants  de  les  Excmes.  Corporacions  provincial  y 
municipal  de  Barcelona  y  de  delegats  de  l’«Ateneu  Barcelonès»,  «Comitè 
de  Defensa  Social»,  «Unió  Catalanista»,  «Club  Montanyenc»,  «Centre 
Autonomista  de  Dependents  de  la  Indústria  y  el  Comerç»,  y  altres  diferen- 
tes  associacions  culturals. 

Després  de  llegida  pel  secretari  sortint,  D.  Emili  Llatas,  la  Memòria 
reglamentaria  dels  actes  realisats  per  nostra  primera  entitat  excursionista 
durant  el  passat  curs,  el  senyor  Massó  y  Torrents,  vice-president  del  Centre, 
llegí  un  bell  parlament  inaugural,  indicant  les  tasques  realisades  y  cantant 
en  forma  castiça  y  paraules  escayentes  y  encoratjadores  els  afanys  excursio- 
nístics,  simbolisats  pels  cims  alterosos  de  les  nostres  serralades,  qual  esca¬ 
lada  cal  aconseguir  pel  bé  de  la  patria,  com  una  realitat  y  com  un  símbol. 
Les  paraules  eloqüents  y  vibrants  del  nostre  vice-president  repercutiren 
per  la  sala  en  un  esclat  d’aplaudiments  de  la  nombrosa  gentada  que  om¬ 
plia  per  complet  l’estatge  social. 

En  havent  acabat,  nostre  benvolgut  president,  D.  César  A.  Torras,  va 
dirigir  la  paraula  a  la  concurrència,  exposant  els  actes  realisats  pel  Centre 
durant  l’estiu,  referint-se  especialment  al  Congrés  Pireneísta  de  Tarbes,  a 
la  constitució  de  les  noves  seccions  de  Sports  de  Montanya  y  Geografia 
Física  y  Geologia,  y  a  l’estat  de  les  obres  del  Xalet  refugi  d’Ull  de  Ter; 
acabant  per  excitar  novament  a  tots  els  senyors  socis,  demanant  sa  entu¬ 
siasta  cooperació  pera  realisar  l’obra  patriòtica  y  educativa  encomanada  al 
Centre  Excursionista  de  Catalunya. 


EXPOSICIÓ  DE  POSTALS 

El  mateix  dia  30  va  inaugurar-se  en  la  galeria  y  pati  del  nostre  Centre 
l’Exposició  de  Postals  referentes  a  les  diverses  comarques  catalanes,  real i- 
sada  ab  el  fi  de  contribuir  a  la  formació  de  l’Inventari  Gràfic  de  la  nostra 
Catalunya.  Aquesta  exposició,  sense  ser  cap  obra  perfeta  ni  acabada,  es  ben 
interessant,  tant  pel  nombre  de  les  postals  aplegades  com  per  la  calitat  de 
la  majoria  de  les  mateixes.  Els  principals  expositors  són  els  senyors  Joan 
Massó,  Domingo  Rubert,  Ernest  S.  Comendador,  Joan  Rubies,  Enric  Ciéi- 
xans,  Climent  Torruella,  Joan  Ribas,  Gaspar  Sala,  Enric  Vintró,  Angel 
Toldrà  y  Viazo,  J.  Noguera,  Magnus  Nordbeck,  Joseph  M.a  Co,  J.  .soler  y 
Escofet,  Joseph  Campos,  Juli  Soler  y  Santaló,  Lluís  Valls,  Joseph  Pons  y 

Escrigas,  A.  B.  Turull,  J.  Biosca,  C.  Oliveró,  Lluís  Sunol,  Joseph  Parés, 
Joseph  M.a  Tomàs,  Pilar  Ferrer  Jover,  Xaviera  de  Franch  y  «Associació 
Protectora  de  l’Ensenyança  Catalana». 

Dita  exposició,  de  la  que  parlarem  més  extensament  en  un  dels  pro¬ 
pers  números,  por  visitarse  cada  dia  feiner,  de  quatre  a  vuit  de  la  tarda. 

SECCIÓ  DE  GEOGRAFIA  FÍSICA  Y  GEOLOGIA 

Va  reunir-se  per  primera  vegada’l  dia  31,  a  les  dèu  del  vespre,  baix  la 
presidència  del  senyor  Norbert  Font  y  Sagué,  pbre.  Després  de  llegits  y 
aprovats  els  Estatuts  per  que  haurà  de  regir-se  la  mateixa,  ja  revisats  per  la 
Directiva  del  Centre,  va  procedir-se  a  la  constitució  de  la  seva  Junta,  que 
quedà  formada  de  la  manera  següent:  Francisco  Novellas,  President;  Llo¬ 
renç  Tomàs,  Vice-president ;  Joseph  Salvany  y  Joan  Rosals,  Vocals,  y  Mel- 
cior  Marcer,  Secretari. 

Constituida  ja  la  secció  esmentada,  els  senyors  Novellas  y  Rosals  feren 
ús  de  la  paraula  exposant  en  principi ’ls  plans  y  tasques  que  deu  realisar 
dita  secció  dins  del  nostre  Centre,  y  oferint  la  seva  iniciativa,  cooperació 
y  entusiasme  pera  son  millor  compliment. 


ERRADES 

En  els  darrers  números  d’aquest  Butlletí  s’escaparen  algunes  errades 
que  per  sa  importància  cal  fer  remarcar,  encara  que  suposem  que’l  recte 
judici  y  bon  criteri  dels  nostres  llegidors  ja  les  devia  esmenar.  En  el  treball 
publicat  pel  senyor  Carreras  y  Candi  en  els  números  de  Juliol,  Agost  y  Se¬ 
tembre  sobre  Excursions  per  la  Catalunya  Aragonesa  y  provincià  d'Osca, 
y  en  les  pàgines  201 ,  225,  226  y  234,  se  diu  equivocadament  Segre  al  referir- 
se  al  riu  Cinca;  y  en  el  darrer  número  d’Octubre,  al  ressenyar  les  excur¬ 
sions  realisades  durant  l’estiu  pels  Alts  Pireneus  d’Osca  per  nostre  amic 
Soler  y  Santaló,  s’escaparen  algunes  errades  d’ortografia  a  l’estampar  diver¬ 
sos  noms  propis,  essent  les  més  importants  les  següents:  A^a  en  lloc  d’Ara, 
Faulo  per  Fanlo,  Turarronya  per  Tucarrouya,  Salum  per  Sahun,  y  alguna 
altra  ja  més  notoria  que  no  cal  esmentar. 


El  Centre  Excursionista  de  Catalunya  sols  se  declara  responsable  de  lo 
contingut  en  la  Secció  Oficial  del  seu  Butlletí,  deixant  íntegra  als  respectius 
autors  la  responsabilitat  dels  treballs  firmats. 


Barcelona. —  Tip.  «  L’Avenç»,  Rambla  de  Catalunya.  24.  —  Telefon  1  1  5 

UNA  ASCENSIÓ  Al.S  POSETS - LARDANA  (3.367111.) 


Pireneus  d’Osca 


uan  un  se  troba  en  el  cim  d’algun  pic  o  port  de  l’extrem  recó 


nord-occidental  de  Catalunya  y  dirigeix  l’esguard  al  NO. 


vers  les  montanyes  pirenenques  de  l’Aragó,  veu  tancar-se  l’horitzó, 
part  d’allà  de  les  Malehides,  per  un  eixam  de  puntes  y  d’escorxa- 
des  serralades,  de  les  quals  en  sobresurt  un  estiragaçat  maciu  de 
color  negrós,  feixuc  y  de  planera  silueta,  que  té  tot  l’aire  d’una 
gran  montanya.  Malgrat  trobar-se  aquest  enclavat  en  la  regió  pire- 
.nenca  de  màxima  altitut  y  rodejat  de  cims  de  3.000  m.  d’alçaria 
o  poc  menys,  a  tots  ells  sobrepuja  y  deixa  visible  als  ulls  de  l’obser¬ 
vador  una  ampla  gelera  que  s’extén  horitzontalment  en  llur  vessant, 
qual  colossal  llepaçada  deixa  solament  terreny  la  negrosa  carena. 
Veus-aquí’ls  Posets,  la  segona  eminencia  dels  Pireneus.  Quantes 
vegades  he  contemplat  desde’ls  cims  de  les  Malehides  sa  privile¬ 
giada  situació  y  resseguit  sa  reptadora  carena,  ensems  que  debades 
pretenia  escorcollar  les  pregones  fondalades,  que  com  buids  d’am¬ 
ple  canyamàs,  s’obren  entre  sos  aspres  contraforts! 

El  dia  5  d’Agost  de  1907,  a  ma  arribada  a  Benasque, 
després  d’aquell  fastigós  viatge  per  la  via  Selgua,  Barbastro,  Graus 
y  Castejón,  acordàrem  ab  mon  guia  Joseph  que  enguany,  abans 
d’empendre  nostra  campanya  anual  a  les  Malehides,  fariem  el 
recorregut  dels  Posets,  que  tantes  vegades  ell  m’havia  ponderat  ses 
belleses. 

L’endemà  sortirem  tots  dos  de  la  vila,  d’aquell  ignorat  pied-à - 
terre  montanyenc,  tal  vegada’l  millor  centre  d’excursions  de  tots 
els  Pireneus  espanyols.  Malehides,  Posets,  Perdiguero,  Vallhibier- 
na,  Barrancs,  Estós,  Literola,  són  sos  vehins  esplèndits^  que  li 
donen  aquell  aspecte  grandiós  a  sa  xamosa  vall.  Això  anava  jo 

pensant  fent  camí  vora  del  riu  Éssera  amunt,  y  tot  contemplant  sa 
enjogaçada  corrent,  tant  pura  com  la  neu  de  les  Malehides. 

No  tardàrem  gaire  en  deixar  l’aixample  de  la  vall  per  endin- 
zar-nos  per  la  ribera  reclosa  a  la  dreta,  per  les  vessants  del  Sanchon 
y  de  Llauradies,  y  apareixent  a  l’oposada  del  riu  les  retallades 
punxes  de  la  tuca  de  Mont  y  l’espadat  y  cònic  Ixeya,  per  hont  hi 
surt  en  plombada  cascata  la  font  de  Ruda.  Als  tres  quarts  forem  a 
la  caseta  dels  carrabiners  y  pont  de  Cubera.  Allí  deixàrem  el  riu 


Ribera  d’Estós 


Éssera  y  camí  del  port,  y,  passant  el  susdit  pont,  guanyàrem  vers 
al  NO.  el  talús  format  per  la  moraine  termenal  de  la  vall  d’Estós, 
avuy  transformada  a  troços  en  conreus.  Encara  poden  veure-s  les 
tarteres  y  blocs  erràtics  escampats  arreu. 

Per  bon  camí  de  ferradura  férem  via  vers  el  riu  d’Estós,  que 
teníem  a  l’esquerra,  y  als  20  minuts  ens  topàrem  ab  el  congost  per 
ont  surt  aquell  riu  de  la  vall  del  seu  nom.  Aquest  congost  té  uns 
23  minuts  de  recorregut,  havent-hi  indrets  ont  les  penyes  de  banda 
y  banda,  aproximant-se,  sols  deixen  pas  al  riu,  que  presenta’l  llit  ple 
de  grossos  penyals.  Aquesta  escanyada  porta  es  l’única  sortida  de  la 
vall  o  ribera  d’Estós,  y  se  veu  tancada  cada  ivern  per  les  allaus  que, 
atascant-se  en  aquell  estret  carreró,  barren  de  moment  el  curs  del  riu; 
més  aquest,  ab  son  constant  treball,  les  va  foradant,  formant  un 

curiós  pont  de  neu  de  molts  metres  d’alçaria,  y  que  subsisteix  fins  a 
les  darreries  de  l’ivern.  Aixís  se  justifica,  doncs,  el  nom  de  Lit 
(allau)  com  se  l’anomena  en  aquest  congost. 

Atravessàrem  successivament  el  riu  a  la  vorera  dreta,  y  als  pocs 
minuts  altra  vegada  a  l’esquerra,  per  les  palanques  d’Aiguacari; 
passada  la  segona, 
s’acaba  l’estret,  v  la 
vall  s’obre  ample- 
ment,  veyent-se  les 
vessants  de  la  vorera 
esquerra  del  riu  ex- 
tendre-s  amunt  en  les 
verdes  comes  agle- 
bades  de  Fontanet  y 
Plana  Sastrosa,  co¬ 
ronades  pels  blan¬ 
quinosos  cingles  de 
Gargallosa  y  cayents 
del  Perdigueret,  cla- 
pejats  de  congestes. 

A 1  cap  de  mitja  hora 
entràrem  en  el  bosc 
de  pins  de  Corones, 
que  s’enlaira  per  la 
coma  de  García  fins 
dessota  de  les  arren¬ 
glerades  agulles  de 
les  Erisueles,  que 
resten  i  riv  i  s  i  b  1  e  s 
desde  baix  la  ribera. 

Dintre’l  bosc,  y  prop 
del  camí,  se  troba  la 
pleta  y  covatxo  de 
Corones,  y  més  en¬ 
llà,  a  uns  10  minuts,  el  pintoresc  barranc  que  per  dins  del  bosc 
procedeix  de  la  descàrrega  de  l’estany  gran  de  les  Baticielles.  Se¬ 
guint  amunt  suaument,  y  en  direcció  NO.,  dins  de  la  pinosa,  atra¬ 
vessàrem  altre  barranc  que  baixa  de  l’estany  de  Montidiego  y  de 
la  bassa  del  Pino,  que  esgraonats  se  llencen  l’aigua  l’un  a  l’altre1. 

1)  En  les  cartes  franceses  d’aquests  estanys  sols  n’hi  ha  marcat  un  ab  el 
nom  de  Tormo,  nom  equivocat,  puix  es  conegut  en  el  país  per  l’indicat. 

Als  30  minuts  s’ovira  a  l’altra  banda  de  la  ribera  la  cascada  del 
Tormo,  que  per  dintre  d’una  estreta  canal  s’estimba  ab  un  salt 
d’uns  5o  metres  al  riu  d’Estós,  engroixida  ab  l’aigua  que  li  aflueix 
del  barranc  que  baixa  del  Montsero  d’Oo  y  envoltada  de  retorçats 
pins.  Se  gira  envers  al  N.  y  s’emprèn  la  pujada  del  Tormo  endin- 
zant-se  en  el  bosc,  aont  s’hi  veuen  arbres  de  gran  groixudaria;  als 
10  minuts,  y  al  cap  de  la  pujada,  arribàrem  al  planell  o  pleta  del 
Tormo,  ab  una  bona  cabana  de  volta  de  pedra. 

Passada  la  pleta  s’atravessa’l  riu  d’Estós  a  sa  vorera  esquerra, 
y  tornant  a  seguir  la  direcció  primera  NO.,  que  es  la  dominant  de 
la  vall,  continuàrem  pujant  pels  aglebats  y  claps  de  pins  de  Ribere- 
tes,  y  als  40  minuts  més  forem  a  la  pleta  y  cabana  del  Cantal  de  baix, 
atravessàrem  el  torrent  que  davalla  del  port  d’Oo,  anomenat  del 
Montsero1,  y  que  va  a  desaiguar  al  riu  de  la  vall,  y  als  pocs  minuts 
més  ens  trobàrem  ab  la  cabana  de  dalt.  La  cabana  del  Cantal  es 
anomenada  aixís  per  estar  a  la  vora  d’un  gros  bloc  que  en  el  país 
anomenen  cantal  y  cantalera  a  lo  que  nosaltres  ne  diem  tartera. 
Està  situada  a  1.846  m.  a  la  vora  esquerra  del  riu  d’Estós  y  en  la 
part  baixa  de  les  vessants  que  formen  la  serralada  del  Montsero  de 
Oo,  aont  s’hi  obre’l  port  del  mateix  nom.  (Airavessant  per  allí  la 
frontera,  se  baixa  als  estanys  y  poble  d’Oo  y  a  la  vila  de  Bagnères- 
de-Luchon.)  Aquesta  cabana,  junt  ab  altra  més  amunt  d’Oo,  són  els 
dos  únics  refugis  que’s  troben  en  la  vessant  aragonesa  a  la  pujada 
d’aquell  alterós  port,  el  més  alt  del  Pireneu.  Allí’ns  aturàrem  pera 
menjar  quelcom  y  reposar  una  estona,  puix  la  carga  que  portàvem 
ja  feya  estona  que  donava  fe  d’existencia  damunt  de  nostres  esque¬ 
nes.  Mentres  tant  contemplàvem,  a  l’altre  costat  del  riu  que  remo- 
rejava  als  nostres  peus,  les  escabroses  vessants  que  tanquen  la 
ribera  pel  S.,  y  són  les  cingleres  dels  Posets,  baixos  contraforts 
que’s  destaquen  de  la  carena  dels  cims,  quedant  aquests  invisibles 
desde  allí  per  causa  de  la  fondaria  y  estretor  de  la  vall;  enfront 
oviravem  estimbar-se  en  abundoses  déus  l’escorredor  de  l’estany  dels 
Posets  (que  les  cartes  franceses  ne  diuen  indegudament  de  Barda- 
mina).  Acaba  de  donar  una  ardida  nota  an  aquell  paisatge  l’airosa 
silueta  de  l’enfilat  pic  de  les  Pahuls. 

Posats  novament  en  marxa,  y  tot  platxeriosament,  puix  ens 
sobrava’l  temps  abans  de  la  nit,  continuàrem  vers  l’O.  remontant 
la  vall  en  cerca  del  seu  origen.  Els  magnífics  aglebats  de  que  està 
encatifada  sa  part  baixa  anaven  fent-se  més  escassos,  donant  lloc  a 

1)  En  els  mapes  francesos  hi  està  marcat  ab  el  nom  desconegut  de  Gias. 

llargues  clapes  de  terrers  y  tarteres  despreses  de  la  carena  d’Oo,  que 
teniem  a  la  dreta.  El  riu  d’Estós  va  mimvant  el  seu  capdal,  comp¬ 
tant  de  menys  ab  les  abundoses  dèus  abans  esmentades  v  que 
haviem  deixat  enrera.  En  fondes  reconades  la  corrent  del  riu  se  fa 
soterraniament,  per  trobar-se’l  seu  llit  rubiert  de  groixudes  conges- 
tes.  Als  q5  minuts  llarcs  arribàrem  a  l’extrem  de  la  ribera  d’Estós, 
que  queda  tancada  per  fa  serralada  de  Gistain,  que  de  S.  a  N.  uneix 
els  Posets  al  mitg-dia,  ab  la  carena  dels  Gorcs  Blancs,  frontera 
francesa  al  N.  En  mitg  d’aquella  s’ovira  la  depressió  de  la  collada 
de  Gistain,  que  posa  en  comunicació  la  ribera  en  que’ns  trobàvem 
ab  la  de  Plan  de  Gistain  o  del  Port  d’Aigues  Cruces. 

Al  N.  la  reduhida  vista’s  topa  ab  els  trencats  esperons  del  Pic 
dels  Gorcs  Blancs,  encara  ben  ple  de  neu,  y  que  queda  enllaçat  ab 
la  carena  d’Oo,  o  ratlla  de  França. 

Després  d’haver  atravessat  el  riuet  d’Estós  a  sa  vorera  dreta, 
prompte  fórem  al  nostre  xalet,  terme  de  la  jornada,  a  l’anomenada 
cabaira  de  les  Pahuls',  lloc  forçós  ont  haviem  de  passar  la  nit, 
per  l’endemà  fer  l’ascensió  als  Posets. 

Aquesta  cabana  està  situada  en  un  petit  replà  enllosat,  dessota 
y  al  N.  de  l’ardit  pic  de  les  Pahuls  y  a  2.080  m.,  y  a  manca  d’altre 
es  un  pobre  refugi:  un  poc  més  d’un  metre  quadrat  d’espay,  tancat 
per  quatre  parets  de  pedra  seca  y  cobert  per  una  lleugera  coberta 
de  branques  y  llosa.  A  ben  segur  que,  a  esser  possible,  per  ma  part 
l’hauria  cambiat  tot  seguit  per  aquella  confortable  Renclosa  a  les 
Malehides,  en  la  qual  al  menys  no  hi  manca  jaç  y  llenya. 

Ens  confortàrem  ab  el  sopar,  bo  y  contemplant  com  s’anaven 
apagant  les  rosades  tintes  de  les  geleres  de  les  Malehides,  que  ovi- 
ravem  al  fons  de  la  vall  vers  a  l’E.,  ensems  que  apareixien  cap  al 
llevant  els  primers  estels  en  la  serena  volta,  y  la  naturalesa  s’anava 
envolquellant  en  aquella  solemnial  quietut  de  la  nit  y  en  la  qual 
fins  hi  arribeu  a  sentir-vos  el  pols.  Entràrem  en  nostre  aixopluc  a 
escalfar-nos  y  a  preparar-nos  per  la  jornada  de  l’endemà. 

Voleu  més  grossa  ironia!  De  mi  puc  dir-vos  que  no  sé  si  la 
humida  penya  del  meu  jaç  m’arribà  a  escalfar,  o  vaig  ser  jo’l  que 
vaig  escalfar-la  an  ella ;  y  del  meu  guia,  empelt  d’isart,  vos  trasmeto 
sa  confessió  de  que  no  pogué  aclucar  l’ull  en  tota  la  nit  pel  fred1 2. 

1)  Pahul.  Nom  usat  en  la  montanya  d’Aragó,  que  equival  a  terra  de 
pasturatge  plena  d’aigua-molls. 

2)  Es  més  convenient,  al  fer  aquesta  ascensió,  quedar-se  a  pernoctar  a  la 
cabana  del  Tormo  abans  esmentada,  encara  que  situada  una  hora  més  avall:  no 
hi  manca  jaç  y  llenya. 

A  les  cinc  del  matí  ja  anavem  pujant  per  les  cayents  occidentals 
del  Pic  de  les  Pahuls,  que’ns  quedava  a  l’esquerra,  y  encarats  vers 
al  S.  seguiem  la  vessant  dreta  de  la  clotada  d’aquell  mateix 
nom,  y  que  desde’l  coll  superior  recull  totes  les  aigües  de  la  serra 
de  Gistain  per  l’esquerra,  y  les  de  les  cingleres  dels  Posets  per 
l’oposada.  Per  una  d’aquelles  curiositats  geològiques  que  esmenta¬ 
rem  prompte,  en  aquesta  secció’l  fons  de  la  coma  resta  sec,  y  sols 
en  cas  de  precipitacions  atmosfèriques  es  quan  se  converteix  en 


Coma  de  les  Pahuls 

colectora  y  primer  afluent  del  riu  d’Estós,  del  que  se’n  pot  conside¬ 
rar  com  el  seu  origen  per  esser  el  major  recorregut,  ja  que  no 
per  son  cabdal.  Per  aquest  darrer  concepte  ha  de  pendre-s  com  a 
naixement  de  l’esmentat  riu  el  barranc  que  per  l’altra  vorera 
davalla  de  l’ample  cercle  tancat  al  N.  per  la  nevosa  carena  dels 
Gorcs  Blancs  y  de  Clarabida,  y  que,  a  causa  d’esser-hi  allí  etern  el 
desgel,  la  corrent  es  sempre  constant. 

Esbufegant  anavem  guanyant  la  costa  aglebada,  que  es  molt 
sobtada,  y  que  crec  ho  era  al  màximum  en  l’indret  que  passavem, 
puix  al  meu  guia,  segons  li  tinc  experimentat,  sos  pulmons  y 
bones  cames  li  aconsellen  sempre  tirar  pel  dret  sense  mirar  enrera. 

Ens  decantàrem  envers  la  dreta,  aprofitant  un  petit  escorranc 
rocós,  y  en  i  ’q5  hores  fórem  al  començ  del  gran  cercle  de  les  Pahuls. 

Es  aquest  una  ampla  coma  o  comarcada  orientada  de  S.  a  N.  y 
tancada  en  sa  part  superior  al  mitg-dia  pel  coll  de  les  Pahuls,  per- 
llongada  aresta  que  soporta  la  gran  gelera  que  s’extén  als  peus  de  la 
carena  termenal  dels  Posets.  La  tanquen  a  l’O.  l’enasprada  cinglera 
de  Gistain,  divisòria  d’aiguavessos,  y  pels  cayents  de  les  serres  de 
les  Pahuls  y  Posets  a  l’E.  Aquest  cercle,  veritablement  glaciar,  està 
ocupat  en  sa  part  superior  pel  desbordament  de  la  gran  gelera  que 
per  la  dreta  es  molt  redreçada  y  plena  d’esquerdes.  En  sa  part  infe¬ 
rior  y  en  son  sol  ja  més  planer  s’hi  veuen,  en  confosa  barreja  ab  la 
moraine  termenal  d’aquell,  amples  clapes  de  neu  congestada. 

Després  d’haver  fet  alto  y  menjat  quelcom,  ens  dirigírem  a  l’O. 
tot  planejant  pel  cercle  y  trepitjant  la  primera  neu,  envers  l’avenc 
o  colador  de  la  gelera;  als  pocs  minuts  hi  forem.  Es  un  forat  cer- 
colar  d’uns  ió  a  12  m.  de  diàmetre,  produit  per  l’enfonsament  del 
sol  y  rodejat  per  la  gelera  y  congestes;  en  sa  vora  superior  la  neu 
glaçada  hi  forma  una  boca  o  foradada,  ocasionada  pel  desglaç,  y 
per  aont  ne  surt  un  abundós  doll  que’s  precipita  ab  remor  dins 
l’abim,  del  que  no  se’n  veu  el  fons. 

Al  matí  la  corrent  es  molt  mermada,  augmentant  a  l’avançar 
el  dia,  y  arribant  al  seu  major  cabdal  al  capvespre,  lo  que  s’explica 
per  esser  aquest  provinent  del  desgel  de  la  gelera  superior,  y  tal 
vegada  sa  única  desaigua.  La  sortida  d’aquesta  corrent  soterrania, 
avuy  per  avuy,  resta  desconeguda,  puix  sa  conca  hidrogràfica  queda 
completament  seca. 

Altra  volta  en  marxa,  y,  dirigint-nos  vers  la  collada,  anàrem 
pujant  per  la  neu,  de  pendent  suau  a  l’atravessar  el  cercle,  fins  a 
trobar  la  vessant  d’aquella,  en  que  ja  s’hi  féu  més  dreta,  més  res  de 
dificultats:  ni’ls  crampons  hi  són  necessaris,  al  menys  a  l’hora  que 
nosaltres  hi  passàrem. 

A  les  7*30,  o  sia  dugués  hores  y  mitja  desde  la  cabana,  arribà¬ 
rem  a  la  collada  de  les  Pahuls  (2.915  m.). 

Per  dessobre  de  la  mateixa  s’extén  un  ras  o  pla  lleugerament 
abocat  envers  aquesta  y  ocupat  per  la  gran  gelera  dels  Posets. 
El  seu  contorn  pel  costat  O.  y  S.  forma  àngol  gairebé  recte,  y  està 
reclosa  per  l’imposant  muralla  dels  Posets,  d’un  kilòmetre  de  llar¬ 
gada  de  S.  a  N.,  que  s’enlaira  a  plom  a  més  de  400  m.  de  desnivell 
dessobre  la  gelera  y  suporta  ’l  cim  culminant. 

Pel  S.  se’n  desprèn  d’aquesta  carena  un  contrafort  encinglerat 
que  avança  envers  l’E.  y  tanca  la  gelera  per  aquest  indret.  Es  d’un 
efecte  aclaparant  veure  aixecar-se  pel  damunt  d’aquella  ampla  ex- 
tesa  de  glaç  la  feixuga  massa  negrosa,  aont  hi  relluen  els  esquistes 

de  diferents  matisos,  clapejats  pels  estrats  de  calices  de  color  més 
clar.  Aquell  conjunt  produeix  una  impressió  de  suprema  majestat 
y  de  ben  diferent  caràcter  del  que  s’experimenta  davant  d’aquells 
cercles  granítics  de  les  Tempestats  y  de  les  Salenques  en  les  Male- 
hides,  veritables  atreviments  en  que  aquelles  esmolades  dents  de 


Maciu  culminant  dels  Posets 


serra  de  llurs  carenes  semblen  talment  foradar  la  volta  dél  zenit. 
Podiem  d’això  establir  el  símil  d’una  magna  visió  de  sobirania 
apacible  per  la  que  teniem  enfront,  contrastant  ab  el  paroxisme 
d’un  esclat  revolucionari  per  l’altre. 

Aquesta  terraça  glaciar  està  rodejada  en  sa  part  baixa,  per  l’E. 
y  N.,  per  una  faixa  de  tartera  que  constitueix  la  moraine  mitjana, 
ja  que  per  la  collada  avall,  y  en  direcció  al  cercle  per  ont  haviem 
pujat,  continua  la  gelera  en  son  desbordament.  Malgrat  això,  per 

l’E.  aquesta  rnoraine  arriba  fins  al  caire  de  l’escarpament  que  s’a¬ 
boca  dessobre’l  cercle  granític  d’Eriste,  formant,  doncs,  per  aquest 
indret,  més  bé  la  moraine  termenal  d’aquell.  Es  curiós  veure  en 
aquesta  tartera,  en  apilotada  barreja,  els  blocs  granítics  provinents 
de  l’E.  y  els  esquistosos  que  davallen  de  la  carena  dels  Posets. 
Aquesta  massa  d’enderrocs,  introduint-se  en  les  esquerdes  de  la  part 
baixa  de  la  gelera,  sofreix  en  llur  interior,  pels  moviments  de  la 
mateixa,  l’arrocegament  y  consegüent  desgast,  y  apareixen  abaix  a 
la  superfície  y  en  la  moraine  termenal  del  cercle  abans  esmentat,  els 
blocs  y  grava  esquistosa  presentant  les  arestes  vives  y  llur  superfície 
llisa  y  intacta  al  costat  dels  granítics,  que  queden  en  part  polits  y 
ab  les  estries  característiques. 

Es  un  curiós  exemple  aquest  fenomen  glaciar  en  els  Posets,  y 
una  raresa  en  els  Pireneus,  degut  a  la  constitució  heterogenia 
d’aquest  maciu. 

Després  d’alleugerir  la  bóta’ns  calçàrem  els  crampons  y  atacà¬ 
rem  la  gelera  en  direcció  a  la  muralla.  El  glaç  era  ben  al  descobert 
y  estava  solcat  per  innombrables  reguerons,  per  ont  ja’l  sol  hi 
feya  circular  petits  xaragalls  d’immaculada  transparència  que  feyen 
ressaltar  el  color  verdós  del  glaç.  L’inclinació  es  suau,  lo  que’ns  féu 
avançar  ràpidament;  més  això  no  durà,  puix  a  l’acostar-nos  a  la 
muralla,  la  gelera  va  redreçant-se  fins  a  tocar  aquella  y  a  bona  al¬ 
çaria.  Les  dificultats  hi  són:  es  precís  anar  guanyant  la  pendent, 
fent  zig-zags  envers  una  xemeneya  que  s’ovira  en  la  muralla  y  gaire¬ 
bé  en  son  extrem  N.  Nosaltres  trobàrem  el  glaç,  en  aquest  troç, 
cobert  d’una  gruixa  de  neu  toba,  lo  suficient  pera  aguantar-nos, 
circumstancia  que’ns  afavorí,  y  que  sense  ella  pot  esdevenir  un 
entorpiment  en  l’ascensió.  Als  pocs  passos  de  la  muralla  la  vora  de 
la  gelera  s’extreny  y  estira,  fins  a  entrar  en  la  canal  o  xemeneya. 
Aquí  la  pendent  es  exageradament  dreta  de  més  de  5o°  y  cal  molt 
compte  de  no  lliscar,  y  mercès  encara  que  en  aquest  desgraciat  cas 
l’esllavissada  per  la  gelera  no  podia  veure-s  complicada  ab  el  perill 
d’esser  engolit  per  alguna  esquerda,  puix  allavores  no  se’n  veya 
cap  d’elles  en  tota  sa  extensió.  Uns  tres  quarts  d’hora  aproximada¬ 
ment  tardàrem  en  atravessar-la,  trobant-nos  en  sa  part  superior  y 
dessota  la  xemeneya.  Allí  un  ab  prou  feines  pot  aguantar-se  dret, 
degut  a  que  la  vora  de  la  gelera  es  tant  estreta  que  no  deixa  gairebé 
lloc  per  la  petjada;  es  un  veritable  caire  lo  que’s  forma,  puix  el 
glaç  se  troba  separat  al  llarg  de  la  muralla  en  tota  sa  extensió, 
obrint-se  entre  ells  una  pregona  esquerda  o  berg-schrund  gens  afa¬ 
lagadora. 

Això  es  lo  que  constitueix  el  major  perill  de  l’ascensió  als  Po- 
sets;  perill  que’s  pot  convertir  en  obstacle  invencible  quan  aquesta 
esquerda,  formant  fosso,  no  presenta  cap  solució  de  continuitat  en¬ 
vers  la  muralla,  y  que  es  a  les  darreries  de  l’istiu  quan  s’han  fos  els 
ponts  de  neu.  Aquests,  dignes  de  tota  precaució,  constitueixen 
l’únic  pas  vers  la  xemeneya.  Per  sort,  ne  trobàrem  un  allavores,  y, 
previ’l  prudent  tanteig,  l’atravessàrem  sense  novetat,  y  trobant-nos 
a  l’altre  costat  a  roca  ferma.  Ja’ns  haviem  entaforat  en  la  xemeneya, 
que  la  teniem  dessobre  nostres  caps.  Amunt,  doncs,  a  gatejar  per 
aquella  escala  de  migrats  graons,  y  assegurant  el  pas,  puix  la  penya 
no  es  ben  sòlida  y  a  cada  petjada’s  produia  un  esllavissament.  Uns 
20  minuts  de  constant  atenció’ns  bastaren  pera  guanyar  la  carena. 
Alií  seguírem  aquesta,  que  es  estreta,  uns  io  minuts,  fins  a  trobar 
el  punt  culminant,  el  qual  assolírem  abans  de  les  nou,  havent-hi 
posat,  desde  la  cabana,  unes  quatre  hores,  comptant-hi  les  parades. 

Ens  trobàvem  en  el  cim  dels  Posets,  a  3.367  m.  d’altitut.  A  un 
home  li  sembla  talment  trobar-se  allí  sospès  en  l’espay,  puix  a  banda 
y  banda  de  la  cantelluda  carena,  que  no  té  més  d’uns  10  a  1 5  pams 
d’amplaria,  s’extenen  espantosos  precipicis,  en  especial  envers  l’O. 
o  vessant  oposada  a  la  que  haviem  pujat.  Arestes  inaccessibles  de 
trencada  roca  y  fondals  atapaits  de  glaç  y  tarteres  s’aboquen  y 
cauen  vertiginosament  als  profons,  per  entre  les  quals  s’hi  veu  re¬ 
lluir  a  troços  la  ribereta  del  Plan  de  Gistain  o  del  port  d’Aigues 
Gruces. 

Del  panorama  esplèndit  que  desde  allí  s’ovira  sols  traduiré  les 
paraules  de  l’home  que  coneix  millor  tot  el  Pireneu,  l’insigne 
Russell.  Diu :  «La  vista  es  d’un  esplendor  incomparable.  Avuy,  fins 
després  d’haver-ne  contemplat  tantes  d’altres,  la  judico  tal  com  ho 
fiu  24  anys  ha.  Es  la  més  bella  y  extesa  de  tots  els  Pireneus.  Sa 
gran  alçaria  y  son  isolament  es  tal  vegada’l  secret  de  llur  magni¬ 
ficència»1. 

Es  els  Posets,  per  sa  altitut,  el  segon  pic  de  tota  la  carena  pire- 
nenca,  tenint  sols  37  metres  menys  que  Aneto  (Malehides),  y  desde 
son  alterós  cim  un  pot  fer-se  càrrec  de  l’intrincada  orografia 
d’aquesta  maravellosa  secció  dels  Pireneus. 

El  maciu  del  Posets  pot  considerar-se  com  formant^part  d’una 
alineació  oblicua,  de  les  quals  formen  l’estructura  dels  Pireneus,  v 
que,  procedent  de  les  montanyes  de  Cauterets  y  cercle  de  Trou- 
mouse,  entra  en  el  territori  d’Osca,  atravessant  al  biaix  la  ratlla 


1)  Russell:  Souvenirs  d’un  Montagnard. 


s. 


i.  Carena  dels  Ports  d’Oo. 

2#  Maciu  del  Perdiguero.  PANORAMA  DESDE  L  CIM  DELS  POSETS 

3.  Montanyes  de  la  Vall  d’Aran. 


4.  Les  Malehides. 

5.  Serres  de  Castanesa. 

fronteriça  en  els  pics  de  les  Loseras  y  de  la  Munia,  al  N.  de  les 
Tres  Sorores;  dirigint-se  vers  al  SE.,  forma  una  serralada  intermi¬ 
tent  de  terrers  primaris,  y,  seguint  un  aixecament  o  plec  anticlinal, 
passa  pel  maciu  de  Punta  Suelsa  o  d’Ordiceto,  acabant  dessobre 
d’Eriste. 

Aquest  agrupament  granític  dels  Posets  constitueix  una  taca 
irregular  y  aixamplada,  destacant-se  d’ella  dues  ramificacions  més 
importants:  una  que’s  dirigeix  vers  al  N.  a  trobar  la  frontera  entre’ls 
ports  d’Aigues  Cruces  y  el  d’Oo,  y  allí  s’extén  en  una  faixa,  penetrant 
a  França  pels  ports  de  Clarabida  y  d’Oo;  l’altra  ramificació’s  per¬ 
llonga  per  la  Montanyeta  d’Eriste  y  les  Espadas,  seguint  vers  al  S. 
per  les  serres  de  Sin  y  de  Barbaricia  per  abaixar-se  en  el  port  de 
Sahun. 

Pot  evaluar-se  l’extensió  d’aquest  nucli  granític  en  uns  40  kilò- 
metres  quadrats. 

Aquestes  dues  ramificacions  formant  una  sola  serralada  orien¬ 
tada  sensiblement  de  N.  a  S.,  continua  a  l’altra  vessant  del  port  de 
Sahun  ab  la  caicàrica  serra  de  Chia,  y,  enlairant-se  en  l’agrupament 
del  Cotiella,  acaba  en  la  Penya  Montanesa,  y  son  llarc  esquenall 
constitueix  una  divisòria  hidrogràfica  que  delimita  per  l’orient  la 
conca  de  l’Essera,  y  per  l’oposada  la  del  Cinqueta. 

Les  vessants  del  maciu  dels  Posets,  pel  llevant,  se  sostenen  en 
una  serie  de  terraces  glaciars  esgraonades  desde  la  gran  gelera  y 
formant  una  enrevessada  xarxa  de  puntes  y  carenes  clapejades  de 
comes  lacustres,  fins  a  terminar  en  les  serres  de  Perramo  y  d’Eriste, 
dessobre’l  talweg  de  l’Éssera.  Pel  contrari,  vers  al  ponent  cauen 
sobtadament,  en  arestes  vertiginoses  a  la  ribera  del  Cinqueta,  y  la 
gelera  que’s  forma  en  aquesta  vessant  arriba  a  presentar  el  seu  sol 
a  més  de  45°  d’inclinació. 

Queden,  doncs,  reculats  els  Posets  d’alguns  kilòmetres  al  S.  de 
la  línia  fronteriça  de  cims.  Son  maciu  es,  per  consegüent,  arago¬ 
nès,  aixís  com  sos  rivals  les  Malehides  y  les  Tres  Sorores  (Mont 
Perdut),  el  triunvirat  de  majors  eminencies  dels  Pireneus.  El 
nom  de  Posets  es  solament  usat  pels  montanyesos  de  la  vall  de 
Benasque,  cambiant-lo  pel  de  Lardana’ls  de  la  ribera  de  Gistain  y 
afluents. 

Altra  volta  xemeneya  avall,  y,  entrats  a  la  gelera,  hi  férem  una 
deliciosa  glissada.  A  la  poca  estona ’ns  varem  trobar  al  caire  de  l’es- 
carpament  que  cau  dessobre  la  coma  dels  estanys  d’Eriste,  que’ls 
vèyem  relluir  com  espills  esgraonats  al  fons. 

Com  jo  volia  variar  l’itinerari  visitant  aquesta  regió  y  la  dels 

estanys  de  les  Baticielles,  posats  novament  en  marxa,  deixàrem  a 
l’esquerra  la  collada  de  les  Pahuls,  per  aont  haviem  pujat  el  matí,  y 
començàrem  a  davallar  envers  la  serra  de  les  Pahuls,  que  teniem  a 
l’enfront.  La  baixada  es  infernal,  primerament  per  les  congestes,  que 
per  desgracia  s’acaben  prompte,  començant  la  tartera,  que  es  for¬ 
midable.  Hi  ha  blocs  allí  d’algunes  tonelades  de  pes,  y  que  cal  anar 
sortejant,  saltant  d’un  a  l’altre,  parant  compte  de  no  esquitllar-se 
dins  de  les  escletxes.  : 

Ab  dues  hores  de  marxa  forem  a  la  collada  dels  Posets,  petita 
depressió  oberta  dessobre  la  coma  d’Eriste.  Es  un  contrafort  de  la 
carena  superior  que,  desprenent-se  de  la  collada  de  les  Pahuls,  avan¬ 
ça  d’O.  a  E.  ab  suaus  ondulacions  envers  la  serra  de  Perramo,  y 
servint  de  divisòria  d’aiguavessos  de  la  ribera  d’Estós  al  N.,  y 
del  barranc  o  Aigüeta  d’Eriste  al  S.  Seguírem  aquella  en  direcció 
al  llevant,  per  sa  carena,  y  a  gran  alçaria,  contemplant  l’ampla 
clotada  dels  estanys  d’Eriste,  y  al  fons  bon  troç  de  la  ribera  del 
mateix  nom.  De  tant  en  tant  trèyem  el  cap  a  l’esquerra  per  alguna 
de  les  bretxes  que  s’obren  en  la  serra,  y  oviravem  a  vol  d’aucell  la 
pregona  ribera  d’Estós,  y  a  l’altre  costat  d’ella,  esplèndidament 
extesa  tancant  l’horitzó,  la  serralada  que,  començant  en  el  Pic  de 
Clarabida,  segueix  per  la  carena  del  Port  d’Oo,  el  Cillo  de  la  Vaca, 
el  maciu  del  Perdiguero  y  montanyes  dels  ports  de  la  Glera  y  del 
Bom,  aont  hi  relluíen  els  glaços.  Per  cert  que  en  una  de  les  ràpides 
aparicions  per  una  d’aquelles  espitlleres  poguerem  sobtar  un  esca¬ 
mot  d’isarts  que  descuidadament  geien  en  una  congesta.  Ja  podeu 
contar  l’esverament  d’aquelles  bestioles  al  veure-ns  dessobre  d’ells. 
Allò  fou  un  campi  qui  puga  deliciós. 

Ab  mitja  hora  més  de  seguir  per  la  serra,  planejant  pels  secs 
aglebats,  ens  trobàrem  davant  de  la  bretxa  de  l’estany  de  Monti- 
diego,  que  s’ovira  desde  aquell  enlairat  punt  de  vista  enclavat  al 
fons  y  rodejat  de  tarteres. 

Carenejant  anàrem  descrivint  una  suau  corba  envers  el  SE., 
vorejant  sempre  la  coma  d’Eriste,  y  arribant  en  una  de  les  forçoses 
baixades,  per  causa  dels  dolents  passos,  a  tocar  un  dels  estanys  més 
alts  de  la  clotada. 

Mitja  hora  més  de  pujada’ns  portà  a  la  collada  de  les  Baticie¬ 
lles  (2.6i5  m.).  Allí  haviem  de  deixar  aquesta  comarcada  d’Eriste, 
per  entrar  en  la  de  les  Baticielles,  o  afluent  del  riu  d’Estós.  Abans 
d’atravessar-la  donàrem  una  darrera  ullada  y  a  reveure  al  sobirà 
maciu  dels  Posets,  que  majestuosament  s’aixecava  rematant  aquell 
esgraonament  de  terraces  glaciars,  y  qual  basament  està  format  per 

un  seguit  d’estanys  que  ab  el  contrallum  brillaven  com  a  estela  de 
diamants. 

Es  sens  dubte  aquest  el  millor  punt  de  vista  de  conjunt  dels 
Posets,  y  desde  allí’s  presenta  llur  gelera  ab  el  contorn  tant  carac¬ 
terístic,  y  que  distingeix  desde  molt  lluny  aquesta  montanya  de 
l’eixam  de  pics  que  la  rodegen. 

Ens  quedaven  encara  dues  hores  fins  a  l’estany  de  les  Baticie- 
Hes,  aont  pensàvem  pernoctar.  Avall,  doncs,  per  la  barrancada  en 


Estany  de  Montidiego 


direcció  E.,  trobant  a  l’hora  de  caminar  el  primer  estany,  que  es  de 
petites  dimensions  y  sembla  no  tenir  sobreixidor  visible.  Al  fons 
ens  tancava  l’horitzó  l’enasprada  serra  de  Perramo,  nua  de  vegeta¬ 
ció,  més  d’una  escabrositat  atrayentai  Allí,  empresonat  per  les 
cingleres,  hi  ha  l’estany  del  mateix  nom.  Continuant  baixant,  més 
enllà’ns  topàrem  ab  l’altre  estany,  que,  junt  ab  una  petita  bassa  un 
xic  apartada,  se  comuniquen  llur  capdal,  donant  lloc  son  sobrei¬ 
xidor  a  un  barranquet  que  aboca  l’aigua  a  l’estany  gran  de  més 
avall. 

La  baixada’s  va  fent  més  sobtada  pels  replans  aglebats  y  plens 
de  penyals  despresos  dels  cims,  tenint  sempre  enfront  les  serres  de 
Perramo. 

Prompte  cambiàrem  la  direcció  E.  per  la  del  SE.,  y  ab  uns 

30  minuts  més  assolírem  el  caire  de  l’embut  que  envolta’l  gran 
estany  de  Baticielles,  que’l  teniem  a  nostres  peus  a  més  de  200  m. 
de  fondaria  fortament  reclòs  per  tots  indrets.  La  vista  d’aquella 
gran  rodona  extensió  d’aigua  era  magnífica:  allavores  prenia  ab  la 
vesllum  del  capvespre  un  fosc  to  blavós,  destacant  en  els  verds 
.aglebats  de  ses  voreres  y  de  les  dretes  vessants  cobertes  per  les 
pinoses  y  escorrancs  de  roques  y  pedruscall  que  s’anaven  lligant 


Serres  de  Perramo 


pel  S.  fins  a  tancar  la  visual  ab  aquella  restellera  de  pics  de  pedra, 
alguns  d’elis  inaccessibles  fins  pera’ls  isarts  que  s’anomenen  Les 
Erisueles. 

Pel  damunt  de  l’estany,  a  l’altra  part  de  la  fondalada  de  la  vall 
d’Estós,  y  de  la  que  no  arribavem  a  ovirar  el  seu  fons,  tancava 
l’horitzó,  formant  un  bon  teló,  aquell  soperb  grop  montanyós  que’s 
presenta  de  gairebé  tots  els  indrets  alterosos  d’aquesta  regió,  les 
Malehides. 

Un  quart  llarg  tardàrem  en  posar-nos  al  nivell  de  l’estany. 
Fent  equilibris  per  aquells  aspres  escorrancs  y  vorejant-lo  per  la 
dreta,  a  dos  quarts  de  set  de  la  tarda  arribavem  a  la  petita  cabana  a 
la  vora  de  l’aigua,  havent  empleat  desde’l  cim  dels  Posets  unes 
cinc  hores. 

Aquesta  cabaneta  està  situada  a  l’extrem  oriental  de  l’estany  y 

prop  de  sa  boquera;  es  molt  petita;  està  coberta  per  un  sostre  de 
troncs  y  gleba;  serveix  pel  pescaire  que  a  la  temporada  hi  puja  a 
pescar  les  truites  de  l’estany,  que  hi  són  abundoses.  Quan  nosaltres 


Estany  Gran  de  les  Baticielles 

hi  arribàrem  se  trobava’l  pescaire  dins  de  1  aigua  fent  la  reculüda 
del  fi  1  é  o  xarxa,  embarcat  en  una  rudimentària  barca  en  que  no  hi 
mancaven  rems  y  timó  tot  d’una  peça.  En  aital  vaixell,  y  mercès  a 
la  seva  amabilitat,  després  vaig  donar  una  volta  a  l’estany  y  rebre 
fins  un  bany  de  peus  y  cames.  En  mig  de  l’estany  hi  sobressurt 

una  vella  soca  d’abet,  que  hi  resta  clavat  en  son  fons.  Segurament 
hi  fou  portada  allí  per  una  allau,  puix  a  hivern  queda  aquella  su¬ 
perfície  líquida  glaçada  y  soterrada  per  la  neu.  Se  troba  aquest 
estany  a  2.315  m.  d’alt. 

En  aquell  esquifit  aixopluc  hi  passàrem  la  nit,  y  resultà  encara 

més  esquifit,  puix 
erem  cinc  perso¬ 
nes  ajaçades  dins, 
a  tall  d’arengades 
en  tabal.  Allí  sí 
que  no  tingueiem 
fred  com  a  les 
Pahuls.  Tant  se 
valgué,  perquè 
cap  de  nosaltres 
dormí,  jo  fent 
recompte  de  les 
impressions  de  la 
jornada  y  escol¬ 
tant  a  estones  l’a¬ 
nimada  conversa, 
que  era  en  certs 
moments  dispu¬ 
ta,  entre’l  pescai- 
re  y  son  pobre 
ajudant,  un  vell 
carrabiner  reti¬ 
rat,  que  sentint-se 
calificar  d’animal 
per  amunt,  desfo- 
gava’l  seu  mal 
humor  ab  unes 
sortides  que’ns 
feyen  esclafir  el  riure.  Aquelles  disputes  eren  un  veritable  sainet. 

A  l’endemà,  a  punta  d’auba,  vaig  sortir  ab  el  meu  guia,  y  per 
la  vorera  de  l’estany  emprenguerem  la  baixada  en  direcció  E.  per 
la  bonica  pinosa,  que  no’ns  deixà  fins  baix  a  la  ribera.  Anàrem 
sempre  envistes  del  barranc  que  surt  de  l’estany.  El  camí  es  de 
dolent  pas,  més  hi  arriben  a  transitar  les  cavalleries,  podeu  comptar 
de  quina  manera ! 

A  la  mitja  hora,  y  després  d’haver  ovirat  l’aiguabarreig  del 

barranc  esmentat,  ab  el  que  serveix  de  desaigüa  a  l’estany  de  Per- 
ramo,  forem  a  un  petit  planell  aont  s’hi  troba  altre  estany  anome¬ 
nat  de  l’Escarpinosa,  y  pintorescament  envoltat  per  l’arbreda  y  els 
verds  aglebats. 

Seguírem  baixant  pel  bosc  espès  d’avellaners  y  brossa,  y  ab 
una  hora  desde  les  Bat ici el  les  ens  trobàrem  baix  a  la  ribera  d’Estós 
y  en  el  camí  que  puja  de  Benasque.  Allí  recorreguerem  aquesta 
ribera,  avall  sempre,  arribant  a  la  vila  abans  de  mitg-dia. 

juli  SOLER  y  SANTALÓ 

Agost  de  1907.  Clixés  de  l'autor. 


IMATGES  Y  CAPELLES  DE  VEHINAT' 


Plaça  del  Born. — Les  bombes  y  projectils  de  l’exèrcit  de  Felip  V 
havien  malmès  aquell  monument  que  la  fè  en  el  Misteri  de  la 
Puríssima  y  Immaculada  Concepció  de  la  Santíssima  Mare  de 
Déu  havia  aixecat  en  1706  en  aquesta  plaça  del  Born.  Y  sos  habi¬ 
tants,  que  ja  s’havien  acostumat  a  veure  a  tot’ hora  l’imatge  maria¬ 
na  que  era  símbol  de  la  fermesa  de  sa  creencia  en  la  singular  prer¬ 
rogativa  ab  que  havia  distingit  el  Senyor  an  aquella  excepcional 
criatura  de  la  niçaga  d’Adam  y  Eva,  no  pogueren  prescindir 
d’aquella  visió. 

Aixís  fou  que,  mirant  ont  podrien  colocar  una  altra  imatge  de 
la  Puríssima,  vegeren  que  cap  altre  siti  mellor  que  aquella  especie 
de  capelleta  que  forma  sobre’l  llindar  de  la  porta  l’ojiva  en  degra¬ 
dació  que  hermosseja  la  fatxada  oriental  del  magnífic  temple  de 
Santa  Maria  del  Mar.  Y  substituint  l’antiga  figura  que  en  Bernat 
Salvador  colocà  en  aquell  lloc  representant  a  la  Santa  Mare  de 
Déu  conforme  havia  sigut  establert  en  aquelles  capitulacions  con¬ 
vingudes  entre  ell  y  els  obrers  de  i’iglesia  a  10  d’Octubre  de  i5q2 
en  ordre  a  la  construcció  d’aquella  hermosa  portada,  per  una  altra 
figura  que  representés  la  perpetua  virginitat  d’aquella  en  tot  temps 
immaculada  Senyora,  vegeren  satisfets  llurs  desitjós. 

Els  vehins  de  l’antiga  plaça,  desde  aleshores  ençà,  s’han  esme- 
rat  en  fer  lluir  l’imatge  objecte  de  sa  devoció,  procurant  fer-li  llum 
tant  de  nit  com  de  dia  y  en  les  principals  diades,  sobre  tot  en  la 

1  )  Vegi  n-se ’ls  números  149,  i5o,  1  5  2 ,  153  y  166  del  nostre  Butlletí. 


47 


37° 


Butlletí  del 


del  8  de  Desembre,  no  sols  hi  han  cremai  la  llantia,  sinó  tots  els 
ciris  que  s’ha  pogut  fer  cabre  al  davant  d’aquella  esculptura,  a  la 
qual  algun  escriptor  ha  nomenat  la  Mare  de  Déu  del  Born.  També 
s’ha  adornat  aquella  volta  que  la  cobeja  ab  garlandes  y  poms  de 
flors,  simbòlica  manifestació  de  la  bellesa  de  sentiments  que  sem¬ 
pre  en  tot  temps  ha  distingit  als  feligresos  de  la  més  rica  parròquia 
d’Espanya. 

Y  la  celestial  Senyora,  desde  son  trono  de  glòria,  ha  volgut 
també  que  aquella  figura  que  la  representa  fos  avalorada  per  la 
llegenda,  y  que  com  a  cosa  sagrada  ningú  s’atrevís  a  insultar-la. 
Aixís  s’ha  mostrat  protectora  de  l’ignocencia  y  severa  ab  el  delin¬ 
qüent. 

Mirant  l’imatge  s’observa  que  està  en  una  posició  un  xic  força¬ 
da.  Per  la  direcció  del  cos  deuria  mirar  cap  a  la  dreta,  però  té  la 
testa  girada  cap  al  costat  contrari  y  mirant  a  terra.  No  es  això  per 
un  capritxo  de  l’artista,  sinó  per  un  prodigi  que  explica  una  lle¬ 
genda  que’s  pot  dir  coneix  tothom  que  viu  o  ha  viscut  en  el  Born 
y  sos  encontorns. 

Vivia  prop  del  Rech,  sol  y  aislat,  un  home  vell  que  tenia  fama 
de  ric  y  d’avar.  No’s  tractava  ab  ningú  més  que  ab  aquells  que’s 
veyen  obligats  a  recórrer  a  ses  grapes  de  prestamista.  Tothom  el 
tenia  per  jueu,  tant  si  ho  era  com  no.  Una  nit  negra  d’hivern 
uns  malfactors  entraren  a  casa  seva,  li  robaren  tot  quant  tenia  y 
el  malferiren,  creyent  haver-lo  mort.  En  la  casa  del  costat  hi 
vivien  una  mare  y  un  fill.  Ella  filava  al  torn,  ell  repassava  la  peça 
que  tenia  al  teler,  puix  era  veler  de  seda.  A  l’oure’is  jay!  de  la  víc¬ 
tima  corregué’l  minyó  a  veure  lo  que  passava  en  la  casa  del  vehí, 
trobant-se  ab  aquest  agonitzant.  Espaordit  de  l’espectacle  horrible 
que  presenciava,  al  veure  entregar  sa  ànima  a  Déu  an  aquell  infe¬ 
liç,  corregué  a  dir  a  sa  mare  lo  que  passava.  Sentint  venir  la  ronda, 
amatents  tanquen  la  porta  de  la  botiga,  y  tots  quiets  apaguen  el 
llum  y  s’en  van  al  Iiit. 

Al  cap  de  poca  estona  truquen  a  la  porta.  Es  la  ronda,  que,  al 
visurar  la  casa  ont  s’ha  comès  el  crim,  ha  trobat  unes  tisores  prop 
el  mort  y  busca  de  qui  són.  Són  les  que  aquell  veler  feya  servir  per 
tallar  els  nuats  de  la  peça;  ell  ha  regonegut  que  eren  seves,  y  la 
justícia  creu  haver  trobat  ja’l  lladre  y  assassí  d’aquell  prestamista. 
En  raó  d’això  se  l’enduen  pres,  y  com  no’s  troben  altres  indicis  de 
qui  pot  haver  sigut  el  criminal,  els  jutges  de  l’Audiencia  creuen  que 
ja  n'hi  ha  prou  ab  les  tisores  aquelles  per  acreditar  qui  ha  sigut  el 
delinqüent,  per  més  que  ell  juri  y  torni  a  jurar  la  seva  ignocencia. 

Al  cap  de  pocs  dies  en  la  plaça  del  Born  s’hi  aixeca  la  forca. 
De  l’antiga  presó  del  Veguer  ja’n  surt  la  trista  comitiva  que  al  con¬ 
demnat  a  mort  al  suplici  acompanya.  Per  la  Boria,  capella  de 
Marcús  y  carrer  de  Montcada  arriba  al  Born.  Al  veure  l’imatge  de 
Maria  de  sobre  la  porta  de  l’iglesia,  el  sentenciat  demana  poder 
dirigir  sos  precs  per  última  vegada  a  la  Mare  de  Déu,  a  la  que  tants 
cops  havia  fet  confidenta  de  sos  piedosos  sentiments.  La  comitiva ’s 
detura ;  aquell  pobre  s’agenolla,  y  ab  veu  que  tothom  la  sent  excla¬ 
ma:  «Verge  Maria!  Mare  de  Misericòrdia,  vós  sabeu  que  só  igno- 
cent  del  crim  que  se  m’imputa!  Tingueu  pietat  de  mi!». 

Y  l’imatge,  que  tenia  ’l  cap  enlairat  mirant  al  cel,  acota  la  testa 
y  mira  ab  ulls  que  semblen  plorosos  an  aquell  que  l’ha  invocada.  El 
poble  ha  vist  ben  bé  l’acció  d’aquella  figura  de  la  Reina  celestial  y 
crida:  «ígnocent  es  el  reu!  Ho  diu  Maria  Santíssima!».  Y,  ple  de 
fè,  al  veler  ja  treuen  d’entre ’ls  soldats  que’l  guarden  y  l’entren  a 
Santa  Maria.  Ja  ha  entrat  a  sagrat,  ja  1  ’lglesia  li  ha  donat  el  dret 
d'asil,  ont  la  justícia  dels  homes  perd  tots  els  drets  sobre’ls  que  s’hi 
acullen. 

Poc  després  dos  criminals  que’s  trobaven  en  poder  del  Tribu¬ 
nal  se  confessen  autors  d’haver  donat  la  mort  a  un  vell  ric  del  barri 
de  la  Ribera. 

Aixís  va  confirmar-se  l’ignocencia  del  pobre  veler  de  seda.  A 
Santa  Maria  varen  fer-ne  gran  festa  y  l’imatge  del  portal  que  mira 
al  Born  fou  guarnida  ab  moltes  flors  y  abundant  lluminària,  y 
aquella  diada  fou  de  goig  pels  vehins  d’aquella  plaça. 

Després  cada  dia,  al  fer-se  vespre,  se  va  veure  una  mare  y  un 
fill  que,  un  cop  refeta  la  llum  del  fanalet  que  llu  menava  l’imatge  de 
la  Puríssima,  s’agenollaven  als  graons  de  la  porta  y  durant  molta 
estona  resaven.  Morí  la  mare,  y  el  fill  comparegué  a  fer  oració  en 
companyia  de  sa  esposa,  y  quan  tingué  fills  els  ensenyà  a  ser  devots 
de  la  pietosa  Senyora  que  l’havia  deslliurat  d’una  mort  tant  terri¬ 
ble  com  ha  de  ser  la  de  la  forca  per  l’ignocent  que  ha  de  sofrir-la. 

Aquesta  es  la  llegenda  que  saben  de  memòria  tots  els  antics 
vehins  del  Born;  aquesta  es  l’historia  que  no  han  oblidat  encara 
tots  els  bons  fills  de  Barcelona  que  guarden  ab  amor  les  recordan- 
ces  del  passat,  com  guarda’l  bon  fill  el  patrimoni  dels  seus  pares. 

Però  hi  ha  una  altra  narració  històrica,  no  tant  coneguda  com 
l’anterior,  que  prova  que  la  Mare  de  Déu,  si  bé  es  protectora  dels 
que  bé  l’estimen  mostrant-li  sa  devoció  en  l’imatge  del  Born, 
també  sab  castigar  an  aquells  que  li  manifesten  desamor. 

Per  allà  aquells  dies  del  trieni  constitucional  de  l’any  1820  al 

1823,  quan  s’havia  manat  que’s  traguessin  totes  les  imatges  que 
estiguessin  a  la  vista  en  la  via  pública,  s’esdevingué  que,  passant 
per  la  plaça  del  Born  ab  el  fusell  al  coll  uns  milicianos  d’aquells 
que  a  tota  hora  no  sabien  cantar  altra  cosa  que 

Viva  la  Petita ! 

Ara  més  que  mai 
capellans  y  frares 
vagin  per  avall, 

un  d’ells,  fixant-se  en  l’imatge  de  la  Verge,  digué  a  un  dels  com¬ 
panys:  «Tira-li  un  tiro»,  y  aquest,  sense  pensar-s’hi  gens  ni  mica, 
apunta  y  descarrega  l’arma.  El  tir  no  féu  blanc,  però  es  fama  que 
l’instigador  d’aquella  acció  tant  sacrílega  no  parlà  may  més  cap 
paraula  clara ;  que  en  N.  G...  enraonà  sempre  més  tant  palpiçot 
que  costava  entendre-1.  Persones  que  tingueren  a  ca  si  ó  de  conèixer 
an  ell  y  a  la  seva  familia  aixís  ho  expliquen. 

Carrer  de  Sant  Pere  més  alt.  —  En  la  cantonada  de  la  casa  nú¬ 
mero  1  d’aquest  carrer  y  del  núm.  2  del  de  les  Voltes  de  Junque- 
res,  a  l’alçaria  del  primer  pis,  hi  ha  una  capella  d’estil  barroc, 
que  ostenta  un  agrupament  de  la  Verge  Santíssima  voltada  d’algun 
angelet.  Es,  ab  els  frontis  de  la  mateixa  casa,  que  són  esgrafiats,  el 
mellor  ornament  del  carrer.  No  es  principalment  la  tal  capella  un 
excelent  exemplar  en  el  seu  genre,  sinó  una  esculptura  digna  d’es¬ 
tima  per  esser  un  bon  record  del  oblidat  mestre  esculptor  barceloní 
en  Joan  Enrich,  un  dels  artistes  de  més  empenta  que  tingué  la 
Barcelona  de  mitjans  de  la  penúltima  centúria. 

Representa  aquell  agrupament  Nostra  Senyora  dels  Àngels  fent 
referencia  al  patrocini  celestial  baix  el  qual  fou  establert  el  Gremi 
de  Velers  de  Seda,  que  va  esser  la  corporació  que  en  1763  aixecà  la 
casa  de  referencia  y  es  avuy  propietat  del  «llustre  Colegio  Mayor 
de  la  Seda».  Si  bé  als  peus  de  l’artística  imatge  hi  ha  encara'l  ferro 
que  sostenia’l  1 1  an t ió  que  en  altres  temps  la  llumenava,  aquests 
han  cambiat  y  ara  ni  un  sol  dia  a  l’any  li  fan  lluminària.  No  fa 
pas  molts  anys  que  quan,  a  iniciativa  de  D.  Josep  Fiter  e  Inglés, 
l’antic  entusiasta  de  les  coses  de  la  velluria  que  tant  caracterisaven 
la  nostra  terra,  se  netejà  y  se  restaurà  ab  tota  conciencia  tant  her- 
mosa  esculptura,  hi  hagué  intent  de  ressorgir  aquella  pràctica,  però 
la  cosa  no  passà  avant.  Això  no  vol  dir  que’ls  qui  composen  la  sus- 
dita  entitat  propietària  hagin  deixat  de  ser  tradicionalistes  baix 
aquest  punt  d’atendre’l  protectorat  de  la  celestial  Senyora,  ja  que 

no’s  reuneix  la  Junta  que  no  tinga  encesos  alguns  ciris  l’imatge  de 
la  mateixa  que  presideix  la  sala  de  sessions;  y  també  té’l  dit  «Co- 
legio  del  Arte  Mayor  de  la  Seda»  com  a  principal  diada  de  l’any 
aquella  en  que  li  dedica  a  l’Augusta  Regina  dels  Àngels  cultes 
solemnes  en  una  de  les  iglesies  de  la  ciutat,  com  ho  practicaren  sos 
avant-passats  en  les  del  convent  de  Sant  Francesc,  de  Santa  Cate¬ 
rina  y  de  la  Mercè. 

Perquè’l  Gremi  de  Velers  de  Seda,  si  no  fou  un  dels  primers 
que  foren  establerts  a  Barcelona,  no  fou  pas  dels  menys  importants, 
ni  tampoc  dels  que  demostraren  menys  activitat. 

Les  primeres  ordinacions  que  del  mateix  se  citen  foren  apro¬ 
vades  per  una  reyal  cèdula  que  subscrigué  en  les  Corts  de  Montzó 
l’emperador  Carles  V  d’Alemanya  en  data  del  16  de  Desembre  del 
1 533,  y  aquelles  esdevingueren  les  dels  anys  1 553 ,  1^62,  1645,  1666, 
1 685,  1686  y  1092,  totes  encaminades  a  procurar  el  desenrotllament 
d’aquella  indústria  y  al  bon  nom  dels  agremiats. 

Y  la  capella  de  la  cantonada  d’aquella  finca  que  aixecaren  fa 
cent  trenta  cinc  anys  els  mestres  velers  de  seda  continua,  a  pesar  de 
les  contrarietats  esdevingudes  durant  aquest  període,  en  que  les 
corporacions  d’artesans,  no  sols  foren  disoltes,  sinó  que  s’ha  rego- 
negut  la  necessitat  de  restablir-les,  però  ningú  atina  en  la  manera 
més  a  propòsit  per  fer-ho,  es  encara  una  nota  ben  escayenta  de 
l’art  de  Barcelona  antiga  que  està  esperant  que’l  picot  de  la  reforma 
de  la  part  vella,  tenint-hi  tota  la  consideració  possible,  la  tregui  de 
lloc  y  la  coloqui  sols  Déu  sab  aont. 

Carrer  de  Sant  Pere  més  alt,  núm.  3.  —  Una  senzilla  portadeta  de 
l’època  del  renaixement  clàssic  de  l’art  que’s  veu  a  un  costat  del 
frontis  d’una  finca  establerta  sens  dubte  en  més  antiga  data,  segons 
indiquen  aquelles  dues  obertures  d’estil  ojival  que  hi  ha  en  la 
mateixa  paret,  per  l’inscripció  llatina  que’s  llegeix  en  el  fris  del 
cornisament  que  sostenen  dues  columnetes  o  pilastres,  diu  al  via¬ 
nant  que  allí  al  costat  de  la  casa  anteriorment  retreta,  que  fou  dels 
Velers  de  Seda,  hi  ha  instalada  una  capella-santuari  dedicat  a  Sant 
Cristòfol  martre. 

Fou  establerta  y  dotada  convenientment  per  allà  l’any  1 568, 
pel  notari  causídic  D.  Mateu  Roig,  havent  demanat  abans  autori- 
sació  pera  instalar-la  al  Concell  de  Cent  y  al  senyor  Bisbe.  Als  18 
d’Octubre  de  l’indicat  any  començaren  les  obres  de  sa  construcció, 
que  foren  acabades  l’any  vinent. 

Com  que  la  casa  no  ocupa  un  solar  gaire  gran,  l’interior  del 

santuari  resulta  bastant  mesquí,  tant  de  fondaria  com  d’ample  y 
d’alt.  En  la  paret  del  fons  hi  ha  un  petit  retaule  ab  l'imatge  del  sant, 
y  en  la  paret  del  costat  de  l’Epístola  una  làpida  dóna  compte  de  la 
fundació  d’aquell  lloc  sagrat. 

Aquell  Roig  establí  en  la  capella  un  benifet  o  capellania,  del 
que’n  féu  administrador  al  Concell  Municipal.  Per  això  en  la  sus¬ 
dita  portada  hi  ha  l’escut  de  la  ciutat.  Els  concellers  cuidaren 
sempre  de  proveir  la  plaça  cada  cop  que  s’havia,  per  un  motiu  o 
altre,  d’elegir  capellà  perquè  cuidés  del  culte  y  administració.  Dels 
concellers  ne  vingueren  els  regidors  que  determinà’l  Decret  de 
Nova  Planta,  y  també  anaren  complint  conforme  al  llegat  fet  per 
aquell  procurador  del  tribunal,  y  encara  continua  exercint  aquells 
drets  la  corporació  municipal  d’ara. 

La  capella  té’l  seu  capellà,  però  quasi  sempre  està  tancada, 
obrint-se  molt  especialment  la  vigilia,  ei  dia  de  la  festa  de  Sant 
Cristòfol  y  els  dies  de  la  vuitada.  En  aquests  dies  s’hi  celebren  en 
honor  de  l’insigne  martre  que  la  religió  ha  sancionat  ab  sa  apostò¬ 
lica  autorisació  y  la  gent  fidel  ha  popularisat  contant  d’ell  varies 
llegendes.  Aixís  la  fè,  en  sa  intercessió  poderosa  davant  de  Déu,  ha 
arrelat  en  el  cor  del  poble  y  són  bona  colla ’ls  devots  que  compta 
aqui  com  per  tot  arreu. 

D’aquests  també  són  bona  colla’ls  que  visiten  al  sant  en  la  seva 
capella  del  carrer  de  Sant  Pere  més  alt,  en  la  seva  diada,  que  espe¬ 
cialment  són  del  vehinat. 


RAMON  n.  COMAS 


EXPOSICIÓ  DE  POSTALS  DE  CATALUNYA 


la  crida  feta  pel  Centre  Excursionista  als  editors  y  colec- 


cionistes  de  postals,  han  respost  brillant  representació  d’uns 


y  altres. 


Més  de  cinc  mil  cartolines  foren  enviades  reproduint  interes¬ 
sants  coses  de  la  terra.  La  natura  y  l’art,  els  tipos  y  costums  popu¬ 
lars,  molt  de  lo  que  té  Catalunya  d’atractívol,  desde’ls  punts  de 
vista  artístic  y  pintoresc,  s’ha  reunit  en  poc  espay  en  aquesta 
exposició. 

Les  postals  van  esser  instalades  per  la  Comissió  organisadora 
en  el  pati  y  en  la  galeria  gòtica  del  pis.  Senzills  1 1  iston ets  de  fusta 
ab  un  petit  galse  per  banda,  separats  a  la  mida  reglamentaria,  les 
sostenien.  No’s  va  posar  cap  ornament:  les  columnes  romanes  y 

les  arcades  gòtiques  eren  ja  bon  acompanyament  per  l’Exposició. 

Les  comarques  catalanes,  y  especialment  l’Empordà,  la  Gar¬ 
rotxa,  el  Rosselló,  la  vall  d’Aran,  el  pla  d’Urgell,  el  Gironès, 
Tarragona,  el  pla  de  Bages,  el  Vallès,  la  costa  de  Llevant  y  quasi 
totes  les  altres,  en  més  petites  coleccions,  se  presenten  gràficament 
als  ulls  dels  visitants. 

A  més  de  tot  lo  generalment  conegut,  per  sa  major  importàn¬ 
cia,  apareixen  notes  inèdites  de  viu  interès.  Hi  ha  postals  va- 
lioses  per  l’assumpte  que  reprodueúxen ;  altres  ho  són  per  l’art 
exquisit  ab  que  s’ha  triat  pel  fotògraf  el  punt  de  vista. 

Cal  esmentar,  entre  lo  més  sobressortint,  les  vistes  marines  de 
Roses,  Cadaqués  y  L’Escala;  paisatges  de  les  Guilleries,  riberes  y 
gorges  de  Querançà,  grans  pics  y  llacs  de  la  vall  d’Aran,  les  vores 
del  Llobregat,  tot  reproduit  en  hermosíssims  clixés. 

Les  monumentals  ciutats  de  Tarragona  y  Girona  hi  són 
esplèndidament  representades;  també  Poblet,  Santes  Creus  y  Ri¬ 
poll.  Innombrables  edificis  de  caràcter  religiós  y  civil  apareixen 
per  tot  arreu.  En  l’impossibilitat  de  detallar,  esmentarem  algunes 
de  les  més  notables  postals  referents  a  castells  de  l’Edat  Mitjana; 
exemple,  la  casa  de  pagès  gòtica  fortificada  de  Montradon,  la 
torra  de  can  Vilà  a  Vallgorguina  del  Vallès,  casa-castell  de  La 
Bisbal,  torra  del  castell  de  Verdú  a  la  plana  d’Urgell  (de  planta 
circular,  magnifica,  ben  aparellada),  les  ruines  dels  castells  de 
Maldà  y  Bellcaire,  les  fortificacions  de  Torroella  de  Montgrí. 

Entre  les  postals  referents  a  Cervera  n’hi  ha  d’esplèndides 
de  sepultures  existents  a  l’iglesia  de  Santa  Maria,  sota  arcades 
apuntades  ab  imatges  jayents  y  frisos  ab  hermoses  figures.  També 
pot  formar-se  precís  concepte  de  l’Universitat,  ab  el  magnífic 
altar  barroc  de  la  capella,  aont  hi  ha  maravelloses  esculptures  de  la 
Mare  de  Déu  y  àngels. 

Innombrables  objectes  arqueològics  d’interès  estan  figurats  en 
ben  fetes  postals.  Aixís  el  retaule  de  la  Mare  de  Déu  de  la  Llet  a 
Torroella  de  Montgrí  y  la  testa-relicari  y  ornaments  sagrats  de 
Bagà. 

Respecte  costums  populars  criden  l’atenció  les  coleccions  d’un 
enterrament  a  Queralps  y  la  professo  per  mar  a  Santa  Cristina  de 
Lloret  de  Mar. 

En  fi,  generalisi-s  lo  dit  respecte  punts  concrets  a  molts 
variats  aspectes  de  l’esser  de  Catalunya  y’s  tindrà  idea  de  lo  que 
es  la  nostra  exposició  de  postals,  de  la  visió  que  n  resulta  de  vi¬ 
sitar-la. 

L’exposició  ja  ha  sigut  feta.  Els  seus  resultats  no  seran  imme¬ 
diats,  sinó  d’efectes  lents  y  segurs.  Les  impressions  produides,  les 
anotacions  preses,  les  excursions  projectades,  tindran  sos  efectes 
anys  a  venir;  a  poc  a  poc,  sense  que  consti  enlloc,  apareixerà’l 
resultat  de  la  primera  exposició  de  postals  de  Catalunya.  Obra 
colectiva  potser  també  podria  resultar-ne:  el  Centre  no  deixarà 
d’estudiar-  ho. 

El  Centre  Excursionista  agraeix  moltíssim  als  expositors  la 
benemèrita  obra  que  han  fet  deixant-li  les  postals.  A  cada  un  d’ells, 
quals  noms  vam  publicar  en  el  nombre  anterior  del  Butlletí, 
donem  desde  aquestes  planes  grans  mercès. 

de  diferents  treballs  del  propi  autor  estampats  a  començar  de  l’any  1894,  y 
que  es  considerada  com  un  dels  complements  de  la  publicació  del  Mapa 
Geològic  de  la  Provincià  editat  baix  els  auspicis  de  l’Excma.  Diputació 
de  Barcelona.  L’obra  del  Dr.  Almera,  filla  y  fruit  de  moltes  excursions  y 
tasques  meritòries,  es  un  estudi  complet  del  territori  pliocènic  català,  ab 
una  descripció  general  acabada  de  sa  pròpia  constitució  y  de  la  flora  y  fauna 
del  mateix,  exposant  la  paulatina  evolució  de  la  comarca  tractada,  a  l’acabar 
l’era  terciaria,  y  enumerant  un  gran  nombre  d’especies  recullides;  consti¬ 
tuint  tot  plegat  una  fita  remarcable  y  decisiva  pera  la  confeccióde  la  Geolo¬ 
gia  General  de  la  nostra  Catalunya. 


Marian  Faura  y  Sans:  Espeleologia.  —  Albert  Martín,  editor.  —  Barce¬ 
lona,  1908. 

Fs  un  follet  que  formarà  part  de  la  Geografia  de  Catalunya  actualment 
en  publicació,  constituint  un  estudi  sintètic  d’espeleologia  catalana  y  un 
inventari  bastant  complet  de  ses  diverses  manifestacions  com  a  efectes 
geodinàmics  observats  en  nostre  terrer.  L’immensa  majoria  de  les  coves  y 
avencs  de  Catalunya  darrerament  explorats  s’hi  troben  ressenyats  junt  ab 
altres  fenòmens  hidrològics,  y  el  seu  índex  espeleològic  de  Catalunya  es,  sens 
dubte,  el  més  complet  dels  publicats  fins  avuy  dia,  després  de  les  ensenyances 

y  exposicions  del  Dr.  Almera,  d’en  Lluís  M.  Vidal  y  de  Mossèn  Norbert  Font 
y  Sagué,  que  són  els  que  han  portat  la  davantera  en  aquesta  classe  d’estudis 
a  Catalunya. 

Del  mateix  autor  havem  rebut  dos  altres  petits  fullets:  Adicions  a  la 
Fauna  Miogènica  de  Montjuich  y  La  Fosforita  a  Catalunya,  abdós  ben 
interessants  pels  aficionats  als  estudis  geològics  de  la  nostra  terra. 

Onésime  Réclus:  Manuel  de  l’Eau.  —  «Touring  Club  de  France».— 

París,  1908. 

Es  una  bonica  y  interessant  publicació,  esmeradament  presentada,  que 
honra  al  T.  C.  F.  y  al  seu  autor,  que  per  medi  del  seu  treball  ha  contribuit 
poderosament  a  enriquir  la  colecció  iniciada  l’any  passat  ab  l’aparició  del 
Manuel  de  /’ Arbre. 

En  Réclus  divideix  la  seva  simpàtica  obra  en  cinc  parts:  La  pluja,  Les 
fonts,  Els  torrents,  Les  riveres,  Glòria  a  l'aigua  com  a  l'arbre!,  estudiant 
en  elles  els  aspectes  generals  de  totes  les  qüestions  relacionades  ab  aquesta 
matèria  y  les  concrecions  de  les  mateixes  en  diferents  casos  particulars. 
Aquesta  obra  està  presentada  ab  profusió  de  gravats  que  avaloren  el  mèrit 
real  y  veritable  d’aquesta  publicació,  qual  vulgarisació  fóra  obra  molt  profi¬ 
tosa  pera  atendre  a  la  necessària  propaganda  pera  la  defensa  de  les  nostres 
montanyes. 

Joseph  Gudiol  :  Mestre  Joan  Gascó. —  Imp.  J.  Horta.  —  Barcelona,  1908. 

Es  una  ben  escrita  y  notable  obreta,  dedicada  a  la  contribució  de 
l’historia  de  l’obra  pictòrica  mitg-eval  en  la  nostra  terra,  fent  una  biogra¬ 
fia  de  l’artista  Joan  Gascó  y  una  exposició  completa  de  les  tasques  artístiques 
d’aquest  pintor  navarro  que  adoptà  a  Vich  per  sa  pa  tria,  residint-hi  més  de  25 
anys,  fins  a  sa  mort,  y  llegant-nos  un  capdal  artístic  de  gran  valor,  com 
són  els  retaules  de  Sant  Miquel  de  la  Catedral,  el  de  la  Mare  de  Déu  dels  Àn¬ 
gels  del  Convent  de  Framenors,  el  del  Carme,  el  de  Santa  Bàrbara  de  la 
Pietat,  els  de  Sant  Sebastià  y  Santa  Elena  de  la  Mercè,  els  de  Sant  Andreu, 
Sant  Joan  y  Nadal  de  la  Sèu,  y  altres  de  Vich  y  de  sa  comarca  y  roda¬ 
lies,  com  els  existents  a  Sant  Joan  de  Fàbregues,  Vilanova  de  Sau,  Sant  Julià 
de  Vilamirosa,  Sant  Pere  de  Torelló,  Sant  Romà  de  Sau,  Santa  Maria  de  Ca¬ 
brera,  Folgaroles,  Sant  Martí  Sentfores,  Sant  Feliu  de  Torelló,  Sant  Martí 
den  Bas  y  moltes  altres  que  fóra  llarg  anomenar.  Acompanya  aquesta  obra 
de  l’erudit  y  entusiasta  arxiver  del  Museu  Episcopal  de  Vich  una  serie  de 
documents  autèntics  referents  a  contractes,  y  ademés  una  colecció  de  gra¬ 
vats  reproduint  molts  dels  mellors  retaules  deguts  al  pinzell  del  mestre 
Joan  Gascó. 

Antoni  Rubió  y  Lluch:  La  Acròpolis  d’Atenes  a  l’època  catalana. 

—  Imp.  Barcelonesa,  1908. 

Es  un  fullet  contenint  el  discurs  pronunciat  per  l’autor  en  l’Academia 

de  Belles  Arts  de  nostra  ciutat  referent  al  tema  apuntat,  que  desenrotlla 
cuidadosament,  esclarint  el  passat  d’aquella  gran  capital  y  celebrada  Acrò¬ 
polis  en  els  seus  diferents  aspectes,  y  principalment  en  el  període  de  la 
dominació  catalana,  que  respectà  y  servà  aquella  joya  del  Partenon  com 
no  ho  feren  els  altres  pobles  que  petjaren  aquelles  terres.  L’obra  del  senyor 
Rubió  y  Lluch,  molt  ben  documentada,  ens  revela  una  vegada  més  lo 
aprofitats  que  resulten  pera  nostra  cultura’ls  viatges  y  estudis  per  ell  real i- 
sats  en  aquelles  regions. 

Ferran  de  Sagarra:  Los  Segells  del  Rey  En  Jaume  I.  Sigilo- 

grafia  dels  Comtes  d’Urgell. — lmp.  Casa  Caritat,  1908. 

Són  dos  notables  reproduccions  de  treballs  ja  publicats  per  l’Academia 
de  Bones  Lletres,  ressenyant  de  la  manera  conciençuda  a  que  ja'ns  té  acos¬ 
tumats  el  senyor  Sagarra  la  sigiiografia  pròpia  d’aquell  gran  rey,  y  la  d’una 
de  les  cases  més  notables  y  poderoses  de  la  nostra  historia.  Un  y  altre  van 
acompanyats  de  diversos  gravats  y  làmines  soltes  reproduint  alguns  d’aquells 
curiosos  segells  tant  ben  estudiats  y  ressenyats  per  l’autor,  infadigable 
aimador  y  historiaire  de  la  nostra  terra. 

Lucien  Briet:  Le  Clocher  de  Charly.  —  lmp.  Moderne,  Chateau- 

Thierry,  1908. 

Es  la  darrera  publicació  rebuda  recentment  del  seu  autor,  qui’ns  des¬ 
criu  en  ella’l  cloquer  de  l’iglesia  de  Charly-sur-Marne  en  totes  ses  manifes¬ 
tacions,  abans  y  després  de  llur  restauració.  D’aquest  monument  ne  fa  una 
detallada  ressenya,  com  també  de  ses  antigues  campanes  y  de  les  que  avuy 
voleyen  en  aquella  airosa  torra  que  domina  l’interessant  iglesia  de  tant 
bonica  població.  L’obreta  aquesta  està  acompanyada  de  diversos  gravats. 

Eusebi  Bosch  Humet:  Cançons  Populars.  —  Tip.  « L’Avenç»,  Barce¬ 
lona,  1908. 

Acabem  de  rebre  aquesta  publicació  de  nostre  consoci’l  distingit 
mestre  E.  Bosch,  que  ab  tot  carinyo  y  cuidado  ha  vingut  aplegant  un  vistós 
ramell  de  bonicoyes  cançons  catalanes  recullides  per  les  abruptes  Gui  1  leries 
y  que  constitueixen  potenta  demostració  de  la  real  vàlua  del  nostre  folk-lore 
musical  y  poètic.  Fins  a  una  vintena  pugen  les  cançons  aplegades,  totes 
molt  ben  armonisades,  de  cayent  agradós  y  caràcter  marcadament  popu¬ 
lar,  que  honren  al  mestre  Bosch,  devent  felicitar-nos  per  l’aparició  d’aques¬ 
ta  obra,  desitjant-li  bons  seguidors. 

Precedeix  l’obra  un  adequat  y  ben  escrit  pròleg  del  popular  folk-lo- 
rista  n’Aureli  Capmany. 

REVISTA  DE  REVISTES 


Bulletin  Annuel  de  la  Société  des  Excursionnistes  Marseillais. 

Havem  rebut  el  butlletí  anyal  d’aquesta  societat  corresponent  al  19077 
que  publica  un  extracte  de  totes  les  excursions  realisades  durant  l’any; 
varies  noticies  oficials  sobre  la  mateixa,  y  diferents  treballs-ressenyes  de  les 
més  importants  excursions  realisades  especialment  pels  Alps  y  els  Pi  ren  e  us. 

Bulletin  Pyrénéen,  Setembre- Octubre  1908. 

Continua  publicant  el  notable  treball  d’en  Beraldi  sobre  Els  oficials 
topògrafs  als  Pireneus,  y  Les  Montanyes  Malehides,  per  en  Le  Bondidier. 
Publica,  ademés,  un  treball  de  M.  Lucien  Briet,  Ramond  y  Lomet,  notes 
biogràfiques  completes  y  ben  interessants  d’aquestes  dugués  personalitats; 
altre  de  Ch.  Cadier  referent  a  El  castell  de  Achert  y  l’Agüerri;  L'  Asta\on 
pel  Nord,  pel  Dr.  R.  Croste;  y  Cursa  d'entrenament,  per  Paul  Dive, 
descripció  pintoresca  que  continuarà  en  el  següent  número. 

Boletín  de  la  Sociedad  Castellana  de  Excursiones,  Octubre  1908. 

Publica  l’acabament  de  la  ressenya  d’una  Excursión  à  Zarago\a, 
Alhama  de  Aragón  y  Monasterio  de  Piedra,  per  J.  Agapito  y  Revilla;  la 
continuació  de  Las  antiguas  Ferias  de  Medina  del  Campo,  per  C.  Espejo  y 
J.  Paz;  y  l’acostumada  secció  de  Efemèrides  inéditas;  acompanyant  aquest 
número  una  làmina  solta  y  dos  gravats  intercalats  en  el  text  del  primer  dels 
esmentats  treballs. 

Boletín  de  la  Comisión  Provincial  de  Monumentos  de  Orense,  Juliol- 
Agost  1908. 

Havem  rebut  aquesta  modesta  però  im portant  publicació,  insertant  un 
treball  de  E.  Marquina  y  Alvarez  referent  a  la  notable  iglesia  parroquial  de 
San  Martín  de  Loiro,  a  hora  y  mitja  d’aquella  capital,  y  de  qual  esbelta 
fatxada ’n  reprodueix  una  fotografia  per  medi  de  làmina  solta  que  acom¬ 
panya  aquest  número,  qual  text  queda  completat  per  La  epigrafía  latina 
en  la  provincià  de  Orense,  per  M.  Diez  Sanjurjo;  Los  caminos  antiguos  y  el 
itinerario  núm.  18  de  Antonino  en  la  provincià  de  Orense,  pel  mateix  senyor; 
y  algun  altre  treball  y  noticies  soltes. 

Boletín  de  la  Real  Sociedad  Geogràfica,  III  trimestre  1908. 

Publica  interessantíssims  treballs,  entre  ells  un  de  D.  Joaquín  de  Ciria 
y  Vinent,  La  Provincià  de  Zamora  y  el  lago  de  San  Martín  de  Castaneda, 
ressenyant  més  o  menys  detalladament  tot  quant  de  notable’s  conserva  y 
existeix  per  aquelles  comarques,  y  d’una  manera  principal  l’estany  de  Sana¬ 
bria,  de  Benavente  o  de  San  Martín  de  Castaneda,  ab  sos  cinc  kilòmetres  de 
llargaria  per  tres  d’amplada,  situat  pintorescament  a  més  de  mil  metres 

sobre’l  nivell  del  mar.  Inserta  també  la  traducció  Observaciones  en  los  ven- 
tisqueros  pirenaicos,  de  L.  Ch.  Gaurier,  referents  al  pic  de  Pundillos  o  del 
Infierno,  y  a  la  regió  del  Balaitous.  El  primer  de  dits  treballs  va  acompa¬ 
nyat  de  profusió  d’ilustracions  gràfiques. 

Boletín  de  la  Real  Acadèmia  de  la  Historia,  Novembre  de  1908. 

Entre  altres  treballs  històrics  y  diferentes  varietats  y  noticies,  publica’ls 
següents  informes:  Algunas  relaciones  hislóricas  raras  y  curiosas,  pel 
Marquès  de  Laurencin;  Nuevas  inscripciones  de  Zahara  y  Prado  del  Rey, 
en  la  provincià  de  Càdi^,  per  E.  Romero  de  Torres;  y  Los  miliarios  roma- 
nos  del  Valle  de  Otaiïes,  per  M.  Martínez  de  Casa-López. 

Hojas  Selectas,  Novembre  de  1908. 

Aquesta  important  publicació  barcelonina,  que  tot  sovint  dóna  compte 
de  viatges  y  excursions  y  de  curioses  notes  gràfiques  ab  ells  relacionats, 
inserta  en  el  número  que’ns  ocupa,  entre  molts  altres  treballs,  un  article  de 
Robert  J.  Payró  sobre  Bnenos  Aires ;  altre  de  F.  Climent  Terrer  referent  a 
Curiosidades  religiosas  del  Thibet  y  de  la  índia;  y  un  altre  sobre  Excava- 
ciones  de  Ampurias ;  tots  ells  acompanyats  de  nombrosos  gravats  y  datos  ben 
interessants. 

Alpin  Journal,  Novembre  1908. 

Aquesta  important  revista  anglesa  publica,  entre  altres,  els  següents 
treballs:  Algunes  ascensions  en  igoy,  ressenya  de  varies  excursions  alpines 
per  H.  V.  Reade;  Kabru  en  1  goy ,  donant  compte  de  les  ascensions  a  dita 
montanya  del  continent  asiàtic,  per  C.  W.  Ruberson;  Ascensió  a  l'agulla 
d’Hérens  (Alps),  per  W.  C.  Compton;  y  Notes  sobre  una  excursió  a  les 
Graians,  per  C.  F.  Mesde;  tots  acompanyats  d’hermoses  ilustracions. 
Publica  també  unes  interessants  notes  sobre’ls  Accidents  Alpins  y  les  noves 
exploracions  montanyenques  durant  el  corrent  any,  a  més  de  les  acostu¬ 
mades  seccions  de  Notes  alpines  y  Revistes  y  Noticies. 

Touring,  Novembre  1908. 

La  revista  que  mensualment  publica  ’l  «Touring  Club  Italiano»  conté 
en  el  present  número  uns  Apunts  de  Cartografia  retrospectiva  de  l'estany  de 
Como ,  per  L.  V.  Bertarel  1  i ;  la  continuació  de  Turisme  imaginari,  per  Silio 
Caspani;  y  altres  diferents  articles  y  notes  esportives,  a  les  quals  dedica 
preferent  atenció  aquesta  curiosa  revista. 

Imer,  III  nombre  del  1908. 

Aquesta  notable  publicació  de  l’Associació  sueca  d’Antropologia  y 
Geografia  inserta  una  relació  de  Gunnar  Andersson  referent  a  l 'Expedició 
del  vapor  «  Danmark»  a  la  costa  NE.  de  Groenlàndia,  ab  diversos  gravats; 
y  altre  treball  del  mateix  autor  sobre  Noves  exploracions  coralesques;  a  més 
de  diferentes  cartes  y  de  la  secció  de  Noves,  en  la  qual  se  dóna  compte  de 

l’expedició  polar  del  capità  Mikkelsen,  com  també  de  les  darrerament  real i- 
sades  a  Magellan  y  Spitzberg. 

La  Montagne,  Novembre  1908. 

Inserta  en  lloc  preferent  una  sintètica  relació,  En  la  cadena  del  Ru- 
wen^ori,  feta  pel  doctor  Alexandre  Roccati,  un  dels  que  prengueren  part 
en  aqueixa  important  expedició  portada  a  cap  pel  Duc  dels  Abruzzos  per 
aquelles  regions  del  Àfrica  equatorial,  que  minuciosament  descriu  el 
Dr.  De  Filippi  en  sa  ressenya  de  dita  exploració  recentment  apareguda. 
Acompanyen  aquest  interessant  resum  descriptiu  vuit  boniques  reproduc¬ 
cions  d’altres  tantes  fotografies  directes  de  V.  Sella,  altre  dels  intrèpits  expe¬ 
dicionaris.  Completen  aquest  número  un  treball  de  Lluís  Huette  contenint 
diverses  anotacions  referents  a  Una  ascensió  al  cràter  del  Etna  realisada 
en  1782 ;  la  Crònica  Alpina,  ab  noticies  de  noves  exploracions  pirenenques, 
vies  de  comunicació,  refugis  y  accidents  desgraciats  ocorreguts  recentment; 
y  les  seccions  de  Bibliografia,  Notes  Alpines  y  Crònica  del  Club  Alpí  Fran¬ 
cès,  del  qual  es  portant-veu  aquesta  notable  revista. 

Bulletin  Hispanique,  Octubre-Desembre  1908. 

Publica  la  continuació  dels  treballs  de  G.  Cirot  y  C.  Pi  tol  1  et  respecti¬ 
vament,  referents  a  Enquesta  sobre'ls  jueus  espanyols  y  portuguesos  a 
Burdeus  y  Els  primers  ensaigs  literar  is  de  Fernàn  Caballero ;  a  més  d’un 
estudi  històric  de  M.  Marion  sobre  El  marescal  Suchet,  y  altre  de  P.  París, 
Excavacions  y  descobriments  arqueològics  a  Espanya  y  Portugal ,  donant 
compte  de  diferentes  troballes  a  Ibiça,  Numancia,  Elche,  Toledo,  Serra 
Morena  y  altres  llocs  de  la  Península.  Publica,  ademés,  l’acostumada  secció 
de  Varietats  y  unes  notes  bibliogràfiques,  entre  elles  unes  d’en  Brutails 
referents  a  l’obra  d’en  Rubió  y  Lluch  Catalunya  a  Grècia. 

També  s’han  rebut,  entre  altres,  els  darrers  números  de  El  Viajero, 
revista  ilustrada  que’s  publica  a  Barcelona  y  que  conté  una  ressenya  y  gra¬ 
vats  del  nostre  Xalet-refugi  d’Ull  de  Ter;  Boletín  Oficial  de  la  U.  V.  E. 
«Touring  Club  Nacional»;  Fotografia  Pràctica;  la  Ilustració  Catalana; 
la  Revue  Catalane  y  nombroses  publicacions  extrangeres,  entre  elles  0  Ins- 
tituto,  y  els  portant-veus  de  la  Real  Associació  Neerlandesa  de  Geografia  y 
del  Deutschen  und  Osterreichischen  A Ipen vereins. 

CRÒNICA  DEL  CENTRE 

Novembre  de  1908 
CONFERENCIES 

Els  catalans-mallorquins  mestres  de  la  cartografia  a  l’Edat  Mit 
jana.  —  El  dia  6  d’aquest  mes  nostre  benvolgut  consoci  l’eminent  arquitecte 
D.  Lluís  Domenech  y  Montaner  va  començar  la  tanda  de  conferencies  del 
curs  actual  ab  una  de  ben  curiosa  y  interessant  sobre  cartografia  catalana, 
de  la  qual  en  féu  un  detallat  estudi  desde  l’aparició  de  les  primeres  d’elles 
per  allà’l  sigle  XIV,  fent  remarcar  el  seu  valor  y  estima  com  a  documents 
demostratius  d’una  vera  y  notable  civilisació  catalana  en  aquelles  èpoques. 
Exposà  la  forma  de  les  mateixes,  policromades,  sobre  pergamí  y  ab  anota¬ 
cions  dels  darrers  descobriments  geogràfics  coneguts  abans  de  llur  publi¬ 
cació.  Estudià  especialment  les  cartes  d’en  Dolcet,  del  1339,  d’en  Soler,  d’en 
Vallseca  y  molles  altres,  per  acabar  demostrant  la  gran  importància  de  la 
cartografia  catalana,  filla,  sens  dubte,  d’alguna  escola  existent  en  aquella 
època,  y  la  necessitat  de  la  divulgació  del  seu  coneixgpient  per  sa  importàn¬ 
cia  absoluta  ben  manifesta  y  per  sa  prova  ben  palpable  d’un  grau  d’intensa 
cultura  que  nostra  patria  va  alcançar  en  l’Edat  Mitjana  a  la  davantera  de  la 
civilisació  mondial. 

Durant  el  transcurs  de  tant  notable  conferencia’l  senyor  Domenech  y 
Montaner  va  presentar,  per  medi  de  projeccions  fotogràfiques,  algunes  de 
les  cartes  estudiades,  de  les  quals  també  n’hi  havia  alguna  d’exposada  en  la 
sala  de  conferencies  del  nostre  Centre. 

El  darrer  Congrés  de  la  Federació  de  Societats  Pireneístes. — 
Nostre  amic  y  consoci  D.  Francesc  Blanch,  delegat  del  Centre  Excursio¬ 
nista  de  Catalunya  al  Congrés  Pireneísta  de  Tarbes,  va  donar  compte,  el 
dia  13  del  mes  actual,  de  les  tasques  realisades  pel  mateix,  de  les  quals  res 
ne  diem  per  haver-ne  ja  parlat  llarga  y  oportunament  en  aquestes  mateixes 
planes.  El  senyor  Blanch  va  exposar  novament  les  mostres  d’afecte  y  els 
obsequis  rebuts  de  nostres  companys  de  l’altra  vessant,  que  semblen  servar 
bona  recordança  de  nosaltres  y  que  desitgen  extrènyer  en  lo  possible’ls 
confraternals  llaços  que  a  tots  ens  uneixen.  El  mateix  conferenciant  va 
presentar,  per  medi  de  projeccions  lluminoses,  una  vistosa  colecció  de 
vistes  fotogràfiques  obtingudes  durant  el  viatge  y  excursions  realisades  ab 
motiu  de  dit  Congrés. 

Una  ascensió  al  Vignemale.  —  En  la  sessió  del  dia  20  nostre  bon  amic 
el  Dr.  D.  Francisco  Xavier  Parés  va  llegir  una  ressenya  de  l’excursió  al  Vigne¬ 
male  realisada  ab  unió  d'altres  estimats  consocis  y  de  diferents  congressistes 
aplegats  a  Tarbes  ab  motiu  de  la  reunió  de  la  Federació  de  Societats  Pire- 
neístes. 

L’interessant  treball  del  senyor  Parés  va  ser  acompanyat  de  la  presen¬ 
tació  de  nombrosos  clixés  fotogràfics  de  vistes  d’aquelles  encontrades,  que 
anaren  projectant-se  en  el  transcurs  de  la  conferencia,  que,  com  les  anteriors, 
va  veure-s  en  extrem  concorreguda  per  gran  número  de  benvolguts 
consocis. 

La  Barcelona  del  temps  del  rei  en  Jaume  I.  —  El  dia  27  D.  Joan 
Barta  y  Prats  va  donar  una  conferencia  sobre  aquest  tema,  ressenyant  lo 
que  material  y  intelectualment  era  nostra  capital  en  aquella  data,  lo  que 
exposà  en  forma  escayenta,  triat  llenguatge  y  ab  una  gran  munió  de  datos 
interessants  que  feren  que  tothom  pogués  fer-se  càrrec  de  l’estat  de  la  nostra 
Barcelona  en  aquella  època  esplendorosa  per  nostra  patria  catalana. 

SECCIÓ  DE  FOLK-LORE 

Va  inaugurar  les  seves  tasques  el  dia  14  de  Novembre  ab  una  notable 
sessió  encomanada  a  nostre  erudit  consoci  D.  Ramon  Miquel  y  Planas,  qui 
va  disertar  sobre  Rondallísíica,  fent  un  atinat  y  complet  estudi  de  la  colecció 
de  rondalles  del  malaguanyat  escriptor  D.  Pau  Bertran  y  Bros,  explicant 
llur  origen  y  essencia  característica  y  contant  ne  alguna  de  les  més  remar¬ 
cables,  lo  que  va  continuar  en  la  sessió  del  dia  28,  constituint  tot  plegat 
una  notable  disertació  del  senyor  Miquel  y  Planas  y  una  completa  exposició 
d’un  recull  folk-lòric  importantíssim.  S’ha  de  fer  remarcar  que  a  l’anar 
contant  el  senyor  Miquel  y  Planas  cada  una  de  les  rondalles  tingué  l’acert 
d’anar  reproduint  per  medi  de  projeccions  fotogràfiques  la  serie  de  dibuixos 
que’l  jove  artista  senyor  Vila  ha  confeccionat  pera  ilustrar  l’obra  d’en 
Bertran  y  Bros  y  que  representen  les  escenes  y  accions  explicades  en  les 
rondalles. 

INAUGURACIÓ  DEL  «CENTRE  EXCURSIONISTA  DEL  VALLÉS» 

El  dia  15  de  Novembre  aquest  novell  «Centre  Excursionista»,  de  Saba¬ 
dell,  va  celebrar  la  seva  festa  inaugural  ab  un  solemne  acte  realisat  al 
«Centre  Català»  d’aquella  població,  y  a  la  qual  haviem  sigut  especialment 
invitats.  Ab  aital  motiu  foren  alguns  els  socis  del  nostre  Centre  que  s 
traslladaren  an  aquella  ciutat  germana. 

L’acte  va  començar  a  les  cinc  tocades  de  la  tarda  ab  paraules  encorat¬ 
jadores  pronunciades  pel  president  del  «Centre  Català»  y  pel  del  nou 
centre  excursionista,  qui  va  cedir  la  presidència  de  1  acte  an  en  César  A. 
Torras,  que  ho  es  del  nostre.  Seguidament  l’entusiasta  company  senyor 
Montllor,  organisador  principal  y  president  de  l’entitat  qual  inauguració 
oficial  allavors  se  celebrava,  va  llegir  un  notable  discurs  exposant  els  mo¬ 
tius  que’ls  havien  induit  a  sa  creació  y  les  tasques  principals  que  s  propo¬ 
saven  realisar.  Després  de  llegida  una  Oda  al  Vallès,  original  del  conegut 
poeta  senyor  Rovira  y  Serra,  nostres  companys  D.  Eduard  Vidal  y  Riba 

y  D.  Joan  Danés  y  Vernedas,  y  el  senyor  Timoteu  Colominas  en  represen¬ 
tació  del  «Club  Montanyenc»,  van  dirigir  la  paraula  a  la  nombrosa  concur¬ 
rència  que  om  plena  va  aquella  gran  sala,  exposant  la  fi  n  al  i  tat  y  l’enlairament 
de  les  tasques  pròpies  y  encomanades  a  l’excursionisme  català.  El  senyor 
Torras  va  cloure  l’acte  ab  sentides  y  patriòtiques  paraules  de  felicitació  y 
encoratjament,  resumint  tot  lo  exposat  pels  anteriors  oradors. 

Novament  ens  complavem  en  testimoniar  nostre  agraiment  y  nostre 
companyerisme  vers  el  novell  «Centre  Excursionista  del  Vallès»,  al  qual 
desitjem  molts  anys  de  vida  y  moltes  satisfaccions  en  ses  empreses  culturals 
y  patriòtiques. 


L’Exposició  de  Postals.  —  En  altre  lloc  d’aquest  mateix  número  ’n 
parlem  degudament.  Sols  ens  cal  afegir  que  la  mateixa  ha  sigut  molt  visi¬ 
tada,  havent-se  acordat  tenir-la  instalada  fins  al  31  del  corrent  mes  de  De¬ 
sembre,  després  de  qual  data’s  mirarà  la  possibilitat  de  traslladar-la  a  una 
important  ciutat  de  Catalunya,  a  fi  de  complaure ’ls  desitjós  manifestats 
per  la  més  prestigiosa  de  ses  corporacions. 

Secció  de  Sports  de  Montanya.  —  Havent  arrivat  ja  de  Zurich 
les  luges,  skis,  raquetes,  piolets  y  demés  material  de  sports  d’hivern,  a  dar¬ 
rers  d’aquest  mes  celebrarà  dita  secció  l’inaugural  de  ses  tasques  ab  una 
excursió  als  Rasos  de  Peguera  y  altra  al  Montseny,  a  les  quals  aniràn  se¬ 
guint  altres  a  fi  de  practicar  y  d’implantar  ben  prompte  en  nostra  terra  dits 
sports,  tant  coneguts  y  vulgarisats  en  altres  paisos. 


El  Centre  Excursionista  de  Catalunya  sols  se  declara  responsable  de  lo 
contingut  en  la  Secció  Oficial  del  seu  Butlletí,  deixant  íntegra  als  respectius 
autors  la  responsabilitat  dels  treballs  firmats. 


Rarcelona. —  Tip.  «  L’Avenç»,  Rambla  de  Catalunya.  24.  —  Telefon  1  1  i> 

Pallàs  y  Carreras,  Josep,  2  1  7. 

Pamias  y  Romeu,  Antoni,  28. 

Par  y  Tusquets,  Alfons,  30. 

Par  y  Tusquets,  Joan,  291 . 

Pardo,  Josep,  291 . 

Parera,  Joaquim,  291. 

Parés  y  Bartra,  Francisco  X..  280, 
292,  318,  382. 

Parés  y  Barrera,  Josep  M.a,  312,  302. 
Pascual,  Josep,  1  23. 

Pedra,  Julià,  2  1  7. 

Pedret  Garriga,  Josep,  2  1  7. 

Peix,  Joaquim ,28. 

Pclfort  y  Cirera,  Joan,  290. 

Pena  y  Costa,  Joaquim,  i56. 

Pena  y  Costa,  Josep  M.a,  123,  280, 
3  1  3- 


Pericas,  Josep  M.a,  64. 

Pintó  y  López,  Joaquim,  2  1  8. 

Pla  de  Sunol,  Antònia,  292. 

Plaja  y  Tapis,  Bonaventura,  290. 
Planas  y  Prats,  Pau,  28. 

Planells,  Manuel,  217. 

Plosa  y  Duran,  Emili,  28. 

Pom  és,  Rafael,  291, 312. 

Pons,  Ricard,  2  1 8. 

Pons  y  Escrigas,  Josep,  35 1 . 

Portas,  Xavier,  123. 

Prats,  Angel,  123. 

Pujades,  Josep,  28. 

Pujol  y  Bardera,  Manuel,  1  2 5 ,  217. 
Puig  y  Cadafalch,  Josep,  221. 

Puig  y  Giralt,  Ramon,  219. 

Puig  Rigau,  Felip,  217. 
Puigdomenech,  Lluís,  291. 

Quatrecasas,  Josep,  28. 

Quer  y  Güell,  Joan,  125,217. 
Queralt,  Joan,  312. 

Rahola  y  Trèmols,  Víctor,  217. 
Reclús,  Onesime,  377. 

Reig,  Pere,  2  19. 

Reixach,  Joan,  291. 

Ribas,  Joan, 35  1 . 

Ribas  y  Parés,  Antoni,  123. 

Ribera,  Enric,  1  2 5 ,  318. 

Riera,  Amadeu,  125,217. 

Riera  y  Vilarnau,  Joan,  31,  190,219 
Rigalt,  Graell  y  C.a,  30 
Rissech,  Salvador,  292. 

Rius  y  Matas,  Pere,  318. 

Rocafort  y  Samsó,  Ceferí,  66,  73,  1 09 
126,  138,  316. 

Roda,  Josep,  292. 

Rodó,  Magí,  292. 

Rodríguez,  Eugeni,  123. 

Roig,  Ramon,  292,  3  12. 

Roig  y  Font,  Joan,  3,  125. 

Roig  y  Font,  Gabriel,  125. 

Roig  y  Soler,  Dolors,  292. 

Roig  y  Soler,  Josepa,  292. 

Roig  y  Soler,  Mercè,  292. 

Romaní,  Amador,  123. 

Rosich  y  Rubiera,  Joan,  28. 

Rosich  y  Rubiera,  Josep,  28. 

Rossals,  Joan,  352. 

Rosselló  y  Cazador,  Antoni,  324. 
Roura,  Florenci,  292. 

Rovira,  Josep  M.a,  30. 

Rubert,  Domingo,  351. 

Rubies,  Joan,  35  1 . 

Rubió  y  Lluch,  Antoni,  377. 

Ruiz  y  Porta,  Joan,  291. 

Sagarra,  Ferran  de,  218,  378. 

Sagristà  Soteras,  Carles,  123. 
Saint-Saud,  Comte  de,  i  10,  312. 

Sala,  Ramon,  292. 

Sala  y  Ardiz,  Ignasi,  28. 

Sala  y  Rosés,  Gaspar,  28,  351. 
Salvador,  Elias,  28. 

Salvany,  Josep,  292,  352. 

Sanchez,  Joan  M.a,  28. 

Sanosa,  Josep,  123. 

Santamaría  y  Armengol,  Albert,  12, 
37,  42,  125,  2  18,  3  13. 
Santasusagna,  Frederic,  280. 

Santos  Vall,  Bernat,  123 
Saporte,  Salvador,  124, 

Sauri,  Antoni,  123. 

Seguí  Torrescasana,  Abel,  3  12. 
Sellent,  Francisco,  123. 

Serra  y  Jacas,  Ramon,  312. 

Serra  y  Gonzalez,  Modest,  31,  127, 
1 58,  2  1  9. 

Serra  y  Pagès,  Rossend,  31,  63,  94, 
127,  157,  j 5 8 ,  190,222,291. 

Serra  y  Vilaró,  Joan,  87,  119,  142, 
171,  221. 

Sintes  Reyes,  Jaume,  28,  219. 

Sitges,  Joan,  28. 

Soldevila  y  Casas,  3  12. 

Solé  y  Vidal,  Lluís,  28. 

Soler  y  Escofet,  I.,  351 . 

Soler  de  la  Plana,  Ramon,  312. 

Soler  de  Roig,  Dolors,  291. 

Soler  y  Santaló,  Juli,  9,  65,  67,  94, 
97,  126,  133,  188,  203,  221,  234, 
272,  314,  35i, 369. 

Spont,  Henry,  25. 

Soullier,  Cassimir,  110. 

Suner,  Ramon,  312. 

Sunol,  Lluís,  352. 

Sunol,  Antoni,  291. 

Tarragó  Nogué,  Ferran, 28. 


Tatxé,  Josep,  123. 

Terradas  de  Parés,  Josepa,  292. 
Terradas  y  Brutau,  Àngela,  292. 
Terradas  y  Brutau,  Rosa,  292. 

Tey,  Manuel,  3  1  3. 

Tintoré,  Rafel,  28. 

Toldrà  y  Viazo,  Angel,  35  1. 

Tomàs,  Josep  M.a,  352. 

Tomàs,  Llorenç,  362. 

Tona  y  Xiberta,  Baldomer,  290. 
Torras,  Joan,  30. 

Torras,  César  August,  56,  62,  94. 
126,  1 5 6,  189,219,  220,  222,  224, 
290,  318,  351,  383. 

Torres,  Josep,  3  12. 

Torres,  Romuald,  292,  312. 

Torres  Oriol,  Isidre,  3  1  2,  347. 
Torruella,  Climent,  351. 

Torruella,  Joan  Bta.,  291. 

Trezals,  Jordi  de,  3  13. 

Trilles,  Miquel ,21 7. 

Tubella,  Isidre,  292. 

Umbert,  Josep,  28. 

Valentin  y  Galian,  Francisco.  28. 
Vallès  y  Solà,  Salvador,  28. 

Valls,  Joan,  290. 

Valls,  Ferran,  29  1 . 

Valls  y  Campaner,  Lluís,  1  2 5 ,  1  5 6, 
219,  25  1 ,  351. 

Vechi,  Emili  August,  124. 

Ventosa,  Lluís,  292. 

Verges,  Nicolau,  312. 

Vidal,  Pierre,  126. 

Vidal  Mons,  Pere,  123. 

Vidal  y  Gomis,  Josep,  2  i  7. 

Vidal  y  Riba,  Eduard,  14,  28,  62,  90, 
93,  94,  123,  125,  1 55 ,  188,  213, 
217,  219,  222,  2 5 1 ,  254,  287,  310, 
348,  350,  378,  381,  383. 

Vidal,  Lluís  Marian,  2  1  5. 

Vila,  Francisco,  292. 

Vila  de  Massó,  Maria,  1 5g,  190. 

Vila  Gibert,  Frederic,  123. 

Vila  y  Valentí,  Lluís,  125,217. 
Vilallonga,  Josep,  3  12. 

Vilanova  y  Amat.  Marian,  28. 
Vilarrassa,  G.,  312. 

Vilaseca,  Joaquim,  28. 

Vintró,  Enric,  35  1 . 
Vintró,  Juli,  64,  2  19,  254. 
Vinyas  Miró,  Enric,  217. 
Vives,  Jaume,  292 . 


Vives  y  Bellver,  Ricard,  312. 

Viza  Raventós,  Washington,  312. 

Zuazo  y  Ugalde,  Secundí  de,  28. 


NOMS  TOPOGRÀFICS* 


Baticielles,  estany,  367. 
Benasque,  vila,  316,  353. 
Berdun,  poble,  3  14. 
Beret,  pla  de,  3  1  7. 
Betren,  poble,  3  1 6. 
Biceto,  collada,  3  i5. 
Bielsa,  vila,  315. 

Binfaró,  poble,  104. 
Blois,  vila,  3  1  8. 

Bohí,  vall,  221,  316,  317. 
Boltana,  vila,  3  14. 
Bosost,  vila,  3  1 7. 

Boulou,  poble,  1  1  1 , 
Breithorn,  cim,  3  1 7. 
Broto,  poble,  315. 

Busa,  mont,  62. 


Agua-Tuerta,  rasos,  314. 
Aiguadora,  riu,  62. 

Ainsa,  vila,  3  14. 

Albagés,  poble,  103. 
Albatàrrec,  poble,  129. 
Alcanó,  poble,  1  04. 

Alcandre,  riu,  258. 

Alcarraz,  poble,  129,  198. 
Alfar,  poble,  62. 

Alfeç,  poble,  97. 

Alcudia,  vila,  306. 
Amélie-les-Bains,  vila,  1  1  /  . 
Ansó,  vila,  314. 

Aniselo,  gorges,  315. 

Ara,  riu,  3  14. 

Aragüés,  vall,  3  14. 

Aran,  vall,  31,  221,  316,  317. 
Arazas,  ribera,  315. 

Argelés,  vila,  :  1  1 . 

Argentona,  vila,  62. 

Arrablo,  collada,  3  1 5. 

Artà,  coves,  303. 

Artiga  de  Lin,  ribera,  316. 
Arles,  vila,  1  1  1 . 

Astasú,  coll,  3  16. 

Avinganya,  monastir,  132. 
Aytona,  vila,  135. 

Balatj,  vall,  125. 

Balandrau,  mont,  1 56 . 
Balears,  illes,  220,  255,  32  1 . 
Baltasana,  turó,  1 56. 
Banyuls,  vila,  1  1  1 . 

Barbastro,  vila,  314,  353. 
Barruera,  poble,  316. 


Caballeros,  estany,  317. 
Cadaqués,  vila,  188. 

Calaf,  vila,  62. 

Calais,  vila,  3  1 7. 

Caldes  de  Bohí,  vall,  31,  317. 
Campdevànol,  poble,  44. 
Camprodon,  vila,  14,  1  56,  318. 
Canfranc,  vall,  314. 

Canigó,  serres,  124. 

Canyamàs,  poble,  62. 

Capdella,  vall,  3  16. 
Carcassona,  ciutat,  94. 
Cardener,  riu,  62. 

Cardona,  vila,  31,  53. 

Carençà,  gorges,  62. 

Carlit,  mont,  94. 

Casarill,  poble,  3  16. 

Casserres,  poble,  5  1 . 


*  En  aquest  Index  consten  solament  tots  els  noms  topogràfics  citats  en  aquest  volum 
com  a  llocs  visitats  o  descrits  en  el  mateix,  no  constant  les  repeticions  contingudes  en  un 
mateix  solt  o  article. 

Castejon,  poble,  353, 

Castellar  den  Huch,  poble,  47. 
Castelldasens,  poble,  103. 

Catllar,  serra,  1 56. 

Cauterets,  vila,  283 
Ceret,  vila,  1 1  1 . 

Chamonix,  poble,  37. 

Cinca,  riu,  131,  316. 

Cisquer,  poble,  62. 

Cogul,  poble,  65,  1 26,  2  1  2. 
Collegats,  congost,  316. 
Collsabadell,  poble,  62. 

Colomés,  port,  316,  317. 

Comolo  Forno,  cim,  31,  316,  317. 
Creus,  cap,  220. 

Dorrius,  poble,  62. 

Dowres,  vila,  3  1 7. 

Durro,  poble,  3  16. 

Edimburg,  ciutat,  317. 

Elna,  vila,  1  1  1. 

Embut,  coma  del,  7. 

Em puries,  vila,  1  88. 

Erill,  poble,  3  1 6. 

Eriste,  coma,  364. 

Erta,  port,  3  1  6. 

Escarpinosa,  estany,  369. 
Escunyau,  poble,  316. 

Escuain,  poble,  315. 

Espluga  de  Francolí,  vila,  1 56. 
Espuy,  poble,  3  1  6. 

Essera,  riu,  354. 

Estanés,  llac,  3  14. 

Estós,  ribera,  364. 

Fanlo,  poble,  3  1 5. 

Fígols,  poble,  5o. 

Finestrelles,  ribera,  6. 

Fiscal,  poble,  3  1 5. 

Flamicell,  riu,  3  1 6. 

Flix,  poble,  97,  1 56. 

Folgaroles,  poble,  1 9 1 . 

Fontalba,  ribera,  14. 

Foz  de  Biniés,  congost,  314. 
Fraga,  ciutat,  188,  199,  225. 
Freguerau,  gorges,  1 56. 

Freser,  riu,  2 


Garona,  riu,  3  1 8. 

Garós,  poble,  316. 

Garraf,  costes,  30. 

Gasau,  poble,  317. 

Gaube,  llac,  283. 

Gavarnie,  vila,  283. 

Gerri  de  la  Sal,  poble,  3  1  6. 

Gironella,  poble,  5o. 

Glasgow,  ciutat,  317. 

Goriz,  port,  3  1 5. 

Gouell,  coll,  125. 

Granadella,  poble,  101. 

Granollers,  vila,  30. 

Granyena,  poble,  102. 

Grats,  collada,  45. 

Graus,  vila,  353. 

Grindelwald,  vila,  35,  40. 

Guardiola,  castell,  49. 

Hecho,  poble,  3  14. 

Ibiça,  illa,  331. 

Igualada,  ciutat,  254. 

Jaca,  ciutat,  314. 

Jafïa,  vila,  3  1. 

Javierre,  poble,  3  r  5. 

Jericó,  vila,  3  1 . 

Jerusalem,  poble,  31. 

Jordà,  riu,  31. 

Juncosa,  poble,  129. 

Lacort,  poble,  3  1 5. 

Larresa,  poble,  3  1  5. 

La  Bisbal,  vila,  1  56. 

La  Escala,  vila,  188. 

La  Granja  d’Escarp,  poble,  129. 

La  Palma,  poble,  1  56. 

La  Pobla  de  Lillet,  vila,  48. 

La  Pobla  de  Segur,  vila,  316,  317. 

La  Roca,  poble,  30. 

La  Selva,  poble,  1  88. 

Les,  vila,  317. 

Les  Bordes,  poble,  316. 

Les  Garrigues,  comarca,  97,  126,  129. 
Les  Pahuls,  serra,  367. 

Llanàs,  poble,  3  1  8. 

Llardecans,  poble,  100. 

Lleida,  ciutat,  97,  126,  129,  137,  194, 

3 1 4- 


Gardeny,  castell,  188,  1  g5 . 

Llobregat,  riu,  47. 

Londres,  ciutat,  3  1  7. 

Lourdes,  vila,  283. 

Luz,  vila,  280. 

Mahó,  ciutat,  298. 

Major,  estany,  3  1  7. 

Malaterra,  canal,  1 2 5 . 
Malehides,  montanyes,  318. 
Margalef,  poble,  1  56. 

Marrana,  coll,  14. 

Masnou,  vila,  30. 

Masalcorreig,  poble,  132. 
Mataró,  ciutat,  62. 

Mayals,  vila,  102. 

Mora  d’Ebre,  vila,  1  56. 

Morou,  turó,  93. 

Montcau,  port,  62. 

Montdony,  gorga,  1  1  1 . 
Montgrony,  santuari,  45. 
Montidiego,  estany,  365. 
Montjoya,  coll,  3  16. 

Mont  Perdut,  mont,  3i5. 
Montsant,  mont,  1  56. 
Montseny,  serra,  93,  126. 
Montsero,  torrent,  35b. 
Montserrat,  serra,  222. 

Negre,  estany,  3  1  7. 

Nere,  riu,  31 7. 

Nevel,  riera,  52. 

Noguera  Pallaresa,  riu,  318. 
Noguera  Ribagorçana,  riu,  318. 
Nouercus,  collada,  14. 

Núria,  riu  y  vall,  2,  4,  62. 

Olius,  poble,  73,  1  13,  138,  161. 
Olvan,  poble,  5o. 

Oo,  port,  221. 

Ordiceto,  estany,  316. 

Osca,  ciutat,  272,  3  14. 

Oza,  engorjat,  3  1 4. 

Palma  de  Mallorca,  ciutat,  323. 
París,  ciutat,  3  1  7. 

Pareys,  torrent,  321. 

Pastuira,  mont,  i56. 

Perbes,  poble,  3  1  7. 

Perpinyà,  ciutat,  1  10,  124. 
Perramo,  serra,  366. 


Pesó,  estany,  3  16. 

Petraficha,  port,  314. 

Petragema,  port,  3  14. 

Picada,  port,  3  16. 

Plan  de  Gistain,  poble,  3  16. 

Poblet,  monastir,  02,  1 56. 

Pomero,  canal,  3  1 6. 

Pont  de  Suert,  vila,  31,  317. 

Posets,  pic,  221,  353. 

Prades,  vila,  i56. 

Prats  de  Molló,  vila,  1  1  1. 

Prnedo,  coll,  3  16. 

Puigmal,  mont,  1 . 

Queralps,  poble,  2. 

Querlat,  vall,  318. 

Ribes,  vila,  1, 62,  x 56. 

Ricuerna,  ribera,  316. 

Ripoll,  vila,  1,  3  1, 42. 

Rhóne,  vall,  317. 

Roncal,  vall,  314. 

Roses,  vila,  1 88. 

Rouen,  ciutat,  3  1 7. 

Rus,  port,  3  1 6. 

Sabadell,  ciutat,  383. 

Saboya, regió,  94. 

Sahun,  poble,  3  16. 

Salardú,  poble,  3  1  7. 

Salinas,  poble,  315. 

Sainte-Croix,  poble,  39. 

Sant  Antoni  de  Portmany,  poble,  335. 
Sant  Bartomeu,  coll,  30. 

Sant  Climent,  poble,  299. 

Sant  Llorenç  dels  Cerdans,  poble 
1  1  1 . 

Sant  Llorenç  dels  Piteus,  vila,  62. 
Sant  Lluís,  poble,  299. 

Sant  Mateu,  mont,  30. 

Sant  Nicolau,  ribera,  316. 

Sant  Vicens,  vall,  125. 

Sant  Vicens  de  Rus,  iglesia,  47. 

Santa  Eulalia,  poble,  3i5. 

Santa  Fe,  vall,  93. 

Sarinyena,  poble,  271. 

Sarroca,  poble,  104,  138. 

Sarroca  de  Bellera,  poble,  317. 
Sarvissé,  poble,  315. 

Segre,  riu,  131. 

Selgua,  vila,  314,  353. 
Senterada,  poble,  316. 

Serchs,  poble,  5o. 

Sercué,  poble,  3  1 5. 

Serós,  vila,  1  35. 

Serrateix,  monastir,  52. 

Set,  riu,  98. 

Set-Cases,  poble,  318. 

Sitges,  vila,  30. 

Siresa,  monastir,  3  14. 

Sixena,  monastir,  188,  257. 
Soleràs,  poble,  1  29. 

Sóller,  vila,  321. 

Solsona,  vila,  62. 

Soses,  poble,  136,1 98. 
Subordan,  riu,  3  14. 

Sudanell,  poble,  129. 

Suiça,  nació,  63,  94,  317. 

Tahull,  poble,  3  1 6. 

Tarbes,  vila,  281,  382. 
Tarragona,  ciutat,  294. 
Tarrassa,  ciutat,  93. 

Tàrrega,  vila,  3  1 6. 

Ter,  riu,  1 56. 

Teyà,  poble,  30. 

Thués,  poble,  62 . 

Tirapits,  coll,  1 4. 

Tolosa,  ciutat,  281. 

Torlà,  poble,  3 1 5. 

Tormo,  cascada  del,  355. 
Torms,  poble,  1  29. 

Torra  de  Capdella,  poble,  3  16. 


Torrebesses,  poble,  137. 

Torres  de  Segre,  poble,  129. 

Tossa,  vila,  1 88. 

Travesany,  estany,  317. 

Tredòs,  poble,  3  17. 

Tremp,  vila,  31,  316,  317. 
Tucarrouya,  bretxa,  316. 

Ulldemolins,  poble,  1 56. 

Ull  de  Ter,  cercle,  14,  94,  1  56,  318. 
Ull  de  Ter,  xalet,  224,  2  55,  288,  318. 

Vaca,  serra  de  la,  14. 

Valarties,  ribera,  316. 

Vel  i  1  la ,  poble,  234,  257. 

Vellos,  riu,  315. 

Vernet-les-Bains,  poble,  94,  124. 

Vich, ciutat.  1 9 1 . 

Viella,  ciutat,  316,  317. 

Vignemale,  mont,  283,  318,  382. 
Vilac,  poble,  3  1 7. 

Vilafranca  del  Conflent,  vila,  124. 
Vilafranca  del  Penadès,  vila,  191. 
Vilallonga,  poble.  318. 

Vilella,  poble,  315. 

Viu,  poble,  3  17. 

Wetterhorn,  mont,  35. 

Xarallo,  poble,  3  1 7. 

Zaidin,  poble,  234. 

Zermatt,  poble,  3  17. 

